
Coperta de D. ŞIIUBEI 


In tulburile vremi era 

Cind tinăra Rusie, toată 
Sub grele lupte, încordată 
Prin al lui Petru geniu, ea 
Necontenit se întărea. 

Spre slavă soarta-i destinase 
Învățător, care ades 

I-a dat ei lecţii singeroase : 
Fu paladinul suedez. 

Dar ispăşind netulburată 
Pedeapsa cea îndelungată 
Şi ale sorții lovituri 

Tot înfruntind prin anii suri 
Rusia se întărise. lată 
Astfel cu greu ciocan dibaci 
Sfărîmi cristal şi spade faci. 


Puşkin 


Hotărirea în acțiuni, neoboseala în uducerea lor la în- 
deplinire sînt însuşiri de temelie ale poporului rus. Și 
dacă ar fi fost aici locul, s-ar fi putut arăta că spiritul 
de inițiativă şi stăruință neabătută în înfăptuirea celor 
întreprinse au fost şi sint cele dintii temeiuri ale avin- 
tului ruşilor ; căci nici chiar sub povara jugului străin 
aceste însuşiri n-au adormit în ei. O, popor, eşti năs- 
cut pentru măreție şi slavă, dacă însuşirile tale vor fi 
îndrumate spre dobîndirea a tot ce poate face fericirea 
obştească ! 


Radişcev 


PROLOG 


Pe ţărmuri stînd, cu lăcomie 

Intinderea-i albastră-am cercetat 

Şi-a spiritului meu tărie 

Acolo eu mi-am încercat 
Polejaev 


În primăvara anului 1688, pînă la sărbătoarea siîn- 
tului Egor, care se prăznuia în Rusia la sfîrşitul lui 
aprilie, apele umflate, năvalnice, ale Dvinei, izbuti- 
seră să care toate gheţurile în Marea Albă. Curînd 
prinseră să sufle necurmat vînturi calde, împrăștiind 
norii perdeluiţi jos deasupra pămîntului şi soarele se 
ivi, împînzind cu o puzderie de licăriri apele marelui 
rîu, trunchiurile argintii ale mestecenilor şi turlele bi- 
sericii Sretenia din mănăstirea Nikolo-Korelă, care 
străjuia din vechime la gura Nikolskaia a Dvinei de 
miazănoapte. 

In bătaia vînturilor calde şi umede, mugurii meste- 
cenilor se înfoiau, iar frunzele sălciilor se umpleau de 
vlagă ; în luncile Dvinei se revărsa zi de zi, tot mai co- 
tropitor, verdele îmbelşugat al ierburilor. 

Într-o frumoasă dimineaţă, de ziua sfîntului Ioan- 
Bogoslov, un călăreț de la mănăstire gonea pe malul 
rîului spre Arhanghelsk, să-i aducă pe simbriaşii aşe- 
zămîntului, vînători şi pescari — truditori ai mării — 
năimiţi de chelarul mănăstirii pentru un drum îndepăr- 


7 


tat spre Novaia Zemlia — la Matka. Încă în iarnă, 
simbriaşii primiseră de la mănăstire cîle un sac de 
griu, arpacaş, sare, oțet, ulei şi bani, cîte cinci altîni ! 
fiecare. Acuma venise sorocul plăţii. 

După ce chefuiră două zile, de rămas bun, trudito- 
rii mării, petrecuţi de tînguielile şi de bocetele muicri- 
lor, plecară, tot artelul o dată — aproape cincizeci de 
oameni — să-şi împlinească datoria. Ca nu cumva 
vreunul să se facă nevăzut pe drum, doi călugări cu 
harapnice lungi în mini se ţineau după ei călări, ve- 
ghind cu ochii în patru, în vreme ce pomorii ? mergeau 
înainte, cîntind. Cei mai vîrstnici se sprijineau impu- 
nători în toiege, ducîndu-şi în spate panerele din coajă 
de mesteacăn cu scule pescăreşti. Tinerii se țineau de 
şolii şi-i zădărau pe călugări, prefăcîndu-se că vor să 
fugă. 

in sătucurile din cale, oamenii din artel beau cvas 
de pîine şi se opreau pe lîngă mujicii care işi smo- 
leau barcazurile şi luntrile, întrebindu-i cum e drumul 
spre Novaia Zemlia, ce meşteşuguri sînt prin partea 
locului, şi cum se vînează morsele pe acolo. Mujicii 
povesteau cîte-n lună şi-n stele despre luntrile mă- 
năstireşti, gata să lie coborîte pe apă de meşterul Ti- 
mofei Kocinev poreclit Redka 3. Unii spuneau că lun- 
trile au trei catarge şi că pot încărca vreo zece mii 
de puduri, alţii se juruiau că pol duce şi mai mult, 
iar alţii povesteau că de data asta artelul va fi călău- 
zit pe mare nu de moş Moki, ci de un alt cîrmaci, din- 
tre cei tineri — care o fi acela, o să se vadă. 

In preajma zidurilor albe ale mănăstirii, lîngă poar- 
tă, simbriaşii fură întîmpinaţi de părintele Agafonik, 
chelarul mănăstirii. Lîngă el se aflau bătrînul cîrmaci 
Moki şi scundul, vînjosul Kocinev. Oamenii încetară 
cîntarea şi lăcură o plecăciune. Agafonik le răspunse 


1 Altîn — veche monedă rusească de 3 kopeici. (n. r.) 

“2 Pomori — localnicii ruşi de pe ţărmul Oceanului Ingheţat 
de Nord şi al Mării Albe. (n. r.) 

3 Redka — ridiche, în limba rusă. (n. r) 3 


și el aşijderea. Ştia că pomorilor nu le place să-şi în- 
doaie spinările, — la plecăciune să răspunzi tot cu 
plecăciune ; de nu răspunzi cum se cuvine, cu toală 
cinstirea, tu o să porţi ponoasele. 

— Aţi ajuns sănătoşi, băieţi > întrebă moş Moki, 
uitîndu-se cu bucurie la chipeşii, voinicii pescari ; pe 
mulți dintre ei îi cunoștea din vremea cînd erau abia 
băieţandri, păunaşi de mare. 

— Am ajuns binişor ! răspunse pentru toţi. cu glas 
gros, bărbătesc, tînărul cîrmaci Reabov. Dar matale 
eşti bine sănătos tătucule ? 

Moki cătă de jos în sus, cu un zîmbet, la Reabov 
şi-şi clătină capul alb, descoperit. 

— De ce dai din cap ? întrebă cîrmaciul zâmbind şi 
el. Oare nu-ţi sînt pe plac, tătucule ? 

— Da” voinic te-ai făcut măi nepoate, — răspunse 
Moki, privind cu drag spre tînărul cirmaci. Zdravăn 
flăcău ! Ai trăit singur pe lume, ai mîncat numai ba- 
tog cu pită şi ia-n te uită ce mare ai crescut ! Cît un 
pin de catarg... 

Se întoarse către Agafonik și spuse cu înţeles : 

— Despre el vorbeam deunăzi, părinte chelar. Um- 
blă pe mare de mic copil şi cu toate că-i tinerel a tre- 
cut prin multe; cunoaşte busola, a călătorit după 
stele, aşa că artelul poate să meargă oriunde cu el... 

Agafonik dădu din cap şi spuse oamenilor să-şi rîn- 
duiască traistele şi să se apuce de lucru. Mănăstirea 
nu-i hrănea de pomană... 

Spre seară stareţul, în odăjdii, ieşi pe poarta mănăs- 
stirii, însoţit de frați. Călugării, cu potcapuri înalte, 
păşeau perechi-perechi cu capetele plecate. Adia un 
balsam dulceag de tămiie. Starețul stropea cu agheaz- 
mă vasele care urmau să fie coborite pe apă, cădel- 
niţa, iar călugării cîntau cu g'asuri vajnice de oa- 
meni sătui. Truditorii mării, în cămăşi albe, curate, 
cu <iubote unse cu grăsime, obosiţi de munca zilei, 
stăteau deoparte şi căscau. Ajutorul lui Kocinev — 
unchiaşul Ermit — un mujic cu barbă neagră, lăţos, 
mînjit cu smoală, se plingea încetişor lui Reabov: 

— Pecît să slujeşti mănăstirii, mai bine să mori! 
Magaziile îs pline cu de toate dar ei tot se calicesc. 
Patru zile s-a ciorovăit cu ei Korelin Ivan Konono- 
vici, Kocinev şi-a vărsat bojocii tocmindu-se cu chili- 
pirgiii ăștia! Dacă-i spui lui Agafonik, diavolul im- 
pielițat, că deh, vasele or să iasă în ocean, c-or să 
facă drumuri spre Grumant, spre Matka şi spre alte 
pămînturi îndepărtate, că astfel or aduce ciştig mare 
mănăstirii — nici nu te ascullă ! Pentru fitece cui de 
fier îți scoate sufletul. Numai dinte de peşte cît o să 
aduceţi mănăstirii cu asemenea vase !... 

— Nu-i de nasul lor să umble în largul mării ! zise 
cîrmaciul. Ei să şadă pe țărm şi să se roage lui Dum- 
nezeu. 

Slujba se sfârşi. Ermil alergă spre meşterul Kocinev 
ducîndu-i barda cu care trebuia să dea jos proptelele. 
Vasele care urmau să fie lăsate pe apă stăteau fără 
catarge, fără pînze și parîmărie, pe schele din birne, 
în apropierea apei, pe malul lin al Dvinei. Fundurile 
uriașe, pintecoase şi smolite parcă se cereau să fie 
ascunse în mare. 

— Ii chiar vremea ! zise moş Moki. Timofei a du- 
rat vase bune; apele rîului umflate primăvara au în- 
ceput să scadă — e vremea cea mai potrivită să li se 
dea drumul pe apă. Le-om pune parimăria şi pînzele 
și-o să pornești în largul mării, Ivan Savvateici ; oa- 
menii spun că s-a curăţat de gheaţă, a înviat marea 
noastră... 

Kocinev luă de la Ermil barda, îşi scuipă în palme 
şi trase aer în piept. Amîndoi, meşterul şi ajutorul, 
ridicară împreună bărzile şi loviră o dată în birnele 
care sprijineau chila. Vasul se legănă pe uriaşele tăl- 
pici de lemn unse cu grăsime de peşte și lunecă spre 
apă cu cîrma înainte. Truditorii mării, cu capetele 
goale, urmăreau fără suilare lunecarea vasului. Dacă 
o coborî cu bine, un an de zile nu te paşte necazul. 
lar dacă s-o întîmpla ceva, te pîndește năpasta. 

— Se leagănă uşor! grăi moş Moki. Ai noroc de 
drum bun, cîrmaciule ! 

Abia coboriră vasul cel dintii, că 'dulgherii se şi 
apucară să înalțe pe el catargul. După acesta, lăsară 
pe apă încă un vas cu două catarge, iar apoi pe al 
treilea. Deasupra rîului, bărzile începură să  bocă- 
nească voios, pe întrecute — acum cînd vasele se 
aflau pe apă erau atitea de făcut. Simbriaşii aduşi din 
tîrg, împreună cu tîmplarii mănăstirii, trebăluiau zi 
şi noapte. Timofei Kocinev, slăbit, cu bărbuţa în vînt, 
vînos, iute, legă el însuşi parimele vaselor, cioro- 
văindu-se cu chelarul Agafonik şi ameninţindu-l că 
în curind o să vină de la Moscova Ivan Kononovici 
şi o să se işte mare tărăboi. La legarea parimelor, 
Kocinev era ajutat de Reabov ; moş Moki şedea mai 
mult pe mal, privind pescăruşii cu aripile albe şi cu- 
getînd la multe şi mărunte. Picioarele lui  bătrîne 
nu-l mai ajutau — îi era greu să urce pe punte. 

Cînd se întîmpla ca Reabov să aibă o clipă de ră- 
gaz se aşeza lingă bătrinul cîrmaci, şi-l întreba des- 
pre toate prin cîte trecuse în viaţă, ascultîndu-i po- 
veţele cu luare-aminte. 

— Dacă nimereşti între gheţuri, nu te spăimînta! 
îl învăţa moş Moki. Ce-i iricosului pînă la urechi — 
îndrăzneţului pînă la genunchi ! Fereşte-te de sloiuri 
dar, dacă ai nimerit între ele, nu te speria. Gheţarii 
se îmbulzesc, auzi ţipete, văicăreli şi-atunci te păleşte 
un gind: m-am dus pe copcă. Da’ tu nu da friu slobod 
acelui gînd. Meşterii noştri de vase îs oameni cu cap, 
durează aşa fel chilele încît ele să nu poată fi strivite 
cu una cu două. N-ai văzul ce funduri au, ce rotund 
îs aduse ?! Acu’ judecă şi tu. Şi-apoi pentru tine nu-i 
întiia oară — ai mai fost prins de gheţuri, atunci, 
împreună cu mine... Şi-acu” ascultă mai departe : dacă 
iernaţi acolo, te sfătuiesc băiete, să ţii zdravăn în 
mînă tot artelul, aşa fel ca oamenii să nu trîndă- 
vească prea mult, să cadă pe gînduri de piictiseală. 
De te-i lăsa biruit de milă, le sapi groapa cu mina ta. 
Oamenii noștri îs harnici — nu în zadar vorbesc ei cu 
atita amărăciune despre iernări: te prăpădești nu 

alta, faci coadă la ţintirim. Asprimea, Ivan Savva- 
teici, este cel mai bun leac atunci cînd te afli la aman. 

Reabov izbucni deodată în ris. 

— Ce te rizi ? întrebă mirat moş Moki. 

— Mi-am adus aminte, bunicule, cum am iernat 
mai an împreună! spuse Reabov. Mă trîntisem o 
dată să dorm şi matale ai dat peste mine. Ce m-ai 
croit atunci cu funia, cu funia... 

Bătrînul începu să rîdă şi el. Zbircituri de duioşie 
i se păienjeniră la coada ochilor. 

— Ce te-ai mai burzuluit atunci... 

— M-am burzuluit, dar am scăpat cu viaţă. M-ai 
trimis să păzesc untura de morsă... 

Moki rise şi mai dihai : 

~— Adevărat, adevărat. Moş Martin se înnădise la 
untura noastră... 

— Băuse cinci puduri pe nerăsuilate ! zise Reabov. 
Eu l-am doboriît, afurisitul, iar matale ai venit îndată 
cu butoiul. Ziceai să turnäm untura înapoi cît e 
caldă... 

Kocinev se apropie şi-i întrebă : 

— De ce rîdeţi ? 

— Iaca, ne-am amintit despre un urs! zise Rea- 
bov. O întîmplare de la Novaia Zemlia. Ce zici, por- 
nim curind, cinstite meşter corăbier ? 

Kocinev rămase cîteva clipe pe gînduri : 

— Ar trebui s-o porniţi duminică. 

„„Sîmbătă noaptea, cele șase vase — trei noi şi trei 
vechi — erau gata pentru lungul drum pe mare. Că- 
lugărul care avea în grijă armele mănăstirii împăr- 
țea cu socoteală pescarilor-vînători scule pentru vi- 
narea morselor — fierul era la mare preţ. Slujitorii 
cărau la vase, în şir, unul după altul, merinde pen- 
tru doi ani — saci cu făină, butoaie cu crupe, sare, 
ulei. Pe vase, în încăperile mari, din pricina vremii 
jilave, se făcuse foc în sobe; oamenii care trebuiau 
să plece în larg nu mai locuiau pe mal ci pe vase, 

Reabov, îmbrăcat cu o flanea împletită, cu caita- 
nul de postav aruncat pe umerii vinţoși, în ciubote 
pescăreşti de iuit, înalte pînă la şolduri şi unse cu 
grăsime de peşte, stătea lingă arsana şi vorbea încet 
cu un băieţandru de vreo şaisprezece ani. Băiatul era 
îmbrăcat cu o rasă ponosită și pe cap purta o tichie. 
Ochii lui negri cătau aprins la Reabov. 

— Ascunde-te după saci, — spunea Reabov. N-o 
să te vadă nimeni ! Zici că ai adormit pe punte şi n-ai 
auzit cînd am pornit în larg! Asta-i tot... 

Băiatul încuviinţă, clătinîndu-şi capul cu păr negru 
şi sări pe punte. 

— Du-te le cîrmă ! Auzi, Mitri! strigă Reabov. 

Băiatul păşi şchiopătind spre butoaie şi spre sti- 
vele de saci, ascunzîndu-se după ei. 

— Altminteri cei de aici o să-i mănînce zilele! 
spuse Reabov lui Moki. Slujește ca tălmaci pe coră- 
biile străine, da’ ce folos pentru ilăcău ? El tăimăceşte, 
iar banii pe care-i cîştigă îi înghite mănăstirea. Vara 
trecută, cind noi ne aflam în larg, era cît pe ce să 
moară de foame aici... 

Moki oftă : 

— N-are pe nimeni sărmanul, cui i se năzăreşie, îi 
trage o scatoalcă după ceafă. Dac-o sá înveţe, iese 
bun luntraş din el. 

— Cum, necum, dar carte a învăţat — întări Rea- 
bov. Ştie să scrie şi să folosească busola. Te opreşti 
undeva pe mare, schimbi drumul, te uiţi, îl vezi că 
scrie şi pe urmă îţi citeşte. E de folos şi lui însuşi şi 
altora. 

Duminică dimineaţă, după ce se sluji sfeștania 
pentru cei ce umblă pe mări şi pentru cei ce călăto- 
resc pe uscat, chelarul se apropie de simbriaşi și fä- 
cînd o plecăciune îi rugă să poltească cu toţii la` os- 
păţul de plecare — aşa era datina din bătrîni. Masa 
fusese pusă în trapezăria mănăstirii, semn că atunci 
cînd ieşeai în largul mării, îţi luai rămas bun pentru 
multă vreme de la pămîntul tău. Sub icoane, în col- 

tul de cinste se aşeză Korelin Ivan Kononovici, care 
sosise în ajun, meșter cunoscut pe tot cuprinsul Mării 
Albe, pentru vasele durate de el; de-a dreapta lui se 
aşeză chelarul Agaionik, de-a stînga moş Moki şi, ală- 
turi de acesta, Kocinev — ucenicul lui Ivan Konono- 
vici. Un monah citea rugăciunea la analoghion. Rea- 
bov îi şopli lui Kocinev : 

— Ce se mai roagă călugării! Dar să-i vezi că dau 
văduvelor de pescari făină sau ulei — asta poţi s-o 
aştepţi mult şi bine! 

După rugăciune, fraţii, ţinînd cuvios ochii în pă- 
mint, turnară vodcă din urcioareie de lut în bărda- 
cele pescarilor-vînători, ale cirmacilor şi dulgherilor 
de corăbii. După ce traseră cîte o dușcă zdravănă, 
meseni! începură să vorbească mai în voie — limbile 
se dezlegară, şi șaga se porni de la sine. 

Mai tirziu, cînd larma se înteţi, moş Moki îl întrebă 
tare pe chelarul Agaionik : 

— Părinţele, cwvioşia ta ştii oare cum zboară pă- 
sările călătoare prin văzduh ? 

Slujitorii mănăstirii se domoliră de îndată aştep- 
tîndu-se la o şotie, însă moş Moki aruncă spre chelar 
o privire lipsită de veselie, aproape aspră. 

— Zboară şi ele așa cum le e dat de la Dumnezeu. ! 
răspunse chelarul. 

— Tocmai asta-i, aşa cum le e dat! Vislesc din 
aripi, întind pliscurile înainte şi dă-i şi dă-i ! Zboară, 
de-a dreptu! Şi totdeauna căpetenia e în fruntea sto- 
lului. 

La trapezărie se așternu o tăcere desăvârşită — 
mesenii se uitau ba la Moki ba la tinărul Reabov. 

— Şi căpetenie în treburile lor trebuie să fie aceea 
care-i mai puternică, mai sprintenă, mai ageră la 
minte, altminteri căpetenia e cea dintii care se prăbu- 
şeşte istovită în oceanul cel mare! Vorbesc drept? 
Lung îi drumul, părinţele, din ţările calde şi pînă la 
noi, — la Kolguev, la Morjoveţ și la Vaigaci, alei, că 

departe mai e! Acu”, cugetă şi cuvioşia ta unde ne 
trimite mănăstirea ! Nicicum undeva pe aproape. Tru- 
dilorii mării trebuie să se ducă pînă la Novaia Zem- 
lia, la Matka. Cuvioşiei tale, de aici, ţi s-o părea că-i 
pe aproape dar noi ştim ce drum îi — nu pentru întîia 
oară zburăm într-acolo cu pinzarele... Oamenilor le 
trebuie o căpetenie. 

— Tu trebuie să fii căpetenia, — răspunse cu fe- 
reală Agafonik. Cum te-ai mai dus şi altădată, aşa 
o să te duci şi acum. 

— Nu! se împotrivi Moki clătinîndu-şi capul alb. 
Eu, părinte, mi-am făcut datoria ! 

Şi dind roată mesenilor cu privirea, bătrînul întrebă 
tare, cu glas aspru: 

— Încuviinţaţi fraţilor, să vă fie căpetenie Rea- 
bov Ivan, fiul lui Savvatei ? 

Oamenii răspundeau domol, unul după altul, în li- 
nişte, mai întîi cei vîrstnici, apoi cei mai tineri. 

— Ne place Ivan Savvateevici! glăsui  pescarul 
Kopîlov. 

— Bun flăcău, ne place! incuviință dînd din cap 
cîrmaciul Nil Longhinov, un bărbat tuciuriu, cu pri- 
virea tăioasă. 

— Ne place! 

— Să fie cîrmaciul artelului nostru ! 

-— Ne place Ivan Savvateevici ! 

— Taică-său a fost cîrmaci de frunte, acu” iacă-l și 
pe el... 

— Să spună şi el o vorbă! Aşa cum e rinduiala la 
noi | 

— Cum e datina la noi pe ţărmul Mării Albe din 
moşi-strămoşi ! 

Reabov se ridică de pe laviţă, se sprijini cu mîinile 
vînjoase de masă, făcu cite o plecăciune spre tustrele 
părţile în care se aflau cei de faţă, mulţumi tuturor 
prietenilor cu care ieşise de atitea ori în largul mării 
şi spuse că alegerea lor era o cinste prea mare pen- 
tru el. 


Oamenii începură să lărmuiască strigîndu-i să pri- 
mească cinstea. Reabov se întoarse în tăcere spre moş 
Moki, care așteptase cu tulburare această clipă. Cu 
mulţi ani în urmă, un alt bătrîn cîrmaci încredinţase 
şi el artelul tînärului Moki, aşa cum o făcea astăzi 
moş Moki, încredinţindu-l lui Reabov. 

Sfătos, cu glas molcom, Moki începu să pună în- 
trebări : a ai 

— Artelul îl cunoşti, Ivan Savvateevici ? 

— Il cunosc, tătucule! răspunse liniştit şi fără şo- 
văială Reabov. 

— Adincimea mării, stincile de sub apă, pragurile 
de nisip — le cunoşti ? 

— Da, tătucule, le cunosc! 

— Valurile viclene, vinturile repezi, șuvoaiele po- 
trivnice le cunoşti ? 

— Le cunosc, tătucule ! 

— Drumurile îndepărtate pe apă spre Grumant, 
spre Matka şi Kolguev, spre ţările străine, ori în sus. 
pe rîuri, spre Rusia, le cunoşti, cîrmaciule ? 

— Le cunosc, tătucule! 

— Stelele nopţii, busola, le cunoști ? 

— Le cunosc! 

— Ai să jurui cinstitelor mume ale pescarilor, ne- 
vesțelor şi copilaşilor acestora că atît cit o să trăieşti 
n-o să laşi oamenii în răstrişte pe mare? 

— Am să juru, tătucule! 

Moş Moki desfăcu punguliţa ce-i atîrna la cingă- 
toare, scoase o busolă veche virită într-o ramă de 
stejar, o puse în fața lui Reabov şi rosti cu asprime: 

— Este a artelului ! 

— Ştiu! 

— Cu ea ai să plutești; busola e bună... 

Truditorii mării părăsiră trapezăria abia după li- 
turghie. Din cerul acoperit de nori se cernea o ploaie 
măruntă ; pescăruşii zburau deasupra Dvinei scin- 
cind şi înlinzînd larg aripile. Oamenii se împrăştiară 
pe vase ; cabestanele scîrţiiră ridicînd ancorele. 

— Toate şase pleacă spre Novaia Zemlia ? — în- 
irebă Ivan Kononovici, privind vasele. 

— Într-acolo ! răspunse Kocinev. 

— Multe vase pleacă astăzi. 

— Se aude că la Grumant au să plece patru, de 
la mănăstirea Pertominsk. Oamenii de pe Onega gă- 
tesc pentru Kolguev nu mai puţin de şapte vase... 

Ivan Kononovici îşi potrivi ochelarii pe nasul lui 
cărnos şi spuse, cu un zîmbet isteţ: 

— Deunăzi, la Moscova, am fost la o ţesătorie şi 
am vorbit acolo cu meşterii cum s-ar putea să ţeasă 
pentru noi, pomorii, pînze mai bune. Mai tirziu, vrind 
să mă plimb puţin, am ajuns pe malul Iauzei. Cînd 
mă uit, ce să vezi — pe apă luneca repede un văsu- 
leţ ca luntrile noastre de pe Dvina, cu care duc lapte 
nevestele. O suveicuţă ! Iar jur împrejur oameni, ti-i-i! 
Sumedenie! Ce este, întreb eu, s-a întimplat ceva, 
pravoslavnici ? Atunci unul cu barbă, iaca pe atita 
de nalt, în şubă şi cu ditai gugiumanul pe cap, îmi 
răspunde : „farul şi stăpînitorul nostru Petru Alexee- 
vici învaţă corăbieria de la un meșter inglez și pen- 
tru asta face muștru pe luntrea ceea care se cheamă 
bot”. 

Korelin rîse cu hohote, tuși şi dădu din mînă a le- 
hamite. 

— Luntre! Mare poznă! Bot! Ai auzit, Timofte ? 
Am vrut să-i spun o vorbuliţă boierului, dar m-am 
răzgîndit — îmi ziceam : cum stă pe cal, cu gugiu- 
manul cît toate zilele pe cap, pesemne că-i e mai 
lesne să vază unde-i luntrea şi unde-i meșterul in- 
glez... 

Rămaseră o vreme pe țărm, petrecînd în tăcere cu 
privirea vasele cu pînzele aplecate în bătaia vîntului 
înviorător, apoi se îndreptară spre droşca lor care 
îi aştepta la poarta mănăstirii... 

— Şi ce 'vorbuliță ai vrut să-i spui boierului, Ivan 
Kononovici ? întrebă Kocinev după ce droşca se urni 
din loc. 

— Iaca ce, dragă prietene, — răspunse după o 
clipă de gîndire meşterul de vase, — o vorbuliţă cu 
tilc : boierule, spune-i ţarului să nu înveţe corăbieria 
de la meşterul străin, ci să vină la noi — la Lodma, 
la Kem, la Onega sau la Arhanghelsk. Doar nu d-a 
surda se spune că Arhanghelskul e poarta mărilor. 
Are ce să vadă aici... 


2e 


PARTEA ÎNTÎI 
LA ARHANGHELSK! 


De miini prădalnice să mă îereşti 
Şi de-a străinilor putere. 
Lomonosov 


Te du şi te-opreşte în inima 
oceanului ! 
Derjavin 

Aceştia-s pui din cuibul lui Petru, 
Puşkin 
Roadele nu ies din rouă, ci din sudoare. 
Proverb 


CAPITOLUL INTII 


1. SPRE LAC! 


Într-o dimineaţă călduroasă de iunie, în vreme ce 
dangătul clopotelor chema credincioşii la liturghie, 
chervanul ţarului trecînd de Zemleanoigorod pleca 
din oraş îndreptindu-se la pasul cailor spre mănăsti- 
rea Troiţa. Moscova abia se trezea din somn ; carau- 
lele de noapte ridicau opreliştile puse pe uiiţe împo- 
triva mişeilor ; străjerii somnoroşi, cu baltage lungi 
sau cu securi în miini, plecau care încotro; un ciu- 
botar, căscind şi făcîndu-şi semnul crucii în dreptul 
gurii, agăţă o cizmă deasupra dughenei lui sărăcă- 
cioase, un croitor întindea la vedere un caitan de cu- 
loare ţipătoare, un vinzător de pește îşi lăuda cara- 

cudele şi plăticile care mai mişcau din urechi în pa- 
nerui din coajă de mesteacăn. În zuruitul neîntrerupt 
și jalnic al dairelei, printre precupeţii din Bazarul 
Persiţki, ţopăia un urs năpirlii, cu pălărie, în care era 
înfiptă o pană. Bărbierii stăteau lîngă zid, la umbră 
şi ţăcăneau din brice îmbiindu-i pe tîrgoveţi să se 
radă pe cap, să-şi tundă părul, lăudîndu-și cu toţii 
pe nerăsuilate meșteșugul : 

— Avem brice ascuţite, sîntem inimi moscovite, 
dăm săpun mirositor şi-apă vie de izvor... 

— Ia uite, ia uite cum radem de bine, ia uite cum 
radem ! 

— Tundem şi radem, pe oricare, din orice mahala! 

Un mujie bărbos cu o măturică în mină, cu ochi 
ghiduşi de mehenghi, umbla de colo-colo şi striga cu 
glas îmbietor : 

— Imbăiem, tragem, întinerim — care nu ţi-e frică, 
hai cu mine... 

Tinerii însoțitori ai ţarului — Lukov, Cemodanov, 
lakimka Voronin, Silvestr Ievlev şi Alexaşka Menşi- 
kov — mergeau călări înaintea chervanului şi nu-l 
slăbeau de loc pe dascălul ţarului, Frant Fedorovici 
Timmerman. 

Acesta, stînd stîingaci în şaua înaltă îmbrăcată în 
safian, trăgea cu teamă de dîrlogii împodobiţi cu mä- 
iestrie şi spunea nedumerit : 

— Parcă putea să-mi dea prin gînd aşa ceva ? Eu 
îmi ziceam că-i doar o joacă. Cînd măria sa a bine- 
voit să se plimbe cu luntrea pe lauza... 

— Acum ţi s-a înfundat, Frant Fedorovici! zise 
Iakim Voronin. Ai să durezi corăbii... 

— Păi, nici nu mai ştie cum arată o corabie! stri- 
gă din urmă Lukov rîzînd ; nu-i aşa că ai uitat, Franţ 
Fedorovici ? 

Alexaşka Menşikov, cătind cu coada ochiului la 
Timmerman, îl ameninţă poznaș : 

— O să-și amintească ! lar de n-o vrea să-şi amin- 
tească — e dracu-ai lui, îmbrăcat nemţeşte! Nu-i aşa, 

Franţ Fedorovici ? Ei, are şi ajutoare — doi olandezi 
bătrîni. Or să-şi amintească tustrei... 

Timmerman zîmbea sfios iar tinerii, privindu-i chi- 
pul îngrijorat, rîdeau de el. 

Spre amiază, luînd-o mult înaintea chervanului, tre- 
cură de rohatcă. Praful neguros al Moscovei, ameste- 
cat cu cenuşă, larma de pe ulițele întortocheate, zăpu- 
şeala, toate rămaseră în urmă. Cimpiile şi crîngurile 
din preajma Moscovei adiau în obrajii înfierbîntaţi 
ai călăreţilor miresme de ierburi cosite, de îrunziş în- 
cins la soare, îmbiau la o tihnă dulce. 

Riîul curgea molcom, îmbiind la răcoare şi la odih- 
na. 

Alexașka Menşikov îşi dădu cu părerea să se o- 
prească cu toţii şi să se scalde; îşi scoase sabia bă- 
tută în argint, pe care i-o dăruise de curînd ţarul, dez- 
brăcă terlikul! scump, zvîrli din picioare cizmele cu 
tocuri înalte, își făcu larg semnul crucii, se aplecă şi 
sări în apă. După el, îşi făcu vînt, chiuind, Voronin, 
și după Voronin, levlev. În timp ce tinerii se scăldau, 
Franţ Fedorovici şedea pe mal, sub o salcie şi se gîn- 
dea cu amărăciune cum o să poată face el corăbii 
pentru zburdăciunile ţarului. Ce, e jucărie să faci o 
corabie — fie ea cît de mică?! Şi cine îl va ajuta? 

Tinerii lărmuiau, se împroșcau cu apă, se hiîrjo- 
neau, dîndu-se la fund unul pe altul. Menşikov era 
mai zvăpăiat decît toţi. Franţ Fedorovici se uita la 
el și clătina din cap: ce-i şi cu soarta omului! Mai 
ieri era încă în grajdul ţarului, între rindași și acum 
uite-l cum se poartă cu prinții — nici chiar de Apra- 
xin nu se teme... 

Se bălăciră mult, aşa cum fac copiii, pînă se învi- 
nețiră. Ca să se încălzească, începură să se fugă- 
rească pe mal; cădeau, stîrnind nori de praf şi se 
luau la trîntă gîfîind şi icnind. Menşikov făcu şugu- 


1 Terlik — un fel de dolman ce se purta de boieri în ve- 
chea Rusie. (n. r.) 

băț cu ochiul lui Timmerman, adică: „să taci, bä- 
trine!“ legă strîns mînecile cămăşilor, le udă cu 
apă şi Je presără cu nisip — asemenea noduri nu se 
puteau dezlega cu una cu două iar dacă s-o găsi unul 
deştept să tragă de ele cu dinţii, o să-i intre nisip 
în gură. Franţ Fedorovici zimbea — copiii tot copii! 

După ce se încălziră, se aruncară din nou cu toţii 
în apă, să se spele. Chiar în clipa aceea, pe drum, din- 
colo de crîng, se auziră strigăte, şuierături de bice, 
scîrțiit de osii. Izmailov, rotolei, învăpăiat, mînios, 
călare pe un armăsar negru, voinic, pintenog, se ivi 
în goană de după copaci şi oprindu-şi calul pe mal 
strigă : 

— Noi ne chinuim acolo de aproape un ceas, iar ei 
ia uite, neruşinaţii, se zbenguie ! Lasă, numai să afle 
Petru Alexeevici, că vă arată el! Îmbrăcaţi-vă cu toţii 
numaidecit ! 

Îşi ridică armăsarul în două picioare, îl împunse 
cu pintenii şi se mistui în crîng. 

Frant Fedorovici se ssculă de jos, uitînd de iepu- 
şoara lui, îşi potrivi jacheta pe pîntecul rotunjor, în- 
dreptă la gît jaboul întotdeauna alb şi o luă la fugă 
pieziş după Izmailov. Menşikov se îmbrăcă repede şi 
sări pe şargul lui. Ceilalţi, trăgeau de noduri cu dez- 
nădejde, înjurau ca la uşa cortului şi alergau la cai 
pe jumătate goi... 

O haraba cu cinci osii, pe care se afla legată cu 
funii de cînepă luntrea de plimbare a ţarului, intrase 
în nisip pînă la butuc pe drumul care urca pieptiş la 
deal. Streliţii, călăreţii, dulgherii, însoțitorii ţarului, 
împiedicîndu-se unul de altul, lovindu-se, se străduiau 
să ridice roţile cu nişte grinzi, aşezau dedesubt bîrne, 
îndemnau cu bicele caii istoviţi, care suflau din greu. 

Văzîndu-l de departe pe ţar după boiul lui uriaş, 
Menşikov sări din şa înainte ca şargul să se oprească 
bine din goană şi strigă din spatele lui Petru ca şi 
cînd m-ar fi lipsit o clipă de acolo: 

— Ia, daţi-vă la o parte, nu staţi proţăpiţi aici! 
Hei, ascultați oameni buni, aici nu-i treabă de-un 

singur om! Vizitii! puneţi mîna toţi odată, hai, nu 
căscaţi gura, cu suflet ! 

Petru Alexeevici îşi sumese mînecile cămăşii rupte, 
mâînjite cu dohot, îl ameninţă cu pumnul pe Menşikov, 
şi cu o mişcare obosită îşi şterse faţa asudată. Ale- 
xandr Danilovici îl împinse cu umărul la o parte, 
apucă de căpăstru mijlocaşul care sforăia, cu cea- 
lattă mînă trase spre el oiştea şi răcni în aceeaşi clipă 
atît de năprasnic, încît cei treizeci de cai se opintiră 
în hamuri toţi odată. Luntrea se clătină şi harabaua 
ieşi din nisip. Zîmbind de veşnicile şiretlicuri ale lui 
Alexașka, Petru îşi aruncă din mers caltanul pe ume- 
ri, şi o porni înainte. 

Spre seară, ţarul şi însoțitorii lui fură ajunşi din 
urmă de Boris Alexeevici Goliţin care-i spuse lui Pe- 
tru Alexeevici că țarina Natalia Kirilovna îl binecu- 
vîntează şi-i porunceşte să se ducă neapărat la Troiţa 
şi să se închine cu toată smerenia. Petru îl privi cu 
ochii lui căprui scăpărători şi răspunse voios : 

— Pentru asta şi mergem, Boris Alexeevici... 

— Vai, Petru Alexeevici, mi se pare mie că nu pen- 
tru asta mergem ! zise Golițîn clătinînd din cap. 

— Îndată ce isprăvim treaba, o să ne tot închinăm ! 
răspunse Petru posomorîndu-se deodată. 

Intinseră covorul pentru cină sub copaci. în aerul 
proaspăt, înviorător, din preceasul amurgului. Ievlev, 
Feodor Matveevici Apraxin şi Lukov culegeau fragi 
pe aproape şi vorbeau fără vlagă, de una şi de alta. 
lakim Voronin se ascunsese şi tipa ca o bufniţă. 

— Nu seamănă de loc! — spuse tare Apraxin. 
Iakim al nostru se pricepe să latre ca un cîine, dar a 
bufniţă — nu seamănă defel... 

Voronin începu să latre. 

— Menşikov s-a făcut nevăzul! rise levlev. Îi e 
frică ! Nu-i nimic, Feodor Matveevici, o să ne vină 
şi nouă apa la moară, o să înveţe el să mai lege altă 
dată nodurile şi să le presare cu nisip... 

Menşikov strigă : 

— Haide, săriţi toţi pe mine ! Toţi împotriva unuia! 
Veniţi că nu mă tem! | 

In vreme ce cinau, pe drum treceau hurducăind și 
scîrţiind telegile încărcate cu tot ce trebuie pentru 
durarea corăbioarelor ţarului. În telegi se aflau bu- 
toaie și butoiaşe pline cu răşină, cu clei de peşte, scîn- 
duri de tei, de stejar şi de brad, de pe riul Moscova, 
tegate cu curmeie de tei ṣi aruncate de-a valma ; saci 
cu lină de ţap pentru călăfătuit, coşuri mari cu pînze 
şi parîme... 

Bătrânii meşteri olandezi şedeau în telegi, cu picioa- 
rele atîrnînd peste loitre şi amîndoi priveau buimaci 
în toate părţile, fie din pricina iuţelei cu care călăto- 
riseră și a zdruncinăturilor, fie pentru că-i îngrijora 
sarcina de a făuri corăbioarele ţarului. 

Boris Alexeevici Goliţin îi petrecu cu privirea şi, 
învîrtind pe degetu-i subţire inelul scump cu adamant, 
spuse : 

— Deunăzi i-am întrebat pe bătrînei dacă le pare 
bine că se întorc la vechea lor meserie. S-au uitat 
unul la altul, dar n-au îndrăznit să răspundă nimic... 

Și rîse şiret. 

Fără să-l asculte, Petru mesteca lacom plăcinta cu 
carne de pui, număra din ochi telegile şi nu izbutea 
s-o descopere pe aceea în care se afla răşina topită... 

— Aha, uite-o, măria ta! — strigă Ievlev. Uite, 
şase butoaie... 

Strivind un ţînțar care i se aşezase pe git, ţarul 
porunci să i se dea hîrtia pe care fuseseră scrise me- 
rindele luate la drum şi întrebă dacă nu s-a uitat 
ceva. Silvestr Petrovici Ievlev luă încă o hîrtie. Țarul 
citea şi levlev însemna cu cruciuliţe tot ce se împa- 
chetase de faţă cu el. 

— Acum, la acest ceas de seară, domnilor coră- 
bieri, se cuvine să fumăm o pipă de tutun bun ! spuse 
Petru împăturind hîrtia. 


Însoţitorii ţarului scoaseră pipele din coburi şi din 
buzunare. 

Petru şi-o umplu cel dintii pe-a lui, o_aprinse, trase 
un fum şi începu să tuşească. Pe Cemodanov îl podi- 
diră lacrimile, în vreme ce Lukov fuma netulburat, 
învăluit într-un nor de fum cenușiu. 

— In crîşme şi în ospătării corăbierii fuinează tu- 
tun neguţătoresc ! spuse Petru. Nu-i aşa, Silvestr ? 

— Aşa e! răspunse Ievlev, înecîndu-se de fum. 

— Adevăratul corăbier e bun prieten cu pipa! rosti 
Petru, ameţit. lar cel ce nu Îumează pipă — nu-i co- 
răbier, ci o curcă plouată ! 

Se înăbuşea dar privea dîrz. De altfel toţi se uitau 
semeţi unul la altul însă ochii lor jucau în lacrimi și 
urechile le vuiau. De vreme ce erau corăbieri, nu se 
cuvenea să nu fumeze ! 

Gustînd tacticos înmiresmatul cvas de zmeură, chi- 
peșul Goliţin îşi zîmbea gîndurilor... 


2. VEŢI FĂURI CORĂBIILE! 


Chervanul ţarului străbătu cele o sută şi ceva de 
verste de la Moscova pînă la Pereiaslavl-Zalesski în 
două zile şi tot atitea nopţi. Lîngă sătucul Rostokino 
rămaseră pe drum mai multe telegi, dar nu le mai 
aşteptară. Petru și însoțitorii lui ajunseră la lac seara 
tîrziu, şi se culcară îndată ; drumul şi căldura îi isto- 
viseră şi pe cei mai vînjoşi. 

În zori, ţarul porunci să se sune deşieptarea. Ceaţa 
se învălura uşor deasupra lacului. In văzduhul ne- 
<lintit al zilei călduroase care se vestea, biziiau tîn- 
țarii. Vistavoii ațîțau focurile şi puneau la fiert păsat, 
ciorbă de peşte şi alte bucate. Din pădure veneau me- 
reu tetegile rămase în urmă, încărcate cu bîrne, șipci, 
scînduri geluite și piatră spartă. Caii însoțţitorilor ţa- 
rului, împiedicaţi, păşteau pe cîmp... 

— Apraxin şi levlev vor rămine să lucreze la co- 
răbii ! spuse Petru apropiindu-se de stolnici şi de în- 

soțitorii lui, printre care se aflau Goliţin, bătrînul 
Timmerman, Apraxin şi meşterii olandezi Koort şi 
Karten Brandt. Ca să făurim corăbiile ne trebuie o 
dulgherie. Apoi trebuie să facem din bîrne, aşa cum 
am vorbit deunăzi, o arsana ca lumea unde să tragă 
corăbiile la mal. De asemenea o să ridicăm pe limba 
de pămînt Gremeaci, o tabie pentru tunuri. Tu, Voro- 
nin, ai să muştruluieşti matrozii pentru flotă. 
lakimka Voronin clipi a încuviinţare, iar Ievlev şi 
Apraxin se uitară unul la altul pe furiș. Boris Ale- 
xeevici Golițîn privea în tăcere lacul liniştit de parcă 
ar fi văzut acolo şi corăbiile, şi tabia pe mal, şi dul- 
gheria de coräbii. Timmerman se uita îngrijorat. 

După ce îşi spălară rufele şi se scăldară în lac, 
streliții, călăreții şi cărăuşii plecară spre Moscova. 
Petru Alexeevici mai rămase cîteva zile, încercînd im- 
preună cu Timmerman şi cu olandezii să dreagă o 
corăbioară veche dar, neizbutind să facă nimic, plecă 
acasă cu Goliţin, Menşikov şi Izmailov — să suprave- 
gheze muştrul oștenilor pe uscat. 

Curând ţarul trimise mujici să bată bîrnele, să du- 
reze arsanaua şi să cioplească buşteni pentru viitoa- 
rele corăbii. Mujicii nu aveau o căpetenie şi nimeni 
nu se pricepea ce fel de buşteni sînt buni pentru co- 
răbii ; iar ce fel de corăbii aveau să se făurească nu 
putea să spună nici măcar Franţ Fedorovici Timmer- 
man. Dulgherii din sat clădiră pentru Apraxin, levlev, 
Voronin, Cemodanov şi pentru bătrînii olandezi o 
izbă, humuită pe jos, cu două ferestrui din ţiplă, şi 
cu o vatră. Pe vatră fierbeau în ceaun, cum da Dum- 
nezeu, <iorbă cu afumături sau de peşte, şi prăjeau 
peşte prins în lac... 

Mujicii aduşi cu sila — flămînzi, mînioşi, rupti fără 
rost de la treburile lor, sîcîiți de ţinţari — colindau 
prin sătucul Veskovo în căutare de lucru, ca să-şi 
poată agonisi hrana cea de toate zilele. 

Timmerman şi bätrînii lui — Karten Brandt şi 
Koort — se sfătuiau îndelung în fiecare seară, scriau 
ceva pe o tăbliță de ardezie, desenau, dar nu izbuteau 

să facă nimic. Într-o sîmbătă seara, cînd levlev şi 
Apraxin se întoarseră de la baie, din Veskovo, Franţ 
Fedorovici mărturisi că nu poate să facă planurile 
dulgheriei de corăbii deoarece nu se pricepea la ase- 
menea lucrare. Bătrînii olandezi Brandt şi Koort dă- 
dură din cap a întărire — da, da, nu putem, nu ştim; 
pe vremuri ne pricepeam la aşa ceva, dar acum am 
uitat, şi apoi e greu să ridici aici o dulgherie de co- 
răbii. 

— Cum aşa ? întrebă Apraxin. Ştiţi să pulăiţi din 
pipă, ba ne învăţaţi şi pe noi, dar cum se face o dul- 
gherie de corăbii aţi uitat... 

Silvestr Petrovici se aşeză pe laviță  îngindurat. 
Apraxin se plimba prin izbă de colo-colo. lakim Vo- 
ronin își rodea unghiile şi ofta. 

— Da’ nu s-ar pulea ca Petru Alexeevici să uite 
aşa deodată de joaca asta ? întrebă el cu glas scăzut. 

levlev îi răspunse tot atît de încet: 

— Şi tu te-ai bucura, lakim? Nu vorbeam noi ce 
straşnici corăbieri o să fim într-o zi ? Ai uitat de fre- 
gatele și galerele pe care le visam ? la spune ! 

Lunganul Fedka Preanişnikov sări de pe cuptor, își 
puse caftanul pe umeri şi se oţări : 

— 'Corăbieria nu-i de noi. E treabă pentru străini. 
N-am avut aşa ceva nicicînd şi nici nu ne trebuie! 
Arsana pe birne! Ce-o mai fi şi arsanaua asta, de 
unde a mai căzut pe capul nostru ? Dulgherie de co- 
răbii... 

— Se vede că ai dormit prost! îl certă aspru 
Apraxin. Du-te şi te culcă. Pesemne că pe cuptor e 
mai cald. Du-te, du-te... 

Frant Fedorovici izbi cu pumnul în masă şi spuse 
cu hotărîre : 

— Trebuie să facem corabia; domnul Piter nu va 
fi mulţumit de loc dacă nu-i vom făuri o fregată. Aşe- 
zarea tunurilor pe limba de pămînt Gremeaci este o 
treabă folositoare. Orologiul de asemenea e un lucru 
frumos. O să durăm şi arsanaua — nu-i mare ispravă 
— o meşterii la iuţeală, fără înflorituri. Dar domni- 

lor, dacă ţinem să-i facem o bucurie maiestăţii sale, 
atunci trebuie să înfăptuim acel lucru pentru care vor 
trage tunurile, pentru care va merge orologiul, pen- 
tru care se va ridica mica noastră arsana, trebuie să 
făurim cu măiestrie, cu iscusinţă, o corăbioară fru- 
muşică pentru plăcerea maiestăţii sale. Nu-i aşa ? 

Feodor Matveevici luă mucul lumînării şi privi 
țintă spre Timmerman. 

— Dar ce o să se întimple dacă această plăcere o 
să fie pînă la urmă altceva decit o plăcere ? Eu nu gă- 
sesc, Frant Fedorovici, că-i înțelept doar să-i facem o 
plăcere lui Petru Alexeevici şi să nu-l ajutăm un pic 
și cu mintea noastră. Ţarul n-a împlinit nici optspre- 
zece ani, iar mulţi dintre noi sîntem mai vîrstnici. Şi 
nu sîntem slugi, ci bunii lui sfetnici... 

În izbă, se aşternu tăcerea. Timmerman se uita 
parcă mirat la Feodor Matveeviri. Iakim începu iarăşi 
să-şi roadă unghiile. Doar Cemodanov nu inţelesese 
nimic şi vorbi liniştitor : 

— Prieteni, prieteni, pentru ce să ne batem capul 
cu lucruri care nu ne privesc? Porimca dată de ţa- 
rul nostru o s-o îndeplinim cu toată sîrguinţa, iar 
că-i pentru plăcere sau că nu-i pentru plăcere — asta 
nu-i treaba noastră! Trebuie să facem grabnic arsa- 
naua, dulgheria şi corabia. Să făurim o semenea cora- 
bie care să nu se scufunde, doamne fereşte, ci să plu- 
tească, cum se cuvine; cu pinze, cu parime şi cu un 
tun care să tragă de pe ea! Ni în zadar se gîndeşte 
căpitanul nostru, acolo la Moscova, numai la corăbie- 
rie — trebuie să facem şi noi tot ce putem. Şi dacă nu 
isprăvim totul la vreme — răspundem. Parcă văd că 
ne alungă de lingă el. lar dacă o facem cînd trebuie, 
corabia noastră o să pornească pe lac trăgînd cu tu- 
nul, ba chiar trăgînd strașnic. Căpitanului nostru fi 
place foarte mult să bubuie tunul... 

Ievlev schimbă o privire cu Apraxin ; acesta se uita 
spre Cemodanov pieziş, cu o batjocură ascunsă. Cînd 
se culcară îi spuse încetișor : 

— Uriît mai duhnesc prietenii noştri ! Ţi-e şi greață. 
Nu se gîndesc decît cum să-i intre ţarului pe sub piele 
Şi să se linguşească... 

— Sînt încă tineri! — răspunse împăciuitor Sil- 
vestr Petrovici. 

Apraxin tăcea. Pe pereţi foșneau gîndacii. Ploaia 
răpăia în tipla din ferestrui. Bătrînii, tăcuţii olandezi, 
sforăiau domol, fără întrerupere. 

Ievlev şopti : 

— Dormi, Feodor Matveevici ? 

— Nu! 

— Unchiul mew Poluektov Rodion Kirilovici, om 
cu minte mare, ocolnic la Despărţămîntul Treburilor 
din Atară, deunăzi, cînd mă aflam la Moscova, se în- 
doia c-o să izbutim să facem dulgheria de corăbii şi 
povestea ce s-a petrecut cînd Ordîn Nasciokin făurea 
la Dedinov vasul „Oriol“ : nici un stăpîn de turnăto- 
rie nu-i dădea fier. Despărţămîntul Armelor n-a putut 
să facă scripeţi iar cînd a fost nevoie de un fierar, 
i-au răspuns printr-o scrisoare că ar fi unul într-o 
mahala, dar şi acela-i ca și cînd n-ar fi, pentru căi 
s-a poruncit să făurească limba clopotului mare din 
turla Uspeniei. 

Apraxin rîse în întuneric : 

— N-au putut găsi un fierar în întreaga Rusie ? 

— D-apoi ce nevoie aveau ei, Feodor Matveevici, 
să-şi ostenească dosul ? spuse cu mîhnire Ievlev. La 
fel vede lucrurile și cneazul Vasili Vasilievici Goliţin : 
cică aşa a fost decînd lumea, așa este şi aşa va fi. 

Feodor Matveevici căzu pe gînduri, apoi întrebă : 

— Ce zici, Silvestr, pentru ce a făurit corăbiile ace- 
lea Nasciokin ? 

Ievlev nu răspunse. 

— Ar fi bine să-l întrebi pe Poluektov — din ce 
an citeşte el cronicile ?... Şi cînd ai să te duci la Mos- 
cova, să treci pe la Despărţămînt, poate că găsești 
şi niște desene pentru făurirea corăbiilor — ce ma- 
teriale trebuie, cum se face o arsana... 

Dimineaţa, încă nu imijiseră zorile cînd Ievlev îl 
trezi pe Frant Fedosovici. Acesta îşi ridică de pe 
perna de piele capul buhăit de somn şi-şi trase mai 
bine pe chelie scufa cu ciucure. Silvestr Petrovici 
spuse cu asprime : 

— Ai dormit destul, domnule meşter. Noi ştim 
puţine lucruri, tu mai multe. Şi uite cum trec zilele 
fără rost. Scoală-te şi ia condeiul, să începem lecţiile! 

Timmerman sări în sus, se spălă şi se aşeză la 
masă. Apraxin, levlev, Lukov, aşteptau încruntați. 
Franţ Fedorovici trase tăbliţa de ardezie, tuşi, se 
gîndi şi mai tuşi de cîteva ori. 

— Uite ce este, Frant Fedorovici ! spuse Apraxin. 
Fă bine şi amintește-ţi ce-ai învăţat în tinereţe. Stai 
şi astăzi şi mîine şi gîndeşte-te ! Nouă nu ne arde de 
glumă, noi trebuie să ne apucăm de treabă. Astăzi 
este marţi — joi ne aşezăm la masa asta şi atunci 
să nu mai tuşeşti. 

În aceeaşi zi fură aduși ocnaşii. Unul din ei — 
înalt, slab, bărbos, cu căciulă de blană creaţă brumă- 
rie — se uită lung cum lucrau levlev şi Apraxin şi-i 
strigă lui Silvestr Petrovici : 

-— Hei, boierule, ia vino o leacă încoace! Eu nu 
pot, că mi-s betejite picioarele... 

Silvestr Petrovici înfipse securea într-o bîrnă şi se 
apropie de ocnaş. Acesta stătea pe o buturugă și pri- 
vea cu ochi aspri, adînc afundaţi în cap. 

— Ce lucraţi aici ? 

— Facem o dulgherie de corăbii! răspunse rece 
Ievlev. 

— Dg’ cine lucrează aşa anapoda? Ați adunat 
atîta lume fără rost! Pentru ce ați săpat gropi ? Uite 
ce ar trebui să faci: să-ți iei picioarele la spinare şi 
să te duci la Arhanghelsk, pe Dvina, aproape de Ma- 
rea Albă. Arhanghelskul e poarta tuturor mărilor. 
Acolo să cauţi un meşter priceput, dibaci... 

— Eşti de acolo ? j 

— De ce să fiu de acolo ? Sînt de aici dar am fost 
pe acolo, am väzut oceanul cel mare. Se durează 

vase şi la Arhanghelsk, şi la Kem, şi pe tot ţărmul 
Mării Albe. : 

— Dar tu te pricepi la treaba asta ? 

Ocnaşul răspunse posomorit : 

— Treaba mea este să mor... 

Şi întoarse capul privind lacul amorţit de adierile 
reci ale toamnei. 

In noaptea de sîmbătă spre duminică se făcuwră ne- 
văzuţi peste o sută de mujici aduşi cu sila să lucreze 
la dulgheria de corăbii. Cu ei au fugit şi ocnaşii — 
vreo zece oameni. Acum grinzile erau bătute mai rar, 
bîrnele cioplite mai încet. Ploile lungi, plictisitoare, ră- 
păiau zgomotos. Amintindu-şi despre ştiinţele pe care 
şi le însuşise cîndva, Timmerman îi învăţa matema- 
tica pe Apraxin, pe levlev şi pe Lukov. Preanişnikov 
şi Voronin nu voiau în ruptul capului să înveţe, spu- 
nînd că moşiile lor nu erau chiar afit de sărăcăcioase 
încât ei să fie nevoiţi să-şi obosească mintea. 

In ziua sfîntului Kuzma toate lucrările de pe lac 
s-au oprit. Mujicii nu-şi primiseră pîinea de patru 
zile. Neavînd ce să pună la fiert, oamenii zăceau tă- 
cuţi în bordeiele umede, scoteau rădăcini în pădure, 
sau cerşeau prin Veskovo în numele lui Christos, fiul 
lui Dumnezeu. Vrînd-nevrînd, oamenii ţarului fură 
nevoiţi să părăsească lucrările şi să plece la Moscova. 

Diacul ! Pafnuti Cerdînţev, greblîndu-şi barba cu 
unghiile, începu să-i desluşească plictisitor lui Apra- 
xin şi lui levlev că joaca aceea de pe lac costa foarte 
mult vistieria, că n-avea poruncă să le dea merinde, 
iar dacă cneazul-oblăduitor va porunci acest lucru. 
el, diacul, o să le dea cu ţidulă tot ce cer. 

Nemaiputîndu-se stăpîni, levlev sirigă că Vasili 
Vasilievici Goliţin nu dăduse tunuri măriei sale — 
asta o ştia diacul şi tocmai de aceea îl trimitea acum 
din nou la Goliţin. Diacul tăcea cuviincios şi aştepta 
ca omul venit de pe lac să-şi domolească mînia. Dar 


1 Diac — funcţionar în Rusia veche, care îndeplinea funcţia 
de secretar al unui despărţămint. (n. r.) 

acesta socoti că n-avea nici un rost să se ciorovăiască 
mai departe cu diacul. „E un om de-al Sofiei ! hotări 
levlev. Îi ţine parte! Bine, n-o să uităm!“ 

La Moscova, nici la magaziile de merinde, nici la 
cele de făină, nici la cele de grîne, nu se dădea nimic 
fără poruncă din partea cneazului-oblăduitor. Ievlev 
şi Apraxin săriră iarăşi în şa. Îl căutaseră toată ziua 
pe ţar — nu era nici la Koiomenskoe, nici la Voro- 
biovo, nici la Preobrajenskoe. Uzi pînă la piele, îlă- 
mînzi, cu caii istoviţi, îl găsiră abia pe înnoptate în 
casa lui Lefort, în aşezarea nemţească — Kukui. 

Ţarul şedea într-o săliță scundă, curată şi căldu- 
roasă, cu o mulţime de oglinzi, şi desfăcea cu șuru- 
belniţa o muschetă nemţească cu ţeava scurtă, cu pai 
uşor, bătut în argint. Lefort, gătit cu horbote, pri- 
mitor, făcînd o plecăciune, îi rugă pe noii sosiți să se 
așeze, să se odihnească, să se simtă ca la ei acasă şi 
să amîne toate treburile pentru a doua zi. Dar nici 
Apraxin şi nici levley nu se aşezară pe scaune. Vor- 
bind cu glasuri răguşite, întrerupîndu-se unul pe al- 
tul, spuseră ţarului că aşa nu mai poate merge : ori 
vrea să făurească grabnic corăbii la Pereiaslavl-Za- 
lesski, ori să părăsească acest gînd şi să nu-şi mai 
piardă vremea de pomană. 

Petru îşi încruntă sprîncenele arcuite, îşi crispă 
aprig gura mică de băieţandru şi se căzni îndelung 
pînă ce nimeri mînecile caftanului. Petrecîndu-l cu 
candelabrul în mînă, Lefort îi strînse îmbărbătător 
cotul şi-i spuse că-l va aştepta cu cina chiar şi pînă 
dimineaţa. 

— Aşteaptă-mă ! porunci Petru. 

Sărind în şeile ude, pe caii care sforäiau în ploaia 
ce turna cu găleata, le păru rău deodată de căldura 
din casa lui Lefort, le păru rău că nu mîncaseră acolo 
ceva fierbinte, că nu se odihniseră... 

Tăcut, îndemnîndu-și calul cu biciușca  tătărască, 
Petru Alexeevici goni către zidurile Kitaigorod-ului, 
spre casa lui Cerdînţev. Ţarul îşi struni calul abia 

cînd intrară pe ulițele Kitaigiorodului şi îndată ce fu 
ajuns din urmă de Apraxin şi de levlev îi întrebă cum 
stau lucrurile pe lac. Feodor Matveevici povesti totul 
fără ascunzişuri — ca totdeauna — cinstit şi pe în- 
delete. Ievlev vorbi despre Arhanghelsk, spunînd că 
ar Îi acolo meşteri corăbieri de ispravă. Petru întoarse 
repede capul spre Silvestr Petrovici şi întrebă : 

— O fi adevărat? 

Și adăugă : 

— Să cercetezi bine și dacă-i aşa — să pleci acolo 
după meşteri şi să-i aduci pe lac... 

Cu zăvoarele puse, şi sub paza cîinilor care lătrau 
şi mîrîiau în lanţ, diacul Cerdînţev juca cu musafirii 
un joc oprit numit ziorn!, cînd deodată ţarul Petru 
Alexeevici bătu în poartă. Jocul fu ascuns repede şi 
diacul se trînti pe crivat prefăcîndu-se că-i bolnav, 
dar ţarul dădu crivatul grămadă cu o lovitură de pi- 
cior şi-l tîrî pe Cerdînţev la Despărţămînt, lovindu-l 
cu cizma şi bătîndu-l din mers. Pierită de spaimă, ne- 
vasta diacului amuţise şi chiar uitase să-i dea lui Paf- 
nuti căciula. Diacul, neobişnuit cu bătaia, uită îndată 
de teama sa faţă de oblăduitorul Goliţin şi-i pîrî şi 
pe ceilalţi dieci — cel cu grînele şi cel cu făina. Petru 
porni mai departe cu Apraxin iar pe levlev îi lăsă cu 
Cerdînţev, să scrie hirtia cu merindele pentru lac. 

Toată noaptea aceea lungă Pafnuti îşi obloji cu 
hrean ras obrajii umflaţi și socoti suspinînd cazmalele 
și lopeţile, butoaiele şi vedrele, mazărea, făina, uleiul, 
arpacaşul, trimiţînd harabalete în zori spre lac. 

— Da’ spuneau că acolo la ei la Pereiaslavl e 
joacă, — rosti diacul petrecîndu-l pe Silvestr Petro- 
vici. Bună joacă, dacă înghite atîtea merinde... 

— Tu, Pafnuti Nikitici, coşti mai mult vistieria, — 
zise Ievlev. Mult mai mult... 

— În schimb, ce cap am! încuiinţă multumit de 
sine diacul. Pe mine să mă căzneşii, să mă tai, să mă 


1 Ziorn — joc cu zaruri; (n. r.) 

arzi cu foc, să mă spînzuri și n-ai să afli din guna mea 
uite nici măcar atitica... 

Şi arătă pe unghie acel atitica pe care nu-l putea 
afla nimeni. 

— Sînt istet, d-aia mă ţine în slujbă! 


3. UNCHIUL ȘI MAŞA 


Ievlev, care nu închisese ochii toată noaptea, se 
gîndi unde ar putea să pună capul jos măcar un ceas 
şi hotărî îndată: mă duc la unchiul Poluektov — 
acolo întotdeauna sînt primit cu bucurie. De altmin- 
teri nici nu avea unde să se ducă altundeva: mai- 
că-sa murise de mult, iar taică-său ducea o viață 
năstrușnică într-un sătuc îndepărtat. Să se ducă la 
careva dintre prietenii lui bogaţi, n-avea chef. Ce să 
caute un băiat sărac ca el în palatele acelea măreţe ? 
Ș-apoi ei sînt prieteni atita vreme cît îşi fac slujba 
pe lingă ţar iar acasă — se schimbă socoteala ! Acolo 
fiecare îşi trăieşte viaţa lui... 

Toropit de somn, gîndindu-se la lucrurile despre 
care va trebui să vorbească cu unchiul lui, se strecura 
agale prin înghesuiala uliţelor întortocheate ale 
Moscovei, cînd deodată un îlăcău voinic îl ameninţă 
cu biciul şi strigă gîffit : 

— Hei, păzea, că aci? te ard! 

Calul se ridică în două picioare şi se repezi într-o 
parte. Pe alături treceau spre Kremlin, la sfat, nişte 
boieri pîntecoşi, cu bărbi — călări sau în butei — toți 
cu slujitori de pază — care cu suliță, care cu paloş, 
care cu baltag lung. Se grăbeau, băteau în tobe şi 
împrăştiau cu bice mulţimea. Dar pentru ce se gră- 
beau ? 

Mînptindu-şi calul, Ievlev zîmbi: se grăbeau să 
aştepte în sală, să se certe la uşa postelnicului, să bîr- 
fească, să se laude, să-l linguşească pe Ivan cel slab 

la minte şi, speriaţi, să-şi facă cruce cînd se va apro- 
pia tropăind cu cizmele Petru Alexeevici. 

Lîngă Despărţămîntul Pecetei, levlev sări pe bîrna 
aşezată la poartă, deschise portiţa și, stînd de vorbă 
cu bătrînul slujitor, dădu el însuşi calului să mănînce, 
se spălă pe mîini la îîntînă şi intră în tinda curată a 
casei unchiului său, clădită cu un cat. Citeva clipe 
inima îi zvîcni năvalnic și fruntea i se broboni de su- 
doare dar se mustră el însuşi, se scutură şi intră în 
odăile pline de ghivece mari şi mici cu flori, cu co- 
voare pe jos, tihnite, luminoase... 

Rodion Kirilovici şedea într-un jilţ scund iîngă fe- 
reastra de ţiplă şi citea o carte groasă cu paftale. Vä- 
zîndu-şi musafirul în prag, rosti cu glas bătrînesc, tä- 
răgănat : 

— Oare pe cine îmi trimite Dumnezeu ? Hai, apro- 
pie-te! 

Tevlev îşi spuse numele şi inima îi zvîcni iară aprig 
— acu” o să se ivească şi ea. Dar ea nu se ivi. Bătri- 
nul îşi apucă toiagul, şi, păşind mărunţel cu picioa- 
rele lui betejite, se apropie şchiopătînd de nepotul lui, 
îl îmbrăţișă şi-i privi cercetător, îndelung, cu duioşie, 
chipul încă tînăr, bătut de vînt şi tras de oboseală. 

— Silvestruşka ! Ce bucurie mi-a trimis Dum- 
nezeu... 

Începu să se foiască grijuliu : 

— Dă jos caftanul | Ai să răceşti, ai să 'capeţi fier- 
binţeală ! Schimbă-te. Maşa, unde te-ai ascuns, vino 
încoa' repede, adu nişte straie uscate... 

Maria Nikitişna, fata luată de suflet de unchiul lui, 
după ce rămăsese singură pe lume — părinţii ei arse- 
seră cu izbă cu tot în focul care mistuise Beliigorod 


— într-o vară — îmbujorată de tulburare, fără să-i 
dea măcar bineţe lui Silvestr Petrovici, lasă nişte 
haine uscate de-ale unchiului — un caftan din piele 


de zimbru tivit cu blană, iminei de safian cu vîrfurile 
întoarse în sus şi rufărie — suspină şi fugi. levlev în- 
cremenise — cît de frumoasă se făcuse verișoara luată 

de suflet! Unchiul lui se uită la el, o petrecu cu pri- 
virea pe Maşa, oftă şi grăi: 

— Trece, trece vremea, iacă, Mariei i-a venit soro- 
cul măritişului... 

— A mpeţit-o cineva? întrebă Ievlev şi se sperie el 
însuşi de întrebare. 

Rodion Kirilovici clătină din cap: 

— Cine să peţească o orfană ? Măcar să fi fost eu 
bogat — or ştii şi tu că toată avuţia mea sînt lucru- 
rile astea din casă... 

Vorbind, ochii lui priveau ţintă în ochii nepotului, 
parcă iscodindu-l. 

După ce se schimbă, levlev se aşeză pe laviţă şi 
zîmbi. deodată privindu-şi cu drag unchiul, adulme- 
cînd miresmele, cunoscute şi iubite din copilărie, ale 
ierburilor care atîrnau în mănunchiuri prin odăi, ale 
cărților şi filelor de letopiseţe răspîndite peste tot, 
ascultînd cîntecul voios al păsăruicii galbene, pufoase, 
care sărea de colo-colo în colivia de pe fereastră. Pe 
nesimţite, în sufletul lui se aşternu liniştea, aşa cum 
se întîmpla totdeauna sub acoperişul unchiului. Şi 
drag, vioi, răsunau la catul de sus picioruşele sprin- 
tene ale Maşei. 

— Ei? — întrebă unchiul. De ce ești vesel, coră- 
bierute ? De ce zîmbeşti ? Ai durat corabia ? 

— N-am durat-o. 

— Păi, ce păzesc olandezii tăi 2 

— Nu se pricep, unchiule. Ce să le faci; ei n-au 
mai lucrat de mult aşa ceva. Au fost cîndva coră- 
bieri, apoi, acum douăzeci de ani, au făurit vasul 
„Oriol“ pentru ţarul Alexei, dar cine a întocmit pla- 
nurile, astăzi. nu se mai ştie. Amîndoi, şi Koort și 
Brandt, nu mai sînt ce-au fost, de cînd nu mai lu- 
crează în meşteşugul lor şi se îndeletnicesc cu tot fe- 
lul de marafeturi : clești pentru luat mucurile la lu- 
mînări, pieptare de piele, bumbi, teci de sabie, cata- 
rame pentru încălțări... 

Rodion Kirilovici asculta şi dădea a  încuviinţare 
din capul lui cărunt, mîngîindu-şi cu degetele albe 
barba spînatică. 

— Aşa, aşa... Arsanaua aţi făcut-o? 

— Nu. 

— Dar o dulgherie de corăbii ? 

— Lucräm la ea. Pentru noi e ceva nou, necu- 
noscut... 

Bătrînul zîmbea cu tilc, se uita în ochii nepotului şi 
uneori degetele lui depănau mătăniile vechi de chih- 
limbar roșiatic închis. Maşa aducea de sus cupe, ca- 
rafe de cositor, blide şi şervete pentru şters mîinile. 
Adia o miroznă plăcută de friptură de cocoş de munte 
gătit în sos negru de prune. levlev rostea vorbele fără 
Şir, alandala, ascultînd mai mult paşii Maşei decît 
ceea ce îi spunea Rodion Kirilovici. Apoi deodată se 
gîndi : „Nu-i cu putinţă să se închine şi să plece! Ce 
obicei nerod — să mănînce în altă parte !“ 

Dar unchiul lui, parcă ghicindu-i gîndurile, spuse 
Maşei să rămînă cu ei. Ochii 'Mariei Nikitişna luciră 
voioşi. 

În timpul mesei, Silvestr Petrovici îşi aminti de 
sarcina pe care i-o dăduse Apraxin şi întrebă dacă ar 
putea să găsească la Despărțămint sau în altă parte 
desenele corăbiilor la care se lucrase pe Dvina şi pe 
Volga. 

— O să căutăm ! răspunse bătrînul turnînd vin 
franțuzesc pentru sine şi pentru nepotul lui în cupele 
vechi şi grele. Bău puţin, rămase pe gînduri şi apoi 
spuse zîmbind : Sîrbul Krijanici, mujicul cela năstruş- 
nic. n-a scris un neadevăr: „goana după tot ce-i 
străin“, îți aminteşti? Sau n-ai auzit despre el! 
Destule nerozii au ieşit de sub pana lui, dar unele lu- 
cruri mi s-au întipărit pentru multă vreme în minte ; 
plecăciunea noastră față de tot ce vine din străină- 
tate, adică prostia noastră, din care pricină străinii ne 
duc de nas, ne înşeală în fel şi chip şi fac din norodul 
nostru tot ce vor — iată cum scria sirbul. Pentru gîn- 

durile lui pidosnice sîrbul şi-a sfîrşit viaţa în Siberia, 
dar vorbele lui să le ţii minte, nepoţele... 

Rodion Kirilovici zîmbi : 

— Pentru voi, dulgheria de corăbii e un lucru nou, 
nemaivăzut. Corabia, ceva necunoscut. Botul cela pe 
care țarul Petru Alexeevici l-a găsit într-o magazie a 
Depozitului de in şi l-a pus pe rîul lauza a fost de 
asemenea un lucru nou, nemaiauzit, nemaivăzut. 
Aşa-i ? 

Silvestr Petrovici răspunse : 

— Ei asta-i, doar n-o fi vechi | 

— Ei vezi, n-o îi! Dar tu nu ştii, băiete, că lucru- 
rile astea noi nu-s mai noi decît cele vechi, de mult 
uitate, — spuse fără zîmbet, burzuluit, bătrînul. Să 
uităm înfăptuirile noastre din trecut, ne pricepem, dar 
să le ţinem minte, abia dacă se va găsi careva. Astăzi 
nu mai ştim nimic din cele ce au fost în Rusia, din 
cele ce au trecut, s-au pristăvit şi în praful uitării 
s-au îngropat. Uite, astăzi ai să te hodineşti, iar miine 
ai să mergi cu mine la Despărțămînt şi am să-ţi pun 
în faţa ochilor atîtea cărţi şi hirtii de ai să rămii cu 
gura căscată ! Și multe Iucruri, băiete, îţi vor dezvălui 
letopiseţele, hronicile şi însemnările... 

Maşa îşi arcui sprincenele subțiri, îşi împreună 
mîinile pe pieptul înalt şi în vreme ce se silea să înţe- 
leagă despre ce anume vorbea bătrînul, ochii ei ba se 
învăpăiau, ba se stingeau. 

Sorbind cîte puţin din vinul franțuzesc, cătînd în 
gol cu o privire încordată, ocolnicul spunea pe de 
rost : 

— „În leatul şase mii patru sute patruzeci şi nouă 
purces-a Igor asupra grecilor, iar bulgarii trimis-au 
veste bazileului cum că ruşii năboiesc asupra Bizan- 
tului cu. zece mii de skedii“. Skedii ! 

Şi întrebă: 

— Ştii tu ce înseamnă cuvîntul acesta skedii des- 
pre care vorbeşte letopiseţul lui Nestor ? Spune? 

— Skedii — se numeau luntrile străvechilor ruşi ! 

— Da, asta-i, ale străvechilor ruşi : judecă — zece 
mii de skedii ! O flotă! Și încă ce îlotă! Wilhelm- 
wikingul, căpetenia normanzilor,  avul-a el oare © 
flotă atît de mare ca strămoşii noştri ? Nu, Wilhelm 
n-a avut asemenea flotă. lar tu spui că o dulgherie 
de corăbii e un lucru nou, nemaivăzut! Că o cora- 
bie e ceva cu totul necunoscut! Tătarii au tulburat 
viaţa noastră, au poposit cu saivanele şi cu călărimea 
lor între noi şi mare şi au rămas astfel ca un zid, 
dar multe lucruri au fost cîndva: şi încă cum au fost ! 
Și nu numai că au fost, ci sînt, mepoate. Doar că 
trebuie să găseşti unde gilgiie aste izvoare dătătoare 
de viaţă... 

Lumînările sfîriiau molcom, ceara galbenă picura 
pe sfeşnicele de aramă, înnegrite de vreme. Maria 
Nikitişna ridică deodată privirea, întîlni ochii lui Sil- 
vestr Petrovici şi roşi pînă la rădăcina părului. lev- 
lev se învăpăie şi el, aşa, fără pricină. Afară, din- 
colo de obloanele zăvorite, străjerii băteau toaca, 
vestind ceasurile. Zimbind gîndurilor sale, Rodion 
Kirilovici urmă : 

— Tu, nepoate, să nu crezi că unchiul tău te tri- 
mite să cauţi nişte corăbieri ai unor vremuri de mult 
apuse. Despre acele vremuri o să stăm de vorbă 
anume. Acum vreo zece ani mi-a lost dat să văd ora- 
şul Arhanghelsk. Am cutreierat ţărmul Terskului, am 
fost la Zimni, la Kola, pe ostroavele Soloveţki, la 
Kem. Tocmai pentru asta, iacătă, ţi-am vorbit astăzi 
despre vechile letopiseţe. Cel ce caută găsește ! Acolo 
sînt iruditori ai mării; adevăraţi corăbieri, urmaşi ai 
cutezătorilor novgorodeni, voinici, isteţi. V-a căşunat 
vouă să zburdaţi cu corăbiile pe mare — numai că 
mie mi se pare că aici nu-i doar zburdăciune. Aşa- 
dară căutaţi la miazănoapte pe oamenii aceia, de la 
care într-adevăr puteţi învăţa meşteşugul măiestrit al 
corăbieriei. 

— La Arhanghelsk să-i caut ? — întrebă levlev. 

— Acolo, nepoate... Gîndul tău să fie îndreptat ne- 
contenit spre miazănoapte, acolo să cauţi oameni — 

să-i spui despre aceasta ţarului. Miine la Despărţă- 
mânt ai să vezi cum călătoreau ruşii spre Manghe- 
zeia! şi totodată cum au închis capetele de proşti 
calea acelor indrăzneţi. Am să-ţi arăt multe — acu” 
e vremea să te culci, eşti obosit... 

Rînduindu-l unde să doarmă şi punîndu-i la înde- 
mină pentru noapte cvas de izmă, bătrînul îl întrebă 
deodată: 

— ÎL cunoşti pe cneazul Andrei Iakovlevici Hil- 
kov ? 

o — Nu-l cunosc, unchiule. 

— Miine am să-ţi fac cunoştinţă cu el. E un tî 
när deosebit, cu muită ştiinţă de carte. Stau adeseori 
de vorbă cu el despre trecutul Rusiei. Cutreieră zi 
și noapte prin mănăstiri, în căutare de letopiseţe; 
şi-a pus în gînd să scrie o carte care să se cheme 
„Miezul istoriei ruseşti“ pentru toţi acei care vor dori 
să cunoască trecutul Rusiei. Este stăpînit de gîndul 
că noi cunoaştem prea puţin trecutul nostru, gîndim 
prea puţin despre trecut, căutăm acolo prea puţine 
căi pentru viitor... 

Bătrînul se aşeză pe laviţă şi aducînd iar vorba 
despre letopiseţe, începu să povestească cum negu- 
țătoreau ruşii la Constantinopol. Ocolnicul povestea 
de parcă ar fi văzut cu ochii lui cele povestite, În is- 
torisirile lui, vechile cronici căpătau viaţă, înviau cri- 
vicii? şi lucianii? — iată-i, tăind copaci groşi de mai 
mulţi arşini, scobindu-i, arzîndu-i, iar după ce Ni- 
prul se curăța de gheaţă, minîndu-şi  skediile spre 
Kiev... A 

De la Kiev în jos Ievlev pluti împreună cu Maga ; 
ea şedea în ciobaca uriaşă, îl tinea de mînă şi asculta 
cele ce-i spunea el, dînd din capul ei frumos. 


1 Manghezeia — centru populat în nordul Siberiei, pe rîul 
Iaz. După douä incendii locuitorii lui s-au mutat în locul numit 
astăzi Turuhansk. (n. r.) 

2 Crivicii — vechii locuitori ai Podoliei, pe rîul Nemia. (n.r.) 

3 Lucianii — vechii locuitori ai Podoliei, pe rîul Kobima. (n.r.) 

— Dormi, nepoţele ? întrebă unchiul cu o dojană 
blajină în glas. 

— Nu dorm! spuse tresărind Silvestr Petrovici. 
Nu dorm de fel! Ascult cu toată luarea aminte... 

„Şi ciobaca pluti din nou. Trecură de Essup şi ce- 
taşii viteji cu braţe vinjoase începură să tîrască ske- 
dia pe uscat. În clipa aceea aprigii călăreţi pecenegi 
năvăliră vijelios asupra lor. Săgeţile şuierau, greleie 
paloşe de oțel zăngăneau, pavăza i se despică în 
două iar Maşa spuse cu glas jalnic de după pavăză: 
„Sub pînze e toată calea pînă la Țarigrad !“ 

— Zău că dormi! — rîse Rodion Kirilovici. 

Ievlev deschise ochii anevoie. Greierii. țiriiau pe fe- 
lurite glasuri ; afară, lîngă Despărţămint, străjerii um- 
blau de colo-colo şi se chemau, veghind împotriva 
răufăcătorilor. 

Unchiul zîmbi şi dădu din cap. 

— Eu îl bat la cap şi el pică de somn... 

Afară, după ferestre zbucni deodată un strigăt: 
„Ajutor !“ Ievlev se ridică într-un cot. 

— Dormi, dormi, nepoţele! spuse Rodion Kirilo- 
vici — nu poţi fi de nici un ajutor! Acum în Moscova 
zilnic se săvîrşesc blestemăţii. Nu se astîmpără bo- 
ierii. Pe aici, pe ulițele noastre, cum se înnoptează, 
Sterşnev şi cîrdaşii lui taie şi spînzură... Hai, nepo- 
tele, dormi, dormi... 

Tînărul se întinse, îşi duse mîinile la ceafă şi ră- 
suflă din adînc: să trimită oare peţitori pentru Ma- 
şenka ? Dar cum au să trăiască ? Nici el, nici ea n-au 
casă, n-au masă, n-au de nici unele! Şi n-au nici de 
la cine să se aştepte la ceva ! Sărac a venit pe lume... 

Dar dacă totuşi ? 

Adormi. O visă pe Maga. I se arătă aşa cum fusese 
în ajun la masă : cu pieptarul ei căptușit cu blană de 
iepure, cu privirea senină a ochilor larg deschişi, în- 
ginduraţi, cu aluniţe pe obraz. Se făcea că o ia de 
mînă şi o duce cu el pe malul lin al unui lac. Pe va- 

lurile înspumate se legănau skediile. Vîntul vuia, dar 
Maria Nikitişna nu se temea, mergea spre apă zâm- 
bitoare. Şi deodată auzi glasul unchiului : 

— Straşnic somn de voinic ! Scoală-te, Silvestruşka, 
soarele e sus ! 


4. LA DESPĂRŢĂMINTUL TREBURILOR DIN AFARĂ 


— Iată-l pe Andriuşa al meu ! — spuse unchiul Ro- 
dion Kirilovici uitîndu-se cu drag la chipul deschis și 
încă foarte tînăr al lui Hilkov. Iubeşte-i şi dă-i toată 
cinstirea, Silvestr ! Şi tu răspunde-i la fel, Andriuşa ! 
Nepotul meu e un tînăr de ispravă, capul lui nu-i bos- 
tan — durează corăbii la Pereiaslavl-Zalesski ; pen- 
tru el, drăguţul, toate-s noi acolo. Dulgheria de co- 
răbii e un lucru nou — corabia ceva nemaivăzut. Sin- 
gura nădejde: meşterul străin — dar acela a uitat şi 
ce brumă a ştiut cindva... 

Bătrânul era voios, rîdea şi-l bătea pe Ililkov pe 
umăr. Acesta zîmbea slios şi-şi ciupea tuleiele mustă- 
cioarei care abia-i mijea. Ocolnicul îl rugă : 

— Andrei Iakovievici, fii bun şi arată-i nepotului 
meu toate comorile noastre. Să înveţe că neamţul nu-i 
totul pe lume. Altfel, ei ascultă astăzi numai minciu- 
nile care li se spun în Kukui. Eu nu pot să mai zăbo- 
vesc — o să trec mai tîrziu, să stăm de vorbă... 

Rodion Kirilovici plecă; Hilkov rugă un pisar să 
vină cu lumiînările ; acesta aduse prin tinda întune- 
coasă un sfeșnic cu trei braţe. Un alt pisar deschise 
o uşă grea, ferecată, după care era o odaie în care 
bătrînul Rodion Kirilovici îşi petrecuse aproape toată 
viața. 

Tinerii se aşezară unul lîngă altul la o masă mare 
de stejar ; Hilkov oftă : 

— Un veac n-aş pleca de aici, dar soarta... 

— Ce s-a întîmplat ? întrebă Ievlev, 


44 


— Aseară am aflat că vrind-nevrind, pare-mi-se că 
trebuie să plec cu o solie în străinătate... 

Tăcu, rămase cîteva clipe pe gînduri apoi începu 
să rînduiască grijuliu vechile hrisoave, letopiseţele le- 
gate în piele subţire de vițel, hronicele și pergamen- 
tele. Apoi trase unul în faţa lui, îl răsfoi şi spuse: 

— Aici este istorisită viaţa sfinţilor cneji Boris şi 
Gleb. Din aceste file ai putinţa, Silvestr Petrovici, să 
vezi cum umblau pe ape strămoşii noştri. 

Pe pergamentul galben era trasă din condei, cu 
iscusinţă, o luntre încovoiată ca o lună nouă. Unspre- 
zece războinici ruşi cu coifuri boltite, cu sulițe lungi 
în miini pluteau în această luntre pe mare. Patru 
vâsle erau lăsate în apă, iar a cincea o ţinea cîrmaciul. 

— Luntrea plutește! spuse Hilkov. Dar asta nu-i 
mare lucru. Aici vedem nu poame, ci numai floricele. 
Aşa au mers cetele lui Oleg spre Țarigrad. Priveşte 
steagurile, Silvestr Petrovici.  Steagurile, sau mai 
bine-zis praporele. Priveşte sulițele ! Şi acum uită-te 
aici — acesta e letopisețul de la Pskov... 

Pisarii băteau în uşa ferecată, întrebind de ocol- 
nic. Fără să răspundă, Hilkov scotea dim sipetele de 
fier şi punea pe masă alte şi alte hîrtii, bucoavne şi 
izvoade. Ochii lui levlev străluceau. Andrei lakovle- 
vici vorbea domol; multe lucruri le ştia pe de rost; 
Silvestr Petrovici se mira nespus cum pot fi învăţate 
pe dinafară atîtea şi atîtea... 

Într-un tîrziu veni şi ocolnicul : 

— Ei nepoţele? Ai ce învăţa la noi, nu? Şi tu îi 
tot dădeai zor: străinii şi iar străinii! 

— Păi, eu... 

— Păi, eu! îl îngînă Rodion Kirilovici. Vă cunosc 
eu pe d-alde voi! Nu în zadar scria Krijanici că ne 
minunăm de tot felul de drăcovenii străine, le lăudăm 
şi le urcăm în slăvi, iar traiul de-acasă îl dispreţuim. 
O, jug străin, de trei ori blestemat fir-ai să fii! 

Se aşeză pe sipet şi urmă cu mîhnire în glas: 

— De cincizeci de ani sînt aici, ia seama, și n-am 
văzut în ochi nimic altceva decît aceste comori. Ta- 

tăl tău s-a însurat, a făcut copii, a luptat în războaie, 
a rămas văduv, s-a însurat din nou, şi-a irosit averea 
în zburdăciuni iar eu, şontic-şontic în toiagul meu, 
am tot agonisit; iată giuvaerurite mele : olmazurile, 
smaraldele, mărgăritarele — nepreţuite, acum şi pu- 
rurea, lată marea mea avuție. 

Pe fruntea bătrînului se umflă o vină ; fața lui fi- 
ravă se îmbujoră, şi el, ameninţînd cu toiagul un a 
man nevăzut, se plînse : 

— Dihonii, focuri, cîte şi mai cîte au trecut peste 
Moscova — leşii, tătarii, boierii noştri. Cînd vor să 
dăruiască ceva unui străin — aici îşi vîră nasul, lir-ar 
btestemaţi să fie ! Neghiobii, întunecaţii la minte, säl- 
baticii, ce le-o trebui lor aceste comori? Un perga- 
ment pentru care eu nu dorm nopţi de-a rîndul e dă- 
ruit unui neguţător străin. Mă întreb ce i-o trebui lui ? 
Dacă i s-ar da zece galbeni ar fi mult mai câștigat. 
Dieci fură de sting — n-ai pe cine să te bizui. Poate-i 
vorbi tu, copile, cu Petru Alexeevici ? Uite, îmi pu- 
sesem toată nădejdea în Hilkov, în Andrei Iakovle- 
vici. Îmi ziceam: ei, dacă am să mor, el o să aibă 
grijă de toate — dar iacă, n-am noroc, pleacă în străi- 
nătate cu o solie. Cui să-i dau cheia? Dorm cu ea 
sub cap — cînd e un foc undeva, în Moscova, mi se 
opreşte inima în loc și alerg încoace ca un smintit. 

Deschise ușa şi strigă: 

— Şişkin, taşca! 

Un pisar aduse o geantă de piele mirositoare, cu 
cîrlige tari şi cu legături de curele, din cele purtate 
de soli. Unchiul căută mult pe masă şi prin sipete, 
alese nişte file, le înfăşură în safian, legă sulul cu un 
snur alb, răsucit, şi-l puse în geantă. Ievlev şi Hilkov 
se uitau la el nedumeriţi. Bătrânul spuse : 

— Aceste hirtii să le lași aşa, ca din nebăgare de 
seamă, în odaia lui Petru Alexeevici, cînd vine la lac. 
Să le citească. Cei din Kukui să sporovăiască de-ale 
lor, iar noi de-ale noastre — cele bune şi scumpe 
inimii... 

levlev dădu din cap a încuwviinţare. 

— Ţarul Petru e deştept, — spuse bătrînul, — tînăr 
dar deştept. Poate că săminţa o să cadă pe pămînt 
bun, n-o să creadă tot ce turuie coţofenele din Kukui... 
Drum bun, nepoate, nu ne uita, pe mine şi pe Maga... 

Se îmbrăţişară. Bătrînul îşi şterse lacrimile şi-i 
spuse lui Hilkov : 

— Sărută-te şi tu cu el, Andriuşa. Soarta o să vă 
înfrățească... 

Ievlev îşi luă rămas bun, încheie curelele genţii de 
piele şi sări în şa. Şargul porni la trap şi spre seară 
Silvestr Petrovici ajunse la lac. În două zile mujicii- 
ocnaşi ridicaseră arsanaua la fața apei şi bătuseră în 
cuie de lemn jumătate din scînduri... 

levlev intră în izbă. Bătrîneii olandezi coceau în 
tavă pe cărbuni turte dulci olandeze, le muiau în si- 
rop de zahăr şi le mîncau la cafea. Ei ţineau totul 
osebit ; chiar şi făina o păstrau într-o ladă a lor, sub 
cheie. Feodor Matveevici încă nu se întorsese. Voro- 
nin stătea la masă cu fruntea încreţită și scîrțiia cu 
zondeiul — de plictiseală învăţa adunarea. 

— Ce se mai aude la Moscova ? întrebă tușind, de 
pe cuptor, Preanişnikov. Ne-or da drumul curînd ? O 
să ne prăpădim de pomană prin pustietăţile astea afu- 
risile ! De trei zile în şir visez cucuie şi parcă mă bate 
cineva cu ciomege. Nu-i a bună! 

— Pesemne că te-au bătut prea puţin cu adevărat! 
zise aspru lakim Voronin. 

Fedka Preanişnikov își lăsă jos de pe cuptor picioa- 
rele goale şi se scărpină fericit aducîndu-şi aminte ce 
mai viaţă ducea la moşie — bine-i să fii fecior de 
boier ! Muljicii, cum te văd, nu numai că se îndoaie 
pînă la pămînt, dar cad în genunchi şi se uită la tine 
ca la Dumnezeu. Mincare — ce polteşti ; fete — pe 
care ţi-o doreşte inimioara. Dar aici... 

Preanişnikov dădu din mînă a lehamite şi se gîndi 
la soarta lui maşteră. 

— "Ei, ce mai e nou la Moscova ? întrebă încetişor 
Takim. 

Silvestr Petrovici povesti că ţarul Petru Alexeevici 
ascultă la Kukui cu multă luare-aminte istorisiri des- 
pre isprăvile corăbierilor străini. Faţă de lac nu i-a 
slăbit înfocarea, dar n-are vreme să vină — face neîn- 
cetati muştru cu oştenii pe uscat. 

Vorbind de una, de alta, ieşiră împreună din izbă 
la aer. Geruia. Stelele sclipeau tăcut cînd în lac, cînd 
pe cer. Pădurea neagră încremenise pe maluri. Trei 
mujici treceau de-a lungul apei ducînd nişte panere cu 
arpacaş şi cu făină — hrana artelului. 

Două glasuri cîntau cu duioşie : 


Sare ciupercuța prin brădeţel, 
Cată ciupercuța un bureţel... 


5. TRUDITORII MĂRII 


Pe lac se luase obiceiul ca cel din urmă şi hotări- 
torul cuvînt în toate neînțelegerile să fie al lui 
Feodor Matveevici Apraxin. El era cel mai vîrsinic 
dintre toţi corăbierii ; se vădea mai puţin aprins, mai 
înţelept decît ei; ştia să asculte părerea altuia şi nu 
se grăbea să dea dezlegări. Toţi știau că Petru Ale- 
xeevici avea încredere în Apraxin şi rareori nu-i în- 
cuviința părerea. 

Duminică seara după ce ascultase cu huare-aminte 
vorbele corăbierilor care se îmbulzeau în izbă, Apra- 
xin spuse : 

— Totuşi, fără Arhanghelsk nu facem nici o ispra- 
vă, domnilor corăbieri. Mă gîndesc să trimitem pe 
levlev şi pe Voronin la Marea Albă. Să găsească un 
meşter bun şi să-l aducă grabnic încoace. E decem- 
brie — ce să mai aşteptăm! 

Franţ Fedorovici Timmerman lăsă capul în jos, în- 
ţelegînd dojana din vorbele lui Apraxin. 

— Trece iarna — urmă Feodor Matveevici — iar 
de corăbii nici pomeneală... 

— Da’ la ce naiba ne-o trebui nouă aşa ceva? 
strigă Preanişnikov. Corăbioare ! Ce-om face noi cu 
ele ?! 

— Ei, dar cetățuia de joacă Presburg ce este? 
întrebă domol Apraxin. Ce scop are? Lupta ? Ne te- 
mem că vin tătarii şi am durat împotriva lor Pres- 
burgul ? 

Corăbierii rideau. Apraxin bătu cu palma în masă ; 
se făcu din nou liniște. 

— Nu pentru luptă, ci pentru joacă a fost durată 
cetățuia Presburg ! spuse aspru Feodor Matveevici. 
Dar joaca, de, se poate schimba în fapte, asta o știți 
şi voi nu mai puţin ca mine! 

— Hai să mergem la Presburg! spuse Preanişni- 
kov. Aici o să ne podidească aleanul... 

— Nu plecăm nicăieri ! i-o tăie Apraxin. La Pres- 
burg zburdă Marte iar aici pe lacul nostru o să zburde 
Neptun. Ce-i Presburgul ? Nu vă amintiţi ? Acum doi 
ani, oșteni erau doar stolnicii şi cămăraşii, şoimarii 
și rîndaşii curţii şi îngrijitorii focurilor din palat, iar 
astăzi, astăzi s-au alcătuit ipolcuri de nădejde care nu 
pot fi biruite cu una cu două, ca acelea pe care cnea- 
zul Vasili Vasilievici Goliţin le-a dus împotriva täta- 
rilor. Astăzi oştenii, mai marii lor, caraulele, toți slu- 
jesc! Iar noi ce facem ? Să stăm şi să aşteptăm pînă 
ce căpitanul nostru Petru Alexeevici o să se plicti- 
sească şi de zburdăciunea asta a lui Neptun? Ce 
bine ar ieşi de aici ? Şi noi ce obraz am mai avea? 

Preanişnikov nu răspunse nimic ; se urcă oțärît pe 
cuptor — să mai tragă un pui de somn. Lukov se uita 
posomoriît la Apraxin. Iakim Voronin spuse: 

— De plecat, plecăm moi, dar o să ajungem, oare ? 
Pînă acolo îi cale lungă ; se aude că tilharii bat dru- 
murile şi spintecă oamenii cu jungherele. Şi apoi 
unde o fi Marea Albă? Poate că nici nu-i pe lume... 

Jevlev rîse și-l păli pe Voronin peste spata-i lată : 

— Nu te jelui, lakime! N-o să pierim ! Găsim noi 
Marea Âlbă... 

A doua zi se gătiră de drum. În zorii zilei urmă- 
toare, pe-un pălici de ger, în fața izbei se opri o sanie, 
scîrțiind pe tălpice şi legănindu-şi coşul din scoarță 
de tei, cu caii înhămaţi unul după altul. În geanta lui 
Silvestr Petrovici se afla zapisca de drum iscălită de 
tar şi amîndoi călătorii purtau la brîu junghere bune 
din oţel călit, două pistoale şi săbii. Iakim avusese 
grijă şi de hrana trebuincioasă pentru un drum aşa 
de lung — gişte afumate, şuncă şi un butoiaş cu 
vodcă. Surugiul scoase un şuierat, înfăşură hățurile 
pe miîini şi caii sătui porniră din loc în pas vioi... 

O luară pe şleahul care ducea spre laroslavl-Vo- 
logda-Kargopol. Crivăţul de ianuar, tăios şi rece, ar- 
dea obrajii, gerul se furişa pe sub şube, îngheţa pi- 
cioarele. Călătorii visau cămări încălzite, doreau aprig 
să se odihnească, să nu mai audă cum scrîșnesc în 
pădure bătrînii copaci, ferecațţi de ger, să nu mai vadă 
fugind după sanie haitele de lupi cu ochi scînteietori, 
să nu le mai îngheţe bocnă pînă şi inima din ei. Zi şi 
noapte clopoţelul aninat de arcul mijlocaşului, clin- 
chetea gheţos, stins ; sania se răsturna adesea în goa- 
na turbată şi surugiul spunea amărit : 

— Ce pacoste ! Ar trebui, cinstiți boieri, să nu dor- 
mii pe drum... 

Apropiindu-se de hanurile de poştă, surupiul, îna- 
inte de a struni teleparii din goană, şuiera asurzitor 
într-un fel anume. În uşa hanului se ivea numaideciît 
căpitanul de poştă cu părul vilvoi. In vreme ce schim- 
bau caii, Ievlev şi Voronin moţăiau în izba încălzită 
bine. De-a lungul întregului drum de unsprezece zile 
nu poposiră nici măcar o dată peste noapte. Dormeau 
în coşul din scoarță de tei, strînşi unul în altul, isto- 
viţi, bărboşi, nespălaţi... 

La Onega, tînărul surugiu — mare meşter la cîn- 
tări — care aflase cu ce scop călătoreau stolnicii, îi 
duse la o izbă mare, împrejmuită cu un zaplaz făcut 
din răzlogi înnegriţi de vreme. 

— lacătă, aci şade Alexei Kononovici, cel dintii cîr- 
maci de pe Onega, — zise surugiul. Şi frăţiorul dumi- 
sale e meşter de corăbii — îl cunoaşte toată lumea. 
Altul nici că vă trebuie.... 

Poarta fu deschisă chiar de stăpîn, un mujic scund 
cu chip aspru, brăzdat de cute. Dădu bineţe călători- 
lor, puse pe masă mere murate şi se duse să facă focul 
în izba băii. După ce se îmbăiară straşnic, Korelin îi 
ospătă cu ciorbă de somn şi-i culcă pe perne mari de 
puf. Druimeţii dormiră o zi şi o noapte aproape. Se 
treziră a doua zi spre seară — odihniţi, îlămînzi, vo- 
ioşi. Gospodarul îi aștepta citind o carte cu scoarţe şi 
cu paltale de aramă înverzite de vreme. Făclioarele 
şovăielnice ale lumînărilor împletite îi luminau capul 
atins de pleşiwie, ochii senini şi barba stufoasă, înspi- 
cată de cărunţeală. 

Musafirii se aşezară alături de el, pe laviţă. Bä- 
trînul ascultă pînă la capăt, eu Iuare-aminte, fără să 
se mire de nimic, vorbele lui Ievlev, cugetă şi spuse : 

— Aşa“i, noi aici durăm luntri. Învăţaţi cum se Iu- 
crează — e o treabă bună. 

— Nouă nu ne trebuiesc luntri, ci corăbii ! îl între- 
rirpse Voronin. 

Cîrmaciul se mită aspru la Iakim şi-i desluşi : 

— Luntrile noastre sînt mari cît corăbiile. Aşa li se 
spune la noi. Cu luntrile noastre plutim pînă departe 
— la Grumant, la Matka, la Kolguev... 

levlev şi Voronin se uitară unul la altul nedume- 
riți. Niciodată nu auziseră de asemenea locuri. Bä- 
trînul înţelese, se ridică, descuie un sipeţel şi luă din 
el nun sul de pînză cenușie. Dezlegă şnurul fără grabă 
şi scoase la iveală niște pergamente — aduceau mai 
curînd cu nişte bucăţi de piele — pătrate, trainice, 
îngălbenite de vreme... 

— Ce sînt astea ? întrebă Voronin. 

— Coajă de mesteacăn ! răspunse Korelin zîmbind. 
N-ai auzit ce se poate face din coajă de mesteacăn ? 
Hiîrtia sau pergamentul sînt prea scumpe pentru noi 

pomorii, şi meşterim noi înşine, mai ieftin, ce ne tre- 
buie... 

Trăgînd sfeşnicul mai aproape, bätrînul urmă : 

— lată, priviți, boierilor, pe ce drumuri umblăm 
noi... 

Trase tare cu unghia o linie — de la Onega la 
Kolguev : 

— Asta-i o cale scurtä... 

Silvestr Petrovici privi cercetător, cu luare-aminte, 
foaia de mesteacăn — se vedeau pe ea marginile cres- 
tate ale ţărmurilor, limbile de pămînt care înaintau 
în apă, intrîndurile mării. 

Era o hartă lucrată frumos, cu iscusinţă, împodo- 
bită cu corăbioare plutind pe mare, cu oameni stînd 
pe țărm, cu copaci înălţîndu-se la gurile marilor rîuri 
şi cu fiare sălbatice parcă şezînd la taifas pe nişte 
ostroave îndepărtate. 

— Cine-o fi inimosul corăbier care a făcut harta 
asta ? întrebă Voronin. 

Korelin ridică din umeri şi oftă : 

— Nu ştiu, boierule. A fost lucrată de mult. Iacă, 
eu sînt om bătrîn, iar foaia asta de mesteacăn am 
moştenit-o de la taică-meu. Judecă şi domnia-ta. 

Cisluiră tustrei la masă pînă spre miezul nopţii; 
cercetau clipind hărţile iscusite trase cu condeiul pe 
foile de mesteacăn, pe jumătate şterse de vreme. Bă- 
trînul vorbea îngindurat : 

— Aţi strînge dumneavoastră, prea cinstiţi boieri, 
destui cîrmaci destoinici de-ai noştri, dar la vremea 
asta mulţi iernează pe meleaguri îndepărtate. Panov 
îi dus la Grumant, Semisadov — un cîrmaci de ispra- 
vă, priceput — a plecat în fruntea unui artel în Nor- 
vegia, Reabov Ivan, fiul lui  Savvatei — vînează 
morse pe Matka pentru mănăstirea Nikolo-Korelskaia 
şi socot că act? a poposit la iernatic acolo ; Timofeev 
Antip a mas şi el pe undeva. Dar prin părţile noastre 
e multă suflare — găsim noi cu cine să stăm de vorbă 
despre corăbierie. Miine se întoarce fratele meu gea- 
măn, Ivan Kononovici, el e socotit aci, pe ţărmul Mării 

Albe, cel dintîi meşter de luntri... Cu el vine şi Koci- 
nev, un om tare isteț; neamul lor a durat luntri din 
tată în fiu... 

Noaptea, levlev, Voronin şi Alexei Kononovici, se 
îmbrăcară gros şi ieşiră în cerdac să vadă lumina au- 
rorei boreale. Necrezîndu-și ochilor, Silvestr Petrovici, 
care privea cu uimire, strigă deodată : 

— Ce-o îi asta? Vezi, lakim ? 

Pe cerul negru, sticlos de ger, pluteau încet şi se 
întretăiau niște suluri albastre-verzi luminoase ; că- 
deau, şi apoi înălțîndu-se iară luminau cu tucirea lor 
ciudată şi rece zăpada scînteietoare de pe coperişurile 
caselor din Onega, drumul şi întinderea încremenită, 
îngheţată, a apelor din preajma țărmului. 

— Pe Matka străluceşte şi mai abitir! spuse bä- 
trînul. Aici aurora e liniştită, dar pe Matka, cînd îi 
frig tare, trăieşti în înfricoşare cumplită — chiar şi 
cel mai cutezător își face cruce spăimîntat. Acolo se 
mişcă mereu, bubuie şi tună. 

Sulurile de lumină se stinseră şi o nouă priveliște 
se arătă în faţa ochilor lui levlev şi ai lui Voronin. 
Din bezna adîncă, începură parcă să țişnească scîntei, 
apoi ea se învăpăie şi prinse să împroaşte limbi mici 
de foc care săgetau în tării ca nişte fulgere. Jumătate 
din cer era o volbură de văpăi, şi se părea că acolo 
trebuia să se prăpăstuiască un tunet şi un trăsnet 
necurmat dar, lucru uimitor, liniștea adincă a nopţii 
nu era tulburată de nici un zgomot. 

— Parcă ar fi o făurărie ! spuse levlev. Ai zice că 
acolo, la capătul pămîntului, e o cujniţă încinsă. 

Simţind că-i pătrunde frigul, intrară în casă şi vor- 
biră îndelung despre aurora boreală. 

— Dacă ai povesti corăbierilor noştri, nici nu te-ar 
crede, spuse, oftînd, lakim, în vreme ce se dezbrăca. 

— Multe n-ar crede ! zise în şoaptă levlev. Multe... 

A doua zi, dis-de-dimineaţă, se duseră pe Onega să 
vadă luntrile pomorilor, lotcile mari şi ciobacele. Ne- 
crezîndu-şi ochilor, Silvestr Petrovici măsură lungi- 
mea unei luntri — nouăzeci de picioare. Corabie, nu 

alta ! De sus, de pe punte, levlev strigă în jos spre 
Voronin: 

— lakim, luntrea asta e mai mare decît caravela lui 
Cristofor Columb. 

Vasele erau. ridicate sus pe schele din bîrne. Kore- 
lin povestea pe scurt, cu zgîrcenie dar şi cu mîndrie, 
cînd a fost durată fiecare luntre, a cîta călătorie face, 
adică de cîţi ani a fost pusă pe apă, pe unde a cutre- 
ierat, prin ce întîmplări a trecut cu prilejul drumurilor 
făcute. Pe gerul acela năprasnic, sub soarele strălu- 
citor şi rece de iarnă, în mireasma înviorătoare de ră- 
şină, ar fi fost fără noimă să-ţi mai aminteşti: de ne- 
cazurile de la Pereiaslavl, de Timmerman, de dulghe- 
ria de corăbii pe care acolo nimeni nu putuse încă s-o 
pună pe picioare... 

În timp ce musafirii cercetau vasele, pe țărm se 
strînsese o mulţime de pomori ; se ţineau după ei, îşi 
zîmbeau în bărbile stufoase, albite «de chiciură şi-i pri- 
veau cu şiretenie. Apoi se îmbulziră cu toţii lîngă lun- 
trea lui Korelin şi, împingeîndu-se unul în altul, înce- 
pură să povestească cine erau, prin ce întîmplări tre- 
cuseră, pe unde iernaseră, ce călătorii făcuseră spre 
țările îndepărtate, străine, cum fuseseră la norve- 
gieni, cum neguţătoreau, cum vînau, cum pescuiau... 

Rebegit de frig, Ievlev îl rugă pe Alexei Kononovici 
să-i adune pe toţi cîrmacii chiar în ziua aceea la dîn- 
suf în casă, pentru a sta de vorbă cu ei. Apoi trimise 
după băutură şi-o chemă pe Elenka, nora lui Korelin, 
căreia îi întinse un cervoneț de cheltuială. Elenka îşi 
arcui sprîncenele de samur, zimbi cu buzele ei roşi- 
oare şi, fără să atingă cervoneţul, spuse cu mîndrie 
jienită : 

— La noi nu-i han și nici crişmă. Ii ospătăm noi pe 
musafiri şi fără banii matale! 

— Da” fudulă mai eşti! — rosti cu mirare Silvestr 
Petrovici. 

— Ia, aşa m-o făcut mămuca. 

— Muierea se cuvine să fie mai blajină — o dojeni 
Voronin. 

— Cu maii se bat parii — spuse Elenka scăpărînd 
din ochi. Iar eu-s nevastă de pescar și mi-s stăpînă 
pe capul meu! 

— Bărbatul îţi este stăpîn! rosti povăţuitor Iakim 
Voronin. 

— Ne-om duce la primăvară în mare, voinice — 
zise Elenka — acolo ăi vedea cine şi cui îi e stăpîn... 

Și plecă să îrămînte plămada pentru plăcinte. Alexei 
Kononovici zimbea a ride şi tăcea. 

— Ce vrea să spună de mare ? întrebă Voronin ne- 
dumerit. 

— D-apoi, acw e şi ea cîrmaci, duce luntrile la 
drum lung. 

— Ea? 

— Ea, Elenka. Are sub mîna ei mujici şi oamenii se 
tem de ea, ca de foc! Aprigă muiere... 

Voronin tuşi şi clătină cu nedumerire din cap: aşa 
ceva nu mai văzuse încă, nici el, nici levlev. 

Seara, în casa lui Alexei Kiononovici se adunară 
vreo treizeci de oameni, tot truditori ai mării, cu fe- 
meile lor, pricepute în treburile corăbiereşti. La masă 
se aşezase și meșterul de luniri Ivan  Kononovici, 
dimpreună cu Kocinev. 

Plăcintele cu calcan, cu somn, cu carne de vită, abu- 
reau pe tipsii. Urciorul de lut cu vodcă, foc de tare, 
trecea din mînă în mînă. Intrerupîndu-se unul pe altul, 
rizînd fără ciudă de neizbinzile lor, cîrmacii, pescarii, 
vislaşii, povesteau pe unde au umblat, ce-au văzut, cum 
au iernat, îşi aminteau cu mihnire de tovarășii îngro- 
paţi în pămîntul îngheţat, de luntrile scufundate în 
valuri şi de oamenii care fugeau îngroziţi de urgiile 
mării. Voronin şi levlev ascultau nemișcaţi, cu ochii 
larg deschişi, crezînd şi necrezînd celor auzite. lakim 
rîdea cu hohote de povestirile hazlii, se spăimînta de 
cele îniricoşătoare şi, ghiontindu-l în coastă pe Sil- 
vestr Petrovici, şoptea ; 

— Dumnezeule milostiv, ai văzut ce sumedenie de 
corăbii. lar noi acolo, la Pereiaslavl, dăm în dîrdoră ! 
Barcazuri şi luntri ! De aici trebuie să luăm oameni ; 
aici sînt meșteri, nu glumă ; cu ei o să împlinim lucrul 
cum trebuie! Dar ce te faci numai cu meşterii ? Hai 
să zicem că durăm o corabie. Dar cine o să umble cu 
ea? Eu, tu, Preanişnikov ? Mult ai să pluteşti ? 

Elenka strigă mujicilor să facă linişte şi începu să 
cînte cu glas puternic, plin: 


Să trăieşti ani mulți, tătucă Grumant ! 
O, ce departe-s frunţile tale, 

O, cum împroașcă marea în cale, 

O, ce piscuri semefe ai tu, 

Ce cunună de ghețuri ai tu... 

Teme-te de tătucul Grumant ! 


In vreme ce cântau, meşterul luntraş Kocinev se 
aplecă spre Ievlev şi-l întrebă de ce le trebuiesc coră- 
bieri la Moscova? Ivan Kononovici rise : 

— Să zburaţi pe lauza într-o luntrişoară cu pînze... 

Silvestr Petrovici se uită neprietenos la Ivan Kono- 
novici, şi povesti pe îndelete lui Kocinev că la Pereias- 
lavi-Zalesski s-a pus la cale durarea unor corăbii de 
plimbare. Kocinev întrebă : 

— Dar cine să se plimbe cu ele ? Niscai copilaşi ? 

leviev spuse aspru : 

— Corăbiile-s pentru ţar — pentru Petru Alexeevici. 

— Dar străinii cei învățați — ei nu pot oare să le 
facă ? întrebă Korelin. 

levlev nu răspunse și întoarse capul posomorit. 

După ce musafirii plecară, Silvestr Petrovici îi 
spuse lui Alexei Kononovici că şi-a pus în gind să ia 
cu ssine din Onega la Moscova vreo sută de truditori 
ai mării. Cîrmaciul aruncă în tăcere o privire mirată 
spre Ievlev. Timofei Kocinev întrebă zeflemitor : 

— Cum adică ? Cu voie sau cu sila ? 

Iakim Voronin lovi cu pumnul în masă şi strigă: 

— Noi sîntem stolnicii ţarului... 

— Nu răcni, îlăcăule ! îl întrerupse aspru Ivan Ko- 
nonovici. Pe noi nu ne sperii. Vorbeşte ca umea — 
la ce vă trebuie oamenii, pentru cîtă vreme, de la cine 
o să primim simbria împărătească. (Noi aici sîntem 
oameni slobozi, nu ducem în cîrcă boieri şi cneji. 

Ochii lui luceau reci sub ochelari iar în glas îi răz- 
băteau porniri «de anînie stăpînită. Ievlev îl trase pe 
Voronin de mînecă şi începu să vorbească. Glăsuia pe 
îndelete, domol ; îl ascultau cu luare-aminte. Faţa lui 
Alexei Kononovici se mai îmblînzise iar meşterul Ko- 
cinev tot dădea din cap a încuviinţare; Korelin în- 
trebă deodată : 

— Păi la ce naiba vreţi să plutiți pe un lac de vreme 
ce sînteţi corăbieri ? La noi, aci e marea, aci poţi găsi 
şi pentru vase oameni cutezători, corăbieri de nă- 
dejde. Lacul e ca o băltoacă... 

Ochii lui Ievlev sclipiră vesel; spuse: 

— Asta-i o părere înţeleaptă ! Dar pentru început 
avem nevoie de oameni pe lacul nostru ; fără ei, nu- 
mai cu străinii, nu durezi corăbiile. 

Kocinev întrebă : 

— Dar nu cumva o să ne pui juvăţul pe grumaz 
pentru vecii-vecilor, boierule ? Uite aşa intri în jug, 
ş-apoi nu mai ştii pe unde să scoţi cămaşa ! Aici ne 
rămîn neveste şi copii! Să spui drept, să nu minți! 

Silvestr Petrovici se gîndi şi după o clipă de tăcere 
răspunse : 

— Nu va fi nimeni obijduit, pentru asta pot să jur. 
Coborîm corăbiile pe apă şi oamenii care vor să plece 
înapoi, ducă-se cu Dumnezeu ! 

— Aşa să fie ?... întrebă Korelin. 

— Aşa! 

— Atunci, să cugetăm, să ne sfătuim ! spuse Koci- 
nev. Poate s-or găsi doritori... 

Doritori s-au găsit puţini — dimpreună cu Timo- 
fei Kocinev, doar nouă oameni. lakim Voronin ar fi 
vrut să ia meşteri cu sila, dar Silvestr Petrovici nu 
se învoi la aceasta. In ajunul plecării, din nouă oa- 

meni, rămăseseră numai patru. Kocinev, cu cojoc de 
berbec pe el, cu căciulă groasă în cap şi cu mănuși 
în mâini, stătea în cerdac și riîdea de miînia lui Vo- 
ronin. 

— Cum sä le dea ghes inima, boierule? Aici îs 
oameni slobozi. Una-i să durezi corăbii pe lac şi alta 
să porţi jug de slugă. Şi eu stau pe gînduri — nu cum- 
va dau greş? Ceilalţi care merg cu noi la Moscova, 
nu pleacă de bucurie ! Lui Efim Treskin i-a fost făcută 
țăndări luntrea anul trecut şi n-are cu ce să iasă în 
mare, iar să se năimească la vreun barosan, nu vrea. 
Nikola şi Serioga sînt şi mai obidiți — le-au pierit 
nevestele în mare, şi nu mai pot trăi aici de jale... 

Silvestr Petrovici se urcă în sanie şi Voronin trase 
peste amîndoi blana de urs. Surugiul smuci de hăţuri. 
In văzduh se roteau fulgi înțepători de nea. A doua 
sanie porni şi ea. Pînă la Iaroslavl merseră într-o 
goană ; la Iaroslavl, Serioga şi Nikola se făcură ne- 
văzuţi. Kocinev desluşi molcom : 

— Au văzut pe drum cum trudeşte, cum geme noro- 
dul în robie. Au auzit destule pe la hanurile de poştă 
şi de la surugii... 

Voronin se repezi la Kocinev cu pumnii încleştaţi. 
Acesta îl îniruntă fără zăbavă : 

— Nu te zburli la mine, boierule ! Strămoşii mei au 
fost iuntraşi din Novgorod, oameni neîniricaţi cărora 
nu le-a plăcut niciodată zarva. la aminte: nu m-oi 
uita că eşti stolnic apropiat al țarului — cînd te-oi păli 
o dată la mir nici urmă nu mai rămîne din tine! 

lakim zvîcni iară spre el. dar Kocinev îşi scoase 
smucit jungherul din sîn. 

— Acu te sfîrtec, boieruie, ia seama ! 

Ievlev îi sui cu sila pe Iakim în sanie ; acesta scrîş- 
nea din dinţi şi suduia : 

—- Slugoiule, neam de Irod, ridici mîna asupra mea, 
asupra lui Voronin. Lasă, că te-oi... 

Și se opintea vrînd să sară din sanie. 

Sosiră la lac noaptea tîrziu. Cel dintîi se trezi “Lukov 
şi aţiţă focul; după el se sculară Apraxin, Preanişni- 

kov, Timmerman şi bătrînii olandezi. Silvestr Petro- 
vici le spuse tuturor : 

— Să-i iubiți, domnilor corăbieri şi să le dați toată 
cinstea. Dumnealui e meşterul luntraş Kocinev Timo- 
fei Egorîci şi dumnealui îi truditor pe mare — Treskin 
Efim... Despre treburi o să vorbim miine — acum Feo- 
dor Matveevici, sîntem obosiţi, umple-ne cîte-o bär- 
dacă s-o dăm pe gît şi apoi la culcare... 


6. PRIMĂVARA ŞI VARA 


Dimineaţa, Timofei însoţit de Apraxin, Lukov, Ilev- 
lev, Timmerman, bătrînii olandezi şi Voronin încă 
mînios, se duseră să vadă ce se lucrase pe lac. Kocinev 
nu se uita spre tabie, ale cărei tunuri se zăreau pe 
limba de pămînt Gremeaci, nici spre palat, sau spre 
biserică. Găsi arsanaua bună şi nu prea... 

În timp ce Ievlev şi Voronin călătoreau spre miază- 
noapte, olandezii izbutiseră să încheie cheresteaua co- 
răbiei. Timofei îi dădu ocol, îşi puse mîinile în şolduri, 
o cercetă, apoi cu glas surd porunci să fie desfăcută. 

— Ce să desfacă ? întrebă Apraxin, care nu înţele- 
sese bine. 

— Păi, ce-aţi făcut. Unde s-au mai văzut asemenea 
corăbii ? Nici tu potrivire între părţi, nici tu îmbi- 
nare... 

Timmerman, jignit, își vîntura mîini'e, în mănuşi 
pufoase, pe dinaintea lui Kocinev. Acesta trase aer 
adînc în piept, luă o rangă şi lovi în corabie. Rîzînd 
batjocoritor, mujicii-ocnaşi se apucară să desfacă va- 
sul olandez. 

Ziua, Kocinev, şezînd pe vine în izbă, zugrävea cu 
cretă pe o scîndură înfățișarea viitoarei corăbii ; şop- 
tea, socotea, ştergea şi iar scria. Apraxin şi levlev nu 
se depărtau nici o clipă de lîngă meşterul corăbier, 

silindu-se să înveţe meşteşugul. Timmerman pufäia 
din pipă lîngă cuptor iar bătrînii olandezi, care la în- 
ceput zîmbiseră cu îndoială, acum veniseră mai 
aproape, se lăsaseră şi ei pe vine — și se uitau. Koci- 
nev trăgea linii cu creta iar bătrînii spuneau în şoaptă 
lui Apraxin şi lui Silvestr Petrovici numele părților 
alcătuitoare ale viitoarei corăbii : 

— Chila. Iar acesta este etamboul sau oglinda cîr- 
mei. Ea trebuie să meargă mai aproape de apă; iar 
aici. uite etrava — prova cu toate ale ei. 

Timmerman începu să-şi desfunde pipa şi-i spuse 
lui Kocinev că nu făcuse ceva cum trebuie. Kocinev 
se împotrivi de două ori, apoi tăcu. 

Peste două săptămîni, în noua dulgherie se înălța 
chila viitoarei corăbii : „Marte“. Se vedea cît de colo 
că lucrarea era îndrumată de um cap priceput. Părţile 
corăbiei se tăiau după desene, lucrul mergea cu spor 
şi cu rost. Frant Fedorovici Timmerman se însufle- 
tise, vorbea îndelung cu Kocinev, era foarte curviin- 
cios cu el la lucrări. Munceau și ocnașii, şi mujicii de 
la Vologda, şi cei de la Reazan, şi tîmplarii de la 
Iaroslavl, munceau şi corăbierii ţarului. Apraxin, lev- 
lev, Lukov, Voronin, cu obrajii arşi de vînt, unşi cu 
grăsime de gîscă, nu lăsau din mîini de dimineaţă 
pînă seara barda de tîmplărie, firul cu plumb şi cio- 
canul. În serile lungi cînd afară urla viscolul, Apraxin 
şi Silvestr Petrovici mînuiau compasul de desen, în- 
vățau ce este declinaţia matematică şi cum se află ea, 
cum se citeşte la scară o hartă, cine a fost Nikolai 
Tartalia, cum se schimbă sulful în sulfat şi ce este pu- 
terea vie. 

Intr-o zi, Kocinev se aşeză lîngă Feodor Matveevici 
şi se apucă împreună cu el să dezlege o ecuaţie. Se 
vădi că tot ascultîndu-l cu luare aminte din colțul lui 
pe Timmerman, el înţelesese, prinsese tot ce Franţ 
Fedorovici îi învăţa pe corăbieri şi acum hotărîse cu 
tărie să buchisească împreună cu ei. Corăbierii pu- 
neau atitea întrebări încît dascălul se apuca de cap, 
dar învăţăceii cereau răspuns şi Timmerman n-avea 

încotro, trebuia să răspundă — dacă nu pe loc, atunci 
a doua zi, dacă nu a doua zi, atunci a treia. 

— Asta-i! — zicea Feodor Matveevici. Pentru banii 
noştri, frăţioare, o să scoatem totul din time, şi ceea ce 
ţii minte, și ceea ce ai uitat. Noi trebuie să învăţăm! 

Și nu puteai să pricepi — glumeşte sau vorbeşte cu 
tot dinadinsul. 

Într-o zi, Apraxin, care şedea la masă cu condeiul 
în mînă, se întoarse spre Voronin şi-l întrebă : 

— Dar tu, Iakim, de ce dormi atît de mult? Eşti 
oare mai deştept decît toţi ceilalți ? Nu ţi-e ruşine că 
Timofei Kocinev cunoaște meşteşugul corăbieriei mai 
bine decît corăbierii ţarului ? 

lakim răspunse răgușit : 

— Eu, un boier, nu iau pilde de la o slugă! El îşi 
cîştigă pîinea cu ceea ce ştie, iar eu am de toate de 
la moşia mea... Și-apoi, ce, să stau cu el la aceeaşi 
masă ? = ihti 

Kocinev își luă căciula şi plecă, închizînd bine ușa 
în urma lui. În izbă tăcură cu toţii îndelung, apoi 
Ievlev zbucni cu asprime : 

— Nenod eşti, măi lakime — ce rost are să ne fudu- 
lim cu boieria cînd printre noi sînt oameni de toate 
stările — şi boieri, şi de neam sărac, şi grăjdari și 
şoimari... 

Kocinev nu mai puse 'mîna pe condei, şi nici pe 
Timmerman nu-l mai întrebă nimic. levlev îl chemase 
de două ori la masa de stejar pe care Frant Fedoro- 
vici își înşira cărţile și hîrtiile cu lămuriri, dar Timo- 
fei îi răspunsese posomorit de fiecare dată că nu mai 
vine la învăţătură. 

Cînd sosi vara, levlev şi Apraxin se aşezau adesea 
cu Kocinev pe malul lacului şi-i puneau tot felul de 
întrebări în legătură cu meșteșugul corăbieriei ; el le 
răspundea pe îndelete. Acolo, pe nisipul din preajma 
apei, meşterul le arăta cu un beţigaş care sînt părţile 
corăbiei, învăţîndu-i amănunţit tot ceea ce trebuiau să 
ştie. 

În iunie, Petru Alexeevici sosi pe lac însoțit de 
Romodanovski, Lefort, Gordon, precum şi de un străin 
— Jan Uurkwaard, căpitan de vas şi neguţător. 

Ţarul avea o înfăţişare mai bărbătească, dar miş- 
cările lui rămăseseră tot atît de repezite, de stîngace, 
ca şi în vara trecută ; vorbea întretăiat şi nările îi fre- 
mătau. Părea că nu poate să păşească liniştit şi alerga 
într-una vînturîndu-şi mâinile lungi. Văzînd corabia 
gata de a fi lăsată pe apă, îl sărută pe Timmerman, 
care știa totdeauna să fie pe aproape în clipa prielnică. 
Apraxin dădu să vorbească despre Kocinev, dar Petru 
clătină din cap fără să-l asculte, şi-i porunci lui Franţ 
Fedorovici să pună vasul la apă. Timofei Kocinev 
stătea deoparte şi privea cum era legată de schelărie, 
cu o parîmă, prova lui „Marte“ — vasul făurit de el 
— cum erau scoase de sub chilă „scaunele“ şi erau 
date jos proptelele de prisos. Bătrînelul Brandt făcu 
o plecăciune şi-i întinse lui Timmerman un topor cu 
coada lungă. levlev privi înciudat în ochii lui Franţ 
Fedorovici, luă toporul şi-l chemă pe Kocinev. Acesta 
se apropie încelişor, dar Franţ Lefort strigă că vasul 
trebuie lăsat pe apă de marele căpitan, şi Petru Ale- 
xeevici păşi spre parîma care trebuia tăiată. 

— Tu dă porunca, — îi spuse levlev lui Kocinev. 

Kocinev strigă cu glas voios mujicilor care se ați- 
neau gata la poruncă : 

— Jos proptelele ! 

Mujicii loviră cu baroasele de lemn, cele din urmă 
proptele zburară de sub chila corăbiei, vasul se lăsă 
cu toată greutatea pe sănii şi parîma se întinse ca o 
strună. Ţinînd o sticlă de malvazie! în mînă, Franţ 
Lefort se apropie cu pas săltăreţ de corabie, sparse 
sticla lovind-o de prova corăbioarei şi spuse încli- 
nîndu-se : 

— Numele tău va fi „Marte“. Să pluteşti fericit 
întru mulţi şi slăviţi ani]... 


1 Malvazie — un soi de vin, după numele unui oraş din 
Grecia. (n. r.) 

Kocinev ridică mîna şi strigă ţarului : 

— Taie parima ! 

Petru Alexeevici lovi cu avînt o dată, de două, de 
trei ori, parîma plesni cu zgomot, şi „Marte“ lunecă 
încet pe tălpice în apă, împroşcind înaintea lui un 
şuvoi înalt de spumă. Petru, galben la faţă, tulburat, 
îl sărută încă o dată pe Timmerman şi-i îmbrăţişă pe 
Lefort, pe Apraxin şi pe Ievlev. lakim Voronin sărea 
pe puntea lui „Marte“ şi striga înflăcărat! 

— Pluteşte ! Zău că pluteşte ! E chiar o corabie! 

Curînd sosi pe lac alaiul țarinei Natalia. Petru o în- 
tîmpină sfios, cu o duioşie tare nepotrivită întregei lui 
întățişări. Dar o părăsi îndată şi alergînd pe „Marte“ 
să pună sarturile, îi porunci lui levlev să rămînă toată 
vremea pe lîngă maică-sa. 

Silvestr Petrovici se apropie de țarină şi făcu o 
plecăciune. Natalia Kirilovna îi privi tăcută, cu as- 
prime. La spatele ei curtenii şi boieroaicele șușoteau, 
osîndind „zbănţuiala lui Neptun“ ; se temeau să nu 
răcească pe lac, din pricina umezelii care adia din- 
spre apă, din pricina ploii care stătea să cadă. În col- 
tul buzelor cărnoase, încă tinere, ale țarinei, împietri 
un zîmbet şi ea îi spuse lui levlev încet, ca să n-o 
audă boieroaicele : 

— UI, ce jivine scîrboase ! Se tot ţin scai de mine. 
îşi vîră coada peste tot! Din pricina lor nici Petruşa 
nu-mi arată cinstea cuvenită... 

Şi izbucnind într-un rîs molcom, ca în faţa unui om 
apropiat, îl întrebă cum ar face ca Petru Alexeevici 
s-o plimbe şi pe ea cu vasul pe lac. Ievlev nu ştiu 
îndată ce să răspundă; țarina aştepta răspunsul şi 
zîmbetul flutura încă în colţul buzelor ei, iar ochii ne- 
gri, parcă stropiţi cu aur, se uitau spre corabie căutîn- 
du-l pe Petru. 

Seara, levlev îi spuse lui Apraxin : 

— Cît de firească în purtări e țarina Natalia Kiri- 
lovna, cît de puţin seamănă cu boieroaicele noastre 
fudule... 

Feodor Matveevici zîmbi : 

— Dreptu-i, e firească în purtări. La Smolensk 
umbla în opinci pe vremea cînd Narişkin era căpitan 
şi se afla în slujba ţarului. 

In noaptea aceea închinară cupele pentru corăbieri, 
pentru cneazul Feodor lurevici Romodanovski, pentru 
nostromul Silvestr Ievlev, pentru prea bunul domn 
Patrick Gordon, pentru prietenul ţarului genovezul 
Franţ Lefort, pentru oaspetele străin, căpitanul de vas 
şi neguţătorul Jan Uurkwaard... 

Petreceau în palatul cel nou de lîngă arsana. Vîntul 
care sufla dinspre lac flutura părul negru al lui Petru 
Alexeevici, umila faţa de masă înflorată, legăna cîr- 
lionţii perucii lui Uurkwaard... 

Ferindu-se de curent, cu jacheta împodobită la piept 
cu fireturi aruncată pe umerii cărnoşi, căpitanul 
Uurkwaard povestea tot felul de iucruri care de care 
mai atrăgătoare: despre călătorii pe mările îndepăr- 
tate, despre foloasele pe care le aduc unui stat coră- 
biile, despre pirați, despre vitejia oamenilor de pe va- 
sele de pază, despre năprasnicele furtuni care bîntuie 
pe mări, despre înspăimîntătorul împărat al balene- 
OT... 

— Nu-i daţi crezare! strigă deodată, beat turtă, 
Patrick Gordon. Minte de îngheaţă apele! El însuşi, 
cîinele, s-a vîndut de mult piraţilor şi se ţine de nele- 
giuiri împreună cu ei. Îi ştiu eu-pe rudă, pe sămînţă, 
le cunosc şi maţele din ei. 

Incepură să mijească zorile, dar ospăţul nu conte- 
nise încă. Mulţi dintre corăbieri dormeau toropiţi de 
oboseală pe laviţe. Petru Alexeevici, treaz, mohorit, 
păşea cu picioarele-i lungi prin sală şi-i spunea fui 
Apraxin : 

— Pereiaslavl, Pereiaslavl, mare ispravă-i de lacul 
ästa! Poftim, corabia e gata — unde ne ducem cu 
ea ? Peste tot numai praguri de nisip ; trebuie să aş- 
tepţi mult şi bine un vînt ca bumea. Cît o să-l aștep- 
tām oare? Flota... 

Feodor Matveevici tăcea. 

— Aici nici o găină nu s-ar putea îneca — zise 
Petru — una-două şi dai peste un prag de nisip. lată, 
căpitanul Uurkwaard ne-a povestit cum cutreieră oa- 
menii pe mări. Şi noi? 

Aplecîndu-se înainte, Uurkwaard asculta încordat. 

— Măria ta, trebuie să ne ducem la Marea Albă, la 
Arhanghelsk ! rosti domol Ilevlev. Astă iarnă am ajuns 
pînă la Onega şi i-am văzut pe pomori, am văzut ce 
vase fac ei acolo — o adevărată flotă... 

Căpitanuţ Uurkwaard izbucni în rîs şi abătu cu 
mîinile spre Silvestr Petrovici. Petru se uită descum- 
pănit spre căpitan, spre Ievlev şi bombăni mînios : 

— Mult ne pricepem noi, eu şi cu tine, în ale coră- 
bieriei ca să ne dăm cu părerea! Onega ! Pescarii — 
pesemne că pescuiesc, şi cu asta basta. 

În cele din urmă porunci tuturor să se ducă la cul- 
care. În ziua următoare trebuia să se facă muştru cu 
corăbierii. 

Lucrurile începură prost. Incă de dimineaţă Iakimka 
Voronin fu bătut de două ori, iar levlev înjurat. Ce- 
modanov zimbi fără rost şi se trezi cu un picior în 
spate. Cneazul Romodanovski fu numit amiral şi, 
pentru început, porunci ca Lukov să fie bătut cu ver- 
gile. Căpitanul Uurkwaard îşi înfăşurase capul cu un 
şal şi zîmbea privind cum îl băteau pe Lukov. 

Alb ca varul, Apraxin spuse cu jale : 

— Mai bine să mori decit să vezi așa ceva... 

Apoi prînziră pe vasul amiral. Spre marea bucurie 
a tinerilor, lui Romodanovski i se umilase aşa de tare 
falca din pricina unei măsele stricate, încît nu numai 
că nu putea să mănânce, dar nici să bea nu izbuti de- 
cît cu mari suferințe. După masă, luntrile din Pereias- 
lavi dădură onorul vasului amiral şi făcură muștru 
de luptă ; loviră polcul Butîrski care, pasărmite, dor- 
mea în pădure ; corăbiile se apropiară de mal și fä- 
cură — aşa-zis — una cu pămîntul tot polcul. Dar din 
pricină că oștenii polcului nu înţeleseseră ca lumea 
ce trebuiau să facă, auzind strigătele de biruinţă ale 
celor de pe vase își ieșiră din sărite şi-i cam stropşiră 

pe unii dintre ei. Mai mult ca toţi pătimi Fedka Prea- 
nişnikov, iar un vlăjgan din polcul Butîrski îl prinse 
pe levlev şi-l dădu la fund în lac pînă cînd săriră alţi 
corăbieri şi-l scăpară. 

Frant Fedorovici Timmerman, care se dusese să 
tragă un pui de somn la umbră, fu luat de cei din pole 
drept iscoadă şi în încăierarea ce se iscă era cît pe ce 
să se aleagă cu falca strivită. Scăpînd din încăierare, 
o luă la fugă şi ajunse atît de departe încît abia a 
doua zi îl găsiră. Iakim Voronin fu bătut a treia oară 
de Petru Alexeevici, pentru neîndemînare, dar de data 
aceasta „zdravăn“, cum spuse însuşi lakim după a 
treia scuiurătură. 

Căpitanul Uurkwaard îşi dădu cu părerea, cu un 
zîmbet batjocoritor, că lupta fusese straşnică. Petru 
Alexeevici nu băgă de seamă batjocura şi-i lăudă pe 
toţi — şi pe oșteni şi pe corăbieri. Corăbiile stricate 
de oşteni fură drese, în biziitul ţînţarilor, toată noap- 
tea, şi de dimineaţă, fără a lua nimik în gură, înce- 
pură din nou mușştruluiala cu pînzele şi cu tunurile. 
Cînd vîntul scăzu se apucară să înveţe pe de rost nu- 
mele părților corăbiei ; bîiguiau cu toţii cuvintele ne- 
înţelese : 

— Vela contragabier. 

— Verga zburătorului artimon. 

— Vela gabier. 
şi rîdeau pe furiș. Lukov ar fi voit să întrebe dacă 
n-or fi cumva nume rusești, pentru toate cruis-urile 
şi under-urile, dar nu cuteza s-o facă. După ce învă- 
țară lecţia, Apraxin primi poruncă să spună ce este o 
flotă, ce este amiralu flotei, viceamiralul, contraami- 
ralul, comandantul de escadră, comandantul de vas, 
şeful canonier. Feodor Matveevici spuse toate aceste 
lucruri şi după el urmă levlev care lămuri de ce tre- 
buie să aibă stăpînitorii puternici flote de corăbii şi 
care era menirea flotelor în vreme de război. Petru 
Alexeevici îl asculta cu nesat şi încuviința dînd din 
cap ; îl lăudă, şi apoi vorbind despre lupta din ajun, 
lovi deodată cu pumnul în butoi şi spuse gîffind : 

— Cetățile aşezate pe uscat pot afla întotdeauna din 
vreme apropierea. dușmanului, pentru că oștilor pe- 
destre şi călări le trebuie mult timp ca să ajungă la 
ele. Dacă însă cetatea se află pe ţărmul mării, atunci 
flota poate să se ivească pe neaşteptate şi cei din ce- 
tate n-au cum să ştie că se apropie, aşa cum omul nu 
ştie că i se apropie moartea. Noi am fost bătuţi ieri 
fiindcă potrivnicul ştia că venim. Şi asta-i rău... 

Apoi începu din nou muştruluiala, iar noaptea se 
apucară să călăfătuiască un vas nou. 

Petru Alexeevici îndesa cîlții împreună cu Timofei 
Kocinev şi vorbea cu el ba de una, ba de alta. 

Dar Jan Uurkwaard făcu ce făcu şi-l îndepărtă pe 
meșterul corăbier ; intrînd în vorbă cu ţarul, începu 
să se ţină după el de-a lungul corăbiei, trăncănind 
vrute şi nevrute. 

levlev trecu pe lîngă ei şi ridică din umeri: prea 
i se vîra în suflet lui Petru Alexeevici căpitanul cel 
străin. 

Se ţinură bine, fără să doarmă, încă vreo cîteva 
nopţi şi deodată se prăvăliră într-un somn de plumb 
ziua în amiaza mare. Adormiră adinc şi corăbierii, şi 
oştenii, şi chiar mujicii de la Vologda, obișnuiți cu 
viața pe lac. Era o căldură înăbuşitoare ; vremea trä- 
gea a furtună, dar aceasta nu izbutea de loc să se dez- 
lănţuie, iar somnul oamenilor era greu, aşa cum e tot- 
deauna pe zăpuşeală, înainte de vijelie. 

Oamenii se deşteptau, beau cvas din butoaiele 
scoase din beci şi clătinîndu-se, istoviţi de zădui, rä- 
tăceau pe sub copaci, căscau şi se prăbuşeau la loc 
în iarba deasă, ca să se zvîrcolească fără să poată a- 
dormi, pînă va striga la ei căpitanul. 

Dar Petru dormea tun. 

Pe arșşiţa aceea înăbușitoare, în poiană se năpusti 
val-vîrtej un armăsar roșcat stîrnind colbul cu copi- 
tele. Menşikov descălecă, privi împrejur, lovi cu picio- 
rul pe un mujic care sforăia şi-l întrebă : 

— Unde-i ţarul ? 

— Cine-e? 

— Ţarul, Petru Alexeevici. 

Mujicul se scărpină pe piept, se întoarse pe o parte 
şi sforăi înainte. Alexandr Danilovici bău cvas din 
butoi, îşi şterse praful şi sudoarea de pe faţă, o luă 
de-a lungul malului. şi clătină din cap: „la uite cîte 
au făcut pe aici — nici nu mai cunoşti locurile !“ 

Un băiat cu păr bălai ședea picotind pe mal şi pes- 
cuia. Alexandr Danilovici îl întrebă şi pe el unde-i 
ţarul. 

— Doarme, uite colo, — spuse băiatul. 

Menşikov se aşeză pe iarbă lîngă Petru Alexeevici 
şi-l zeîlţii de umăr. Ţarul plescăi somnoros din buze 
Şi dădu din mînă, parcă alungînd o muscă. Alexandr 
Danilovici îl zgtlţii din nou. 

— Ce vrei ? Ce? 

Deschise ochii, îl recunoscu pe Menşikov, îşi irecă 
obrajii cu palmele înnegrite de rășină şi căscă cu 
poită : 

— Straşnic am dormit, Alexaşka... 

Menşikov spuse cu un suspin: 

— A venit vremea să te duci la Moscova, Petru 
Alexeevici. Presburgul este gata de luptă. Oamenii 
sînt posomoriţi, au obosit tot așteptînd. 

Privind în lături cu ochiul lui negru, Petru Alexee- 
vici bău cu înghiţituri mari cvas rece din bărdaca de 
lut. Apoi puse bărdaca jos şi se întinse: 

— Ce să-i faci, o să-l schimbăm pe Neptun cu plă- 
cerile lui Marte. 

Și se ridică. 

Trase de caftan pe levlev care dormea dus şi, fără 
să-l aştepte să se trezească deplin, spuse: 

— Eu plec la Moscova, Silvestr. Voi aici să urmaţi 
fără încetare şi cu stăruinţă muştrul. Să dormiţi. pu- 
țin, să munciţi mult. Corabia „Jupiter“ să n-o cobo- 
rîți pe apă fără mine! 

Il trase încă o dată de caftan, și ţuguindu-şi copi- 
lăreşte buzele îl sărută pe obraz: 

— Rămii cu bine! Să ai grijă de tot ce am lăsat pe 
masă în odaia mea... 

Soarele apunea. Trecînd pe lîngă străjile toropite 
de somn, levlev intră în palat, se duse în iatacul lui 
Petru Alexeevici, împături foile de pergament pe care 
se aflau niște desene, şi le puse într-o cutie; între 
pergamente găsi o riornă netrecută pe curat sau ne- 
isprăvită încă. Era începutul unei scrisori a lui Petru 
către Natalia Kirilovna. Ochii i se opriră fără voie 
pe slove: „„...şi eu sînt gata, doar că mai am treabă 


aici — să sfîrşim cu corăbiile noastre... Fiul tău 
care se trudeşte...“ 
— Care se trudeşte ! — şopti Ievlev cu vîrful bu- 
zelor. 
7. LUPTA 


Veştile ajungeau tîrziu la lac.  Corăbierii aflară 
după multă vreme că în preajma Moscovei fusese o 
joacă aprigă de-a războiul, că Petru Alexeevici du- 
sese polcurile în luptă şi trăsese el însuşi cu tunul, 
că generalul Schommer fusese schilodit în mahalaua 
Alexandrovskaia, că tînărul Zubţov din gardă mu- 
rise din pricina rănilor, că Sirotin fusese ars de pul- 
bere iar Luzghin îşi rupsese un picior. 

Apraxin clătina din cap şi rîdea : 

— Aprigă joacă! Însemnează că nici noi nu tre- 
buie să stăm cu gura căscată. Trudim zi şi noapte 
şi totuşi batem pasul pe loc, O să fie şi la noi o în- 
căierare mare — trebuie să ne grăbim... 

Din Moscova soseau mereu la Pereiaslavl-Zalesski 
tineri din gardă, îlăcăi voinici cu glasuri groase, cu 
bărbi mari, „să învețe zbănţuielile lui Neptun“, — 
aşa era poruncă să i se spună prin viu grai lui levlev 
din partea lui Petru Alexeevici. 

Ei păşeau cu teamă pe punţile corăbiilor, îşi făceau 
cruce cînd sufla vijelios vîntul, nu voiau să se caţăre 
pe catarge — să lege pînzele. lakimka Voronin care 
pierduse nădejdea că-şi va mai vedea vreodată mo- 

şia, se mînia pe cei trîndavi, alerga descult de colo- 
colo cu faţa jupuită de arşița soarelui şi-şi făcuse 
rost de o nagaică — ca să bată. Feciorii boierilor 
scriau părinţilor epistole deznădăjduite. Iubitoarele 
mame trimiteau la Pereiaslavl daruri pentru „asprul“ 
Voronin. lakim mînca dulciurile, îrecîndu-i apoi şi 
mai amarnic pe fecioraşii boierilor. 

— Nu-ţi place să te caţări pe catarge? îl întreba 
el, rîzînd cu răutate, pe un flăcăiandru grăsun. Nu-ţi 
place ? Nici mie, frate, nu mi-a plăcut, da’ vezi astati 
slujba, n-ai ce face ! ...Caţără-te, fără frică, dacă mori 
cumva, te-om duce la groapă cu cinste... 

Lukov se împrieteni cu Kocinev şi se apucă să în- 
veţe sîrguincios meşteșugul  făuririi  corăbiilor. În 
vremea toamnei şi iernii aceleia izbuti să-l împace pe 
Voronin cu meşterul-corăbier. Rizînd, lakim îi spuse 
o dată lui levlev: 

— Uite ce vremuri am apucat: trudim de parcă 
n-am fi spiţă de boieri! Eu, sau Kocinev — totuna-i. 
Mumncim amîndoi... Cât privește pe nevîrsinicii aceştia, 
să-i ia naiba ! Numai să vină căpitanul — mă închin 
pînă la pămînt în faţa lui: mai bine să suim pe co- 
răbii oameni de rînd decît pe grăsunii ăştia... 

Petru sosi noaptea şi porunci îndată corăbierilor să 
se gătească pentru o mare joacă de-a războiul. A- 
praxin fu pus căpetenie peste corabia „Marte“, iar 
Voronin peste „Neptun“. După luptă. atît asupra co- 
răbiei învingătorului cît şi asupra aceleia a învinsu- 
lui trebuia să năvălească polcul Butîrski de sub po- 
runca lui Gordon care, folosind lotci şi chiar plute, 
urma să sară pe punţile lor şi să le cucerească prin 
luptă. Căpitanul porunci ca în fruntea oastei de nă- 
vală „să fie domnul Ievlev pentru ca ea să precum- 
pănească față de potrivnic“. 

Patrick Gordon îl pofti pe Ievlev la sfat în tabăra 
lui. Şedeau în fața  bărdacelor de bere, în cort, şi 
chibzuiau pe îndelete, cum să se înceapă lupta, la ce 
ceas, de unde să pornească la năvală vasele mici pen- 
tru lupta pe punte... Gordon muia un pesmete în bere 

şi-l mesteca îndelung cu dinţii lui, încă tari. Vorbea 
îngrijorat, de una, de alta; era vădit că nu aştepta 
nimic îmbucurător de la lupta care urma să se dez- 
lănțuie... 

Petru Alexeevici stătea tăcut,  îngîndurat şi din 
cînd în cînd punea felurite întrebări lui Apraxin ; el 
însuşi nu luase nici o comandă. La cererea lui Vo- 
ronin de a-i da pe corăbii pomori, îi răspunse cu un 
zîmbet batjocoritor : 

— Pomorii au să facă treabă şi fără muştruluiala 
ta, dar pe cei de aici cine o să-i înveţe ? 

Voronin plecă. 

Petru urmărea cu ocheanul, de pe limba de pămint 
Gremeaci, mişcările corăbiilor : din cînd în cînd îşi 
muşca nerăbdător buzele, dar nu spunea nimic. Ză- 
rindu-l pe levlev îi făcu semn să se apropie şi-l în- 
trebă : 

— Ale cui sînt hîrtiile lăsate în odaia mea de cul- 
care? Am găsit asemenea hirtii şi anul trecut şi 
acum. Cine le aduce, de unde ? 

— Hârtiile care scriu despre corăbii ? 

— Despre cetele lui Oleg şi despre Țarigrad! 

— Sînt luate de la Despărțămîntul Treburilor din 
Afară, măria ta, de la ocolnicul Poluektov. 

— Să le dai înapoi! Dacă mai este ceva în pri- 
vinţa corăbiilor, să le aduci încoace şi să le laşi la 
mine. 

Strîngînd ocheanul, vorbi încet, îngîndurat : 

— Egumenii, arhiereii şi arhimandriţii l-au sfătuit 
pe Ivan, cînd acesta i-a întrebat despre oraşele livo- 
neze, să lupte cu străşnicie pentru acele oraşe, fără 
să-şi cruţe nici oamenii, nici viaţa... Ai auzit despre 
asta ? 

— Am auzit. 

— Minţi. 

levlev tăcea. . 

— Dacă nu minţi, spune cum a fost... 

— Pamîntul livonez este al nostru din vechime, de 
la Iaroslav Vladimirovici, domnule căpitan. Dacă n-o 

să luptăm pentru acele orașe livoneze, scăldate în sîn- 
gele nostru, cîndva, din pricina aceasta, vor fi pîndite 
de o mare nenorocire nu numai luriev dar şi Novgo- 
rodul cel mare şi Pskovul... 

— Fără flotă, fără corăbii, se poate lupta pentru 
acele pămînturi ? Spune. 

levlev tăcu o clipă, apoi răspunse: 

— Nu, nu se poate. 

Petru rise batjocoritor, arătă cu ocheanul spre lac 
şi strigă : 

— Dar cu aşa ceva poţi lupta? Hai — du-te şi 
luptă ! Te-ai duce dacă te-aş trimite ? 

Şi întoarse capul, gheboşindu-se. 

Să fi trecut vreun ceas de la cele vorbite între Petru 
şi Ievlev ; în răstimpul acesta Feodor Cemodanov tre- 
cu printr-o întîmplare din care ieși tăvălit şi snopit în 
bătaie. Folosindu-se de faptul că toţi erau prinşi cu 
treburi, Cemodanov se strecură pe un drum lăturalnic 
în sătucul Veskovo, ca să-şi vadă drăguţa. Acolo însă 
dădu peste bărbatul acesteia care-i trase o cheltăneală 
atit de zdravănă încît îndrăgostitul abia putu să a- 
jungă pînă la magazia cu materiale pentru corăbii, 
unde prietenul lui, Preanişnikov, îi aduse vodcă şi-l 
obloji. Cemodanov bău vodcă şi adormi. Spre neno- 
rocul lui, Petru Alexeevici porunci să se sune alarma 
şi alergă el însuşi la magazie după un scripete uitat, 
unde văzu mutra umflată și plină de vînătăi a lui 
Cemodanov. 

Lupta lui „Marte“ cu „Neptun“ ţinu toată ziua. Co- 
răbiile se încăierară de două ori şi de fiecare dată se 
descleştară. Iakim Voronin, cu hainele rupte, alerga 
pe corabia lui ca un diavol turbat, se bătea, se câțăra 
pe catarge, trăgea cu tunul, îi striga lui Apraxin prin 
pîlnie ocări de neîndurat, batjocorindu-i pentru că nu 
putea să-l biruie. Feodor Matveevici, fără a se îăli, 
păstrîndu-şi cumpătul, aştepta clipa cînd vîntul va fi 
prielnic pentru a lovi potrivnicul cu toată puterea. A- 
ceastă clipă veni spre seară cînd  Lakim, istovit de 
atîta frămîntare, se trînti la cîrmă să tragă un pui de 

somn. Pe furiș, în tăcere, „Marte“ se apropie de „Nep- 
tun“, pe puntea căruia oamenii sforăiau de zor, îl 
agăţă cu căngile și lupta se încleştă, sfîrşindu-se fi- 
reşte cu izbînda deplină a lui Apraxin. In hohotele de 
rîs şi în strigătele vesele ale luptătorilor de pe „Mar- 
te“, însuși Voronin fu legat cu curele şi adus înaintea 
lui Petru Alexeevici care-i trase nefericitului cîţiva 
ghionţi îmbărbătători, poruncindu-i să rămînă pînă la 
sfîrşitul luptei pe vasul „Marte“, în cală, pentru vina 
de a se fi lăsat biruit de Apraxin. 

Învingătorii primiră drept răsplată un butoi cu mied 
vechi, dar Feodor Matveevici porunci să nu i se dea 
cep, temîndu-se că ar putea năvăli asupra lui cei din 
polcul Butîrski. Spre seară cerul se acoperi de noii, se 
lăsă frig şi începu să cearnă o ploaie mărumtă şi sîcfi- 
toare. Pe „Marie“ fuseseră stinse toate luminile ; stră- 
jile se plimbau de-a lungul punţii sfredelind cu ochii 
întunericul. 

Patrick Gordon, purtînd platoşă sub mantie, păşea 
de colo-colo pe mal. Oştenii şedeau nemișcaţi în bar- 
cazuri, pe plute și în luntri. Toţi aveau în mîini căngi 
iar unii țineau scări pe care trebuiau să le agăţe de 
corabie. Spre sfîrşitul nopţii, oştenii lui Gordon por- 
niră către „Marte“ care stătea la ancoră. Dar fu de 
ajuns ca cei' de pe punte să audă plescăitul vîslelor 
că ei ridicară îndată pînzele şi împinși de vîntul priel- 
nic, pieriră de parcă ar fi intrat în pămînt. Se înde- 
părtaseră pe întuneric fără să se teamă de pragurile 
viclene de nisip ; Apraxin cunoştea foarte bine lacul 
pe care pluiise de atîtea ori. 

Gordon se mînie şi porunci să se înceapă urmărirea 
dușmanului, dar în vremea aceasta lotcile lui se în- 
tilniră cu „Neptun“, al cărui comandant era Lukov şi 
care venea cu toată iuțeala de după limba de pămînt. 
levlev zări ce] dintii vasul vrăjmaş, dar nu mai putu 
să prevină primejdia : „Neptun“ lovi o plută mare cu 
oşteni, aceştia se rostogoliră în apă şi ca să nu se 
înece, dădură să se agațe de o iuntre, dar luntrea 
se răsturnă, şi peste o sută de oameni începură să se 

bălăcească în lac. levlev încercă să facă rînduială, dar 
nu izbuti. Gordon îşi ieşise din sărite şi, înjurînd, lo- 
vea peste mini pe cei care se agăţau deznădăjduiţi 
de luntrea lui. Pe „Neptun“ bubui un tun şi Lukov în- 
trebă din întuneric : 

— Vă ajunge sau ne mai războim ? 

Gordon strigă cu mînie : 

— Să mă înecaţi aici pentru totdeauna, dar nu veți 
cîştiga biruinţa. 

Oştenii din polcul Butîrski ajunseră înot, care cum 
putură, pînă la țărm ; unii cereau ajutor, dar nu avea 
nimeni vreme pentru ei. In zori „Marte“ se apropie de 
luntrile lui Gordon ca să le nimicească cu tunurile. 

— Predă-te, Gordon ! — strigă Apraxin în pâlnie. 

Iar lakim Voronin, care ieşise din temniţa lui, stri- 
gă înadins cu glas batjocoritor : 

— Ei, ce zici, domnule gheneral, care e mai tare ?! 

— Ii dau eu ţie tare! — strigă turbat de mînie 
Gordon... 

In zori, luntrea lui Gordon se răsturnă şi scoţianul, 
îngreunat de platoşă, se duse ca o piatră la fund. 
Aruncîndu-şi caftanul, levlev sări în apă după general 
şi-l apucă neîndemînatic de perucă, dar peruca rămase 
în mâna lui. Trebui să se dea la fund a doua oară. 
Ridicat pe puntea lui „Neptun“, Gordon privea bui- 
mac, sughița şi vărsa apă. Silvestr Petrovici, Apraxin 
şi Lukov coborîră în luntri să-i pescuiască pe cei îne- 
caţi şi să dea ajutor celor care mai puteau să înoate. 
Pe mal se aprinseseră focuri — oștenii din polcul 
Butîrski îşi uscau caltanele, cizmele, obielele. Ploaia 
contenise, dar dimineaţa era rece și de pe copaci că- 
deau frunze ude, veştede. Lipseau mulți oameni — le- 
şurile lor erau căutate cu căngile în lac, însă ei erau 
găsiți unul după altul, pe „Marte“, pe „Neptun“, în 
luntri, pe celălalt mal, sau la oștenii de la Gremeaci. 

Vesel, Petru porunci să se dea de băut pe săturate 
tuturor celor vii, iar cei morţi în luptă să fie pomeniţi 
cum se cuvine; e] însuşi umplea bărdacele, îl ţinea 

pe Apraxin după gît, ridea, lăuda, certa, amintea de 
toate cele petrecute în timpul luptei. 

Tevlev îmbrăcă abia dimineaţa haine uscate. Avea 
fierbinţeli. Van der Hulst, medicul ţarului, clătinînd 
din cap — o fi aprindere de plămîni — îi porunci să 
stea sub plapumă caldă, să bea doctorii şi să nu se 
mai gîndească la nimic — nici la bine nici la rău. 

levlev îl văzu ca într-un vis pe Petru Alexeevici. 
Acesta se aşeză aproape de el şi-l întrebă: 

— Te-ai îmbolnăvit 2 

Și fără să aştepte răspunsul, porunci să-i poves- 
tească tot ce văzuse iarna la Onega, Silvestr Petrovici 
îşi adună anevoie gindurile si vorbi. Petru ascultă 
îndelung, cu luare-aminte, clătinînd a încuviinţare din 
capul lui cu păr negru, ciufulit. Îşi țuguia gura mică 
și privea în depărtare, spre lac. Apoi, în locul lui Petru 
Alexeevici, veni Apraxin. 

— Din vrerea lui Dumnezeu, eu şi cu tine, Silvestr 
Petrovici, ne-am născut într-o vreme grea şi de multă 
trudă. Cît o să trăim noi oare ? Pentru ce o să trăim ? 

Tevlev se silea să priceapă despre ce vorbea Apra- 
xin. dar nu izbutea pe deplin. Feodor Matveevici şedea 
pe laviţă gheboșat şi parcă gîndea cu glas tare. 

— Ce să-i faci, s-a sfîrşit cu tinereţea noastră.. 
Ne-am trăit copilăria la curtea ţarului trăgînd cu 
puscoace de lemn. Apoi, ca băiețandri, ne găseam 
fericirea în răpăitut flintelor. Tinerețea, iată, trece aici 
pentru totdeauna în joaca de-a războiul, în bătaia to- 
belor, în munca la corăbii. Acum nu ne mai mulţumesc 
puşcoacele şi flintele. Lacul nostru a fost bun pentru 
jocurile copilărești ate căpitanului, dar acum s-a plic- 
tisit... Nu de mult, Lefort, totdeauna gata să spună o 
vorbă de duh, a numit vîntul care suilă pe lacul nostru 
— vîntul voioşiei. S-a înşelat străinul! Vîntul ăsta 
nu înveseleşte sufletul; el sădește în noi. cei otrăviți 
de visul adevăratei nemărpiniri a mării. numai simtă- 
mîntul unui dor nealinat. Guralivul Koort mi-a mărtu- 
risit o dată, că pe lacul nostru îi sîngerează inima 

pentru că în sufletul lui de corăbier învie amintirea 
altor ape, a altor furtuni — adevărate. 

Silvestr Petrovici îşi birui slăbiciunea şi se ridică 
într-un cot. Apraxin urmă îngîndurat : 

— In cuvintele măgulitoare ale străinilor, în înflă- 
cărarea fățarnică a linguşitorilor, Petru Alexeevici 
aude îngăduinţa omului mare faţă de zbenguiala copi- 
lului. Şi el a înţeles că flota lui nu e flotă, că marea 
lui nu e mare, că corăbiile lui nu sînt corăbii. Lacul 
nostru din Pereiaslavl l-a înveselit şi l-a bucurat*nu- 
mai atîta vreme cît a văzut în el oceanul. Astăzi vede 
în el doar o băltoacă. Astăzi gîndul lui e numai la 
Marea Albă. Acum o jumătate de oră, ieşind de la 
tine, mi-a spus hotărît că pleacă la Arhanghelsk. 

Silvestr Petrovici încercă să se ridice în capul oa- 
selor. 

— Astăzi ? 

— Astăzi, neapărat. Despre corăbiile de aici nu mai 
suilă o vorbă. I-a poruncit lui Timofei Kocinev să se 
întoarcă acasă şi să-l aştepte acolo. Mujicilor le-a dat 
drumul să plece înapoi, în satele lor. Pe ocnași i-a tri- 
mis la temniţă. N 

— Dar palatul? Dar tunurile ? Dar flota noastră, 
Feodor ? 

— Toate acestea s-au sfîrşit, Silvestr. De-acum îna- 
inte n-o să mai tragem cu flintele de lemn. S-a sfîrşit 
tinereţea. Ei, odihneşte-te, prietene drag, dormi, vom 
vedea ce-o mai fi... 

Seara Petru Alexeevici porunci să se sune adunarea. 
Îl scoase cu mîinile sale pe „Marte“ în larg; se uita 
încruntat spre palatul lui cu uşa albă, spre stema de 
deasupra intrării, privea casa clădită pentru Gordon, 
hambarele, magaziile, catargele celorlalte corăbii. Cer- 
ceta cu hrare-aminte căsuţa căpităniei, magazia dul- 
gheriilor unde el însuşi trăgea la rindea şi cojea mes- 
tecenii, privea spre limba de pămînt Gremeaci, spre 
arsanaua de bîrne... 

Oamenii aşteptau tăcuți poruncile. Tinerii se bucu- 
rau — s-a sfîrşit cu truda, au să se ducă acasă, au să 

mănînce strașnic, au să doarmă pe săturate. Deodată, 
țarul îl întrebă pe Lukov : 

— Domnule amiral! Ce este siringătorul gabieru- 
lui mic? 

— Stringătorul  gabierului mic este capătul de 
saulă care servește la întinsura gabierului mic — rosti 
tare Lukov. 

Tinerii se neliniştiră — oare iar au s-o ia de la ca- 
păt? Dar Petru Alexeevici nu mai întrebă nimic şi 
porunci să se îndrepte vasul spre mal. Din clipa aceea 
nu mai aruncă niciodată privirea asupra lacului unde 
se muncise atît, unde viitorii corăbieri văzuseră moar- 
tea cu ochii, unde trecuseră prin atîtea încercări şi 
avuseseră atitea bucurii, 

Coborînd pe mal, ţarul şi Patrick Gordon încăle- 
cară pe cai și plecară spre Moscova. 

Tinerii din gardă stăteau strînși grămadă şi tăceau. 

Feodor Maiveevici îl petrecu cu privirea pe ţar şi 
după o clipă de tăcere spuse că cei care doresc pot 
să plece la Moscova. 

— Dar dacă cineva vrea să se ducă acasă ? întrebă 
lunganul Preanişnikov. 

— Pentru ce ? 

Preanişnikov tăcea, speriat de privirea aspră a lui 
Apraxin. 

— La Moscova! strigă Apraxin. Ai înţeles? Și 
nicăieri în altă parte! 


8. BOALA 


Silvestr Petrovici nu-şi amintea cum a ajuns la 
unchiul Rodion Kirilovici, cum l-au dus pe scară în 
odaia de sus, nu-şi amintea cum a trecut vara, cum 
a venit toamna. Medicul străin clătina din capul lui 
bătrîn cu urechi clăpăuge — în toate e voia domnului; 
numai sănătatea rusească poate să înfringă asemenea 

fierbinţeală ! Din pricina căldurilor, sîngele s-a în- 
groşat nemaipomenit în vinele domnului stolnic. De 
obicei asta aduce moartea ; nu le rămîne decit să se 
roage... te NE 

Matia Nikitişna veghea lingă Silvestr Petrovici și 
plîngea pe ascuns. Obrazul lui slab se acoperise de un 
puf bălai ; uneori buzele lui uscate rosteau ceva. Maşa 
asculta încordată, dar nu înţelegea nimic. 

— Dă drumul parîmei, dă-i drumul ! 

Apoi înţelese: el plutea pe lacul lui, dura corăbii, 
se credea acolo la Pereiaslavl, nu aici la Moscova. 

Şi ziua, cînd arăta atît de galben, şi noaptea, cînd 
obrajii lui erau totuna de pete roșii din pricina fier- 
binţelii, Maşa îl privea şi se întreba de ce-l îndrăgise 
atita ? De ce n-ar mai vrea să trăiască dacă el ar 
muri ? 

Uneori venea la Rodion Kirilovici cneazul Hilkov, 
şi ei vorbeau îndelung la catul de jos despre letopise- 
tele lor. Maşa îşi mușca năframa — cum or putea 
să-și vadă de treburi cînd Silvestr Petrovici e pe 
moarte ! 

Fără ştirea bătrînului, Maşa chemă nişte babe des- 
cîntătoare, care şopteau vrăji deasupra apei, stropeau 
bolnavul cu apa în care stinseseră cărbuni, îl acope- 
reau cu o basma, se învîrteau și chemau duhurile în 
ajutor. Maşa, încrezătoare şi speriată totodată, se 
închina în săliță, şi o ruga pe preasiînta născătoare 
de Dumnezeu să n-o lase singură pe lume, să nu i-l 
piardă pe Silvestr Petrovici. 

Intr-o zi de septembrie, liniştită, luminoasă, stră- 
vezie, Silvestr Petrovici deschise pe neaşteptate ochii, 
îşi adună gîndurile şi rosti numai cu buzele, abia 
auzit : 

— Bună ziua, Maria Nikitişna ! 

Maşa bătu din palme mirată. Horbota la care lucra 
căzu de pe genunchii ei. 

— Unde-i Feodor Matveevici ? 

— Sînt cu toţii la Arhanghelsk — spuse Maşa — şi 
Petru Alexeevici e cu ei... 

— La Arhanghelsk ? 

Buzele Maşei tremurau şi în ochi îi licăreau lacrimi. 
Rămăsese încremenită, cu mîinile încleştate sub 
bărbie. 

— Pentru ce la Arhanghelsk ? 

Maşa nu ştia. Silvestr Petrovici gîndi încordat cu 
sprîncenele încruntate. Apoi zîmbi ușor şi spuse că 
ar vrea să doarmă. Seara ceru demîncare iar peste o 
săptămînă dori să facă baie de abur. Pentru asemenea 
lucru chemară un bătrîn băiaş dintre prinşii de război 
tătari — mărunţel, urît, îndemînatic şi sprinten ca 
un diavol. Unchiul îi povesti ce boală avusese nepotul 
lui şi tătarul își clătină capul ras: 

— lacşi |! 

Medicul, care din întîmplare era de faţă, se luă 
de păr: în loc ca tînărul să se vindece s-ar putea să 
moară. 

Ocolnicul îl dădu dracului — ce tot îndruga străi- 
nul, cînd s-a mai pomenit să moară cineva din pri- 
cina băii ? Tătarul încuviinţa mereu, clătinînd din 
cap — iacşi, iacși, ştie el... 

Băiașul şi ajutorul lui — un surdo-mut poreclit 
Gluhar !, făcuseră încă de dimineaţă focul la baie. Apoi 
cărară cu ciuturile apă „dulce“ dintr-o îîntînă înde- 
părtată şi umplură cada de tei. După aceea tătarul 
amestecă în ulcioare cvas de izmă şi de buruieni pe 
care urma să-l folosească în clipa potrivită. Gluhar 
împrăștia pe laviţe şi pe polite fînul adus într-un sac 
şi, bătînd o mătanie pînă la pămînt, se închină și 
aşeză tot pe laviţe măturicile făcute de el, şi carafele 
în care se afla bere de orz şi apă tătărască cu oţet 
şi pelin, pentru ultimul abur uşor. 

Zîmbind la vederea chipului grav al tătarului, a 
smeritei plecăciuni pe care i-o făcea Gluhar, a aeru- 
lui sărbătoresc din mica baie a ocolnicului, Silvestr 
Petrovici se întinse pe laviţa de asudat, trase cu tot 
pieptul mireasma tare a fînului descîntat şi căzu în- 


1 Gluhar — surdul, în limba rusă. (n. r.) 

tr-o toropeală plăcută, în vreme ce mîinile dibace ale 
tătarului băteau toba pe spatele şi umerii lui. La un 
semn al tătarului, Gluhar turna cvas de izmă ; prin 
țiplele delinaruluui se vedea pîlpiind luminarea; 
inima bătea cumpănit, tare, împingind sîngele în trup, 
aerul tot mai fierbinte lărgea binefăcător pieptul. Şi 
în vremea aceasta tătarul ţopăia cu picioarele lui 
vinoase pe spinarea lui Silvestr Petrovici, murmurind 
voios : 

— Ai, îacşi, ai-ai, iacşi, ai, hei, iacşi |... 

Și plescăia din limbă : 

— Paf-paf-paf | 

Iar Gluhar, muind măturicite în drojdia de bere, 
caldă şi mirositoare, îl stropea pe şolduri, pe coaste, 
apoi pe piept, pe umeri, pe gît şi mugea bucuros, 
vrînd să spună pesemne că totul o să fie bine, că ei 
îşi cunosc meseria şi o să-l tămăduiască... 

Deodată se deschise uşa şi în baie năvăliră lakim 
Voronin şi Lukov. Trecuseră să-l vadă pe bolnav, şi 
aflînd că el se află în baie, se bucuraseră că au pri- 
lejul să-şi înmoaie şi ei oasele la abur. 

— Da? voi de unde veniţi? întrebă Silvestr Petrovici. 

— De la mare! Noi, frate, sîntem astăzi corăbieri 
de mare ! spuse Lukov. Abia ieri ne-am întors. Ce-a 
mai fost! 

Începură să povestească pe întrecute despre Ar- 
hanghelsk, despre felul cum se făceau luntrile prin 
părţile acelea, îi spuseră că Feodor Mateevici Apra- 
xin rămăsese acolo ca voievod, că anul viitor au să 
plece iară cu toţii la Marea Albă. Silvestr Petrovici 
îi asculta ros de pizmă şi întreba de una, de alta... 

— Mai avem vreme, o să vorbim despre toate! 
zise Voronin. 

Povestirile se sffrşiră şi ei începură să se zben- 
guie, Tătarul, cu dinţii rînjiți, ţopăia pe Voronin. 
Lukov făcea abur, aşa cum ştia el — ca să-i iasă 
ochii din cap — se biciuia cu măturica şi, cocoțat pe 
poliţa de sus, răcnea ca din gură de şarpe: 

— Valeu, mor, tătucule! Fraţilor, stropiţi-mă cu 
apă rece! 
Apoi începu să sară în toate părţile, plin de clă- 
buci : 
Haide măi, şfichiuieşte-mă aşa 
Şi cîntă, nu te lăsa. 
Zi-i frățfioare 
Altă şi-altă cîntare ! 


Baia îl moleşi. Voronin căută să-l înduplece pe tă- 
tar să-şi facă semnul crucii, făgăduindu-i atîţia taleri 
cîţi va putea să ducă. Tătarul zîmbea şi clătina din 
cap a împotrivire. Apoi trecură în casă, la Rodion 
Kirilovici, şi se cinstiră cu mied. Lukov şi Voronin 
schimbară o privire. Voronin spuse oftînd: 

— Marele căpitan ne-a poruncit să vedem dacă 
nu-i cumva vremea să trimitem peţitori. Ce spui, 
domnule Levlev ? 

levlev înălță capul, se uită în ochii lui Rodion Ki- 
rilovici, tăcu şi apoi vorbi răspicat, ca să înţeleagă 
toți că ceea ce spune nu e glumă: 

— Mä închin. Rodion Kirilovici. Voia dumitale 
este lege pentru mine ! 

Miinile bătrînului tremurau. El îşi potrivi ochelarii 
şi cercetă feţele vesele, îmbujorate de baie, a lui Vo- 
ronin şi a lui Lukov. 

— Oricum ai împleti coada, tot trebuie s-o des- 
pleteşti. Trimiteţi-i ! 

Sus în odaie căzu ceva şi se rostogoli pe podea. 
Netezindu-şi barba, bătrinul se ridică : 

— Mă duc să gonesc pisica, să nu spargă urcioa- 
rele... 

Lukov şi Voronin se ridicară şi ei: 

— Gata, Silvestr Petrovici, — zise Voronin. Ţi s-a 
înfundat : oamenii se însoară pentru ciorbă şi se că- 
lugăresc din pricina mevestelor bune. Păcat de tine... 

Lukov mai trase o duşcă de mied, îşi şterse mustă- 
tile şi vită: 

— Iei o coţofană — gîgîie; o cioară — cîrîie; şi 
eu şi tu, lakime, n-o să găsim decît o buhă. Ce-o să-l 
mai pizmuim ! Rămii cu bine, Silvestr. Aşteaptă peţi- 
tori... 


9. PORUMBIŢA ȘI ȘOIMUL 


În vinerea sfintei Paraschiva, într-o seară frigu- 
roasă, uşa casei lui Rodion Kirilovici se deschise cu 
zgomot şi Menşikov intră alb de promoroacă spu- 
nînd din prag: 

— Fiţi gata, vine încoace. Da’ n-aveţi de ce să 

vă speriaţi, totul o să iasă bine... 

Nici nu apucă să se aşeze că paznicul şi deschise 
poarta  scîrţiietoare ; caii intrară nechezînd şi tro- 
a. pețitorii îşi scuturară în săliță zăpada de pe 
cizme, rîzînd cu glasuri răguşite. Sprijinindu-se în 
toiag, Rodion Kirilovici făcu o plecăciune adîncă în 
faţa musafirilor. 

— Peţit-au pe-o fată flăcăi treizeci şi unu, dar ei 
îi e dat să rămînă cu unu! spuse repede Petru pri- 
vind printre gene spre lumina vie a făcliilor. Eşti 
bine, sănătos, Rodion Kirilovici ? 

Şi fără să asculte răspunsul, fără să se aşeze, 
spuse : 

— Voi aveţi marfa, noi am venit cu neguţătorul 
— unde-i porumbiţa, Rodion Kirilovici ? 

— Cinsteşte datina, măria ta, cinsteşte datina! 
strigă Menşikov. Să nu călcăm nici un obicei, totul 
să se facă aşa cum trebuie ! 

Zîmbind voios, ocolnicul îl iuă pe Petru de mînă 
şi-l duse la sobă. Țarul puse palma pe stilpul sobei, 
aşa cum se cuvine să facă peţitorul; stătea lîngă 
sobă, uriaş, cu ochi scăpărători, vorbea fără să se 
oprească şi scutura din cap: 

— Nimeni nu-i mai de laudă ca cel ce ne trimite 
în pețit; neguţătorul nostru blajin la suflet, voinic, 

are bani cu ghiotura, are jderi, samuri, de nu-i poţi 
duce cu carul, o moşie de nu-i vezi hotarul, şi-atitea 
straie, de nu le poţi da ocol cu calul... 

Tinerii din gardă, Lefort, Gordon, Goliţin, Narîş- 
kin — rîdeau zgomotos aşezîndu-se pe laviţe; în 
odaie năvălise o miroznă de omăt, de bere şi de tu- 
tun; pe pereţi îilfiiau umbre lungi; uşa se deschi- 
dea într-una — intrau mereu oaspeţi. 

— Maria voastră ne place, — spuse Petru cu tă- 
rie, fără glumă. De a noastră ce spuneţi ? 

Rodion Kirilovici privi faţa senină, cinstită, a lui 
levlev, şi după cîteva clipe de tăcere răspunse încet, 
dar desluşii : E 

— N-o dau după un bătrîn, ci după un îlăcău. 
Fata mea este cuminte, ţine casa curăţel, toarce tare 
subţirel, se pricepe la albit şi din vorbă-mi n-a ieşit... 

Petru dădu din cap. Apoi, întorcîndu-se către oas- 
peţi, îi întrebă: 

— Aţi văzut şoimul, fraţilor ? 

— L-am văzut, l-am văzut ! strigară cei din odaie. 

— Ei, atunci să vedem hulubiţa porumbie. 

Și călcînd larg după Rodion Kirilovici, care păşea 
mărunţel, şchiopătind, se duse s-o caute el însuşi 
prin casă pe Maria Nikitişna. Ea fugea ţipînd, ferin- 
du-se de ei; glasul ei se auzea tot mai stins. Apoi se 
făcu tăcere. În sfîrşit, se auziră paşii grei ai lui Pe- 
tru. Rodion Kirilovici deschise uşa în fața miresii şi 
farul spuse lare: 

— Iată hulubiţa porumbie ! Dorim mirelui şi mi- 
mesei să trăiască împreună o sută de ani! 

Luă cu sila mîinile Maşei de pe faţa ei, îi strînse 
în palme obrajii îmbujoraţi şi o sărută pe gura între- 
deschisă. Apoi strigă cu glas tare: 

— Aşadar, să vină cîte-o cupă de vin pentru cei 
dintîi peţitori. Toarnă, Rodion Kirilovici, cinsteş- 
te-ne... 

Bătrînul luă caraia și umplu cupa. Miinile îi tre- 
murau ; Lukov îi luă carafa şi începu să umple cupă 
după cupă. 

Maşa porni cu tava printre oaspeţi, ptecîndu-se a- 
dinc înaintea fiecăruia şi necutezind să se uite în 
ochii nimănui. 

La masă Petru o aşeză după un obicei nou, necu- 
noscut încă, alături de levlev, şi deodată uită despre 
peţit. Porunci să i se dea hîrtie, pană, şi se apucă să 
scrie, împroşcînd stropi de cerneală, numele celor 
care urmau să plece în primăvară la Arhanghelsk. 
Se supără pe Tevlev, care se împotrivea la ceva, şter- 
se, scrise din nou. Apoi înşiră tot ce trebuia încărcat 
în telegi. Luîndu-şi rămas bun îi spuse miresei: 

— Ei, luminiţo, cosiţă bălaie, mîndruţo, de ce nu 
boceşti 2 

Puse mîna pe umărul ei şi-i porunci cu asprime: 

— Să nu faceţi nunta fără mine! 

Şi se întoarse spre bătrînul ocolnic : 

— Cât mai e iarnă, Rodion Kirilovici, adună toate 
scrierile privitoare la corăbierie şi toate letopiseţele. 
Să le citească Silvestr, că doar nu s-a născut prost 
pe lume. 

Şi aplecîndu-și capul ca să nu se lovească de pra- 
gul de sus, ieşi din odaie. După el, lărmuind şi ţinîn- 
du-se de şotii, porniră toți ceilalţi. Trecuse de mult 
de miezul nopţii. Afară ningea cu fulgi mari şi vis- 
colul care tocmai se stîrnise, urla pe ulicioarele în- 
guste. Străjerii albiţi de nea picoteau, nemişcaţi ; ca- 
raulele cu flinte în spate umblau pe jos de la un colţ 
la altul al uliţei şi-i întrebau pe călăreţi: 

— Cine sînteţi ? Unde vă duceţi ? 

Lukov răspundea fiecăruia : 

— Oşteni în slujba ţarului. Dă la o parte opreliş- 
tea pînă nu te croim cu bicele. 

Opreliştele scîrţiiau ; caraulele îşi trăgeau capul 
între umeri cu frică : care cum trece te bate, nu mai 
e chip de trăit!... 

Petru mergea cu Menşikov şi vorbea dus pe gîn- 
duri : 

— Marea, marea. Bucuria nu-i bucurie fără ea, 
Danilici. Am văzut-o astă vară iar acum o am mereu 
înaintea ochilor. De ce-i oare aşa ? Şi fără să aștepte 
răspuns, unmă: Cum se desprimăvărează, plecăm 
din nou la Arhanghelsk, căutăm oameni pentru co- 
răbii. E greu... Cum s-o descurca acolo Feodor Mat- 
veevici, ai ? 


Nu-i nenorocire că a intrat în ogradă, ci-i 
nenorocire că nu vrea să plece din ea. 
Proverb 


Adevărul a obosit — se ploconeşte min- 
ciunii, 


Idem 


CAPITOLUL DOI 


1. SIMBRIAȘII MĂNĂSTIRII 


În biserica Sretemia din mănăstirea Nikolo-Korel- 
skaia se isprăvise denia cea mare. Monahii, cu pot- 
capurile adînc înfundate pe cap, în rase din şiac gros 
şi cu giubele lungi, pe care le tîrau pe treptele bi- 
sericii, bocănind cu toiegele şi lăcîndu-şi cruci cu 
mişcări repezite, păşeau agale spre trapezărie ca să 
cineze. Starețul Amvrosi călca sprijinit de părintele 
chelar şi de părintele care avea în grijă armele : sta- 
reţul era vlăguit, abia îşi mai mişca picioarele te- 
pene. Faţa îi era încruntată ; sub 'sprîncenele zburlite 
şi încă negre, ochii lui mici scînteiau răutăcios. 

Văzîndu-l pe stareţ, pescarii şi slugile mănăstirii 
se ridicară. El însă întoarse capul şi nu blagoslovi 
pe nimeni: au scufundat barcazurile, au pierdut pîn- 
zele scumpe şi mai vor să fie blagosloviţi... 

După ce-i petrecu pe călugări cu privirea, cîrma- 
ciul Semisadov scuipă în dosul unei pietre de mor- 
mînt şi clătină din cap. 

— E rău, prietene. N-o să scăpăm de năpastă. 

Moş Feodor — un unchiaş blajin, slăbuţ, uşurel, 
pescar neînfricat, care umblase pe mare pînă la Poarta 
Karski şi iernase de două ori la Grumant, ofta, cli- 
pea şi se ruga smerit în şoaptă ca nu cumva să-l 
arunce monahii în beciurile temniţei, să-şi petreacă 
bătrîneţea în beznă, cu pîine şi apă, pînă la sfîrşitul 
zilelor lui. 

— Măcar de ne-ar da demîncare înainte de-a în- 
cepe, trecleţii ! — rosti mînios cîrmaciul Reabov. Alt- 
cum ne-om înfățişa şi flămînzi, noi, robii lui Dum- 
nezeu, înaintea judecății lor grabnice... 

La trapezărie călugării cîntau rugăciunea. 

— Ce mai cîntăreţi sînt şi ăştia! îi luă în rîs Se- 
misadov ; nici tu îmbinare de glasuri, nici tu ison. 

În timp ce călugării cinau, topitorul de grăsime 
Cerniţin aduse o pîine, calcan şi două ridichi. Calca- 
nul era atît de bine sărat, încît niciodată nu putea să 
se strice. Pescarii mîncau tăcuți şi beau apă de izvor 
din găleată. Apoi adunară firimiturile, cojile de 
pîine, şi le înveliră în frunze de brustur — puteai 
şti ce va hotărt judecata lui Dumnezeu ? 

— Deunăzi, în lipsa voastră, au trimis undeva 
chervanul, — povestea Cerniţin. Am tot numărat ha- 
rabalele pînă le-am pierdut socoteala. Au plecat cel 
puţin patru sute de harabale, ba poate chiar mai 
multe. Şi tot peşte bun, scump. Cum de nu le stau 
banii în gît — călugări blestemaţi ! 

Cîrimaciul Aghei rîse. 

— Acw un an au adus la vistierie două telegi pline 
cu taleri. Au tras la edec pe Dvina o luntre încărcată 
cu talerii ceia. l-au vărsat în haznaua de piatră. 

— Îs banii lui Dumnezeu, ai lui Dumnezeu ! strigă 
unchiaşul pescar.  N-aveţi voi cădere să-i socotiți ! 
I-au vărsat acolo, i-au vărsat dincolo — me, toate 
vreţi să le ştiţi ?... 

— Banii nu sînt ai lui Dumnezeu, unchiaşule, ci 
ai noştri, — zise aspru Reabov. Mănăstirea ne su- 
grumă de nici nu mai putem răsuila iar tu îi tot dai 
zor: Dumnezeu şi iar Dumnezeu. Acu o să vezi: 
au să ne judece fiindcă a fost furtună pe mare. Ce 
sîntem noi de vină? Pe cîţi de-ai noştri n-a înghițit 
marea şi pentru ce ? 

Moş Feodor tăcea speriat şi clipea mărunţel. 

— Cînd ne-or vîrî în temnic — atunci ne-om ruga! 
făgădui mohorît Semisadov. 

Stătură şi chibzuiră îndelung — n-ar fi fost mai 
bine să iugă lără să aştepte judecata lui Dumnezeu ? 
Se putea însă ca acum să nu mai poată ieşi nimeni 
din mănăstire : străjerul cu suliță păzea la poartă — 
şi era voinic — îţi stropşea capul şi cu atîta te alegeai. 

Aghei spuse cu jale: 

— Încotro să fugi? Cei mai inimoși din alte părţi 
fug încoace — la viaţă slobodă. Dar noi, unde să ne 
ducem ? Argaţi la vreun boier? Ascultă numai ce 
povestesc fugarii — cum se trăieşte pe Ia ei... 

Judecata se ţinu la trapezărie îndată după cină. 
Stînd de-a lungul peretelui, călugării şoşoteau între 
ei şi se uitau cu ochi sticloşi, neîndurători, la cîrma- 
ciul Reabov şi la şchiopul Mitenka Gorojanin. Lîngă 
uşă sta de pază pîntecosul Varnava — pesemne se 
cam temeau cuvioşiile lor de cîrmaciul Reabov. În 
trapezărie era linişte; numai humînările sfîrîiau din 
cînd în cînd în sfeşnicele aşezate în fața judecători- 
lor — stareţul, Agafonik şi cuviosul şi pururea-ferici- 
tul monah Afromei, de mult căzut în mintea copiilor. 
Adia o mireasmă de tămiie, 

— Vorbeşte! porunci Agafonik cu glas mînios. 

Reabov trase aer în piept şi începu să povestească 
totul pe rînd : cum s-a năpustit furtuna pe mare, cum 
s-a rupt catargul, cum valurile uriaşe au împrăştiat 
luntrile pescăreşti, cum s-a sfărîmat luntrea cea mare 
a lui moş Feodor, lovindu-se de stînca Pesi. 

— Nu-i vorba de moş Feodor ! strigă stareţul. De 
tine, netrebnicule, e vorba !... 

— Dar cuvioşia ta ai fost vreodată pe mare, de 
tipi aşa la mine? întrebă liniştit Reabov. Nu-i tot- 
una să umbli pe mare şi să faci negoţ cu iuit... 

Starețul rămase cu gura căscată ; monahii şoşo- 
teau, clăținînd din cap, osîndind scîrbavnica necu- 
viință a cîrmaciului : ia uite ce-a culezai să grăiască 
neobrăzatul ! Despre ce a amintit ticălosul! I-a dat 
peste nas stareţului pentru că odinioară a făcut ne- 
goţ cu ivit... 

Acoperind larma, Reabov, urmă cu glas tunător: 

— Cuwioşiile voastre! Mai bine v-aţi ruga pentru 
robii lui Dumnezeu care s-au înfățișat acum la scau- 
nul lui! Ce faceți? Vreţi să ne judecaţi? Pe cine >? 
Pe noi care abia am venit de pe mare, nebăuţi, ne- 
mâncaţi, rebegiţi de frig? Cu ce ne ameninţaţi? Cu 
temniţa ? Cu asta n-o să ne speriaţi ! Cît s-au trudit 
oamenii, cîtă spaimă au tras pentru vistieria mănăsti- 
rească, şi iată cum au fost întîmpinaţi ! Puțin cîştig 
ați avut de pe urma noastră ? Am fost pînă la Novaia 
Zemlia — puţin dinte de peşte v-am adus? Şi n-am 
fost numai o dată! 

Mitenka îl trase pe Reabov de caftanul încă ud; 
acesta îl dădu la o parte şi păşi mai aproape de jude- 
cători, vorbind mai tare, mai aspru: 

— Oare nu ne-am străduit îndeajuns ? Cine duce 
luntrile cu peşte sărat la Moscova şi în alte oraşe? 
Părintele chelar? Părintele îngrijitor al armelor ? 
Prea fericitul Airomei ? Cît pentru luntrea aceea secu- 
fundaţă — ne-om socoti! Scoteţi-vă paguba din peşte 
— parcă multe parale face luntrea ? Luaţi și pentru 
pînze — aşa ne-am înţeles, aşa ne-am tocmit, aşa am 
primit arvuna... 

Amvrosi lovi tare cu palma în masă şi strigă: 

— Taci! 

Reabov tăcu. 

— Eşti prea cutezător, fiule ! — zise starețul. 

Reabov nu răspunse nimic. 


89 


— Ai limba ascuţită, nu vrei să pleci capul. 

— Marea nu-l iartă pe cel ce se pleacă ! răspunse 
ceva mai potolit Reabov. 

Amvrosi îşi acoperi ochii cu mîna, ca de-o mare 
oboseală, apoi lăsă mina jos şi vorbi aspru; fără 


pă, 


grabă : g 
— Pentru luntre şi pentru pînze ai să plăteşti to- 
tul pe de-a-ntregul la vistieria mănăstirii şi nu la 
anul, ci chiar acum. Aceia sînt banii domnului şi ve- 
selindu-te cu banii domnului, îl bucuri pe satana... 
Auzind numele necuratului, monahii îşi făcură 
semnul crucii ; Afromei cel slab de minte se mohori : 

— Vai-vai-vai... 

— Pentru aceasta — urmă stareţul — ai să faci 
chiar de astăzi, fiule, slujbă de cîrmaci pe corăbiile 
străine, iar Mitri Gorojanin o să vină cu tine ca täl- 
maci. Banii care se plătesc de corăbieri cîrmaciului 
însoțitor, ai să-i aduci cinstit, fără furtişag, părinte- 
lui Agafonik pentru o luntre nouă şi pentru pînze. 
Hrana care se dă cîrmaciului o dată cu plata înso- 
țirii o poţi mînca fără teamă — din ea ai să trăieşti. 
Dacă n-o să mai fie nevoie de cîrmaci o să primiţi 
hrana de la ospătăria mănăstirii şi o să spintecaţi 
peştele ori o să-l săraţi sau, dacă are să fie nevoie, o 
să vă duceţi fiilor să trageţi la edec, pe Dvina, luntrile 
mănăstireşti... 

Reabov tăcea ; se aşteptase la mai rău. Nu-i ame- 
nința temniţa mănăstirească şi asta era bine. 

— Dacă n-o să vă purtaţi cum trebuie — spuse 
stareţul drept urmare — vă pedepsiţi cu mîna voa- 
stră ; o să putreziţi în temniţa mănăstirii, o să plîn- 
geți cu lacrimi de sînge, o să vă umpleţi de rapăn 
şi pînă la sfîrşitul vieţii n-o să mai vedeţi lumina 
zilei... 

— Vai-vai-vai! — bolborosi Afromei, întunecîn- 
du-se iară. 

Monahii se închinară şi starețul îl blagoslovi pe 
Reabov şi pe Mitenka. Mergînd de-a-ndaratelea spre 
uşă, aceştia ieşiră şi dădură peste Semisadov şi peste 

moş Feodor. Ceilalţi pescari aşteptau judecata dom- 
nului la intrare... 


— Ei, cum e? — întrebă Aghei. 
— M-au trimis ca însoţitor-cîrmaci — spuse Rea- 


bov — şi pe voi de asemenea o să vă pună la munci 
— ca hamali sau la sărărie. Nu-ţi pierde ciunpătul, 
Aghei ! 

O boare ijilavă mîna prin curtea mănăstirii duhoarea 
grea a peştelui care se săra în gropile adînci, căptu- 
şite cu bîrne de pin, se usca pe prăjini deasupra rîului 
Sau se 'afuma în nişte magherniţe, dincolo de ţintiri- 
mul mănăstirii. Pe poarta largă intra un chervan cu 
peşte. Slugile care spintecau peştele ţăcăneau din cu- 
tite, arătînd că stau degeaba nu din vina lor. Pescă- 
ruşii zburau jos deasupra chervanului. Un băietan — 
posluşnic la mănăstire — alerga de colo-colo cu o 
pîrîitoare — treaba lui era să sperie pescăruşii cînd 
se spinteca pestele. 

Reabov şi Mitenka se urcară în teleagă, iesiră din 
mănăstire, trecură de topitorie, al cărui horn fumega, 
şi la răspîntie se despărţiră de un chervan care căra 
la mănăstire sare dintr-o gropniță nu prea apropiată. 
Teleaga o luă de-a lungul Dvinei pe un drum umed, 
mlăstinos. 

Tînţarii bîziiau subţirel, stăruitor. 

Mitenka adormi istovit de spaimă, de așteptare, 
de furtuna de pe mare, de foame. 

Se opriră lîngă izba lui Antip Timofeev după mie- 
zul nopţii. 


2. N-AU SĂ TE DEA DUPĂ PORUCIC! 


Cîrmaciul se uita tăcut la Taisia. 

Ea alerga spre el, cu răsuflarea tăiată, desculță, cu 
capul gol. El mergea spre ea domol, călcînd greoi 
cu ciubotele pescăreşti scorojite. Vîntul nopții îi rä- 
văşea barba scurtă, moale, mărul bälai, cîrlionțat. 

— Trăieşti ? întrebă Taisia oprindu-se şi apăsîn- 

du-şi mîinile pe piept. Tătuca îţi face pomeni de două 
zile şi cînd colo tu trăieşti ! 

— Trăiesc! răspunse el rîzînd. Ce să fac? 

Ea aduse din casă cvas dres cu izmă, pîine şi peşte 
uscat. Cîrmaciul începu să îniutece în tăcere iar ea 
îi desctlcea părul şi plîngea. Cocoşii trîmbiţară som- 
noroşi în cotet; surugiul se ivi de două ori grăbin- 
du-l. Reabov asculta dojenile Taisiei, o mîngiia şi 
rîidea de soarta lui vitregă. 

— Acum m-or sfîrşi cu totul! făgădui el. Tu, fată, 
mai bine m-ai alunga de aici. Antip n-o să te dea 
după mine, tu însăţi spui că de două zile îmi face 
pomeni ! 

— Chiar aşa! întări cu mîhnire Taisia. 

— Se bucură ? 

— Nu prea te are la inimă! 

— Astăzi puţini oameni mă au la inimă. 

Ţinîndu-l de mînă, ea îl privi de aproape în ochi 
şi-l rugă : 

— De-ai fi şi tu, Vania, mai domol... 

El rîse, o sărută năvalnic, o scutură de umeri şi 
spuse cu hotărîre : 

— N-are să te dea după porucic, auzi ? 

— Of, Vania, — zise Taisia uitîndu-se duios la 
el, ca la un copil. Tare istet mai eşti ! 

— Isteţ, neisteţ, dar n-are să te dea! 

Îl petrecu pînă la teleagă. El se aşeză într-o rînă cu 
picioarele spînzurînd peste loitră, îndreptă capul lui 
Mitenka ca să nu viseze urît şi porunci surugiului să 
pornească. Soarele se şi înălţase sus, cețurile se tîrau 
încet deasupra mlaştinilor, iar Taisia tot stătea şi se 
uita după cîrmaciul ei... 


3. STRAȘNICUL IVAN 


Corabia „Norul de aur“ cu trei catarge, greu în- 
cărcată, aştepta <cîrmaciul însoțitor, stînd la ancoră 
în gura Dvinei lingă vamă. Vameşii, ostașii şi un can- 

celarist uscăţiv povesteau care mai de care lui Rea- 
bov o întîmplare care se petrecuse mai deunăzi : po- 
rucicul Krikov descoperise două butoaie 'cu bani de 
argint, dar nu de argint curat ci bani calpi. Cu banii 
aceia trebuia să se cumpere mărfuri; dibaciul poru- 
cic îl luase pe potlogar ca din oală. Iată, astea-s bu- 
toaiele, cele acoperite cu rogojină. Ca să vezi ce mai 
căpitan de vas, ce viteaz, ce isteţ ! Cumpără mărfuri 
în iarmaroc cu toptanul, păgubind oamenii din gros, 
căci plăteşte cu argint calp. Pe urmă mujicul o să fie 
prins cu banul cela şi tîrît la cercetare. Iar pedeapsa 
se ştie: i se toarnă în gură banii topiți... 

Reabov clătină din cap — d-apoi ăştia-s negustori, 
cînd ai de-a face cu ei, trebuie să fii cu ochii în pa- 
tru... 

Căpitanul Uurkwaard nu întîrzie să se plîngă. 

— Porucicul Krîkov e o pedeapsă dumnezeiască, 
ca şi furtuna aceea care a bîntuit de curînd. S-a le- 
gat, zor nevoie, de butoiaşele acelea care nici nu 
erau aduse pentru Moscovia! ci au fost luate pentru 
negoţ cu ţările calde. Nu-i nimic, o să am cinstea să 
mă pling domnului... 

Mitenka mergea şchiopătînd în urma lor şi tălmă- 
cea. Reabov urcă încet pe dunetă şi cercelă corabia, 
vrind să vadă cum arată după furtună. 

— O, da, da — zise Uurkwaard — a fost o fur- 
tună îngrozitoare. Am trecut prin clipe grele, dar pro- 
nia cerească, în negrăita ei milă, ne-a ajutat. 

Un slujitor al căpitanului, deşirai şi năsos, pore- 
clit Ţaplea?, aştepta cuviincios lingă roata cîrmei cu 
o tavă pe care se afla carne sărată şi două carafe, 
cu rom şi cu votcă; aşa era întîmpinat din vechime 
cîrmaciul însoțitor. 

— Luăm gustarea ? întrebă şovăielnic Mitenka. 

1 Moscovia — veche denumire pentru regiunile centrale ale 
Rusiei. (n. r.) 
e Țaplea — în limba rusă, cocostire. (n. r.) 

Cîrmaciul înclină uşor capul şi luă de pe tavă pa- 
harul de cositor cu rom negru; Mitenka alese cu sii- 
iciune o bucată mai mare de carne. Jan Uurkwaard 
zîmbea ; gropițele tremurau pe obrajii lui graşi şi 
tari. 

Nu departe, doi marinari împleteau rogojini şi 
cîntau în limba lor un viers tărăgănat. Suila un vînt 
înviorător, lovind parimele; după cîrma dăltuită a 
corăbiei, valurile se rostogoleau spumegînd şi vuind ; 
o boare sărată se revărsa de pretutindeni ; totul era 
un îreamăt ; norii zburau pe cerul albastru; pescă- 
rușii săgetau din înalt spre apă scîncind ascuţit. 

Căpitanul Uurkwaard se plingea lui Mitenka : 

— Pentru mărfurile puse la cîntar plătim vamă, 
cîte două copeici de fiecare rublă; pentru cele fără 
cîntar, cîte trei copeici de rublă. Apoi pilotarea, 
descărcarea, înmagazinarea şi vremea care o pierzi 
aşteptînd. De două zile stăm aici ca să se cerceteze, 
să se numere şi să se cîntărească totul; cîte şi cîte 
necazuri avem. Dacă o să vă purtaţi rău cu noi şi de 
aci înainte, se va întoarce împotriva dumneavoastră 
tot răul. O să vă lăsăm să neguţătoriţi opinci, o să 
ne înţelegem între noi şi n-o să mai venim la Dvina 
voastră — parcă mare nevoie avem de ea. 

— Ce tot îndrugă ? întrebă Reabov. 

— Zice că, pasămite, se fac greutăţi străinilor ! 

— Hi se fac greutăţi, vezi bine! răspunse Reabov. 
Bătrînii povestesc că odată, de mult, unul Antoşka 
Laptev din Iaroslavl s-a dus la Amsterdam să facă 
negoţ cu blănuri, şi n-a vîndut nici o pielicică, măcar 
de o rublă. După mulţi ani s-a întors istovit de foame 
şi a murit curînd. Străinii s-au vorbit între ei să nu 
cumpere şi n-au cumipărat... Greutăţi !... 

Răsună un fluier, toba de bord răpăi şi marinarii 
alergară la locurile lor. Mai-marele lor, unul cu na- 
sul stilcit şi cu o ureche retezată îi croia cu biciuşea, 
cruciş peste spinare, şi înjura în limba lui. Căpitanui 
se plimba tacticos pe punte şi aştepta. Toba răpăia 
fără încetare, oamenii îşi luară locurile şi cei de la 

ancoră se opintiră în manelele cabestanului. Cabes- 
tanul trosni și scîrții... 

Uurkwaard strigă o comandă în pîlnia de piele cu- 
sută cu fir, toba răpăi din nou şi vîntul mării flutură 
pînzele. Reabov puse mîinile pe roata cîrmei — acum 
el ducea „Norul de aur“ în gura Dvinei. 

— Domnul voievod e bine, sănătos ? întrebă Uurk- 
waard. 

— Ce zice? îl întrebă Reabov pe Mitenka. 

— Întreabă de voievod — dacă-i sănătos. 

— Spune-i că nu sîntem rude cu Apraxin, şi nu ne 
ospătăm la masa voievodesei. Treaba noastră e să 
pescuim, iar a lor — să mănînce ciorba de peşte... 

Vîntul sufla din plin şuierînd în pînze, corabia plu- 
tea repede, uşor aplecată, nu ca pe un rîu ci ca pe 
mare, de parcă pe acolo n-ar fi fost praguri de nisip, 
parcă nici o primejdie n-ar fi ameninţat marea cora- 
bie „Norul de aur“, parcă nici o luntrişoară n-ar fi 
alergat în calea lor pe toată întinderea Dvinei. 

Scoţindu-şi  şepcile unul după altul, marinarii 
aruncau priviri pe puntea de comandă, vrînd să vadă 
cum arată rusul acela, siraşnicul Ivan, care con- 
ducea „Norul de aur“ cu atîta pricepere şi dibăcie; 
ager cîrmaci, aşa ceva nu găsești pe toate drumu- 
rile; cu unul ca ăsta nu-ţi pierzi vremea de pomană ! 

Inima căpitanulu se făcuse cît un purice — nu cum- 
va cu asemenea iuțeală să nimerească vreun prag de 


nisip — cînd straşnicul Ivan îşi dădu deodată cu 
părerea să se mai adauge pînze — pasămite, mer- 


geau prea încet, să nu întîrzie ! 

Inima căpitanului zvîcnea năvalmic; îl treceau 
toate năduşelile : „Ne întrecem cu gluma, am să scu- 
fund „Norul de aur“. Totuşi trebuia să se grăbească 
— cu cît o să-l vadă mai repede pe voievod, cu atit 
mai bine. Apoi şi neguțătorii pesemne că aşteptau — 
dacă întîrzia s-ar fi putut să ia maria de la alți căpi- 
tani de vase. 

În faţa lor — abia începuseră să iasă dintr-un cot 
al marelui rîu — răsărise, vopsită în roşu, cîrma în- 
covoiată şi înaltă a „Sfîntului Augustin“. 

— Putem spera să ajungem cei dintîi ? 

— Porunciţi să se mai pună pînze şi-i întreceim 
pe toți. Luntre la prova! Hei, Mitri, să se tragă un 
foc cu flinta, a obosit pescarul, doarme sărmanul. 

Un marinar trase cu pistolul. Pomorul, într-o haină 
tătărască de vară ce-i flutura în vînt, sări speriat, 
strînse parîma şi se opinti în vislă. 

— Vine de la Murman, — zise Reabov. Nu-i puţin 
drum. Uită-te, Mitri, cum îşi meșteresc ei luntrile, 
altfel ca pe ia noi. Uită-te, înseamnă-ti... 

Grăbit, Uurkwaard porunci să se bată din nou 
toba şi oamenii alergară să mai întindă şi alte pînze. 
Şeful nostrom, un vlăjean tuciuriu, zîmbi în silă şi 
încuviinţă dînd din cap. Strașnicul Ivan căscă plicti- 
sit de parcă într-adevăr îi era lehamite de asemenea 
încetineală. Pe pupa roşie a „Sfîntului Augustin“ se 
iviră nişte omuleţi ; dădură din mîini şi strigară ceva. 
Cîrmaciul porunci să fie întrebat căpitanul Uurk- 
waard: 

— Vrea să-i băgăm în sperieți ? Dacă vrea — am 
să trec la un arşin depărtare de vas, iar dacă se teme 
— n-o fac. Ce spune, îi băgăm în sperieţi, hai 2 

Căpitanul cîntări depărtarea din ochi, zimbi şi 
dădu din cap a încuviinţare. Adică de ce nu l-ar spe- 
ria puţin pe Harrit Coost? El, Uurkwaard, n-a fost 
toată viaţa neguţător şi nici nu va rămîne aşa ceva 
în vecii-vecilor. Să te repezi în el să-ți mai înfierbînţi 
sîngele, să-l faci şi pe Coost să se bucure, să-şi aducă 
aminte cum se încăiera pe vremuri vas cu vas... 

Reabov ţinea corabia sub ascultare, fără greutate, 
cu o singură mină şi privea înainte închizind uşor 
ochii din pricina vîntului. Chipul lui Mitenka strălu- 
cea de încîntare. 

Oamenii de pe „Sfîntul Augustin“ alergau, stri- 
gau, ridicau pavilionul de semnalizare, băteau clopo- 

tul. Se vedea cum căscau gurile şi amenințau cu 
pumnii. „Norul de aur“ venea spre ei, parcă gata să-i 
izbească, dar în ultima clipă Reabov cîrmi uşor şi 
„Norul de aur“ trecu bord la bord cu vasul de es- 
cortă — ţevile tunurilor scoase din sabordurile des- 
chise ale „Sfîntului Augustin“ luceau. Vasul de pază, 
bătaia necontenit a clopotelor, marinarii care răc- 
neau în pilnii şi trăgeau cu pistoalele, rămăseseră în 
urmă. 

Căpitanul clătină din cap, îşi şterse sudoarea de 
pe față şi-l bătu pe Reabov pe umăr. In stînga, la 
provă, se ivise „Rodul copt“. Apoi întrecură „Bucuria 
dragostei“ şi „Moara de aur“. Alvarez del Robles, 
şeful mostrom al „Norului de aur“, stătea la spatele 
lui Reabov şi se sfătuia cu căpitanul. Reabov îi a- 
runcà o privire nepăsătoare și spuse încet lui Mi- 
tenka : 

— La iarmarocul de anul trecut, unul ca ăsta s-a 
tot învîrtit, s-a tot învîrtit pe lîngă mine şi mi-a 
şterpelit din buzunar patru altîni de parcă nici n-ar 
fi fost. Dibaci oameni ! 

Şeful mostrom se înclină, salutîndu-l pe Reabov 
şi-l lăudă pentru măistria cu care conducea vasul, 

Nu departe de Arhanghelsk, semnalizind din clo- 
pot şi din fanioane: „fereşte-te“, „nu te întoarce“, 
„mergi foarte repede“ şi lăsînd în urmă un vîrtej în- 
spumat, tăiară cu neobrăzare calea „Lebedei albe“ 
şi întrecură vasele a încă doi neguţători, aruncînd 
ancora în dreptul Pieței Sirăinilor. 

Reabov privi liniştit în ochii căpitanului, îi ascultă 
cuvintele de laudă şi de mulţumire, se uită împrejur 
să vadă dacă vasul este bine ancorat, îi lăuwdă pe ma- 
rinari spunînd că sînt foarte îndemînatici şi numai 
unul dintre ei e nevolnic, îl lăudă pe nostrom zicînd 
că, măcar că e sfîrtecat şi schilodit, bătrînul are un 
glas de îl aude chiar pe asemenea vînt toată corabia, 
şi că bate zdravăn — nu lăsase nici un om neblagos- 
lovit, pe toţi îi şfichiuise. 

Căpitanul zîmbea apăsîndu-şi mîna, împodobită cu 
un inel, mai mult pe pîntec decît pe inimă. După ce 
ascultă totul, îl rugă pe Straşnicul Ivan să-l ierte şi 
să-l aştepte pe bord, el trebuind să se ducă la voie- 
vod — se va întoarce cît mai repede şi atunci vor sta 
la masă uite aici, pe punte, sub umbrarul pe care Ţa- 
plea îl și întindea deasupra mesei. 

Marinarii coboriră barca pentru căpitan, dar un 
vameş îi spuse lui  Uurkwaard, prin mijlocirea lui 
Mitenka, că nu e voie să coboare pe uscat. Uurkwiaard 
îl bătu pe umăr şi-i vîrî în mîini nişte bani. Vameşul 
oită şi porunci ostaşilor să-l lase să treacă. 

— Ce faci, hîrțogarule, cloncanule ? întrebă Rea- 
bov. Porucicul pune pază şi tu iei slănțuială? Cum 
vine asta ? 

— Da” ce-ţi pasă ţie? 

— Bine, o să vezi tu ce ciomăgeală o să mănînci, 
să nu-mi spui pe nume! îi făgădui Reabov. 

El dădu ocol pe corabie, se opri lîngă scară şi privi 
cum pleacă lotcile de la mal, una după alta — neguţă- 
torii ruşi veneau să vîndă ceară de Simbirsk şi Viat- 
ka, iuft de Tver, seu topit de Arzamas şi Suzdal, fu- 
ior de cînepă şi cîlţi, piei de Don, pînză de casă te- 
sută în pătrăţele, postavuri, jderi vii, rosomace, lupi, 
urşi aduşi de pe meleagurile îndepărtate, păr de porc, 
lumânări, clei de peşte, răşină, somn, icre de morun 
de Astrahan... 

Pe toată Dvina, la cheiuri şi la podeţuri, se legă- 
nau barcazuri, luntri, plute din Vologda şi din Hol- 
mogorî. Hamalii cărau în spate saci, rostogoleau bu- 
oaie, neguţătorii umblau după mărfurile lor, se stă- 
deau pentru locurile pe care să le pună. Pe mal, ba 
ici, ba dincolo, se isca larmă — străinii strigau că 
ruşii prea îşi fac de cap; neguţătorii din Iaroslavl, 
Vologda, Ustiujinsk, răspundeau şi ei fără sfială, vîn- 
turînd pumnii, jurîndu-se. 

Sosi un pâlc de călăreţi ca să facă rînduială şi în- 
cepu să dea cu caii peste neguţătorii din Vologda, 
din Ustiujinsk. Drept învăţătură de minte pentru vi- 

itor, un comandir străin îmbrăcat cu mundir dădu 
de-a rostogolul în Dvina un balot cu pînză. Străinii 
zbucniră în ris şi-l luară pe viteaz să-l cinstească cu 
cu bere englezească. Un neguţător din Iaroslavl în- 
cremeni de uimire. 

— Frumoase vremuri! spuse Reabov lui Mitenka. 
Siraşnice vremuri. De curînd, pe uliţa Proboinaia 
străinul Iakimka Smit, după un foc şi-a făcut casă 
nouă, n-ai văzut-o ? — a tăiat cu ea uliţa Proboinaia 
şi basta. Nu poţi să mai treci pe acolo nici călare, 
nici pe jos. Pentru străini banul e totul, iar pentru 
omul nostru din Arhanghelsk — sărăcia. A închis 
drumul spre bazar. 

— Dar ai noştri ce fac? întrebă Mitenka. 

— Fac jalbe — zise Reabov posomoriît — noi, cei 
sărmani şi năpăstuiţi, am 'sărăcit de tot; pe locurile 
noastre cele mai bune au pus mîna străinii, vitele 
noastre n-au unde paşte... 

Scuipă, clătină din cap şi oită. 

Aproape de ei, lîngă scară, stătea un ostaş de 
pază; auzind cuvintele cîrmaciuului, întoarse capul 
şi povesti că în curînd o să fie tărăboi mare pentru 
că străinii au colindat peste tot înainte de iarmaroc 
şi au cumpărat de prin sate tot ce le trebuie. Au 
ajuns pînă la Moscova, iar unul mai iute de picior a 
fost şi la Astrahan, după icre. Bărboşii moştri n-au 
aflat despre asta, decît atunci cînd au sosit la Ar- 
hamghelsk. Preţurile au scăzut de tot. Străinii nu fac 
slujbă, nu plătesc dări ca noi; ei, şi-acu” descurcă-te 
dacă poţi. 

— Neguţătorii ca neguţătorii — zise Reabov — 
dar ce-or face oamenii ăştia care au tras la plute şi 
aşteaptă pe mal nemîncaţi şi nebăuţi. Acu, cînd străi- 
nul a strîns chinga, crezi că neguţătorul o să le mai 
dea ceva ? O să le spună : du-te, vericule, cu Dumne- 
zeu! Şi dacă n-or să se ducă, o să-i ia cu bîta din 
urmă... 

Ostaşul clătină şi el din cap, şi oftă. 

4. OAMENI DE-AL LUI 


Căpitanul Uurkwaard nu-l găsise pe voievod dar 
această împrejurare nu-l supără prea mult, pentru că 
în cancelarie şedea şi pufäia din pipa lui de lut gine- 
rele domnului Patrick Gordon, colonelul Snivin. 

— O! — spuse colonelul. Nu cumva am cinstea 
să primesc vizita domnului căpitan de vas Uurkwa- 
ard ? 

Zimbind plin de voioşie, căpitanul îşi vîntură pălă- 
ria pe dinaintea pîntecului, bătu din picior, vîntură 
încă o dată pălăria o leacă mai sus, şi bătu iară din 
picior, de data aceasta mai tăricel. Colonelul Snivin 
răspunse la salut fluturîndu-şi mîna. Căpitanul Uurk- 
waard isprăvi ceremonia cu o adîncă reverență, apoi 
înclină capul şi bătu din tocuri. Cancelaristul alergă 
cu suiletul la gură în beci să aducă vas rece. 

Zîmbind îndatoritor, colonelul Snivim povesti oas- 
petelui noutățile: în curînd trebuia să sosească la 
Arhanghelsk maiestatea sa ţarul Petru Alexeevici. 
Au să vină poate şi Lefort, şi domnul Gordon, şi alţi 
prieteni pe care căpitanul, desigur, îi ține minte. Doar 
a petrecut cu ei în Kukui, la Moscova. A fost şi la 
Pereiaslavl ? 

Căpitanul răspunse afirmativ dînd din cap: cum 
să nu, cum să nu! Acolo a întîlnit oameni minunati, 
cuviincioşi, bine crescuţi, nu ca — să nu se supere 
domnul colonel — ca moscovitenii de aici. S-a odih- 
nit atât de bine în Kukui, a petrecut atît de frumos 
pe lac. Maiestatea sa ce face? Nu s-a lăsat încă de 
joaca 'sa de-a corăbieria ? 

— O, nu! Tinereţea este stăruitoare chiar şi în 
închipuirile ei... Maiestatea sa are o fire zvăpăiată 
şi nu ia în seamă sfaturile nimănui.. 

— Dar domnul voievod ? întrebă grijuliu căpi- 
tanul. 

— Voievodul Apraxin e cucerit de gîndul făuririi 
unei flote, nu mai puţin ca maiestatea ă 

Snivin desfundindu-şi pipa. Voievodul este doar cu 
puţin mai în vîrstă decît maiestatea sa... 

De data aceasta amindoi — şi oaspetele şi colone- 
lul — <clătinară din cap. Qancelaristul aduse cvasul. 
Uurkwaard gustă, din bună-cuviinţă, se strâmbă uşor 
şi întrebă cu înduioşare : 

— Domnul colonel pesemne că a obosit nespus trä- 
ind printre moscoviteni, şi nu o dată a visat să se 
întoarcă pe frumoasele sale domenii. 

Colonelul rise scurt : 

— Domeniile sînt frumoase cînd ai buzunarele pline 
de rijksdealeri sau de alţi bani de aur. La moscoviteni 


sînt colonel — în ţara mea ce sînt? La moscoviteni 
toţi mi se supun — acolo eu trebuie să mă supun 


toanelor unui tinerel oarecare, unui locotenent de 
neam mare. Aici aurul îmi alunecă de la sine în pungă 
— acolo uitam şi cum arată... 

Snivin se încruntă şi obrajii lui se învăpăiară. 
Amintirea domeniilor părinteşti nu-l înduioşa ci dim- 
potrivă, îl irita... 

Căpitanul deschise geanta care-i atîrna la şold, 
scoase de acolo o pungă frumos cusută şi o puse pe 
masă : 

— lată cum arată aurul, stimate domnule colonel. 
Am venit la dumneavoastră cu o încurcătură... 

Şi căpitanul povesti colonelului cum fusese ofensat 
de ofițeraşul Krîkov. 

— O să fie cam greu ! spuse colonelul. 

Punga rămăsese pe masă, acolo unde o pusese că- 
pitanul. 

— Păi, aici toţi vi se supun ! exclamă Uurkwaard. 

— Tînărul acela are un caracter greu de strunit, 
— spuse Snivin. Este un încăpăţinat şi un intrigant. 
Mă tem că nu voi reuşi să vă ajut, fiindcă punga 
asta este atît de sărăcăcioasă încît din ea nu vor 
putea fi îndestulaţi decît pofticioşii. 

Uurkwaard se strîimbă. Într-adevăr, banii lunecau 
de la sine în buzunarul colonelului. Căpitanul scoase 
din geantă încă trei taleri de aur. Colonelul acoperi 

banii cu mîna-i păroasă şi-i trase spre el împreună 
cu punga. Dar faţa lui rămase ca şi mai înainte 
posomorftă. 

— Atunci cum procedaţi ? întrebă căpitanul. 

Snivin ridică din umărul cărnos. 

— Paza va fi ridicată ! rosti el după cîteva clipe 
de tăcere. Mai departe o să vedem. 

Cancelaristul aduse hîrtie și pene ascuţite. Răsu- 
îlînd greu, Snivin se apucă să scrie ordinul: „Va fi 
ridicată de îndată paza pusă pe corabia sosită sub 
comanda vestitului căpitan şi meguţător Jan Uurk- 
waard“, 

Căpitanul citi ordinul, oită şi-şi luă rămas bun de 
la colonel, mai rece decât îl salutase la sosire. Snivin 
îi oferi cvas, dar Uurkwaard refuză : 

— Mulţumesc, nu-mi place această băutură îngro- 
zitoare. 

Şi plecă fără a-l pofti pe Snivin pe bordul coră- 
biei. 


5. FUGIM, CIRMACIULE! 


Uurkwaard se întoarse repede. Barca, în care era 
aşternut un covor, aduse încă un străin, un neguţă- 
tor localnic cu numele de Chantre. Acesta, mai cor- 
polent decît căpitanul, purta zale sub jachetă şi umbla 
însoţit pretutindeni de servitorul lui, Frantz — un 
vlăjgan lat în umeri, buburos şi spîn. Dacă stăpînu- 
lui nu-i plăcea ceva, Frantz punea capăt ciorovăielii 
cu o biciuşcă împletită în trei. Biciuşca lui 'scrijelea 
pielea. La a treia lovitură orice potrivnic cădea în 
genunchi şi cerea îndurare. Despre Chantre se mai 
spunea că are un ochi de sticlă, că-l scoate noaptea 
şi, pentru împrospătare, ca să vadă mai bine, îl pune 
în apă descîntată. Atunci ochiul mort vede tot atît de 
bine ca şi cel viu; liroscoşii vorbeau cu încredințare 

că neguţătorul vede cu ochiul de sticlă orice, ca prin 
geam şi-i înşeală pe toţi după cum are poftä. 

Căpitanul, vesel acum, dărui ostaşilor cîte o rublă, 
îi asigură că nu le poartă pică şi flutură din mînă 
ordinul scris — care cerea să fie îndepărtată paza 
pusă unui om cinstit. 

Masa, rînduită pentru: patru persoane, aştepta. Îna- 
inte însă de a se aşeza să prînzească, Uukwaard îi 
petrecu pe vameșşi, apoi avu o convorbire furtunoasă 
cu neguţătorul Chantre. După aceea începură să vină 
de pe mal corăbierii: soseau neguţători străini să 
se înţeleagă asupra preţurilor mărfurilor, să afle cît 
costă iuftul rusesc, cum se vinde răşina, ce se aude 
cu penele de Mezensk, care sînt preţurile la potasiul 
de Arzamas, de Altîr, de Kadom... 

Fără să mai aştepte să lie poftit, Chantre se aşeză 
la masă şi începu să întingă cu bucăţile de pîine în 
sos şi să bea vin. Apoi rupse din gâsca iriptă şi prinse 
să clefăie şi să plescăie, trimiţînd servitorul ba după 
un fel de mîncare, ba după altul... 

Lîngă scară, Jan Uukwaard îi saluta pe oaspeţi, 
dar privea în gol, cu gîndurile aiurea — era fie obo- 
sit rău, fie împovărat de treburi, fie chiar supărat 'de 
ceva... 

Neguţătorii ruşi schimbau priviri între ei şi unii se 
închinau. Buzatul şi rotoieiul Uurkwaard îi primise 
necruţător. Mărfurile le aduseseră, corăbii cu care Să 
ducă aceste măriuri în străinătate, peste mare, nu 
aveau ; vara era călduroasă — ce au să facă cu icrele, 
cu Somnul sărat uşor, cu seul, cu şunca ? Fireşte că 
Uurkwaard nu vorbea în numele tuturor căpitanilor 


de vase, dar ei se înțeleseseră cu toţii — preţul pe 
care-l dădea unul, îl dădeau şi ceilalţi. Acum se afla 
la el şi balaurul acela cu mai mulţi ochi — ia uite-l 


cum îniulecă în zi de post friptură de pîscă şi nici 
nu se uită la pravoslavnici. 

Turnînd oaspeţilor vin din carafele pe care le um- 
plea Ţaplea, şi ospătindu-i cu gustări ieftine, Uurk- 
waard îi vesti pe neaşteptate că preţurile scăzuseră 

mult în străinătate, scăzuseră într-atîta faţă de cele 
din anul trecut, încît e chiar caraghios să vorbeşti : 
de două, de trei şi chiar de patru ori. 

Un vlăjgan din Iaroslavl, năpădit de o barbă te- 
poasă ca un arici, trase pe Mitenka de poala rasei 
şi-l întrebă plingărej : 

— Flăcăule, întreabă-l mai pe ocolite pe zeripțu- 
roiul ăsta : vrea să cumpere sau nu, să spună, câi- 
nele, de-a dreptul, poate că nu vrea să cumpere ni- 
mic şi atunci la ce să ne mai batem limba în gură 
d-a surda ?! 

Reabov stătea în jilț în fața neguţătorului Chantre, 
nu mînca nimic, bea vin şi asculta. O cută subţire şi 
aspră se adincise între sprîncenele lui aurii. Îşi ră- 
văşea barba cu mîna stîngă, privind cînd spre cer, 
cînd spre Dvina, la pescăruşii care se lăsau lin, pieziș, 
pînă la fața apei. 

— Preţurile au scăzut într-atita — tălmăcea Mi- 
tenka — încît căpitanul nu vede mici un rost să vi le 
spună pe cele despre care ar putea vorbi astăzi. Căpi- 
tanul mu poate să cumpere nimic pe bani, ci numai 
pe măriurile pe care le are în cală: prune uscate, 
fire de lină, damasc, tămiie, mărgăritare, vinuri 'de 
Rin, de Canare, muscatel, zahăr, rom... 

Înghiontindu-se, neguţătorii lărmuiau,  vinturau 
din mîini — la ce naiba le trebuia zahărul şi tămiia. 
Să fi adus, diavolul, măcar niște ace de cusut, hîrtie 
de bumbac, pulbere, puşti şi cuțite de fier. Astăzi nu 
se cere nici vin de Canare, nici rom — n-ai cui să 
vinzi asemenea lucruri... 

Zîmbind mieros, căpitanul spuse că, de pildă, cuţi- 
tele se puteau vinde la preţ bun numai în Moscovia. 
Drumul încoace e lung şi primejdios ; neguţătorii să 
ia ceea ce se găseşte, iar dacă nu vor — să-şi încarce 
înapoi plutele, barcazurile şi hmtrile. Aşa a vrut cel 
de sus să fie iarmarocul de astăzi. După aceste vorbe, 
îi poiti la masă să vadă ce minunate sînt vinurile şi 
mirodeniile străine cu care oricine poate să-şi facă 
bucatele mai plăcute. 

— O să-i stringem cît de curînd pe neguţătorii 
voştri, uite aşa ! spuse în rusește lui Reabov neguţă- 
torul Ghantre şi-i arătă pumnul din care picura un- 
tura de gîscă. Au să facă aşa cum vrem noi şi nu 
cum vor ei. Nici nu trebuie să stai de vorbă cu ei. 
Și nici să-i laşi să calce pe corabie. Asta-i! 

Ochiul viu se uita la Reabov iar cel mort în lături 
— la neguţători. 

Reabov nu răspunse. Minia față de toţi — şi faţă 
de ai lui care se înjoseau înaintea lui Uurkwaard, şi 
față de acest mustăcios năclăit cu untură de gîsca. 
îi încleştă «deodată pîtlejul. Chantre îşi stoarse o lä- 
mîie în vin, bău cu înghiţituri mari şi întrebă : 

— Curînd o să am şi eu o corabie, n-ai vrea să in- 
tri în slujbă la mine ? 

— N-aş vrea! răspunse Reabov. 

— Dar de ce, omule ? 


— lac-aşa ! 
— Dar de re aşa şi nu altfel? 
— Eu sînt un om slobod — răspunse Reabov în- 


cruntîndu-se — nu ştiu ce-i aceea „slujbă pe corabie“ 
şi nici nu vreau să ştiu. Eu sînt cîrmaci şi pescar, 
muncesc pe marea mea, pentru ce să intru sim- 
briaş 2... 

În vremea asta Mitenka tălmăcea neguţătorilor 
ruşi: 

— Cäpitanul spune că dumneavoastră ar trebui sä 
vä bucuraţi foarte mult că au venit ei încoace fiindcă 
dacă n-ar fi venit, aţi fi avut parte numai de pa: 
gubă, de prăpăd. Dar pentru că au venit, puteţi sá 
vindeți mărfurile dumneavoastră la preţul care o sâ 
vi se dea; rusul n-are nevoie de cine ştie ce, aşa 
spune el, rusul poate să trăiască cu nimica toată, să 
se roage dumnezeului rus şi să se supună mai-marilor 
lui — de altfel aşa se şi cuvine să facă... 

Răsuilind greu, meguţătorii, speriaţi, galbeni, se 
apropiară cu toții de masă ; năsosul Ţaplea mai aduse 
scaune şi o bancă. Pe punte trecu agale Harrit Coost, 
comandantul unui vas de escortă — cu fața oacheşă, 

crestată de la tîmplă pînă la bărbie, cu pieptar de 
piele, cu mănuşi cu manşete mari, şi cu pistolul vîrît 
în cingătoarea lată. Se aşeză la masă, tolănindu-se 
pe scaun, făcu un semn din cap lui Chantre arătînd 
spre ruşi şi rîse. 

În preajma „„Norului de aur“ ancorau alte corăbii 
ale neguţătorilor străini : căpitanii zîmbeau prietenos, 
schimbînd priviri cu Jan Uurkwaard. Intr-o limbă 
ciudată, meînţeleasă lui Mitenka, acesta spuse repede 
ceva la doi căpitani şi aceştia se şoşotiră între ei. 
Reabov oită : amar va îi pentru Arhanghelsk iarma- 
rocul de astăzi; n-o să se poată vinde la preţul ade- 
vărat nici de o copeică ; tilharii străini s-au înţeles 
între ei — să vezi acum ce de vaiete şi de plinsete 
or să lie acolo, pe mal. 

— Domnul Harrit Coost — comandantul unui vas 
de escortă — tălmăci Mitenka — roagă să spun din 
partea lui domnilor neguţători : : astăzi nu mai poți 
umbla pe mări din pricina piraţilor — tilharii taie şi 
spînzură ; corăbiile au venit pentru ultima oară din 
străinătate ; poate că de-acum încolo n-au să mai 
T încoace. Domnul Harrit Coost spune că pentru 

o singură corabie de negoţ trebuie să ai două vase 
de escortă şi asta costă bani grei — ceea ce-i o pa- 
coste mare pentru neguţătorii străini. 

Harrit dădu din cap, îşi umplu pipa cu tutun ne- 
gru şi o aprinse. 

Neguţătorii ruşi se foiră şi începură să-şi facă sem- 
nul crucii împotriva ierbii dracului. Coost sufla fumul 
înspre fețele bărboase, îndesa tutunul cu un deget 
ciunt şi privea cu ochi împăienjeniţi de beţie. Nu mai 
spuse nici un cuvînt. Ceilalți străini de asemenea tà- 
ceau, zîmbeau, beau vin, sorbeau rom, pufăind 'din 
Tulele în vîntul care sufla peste Dvina. Marinarii 'de 
pe dunetă cîntau pe două glasuri un cîntec: curînd 
li se alăturară şi alţii. Ascultind cîntecul, Reabov se 
întoarse spre mal şi privi mulţimea de oameni care 
aşteptau să audă ce vor spune, la întoarcere, neguţă- 
torii. Căraseră mărfurile de departe — care pe apă, 

trase la edec, sau împinse cu vislele, care cu telegile. 
Drumul fusese istovitor; chipurile oamenilor erau 
arse de vinturi şi ei slăbiseră de li se vedeau coas- 
tele ; pielea palmelor li se jupuise pînă la sînge. Celor 
care veniseră cu telegite le muriseră caii. Cum să se 
descurce acum, ce o să spună nevestelor, ce o să 
ducă acasă copilaşilor ? 

Zîmbind mulţimii Jan Uurkwaard strigă şefului 
nostrom să aducă muzica să cânte pe dunetă pentru 
desfătarea oaspeţilor. Muzica începu deîndată un 
cîntec tărăgănat, jalnic. În vreme ce cînta muzica, 
chelarul Agaionik, îmbrăcat în rasă de sărbătoare, 
cu potcap şi cu cîrie, se urcă pe corabie. Un tînăr 
posluşnic, leoarcă de sudoare, căra un coş de mes- 
teacăn plin cu dulciuri... 

— 'Cîrmaciul dumneavoastră — spuse căpitanul 
Uurkwaard — este o adevărată minune. Eu nu pot 
să nu preţuiesc adevărata pricepere dar şi mai mult, 
părinte, preţuiesc talentul. În orice muncă poţi îi pri- 
ceput şi asta-i foarte bine, dar de la pricepere pînă 
la talent e ca de la cer la pămînt. Cîrmaciul dumnea- 
voastră este foarte priceput. Domnul cel atotmilostiv 
l-a înzestrat însă şi cu talent de corăbier. Acest flă- 
cău straşnic nu se teme de apă. Vîntul de asemenea 
nu-l sperie, iar felul lui de a se purta, întrucîtva col- 
turos, nu e lipsit de demnitate. În larg, pe- furtună, 
de care fireşte, să ne păzească Dumnezeu, un aseme- 
nea om este cu adevărat de nepreţuit... 

Mitenka tălmăcea zimbind bucuros... 

Căpitanul scoase un galben din punga care-i 
atîrna la cingătoare, îl puse pe masă în faţa lui Rea- 
bov şi se plecă uşor, rugîndu-l să-l primească. 

__— Cînmaciul este şi un om cu frica lui Dumnezeu 
— spuse chelarul întinzînd mîna după galben — 
pentru asta dă mănăstirii toţi banii câştigaţi. 

Și Agafonik ascunse banul în punga lui mare, sli- 
noasă, cu țesătură înflorată. 

— Puteţi pleca, fiilor! îi spuse el lui Mitenka și 
cîrmaciului. Duceţi-vă, ce să staţi aci ?.,, 

Reabov şi Mitenka o luară agale spre scară pe 
puntea frecată cu ceară, şi curînd păşiră pe lunecoasa 
arsana a Dvinei făcută din bîrne, unde oamenii de 
corvoadă îi aşteptau pe neguţători. 

— Ce se aude pe-acolo ? întrebă unul cu ochii în- 
roşiți şi cu buzele arse ca de fierbinţeală. 

— Rău de tot! spuse Reabov. 

„Mulțimea se îmbulzi în jurul lor strîngîndu-i atît 
de tare încît Mitenka începu să tipe. 

— Ho, ho — că striviţi băiatul! strigă Reabov. 

— Nu vor să cumpere maria ? întrebă un alt muiic 
cu caftan zdrenţăros, hămesit -de foame, cu obrajii 
scofîlciţi. 

Hamalii de pe Dvina, pe jumătate despuiaţi, voi- 
nici, bărboşi, cu 'cîrlige în mîini, întrebau : 

— Dar banii pentru căratul mărfurilor: cind ni i-or 
da, cîrmaciule, n-ai auzit ? 

— Am cărat de ne-am spetit — cînd o să ne plă- 
tească ? 

— Onufri şi-a rupt mijlocul cărînd şi-acu' zace 
săracu'. Ia spune, ce-i de făcut ? 

Un vlăjean de pe Vologda şi altul de la Holmogori 
strigară într-un glas : 

— Ducă-se pe pustii de neguţători, arde-i-ar focul 
gheenei, să ne dea plata pentru ce am muncit... 

— Au închiriat lotcile, şi acu? ? Spune, cîrmaciule, 
acu” ce să facem ? 

Altul, mărunţel şi negricios, împunse pe Reabov 
în piept şi se tîngui cu amărăciune în glas: 

— De cîteva zile nu mîncăm mai nimic. Cum să 
trăim aşa ? Caii nu-s hrăniţi, şi chiar noi ne-am um- 
plut de riie, n-avem un ban să ne ducem la baie; ce 
să facem, învaţă-ne ! 

Reabov se întoarse cu spatele la omuleţul negricios 
şi ascultă vorbele pe care le striga un vislaş pe mal 
cu glas aspru, deznădăjduit : 

— Neguţătorii se află pe corăbiile străine. Știm! 
Ei cumpără şi vînd după cum au chef. Ce le pasă lor 
de nevoile noastre? Ne prăpădim cu toţii! Nu ne 

mai rămîne decît să luăm calea codrului, să ieşim la 
drumul mare, să jefuim... 

Un vătăşel beţivan care slujea la cancelarie, îm- 
brăcat în zdrenţe, îi desluşea pe oameni strigînd cu 
glas ca de ţap: 

— Ia stai, neamule, şi judecă : să zicem că un străin 
are vreo sută de duzini de ace de cusut ! De ce să le 
dea cuiva, ca să cîştipe acela, cînd le poate vinde 
chiar el cu un cîştig mai mare — nu cu un altîn, 
ci cu cinci... 

— Da” cine o să le cumpere ? întrebă un hamal fă- 
cîndu-şi loc mai în faţă : cînd preţul este un altîn... 

— Ai să le cumperi. Sînt vorbiţi cu toţii! Străinul 
stă umăr la umăr, unul pentru altul; la ei, la taba- 
giii ăştia blestemaţi, o mînă spală pe alta... 

De pe „Norul de aur“ vîntul aducea cînd şi cînd 
zvonurile fermecate ale muzicii; lotcile se ţeseau în- 
coace şi încolo ducînd neguţători, tălmaci de la vamă, 
ostaşi, marinari străini beţi, cvas în butoiașe, vodcă în 
butelci. f 

— Se tocmesc ? întrebau cei de pe mal. 

— Stau de vorbă! li se răspundea din lotci. 

— Au bătut palma ? 

— Asta n-o ştim ! 

Mujicii beau apă din Dvina, ciuguleau din batogul 
împuţit, mîncîndu-l fără piine, oftau și înjurau. Unul 
înmuia cojițe de pîine într-o «găleată cu apă şi le 
molfăia cu gingiile ştirbe. Altul îi arunca priviri piz- 
maşe. Al treilea dregea o opincă şi clătina din cap, 
gîndindu-se cum s-o meşterească mai bine. A! patru- 
lea se întreba cui ar putea să-şi vîndă căciula. 

— Căciula-i bună! îşi spunea et încet. Dacă aş 
putea s-o vînd, mi-aş cumpăra o pîine... 

Un popă hoinar se apropie, se plecă smerit şi în- 
trebă dacă pravoslavnicii nu vor să le facă o sfeş- 
tanie. Pravoslavnicilor nu le ardea de sieștanie, dar 
îl întrebară cînd va veni sfîrșitul lumii, ziua de apoi 
şi judecata cea cumplită ? Popa se aşeză pe malul 
Dvinei cu picioarele scurte atîrnînd deasupra apei şi 

spuse că pînă la sfîrșitul chinurilor nu mai e mult, 
că altădată socotelile se mai greşeau, dar acw trebuie 
să aștepte pe curînd judecata de apoi... 

Reabov asculta zîmbind, în tăcere. 

— Hei, cîrmaciule ! strigă cineva dintr-o luntre. 

Reabov întoarse capul. Sprijinindu-se în cîrje, Aga- 
fonik se urca pe mal cu chipul încruntat. 

— Ei, să vedem cum stau lucrurile — spuse che- 
larul lui Reabov şi își şterse faţa cu poala rasei. Hai 
să mergem, pescarule, să stăm de vorbă... 

Păşind în tăcere, ajunseră pînă la teleaga mănăsti- 
rii, la care era înhămat un căluţ rotolei. Agafonik se 
şterse încă o dată plîngîndu-se de zăduf. 

— Cald! încuviinţă Reabov. 

Posluşnicul potrivi tolul pe fîn, strînse chinga şi 
scoase de pe gîtul calului traista cu ovăz. Chelarul 
tăcea mereu. 

— Aşadar, fiule — spuse el în sfîrşit şi privi cu 
coada ochiului spre Reabov — ai să slujeşti astăzi 
ziditorului pentru păcatele tale. 

— Pentru care păcate? întrebă Reabov, cu o pre- 
simţire rea. 

— Parcă nu știi! răspunse cu un suspin Agafonik. 
Ai uitat -oare de luntrea mănăstirii ? Luntrea aceea 
s-a scufundat, a înghiţit-o marea. Al cui e păcatul ? 
Și apoi, altceva: anul trecut ai cărat pe Dvina făina 
mănăstirii. Au căzut în apă doi saci. Ai uitat? A cui 
era făina ? A siîntului lăcaş! Şi apoi tu, Vania, nu 
ai de loc cuviinţă, nu te văd niciodată în biserica 
domnului... 

'Chelarul vorbi îndelung, înşirînd toate păcatele 
lui Reabov. Cîrmaciul asculta încruntat şi scărpina 
după ureche calul, care-și întindea buzele moi Spre 
el, aşteptînd să-i dea ceva. 

— Pentru toate astea — spuse Agafonik — ai să 
slujeşti acum pentru mănăstire, ai să te duci cu ma- 


110 


rinar pe „Norul de aur“. Căpitanul Uurkwaard este 
foarte mulțumit de tine! E atît de mulţumit încât de 
dragul tău, înainte de toate celelalte, a cumpărat măr- 
furile mănăstirii... 

Reabov înălţă capul; ochii lui verzi luciră ciudat: 
parcă era gata să rîdă, parcă să izbească cu pumnul 
lui de fier. Părintele Agaionik făcu un pas înapoi şi 
rosti ameninţător : 

— Hai, hai, ia vezi... 

— Nu mă duc ca marinar, — spuse Reabov neaş- 
teptat de blajin. Ce să caut acolo ? 

— Tu eşti sluga mănăstirii, — strigă Agafonik, în- 
demnat de blîndeţea cîrmaciului. Dacă ţi se porun- 
cește — trebuie să asculţi ! 

— Nu mă duc! spuse iară, încet, Reabov. 

— Ai să te duci! Dacă nu te duci de bună voie, te 
silim ! 

— Zău? 

— Te silim! 

— Şi nici pe orfan nu-l pot lăsa singur! 

— Orianul slujeşte domnului, nu se prăpădeşte fără 
tine, pricepi ? 

Reabov răsuflă greu şi ochii lui luminoşi luciră din 
nou. 

— Eu sînt un om domol — zise tărăgănat — dar 
nu vorbesc ca să mă aflu în treabă. Am spus o dată 
că nu mă duc — n-am să mă duc! Faceţi ce vreți, eu 
toi nu mă duc. 

— Gîndeşte-te, Vania ! rosti povăţuitor chelarul. 

Cîrmaciul tăcu. Se auzea din nou muzica de pe co- 
rabie. La biserica Rojdestovo toca de vecernie. Nişte 
marinari străini, care cheluiseră la vreo crîşmă, se 
îndreptau spre arsana ţinîndu-se de gît, ţopăind, cîn- 
tînd şi strieînd vorbe deşănțate. 

— Şi nici la mănăstire n-am să mă mai întorc, — 
zise Reabov. Mi-am plătit datoria ! 

— O să te prindem ! îl ameninţă chelarul. 

— Am să mă bat! Viu nu mă dau! 

— Ti spunem polcovnicului. O să te prindă. Că- 
lăreţii au să-ţi răsucească mîinile la spate şi au să-ţi 
înmoaie oasele atît de bine că n-ai să-ţi vii curînd 
în fire. 

Agafonik bătu cu toiagul în pămînt şi fața i se 
schimonisi de mînie. 

— Împotriva cui te războieşti, cîrmaciule ? Cugetă, 
dă-ţi seama ! 

Şi ridicînd toiagul, lovi cu măciulia lui din răs- 
puteri, pieziş, în obrazul cîrmaciului. Văzînd roşu 
înaintea ochilor, Reabov se repezi la călugăr şi-l în- 
şiăcă de barbă. Agafonik dădu un strigăt. Auzind 
strigătul şi văzîndu-i pe cei doi încăieraţi, mujicii se 
apropiară în fugă. Posluşnicul se înfipsese în cîr- 
maci cu mîinile lui grăsulii. Reabov se scutură şi pos- 
luşnicul căzu la pămînt împreună cu un altul, care se 
rostogoli sub picioarele cîrmaciului. Acesta sări peste 
ei şi izbindu-l pe chelar de loitra căruţii, îi zgiiţii de 
barbă cu atîta înverşunare, încît călugărul închisese 
ochii şi nu mai răsufla. 

— L-ai ucis ! — strigă un mujic ciupit de vărsat — 
ai isprăvit cu burduhosul ! 

Preotul hoinar alerga de departe la bătaie şi striga: 

— Dă-i, dă-i ticălosului, ştiu eu cîte parale îi face 
pielea, na, izbeşte-l de capul meu, smulge-i barba... 

— Să fugim, cîrmaciule! — strigă deznădăjduit 
Mitenka — să fugim, unchiule ! 

Reabov îşi veni în fire numai la auzul acestui glas. 
Gîndindu-se o clipă, se uită la faţa vînătă a chelaru- 
lui şi o luă repede, aproape în fugă, spre mahalaua 
Streliților. Merse multă vreme printre izbe, printre 
tarabele precupeţilor, încurcînd urmele, pe care şi por- 
niseră călăreţi căutîndu-l pe nelegiuitul care lovise 
de moarte, pe cine ? chiar pe părintele chelar al mă- 
năstirii Nikolo-Korelskaia. 

Pitindu-se după o bină arsa, Reabov îi lăsă pe că- 
lăreţi s-o ia înainte. Suduind de mama focului, aceş- 
tia trecură în goană, fără a-l vedea, spre Mhi — unde 
fugeau toţi împricinaţii şi de unde erau tîrîţi la tem- 
niţă sau după gratii, la pricaz. Reabov se uită pe ur- 
mele lor. Nu, n-o să-l prindeţi voi pe Ivan Reabov 
— nu e el atît de nătărău să vă cadă în labe. Aşa- 
dar, acum era un fugar ! Să-l caute la Tosciak, să în- 
cerce să-l prindă ! 


Cu ursul să te ai bine, 
Dar securea s-o ţii la tine. 
Proverb 
Prietenului să-i faci bine, 
Dar să nu uiţi de tine. 
Idem 


CAPITOLUL TREI 


1. LA CRIŞMĂ 


La crîşma lui Tosciak beau și pescarii, şi localnicii 
din mahala, şi drumeţi necunoscuţi care iscau bănu- 
ieli, și nepuţătorii care veneau cu marfă ia iarmaroc 
în ziua siîntului Simeon, şi corăbierii străini, şi tot 
felul de pripășiţi, de haimanale, de vîntură-ţară. De 
dimineaţă pînă seara, pe vreme frumoasă sau urîtă, 
în zile de dulce sau de post, de sărbători şi în zile de 
lucru, iarna, cînd la Arhanghelsk ziua e scurtă şi mo- 
hotărîtă sau vara, cînd soarele mai că nu pleacă de pe 
cer — prin ferestruicile întunecoase ca de temniță 
ale crîşmei lui Tosciak, răsunau cîntările tînguitoare 
ale celor care băuseră pînă nu mai ştiau de ei, chico- 

telile muierilor petrecăreţe, zuruitul zarurilor cu care 
jucau străinii sau hărmălaia deşiucheată stîrnită de 
vreo încăierare. Cei care-şi băuseră şi cămaşa de pe 
ei zăceau adesea lîngă crişmă, îngheţind în nopţile 
aspre de iarnă sau udaţi ciuciulete de ploile toamnei — 
nimănui nu-i păsa de ei. În spatele vechei bisericuțe 
de lemn Rojdestvo, pe un maidan pe care şuiera vîn- 
tul în sălcii, nu o dată erau găsite leșurile bețivilor 
înjunghiaţi sau cu testele sfărîmate, dezbrăcaţi pînă 
la piele, spintecaţi cu cuţitele — cui îi păsa de ei? 
Cel care găsea mortul, dădea pe la Tosciak. Acesta 
punea la bătaie o vadră de vin şi o gustare bună, ca 
să-i închidă gura. Acopereau mortul cu o rogojină şi-l 
tîrau în magazie. Acolo zăcea pînă la cel dintii prilej, 
cînd se întîmpla să pogoare o noapte mai întunecoasă. 
Atunci, pe întuneric, duceau teșul nu departe, la Dvina 
cea largă. Îi legau de picioare un pietroi şi-i făceau 
vînt ; leșul cădea în apă cu un ptescăit surd şi apoi — 
cîntă, fluieră, că tot n-o să iasă curînd deasupra, iar 
de-o să iasă cîndva, care să-l mai cunoască cine a 
fost, al cui sprijin, soţ sau tată ? 

Lumea vorbea că Tosciak are o groază de bănet. 
Tilharii încercaseră în două rînduri să-l prade. Şi de 
două ori se apărase straşnic — pe un răufăcător îl 
ciopîrţise cu toporul, pe alţi doi îi stîlcise cu un drug 
de fier. Poate să fi fost într-adevăr răufăcători, tîl- 
hari, dar poate să fi fost şi nişte răi platnici — cine 
ştie ? 

La acel Tosciak s-au dus Reabov şi Mitenka. Aici i 
se întimplase ca, împreună cu alţi pescari, cîrmaci, 
stăpîni de luntri şi artelnici, truditori de pe Marea 
Albă, să-şi înece în vin tot amarul înfrîngerilor, al 
obidelor. Aici, împreună cu alţi pomori — călăuze, 
cărmaci-însoţitori şi hamali, luntraşi şi oșteni — 
îşi uita el de necazuri. Aici îşi bea toţi banii, aici i se 
întîmpla s-o ţină două zile la rînd într-un chef, fără 
să ştie da-i zi albă ori noapte neagră. 

De la oameni ca Reabov — şi aceştia erau puţini 
— Tosciak cerea rareori bani, dîndu-le de băut şi de 

mincat pe săturate şi vădind față de ci cea mai a- 
dincă preţuire. Nici Reabov, nici semenii lui nu înţe- 
legeau rostul acestei purtări, dar Tosciak ştia el ce 
ştia : oamenii mării nu te sărăcesc, chiar dacă îl va 
înghiţi stihia pe vreunul. Ei îţi aduc cîştig bun. Sînt 
oameni cinstiți — atîta vreme cît trăiasc, plătesc — 
ştiu că datoria la crîşmă este cea dintîi dintre da- 
torii. Ce s-a băut, o să fie plătit, astăzi sau miine, 
n-are a face, dar o să fie plătit cu dobîndă. Fireşte, 
se întîmpla ca o luntre de pescari să se scufunde în 
Marea Albă. Atunci Tosciak ţiţiia, îşi clătina capul 
lunguieţ, ca un castravete, şi privea în gol, mîhnit, 
pasămite : aşa a fost scris ! 

Ceilalţi pescari rîdeau de el — a feştelit-o Tosciak, 
i-a tras pe sfoară marea, a-hei, s-a scărpinat din gros 
în pungă Toscilak | 

Acesta însă, tăcea, pufnea, iar lucrurile rămîneau 
ca de la început. 

Tosciak nu-l întrebă nici de data aceasta pe cîr- 
maci cu ce prilej venise să chefuiască, de unde avea 
bani, se uită la el cum se aşează la masa murdară şi 
nu spuse nimic. 

Un flăcău buzat aduse rasol de batog, o găleată de 
vin tare şi un blid cu carne de berbec pentru Mi- 
tenka. 

Cu tot iarmarocul, în ziua aceea erau puţini muş- 
terii din Arhanghelsk (n-aveau oamenii cu ce să che- 
uiască). În schimb corăbierii străini petreceau la 
toartă — cîştigaseră bani buni. Beau vin rusesc, mied 
dres, bere, mîncau ridichi în sirop, se chercheleau re- 
pede din pricina neobişnuitei tării a băuturilor mosco- 
vite şi se lăudau care mai de care. Unii cădeau gră- 
madă acolo pe duşumea, alţii răcneau răguşiţi cîntări 
de-ale lor, iar alții, în sfîrşit, se luau la bătaie, se îm- 
pungeau orbește cu spăngile, se împăcau şi se puneau 
iarăşi pe băutură pentru ca peste scurtă vreme să se 
încaiere din nou. 

— De ce se ceartă ? îl întrebă Reabov pe Mitenka. 

— Pentru că „Norul de aur“ a avut aici un om de 
încredere iar „Rodul copt“ n-a avut! Acw, cică toate 
corăbiile lor vor lăsa oameni de încredere la noi. 

Reabov spuse rîzind : 

— Bine mai trăim ! Straşnic. Atit de bine încît nu 
ştim ce stăpîn avem şi în faţa cui să ne scoatem că- 
ciula. 

Străinii se încăierară din nou şi ieşiră afară să se 
împungă. Unul se prăbuşi la pămint plin de sînge. 
Il duseră să moară pe malul apei — acolo puteau 
să-l buzunărească în tihnă. 

— N-ar fi mai bine să intrăm în odaia din fund ? 
întrebă Mitenka, îniricoşat de larmă şi uitîndu-se cu 
teamă spre uşa crîşmei, care se deschidea neîncetat. 

— Să mai stăm puţin! zise Reabov. 

Ochii lui luminoși scinteiau aprig şi cînd se stin- 
geau, chipul vioi şi tînăr al cîrmaciului îmbătrînea 
deodată şi întreaga lui făptură vădea mîhnire şi ură. 

Uşa se trînti din nou — intrară corăbierii de pe 
„Norul de aur“ : șeful nostrom, pleşuv, oacheş, uscă- 
tiv, însoţit de doi marinari, unul pentru abordaj la 
mare — în platoşă şi cu pumnalul înfipt în ibrîu, al- 
tul — de punte — mînjit de smoală, legat la cap cu 
o basma trasă pe o ureche şi cu un cercel atirnînd în 
jos pe obraz. Mitenka rămase cu ochii pironiţi la ei, 
îi ghionti pe Reabov şi şopti : 

— Vai, unchiule, să nu ni se întîmple ceva! 

— Ţi-e frică de ei? întrebă zimbind Reabov. Tare 
le pasă lor de noi! 

Corăbierii se aşezară la masă și cerură vin rusesc, 
iar şeful nostrom văzindu-l pe Reabov, îi zîmbi prie- 
tenos şi flutură mîna, dindu-i bineţe. Cirmaciul îi răs- 
punse cu o plecăciune cuviincioasă. Totul era cum nu 
se poate mai bine: prietenii se întilniseră la crîşmă 
și acum au să bea şi poate că au să închine unul în 
sănătatea celuilalt. 

2. UN BUN ÎNCEPUT 


Nostromul, spaniolul Alvarez del Robles, ar fi ajuns 
de mult căpitan de vas şi ar îi luat în primire o cora- 
bie dacă s-ar fi găsit un neguţător care să încredin- 
teze o parte din avutul lui acestui om negricios, lin- 
gușitor şi crud. 

Un asemenea neguţător nu se găsea şi del Robles 
nu avea o corabie. Anii treceau, spaniolul pleşuvise, 
între timp navigase de două ori pe nave de război 
suedeze, şi apoi intrase din nou în slujba neguţăto- 
rilor olandezi, nemți sau danezi. Într-una din călăto- 
rii căpătă postul de ofițer secund, dar corabia, încăr- 
cată cu mărfuri de preţ — aramă, limbi de cuţit şi 
mirodenii — fu atacată de pirați, care măcelăriră tot 
echipajul. Spaniolul scăpă ca prin minune şi se în- 
toarse la Bremen peste doi ani. Acolo nu putu să se 
angajeze pe nici o corabie. Atunci plecă la Stockholm 
şi intră încă o dată, pentru scurt timp, îm slujba sue- 
dezilor. Dar aceştia îl alungară iarăşi şi din nou na- 
vigă multă vreme ca simplu marinar, pînă izbuti să 
ajungă iar şei nostrom. 

Cu timpul, căpitanii începură să se teamă de el, 
căutau să-i intre pe sub piele, să-i cîştige bunăvoința. 
Oamenii mai ageri șoşoteau că vasele pe care servea 
del Robles nu prea erau atacate de pirați. Se spunea 
de asemenea că unii neguţători înţelepţi plăteau, prin 
mijlocirea spaniolului pleşuv, un bir oarecare anumi- 
tor corăbieri şi chiar primeau drept dovadă o ţidulă 
cu o pecete care înfățișa un cap de buiniţă. Se mai 
spunea că era de ajuns să arăţi această ţidulă pirați- 
lor care îţi capturaseră corabia, şi ei părăseau ca nişte 
oameni cumsecade vasul oprit din drum. 

Se înţelege că toate acestea erau prostii, la care nu 
trebuia să-ţi pleci urechea ; totuși spaniolul se price- 
pea nu numai în meseria sa de nostrom. El cunoştea 
mult mai multe lucruri decît trebuia să ştie un şei 
nostrom şi de aceea se afla în slujba căpitanului 

Uurkwaard despre care se spunea că fusese în viaţa 
lui nu numai căpitan de vas şi neguţător, ci şi om de 
arme — aceasta, desigur, în trecut. 

Del Robles și căpitanul lui îndeplineau felurite în- 
sărcinări pe care le primeau de la anumite persoane 
sus puse, ba chiar ilustre şi tocmai aceste însărcinări 
îi obligau îndeosebi pe amîndoi — și pe căpitan şi 
pe şeful mostrom — să brăzdeze mările şi oceanele, 
să înfrunte primejdii, să îndure lipsuri şi să-şi rişte 
nu numai sănătatea ci chiar şi viaţa la care ţineau 
amîndoi nespus, dîndu-şi seama că trăiesc numai o 
dată şi că dincolo de mormînt nu-i mai aşteaptă 
nimic. 

Şeful nostrom ştia că Reabov fusese vindut căpita- 
nului Uurkwaard. Ştia de asemenea că rusul plecase 
din slujba mănăstirii. Dar acum avea alte gînduri şi 
de dragul lor porunci îlăcăului buzat, slugă la ospă- 
tărie, să ducă straşnicului cîrmaci rus cea mai bună 
vodcă şi o gustare, din partea celor de la masa şefu- 
lui mostrom. 

Flăcăul îndeplini porunca. Reabov își arcui mirat 
sprînceana. Sluga îi spuse cine-i făcuse cinste. 

— la te uită! rosti Reabov şi porunci să-l cheme 
pe Tosciak. 

Privind cu ochi tulburi, crîşmarul se apropie pieziş, 
cu teamă, şi se uită la Reabov — ce-o mai vrea vlăj- 
ganul ? 

— La un coşuleţ de mesteacăn, — îi spuse Reabov. 
Unul curăţel, neted, frumos... din cele pe care le fac 
meșteriţele la Vavciuga... Umple-l pînă sus cu dul- 
ciuri, cu turte de miere cu mac sau cu muci în sirop, 
alege-le pe cele mai frumoase, în chip de corăbioare, 
păsări, izbe, sănii... Înţelegi ? 

Tosciak se uita cu îndoială : cînd s-a mai pomenit 
să cumpere dulciuri asemenea muşterii care vin doar 
pentru băutură ? 

— La ce-ţi trebuie ? 

— Uite aşa. 

— Cum aşa? Trimiţi peţitori ? 

— Nu trimit peţitori. Ascultă mai departe — încă 
n-am spus totul. Aşează o masă mai mare... 

Crişmarul îl privi cu ochi timpi. 

— Vezi să nu pui pe masă cine ştie ce cîrpă — 
pune o față mai acătării, înflorată. Să aduci... 

Reabov rămase pe gînduri, ciupindu-și barba. 

— Adu rachiu de vin, ciorbă de peşte — bună, bo- 
ierească, cu şofran. Să fie grasă, auzi? Fă un rasol 
de găină cu oțet, adu varză roşie murată şi mazăre 
bătută cu ceapă şi cu usturoi. Rachiul să-l aduci în 
carafe, nu în bărdăci sau în găleți — au să bea oa- 
meni de ispravă, meşteri corăbieri nu tîlhari sau bor- 
faşi. ! 

Tosciak făcu cu ochiul flăcăului buzat. Acesta se 
apropie, lăsă în jos pumnii cît baroasele, şi oită : cu 
cîrmaciul ăsta n-o scoţi la capăt cu una cu două. 

— Ai să fii bun să plăteşti astăzi ? întrebă Tosciak. 
Trebuie să dau o groază de bani vistieriei... de unde? 

Reabov se uită liniştit în ochii lui Tosciak şi răs- 
punse parcă alegindu-şi vorbele : 

— Corăbierii străini m-au cinstit cu cea mai bună 
vodcă şi cu o gustare. M-au cinstit pentru că la noi, 
aici, sînt cel mai bun cîrmaci însoțitor. Pot eu oare 
să terfelesc obrazul nostru şi să mă fac de ruşine în 
faţa străinilor ? Cum crezi ? 

Tosciak făcu iarăşi un semn flăcăului — du-te. 

Sluga se îndepăriă cu pas legănat. Străinii cîntau 
la masa lor. 

— Şi noi avem obraz! spuse după o vreme Tos- 
ciak. Deşi am auzit că marea ţi-a siărîmat luntrea şi 
că dumneata însuţi abia ţi-ai scăpat sufleţelul din va- 
luri — o să vezi ce masă întindem... 

Chipul lui cenuşiu se îmbujorase. În vreme ce pu- 
nea faţa de masă, Reabov spuse domol : 

— La cinstire, răspund cu cinstire şi nu o dată, ci 
înzecit. Pentru cinstirea pe care mi-o arată străinii 
răspund înzecit, şi la cinstirea pe care mi-o arăţi dum- 
neata — tot înzecit. Să socoteşti înzecit tot ce se bea 
Şi se mănîncă. 

Tosciak făcu o plecăciune şi răspunse măreț : 

— Tosciak are inimă de Cain, asta o ştiu toţi, dar 
şi Tosciak e mîndru. Ai să plăteşti cit o să coste. Să 
vadă subțiraticii ăştia ce primitori sîntem... 

Porumci să se dea la masă din partea sa rachiu de 
ienupăr, plăcintă cu peşte şi cu unt, piroşti cu ficat 
de batog. Se repezi la bucătărie el însuşi; fata lui 
puse pe masă carafele cu rachiu iar îlăcăul buzat 
aduse o jumătate de purcel. Străinii se uitau miraţi 
— pentru cine dădea cîrmaciul ospăţul acela îmbel- 
şugat, pentru cine pusese faţa de masă înilorată, cu- 
pele scumpe ?... 

Reabov făcu o plecăciune spre ei: 

— Vä mulțumesc pentru cinstire, — spuse el zîm- 
bind. Aţi început petrecerea aşa cum se obișnuiește 
la dumneavoastră ; acum să petrecem după cum se 
obişnuieşte la noi. Mîncaţi şi beţi după obiceiul ru- 
sesc. Ospeţele noastre sînt îmbelşugate, nu ca ale 
dumneavoastră — numai cu băutură şi cîntări. Ei, 
acum hai să stăm cu toţii împreună... 

Spaniolul, îmbrăcat cu o jachetă în culoarea ta- 
bacului, strînsă cu o cingătoare lată, de care atirnau 
spada şi pumnalul, se apropie de Reabov şi-i mulţumi. 

Aşezîndu-se la masa pe care se aflau bucatele şi 
băuturile, cîrmaciul îşi metezi cu mîna barba aurie, 
lăsă capul pe spate şi dădu pe gît o duşcă de rachiu... 

Cămașa lui, siişiată la umăr, era descheiată pină 
jos, lăsînd să se vadă o cruciuliță de argint aninată 
de un şnur înnegrit. Nu putuse, nu avusese vreme să 
se schimbe, rămăsese cu hainele cu care ieşise din 
apă, din valurile clocotitoare, vijelioase, ale Mării 
Albe. 

3. „OAMENI DE-AI LUI“ 


La început, del Robles se gîndi că rusul se îmbă- 
tase. Dar se încredințăä numaidecît că era treaz. Rea- 
bov privea blajin, cu bunătate, cu duioşie. Făcînd cu 

ochiul marinarului cu cercel, îi ceru lui Mitenka să-i 
tălmăcească acestuia că m-are cum să-şi cinstească 
musafirii, după obicei, acasă la el, pentru că mu poate 
să-l cheme în izba lui — nu e însurat şi izba-i tare 
săracă. Rușinîndu-se, Mitenka mu tălmăci totul, tä- 
cînd în privinţa sărăciei. 

Cîrmaciul umplu cu mîna lui cupele tuturor cu ra- 
chiu de leac dres cu ienupăr — Tosciak turnase în el 
pulbere de puşcă şi spunea că tămăduiește toate bo- 
lile, iar omul nevolnic nu mai face umbră pămîntului 
degeaba : rachiul de ienupăr îl trimite cit ai clipi pe 
lumea cealaltă şi bolnavul, cherchelit, purcede vesel 
spre tărimul unde nu-i întristare nici suspin... 

Del Robles fu cel dintîi care închină cupa şi dîn- 
du-și repede pe spate capul cu perciuni inelaţi, o dădu 
de dușcă pînă la fund. O vreme rămase mut, şi ochii 
lui negri, fără lucire, se holbară; apoi se ridică de 
pe scaun, se aşeză din nou şi se ridică iarăşi. Din 
bună-cuviinţă, cârmaciul nu zimbi. 

— Nu-i nimic — spuse el acoperind cu glasul lui 
puternic şi totodată blajin larma ameţitoare din criş- 
mă — la început rachiul pare foarte tare cui nu e 
obişnuit. Pe scuri.— e dres cu praf de puşcă. Dacă 
te-ai deprins cu el, îţi place! Domnilor corăbieri, 
mîncaţi plăcintă cu peşte — rachiul îşi pierde îndată 
tăria. 

În sfîrşit, del Robles își veni în fire. În ochii lui 
se iviră lacrimi — cele dintii de la gingaşii ani ai co- 
pilăriei. Marinarul cu platoşă răsuila greu, iar celă- 
lalt mişca din buze de parcă se ruga. 

Reabov îl chemă pe crîşmar, dar nu răspunse ni- 
meni : și Tosciak şi flăcăul buzat făceau tărăboi în 
cerdac — îi ciomăgeau pe nişte beţivi. Atunci cirma- 
ciul se ridică și se duse el însuşi să aducă cvas pentru 
ca musafirii să-şi revină după rachiul de ienupăr. 

Cind Reabov se întoarse şi se aşeză pe scaun, Mi- 
tenka îi șopti tulburat la ureche: 

— Unchiule, nu bea din cupă. Nu te uita la mine... 
Nu bea. Negriciosul ţi-a turnat miște praf, am văzut 
cu ochii mei... 

Reabov zîmbi numai din buze. Aşa-i viaţa cu al ei 
tipic. Nu-i nimic, o să vedem — am trecut noi prin al- 
tele şi mai și. Deocamdată, să rîdem ; poate că o să 
și plingem, dar nu acum! 

Marinarul cu platoşă se porni să se tînguie deo- 
dată: 

— O, grădina mea, o Wilhelmina, nevestica mea 
dragă, o grădina mea, grădina mea, casa mea... 

Și începu să plîngă. In vreme ce del Robles, îl im- 
bărbăta şi-l dojenea, spunindu-i că se văicăreşte ca 
un prost, Reabov schimbă cupele: o puse în fața ma- 
rinarului cu cercel pe a lui şi o luă pe a acestuia. 
Băură. Del Robles întrebă; oare-i adevărat că la 
Vavciuga se lucrează, din porunca ţarului şi pe chel- 
tuiala neguţătorilor, corăbii de mare? Da, tare ar 
vrea să ştie cînd va ieşi Moscovia în mare; se zice 
că ţarul Petru, unsul lui Dumnezeu, să-i dea cel de 
sus zile multe, şi-ar fi pus în gînd să înfăptuiască 
lucruri mari. Dar ce fel de corăbii se fac pe şantier la 
Bajenin ? E adevărat că au oameni care pot să ci- 
tească planurile şi să construiască după ele o adevă- 
rată corabie ? 

Mitenka tălmăci ; Reabov zimbi în doi peri. Vav- 
ciuga e departe, de unde să ştiu ? Parcă se lucrează 
acolo ceva, dar ce anume — cine să ştie ? Se ailă prin 
părţile acelea un joagăr — am auzit ce-i drept, vor- 
besc mulţi oameni. Și din nou zimbi. 

Del Robles întrebă iar cu aprindere, cum se poate 
ca un cîrmaci atît de vestit să nu ştie despre Vav- 
ciuga ? Atunci cine să ştie ? Cirmaciul poate nu ştie 
nici că la solombala însuşi voievodul  Apraxin con- 
struieşte o corabie? 

— Am auzit! răspunse Reabov. 

— Şi se zice că i se va pune numele „Sfintul Pa- 
vel“. Iar din Amsterdam se aşteaptă încă o corabie 

cu peste patruzeci de tunuri! Da, patruzeci şi patru 
de tunuri de fier, dintre care şase pive ? 

Reabov ascultă ce-i tălmăci Mitenka şi nu răspunse 
nimic. De unde să ştie el? 

Atunci del Robles izbucni în râs. 

— He-he! rosti el cu glas dojenitor și prietenos 
— chiar şi în străinătate se ştie că ţarul Petru şi-a 
pus în gînd să construiască o flotă şi de aceea vine 
aici pentru a doua oară, iar cirmaciul nu ştie, nimic 
nu ştie! Pe insula Moseev a fost reparată şi făcută 
ca nouă o casă pentru țar — i-au pus alt acoperiş, 
au trimis acolo bucătari, păsări pentru masa ţarului 
şi văcuţe pentru ca să nu se aducă laptele de peste 
Dvina, iar casa e păzită de oşteni cu baltage! 

Mitenka tălmăci. După cîteva clipe de gîndire, Rea- 
bov răspunse : 

— Cui i s-a prăpădit purcelul, acela îl aude mereu 
cum guiță. Oaspetelui îi arde oare să vorbească nu- 
mai de corăbii >? Spune-i, Mitri, că am treburi pînă 
peste cap — uite, abia am scăpat de mare, după ce 
am fost zvîrliți de colo-colo zile întregi, pe furtuna 
care ne-a sfărimat atîtea luntri şi a amuţit atîţia pes- 
cari pe vecie... 

In vreme ce se schimbau aceste vorbe, marinarul 
care băuse rachiul cu otrava turnată în el pe ascuns 
începu să vorbească anapoda ; del Robles îl trase de 
minecă, dar omul îl privi crunt şi începu iarăşi să 
vorbească aprins, în limba lui. Cîrmaciul şi Mitenka 
se uitară unul la altul; şeiul nostrom le prinse privi- 
rea, înţelese şi zîmbi încreţindu-și fața. 

— Praful de înveselire pe care l-am turnat în cupă 
a nimerit, în chip uimitor nu la acela căruia îi era hă- 
răzit. Marinarului i se pare acum că zboară prin văz- 
duh ca un înger al domnului şi vede totul în cele mai 
frumoase culori. 

— Ce poate fi frumos în asta ? spuse aspru cîrma- 
ciul. Parcă n-ar mai şti de el. Rachiul e mai uşor şi 
nici nu-ţi face rău, dar așa, uite-l cum s-a învineţit... 

leşiră din crîșmă aproape spre zori. 

Marinarii abia îşi mai mişcau picioarele. Cel care 
băuse otrava păşea buimac de tot, celălalt cînta, alerga 
după găinile care se zăpăciseră din pricina nopţilor 
albe, nemaiştiind cînd e vremea să doarmă și cînd 
să ciugulească pe uliţe... 

— Acum mergi pe corabia noastră — spuse del Ro- 
bles — nu-i aşa? 

— Asta îmi mai lipseşte ! dădu din umeri Reabov. 

— Nu poate să vină acum pe corabia dumneavoa- 
stră — tălmăci Mitenka — mai are treburi în Arhan- 
ghelsk pe care nu le poate lăsa baltă... 

— Merge cu mine pe corabie, — spuse cu hotărîre 
del Robles şi-şi pipăi zalele de sub jachetă. Cirmaciul 
trebuie să se afle pe corabia noastră. 

Tocmai atunci se ivi de după colțul arsenalului pol- 
covnicul Snivin însoţit de o duzină de străjeri de 
noapte; îi plăcea să cutreiere călare oraşul, la ore tîr- 
zii, mai ales că în nopţile de vară soarele nu scăpăta 
sub zare ; pe de altă parte, asta dădea prilej să se 
spună despre el că îi vinează noaptea pe pungaşi şi 
pe hoţi. 

Zărimdu-l pe pulcovnicul Snivin, pe care-l recunoscu 
după făptura lui trupeşă, del Robles îl apucă strîns 
de cot pe Reabov şi-i spuse încet lui Mitenka : 

— Sint silit să-l sfătuiesc pe cîrmaci să meargă cu 
mine pe corabie. Cîrmaciul a fost cumpărat, pentru 
el s-au dat bani. Trebuie oare să-i spun că e mai bine 
pentru el să lucreze pe corabie decît să putrezească în 
temniţa mănăstirii, unde mai devreme sau mai tirziu 
va fi închis? 

Polcovnicul Snivin călărea la pas, ţinîndu-se mîn- 
dru în şa. Soarele lumina fețele aspre ale călăreților, 
lucea pe tinichelile de pe dirlogi, juca pe muchiile 
spăngilor de oţel... 

— Mitri, spune-i şefului nostrom că nu face bine ce 
face — zise Reabov. 

Mitenka începu numaidecît să tălmăcească vorbind 
pe nerăsuflate. În glasul lui tînăr, cînd gros cînd sub- 
tire, răzbătea plînsul, 

— Nu-l ruga! îl întrerupse aspru Reabov. 

Călăreţii se opriră lingă corăbieri. Trupeşul pol- 
covnic Snivin înţelese mumaidecît despre ce vorbea 
spaniolul şi fără să asculte pînă la capăt, îl lovi pe 
Reabov în cap cu teaca săbiei. Reabov se clătină, dar 
mu căzu. Cu o mişcare fulgerătoare del Robles trase 
pumnalul din teacă şi-l îndreptă spre fața cîrmaciului. 
Un călăreț bătrin dădu cîrmaciului o lovitură cu ciz- 
ma potcovită, altul îl izbi peste umeri cu sfîrcurile de 
plumb ale nagaicei. Snivin trase sabia şi-l lovi din 
nou în cap cu muchea. Reabov căzu la pămînt şi 
atunci se aruncară cu toţii peste el, stirnind praful. 
Călăreţii săriră din şei şi se zvîrliră claie peste gră- 
madă. Del Robles aruncă laţul repede, cu îndeminare, 
de gîtul cîrmaciului, şi trase. Reabov horcăi. Mitenka 
nu mai auzea ce se petrece căci leşinase, lovit în cap 
de o cizmă poteovită... 

Pe uliţă se așternuse din nou liniştea. 

Vîrîindu-şi sabia în teacă, polcovnicul spuse ne- 
mulţumit : 

— Greu o scoţi la capăt cu oamenii ăştia. Sînt răz- 
vrătiţi, duşmănoşi — nu poţi avea nici o încredere 
în ei. 

— Dacă n-ar fi fost eroicul dumneavoastră cavale- 
rism vrednic de cinste, cine ştie ce sfîrşit ar îi avut 
gilceava asta! se grăbi del Robles să răspundă. 

In clipa aceea, de după colțul arsenalului se ivi 
flăcăul pe care Tosciak îl trimisese pe urma muşterii- 
lor cu coşuleţul în care se aflau dulciurile cumpărate 
de Reabov pentru străini. Cînd îl văzu însă pe cîrmaci 
zăcînd, legat, în praf, cu laţul de gît, şi pe tălmaci 
trîntit şi el nu departe, fläcăul se opri o clipă locului, 
chibzui şi o luă înapoi pe un drum ocolit. 

Trecînd de arsenal. imtră într-un desiş de brusturi, 
deschise coșulețul şi începu să hăpăie dulciurile. Tur- 
tele cu miere, fierte cu ienibahar, cu mac, cu seminţe 
de bostan, costau destui bani. Flăcăul se sătură, as- 

cunse coşul între dărîmăturile unei case arse, se şterse 
pe miini, se miră şi el de nemaipomenita lui îndrăz- 
neală şi o luă înapoi, gindindu-se ce minciună să-i 
tragă crîșmarului. 


4. SNIVIN ȘI JAMES Li 


Polcovnicul Snivin călărea la pas, strunindu-şi ca- 
lul focos şi privind pieziş, trufaş, cu ochii lui spelbi 
şi bulbucaţi, ca de rac: el dispreţuia totul şi nu-și 
ascundea disprețul. [i plăcea să spună întotdeauna 
că nu are nici un pic de stimă pentru moscoviteni. Ca 
să-i intre pe sub piele, neguţătorii din Arhanghelsk 
se ocărau uneori ei înşişi de mama focului... Pe cei 
mândri, 'dîrji, nesupuşi, îi îrîngea: dacă nu se frîn- 
geau, ştia el cum să-i îngenuncheze. Ajutorul lui, un 
englez, maiorul James, care îşi vînduse sabia de şai- 
sprezece ori ducilor, marchizilor, împăraţilor şi regi- 
lor, era în totul de aceeaşi părere cu polcovnicul Sni- 
vin. Dar mai presus de orice el era de părere că mos- 
covitenilor le-a fost hărăzit de pronia cerească să fie 
robi. 

— Păcat că ai scăpat prilejul să vezi o privelişte 
minunată ! strigă polcovnicul Snivin întîlnindu-l pe 
James pe podul de peste Kuria : te-ar îi amuzat... 

Faţa maiorului se însufleți. 

— Te-ar îi amuzat mult ! 

Maiorul nu-şi mai stăpini curiozitatea. 

— Căpitanul Uurkwaard şi-a cumpărat aici la mă- 
năstire un cîrmaci. Şi închipuie-ţi, dobitocul acela a 
stîrnit o întreagă bătălie... 

James clătină din cap. 

— Nu vrea să se supună. S-a împotrivit din răs- 
puteri... 

— Trebuie strînşi în chingi de fier! spuse maiorul 
James. Şi pedepsiţi aspru, ca să se teamă de noi aşa 
cum se tem negrii de idolii lor... 

Rise, arătindu-şi dinţii frumoşi. O bătrină cu găle- 
tile goale — gîrbovită, coctrjată — trecu uliţa în 
curmeziş. Maiorul James o croi cu biciuşca peste 
umeri : ruşii cred că atunci cînd îţi iese cineva înainte 
cu găleţile goale e semn rău. 


5. BĂBUȚA PESCARULUI 


Ziua în amiaza mare, Mitenka se trezi din leşin 
şi-şi aminti îndată totul — cum petrecuse la Tosciak 
şi cum apoi au tăbărît asupra cîrmaciului... 

Il cuprinse o neliniște cumplită: se ridică de pe 
laviţa pe care zăcea, trase către sine rasa roşcală, 
spălăcită, arsă de sarea mării şi voi să se îmbrace, 
cînd deodată privi împrejur cu mirare — unde se află, 
de ce într-o izbă şi ce izbă o fi asta? 

Dar nu izbuti să se mire de-a binelea că se auzi 
chemat de un glas bătrînesc şi îndată se ivi în fața 
lui baba Evdoha — încovoiată de ani, blajină, cu o 
lucire în ochii albaștri, spălăciţi, cum se întimplă să 
vezi numai la oamenii bătrîni de tot şi foarte buni la 
suflet. 

— Fugi, dacă poți, fugi, nepoţelule, grăbeşte-te, 
— spuse bătrîna şi-i dădu un caftan scurt, nădrăgei 
ponosiţi din pînză groasă, cu petice piezişe și strimbe, 
o căciulă veche cu apărători de urechi şi o basma, 
aşa cum poartă pescarii cînd ies pe mare. 

Băiatul se îmbrăcă fără s-o mai întrebe ceva. Toţi 
truditorii de pe țărmurile Mării Albe o cunoşteau pe 
baba Evdoha — măicuţă de pescar, văduvă de pes- 
car, bocitoare şi hagilă. Dacă ea poruncea ceva — 
însemna că aşa trebuie să faci; dacă te trimitea un- 
deva, trebuia să te duci! 

leşind noaptea din casă la auzul larmei din uliţă, 
bătrîna văzuse încăierarea stîrnită nu departe, lîngă 
arsenal, văzuse cum îl tîrau călăreţii pe Reabov, îl 

văzuse pe şchiopul Mitenka, zăcînd în praf şi înțe- 
lesese : căzuse năprazna pe capul unui pescar, căzuse 
năprazna pe capul unui om din norod prigonit de ve- 
metici. Ajutată de nişte oameni milostivi, îl adusese 
pe Mitenka în izbă, îi pusese ţărină rece pe cap ca 
să-i tragă fierbinţeala şi-i făcuse rost de haine ca 
să se schimbe. Atunci, noaptea, aflase că monahii îl 
vînduseră pe cîrmaci, că atît cîrmaciul cît şi Mitenka 
fugiseră de la mănăstire — aşadar Mitenka nu tre- 
buia să mai umble îmbrăcat în rasă ! Şi în vreme ce 
el dormea îi adusese alte straie. Cind Mitenka începu 
să se gătească, ascultător, de drum, neştiind cum şi 
unde are să se ducă, bătrina îl sfătui : 

— Să te duci, nepoţelule, drept la poriucicul Krîkov, 
la Afanasi Petrovici. Îl cunoşti ? 

— TI cunosc, bunicuţo ! răspunse Mitenka şi o privi 
cu ochii lui mari, negri. 

— lacă, vezi că-l cunoşti ? Te duci la el, acolo, la 
casa vameșilor. Să-i spui tot ce ştii, ce s-a petrecut 
la crîşmă şi mai înainte, Aşa, şi așa, cîrmaciul Rea- 
bov a fost hrăpit de străinii nelegiuiţi şi baba Ed- 
voha îţi porunceşte, Afanasi Petrovici, să mergi cu 
puşcași şi săbieri pe corabia străină şi să-l aduci ne- 
greşit pe cîrmaci viu şi tealăr pe malul Dvinei. lar 
de-o să zică ceva împotrivă, să-i spui din partea babei 
Evdoha o vorbă tare. Nu-i treabă, adică, să-ţi laşi 
aproapele în răstrişte chiar dacă azi eşti comandir 
— doar Vania Reabov nu-i mai rău ca tine, ci poate 
chiar mai bun. Şi să-i pomenești lui Afonka cum l-a 
tămăduit baba Evdoha de rană şi l-a făcut om întreg, 
şi să-i aminteşti cum iacă aşa, cînd era de-o şchioapă, 
venea la mine să se bălăcească în copaie... 

Mitenka clipi nedumerit. 

— Crezi că dacă-i comandir n-a fost născut şi el 
lot de-o maică ? Şi el a fost odată mititel şi răcnea 
în aceeaşi copaie cu Vanka Reabov, unde-i frecam cu 
leşie, draci împielițaţi, doamne iarță-mă! Aşa să-i 
spui : nu te fuduli, Afanasi Petrovici, toţi sîntem mu- 
ritori — şi comandirul, şi pescarul, şi arhiereul, 

doamne iartă-mă ! Ei, du-te, du-te, băieţele! Da’, de 
bună seamă, n-o să spună ceva împotrivă, nu-i el 
omul cela, nu-i cu putință să nu săvîrşească un lucru 
precum se cuvine. Du-te, nepoţelule, dă fuguţa, iar 
eu pină una-alta, ţi-oi cîrpi rasa asta de orfänel — 
poate că ţi-o mai trebui o dată... 

Mitenka plecă iar baba Evdoha se uită în urma lui, 
îngîndurată : o să facă oare Alonea totul cum trebuie? 
şi numaidecit hotărî : negreşit că face. Nu s-a întîm- 
plat încă în lunga ei viaţă ca oamenii să nu facă aşa 
precum le poruncea ea. 

Și cum ai îi putut să nu-i faci pe vrere? Ani de-a 
rîndul aduceau oamenii la ea în izbă pescari sărmani, 
degeraţi, ca să-i lecuiască. Şi unul nu murea — atîta 
căldură de mamă era în această bătrină mărunţică, 
gîrbovită şi uscăţivă, faţă de toţi oamenii istoviţi de 
truda lor pe mare. Ea creştea pruncii rămași de pe 
urma pescarilor, îi creştea cu păsat subţirel, făcea din 
ei oameni voinici, şi cînd venea vremea meșşterea 
pentru tînărul pescar cele dintii ciubote pentru mare 
— ciubote pescăreşti, îi cosea cămaşă câlduroasă şi 
apoi petrecea cu ochii luntrea cu care-i ieşea la pes- 
cuit feciorul... 


În izba ei scundă, lăsată pe-o rină, baba Evdoha 
lecuia crincenele răceli pescărești, junghiurile şi fri- 
gurile. Şi nu cu buruieni descîntate, nu cu vrăji şi cu 
farmece, ci cu marea putere pe care o zărmislea în 
inima ei dorinţa de a ajuta, de a uşura chinurile, de 
a nu lăsa în ghearele morţii un om bun, un truditor 
al mării, un pescar neînfricat... 

Toţi ai ei fuseseră jertfiți mării, pe toţi cei dragi 
îi plînsese. Se ducea la mormintele lor şi acolo vor- 
bea îndelung cu ei de parcă erau vii şi-i înțelegeau 
tînguirile, murmurul bătrinesc, şoaptele, parcă o au- 
zeau cum se jeluie că a rămas singură la bătrîneţe, 
că în izbă e frig, că n-are putere să spargă lemne, 
că-i e greu să mai umble cu bietele-i picioare inţepe- 
nite... 

Uneori, în izba ei unde foiau, miorlăiau, în fel şi 
chip mîţele pripăşite de prin toate ogrăzile, unde sfo- 
răia un arici beteag şi trăiau în bună pace un iepure 
orb şi un cocoș bătrîn, intra un pescar crescut de ea, 
înali, spătos, cu obrajii rumeni, arşi de vintul rece 
al mării, făcea o plecăciune pînă la pămînt şi spunea: 

— Bine te-am găsit sănătoasă, bunicuţo! Iaca, 
ţi-am adus un dar! 

Punea pe masa netedă, curată, un altin, încă unul 
şi încă o copeicuță — atît cit era legat în basma — 
punea tot. Se întîmpla să pună şi un galben — bă- 
buţa văzuse şi bani străini. Dar banii nu zăboveau 
mult la ea. Cum să ţii copeicuţa cînd alături, în izba 
vecină, plinge de se prăpădeşte văduva unui pescar 
care n-are ce să dea demincare copiilor? Cum să-i 
țină cînd ca mîine poate să se pomenească în izbă 
cu o duzină de prichindei ca să-i frece cu leşie și cu 
nisip în balie şi pentru că răbdaseră, pentru că nu 
țipaseră şi fuseseră cuminţi, să le dea să mănînce pe 
săturate varză cu carne, ciorbă de peşte, grasă, şi 
miere înmiresmată ? 

Cândva, tot așa îl îngrijise şi pe Mitenka, iar mai 
demult, cine mai ţine răbojul anilor, il doftoricise 
chiar şi pe cîrmaciul Reabov care răcise într-o noapte 
friguroasă de toamnă într-un adăpost îndepărtat de 
pescari. Şi iată că după aceea, într-o bună zi, se po- 
meni că Vaniuşa Reabov îi deschide ușa şi-i spune: 

— Bine te-am găsit sănătoasă, bunicuţo! Iaca, 
ţi-am adus un dar! 

Işi dezlegă punga şi o vărsă pe masă. Pe scîndu- 
rile netede se rostogoliră galbeni, inele de aur roş, 
şi mărgăritare, care căzură pe duşumea. 

— Ai făptuit vreo nelegiuire, Vanecika ? întrebă 
neliniştită bătrina. 

Reabov începu să rîdä, 

— S-a lovit de stîncă o corabie — spuse el — o 
corabie străină. Au pierit toţi oamenii de pe ea, pînă 
la unul: ei, şi împreună cu pescarii am găsit o co- 

moară. Ce să facem cu ea? Am pus la biserică o lu- 
mînare cît toiagul sfîntului Nikolai, am miluit vădu- 
vele, am tras un chiolhan la Tosciak, mi-am tăcut 
ciubote noi pescărești, şi caitanul ista. Le-am luat 
piuitul ortacilor: — ehei, ce s-a mai înţolit Vanka 
Reabov... 

Şi zîmbea alene, aşa cum zîmbea el totdeauna. 

— Să-mi cumpăr o lunire, nu-mi arde. Să-mi iau 
luntre, pînze, să tocmesc artelnici la lucru, hai? Ce 
mă sfătuieşti ? Mă vezi pe mine stăpîn ? 

— Nu, Vanecika ! spuse mohorită bătrîna. Tu nu 
eşti om fără obraz ! 

— Dar satana tot îmi dă ghes — spuse zîmbind 
Reabov — mă ispiteşte; hai Vaniuşa, fă-te stăpîn, 
ajunge cît ai tras miţa de coadă, iată, a dat norocul 
peste tine, a doua oară nu te mai întîlneşti cu el... 

Se întinse, căscă, se duse să facă focul în baie şi 
într-un tîrziu se aşeză la masă, curat, obosit, mincă 
ridiche rasă, bău cvas şi spuse: 

— O să ieşim în mare şi o să vedem. Marea, buni- 
cuţo, e ogorul nostru. E peşte, e şi piine. Zic bine? 

Sprijinindu-se în pumni, bătrina încuviință clăti- 
nînd din cap, apoi deodată din ochii ei picură o la- 
crimă și după ce o şterse, parcă se însenină toată. 
Aurul şi pietrele le împărți în două : jumătate o puse 
deoparte pentru orfani iar cealaltă jumătate o îngropă 
în grădină — cine ştie ce aduce ziua de miine, ce 
măpastă poate să cadă pe capul lui Vania-cîrmaciul ! 

Baba Evdoha nu cerea nimănui pomană pentru or- 
fanii şi mnevolnicii ei. Pescarii îi aduceau ei înşişi fie- 
care ce putea : care peşte, care un ban, care făină, 
care ulei. Băbuţa găsea şi pomeni lăsate pe ascuns în 
tindă, după vechea datină : ba o bucată de carne în- 
gheţată, ba lumînări, ba o broboadă groasă... 

lar ea nu rămînea datoare niciodată pentru cele 
aduse. ` 

Și nu era om pe țărmurile Mării Albe care să nu-şi 
amintească de ea şi la bucurie, şi la durere... 

6. SE PUNE SUB SUPRAVEGHERE! 


Mitenka ieşi, se cercetă, se bucură de caitan şi porni 
spre clădirea unde locuiau vameșşii, ostaşii de pază 
la vamă şi unde, în beci, erau odăile domnului Afa- 
nasi Petrovici Krikov — porucic în trupele vamale. 

După ce ciocăni în uşă încet şi cuviincios, Mitenka 

ascultă cu luare-aminte şi ciocăni încă o dată. Nu auzi 
mici un răspuns. Atunci vîrî capul în odaie şi văzînd 
că nu e nimeni înăuntru, intră. 
_ Pe duşaumea era aşternut un covor ponosit şi o sal- 
tea de piele — acolo pesemne că dormea porucicul 
Pe o poliţă se aflau nişte cărți. Una era deschisă: 
Mitenka citi: „Dragostea de hulubi și iadul simţă- 
mintelor învăpăiate din pieptul Pelaidei şi al lui Ber- 
tram“. Asemenea vorbe îl făcură să roşească. 

În odaia vecină cineva strănută tare şi bombăni 
nemulţumit : 

— Incă o dată! Mai bine! Mai bine! 

Apoi strănutul încetă ; începu să hîriie ceva... 

— Domnule! chemă încet Mitenka. 

Hiriitul se auzea mereu. 

Mitenka făcu cîțiva paşi mărunți şi privi după uşă. 

In mijlocul odăiţei, stătea la masă un om spătos, 
nu prea înalt şi închizînd ochii pe jumătate meșterea 
ceva cu miinile vînjoase şi dibace. Chipul lui întors 
spre lumina caldă era luminat de un zîmbet fericit. 

Mitenka ciocăni în uşă. Chipul lui Krikov se întu- 
necă de îndată : virînd repede în buzunar lucruşorul 
la care meşterea, aruncă pe masă cuţitaşul şi se în- 
toarse spre Mitenka, strîngînd neprietenos buzele. 

— Cine eşti ? Ce vrei ? Pentru ce intri fără să baţi ? 

Mitenka se îîstîci, roşi şi începu să îndruge verzi 
Şi uscate, ca totdeauna cînd îl bruftuluia cineva. Po- 
rucicul bătea din picior ; ochii lui luminoşi cătau pe 
alături de Mitenka. Strigă supărat: 

-— Vorbeşte ca lumea, ce tot trăncăneşti ? 

— Cum aţi binevoit să întrebaţi, aşa răspund! — 
spuse Mitenka recăpătîndu-şi cumpătul. Iar treaba cu 
care am venit este aceasta... 

— Stai jos! porunci porucicul. 

Mitenka nu se aşeză — se socotea jignit. 

Porucicul asculta cu luare-aminte, se uita drept în 
ochii tinărului, îşi strîngea tot mai tare buzele, bătea 
tot mai încordat cu talpa botforului. 

— Asta-i tot? 

— Tot! 

— De ce ai venit la mine ?. 

— Bunica Evdoha m-a trimis. 

Ochii lui Krîkov scăpărară, dar, parcă ruşinîndu-se, 
se întoarse, luă caftanul din cîrligul de lemn, se in- 
cinse cu lenta şi strigă vistavoiului să sune aduna- 
rea. În ogradă răpăi toba; vistavoiul veni îndată 
fuga şi ceru cheile... 

— Dracu să vă ia! strigă mînios porucicul. Mi-e 
lehamite de cheile voastre... 

Și-l lămuri pe Mitenka : 

— Dacă nu-i încui înăuntru — ostaşii mei de la 
vamă se împrăștie. Polcovnicul Snivin, care a fost 
mutat de curînd aici, ia toţi banii trimişi de vistierie 
pentru hrana ostaşilor. Ei, şi oamenii mănîncă care 
pe unde poate... 

Sus se auzea alergătură ; uşa scirții iarăși, căpra- 
rul Eropkin intră descult şi întrebă : 

— Cum porunciţi, Afanasi Petrovici, să merg sau 
să nu merg ? Ieri mi-am dat cizmele să le pună pin- 
gele. Se rupseseră de tot. Ce să fac? 

Afanasi Petrovici se gîndi şi se scărpină în cap: 

— Să le pună, să le pună! Uite, ia-le pe ale mele, 
încearcă-le ! 

Căprarul Eropkin ţopăi prin odaie întinzînd pe pi- 
cior cizma porucicului. O încălţă anevoie şi pe cea- 
laltă. Făgădui : 

— O să pot merge! 

— Bun! Adună băieţii ! 

Ajuns în ogradă, căprarul strigă cu glas fioros: 

— Grăbiţi-vă, băieţi, că ne apucă noaptea! 

Afanasi Petrovici se plingea posomorît lui Mitenka: 

— Parcă aşa poţi să-ţi faci slujba la țar ? Nici 
puşti ca lumea, nici spăngi, nici pulbere, nici gloanţe, 
ce mai încoace și încolo — nimic-nimicuţ ! Dezbră- 
caţi, desculți — de cîtă vreme nu s-au primit banii 
pentru hrană ! Ce pot să le cer ostaşilor ? Dar băieţii 
is de aur. Avem un comandir străin, maiorul James. 
Cum vine, pe toţi îi ia in bețe, tună şi fulgeră, răc- 
nește. Şi pentru ce ? Nu-i place ţinuta lor, vezi doam- 
ne. Păi ce ţinută să aibă oamenii cînd polcovnicul 
> sală a pus-o în putinica lui şi-o păstrează pentru 
el... 

Ieşiră, cum se cuvine, cu steagul mic — praporele 
— şi în răpăitul tobei. În faţa porții se înşiruiră: 
în frunte Krîkov, încins cu sabia, după el căprarul cu 
toba, apoi trupa pe trei rînduri și deoparte Mitenka. 
Toba răpăia, ostaşii stîrneau praful cu cizmele; pe 
urmele lor alerga o ceată de ştrengărei, cu burticile 
goale, îluierînd şi scălămbăindu-se. 

Căpitanul Uurkwaard şedea pe punte, sub umbrar, 
ca să nu-l bată soarele la cap, şi scria în nişte catas- 
tife; Harrit Coost, comandantul vasului de pază, des- 
puiat pînă la briu, păros, bea apă cu lămiie stînd aple- 
cat deasupra tablei de şah. După ce scria o vreme, 
Uurkwaard se uita cu ochi galeşi la tabla de şah, 
lăsîndu-şi capul pe o parte; muta repede o figură şi 
iarăşi scria. Coost se neliniștea, îşi muşca mustaţa... 

Zărindu-l pe Krîkov urmat de toboşar, de căprar, 
şi de steagul care flutura în vînt, Uurkwaard se ridică 
şi-i ieşi înainte fără a zîmbi, privindu-l printre gene. 

Nelăsînd vreme căpitanului să spună ceva, Krikov 
porunci lui Mitenka să tălmăcească: astă noapte a 
fost răpit din oraș cîrmaciul Reabov Ivan ; cîrmaciului 
trebuie să i se dea drumul de bună voie. Dacă acest 
lucru nu se va face de îndată în fața lui, el, Krikov, 
aduce fără glumă la cunoştinţa căpitanului că-i va 
socoti corabia ca vas de tilhari. 

Mitenka tălmăci, bilbîindu-se tulburat. 

Uurkwaard se uită la el cu luare-aminte — îl re- 
cunoscu, îngustă iar ochii şi jucîndu-şi piciorul gras 
şi vînjos vîrit în pantof cu cataramă, spuse: 

— Spre marele meu regret, eu însumi am atras 
atenţia ieri domnului locotenent ; şi e ciudat că acest 
lucru n-a potolit avîntul războinic al prietenului meu, 
domnul Krikov. Voi îi silit să mă duc la domnul vo- 
ievod personal, pentru a-l ruga să mă apere, fiindcă 
aşa nu mai poale merge. Cit priveşte pe cirmaciul 
Ivan, el într-adevăr s-a angajat în serviciul meu, dar 
a dispărut împreună cu acest prea destoinic tînăr -— 
căpitanul arătă din cap spre Mitenka — a dispărut 
cu toate că mai-marele lui — cuvioşia sa — a apucat 
să primească banii, o arvună bună. Bănuiesc că nu 
este în obiceiul moscovitenilor să se poarte în felul 
acesta... 

Krîkov nu-l lăsă pe Mitenka să tălmăcească pină 
la sfîrşit; îl înlrerupse : 

— Spune-i acestui hoit — rosti el, învăpăindu-se 
— că nu el, tilharui, îmbuibatul, are căderea să po- 
negrească, să necinstească Moscovia şi că dacă el, 
bot gros, mai latră doar un cuvint despre aceasta, îl 
străpung cu sabia şi-l zvîrl în apă... Aşa să-i spui... 
Stai, aşteaptă. 

Se gîndi, se stăpîni şi porunci să tălmăcească alt- 
ceva : 

— Pentru banii calpi care au fost găsiţi ascunşi 
în butoaiele lui, sub vopsea, nu i se mai dă crezare 
şi nici n-o să i se mai dea, atita vreme cît eu am să 
fiu aici în slujba stăpînirii... 

Mitenka tălmăci. 

— Nu poate fi mai mare ticăloşie ca aceea de a 
plăti munca unui om neştiutor, nevinovat, cu nişte 
bani care au să lic topiţi și turnaţi pe git celui care 
a muncit din greu. Şi pentru ce? Pentru huzurul lui, 
al căpitanului. Spune-i ! 

Tinărul tălmăci. 

— Să aducă încoace pe cîrmaciul Reabov Ivan! 

— Ivan Reabov nu se află aici! răspunse Uurk- 
waard, aplecindu-şi capul pe o parte şi zimbind de 
sus, cu ilos. 

— Ba se aflä ! strigă Krikov, şi porunci să se bată 
toba. 

Caporalul răpăi în tobă cu amindouă beţigaşele. 
Ochii lui Krikov luciră ca ai unui vînător ager. În- 
tinse gitul, privi împrejur, chibzuind, şi în clipa cînd 
voi să pornească la treabă, căpitanul vorbi iarăşi, 
domol : . 

— Domnule — spuse el — purtarea dumneavoas- 
tră este lipsită cu totul de ospitalitate şi oricit m-ar 
întrista acest fapt, vă fac o propunere şi vă atrag 
totodată atenția asupra unui lucru: țarul Petru este 
aşteptat la Arhanghelsk. Voi supune maiestății sale 
plingerea mea în legătură cu această nouă inspecție 
ilegală a corăbiei mele. 

Mitenka tălmăci. 

— Propunere ? întrebă Krikov. 

— Propunere ! întări Mitenka. 

— Să-mi facă propuneri dacă n-am să dau de Rea- 
bov, dar dacă am să-l găsesc, atunci să ia aminte; 
o să fie pus sub supraveghere! 

Și porucicul Kriîkov se îndreptă cu paşi mari pe 
puntea frecată cu ceară spre bocaport, lîngă care stă- 
tea şeful nostrom, spaniolul Alvarez del Robies. 


Vrăjmaşul are limbă doar să mintă 

În braţul său stă visul de-a supune. 

Daşartă e vorbirea care-o spune... 
Lomonosov 


Nu iubi pe acela care după cum spui tu aşa 
şi el grăieşte, ci pe acela care se şi fm- 
potriveşte | 

Proverb 


1. UNDE-I DREPTATEA ? 


Intrînd în slujba ţarului, Afanasi Krikov fu mutat 
pe neaşteptate în rîndul vameșilor şi în mai puţin 
de un an dovedi o adevărată iscusinţă în slujba lui 
grea şi încîlcită. El lămurea uşor iscusința aceasta : 
tata m-a învăţat de copil să vinez; sint în sare să 
ghicesc orice şiretlic al fiarelor — iar neguţătorul 
străin nu e mai şiret ca vulpea din taigă. Fireşte că 
trebuie să chibzuieşti bine, fără asta nu se poate... 

Într-adevăr, el cunoştea fiara, îi cunoştea obiceiu- 
rile, deprinderile şi aşa cum Reabovii erau cârmaci 
vestiți, Krîkovii fuseseră dintotdeauna vînători. De 
altminteri Krîkovii umblau şi pe mare tot atît de 
bine ca mulţi alţii... 

Krikovii vînau din tată în fiu în tundră, fără să 
se teamă nici de hivus — viscolul şuierător — nici 
de reanda — lapoviţa vijelioasă — sau de cidega — 
ploaia deasă, tălăzuită de vînturi reci. În licăririle 
aurorei boreale care împînzea tot cerul, Krikovii ple- 
cau în ceată la vînătoare de samuri — sălbăticiuni 
sîngeroase care înaintau ca o lavă şi se mincau unele 
pe altele. Krikovii făceau un drum lung pînă la un 
loc tainic, unde puneau capcane ascunse, făcute 
anume, curse iscusite pentru prinderea căpeteniei sa- 
murilor. De îndată ce era prinsă căpetenia, de îndată 
ce greutatea îi stringea căpăţina, mulţimea samurilor 
se imprăştia speriată — nemaiavind un călăuzitor — 
jivinele cădeau una după alta în capcane. 

In tundră se vânează şi jderi, pentru blana lor 
scumpă. La vinătoarea de jderi trebuie să fii cu ochii 
în patru, să-ţi ascuţi auzul; dacă nu te pricepi, vii 
acasă cu miinile goale, Jivina stă ascunsă în vizuină, 
scînceşte plictisită de iarnă — ei, atunci, acoperi cu 
o plasă tare toate ieșirile şi te apuci să sapi, să-i dez- 
gropi vizuina. 

După jder, vine vulpea albă ; ca s-o vîneze, mergeau 
pe mare la Grumant. Ciudată sălbătăciune, nu orice 
vînător poate s-o ucidă. Văzînd ţeava puştii sau să- 
geata îndreptată asupra ei, jivina, istovită de urmă- 
rire, se întîmplă să nu se ridice de pe loc — stă ne- 
mişcată şi îşi acoperă cu lăbuţele botişorul, ca să 
nu-şi vadă sfîrşitul. Afanasi nu putea să vineze ase- 
menea vietate, aşa cum nu putea să îrîngă labele pui- 
lor de vulpe ca să crească mari cu blana întreagă, 
aşa cum nu putea să ucidă vulpea cu o lovitură de 
picior în inimă ca să vindă blana neatinsă. Unii rî- 
deau, dar Afanasi nu-i lua în seamă. Tatăl lui era cât 
pe ce să-l bată o dată, dar Afanasi îl privise aşa fel 
încît bătrînul nu mai adusese vorba despre asta, nici 
măcar în glumă. 

Tatăl lui murise, tovărăşia vînătorilor se 'destră- 
mase. Într-o bună zi, Afanasi întocmi o luntre în chip 
de săgeată, o suliță grea cu o curea de vreo cinci- 

zeci de stînjeni, din piele de morsă, un butoi de vreo 
zece vedre, ferecat, trainic, şi se găti să plece la 
vinătoare de morse. De unul singur nu putea însă 
merge ; o dată găsi un cunoscut — un om „cu musca 
pe căciulă“, aşa cum spusese el însuşi despre sine. 
Oacheş, voinic, cu faţa tăbăcită de vinturi şi de vreme 
rea, acesta mai mult tăcea decît vorbea, iar cînd o 
dată, la vînătoare, începu să vorbească, Afanasi Pe- 
trovici nu-şi crezu urechilor : vîslaşul lui era fugar şi 
nu un fugar oarecare, ci un om schingiuit pentru că 
rostise vorbe tilhăreşti împotriva unui boier şi nu nu- 
mai pentru vorbe tîlhăreşti, ci şi pentru că îndrăznise 
să ridice jungherul asupra boierului, cneazul Zubov. 
Boierul l-a judecat, l-a bătut crunt cu ciomagul și 
chiar voia să-i rupă nările, dar Paşka Molcean nu 
era neghiob, şi-a săpat o hrubă în beciul în care era 
închis sub pază, şi dus a lost. 

Afanasi Petrovici şedea în luntre, asculta uimit şi 
clipea din ochi. 

— Inchide gura! — zise Molcean rizind — ce-ai 
rămas aşa? Nu te teme, Afonea, dacă-i ceva-cumva, 
nu ştii, n-ai văzut. lar că-s fugar ori ba — habar n-ai. 

În clipa aceea, Krîkov zări nişte morse scărpinîn- 
du-se pe un mal pietros. Vîntul sufla dinspre ele. 
Molcean se aplecă pe vîsle. Krîkov, cu sulița grea în 
mînă, încremeni la botul luntrii. Morsa de veghe mo- 
tăia. Celelalte dormeau culcate una lîngă alta. Nările 
lui Afanasi fremătau, e! dădu un strigăt, morsele în- 
cepură să se foiască şi sulița, șuierînd ascuţit, pă- 
trunse cu vîrful de oțel în grumazul celei mai mari, 
celei mai grase şi cu colții mai puternici. 

Muşcîndu-și buzele şi scăpărînd din ochi, Molcean 
dădu drumul la curea — stinjen după stînjen. Morsa 
încerca să se afunde în apă, şi să scape. Luntrea ajun- 
sese în largul mării, 

Abia spre seară isprăviră cu lighioana ; o traseră 
moartă spre mal ca s-o spintece. Dimineaţa, cînd mîn- 
cau păsat, Molcean spuse : 

— Nici un om de pe lume nu mă ştia cine-s şi de 
unde-s. Nu pot să-mi dau seama nici eu, de ce m-oi 
îi dezvăluit în faţa dumitale ? Poate din pricină că 
dumneata nu m-ai luat ca slugă ci ca tovarăş, poate 
fiindcă şi căciula din capul meu este a dumitale sau 
poate fiindcă eşti un om apropiat, inimos, şi sufletul 
meu se simte bine cu dumneata... Ascultă mai de- 
parte ! Nu sînt eu singurul de soiul ăsta în Arhan- 
ghelsk şi în Holmogorî şi în alte pustietăţi de pe aici; 
mulţi oameni sînt fugari... 

Krîkov asculta în tăcere. Uitase să mai 'mănînce 
păsat — privea în ochii aspri ai lui Molcean şi inima 
lui sîngera, de parcă prin faţa lui s-ar îi perindat 
într-un şir domol oamenii despre care vorbise Paşka. 

— Ce vor, aceea fac din noi, irozii, — îşi depăna 
mai departe gindurile Molcean. Nu te-ai ploconit cum 
trebuie — mănînci o bătaie soră cu moartea în graj- 
dul boieresc. N-a rodit pămîntul — partea ta îs bi- 
cele; n-ai adus dajdia întreagă în hambarul boie- 
resc — bitele te aşteaptă. Îţi rup oasele, te pun în 
lanţuri, îți smulg cu cleştele de sub falcă cel din 
urmă bănuţ. Tîrăsc fetele noastre la curte şi le necin- 
stesc ; dacă le-a plăcut una —o iau de la cununie 
și apoi o alungă în ograda vitelor... 

Molcean scrîşni din dinți, rupse de genunchi o 
creangă şi-o zvirli în foc. 

— Unde-i dreptatea ? Cum s-o cauţi, cum să tră- 
ieşii ? 

— Şi unde sînt fugarii aceia ? întrebă Krikov. 

— Pretutindeni. Intră slugi pentru o nimica toată, 
pentru hrană. Ca vislaşi, ca supraveghetori, le e tot 
una. Fug prin schituri îndepărtate — ca slujitori. Cît 
îi ţin puterile se tîrăsc cu traista în băț; poposesc, 
mănîncă poame, ciuperci, apoi unde o fi — pe lac sau 
la malul mării, îşi durează o colibă sau un bordei... 

— Dar de unde vin? 

— De la Moscova şi Kostroma, de la Kaluga şi 
Viazma, de la Kursk şi Iaroslavl... 

— Şi numai încoace fug ? 

— De ce numai incoace ? Fug şi spre Don, şi spre 
maica Volga, şi spre miazăzi, şi dincolo de Veliki 
Kamen... 

— lar dacă-s prinşi ? 

Molcean zîmbi mohorît : 

— Dacă-s prinşi ? N-au la ce bine să se aștepte... 

Luă o lingură de păsat, îl mestecă şi zise: 

— Mănîncă, se răceşte... 

Mîncară în tăcere, apoi îşi strînseră sculele, se 
îmbrăcară şi o porniră spre oraş. În aceeaşi toamnă, 
Krîkov intră în slujba porucicului străin, domnul Ja- 
mes, comandantul trupei de la vamă. 


2. SĂ FIE BĂTUT NECRUȚĂTOR, PINA ARE SĂ ȚIPE! 


Domnul James dormea mult, cînta din lăulă, îşi 
înnegrea zilnic sprîncenele roşcate cu o pensulă din 
păr tare, iar cu alta îşi punea pe obraz lîngă nas un 
benghi. Cele şapte peruci ale lui, botezate după zilele 
săptăminii : „luni“, „marţi“, „vineri“, „duminică“, 
erau totdeauna întinse pe calupuri de lemn... Doi va- 
meşi îngrijeau de mundirele, jachetele, ciorapii şi în- 
călţările lui. Cînd era vreme frumoasă, aceştia deschi- 
deau lăzile domnului porucic James şi toate avuţiile 
lui erau întinse la soare. Vameşii erau de faţă, nelip- 
siți la treaba asta. Dacă se descoperea vreo molie în- 
tr-o jachetă, vistavoii erau bătuţi fără greş, după un 
obicei englezesc — cu o curea tăbăcită, cu noduri. 

Porucicul James nu se ducea să cerceteze coră- 
biile străine. 

Căpitanii veneau la el, puneau pe masă atîţi sau 
atîţi taleri de aur şi încă vreun dar, după care îşi 
luau rămas bun. 

In răpăitul tobei, ostașii, în frunte cu căprarul, se 
urcau pe scara corăbiei străine şi căprarul punea în- 
trebările plicticoase, învăţate pe de rost. 

— Nu sînteţi cumva în slujba vreunei oştiri stră- 
ine ? 

— Nein! răspundea corăbierul. 

— N-aveţi cumva pe punte tunuri, flinte, puști, mai 
mult decît e nevoie ca să vă apăraţi împotriva hoți- 
lor de mare ? 

— Nein! 

— Nu veniți cumva din locuri bîntuite de boli şi 
nu aveţi pe vas vreo molimă, de care să ne ferească 
Dumnezeu ? 

— O, nein! urma răspunsul. 

Toba răpăia. Ostaşii şi căprarul erau cinstiţi cu 
băutură şi li se dădeau cîte zece copeici de om, iar că- 
prarului osebii — încă cincizeci de copeici. Totul se 
isprăvea spre mulţumirea tuturor. Ostaşii se duceau 
la crîşmă, porucicul James se întindea bucuros pe pa- 
tul lui, adus din străinătate, pe care erau zugrăviți 
amoraşi înaripaţi, şi socotea ciştigul după numărul 
corăbiilor aşteptate la iarmarocul din acel an. 

Dar într-o bună zi căprarul s-a îmbolnăvit şi în 
locul lui a primit poruncă să meargă Krikov. Urcîn- 
du-se pe scară, Afanasi Petrovici adulmecă — mirosea 
a ienibahar. Acesta nu era trecut în listele mărfurilor 
de pe corabie. Fiind întrebat, corăbierul străin spuse 
jurîndu-se că nu are ienibahar în cală, 

— Dar nucşoară ? X 

Căpitanul răspunse că pe corabie nu se află nici 
nucşoară. Atunci Krikov porunci să se cerceteze vasul. 

Vameşii purceseră nedumeriţi să cerceteze. Găsiră 
sau nu găsiră, dar după cum îi învățase căpitanul, 
spuserà că n-au găsit nimic. Krikov dibui însă ceea 
ce căuta şi anunţă căpitanului, în răpăitul tobei, des- 
coperirea făcută. Puse pecete pe bocapori cu mîĵi- 
nile lui. 

Seara, James îl chemă la el şi-l bătu zdravăn. 

A doua zi, Krîkov se duse din nou, de data aceasta 
nu în locul căprarului, ci ca ostaş obișnuit. Găsind 
un sac de cuişoare netrecut pe listă, strigă cu glas 

tare ce descoperise. 'Căprarul fu nevoit să pună 
pecetea de ceară pe bocaport, plecînd fără cele cinci- 
zeci de copeici şi cu gîttejul uscat. James îl chemă din 
nou pe Kriîkov şi dîndu-şi seama că pe un asemenea 
om nu-l putea înmuia cu bătaia, că unul ca acesta 
voia ceva mai mult, îi propuse să-l ia parte. Afanasi 
— un vînător, un nimic — răspunse cu capul sus: 

— Eu, domnule porucic, nu primesc sfănţuială. 

De turbare, James scrişni din dinţi, falca începu să-i 
tremure. 

— Tu? Dar cine eşti tu? 

Îl scoaseră în ogradă şi-l bătură. Căprarul îl bä- 
tea, îl uda cu apă şi-l bătea din nou. Peste o lună, în- 
tremîndu-se, Krîkov strigă pe o corabie daneză că 
a găsit puşti ascunse. 

— Cine ăi credea tu că eşti? îl întrebă căprarul 
în seara aceleiaşi zile. Ce păcate oi ispăşi eu de-ai 
căzut pe capul meu ! ? 

Krîkov tăcea. 

“În aceeași zi, Krîkov spuse fără teamă lui James: 

— Domnule porucic, noi, ruşii, pomorii, nu încuiem 
niciodată uşile caselor. Dacă pui mătura în uşă, în- 
semnează că slăpînii nu-s acasă. Am chibzuit să in- 
tru în slujba ţarului, trebuie să slujesc cu cinste... 

James şedea călare pe scaun, şi-l privea cu ochi 
răi: 

— Ai chibzuit ? 

— Am chibzuit | 

— Apoi, uite, e vremea să nu mai chibzuim ! 

Dimineaţa îl bătură înaintea frontului, în răpăitul 
tobei. Porucicul James se lovea cu mănuşa peste şold. 
se uita la Krîkov care-şi muşca încheietura mîinii ca 
să nu geamă și spuse: 

— Să fie bătut necruţător, pînă are să ţipe! 

Afanasi Petrovici n-a ţipat. 

Spre seară, venindu-şi în fire, se ridică de pe la- 
viţă, clătinîndu-se, se tîrî pînă la cerdacul izbei în 
care locuia James, făcu un laţ, vâri capul în el, dar 
căzu jos — funia era putredă. Bău apă în ogradă, 

îşi frecă gitul cu palma şi se întoarse în acelaşi loc 
dar cu o funie nouă şi tare. O potrivi îndelung, pe 
întuneric, în ploaie, fără a vedea cum îl pîndesc de 
după colţul izbei ochii scînteietori, de uliu, ai lui Afa- 
nasi, tizul lui, arhiereul, care venise la James să cum- 
pere vin de Rin şi muscatel, ca să aibă ce bea la masă. 

— Ce faci aici, omule ? întrebă vlădica. 

Miinile lui Krîkov începură să tremure. Slujitorul 
şi vizitiul arhiereului scoaseră de pe gîtul lui laţul de 
cînepă. Krîkov, chiar acolo, pe loc, în cerdac, spuse cu 
glas întretăiat că nu mai poate trăi aşa, că nu-i drep- 
tate pe lume, că James e hotărit să-l răpună... 

Arhiereul lovi poruncitor cu cîrja în uşa izbei co- 
mandirului străin. Acesta ieşi după o vreme şi cînd 
îl văzu pe vlădică se sperie, începu să facă plecăciuni 
adinci, legănîndu-şi cîrlionţii perucii. Nările vlădicăi 
fremătau ; James vedea în faţa lui nu o faţă biseri- 
cească, ci un mujic înverşunat, orb în mînia lui, un 
moşneag turbat, voinic, vînjos: 

— Pe acest om de pe Dvina am să-l iau cu mine, 
— spuse mînios Afanasi. lar tu, cîine, ţine minte — 
ai să ispăşeşti crunt suferințele noastre, lacrimile şi 
ocara pe care le aduci ruşilor. Ţine minte, venetic ti- 

ălos | 

James încercă să se apere, dar Afanasi nu-l ascultă 
şi porunci slujitorilor să-l urce pe Krîkov în butca 
lui. Cum au ajuns pînă la curtea arhierească din Hol- 
mogori, Krîkov nu-și amintea. Acolo îl duseră la 
schit, la monahi, ca să-l lecuiască cu alifie de urs. 

Krîkov se întremă curînd şi se plictisi de liniştea 
de la schit şi de monahi. Cam tot atunci, Afanasi îl 
chemă la sine. 

Bătrinul şedea într-o chilie strașnic încălzită, des- 
cult, semănînd cu un unchiaş de pe ţărmul mării, şi 
citea o carte cu stihuri latineşti. Chipul lui de mu- 
jic, parcă dăltuit, era deştept, luminos ; în ochi îi lu- 
ceau lacrimi. 

— Ai venit, prostuţule ? întrebă el cu asprime pre- 
făcută şi-i porunci lui Krîkov să stea jos şi să asculte. 

Fără să-l descoasă cum şi ce, îşi vîri miinile mari 
după cingătoarea îngustă a cămăşii groase din pînză 
de casă şi începu să rostească nişte vorbe neobişnuite : 

— Viaţa omului, nepoate, este darul cel mai de preţ, 
hărăzit de firea care ne-a zămislii. Cu ce poţi asemui 
bucuria pe care o simţi citind stihurile lui Ovidiu, ale 
lu-Dante, ale lui Petrarca ? Sau cînd asculţi o cîntare, 
poţi oare să fii îndemnat a te lipsi de viață ? Să nu 
mai auzi, să nu mai vezi, să nu mai gîndeşti ? Viaţa 
se poate trăi felurit. Ea poate fi minunat de fru- 
moasă dacă se mistuie toată într-un ceas pentru un 
țel măreț. Întru acest scop, poţi găsi pilde în vieţile 
bărbaţilor vestiți. Ea poate să nu fie trebuincioasă 
nimănui, chiar dacă omul cu suflet deşert va trăi şi 
o sută de ani. Ea poate fi şi foarte păgubitoare, dacă 
pe pămînt trăieşte un răufăcător. Ce-ai vrut tu, pros- 
tuţule, tizule amărit, să faci din tine ? Pentru cine ? 
Pentru ce? Aşteaptă, ai să ajungi tu însuţi coman- 
dir, ai să ajungi şi pe toţi aceştia o să-i pălim peste 
ceafă şi-o să-i alungăm de aici; iar de n-om ajunge 
noi, atunci or să ajungă alţii. Noi măcar de-am avea 
parte să muncim pe ogorul ăsta din toate puterile 
noastre. O să apuce Rusia şi ziua aceea. lar tu ai 
lungă cale de străbătut, pe un drum bătătorit, multe 
ai de făcut, căci nu te-ai născut nevolnic pe lume. Tre- 
buie să trăieşti şi de la datoria ta să nu dai înapoi. 
Tu, nepoţelule, ai nevoie de Rusia, iar el, vrăjmașul 
tău scîrnav, are nevoie de taleri, înțelege asta o dată 
pentru totdeauna şi nu mai fi mîhnit. 

Vorbi îndelung. 

Seara, Afanasi, parcă amintindu-și că e vlădică, 
vorbind cu glas mustrător, îi dădu lui Krîkov un canon 
aspru şi-i porunci ca după împlinirea lui, să se ducă 
înapoi la Arhanghelsk şi să slujească la vamă ca şi 
cînd nu s-ar fi întîmplat nimic... 

Plictisitor era să îndeplineşti canonul la Holmo- 
gorî. 

Serile, Afanasi Petrovici se ducea la Danilici, un 
bătrîn cioplitor în os, privea îndelung cum lucrează 

acesta, se minuna de măiestria lui şi ofta. Danilîci fä- 
cea lucruşoare pe care le trimitea la Moscova spre a 
fi folosite ca daruri de ţarul rus — piepteni zimţaţi 
cu pescăruşi zburind, cufăraşe cu şerpi şi balauri pe 
care îi învingea sf. Gheorghe Biruitorul, plăcuţe cu 
păsări neobişnuite şi cu veveriţe zglobii, pentru patu- 
rile de puşcă. 

Bătrînul Danilici se bucura cînd îl vedea pe Krikov 
că priveşte încintat lucrurile ieşite din mîna lui. Era 
plăcut să vezi cum lua acesta în mînă cu grijă un 
pieptene sau altceva şi-l privea îndelung. Danilici se 
uita pe sub sprâncenele stufoase şi-şi spunea : flăcăul 
ăsta înţelege ceea ce n-a putut de fel să înţeleagă nici 
slujbaşul stăpinirii care venea să ia lucrurile făcute, 
nici mai-marele lui. Dar parcă boierii, solii şi stăpî- 
nitorii străini îi preţuiau măiestria ? 

Krîkov avea acasă la Arhanghelsk un morman de 
colţi buni de morsă. El scrise alor săi şi aceștia îi 
trimiseră colții pe care el îi dărui meşterului. Dani- 
lîci îl învaţă cum să albească osul, cum să scoată 
din el grăsimea, cum să-l îngălbenească cu şofran, 
cum să fiarbă piatră vînătă cu lemn de santal pentru 
săpat în os, cum să şleluiască osul înainte de a-l lu- 
cra cu alaun. 

Afanasi Petrovici asculta şi învăţa. 

Vedea de pe acum păpuşa pe care avea s-o facă 
de îndată ce o să înveţe să lucreze. 

Invăţind meşteşugul, el nu izbuli totuşi să lucreze 
ceea ce dorea. Ciocănelele, cuţitaşele scăpau din mîi- 
nile lui stîngace, pilele cădeau pe podea, sulele şi 
dălţile făceau altceva decît ceea ce aştepta de la ele... 

Sorocul canonului se slirşi. 

Afanasi Petrovici se întoarse la vamă şi aici ailă cu 
uimire, că fusese înaintat în lipsă mai-marele peste 
supraveghetori, cu grad de căprar. 

Cind intră Krîkov, căprarul care, la porunca lui Ja- 
mes, îl bătuse odinioară fără milă, după obiceiul en- 
glezesc, îi căzu la picioare. 

Afanasi Petrovici se strimbă şi spuse aspru: 

— N-am nimic cu tine. Du-te, nu te mai smiorcăi... 
Porucicul James se mutase din casa vămii. Acum 
era ajutorul polcovnicului Snivin, care avea comanda 
tuturor oștilor din voievodat. 
— Da” cine a rămas mai mare aici ? întrebă Krikov. 
— Pină acum am fost mari cu toţii, dar de azi îna- 
inte eşti tu! răspunse supravegheltorul Feoktistov. 
Afanasi Petrovici aduse vistieriei în vara aceea cu 
„descoperirile“ lui, un cîştig de nouăzeci şi trei de mii 
de ruble. Cei de la Moscova se mişcară şi Krîkov fu 
răsplătit cu slujba de supraveghetor pe lîngă vamă. 
lar în ziua sfintului Kuzma, fiul spălătoresei, vînăto- 
rul Afonka Krikov, fu numit porucic al gărzii vamale. 
Acum răsuna tot mai rar toba şi cuvîntul „desco- 
periri“ pe corăbiile străine. Neguţătorii erau mai gri- 
julii — veştile se răspîndesc repede. Pretutindeni se 
vorbea despre cinstitul porucic Krikov — şi la Danzig, 
şi la Stockholm, şi la Copenhaga. Nu se lăsa sfănțuit, 
nici nu voia să audă de aşa ceva. Dar acest lucru 
nu era spre binele lui Krikov, ci spre răul lui. 
Snivin scria la Moscova : ehei, feciorul spălătoresei 
pe care îl urcați în slăvi, s-a înţeles, pesemne, cu co- 
răbierii, de nu mai poate scoate un ban pentru 
vistierie. 
James scria rudelor sale din aşezarea străină Kukui 
— doar-doar va ajunge la urechile cui trebuie. 
Corăbierii străini erau încunoştiințaţi despre slarea 
lucrurilor; iar Snivin şi căpitanii corăbiilor care fă- 
ceau negoţ cu Rusia, hotăriră să-l înlăture pe Krikov. 
Şi Krikov era singur. 


3. NU FACEM NEGOŢ DE OAMENI 


Ostaşii din garda vămii păzeau şi pe punte, şi la 
cîrmă, şi pe duneta „Norului de aur“. La scară, că- 
prarul ţinea steagul în mînă şi scuipa în apă. 

Nostromul del Robles spuse în şoaptă căpitanulu! 
Uurkwaard : 

— Am putea să-l înjunghiem pe acest blestemat 
moscovitean. Nimeni nu va afla niciodată nimic... 

— Şi unde ai să-i ascunzi leşul, prietene? 

Nostromul se gîndi: 

— Poate fi aruncat în Dvina cu o greutate de pi- 
cioare... 

— Şi crezi că n-o să vadă nimeni ? 

Del Robles oftä. 

— Crezi că dacă oftezi faci ceva ? rosti sec Uurk- 
waard. Eu poate am să izbutesc să tăgăduiesc totul, 
dar dumneata, prietene, pregăteşte-te să-ţi ici rămas 
bun de la Moscovia... 

Del Robles zîmbi strimb. 

Se înseră. Krikov mai bătea încă în pereţii corăbiei, 
căutînd ascunzătoarea. Doi ostaşi, leoarcă de su- 
doare, scotoceau prin cală — cercetau mărfurile, cio- 
căneau butoaiele, lăzile, întorceau sacii. 'Corăbierii 
străini se uitau şi zîmbeau. 

Într-un tirziu, Krîkov îl găsi pe Reabov într-o tai- 
niță, înjehebată cu iscusinţă sub butoaiele de apă 
dulce. Tainiţa era căptușită pe dinăuntru cu pislă, ca 
să nu se audă nici tinguielile, nici gemetele, nici stri- 
gătele. Reabov zăcea aproape fără cunoştinţă, legat 
de mfini și de picioare şi cu căluş în gură. 

După ce tăie funiile cu jungherul, Afanasi Petrovici 
dădu cîrmaciului să bea apă, îi şterse cu näframa lui 
faţa asudată, îl bătu pe umăr în tăcere şi-l scoase pe 
punte, pe aceeaşi punte pe care nu de mult căpitanul 
rostise cuvinte atît de frumoase despre straşnicul cfr- 
maci rus. Plingînd, fără a se ruşina de lacrimi, Mi- 
tenka se repezi spre el. Reabov giliia greu, deschi- 
zind larg gura rănită, însingerată. 
©  — Poruncă ! strigă Kriîkov. Tălmăceşte-i, Mitri! 
Corabia este pusă sub pază. La scară 'rămîn ostaşi 
de-ai noştri; ostaşii au să fie hrăniţi pe socoteala că- 

pitanului ; nimeni nu mai are voie nici să vină pe co- 
rabie, mici să plece de pe ea. 

— Va să zică aşa? întrebă Uurkwaard. 

— Da, chiar aşa — spuse Krikov. 

— Dar eu n-am nici o vină ! spuse Uurkwaard. No- 
stromul meu s-a certat cu cîrmaciul rus şi a făcut o 
glumă cu el. Poate oare căpitanul să răspundă pen- 
tru faptele oamenilor lui ? 

— Dacă nu poate, o să înveţe! îl repezi Krîkov. 
Dacă n-a fost învățat în alte țări — o să-l învăţăm 
aici | 

Nostromul făcu un pas înainte şi spuse cu glas 
domol arătînd cu mina spre Reabov : 

— Acest om este al nostru. Pentru el am plătit 
bani grei, drept care căpitanul are dovadă la mînă. 
„Dumneata n-ai voie să iei de aici pe acest om, care 
ne-a fost vindut ca marinar şi dacă ai să-l iei — o 
să ne plîngem ţarului vostru. Noi l-am cumpărat pe 
acest om... 

Krikov se îngălbeni, strînse prăselele săbiei şi 
strigă: 

— Voi puteţi să cumpăraţi un ris, un lutru sau un 
lup. Dar pe acest viteaz cîrmaci n-o să puneţi mîna, 
pentru că noi nu facem negoţ cu oameni ! 

— Cum se poate? întrebă Uurkwaard. Dar mulţi 
prieteni de-ai mei cumpără oameni la Moscova şi în 
alte oraşe, Şi noi l-am cumpărat pe cîrmaciul rus, iar 
dumneata ni-l iei cu forța. O să ne plîngem maiestăţii 
sale şi n-o să fii răsplătit pentru asta... 

Se întoarse cu spatele spre porucic, arătindu-i un 
deplin dispreţ. 

Peste puţină vreme, Krîkov, Reabov şi Mitenka 
ajunseră pe mal. (Ostaşii rămaseră la pază pe vas. 
Seara era înăibuşitoare, cerul se înnora ; Dvina curgea 
domol, plumburie, frunzele mestecenilor abia se clin- 
teau... 

— Mulţumesc, Afanasi Petrovici ! — rosti anevoie 
Reabov — n-am să te uit niciodată, Fără tine m-aş 
îi prăpădit. 

Nu se uită la Krikov — nu era obișnuit să spună 
asemenea vorbe. Krikov şedea şi- el pe mal, întors cu 
spatele — nu era obişnuit să audă asemenea vorbe, 

— 'Cîndva ne-om socoti! răspunse Krîkov. 

— Ne-om socoti! Nu-i aptă fără răsplată. 

Tăcură. 

— Curînd soseşte aici măria sa Petru Alexeevici 
cu prinții — spuse Kriîkov — asta o ştiu sigur. Vin 
să petreacă cu corăbierii ; s-a dat poruncă să fie che- 
maţi toți meşterii de corăbii... Ai o singură scăpare, 
cinmaciule — să te duci la ţar. Altminterea ţi-or 
scurta zilele. 

— Leor scurta ! întări liniştit Reabov. 

— Mare tărăboi ai făcut! Mi-a povestit Mitri cum 
aţi chefuit astă noapte... 

— Am făcut! întări din nou Reabov. 

— Păi, tocmai, că ai făcut! Şi chelarului i-ai smuls 
jumătate din barbă. Krikov zîmbi: Nu uita, chelarul 
n-o să ţi-o ierte pentru barbă ! 

Reabov oftă supus. 

— N-o să mi-o ierte. 

Din nou tăcură. 

— Acu, ce facem ? întrebă Kriîkov. Trebuie să te 
ascund pentru o vreme, dar unde ? 

— Ascunde-l la matale — vorbi deodată tăcutul 
Mitenka. Cel mai sfânt lucru: în casa vămii nimănui 
n-o să-i dea prin cap că unchiul se aflä la matale. 

Krikov tăcu o clipă, se gîndi, apoi spuse: 

— Fie şi aşa. N-o să mergem împreună, nu-i sănă- 
tos. Voi veniţi mai tirziu, cind o să ise înnoureze bine 
şi o să înceapă să plouă. Faceţi un ocol. 

Se ridică şi o luă de-a lungul Dvinei. Cîrmaciui şi 
Mitenka rămaseră încă multă vreme pe mal, schim- 
bind o vorbă-două și tăcînd iar; apoi din nou vor- 
beau, întrebîndu-se ce le va aduce ziua de miine şi 
de ce or fi avut ei parte de asemenea soartă. 

— Se vede că aşa a vrut Dumnezeu ! spuse smerit 
Mitenka. 

— Dumnezeu ? întrebă Reabov. Mi se pare că de 
mult n-am mai auzit eu despre Dumnezeul tău — 
poate o să-mi povesteșii lu! 

Mitenka se uită cu spaimă la Reabov şi tăcu înde- 
lung. 


4. E PREA CUTEZĂTOR ! 


Abia trecură de dughenile din preajma bisericii 
Spasskaia şi ieşiră spre ograda mănăstirii Anton Siis- 
ki, aşezată aproape de şleahul mare, că dădură cu 
ochii de o aprigă încăierare. Un neguțător înalt, îm- 
brăcat cu un caftan de postav ţesut în pătrăţele, cu 
bumbi de argint, rupt, descheiat, îşi vîntura pumnii 
căutînd să lovească cît mai tare, mai iscusit pe un 
hamal, voinic la înfăţişare, cu tichie de papură pe 
cap şi cu cămaşa sfişiată, plină de sînge. Hamalul 
era ţinut de Ferponten, un străin care cumpăra stîr- 
vuri ca să topească grăsimile din ele pentru săpun, 
şi de încă nişte oameni — ai lui Ferponten, sau ai 
neguţătorului cel bogat. Loveau cu toţii şi fiecare că- 
uta să-l atingă cit mai dibaci la lingurea, în piept 
sau în pîntece. Ilamalul aproape că nu se mai apăra, 
atirnînd fără vlagă în mîinile bătăuşilor, iar capul 
i se bălăbănea în toate părţile. Deodată, din vălmă- 
şag, se desprinse unul iute de picior şi o luä la fugă 
pe drum spre mahala. 

Nările lui Reabov fremătau ; îl înhăţă de umăr pe 
vlăjgeanul care fugea şi-l întrebă : 

— De ce-l bateţi ? 

— Pentru ca să nu mai cuteze altă dată, cîinele 
puturos, să ne dea bani calpi. 

— Dar tu unde te duci ? 

— La pricaz. Să-l căznească niţeluş pe tilhar! 

— Stai, aşteaptă ! 

Omul se smuci, dar Reabov îi strinse umărul şi el 
îşi feri capul uitindu-se speriat la Reabov: unul ca 

ăsta te dă grămadă într-o clipită, n-o să-ţi lase răgaz 
nici să-ţi faci rugăciunea din urmă. Ferponten, vene- 
ticul, îmbrăcat din cap pînă în picioare în negru, se 
întorsese şi privea spre cîrimaci. 

— Unchiule, au să ne prindă! îl rugă sfios Mi- 
tenka. Să fugim, unchiute! 

— Ţine-l aici pe ticălos ! spuse Reabov şi, pășind 
legănat, se îndreptă spre bătăuşi. 

Mergea încet, cu miinile la spate, întinzind înainte 
capul cu fruntea mare, cu ochii scăpărînd mînios. În 
clipa aceea îi era totuna, ori ce s-ar fi întimplat. Pe 
hamal îl cunoștea : era Avseika, fiul unui pescar ră- 
posat, un băiat liniștit, cuviincios, harnic, oropsit din 
copilărie de viața amară fără părinţi. Cu bruma de 
cîştig ce-i ieşea, hrănea cîteva guri: o bunică, be- 
teagă de picioare, o mătușă. și pe fetele ei — verişoa- 
rele — sperioase ca nişte căpriţe. De ce l-or snopi în 
bătăi ? Pentru care vină ? Pentru că  Uurkwaard a 
adus bani caipi în butoaie ? 

Samavolnicia al cărei martor era, minia amară, 
ciuda, îl răscoliseră atit de cumplit încît se schim- 
base la faţă. Şi cînd se apropie de neguţătorul care 
îl lovea crunt pe Avseika, de oamenii care-l ajutau 
cu sîrguință, de veneticul Ferponten, în toată înfăţi- 
şarea lui se întipări ceva care păru atît de spăimîntă- 
tor încît loviturile încetară de la sine şi, în tăcerea 
ce se așternu, toţi îi auziră răsuflarea grea. 

Neguţătorul îmbrăcat în caftan cu pătrăţele îşi 
şterse faţa năduşită. Slugile se traseră înapoi ca să 
nu nimerească de la început sub pumnul greu al 
cîrmaciului. Ferponten îşi desfăcu briceagul, zîm- 
bind: nu pentru întîia oară tăia cu briceagul acesta 
pe prostănacii de moscoviteni — la o mînie, aceştia 
săreau cu pumnii, dar el răspundea aşa cum ştia ; bri- 
ceapul era lung, intra uşor între coaste, se înfigea 
cît ai clipi în inimă. Dar de astă dată Ferponten, cam 
zăbovind, nu avu vreme să se cumpănească şi se pră- 
văli la pămint cu fața în jos, lovit năprasnic în pîn- 
tec de ciubota pescărească. Îndată căzu grămadă şi 

fiorosul neguţător, răcnind şi tîrîndu-se afară din în- 
căierare. Scăpînd din strînsoarea miinilor, hamalul 
se lăsă jos cu capul intre braţe. Pesemne că-i venea 
ameţeală. Oamenii veneticului se :dezmeticiră şi se 
repeziră la ciîrmaci care cu ce avea: unul apucă o 
piatră ca să-l pălească în timplă, altul rupse un par 
dintr-un gard, al treilea îi sări de-a dreptul în circă 
vrînd să-l trintească la pămînt şi să-l sugrume. Fer- 
ponten se ridică şi el. Dar dinspre bazar alergau acum 
alţi hamali cu căngi, îngrijoraţi de lipsa lui Avseika. 
Ei îşi dăduseră seama că i s-a întimplat ceva: pre- 
tutindeni în mahala se răspindise vestea ivirii banilor 
calpi. 

— Hei! răcni unul cu glas răguşit, zărind încăie- 
rarea. 

— Jute, fraţilor ! strigă altul şi se repezi glonţ îna- 
inte, stîrnind colbul în urma sa. 

— Ţin-te, Avseika ! 

Ferponten privi împrejur şi închise briceagul. Slu- 
gile lui săreau peste gard, dar oamenii cu căngi îi 
ajungeau, lovindu-i la nimereală, în spinare, în cap 
— vor bătaie, poftim bătaie, să afle cît de aprigi sint 
la mînie hamalii de pe Dvina. Nepuţătorul fu bum- 
băcit zdravăn, mai abitir ca ceilalți — altă dată să 
nu mai stîrnească zarvă, să nu trimită la cazne un 
om nevinovat. Socoate oare că n-au ac şi de cojocul 
lui ? Apăi iată că au... 

— Dumnezeule, nu da în pîntec! gemea neguţă- 
torul. Oamenii cu căngi dădură năvală în casa lui 
Ferponten, încrincenaţi de mînie pe străini, dezlăn- 
țuiţi, şi se apucară să fărime lucrurile din casă, să 
calce în picioare blănile, să facă zob carafele. Fer- 
ponten amuţise — se ruga în tăcere Dumnezeului său. 
Văzîndu-l că se roagă nu-l atingea nimeni — ei, orice 
om trebuie să se spovedească înainte de moarte! In 
vremea asta un vecin, venetic și acela, trimise un om 
după străjerii călări. În bezna neagră brăzdată de 
fulgrerări depărtate, călăreţii se aruncară cu săbiile în 
rînduri strinse asupra hamalilor. Reabov nu era de 

faţă : îl ducea pe Avseika la baba Evdoha, să-l as- 
cundă în beci. Avseika mergea încet şi povestea : 

— După ce neguţătorul s-a socotit cu noi, băieţii 
mi-au dat un ban de argint şi m-au rugat să le cum- 
păr piine, cvas şi un clondir de rachiu. Mi-au dat şi 
un coş în care să le pun pe toate. Am cumpărat ce-mi 
spuseseră — omul bacalului începuse să-mi dea ina- 
poi mărunţişul. Ruble, poltinci şi copeicuţe. Deodată, 
i-a trecut prin cap să încerce banul meu de argint. 
L-a strîns între dinţi şi numaidecît a început să 
strige : „ajutor !“. Bacalul a venit fuga, după el a aler- 
gat şi al doilea şi alţii... Şi m-au luat la bătaie... 

Băbuţa  Evdoha îl ascunse fără nici o vorbă în 
beci, îi duse acolo o găleată cu apă şi o oală cu fier- 
tură de ovăz. Punindu-şi mîinile în şolduri se uita la 
Reabov : 

— larăşi te-ai încăierat vulturaşule... N-ai plecat 
încă ? 

Reabov vită : 

— Or să mă prindă? 

— E prea cutezător — spuse Mitenka — unde s-a 
mai văzut, bunicuţo, ca un singur om să se repeadă 
fărä nici o teamă împotriva atîtora... Şi toate, buni- 
cuţo, îl privesc, în toate se viră... 

— Sînt un om rău după părerea ta, băiete ? întrebă 
Sabo Şi-l trase încet, alintător, de ciuful moale şi 

es. 


5. CIRMACIUL ŞI PORUCICUL 


Cind sosiră la vamă, porucicul aflase de încăiera- 
rea de pe şleah. Ailase câ mulţi hamali erau vîriţi la 
popreală şi că toată zurbaua o stîrnise cîrmaciul Rea- 
bov Ivan, fiul lui Savvatei. 

— Eu am stîrnit-o? întrebă Reabov. 

— Vrei dreptate? răspunse printr-o întrebare po- 
rucicul. Vrei ca în treaba asta să iasă vinovat căpi- 

tanul Uurkwaard ? Nu te teme, de vreme ce a sfăn- 
ţuit cu aur curat, şi a făcut plecăciuni în stinga și-n 
dreapta, Snivin n-o să-l tragă la răspundere. 

— De ce şi-or face ei de cap la noi? nu se dumiri 
Reabov. 

Porucicul cătă pieziș spre cîrmaci şi zîmbi întu- 
necat. 

— Se aude că la Moscova llătucul-țar nu mai iese 
din mahalaua străinilor, d-aia își fac ei de cap! Nu- 
mai că să nu sufli o vorbă despre asta! Nici tu, tinere, 
auzi ? 

— Eu, domnule, n-am auzit nimic. 

Tăcură îndelung. Apoi Krîkov se plînse : 

— Dăunăzi, poicovnicul Snivin era cît pe ce să 
mă ciomăgească. A tot bătut din picior, a tot scuipat. 
Tu, zice, bădăran ai fost, bădăran ai rămas ; habar 
n-ai ce înseamnă un înalt oaspete sosit dintr-o ţară 
depărtată. Aşteaptă — vine el tătucu-ţar, or să te tä- 
băcească de-o să urli ca din gură de şarpe... 

— Lasă-l în plata domnului, Afanasi Petrovici, — 
îl sfătui Reabov. Fiecare își rinduieşte pe pămînt tre- 
burile după cum îi este dat: unul ară pămîntul, altul 
îndură ungii pe mare, altul — dregătorul — pradă 
vistieria. Vitregă viaţă ! Să fii străin în ţara ta ! Cum 
e cu putință ca veneticul englez să fie mare dregător 
în ţara noastră ? 

— Nu ham făcut noi dregător! răspunse Krikov. 

— Nu l-am făcut noi, însă ni se poruncește să dăm 
ascultare veneticului englez. Dar noi nu sîntem din 
aceia care zic: capul plecat nu-i de sabie tăiat. Nu 
sîntem din aceia, Afanasi Petrovici, noi ţărmurenii 
de la Marea Albă. Noi nu ne temem, orice-ar fi, chiar 
de ne-or tăia şi capul — n-or să facă doi din noi! 

Noaptea se dezlănțui furtuna — era o vară vijeli- 
oasă, cu trăsnete năprasnice, cu fulgere săgetătoare 
albastre, cu nori repezi şi negri. 

Ploaia se porni deodată, turnînd cu găleata, potop, 
şi tinu mult, aci domolindu-se pentru scurtă vreme, 
aci răpăind din nou pe acoperişul de şindrilă al vă- 

mii. Uneori aproape contenea, căzind în picături răz- 
leţe, dar îndată se măpustea iarăşi un nor, revărsînd 
puhoaie ; tunctul bubuia, fulgerele ţişneau spintecînd 
bezna iar Mitenka își făcea cruce şi se ruga încet: 

— Doamne, apără-ne, doamne, apără-ne... 

Ședeau sub un şopron de scînduri lingă odaia lui 
Krikov, tustrei : cîrmaciul, Krikov și Mitenka ; vor- 
beau încetişor, ascultau ploaia şi priveau spre cer. 
Krikov întrebă : 

— Unde ai pierdut luntrea, cîrmaciule ? 

— A aruncat-o furtuna pe stinca Pesi — da’ aceea 
nu mai era luntre, ci putregai. 

— Aţi luptat greu ? 

— Am cam luptat... 

Zbucni în rîs şi povesti că atunci cînd începuse să 
se scufunde, vislaşul Semikov şi-a amintit cum spu- 
nea în poveste vulpea prinsă: „măcar că-i prea de- 
vreme de înnoptat, totuşi m-oi culca“... 

Krikov clătină din cap: ce oameni, niciodată nu-i 
vezi amăriţi |... 

Cirmaciul îl întrerupse, uitindu-se şugubăţ cu coada 
ochiului la Mitenka : 

— Llacă, Mitri e amărit, îi pare rău de Iucruşoarele 
scufundate în mare. Avea la el tot dichisul — giul- 
giu, cămaşă de mort lungă pînă la tălpi, cunună... 

— Unchiule! strigă speriat Mitenka: E păcat să 
spui asemenea vorbe pidoznice ! 

Cîrmaciul rîse, mucalit, şi-i dădu un ghiont. 

— Unchiule, unchiule — o ţii una şi bună. Nu-s 
de loc vorbe pidoznice. Am vrut să spun că nu putem 
să murim aci cînd n-avem nici giulgiu, nici coşciug, 
nici cămaşă de înmormintare, nici mătănii — este ? 

Krikov zbucni şi el în ris... 

— O să le facem! spuse Mitenka, să ajungem tari 
şi mari şi le facem. 

— Cum, pentru a doua oară? Dacă le-ai bea şi 
n-ar fi mai mare păcatul. Unde s-a mai auzit să-ţi faci 
de două ori haine de înmormîntare ? Asta, Mitri, este 
un ipăcat şi încă unul foarte mare! 

Mitenka nu se putu stăpini și rîse subțirel. 

Fulgerul licări pe cer undeva aproape şi săgetă 
drept spre Piaţa Străinilor. Trăsnise. În întuneric 
țişni o limbă îngustă de foc. Curînd se vesti primej- 
dia că focul se înteţea. Pe lingă casa vămii trecu în 
goană un pile de călăreţi cu ciuture de lemn prinse 
de şei, cu căngi şi cu cîrlige în mîini. 

— Cind arde la ei, aleargă îndată, — spuse Kri- 
kov. De curînd, pe rîul Kuria, s-a aprins o izbă — 
nimeni n-a sărit în ajutor. Asta-i oștirea noastră ! 

Reabov se ridică, își netezi caitanul şi trase în sus 
carîmbii ciubotelor. 

— Vrei să pleci încotrova ? întrebă încet porucicul. 

— Vreau să mă mai dezmorțesc niţel, Afanasi Pe- 
trovici. Noaptea nu-i senină, iar străjerii sint la foc. 

Krîkov se ridică şi el. 

— Mă duc singur! spuse Reabov. Mă dor oasele 
de cît am stat legat. Tu să nu mergi cu mine, Mitri, 
culcă-te... 

Porucicul îl petrecu pe Reabov pînă la gard şi po- 
runci caraulei să-l lase înăuntru oricind ar veni. Apoi 
îi spuse lui Reabov, aşa ca în treacăt: 

— Vezi, cîrmaciule, să nu-ţi facă de petrecanie. 
Antip... E om cîrcotaş şi zavistios. 

Reabov tăcea; în întuneric sub ploaia înceată, 
chipul lui părea mîhnit. 

— Eu i-am fost tare pe plac — urmă Krikov — s-a 
îmbogăţit, are punga doldora de aur, acw? aş fi bun 
pentru el — oricum, îs porucic. Dar tu ce eşti ? Cine 
eşti tu ca să te însori cu Taisia lui Antip ? Cu singura 
lui fată ? 

Cîrmaciul oftă şi-şi şterse cu palma faţa udă de 
ploaie. Ploaia se porni şi mai tare, în şuvoaie; ca- 
raula se ascunse în gheretă. Focul din Piaţă se înte- 
fea. Văpăile lui licăreau pe fața mîhnită, bătută de 
vînt, a porucicului. 

— Ce-ai vorbit cu ea de loan Bogoslov? întrebă 
porucicul, 

— Acelaşi lucru... 

— Vă luaţi fără binecuvîntarea lui taică-său ? 

Reabov nu răspunse. 

— Nu-i bine! rosti Krikov, anevoie parcă — pen- 
tru mujicul turbat şi marea-i o băltoacă; fă cum ştii! 

Se întoarse şi se depărtă cu paşi mari prin ploaie, 
pierind după gard. 

— Afanasi Petrovici ! îl chemă Reabov. 

Dar porucicul nu răspunse şi cîrmaciul, luînd-o pe 
ulicioarele mai întunecoase, se îndreptă spre căsuţa 
lui pe care o clădise bunică-su. De ce o luase într-acolo, 
nici el nu ştia ; iacă aşa, îl duceau picioarele să-şi ia 
rămas bun de la ea înainte de a păşi în viitorul atât de 
necunoscut, să-i dea bineţe după ce scăpase de moarte 
şi poate, ca să-şi ia inelul ascuns în beci. 


6. AM ARUNCAT TOPORUL 


De mult, într-o seară ploioasă de sîmbătă, neavînd 
ce face, cîrmaciu Reabov se dusese în mahalaua Mhi, 
vrînd să mai petreacă şi el o leacă... 

Lîngă un zaplaz înalt, după care lătrau zăvozii, 
alergînd pe lanţ, la poarta trainică, alcătuită din lemn 
cioplit, stătea în ploaie şi în vînt o fată pe care n-o 
cunoştea. Părul ei era răvăşit, mîinile subţiri şi le ţinea 
împreunate pe piept, iar privirea i se aţintise în gol, 
îngîndurată. 

Cîrmaciul intră cu ea în vorbă, aşa cum intră în 
vorbă cu femeile toţi cei de pe Dvina ; îi ură cu glas 
răguşit : 

— Noroc bun din tuspatru vînturile! 

Ea îl privi dispreţuitoare ; legănîndu-și trupul sub- 
ţirel intră în izbă şi trinti uşa. Din clipa aceea, chipul 
ei îl urmărise neîncetat și pe mare, şi la pescuit, şi pe 
nisipul galben de pe Dvina; chiar în biserică, atunci 
cînd se ruga, îi răsărea în faţa ochilor părul răvășit, 

ud de ploaie, privirea parcă rătăcită, mîinile subțiri 
la încheieturi, trupul legănat. 

Căută să cerceteze pe departe, cu grijă, cu nesat, 
cine era. Află curînd totul : era fata cîrmaciului Antip 
Timofeev, se numea Taisia şi se ţinea nespus de mîn- 
dră ; pe peţitori îi alunga dispreţuitoare, la biserică 
nu se ducea prea des, era harnică la lucru de mînă şi 
îngrijea singură de casă. Taică-său, care fusese un 
cîrmaci bun, se speriase de valuri, iar acum făcea ne- 
goţ pe țărm şi tocmea artelnici, trimiţindu-i singuri pe 
mare cu luntrea lui. Taisia umbla şi ea la pescuit. 

Mai aflase că îi plăceau mult păsărele şi că pretu- 
tindeni în odaia ei atîrnau colivii. 

Vara, cînd sosiră corăbiile străine, Reabov ceru, în 
loc de ibani, o pasăre galbenă cu pene roşii. Căpitanul 
se uită nedumerit la cîrmaci dar îi dădu pasărea. Rea- 
bov luă în mîini ciudata făptură care cîriia într-una, 
tare supărător, şi tresări, scoțînd un geamăt. Bleste- 
mata pasăre îşi îniipsese atît de tare ciocul în palma 
lui, încît abia i-l putu smulge. În lotcă, peste Dvina, 
în Arhanghelsk şi în drum către Mhi, spre casa nouă 
a lui Timofeev, pasărea îi făcu mîinile tot o rană. 
“Răbdă ce răbdă şi pînă la urmă o luă la goană. Era 
în amurg, ploua. Fără să bată, Reabov dădu buzna în 
casa străină unde ardea o lumînare şi spuse gîffind 
de fugă: 

— Adu o colivie! M-a sfîrtecat, clonţata ! 

Taisia se uită nedumerită la omul ciufulit, ud de 
ploaie, la mîinile lui din care picura un sînge gros, 
negru, parcă, şi aduse colivia. Apoi spuse încet: 

— Deştept mai «eşti ! Cine duce cu mîna goală o 
asemenea sălbăticiune ? 

Mîinile lui sîngerau mereu. Reabov se uită la fată, 
la trupul ei ca tras prin inel; în tăcere se auzea cum 
picură sîngele pe duşumeaua curată, geluită. Şi Tai- 
sia îl privi, îl duse să se spele, îi dădu cu alifie pe 
răni şi i le obloji cu cîrpe curate. Cîrmaciul stătea ca 
o stană de piatră. 

— Ce te uiţi ? întrebă ea. Du-te. 

— Un să mă duc? 

— Unde vă duceţi cu toţii? La crîşmă! Să beil 
EI dădu să plece, dar ea îl opri. 

— Sliosule ! Cine eşti? De unde? 


— Sînt cîrmaci, — răspunse el încet. Adică pes- 
car... 

— Aşa-i aici, toţi sînt pescari. Cum te cheamă ? 

— Ivan. 

— Reabov ? 


— Reabov, — întări el sfielnic. 

— Mi se pare că dumneata ai găsit acum un an o 
comoară pe o corabie, nu? 

— Eu! răspunse el. 

În aceeaşi seară se duse la baba Evdoha şi-i spuse 
că-i trebuie ceva pietricele şi puţin aur pentru un dar. 
Băbuţa înţelese totul şi fără nici o vorbă îi dădu ju- 
mătate din avuţiile încredințate odinioară de Reabov, 
pe care ea le îngropase în grădină. Patru zile, cînma- 
ciul o tot aşteptă pe la biserică pe Taisia şi în sfîr- 
şit o întîlni. 

Desfăcu în tăcere legăturica în care se aflau mär- 
găritarele, inelele, brelocurile şi lănţișoarele, îi aţinu 
calea pe potecuţa de pe colnic şi spuse aproape în 
şoaptă : 

— Uite, ţi-am adus un dar... 

Taisia îl împinse la o parte cu mîna-i subţirică, 
obrajii i se învăpăiară, ochii i se umplură de lacrimi. 
El mergea ca un copil în urma ei, cu capul tras între 
umeri şi murmura anapoda : 

— Tainka, puicuţo, ce ai... Să nu crezi... 

Fata prăbea pasul, rochia ei de mătase foşnea în 
vînt, căpşorul şi-l ţinea sus, cu mîndrie, dar lacrimile 
îi picurau pe piept una după alta. 

De două ori stăruise Reabov să intre cîrmaci la 
Timofeev ; ar îi mers pentru o nimica toată, dar An- 
tip nu-l lua; a treia oară îl tocmise ca vîslaş — era 
prea măgulitor pentru Antip: cel mai bun cîrmaci de 
prin părţile acelea socotise drept o cinste să mun- 
cească la el. Cam tot în vremea aceea Antip fusese 

apucat de nişte junghiuri. Ca să se lecuiască trebuia 
să se facă rost de peşte, așa-zisul peşte urlător, 
care urma să fie scos cu iscusinţă din apă, aşa fel, ca 
să urle. Şi, toţi cei din jur auziră cum a urlat de trei 
ori, după care Reabov l-a uscat şi l-a pus sub patul 
lui Antip. În vreme ce se afla în izbă, Taisia nici nu 
s-a uitat la el; cînd a ieşit, J-a ajuns în ogradă şi ui- 
tîndu-i-se în ochi, i-a spus, după cum i s-a părut lui, 
cu vrăjmăşie : 

— Să mă laşi în pace, auzi ? Orice-ai să faci, n-am 
să merg în larg dacă ai să mergi și tu ! N-am să merg 
cu tine! 

— Ba ai să mergi ! — răspunse Reabov şi o apucă 
de umeri cu mîinile lui de fier — ai să mergi, puicuțo, 
pretutindeni ai să mergi cu mine ; de-o fi să murim 
și atunci tot împreună o să fim — nu te las eu... 

Ziua era friguroasă, omăturile încă nu se topiseră, 
zăpoarele încă nu se porniseră pe Dvina. Ingheţară 
amîndoi în vînt, şi în ceasul acela Taisia înţelese — 
Reabov nu era omul pe care să-l poţi alunga aşa cum 
îi alungase pe toţi pînă în dimineaţa aceea. 

— Te-ai tocmit vislaş! zise ea cu asprime. Cel mai 
grozav cîrmaci se ţine de poala unei fete de nu-l mai 
poţi desprinde. N-ai să mergi ca vistlaş! De ce nu 
te-ai tocmit ca păunaş de mare? Frumos ar fi fost!... 

Reabov merse însă ca vîslaş şi împreună cu el ieşi 
în larg şi ea pentru tot îndelungatul pescuit de vară. 
Era singura femeie între simbriaşi, vorbea ca orice 
mujic, mînca ce mîncau şi ei, dormea pe stîncă, aşa 
cum dormeau cu toţii. Ca toţi simbriaşii, nici ea nu 
închidea ochii două-trei zile de-a rîndul — cum pu- 
teai să dormi cînd peştele venea grămadă şi trebuia 
să scuturi năvodul de cîte cinci ori pe zi ? Sub soa- 
rele care nu apunea, simbriaşii spintecau batogul iar 
treaba Taisiei era să aleagă osînza de topit. Miîinile 
i se înnepriseră, pielea îi sîngera. Noaptea plîngea, 
după o stîncă, ca un copil. Reabov se ivea; ea arunca 
în el cu piatra : 

— Pleacă, lasă-mă în pace! 

Se usca peştele douâsprezece săptămîni, se săra 
batogul în gropi, se topea grăsimea. Reabov nu sim- 
tea cum trece vremea. Toate zilele erau ca una sin- 
gură ; s-a uitat Taisia la el sau nu s-a uitat, l-a în- 
vrednicit cu vreun cuvînt sau nu, a cîntat ori a stat 
supărată — toate : și bucuria, şi necazul, şi fericirea, 
şi nefericirea, toate le trăia parcă într-o singură zi. 
Iar cînd s-au întors, atunci era rău. Cum să n-o mai 
vadă ? Cum să n-o mai audă ? Cum să nu stea cu ea 
de vorbă ? 

Cu puţin înaintea iarmarocului de peşte de la Os- 
pojinskaia el, Taisia, vislaşul Semka şi şase artelnici 
au ieșit în larg la pescuit. Acum Reabov nu mai mer- 
gea ca vislaş — se tocmise cîrmaci. Vasul era bunicel. 

Pe drum luntrea întîmpină pe neaşteptate o vijelie 
atît de năprasnică, încît se ridică întocmai ca un cal, 
cu cîrma în sus. Strîngînd-o în braţe pe Taisia, ca 
să n-o ia valurile, Reabov aruncă securea în pînză 
— cu tăişul înainte. Pînza plesni, vîntul o sfîşie şi va- 
sul se aşeză drept pe apă. 

— Jos pînza ! strigă Reabov. 

Luntrea porni liniştită şi Semka scoase acul ca să 
cîrpească pînza ruptă de secure. 

Cerul se însenină, vijelia se îndepărtase, stîrnită 
acım, pesemne, la norvegieni. Cîrmaciul cătă cu ochii 
împrejur și dădu din cap: 

— Am aruncat securea în apă. O să mă cerți, stä- 
pîno 2 

— Dragul meu, inimioara mea... — auzi el. 

Era glasul ei, dar nu-şi crezu urechilor. Cum ar fi 
putut să creadă ! Întoarse capul şi privi — Taisia stă- 
tea cu spatele la el şi se uita la mare, la coamele în- 
spumate ale valurilor ca şi cînd nu s-ar fi întîmplat 
nimic. Nu cumva îl lovise orbul găinilor ? 

Ajunseră la adăpostul lor, încărcară butoaiele în 
luntre, aşezară peştele sărat rînduri-rînduri, iar pe cel 
uscat îl vărsară pe unde se nimeri. Prăjina se rupse 
sub un butoi greu, butoiul lunecă înapoi şi-l lovi pe 
Reabov în piept; el căzu pe spate, se ridică, dar nu 

putu să se ţină pe picioare. În clipa aceea auzi din 
nou : 

— Dragul meu... 

Fără să se uite de unde au venit vorbele, cine le-a 
rostit, închise ochii şi se gîndi : „Mai spune o dată!“ 

Dar nu mai auzi nimic. Scuipă destul sînge, zăcu 
pînă asfinți soarele, se ridică, făcu cîțiva paşi şi dădu 
de Taisia după o stîncă. Toată faţa ei era udă de la- 
crimi iar ochii cătau ciudat — nu mai întîlnise ase- 
menea priviri: parcă se uita spăimîntată, parcă nu-l 
mai cunoştea. 

— Ce-i cu tine? întrebă el. 

Ea tăcea. O îmbrăţişă încet, fără vlagă şi o întrebă: 

— Mă iubeşti ? 

— Da! răspunse ea tare şi limpede. Te iubesc ! Te 
iubesc din ziua cînd ai adus tatii peştele-urlător: Tu 
eşti totul pentru mine în lumea asta. Numai tu-mi «eşti 
drag, nu mai am nevoie de nimeni şi de nimic... 

Închise ochii şi-l îngînă zîmbind : 

— Am aruncat securea în apă... O să mă cerţi, stă- 
pîno ? 

Şi dîndu-şi capul pe spate, zbucni într-un rîs uşor, 
drăgălaş. 

— Nu mai am nevoie de nimic — spuse ea mai tîr- 
ziu, noaptea, cînd el stătea la cîrma luntrii şi vintul 
şuiera în pînze — de nimic, auzi, ursulețule ? Dacă 
tata n-o să-mi dea binecuvîntarea, n-are a face, o să 
mă răpeşti — tu eşti cîrmaci, iar eu nu-s boieroaică 
mare, ne-om cîştiga noi piinea. Da’ tu auzi, Ivan Sav- 
vateevici ? 

El auzea şi nu auzea, pricepea şi nu pricepea. 


Nu cu bogăţia o să trăiesc, ci cu lumea! 
Cîntec 


Tînără-i domnița noastră 
Fără tată, fără mamă. 
Nimeni nu-i s-o însestreze 
Nici s-o binecuvînteze... 
Cîntec 


CAPITOLUL CINCI 


1. VORBE GRELE 


Era într-o duminică dimineaţa. Antip Timofeev 
trînti cu pumnul în masă atît de mînios, încît tresă- 
riră flăcările în candele. Urlă cu turbare: 

— De cîte ori să spun — n-o dau! O sărăcie, un 
cîine rîios, un rît nespălat, ia uite la el! 

— Ia-o mai domol, tătucule, — îl rugă posomorii 
Reabov. 

— Eu nu-ţi sînt tătuc, şi tu nu-mi eşti ginere! răcni 
Antip. Asta n-o să se întimple ! Pleacă de aici cît mai 
eşti viu! Du-te unde ăi vedea cu ochii! 

Plăcintele cu brînză sfiriiau în tigaie, păsările Tai- 
siei cîntau în colivii, soarele lumina viu ca şi înainte, 

toate erau ca totdeauna şi totuşi, toate se urîţiră atit 
că nici nu-ţi mai venea să trăieşti. 

Incet, tîrîndu-şi ciubotele, Reabov ieşi în cerdac. 

— Nu mă dă? întrebă Taisia  arcuindu-şi sprîn- 
ceana. Vai, ce nenorocire, mai rău nici că se poate — 
adăugă ea zîmbind batjocoritor. 

Cîrmaciul se uită la ea fără să înţeleagă — glu- 
meşte ori ba ? 

— Te-ai speriat, văd ! Te-ai schimbat şi la faţă. Eu 
credeam că pescarul meu este cutezător, că îmi iau 
un cîrmaci de nădejde. Dar tu eşti mai tăcut ca apa 
şi mai scund ca iarba. 

Îndrăzneaţă, lîngă cerdac, fără îrică, puse mîinile 
subțiri pe umerii lui şi spuse poruncitoare : 

— Åi să mă răpeşti, ai înţeles, isteţule? 

— Să te răpesc? Unde o să ne ducem ? 

— Om vedea ! Om trăi şi noi cum ne-o fi soarta... 

Rostind aceste vorbe, intră în izbă. 

Apoi necazurile veniră unul după altul. Bătrînul 
căpiase parcă ; îi dădu drept plată pentru pescuit nu- 
mai batog. Trebui să se întoarcă la mănăstire ; aici 
i se scufundă luntrea şi chelarul îl vîndu corăbiei 
„Norul de aur“. Ei, şi într-o seară de toamnă, poru- 
cicul Krîkov veni la Antip să cumpere peşte pentru 
ostașii vămii. Taisia era acasă. Afanasi Petrovici se 
uită la ea şi se fistici. Se fistîcise prea repede ; cum- 
pără scump peştele, încins, sărat prea puţin; plăti 
toți banii — împotriva obiceiului — înainte de a fi 
cărat la cumpărător şi trimise un ostaş călare după 
dulciuri. Taisia nu se uitase la porucic, dar bătrînul 
căzu pe gînduri şi nu închise ochii toată noaptea. 

Krîkov începu să vină mereu la Mhi; şedea tăcut 
sau povestea cam aşa : 

— Odată, un corăbier danez a ascuns nişte limbi 
de cuţit pe care le adusese să le vîndă. L-am prins. 

Taisia împletea cu andrelele fără să ridice privirea 
iar bătrînul rostea îndatoritor : 

— Nu mai spune! Ce întîmplare | 

Şi iară, îndelung, se lăsa liniştea în odaie. Greie- 
rele mai ţiriia o leacă şi apoi tăcea. O păsărică ţopăia 
de colo-colo în colivie; andrelele ţăcăneau între de- 
getele dibace ale Taisiei. 

Porucicul urma sfios : 

— La noi, în casa vămii, un ostaş, Erofeev, a înghi- 
ţii nu de mult, din nebăgare de seamă, un ac! 

— "Ce spui! A murit ? 

— Trăieşte. Iar corăbierul acela danez a mai adus 
şi piper. L-am prins şi cu piperul. 

De îndată ce plecă porucicul, bătrinul Timofeev 
spuse: 

— S-a ars domnul porucic Krikov. Acum n-o să 
mai plece de la noi. L-am prins în nadă! 

Taisia se ridică de pe laviţă, se apropie de tatăl ei 
şi spuse: 

— Asta n-o să se întîmple! 

Ochii i se aprinseră şi roşeaţa îi pieri din obraji. 

Antip se uită mai întîi cu uimire la fiica lui, apoi 
începu să strige. Ea stătea cu spatele, fără să asculte, 
de parcă nu striga la ea, parcă n-avea nimic de-a face 
cu gălăpia din izbă. 

Spre seară, porucicul veni din nou, îmbrăcat fru- 
mos, stropit cu balsam de vanilie, pieptănat cu că- 
rare la mijloc, cu sabie, cu mănuşi şi cu pinteni. De 
data asta fu atît de sfios încît afară de o vorbă-două, 
despre ploaia ce căzuse de curînd, nu mai spuse nici 
un cuvînt, doar tuşea gros şi tare, ca o trîmbițä. Tai- 
sia, galbenă la faţă, nu arunca nici măcar o privire 
spre musafir, iar bătrînul se aprindea cu fiece clipă 
tot mai mult. Folosind o clipă cînd tatăl ei fu chemat 
afară, Taisia spuse porucicului fără să ridice ochii: 

— Pentru Dumnezeu, te rog, domnule, să nu mai 
vii! pe aici. Eu iubesc pe altcineva, n-am să-l părăsesc, 
şi dacă au să mă silească — îmi fac seama. 

Ridică spre el ochii ei mari, străvezii, se îmbujoră 
pînă în vîrful urechiuşelor, zîmbi şi se aplecă iar asu- 
pra lucrului, rostind încet: 

— Jartă-mă pentru supărarea asta ! 

Afanasi Petrovici se întunecă, tuşi atit de tare în- 
cît izba vui, vru să plece numaidecit, dar socotind că-i 
necuviincios, nu se clinti din loc. Simţea nevoia să 
zică ceva, ticlui în minte ce voia să spună şi rosti cu 
glas surd: 

— Asta-i dar concluzia conversaţiei. 

Neînţelegînd ce vrea să spună, Taisia se uită iarăşi 
la el. Krîkov se fistici şi zise deznădăjduit : 

— Taicika, Taisia Antipovna, ce-ai făcut cu mine !? 

Și strîngîndu-şi capul în palme oftă aşa de dure- 
ros încît Taisiei i se strînse inima. În vremea asta 
Kriîkov îşi ciuiuli părul pieptănat cu cărare la mijloc, 
se trase de guler, se descheie şi deodată fu iar 
Afonka cel de altădată, vînătorul, omul de pe Dvina, 
flăcăul fără iaralasticuri. 

Bătrînul se tot sfădea sub fereastră cu nişte artel- 
nici, urîndu-le să dea peste ei oftica şi boşorogeala ; 
iar aici în odaie, Taisia vorbi cu Krîkov pentru întîia 
oară aşa cum vorbeşti cu un prieten bun şi cu inima 
deschisă. 

— Afanasi Petrovici! Nu-i eşti dușman, îi eşti 
prieten ! vorbea ea repede cu buzele tremurînd de tul- 
burare. Ştiu, mi-a povestit, băbuţa Evdoha vă spăla 
pe amîndoi în aceeaşi albie. Afanasi Petrovici, amâîn- 
doi, şi el şi eu, nu te mai avem decît pe dumneata pe 
pămîntul ăsta. Nu-i cu putință să nu ne ajuţi, eşti 
singurul nostru sprijin în lume... 

Îi vorbi multă vreme şi-l rugă să nu-i spună tată- 
lui ei ceea ce vorbiseră. Porucicul şedea sprijinit de 
laviţă şi tăcea. Apoi, tot în tăcere, se ridică şi uitîn- 
du-şi mănuşile, ieşi lovindu-se de uscior. 

In aceaşi seară, la arsanaua luntraşilor, Afanasi 
Petrovici, care avusese vreme să bea zdravăn vodcă, 
îl zări pe cîrmaciul Reabov ridicînd nişte coşuri de 
mesteacăn cu pește uscat. Krîkov îl privi de sus, îşi 
umflă nările şi se gîndi : „Am să-l străpung cu sabia, 
nu-mi rămîne nimic altceva de făcut, acesta e sfirşi- 
tul jalnicei poveşti“. 

Dar nu-l străpunse ci spuse numai : 

— Ivan Savvateevici, am cinstea să te poftesc să 
stăm o leacă de vorbă la o stacană. 

— Uite, numai să car peştele ăsta şi după aceea 
poţi să mă polteşti ! răspunse molcom keabov. 

iCără toate coșurile, se spălă în apa domoală a Dvi- 
nci, se uită la Krikov şi întrebă: 

— Ce-i cu tine, Afanasi, astăzi arăţi de parcă ai fi 
înghițit un băț! Sau eşti bolnav ? 

Sedeau în odata porucicului şi beau bere engle- 
zească. Krîkov îl sfredelea cu o privire tăioasă, isco- 
ditoare, buza de sus îi zvicnea. 

— Să te spintec ? întrebă el. 

— Spintecă-mă ! răspunse nepăsător Reabov. Ce 
mare pagubă e la urma urmei! Ori împuşcă-mă! Ia 
puşca, pune-o pe crăcană şi trage. Eu n-o să mă mişc, 
nimereşti la sigur ! 

Așa şezură îndelung, pînă cînd Reabov pricepu 
despre ce este vorba. Iar cînd pricepu, spuse: 

— Bine, Afanasi Petrovici, ce-o tot ocolim şi des- 
pre treabă nu vorbim ? Vie n-o dau. lar cuvîntul meu 
e sfint. Cată-ţi altă nevastă, asta e tot ce am să 
spun. De-o să cauţi, găseşti, de n-ai găsi, cu aceea 
rămii, dar drumul la Mhi să-l uiţi. 

Krîkov şedea tăcut, greoi după vodcă şi după berea 
englezească ; neobişnuit cu băutura, se muiase de tot, 
parcă îmbătrinise chiar. Auzind vorbele cîrmaciului 
ridică doar pleoapele şi spuse cu jale: 

— Mi-e dragă, cîrmaciule, mi-e atît de dragă... 

Reabov tăcea. 

Răsuflind greu — noaptea era caldă, inăbuşitoare, 
de parcă m-ar fi fost toamnă — Krîkov spuse cîrma- 
ciului să plece. Şi aşa se sfirşi. Krîkov nu se mai duse 
la Mhi, dar lui Reabov nu-i merse mai bine din pri- 
cina asta. Antip se inveninase de tot. O bătu de două 
ori pe Taisia, şi a treia oară fata puse mîna pe un 
ciot și l-ar fi pălit aprig dacă taică-său nu s-ar fi 
ferit la vreme. Antip îl chemă ca s-o dojenească pe 
preotul parohiei lor, apoi pe protopop, şi după el pe 
stareț. La toate vorbele lor Taisia tăcea ca o mută. 

O dată, noaptea, întilnindu-se cu cîrmaciul scoase 
două inele şi spuse: „Uite, să ne logodim — nu-i 
bine aşa, dar noi o s-o facem totuşi...“ 

El mu purta inelul, îl ascunsese acasă, în beci, ca 
să n-o facă de ruşine. Se îngrozea: dacă au să-l a- 
runce în temniţa mănăstirii sau o să se înece sau uite 
cum l-au vîndut acum străinilor, ce o să se facă ea 
atunci, cum o să trăiască ? Cînd se gindea că ar putea 
lua pe altul, fierbea sîngele în el, i se întuneca min- 
tea, zvicnea cu turbare din cap şi murmura : 

— Nu, n-ai să-l iei! N-ai să-l iei, puicuţo! N-ai 
să-l iei! 

Acum, în moaptea asta, îl cuprinse o deznădejde 
amară, cum nu mai cunoscuse pînă acum. Coborînd 
în beci, luă cîrpuliţa cu inelul, îl puse în deget și rosti 
cu tărie: „I-l dau înapoi. Unde să ne ducem amin- 
doi ? Ce ţi-ai închipuit, nerodu'e, golanule, la cine ai 
ridicat ochii ? Cunoaşte-ţi, calicule, lungul nasului 
pentru vecii vecilor. Asta ţi-e ursita, nu căuta alta, 
nu fugi după altceva. Marea, urletul furtunii şi cîn- 
tările în crîşmă — asta-i soarta ta, asta ţi-e viața. 
Ai îndrăgit-o pe Taisia ? Las-o în pace, ce poţi să-i 
aduci în afară de necazuri ? Ce te tot gîndeşti la ţar ? 
Ce nevoie are de tine? Care petreceri de corăbieri ? 
Așa ceva nu poate fi şi nu va fi niciodată. Ia orfanul 
şi du-te să pescuiești pe depărtatul țărm Terski — 
n-or avea călugării mîna atit de lungă să te prindă şi 
acolo. De pe ţărmul Terski îţi faci drum pînă la Kola. 
Şi acolo trăiesc oameni, iar de murit tot în mare ai să 
mori. Pescarii nu mor în izba lor, nu-s îngropaţi în 
ţărmul lutos al Dvinei. Aşa că, de ce să nu pleci ?“ 


Cu sprincenele încruntate, cu barba sprijinită în 
pumni, rămase îndelung memişcat în izba în care se 
născuse, ascultind cum rodea un şoarece sub du- 
şumea. 

Apoi îngenunche în mijlocul odăii şi rosti încet : 

— Binecuvîntează, ltătucule, binecuvîntează, mä- 
mucă, eu părăsesc  Arhanghelskul. Nu mai pot să 

trăiesc aici, m-au canonit, m-au sugrumat de tot. 
m-au obijduit cumplit... 

Aşteptă, de parcă ar fi putut să primească vreun 
răspuns, apoi cătă cu ochii în izbă: n-o găsi vreun 
lucruşor să-l ia ca amintire ? N-o fi pe undeva traista 
tatii, cingătoarea,  mănuşile moi, pe care le ţinea 
minte din copilărie, de pe vremea cînd taică-său îl 
lua, ca pe un păunaş de mare ce era, la drum lung — 
în ţări străine sau spre gheţurile Grumantului, a- 
proape de care, în bezna rece a mării, domneşte im- 
păratul Racilor, cumplitui stăpinitor al oceanului, de 
care se tem toate vieţuitoarele din adîncurile apelor 
— de la peştişorul cel mititel pină la chit — mata- 
hala de o sută de -arşini ? 

Dar nu mai găsi nimic : aşa trăieşte un cârmaci — 
ce-i pe el și-n ladă, ce-i în ladă şi-n mormînt; tot ce 
are, îi ia marea. Numai praf e pe poliţele din izba 
lui ; în dulapuri nu luceşte argintul, în serimuri nu 
zac postavuri, atlazuri şi blănuri. Ce-a cîştigat, a 
mâncat, — cit poate să ciştige un pescar? Făina o ia 
pe datorie, sarea pe datorie, postavul gros pentru caf- 
tan, pe datorie, iar la socoteală vede că nici nu mai 
are ce primi. De aceea se şi înfundă în crişmă. Cum 
vine de pe mare, hai la baie şi de acolo, ţişti în crîşmă. 
Acesta-i drumul bunicilor, al fiilor, asta-i soarta ne- 
poţilor şi nimeni, pare-se, n-o s-o poată schimba, n-o 
să poată înfringe ursita hărăzită luntraşului cîrmaci 
de asprul Dumnezeu al mării. 

A fugit oare el, Ivan Reabov, de soarta lui ? 

A fugit oare tatăl lui, care zi şi noapte nu visa de- 
cît la clipa cînd o să iasă în larg, nu cu o luntrișoară 
ci pe o corabie falnică, şi povestea cu mindrie cum 
va duce acea corabie spre depărtatele mări calde, spre 
țara arapilor, cum va aţunge acolo cel mai de seamă 
cîrmaci și se va întoarce cu slavă şi cu mari avuţii ? 

Ce a rămas din Savvatei Reabov, din neîniricarea 
lui, din vînjoşia, din rîsul lui răsunător, vesel, tună- 
tor > 

N-a rămas nimic. A rămas doar amintirea lui, a 
tătucuiui şi a cîntecului pe care-l îngîna cînd se în- 
torcea o leacă ameţii de la crîşmă — un cîntec amar, 
apăsător și scurt ca însăşi viaţa pescarului de la 
Marea Albă. 


Rogozuri şi ierbuşoară 
Cresc pe cîmpuri şi-s amară. 
Ridichea cu miez bălan 
N-are floare-n niciun an... 


Multe i-au rămas în amintire... 

lată, luntrea pîrîie, se prăvăleşte în adînc, arun- 
cată de valurile vuitoare, sălbatice ; pescarii-artelnici 
îşi fac cruce repede, îl roagă pe sfîntul Nikolai să-i 
scape ; iar tătuca, tot numai spumă, în vântul care 
urlă şi geme, se opinteşte în cîrmă din răsputeri şi 
înjurînd răgușit, voios, porunceşte să se scoată apa, 
să se coboare pînza, să se astupe crăpăturile luntrii... 


Rogozuri şi ierbușoară 
Cresc pe cîmpuri şi-s amară. 


Parcă-i viu tătuca, înaintea ochilor: smoală, clei 
de peşte, solzişori, toate-s lipite de ciubote. Şade to- 
lănit pe laviţă, îşi netezeşte cu mîna lui mare barba 
umedă după baie şi-i ascultă pe chirigiii groşi la 
pungă : 

— Fă bine, Ivanîci, și nu ieşi cu luntrea prea de- 


parte. Cum se stîrneşte furtuna — s-a isprăvit cu 
noi, nici să ne-nchimăm n-om apuca că ne şi ducer la 
fund. Pentru Dumnezeu, Ivanici — n-avem nici un 


zor, îă bine, tătucule... 

Lumina chioară a feştilei pîlptie în sticla afumată a 
carafei ; tata răspunde fără grabă : 

— Taman asta-i rău, că nu-i departe. Dacă ar îi mai 
departe — am ajunge mai bine. Ehei, să mergi pînă 
în ţara arapilor ! Cică ar fi fiind asemenea ţară !? Au 
ba ? Cică pe acolo oamenii-s negri la trup şi umblă 
despuiaţi... 

La auzul vorbelor cîrmmaciului chirigiii schimbă pri- 
viri, şi-o ţin tot pe a lor, turnînd rachiu în bărdacele 
pîntecoase şi  înfulecînd batog. Vorbele se deapănă 
domol, cîrmaciul ocolește răspunsurile, chirigiii stă- 
ruie. După a doua damigeană bat palma. Iar în ziua 
următoare, tătuca... parcă s-ar fi dus pentru cîteva cli- 
pe să ceară un foc la vecin, parcă trebuia să se în- 
toarcă îndată. 

Aşa trăiau pînă cînd într-o zi scîrţii uşa, intră un 
bătrîn pescar albit de ani, se închină la icoane şi 
spuse : 

— Da, văduva lui Dumnezeu, omul tău şi-a dat 
obștescul sfîrşit. L-a înghiţit marea. L-am văzut cu 
ochii mei cum l-au pălit valurile şi l-au izbit de fiare ; 
n-a putut să ţină piept cîrmaciul ; iar luntrea s-a sfär- 
mat. Năprasnică furtună s-a năpustit, doamne iar- 
tă-ne şi ne miluieşte, marea i-a înghiţit într-o clipită 
— aşa a vrul Dumnezeu. 

Puţină vreme şi-a plîns amarul mămuca — s-a dus 
dezbrăcată la apă, iarna, a pălit-o aprinderea de plă- 
mîni şi a murit. A rămas păunașul mării singur pe 
lume să ducă viaţa grea de pescar. Din păunaş a 
ajuns artelnic, din artelnic cîrmaci. Păşea pe acelaşi 
drum, de pe mare la baie, de la baie la crîşmă, să-şi 
pomenească prietenii, să uite de sarea rece a mării, 
de bătăturile sîngerînde de pe mîini, de scîrțiitul lun- 
trei, de urletul furtunii... 

Trăia — cum trăiesc toţi. Şi, iată unde a ajuns. 

Cirmaciul de artel Ivan Reabov trebuie să plece 
de pe meleagurile lui, să fugă, să se ascundă. Pentru 
ce? Cu ochii sticloşi de miînie, cîrmaciul ieşi în cer- 
dac, în ploaia deasă și măruntă. Sprijini uşa cu mä- 
tura şi slrigă vecinei : 

— Hei, cinstită văduvă, îţi dăruiesc izba mea, eu 
plec... 

Vecina se sperie, se apropie, cu capul gol, şi în- 
îrebă : 

— Da’ unde te duci, sărmane ? 

— N-avea grijă de mine; iar izba mea, cred că o 
să-ți prindă bine. Roagă-te pentru robul lui Dumnezeu 
Ivan, ca să aibă şi el parte de o viaţă mai bună pe 
lumea asta. Şi acu”, rămiîi sănătoasă, Gavrilovna ! 

Văduva făcu o plecăciune adincă. 

— i s-a întîmplat ceva, Ivan Savvateevici ? 

El nu răspunse nimic, zîmbi şi plecă. Casele din 
Piaţa Străinilor ardeau pălălaie, vilvătăile şuierau şi 
trosneau, scinteile nu se stingeau în ploaie — zburau 
în toate părţile, aprindeau izbele vecine... Văduva 
plingea înăbuşit, mişcată de bunătatea mujicului 
străin, făcea cruce în urma lui, jeluia soarta cîrma- 
ciului Reabov Ivan Savvateevici. 


2. TINERII 


Taisia nu şi-a luat inelul înapoi. Cum de-a putut 
el să se gîndească măcar că-l va primi? Ascultă tot 
ce-i înşira el, îl privi de jos în sus şi deodată spuse 
cu glas adînc, domol : 

— Trebuie să găsim un popă chiar astăzi, auzi, 
Ivan Savvateevici ? 

Zăvozii lui Antip săreau în jurul lui, mîrîiau bucu- 
roşi, chelălăiau, căutînd să-l lingă pe obraz. El îi goni 


şi o întrebă din nou, neputînd să-şi creadă urechilor : 


— Ce popă? 
— Care să ne cunune noaptea şi să ne scrie la ca- 
tastif. Sint și popi de-aceştia — ştiu eu, am auzit! 


Cunună tineri ca noi. 

— Eşti în toate minţile, Taiuşka ? Pe mine, azi- 
mîine, or să mă îngroape călugării în temniţa mănăs- 
tirii; parcă mulţi au mai ieşit vii de acolo? Iar de 
n-or să mă îngroape — au să mă dea pe mîna celor 
de pe „Norul de aur“. Cu cine vrei să te măriţi ? 

— Cu tine! spuse cu hotărîre Taisia. 

— Eu trebuie să fug de aici! 

— Fug şi eu cu tine! 

— Unde? 

— Unde fugi tu! 

— Şi dacă o să mă prindă? 

— Dacă or să te prindă — te aştept! 

Apoi ea se întunecă la față şi spuse: 

— Eu te-am ales să-mi fii ursit, pricepi ? Dă fuga 
la porucic şi dacă doarme trezeşte-l şi adu-l încoace : 
el o să ne găsească şi popă, el o să ne păzească pînă 
ne cunună popa. Să treci şi pe la Evdoha să-ţi iei 
aurul: popa nu intră în altar pînă nu-ţi caută in 
palmă ! 

Şi-l împinse din spate ca să se mişte mai repede. 

EI o luă la fugă de-i sfîriiau călciiele, o trezi pe 
baba Evdoha, luă aurul şi mărgăritarele şi se repezi 
mai departe, spre vamă. Afanasi Petrovici nu dormea 
— se plimba îngîndurat prin odaia lui. Ploaia răpăia 
pe coperişul de şindrilă, se scurgea în şuvoaie gilgii- 
toare prin ogradă. Lîngă magaziile vămii, paznicii 
bocăneau cu măciuca şi-şi strigau unul-altuia : 

— Veghează ! 

Caraula răspundea : 

— Nu dormi, ciuleşte urechile ! 

— Ti trebuie popă ? rosti îngindurat porucicul. Eu 
să i-l găsesc ? 

Reabov întări clătinînd dim cap. 

— N-aţi putea să vă descurcaţi fără mine ? 

Cîrmaciul tăcea. 

Porucicul luă din cîrligul de lemn mantia gudro- 
nată, voi să şi-o pună pe el dar se răzgindi — o a- 
runcă pe umerii cîrmaciului. Porucicul era mai galben 
ca de obicei, buza de sus fi zvîcnea, iar în ochi îi pil- 
pîia o privire mîhnită. În ogradă porunci unui ostaş 
să pună şeile pe doi armăsari. Caii zvirleau, se muş- 
cau, ostaşul înjura. Pe laviţă, Mitenka dormea dus şi 
zîmbea în somn. 

Cînd plecară, mijea de ziuă ; dinspre piaţă se tîra 
un fum înecăcios ; se auzeau ţipete ; nişte femei plîn- 
geau pe mormanele de cenușă. 

Porucicul dădu bineţe Taisiei, dar apoi nu mai rosti 
nici o vorbă. Reabov aşeză fata pe şa în faţa lui, caii 
odihniţi porniră la trap, şi scoaseră călăreţii pe un 
drumeag lăturalnic spre rohatcă. Cît tinu drumul, Tai- 
sia stătu cu ochii închişi. Parcă nu-și mai dădea sea- 
ma de nimic. O roşeaţă gingaşă îi imbujorase obrajii 
şi ea tresărea cînd și cînd ca de frig. 

— Ţi-e frig? o întrebă Reabov. 

— Ţine-mă mai strîns! răspunse ea. 

Armăsarul sforăia, gonind întins. Taisia îi mîngiia 
cu mîna ei mică, aspră, greabănul arcuit şi ud, căi- 
nîndu-l că duce povară grea. Krikov galopa înaintea 
lor fără să se uite înapoi. Nu departe de un paraclis 
dărăpănat, Afanasi Petrovici opri smuncit calul lîngă 
o izbă răsărită ca din pămînt, fără un pom, fără o 
tufă împrejur, şi sări în glodul moale şi lipicios. Un 
stol de ciori ude croncăneau burzuluite; sub mal, 
Dvina curgea alene în ceaţă. Ploaia se porni iară, şi 
mai tare. 

— Nu te-ai răzgindit ? întrebă Reabov. 

— Nu m-am răzeîndit ! 

— Iei de bărbat un calic! o preveni el. Și izba am 
dat-o astăzi. Unde ai să-ţi găseşti un adăpost, deasu- 
pra capului ? 

— Taci, prostuţule ! răspunse ea abia auzit. 

Krîkov zăbovi mult şi în cele din urmă aduse din 
izbă un popă deşirat, cu chip hrăpăreţ de știucă, som- 
noros, speriat. Cîrmaciul îi arătă aurul, popa dădu 
din cap, făcu o plecăciune şi le spuse să se ducă 
numaidecît spre paraclis, că vine şi el. Legă el însuşi 
armăsarii de o bîrnă, lîngă Iîntînă. Lipăind cu opin- 
cile prin noroi dădu fuga după cintăreţ. Acesta, plin 
de fulgi — jumulise o giscă — alergă după diacon. 
Uşa vechiului paraclis, clădit din bîrne, scîrţii în 
țițini. i 
Pe cînd îl aşteptau pe popă, Krîkov se plimba dus 
pe gînduri prin faţa uşii. La fel, îngîndurat şi mîh- 
nit, stătu toată vremea cît tinu cununia, dar îndată 
ce se isprăvi, scutură din cap, se uită la cirmaci, la 

Taisia, ca și cînd atunci i-ar fi văzul întiia oară, şi 
zîmbi. 

— Acum încotro, însurăţeilor ? Unde nuntim, unde 
bem un mied dres, un cvas tare? 

Mirii tăceau. 

— Aţi căzut pe capul meu — zise porucicul parcă 
în glumă, parcă posomorit — acu’ unde să vă duc? 
Cred că Antip a și început să vă caute. 

— Caute, fluiere a pagubă — rîse Reabov — mulţi 
ne caută acum... 

— Prea eşti colţos, d-aia te caută... 

Porniră din nou, nici ei nu ştiau încotro, în ploaia 
măruntă, prin mahalaua  Arhanghelskului, ocolind 
băltoacele. Taisia, udă pină la piele, istovită, aţipea, 
tresărea şi se trezea mereu. Caii încetiniră pasul -- 
obosiseră şi ei. Pe colnic, Krîkov rămase în urmă și 
le spuse să-l aștepte. Lipsi mult. În sfîrşit se ivi cu 
un sac legat de şa şi strigă: 

— Hai, veseliți-vă, prieteni, mai avem niţel... 

Sosiră spre seară. Ploaia contenise, cerul se înse- 
nină, şi deasupra Dyinei se bolti curcubeul. Nu de- 
parte cîntau nişte femei : 


Tare-s mică, pic de somn 

Şi abia de mai stau trează. 
Dragul meu calcă prin tindă 
Murmurînd ca-ntr-o colindă... 


Pe lingă coliba de pază înfloreau romaniţe albe, 
iar în preajma apei se întindea un covor auriu de găl- 
benele, apoi unul vioriu de geraniu, dincolo de care 
se învălura nemărginită Dvina. Aici se sifirşea ea, 
ieşind în mare. Femeile nu mai cîntau — rămăseseră 
cu ochii la călăreţi şi chicoteau, crezind că aceștia-s 
ostaşi de pază. După o vreme începură din nou: 


Dragul meu calcă prin tindă 
Murmurînd ca-ntr-o colindă... 
Cîntau încetişor, atît de încetişor încit o păsăruică 
care îşi curăța penele nu departe de colibă, îşi văzu 
de treabă mai departe fără să se sperie. 

— Acum nu avem gardă aci. Pînă una-alta o să vă 
ascundeţi în colibă, — spuse Krikov. Dacă se întîmplă 
ceva, trimit încoace un ostaş. Dacă vine ostaşul, tu, 
Ivan Savvateevici, să te întorci cu el: înseamnă că 
am treabă cu tine. Deocamdată mîncarea din sac o 
să vă ajungă — aveţi şi un clondir de rachiu pentru 
nuntă. Poate faci cinste, Taisia Antipovna ? 

Taisia intră în colibă şi dădu roată cu privirea : un 
cuptor văruit, o policioară cu o icoană înnegrită, după 
icoană două linguri de lemn, pe masa ştirbă un co- 
şuleț de mesteacăn cu sare, laviţă, pat de scînduri pe 
care puteau dormi mai mulţi oameni. Zîmbind ca în- 
tr-o ameţeală, se așeză pe pat și împinse ferestruia 
de ţiplă ; suilînd dinspre mare vintul cald pătrunse 
înăuntru, aducînd o miroznă de ploaie, de ierburi încă 
ude, de smoală de la luntrea ce se usca pe mal... 

— În veci n-am să te uit! spuse încruntat Reabov 
porucicului. Auzi, Afanasi Petrovici ? 

— Când unul se îneacă, îţi făgăduieşte o secure, 
iar o dată scăpat, nici coada n-o capeţi, zîmbi Krîkov. 
Hai, ce să mai vorbim, cîrmaciule, ne-om socoti pe 
lumea cealaltă. Ei, ce facem, gospodina ta îşi cin- 
steşte, au ba, musafirul obosit ? 

Taisia îi întinse stacana făcînd o plecăciune. Krî- 
kovy bău rachiul şi spuse pe neaşteptate : 

— Acv’ să mă iertaţi, e vremea să plec! 

Taisia făcu iarăşi o plecăciune. Reabov îşi struni 
armăsarul şi întinse porucicului dîrlogii celuilalt. 

Krikov sări în şa, dădu pinteni iugarului, acesia se 
ridică în două picioare, porni cu pas larg, semeţ și 
curînd iropotul copitetor pieri dincolo de pădurice. 
Taisia stătea lipită de Reabov și asculta glasurile 
molcome ale femeilor care cîntau pe aproape: 


Dormi, hai dormi odor cuminte 
Somnul dulce să te-alinte. 

Tu-mi eşti tinără nevastă 

Dormi, hai dormi... somnul te-adastă... 


3. ŞI DE CE OM RIDE? 


Dimineaţa, veni Mitenka să le facă urări de nuntă 
şi aduse colaci, stafide străine într-un coşuleţ de mes- 
teacăn şi o lumînare. Făcu o adincă plecăciune Tai- 
siei; ea îl sărută pe frunte. 

— Acw eşti fratele meu, auzi Mitenka, ia te uită 
cîţi ne-am strîns: tu, el, Afanasi Petrovici... 

Prînziră tustrei, mîncînd găină friptă şi plăcintă, 
pe care le adusese porucicul în ajun, băură apă dia 
Dvina, apoi se aşezară la soare. 

— Hai să cîntăm ! spuse Taisia. 

Mitenka începu cu însuileţire : 


Fraţilor, dar ziua toată 
Noaptea unde ne-om petrece? 
Gazdă-n zi ne-o fi cîmpia, 
Peste noapte-cea pădure... 


Taisia îi ţinu isonul cu glas plin, răsunător: 


In pădurea mult umbroasă 
Sub pin cu cetina deasă 
Glia de-așternut ne fină 
Pernă-un ciot de rădăcină... 


Reabov stătea culcat cu faţa în sus pe nisipul fier- 
binte, privea pătrunzător, cu nesaţ, chipul  Taisiei, 
şi-i ţinea în palmă mîna mică, ascultînd cele două 
glasuri, îmbinate parcă de cînd lumea: 


Vintul aprig-plăpumioară 
Giulgiu-neaua bălăioară. 
Ploi ne spele iar şi iar 
Iarba fie-ne ștergar. 
Soarele ne fie tată 
Mamă — luna luminată 
Nevăstică — zorile... 

Dvina fremăta molcom lingă maluri, soarele încăl- 
zea tot mai mult, iar pinza unei luntri care intra în 
gura rîului flutura abia zărit. 

— De ce nu cînţi, — întrebă Taisia, aplecîndu-se 
spre fața cîrmaciului. La ce te gîndeşti, Vania ? 

El oită, rîse şi spuse cu duioşie: 

— Nu ştiu cum, dar totul e minunat. Parcă nu-mi 
vine să cred... 

— Crede totuşi! 

Ea îl privea de aproape; rădăcina nasului îi era 
presărată de pistrui ; în ochi îi stăruia o lucire umedă 
— era fericită. 

Mitenka şedea deoparte, prefira nisipul dintr-o 
mină în alta şi povestea : 

— Taisia Antipowna, tatăl dumitale a umblat astăzi 
peste tot, a ajuns pînă la polcovnicul Snivin ; a aflat 
că aţi fugit călare, dar nimeni nu i-a putut spune în- 
cotro ! A trecut şi pe la Afanasi Petrovici dar el a 
făcut pe niznaiul. Tatăl dumitale era beat şi umbla 
împreună cu un cinovnic cu sabie, pe care i l-a dat 
polcovnicul... Şi cinovnicul era beat. 'Cutreierau într-o 
teleagă cu doi cai prim tot oraşul şi făgăduiau bani 
mulţi celui care l-o prinde pe cîrmaci. Acu trebuie 
să vă feriţi ca de foc. 

— O să fugim la Kola, acolo n-au să ne mai 
găsească ! spuse cîrmaciul. Nu-i departe — de la Hol- 
mogorî pînă la Kola e o aruncătură de băț. Fugim, 
Taiușka ? 

— Fugim, — încuviinţă ea lără să se îngrijoreze, 
sîndindu-se la altceva. 

— Da” tu auzi oare ce spun ? 

— Cum să n-aud: să fugim? — m-ai întrebat; 
fugim | — ţi-am răspuns... 

Și zbucni în rîs. Rise şi el. Rise şi Mitenka. 

— Avem şi de ce ride — spuse cirmaciul. Şi adică 
de ce om ride? 

— Mi-am amintit de secure — spuse, rîzînd me- 
reu, Taisia. Cum ai aruncat securea în mare... 

Mitenka plecă spre seară şi ei rămaseră iarăşi 
în doi. 

Valuri înspumate se tălăzuiau spre țărm. Vîntul 
începu să şuiere şi mai tare. Nori grei se tîrau pe cer. 
Reabov cercetă loteca vămii care zăcea pe țărm, îi 
astupă crăpăturile cu cilţi şi găsi vislele; opintin- 
du-se, împinse lotca în apă. Taisia se uita la bărba- 
tul ei printre gene. 

— Tu nu poţi trăi o clipă fără mare, aşa-i? 

Cîrmaciul clipi vinovat şi nu răspunse îndată : 

— Ei, dacă nu-i nevoie, atunci... 

— Bine, să mergem ! spuse Taisia zîmbind. 

leşiră curînd din gura rîului. Cîrmaciul strigă lare 
prin vuietul vântului : 

— Învață şi tu, nevestico ! Dacă m-or prinde, te-i 
face cîrmaci. Pe vremuri, cel mai bun cîrmaci de aici 
era o fată, Marfa ; se ducea pînă la Kanin-Nos şi mai 
departe... Învață şi tu meşteşugul. Iată, vezi — vil- 
toarea asta se face din întîlnirea valurilor înspumate 
pe care le mînă vîntul, şi a riului care le loveşte în 
curmeziş. Să te feresti de vîrtej... Cînd ai nimerit în 
vîltoare, aruncă-te spre mare; de ea să nu te temi, 
să te temi de pietre, de stînci... Să te temi de țărmul 
osos, cum îl numim noi din pricina pietrelor... 

Vîntul ducea lotca năvalnic, vijelios. Zburînd ca o 
pasăre, întră în gura îngustă a rîului şi aplecîndu-se 
puţin trecu de pietrele ascuţite, negre şi lunecoase. 

Pe vînt, în întunericul sur a! nopţii, Reabov poves- 
tea cum se călăuzesc luntrile la vărsarea unui rîu, 
ce semne dau pragurile de nisip. Taisia şedea alături 
la cîrmă, înfiorată de vîntul umed, se lipea de băr- 
batul ei şi întreba : 

— Dar pe aici pot să treacă şi corăbii mari ? 

— Acolo e braţul Murmanskului — nu-i sigur, prin 
el abia trec luntrile de apă mică. lar mai încolo, vezi 
— uită-te încotro arăt eu — locul cela se cheamă îm- 
bucătura Poganaia — acolo apa e foarte mică, să te 
fereşti de ea. Acw uită-te dincoace și ține minte — ai 
să vii singură înapoi. Dincoace e Zamaniha ; să nu 

te încrezi în apa asta — astăzi curge cum o vezi iar 
miine a cotit-o altfel şi dai peste un prag... 

Fără să lase cirma, apăsînd cu şoldul în peretele 
lotcii, cu caftanul descheiat în vînt, cu ochii între- 
deschişi, ţinînd-o cu o mînă pe după umeri, se aplecă 
şi începu să-i sărute faţa udă şi buzele calde, deschise 
în aşteptarea lui. 

— O să ne înecăm, Vanecika ! spuse ea în sfirşii. 

— Împreună ! răspunse el. 

— E păcat să ne înecăm, Vanecika ! 

— D-apăi la Dumnezeu nu-s călugări, e mai uşor 
de trăit. 

— Nu huli... 

Luntrea coti sub vînt şi zbură aplecată încotro o 
mîna iureşul lui ; cîrmaciul lăsă din mînă vîsla de 
cîrmire şi ea căzu pe o parte... 

— Vai, cîrmaciule ! spuse Taisia. Nu ţi-e frică de 
nimic... 


) 4. ODOR CUMINTE... 


După o vreme, Reabov spuse rîzând : 

— Unde am ajuns? Pare-mi-se că nu trebuia să 
ieşim la säkiile astea... Apucă, nevestică cînma şi 
mînă corabia ! 

Taisia suspină : 

— Aş vrea să dorm niţeluş. 

Aţipi. El privi lung împrejur apoi cîrmi repede, 
duse lotca spre coliba vămii, o repezi cu fundul în 
malul nisipos, o luă pe Taisia în braţe şi o duse în 
casă. Departe în sat cîntau cocosii — unul, al doilea, 
al treilea ; hămăiau cîinii. Lui Reabov i se făcu foame. 
Işi turnă o stacană de rachiu şi 'scutură furnicile de 
pe peştele uscat. 

— Dar eu? întrebă Taisia. 

Impleticindu-se, încă somnoroasă, se apropie de el, 
se aşeză alături pe laviţă, vărsă rachiul şi fără a 

spune ceva, cu ochii închişi, începu să mestece pîinea 
goală. Apoi ca în vis, rosti mîngfietor : 

— Dragule... 

— Ce spui? 

— Dragule! — rosti ea din nou. Dragule ! Bărbatul 
meu ! Iubitule ! 

Rîse, se lipi de umărul lui, suspină şi spuse po- 
rumcitor : 

— Acr du-mă la culcare! 

Mirîndu-se de ea, de tot ce se întîmplase, o luă din 
nou în braţe, o culcă şi se aşeză alături; genele ei 
tresăriră. I] întrebă : 

— De ce nu cînţi 2? Cîntă ceva ! Măicuţa mea îmi 
cînta |! 

— Nu mă prea pricep la cîntări... 

— Hai, cîntă... 

Sfiindu-se, el începu un cîntec despre rogoz şi ier- 
buşoară. 

— Nici nu vreau să-l asculti — făcu îmbuinată 
Taisia. Cîntă „Odor cuminte“. 

Cîrmaciul îşi drese glasul şi începu cu mai multă 
duioşie : 

Tu-mi eşti tînără nevastă... 


— Nu de aici! se împotrivi Taisia. Ai sărit o ju- 
mătate de cîntec. Cîntă de la început! Ţi-am porun- 
cit doar, cîntă ! 

Cîrmaciul îşi drese iar glasul şi o luă de la început: 


Dormi, hai dormi, odor cuminte, 
Somnul dulce să te-alinte... 


— Ei, ai văzut? zîmbi Taisia. Dacă vrei, ştii să 
cânţi... 

ÎI cuprinse cu mîinile după gît, îl trase aproape şi 
spuse : 

— Pînă aci ţi-a fost, cîrmaciule. Ai fost flăcău, de 
capul tău, iar acu' — ia spune? Astăzi ce ești? Nu 
te-am lăsat să bei rachiu — n-ai băut. Vrei să-ţi dau? 

Fără să aştepte răspunsul, sări, umplu siacana pe 
jumătate, se gîndi o clipă, vărsă un strop pe duşu- 
mea şi i-o întinse: 

— Bea ! 

— Să beau? 

— Bea dacă-ţi spun ! Stai, beau şi eu cu tine ! 

Sorbi o înghiţitură, se strimbă şi oftă cu milă parcă, 
atunci cînd cîrmaciul bău stacana pînă la fund. Apoi 
cu mina ei vînjoasă îl luă de păr, îi dădu capul pe 
spate şi întrebă : 

— Ţi-s dragă, Vamnecika ? Așa, ca nevastă, ţi-s 
dragă? Spune îndată, că altfel plec! 

— Dragă ! 

— Dar celelalte ? 

— Celelalte? nu pricepu el. 

— Celelalte, ale tale... felurite... 

Îl înşfăcase cu amîndouă mîinile de păr. 

— De ce felurite ? Ce-are a face... 

Ea privi ţintă în ochii lui, așteptind. 

— Şi gizii, ceia care căznesc oamenii, sînt mai 
miloşi ! zîmbi Reabov. 

Taisia îl trase tare de păr şi strigă: 

— Spune ! 

— Păi, ce să spun, zvăpăiato ? 

— Să spui tot, auzi ? Totul, de-a fir-a-păr. Pină la 
cel din urmă firuleţ... 

Pe neaşteptate îl împinse de lingă ea şi-l rugă cu 
glas tinguitor : 

— Să nu spui, puiule, să nu spui nimic. Chiar dacă 
am să te rog cu lacrimi — să nu asculţi, orice aş zice... 

El ridea şi-i mîngiia cozile ; ea îl privi în ochi fără 
să clipească şi-l întrebă : 

— Cit poţi să te uiţi aşa? Pînă dimineaţă, poţi? 

Dimineaţa Mitenka veni iarăşi, aducînd un urcior 
de lui cu lapte, brînză şi o pîine. Le povesti noutăţi : 
preasfinţitul Afanasi sosise pe neaşteptate la Hol- 


184 i 


mogori, tare mînios pe polcovnicul Snivin. Nu l-a 
blagoslovil şi nici nu l-a lăsat să-i pupe mîna. S-a 
închis cu el în odaie şi l-a pălit de două ori cu cîrja 
peste chelie... 

Polcovnicul Smivin s-a speriat şi s-a zăvorit în 
casă. În oraş s-au mai liniştit apele... Numai un sin- 
gur om s-a ridicat făţiş împotriva lui Afanasi — ma- 
iorul englez James ; se zice că ar fi scris la Moscova, 
în Kukui, şi spune tuturor că rubedeniile lui de acolo 
au să dea scrisoarea în mîinile tarului. Singura nă- 
dejde ar fi ca scrisoarea să nu-l întîlnească pe măria 
sa Petru Alexeevici — cică ţarul vine cu luntrile ide 
ia Vologda în jos spre Arhanghelsk. 

Toţi hamalii care fuseseră duşi la pricaz pentru în- 
tîimplarea cu banii calpi au fost lăsaţi slobozi după 
cercetare. 

Căpitanul Uurkwaard face pe veselul dar umblă 
mai tăcut ca altădată ; cică pe nostromul lui l-ar fi 
închis la post şi rugăciune în magazia de partme... 


— Călugării ce fac? — întrebă Reabov. 
— Ce să facă? — răspunse Mitenka — cîntă co- 


coşeşte şi chimuiesc oamenii. Umblă vorba că au 
cetluit în funii nişte pescari şi i-au zvîrlit în temnița 
mănăstirii. 

Reabov se posomorî... 

Astfel, mai trăiră tibniți cîteva zile, răcoriţi de 
vîntul de pe Dvina, încălziţi de razele soarelui. Rea- 
bov îşi făcuse răboj dintr-un pin uscat, ca să nu în- 
curce zilele cît huzurea boiereşte. 

— N-o să turbez cumva de atîta şedere? o îm- 
trebă el o dată pe Taisia. 

— Ţi-e dor de mare? zise ea. 

— Păi, măcar de-aş fi mers în mare... 

Asculta îndelung cum vuiau valurile înspumate, 
urmărea cum se călătoreau norii în tării şi poves- 
tea : 

— Priveşte totdeauna văzduhul de deasupra mării. 
Dacă-i prea străveziu şi se vede departe, dacă mai 
suflă şi vântul — vine durtună, şi încă ce furtună. 
Dacă în zări e ceaţă cum a fost astăzi, iar de cu 
seară cerul ardea în toate culorile curcubeului — 
du-te liniştit, nădăjduieşte... Dar mai uită-te cînd şi 
cind la nori... 

Răsucind un firicel de iarbă, Taisia se uita ţintă 
la cîrmaci, fără să clipească — parcă asculta, parcă 
nu asculta de loc. 

— Da’ tu la ce te pîndeşti? întrebă el deodată. 

— Miceşti drag — spuse ea galeş — numai la asta 
mă gîndesc... 

Apoi se duse să spele nişte albituri în Dvina iar el 
se aşeză alături de ea în tăcere. Marea vuia în de- 
părtare dincolo de stînci, acolo unde pescarii ridi- 
cau ancorele, înălțau pînzele şi porneau în larg. 

— Asta n-are să dăinuie multă vreme! rosti 
Reabov. 

Taisia se îndreptă de şale, îşi şterse fruntea şi 
oltă. 

— Dar re ai vrea? 

— Păi eu-s un om al mării — răspunse el — nu 
pot să trăiesc fără ea! 

Şi se mohori. 

Dis-de-dimineaţă sosi un ostaş de la vamă cu po- 
runcă de la porucicul Krîkov: să vină în oraş cu 
lotca pitită la locul ştiut, să fie cu băgare de seamă 
şi să llreacă pe ostrovul Moseev — acolo îi va spune 
totul Mitri-tălmaciul. Să fie îmbrăcat bine, să nu bea 
nici un pic de rachiu. Taisia Antipovna, căreia îi tri- 
mite închinăciuni, să nu se sperie şi să nu se supere. 

— Oh, Vamecika ! strigă speriată Taisia, îngăl- 
benindu-se deodată. 

Pe drum ostaşul îi povesti lui Reabov alte nou- 
tăţi: ţarul Petru Alexeevici urma să sosească chiar 
în acea zi din Holmogori. Acolo fusese întimpinai 

cu mare pohifală: bătrinul Afanasi îi ieşise inainte 
în sobor, înveşmîntat cu odăjdiile arhiereşti, se trä- 
sese cu tunul, se cântase urarea întru mulţi ani iar 
preasfinţitul dăduse un ospăț în sala crucii. Dar 
toate astea au trecut repede și țarul a binevoit să 
se ducă de îndată pe jos la neguţătorii Bajenini unde 
a petrecut o zi întreagă, cercetînd dulgheriile de co- 
răbii şi felul cum se lucrează acolo. 


Hai, da' el îşi face galere uşoare 
Galere uşoare... 
Ciîntec 
Am rugat să nu se facă pentru mine nici 
un fel de ceremonii. 
Petru I 


CAPITOLUL ŞASE 


I. TINARUL CĂPITAN DE VAS 


Pe ostrovul Moseev, Mitenka şedea sub un pin chir- 
cit, pe o buturugă, şi îndoind cite un deget, înşira lui 
Reabov numele celor care îl însoțeau pe ţar în că- 
lătorie : cneazul Goliţin, Saltikov, Buturlin, Schein, 
Troerukov, Narîşkin,  Pleşceev şi străinii — Patrick 
Gordon, Lefort, precum şi emeazul Romodanovski... 

— Iaca, aci” o să avem cui.să ne deschidem inima, 
să vorbim pe şleau, ca la noi, pescăreşte ! spuse Rea- 
bov rîzind. Şi-l trase pe Mitri de nas: 

— Ei, tu eşti boier după cum văd! Ai avea acolo 
cumetri ?! 

Se revănsau zorile sure, pîcloase, şi pe cer plu- 
teau nouri scămoşaţi. Mai sus, lingă palatul ţarului 
bubuiră tunurile şi vuietul lor stărui îndelung în 
văzduh. 

— Aşa da! — rosti Mitri. 

— Hai să ne uităm! îl îndemnă cîrmaciul. 

Se apropiară de birnele de la marginea apei. Os- 
trovul Moseev, tăcut altădată, era de nerecunoscut. 
Pe malul lin al Dvinei, pe lutul lunecos muiat de 
ploaie se înghesuia o mulţime de tîrgoveţi : hamali 
zdrenţăroşi, neguţători cu dare de mînă, pîntecoşi, 
trăiţi bine, care veniseră de la deal la iarmaroc, cu 
plutele, aducind mărfuri din Iaroslavl, din Kostroma, 
Vologda, Ustiug, Soli-Vicegodskaia ; pescari cu ciu- 
bote pescăreşii înalte pînă la şolduri, cu flanele şi 
cu caftanele aruncate pe umerii vînjoşi ; neveste de 
pescari trupeşe, vesele, cu limbi ascuţite, cerşetori, 
popi fără enorie, golani, călugări fugari, harabagii de 
pe Dvina, luntraşi sărmani care trăgeau la edec pe 
rîu, în arteluri mari, luntrile neguţătoreşti... 

Pentru rînduială şi frumuseţe, între mulţime şi rîu, 
chiar pe mal se întindeau într-un şir lung, cot la cot, 
ostaşi cu puşti şi cu spănpi. Vîntul rece care sufla 
pe rîu zburlea bărbile sure ale desiatnicilor, sotni- 
cilor şi piatidesiatnicilor !, flutura poalele caitanelor 
lungi, verzi, udate de ploaie, dar ostaşii stăteau me- 
mişcaţi şi numai rotofeiul, greoiul polcovnic Snivin, 
cel cu obrazul alb, călărea «de colo-colo chiar pe malul 
rîului, cercetindu-şi ostaşii şi dînd miînios cu armă- 
sarul negru peste tingoveţii mai îndrăzneţi care se 
vîrau printre rîndurile ostaşilor. 

Pe ostrovul Moseev se aflau puţine tunuri, dar iu- 
marii le mînuiau cu atîta iscusință încît oamenii îi 
priveau cu gura căscată : tunarul băga pulbere, cîlţi, 
le înfunda bine şi i se aducea îndată aprinzătorul. 


1 Comandanți peste zece, o sută și cincizeci de oameni. 

Trăgea şi fără a aştepta să se răcească ţeava tunu- 
lui, vâra iarăşi pulbere... 

De la arsana, un drum larg, mare, podit cu scîn- 
duri curate, peste care se aşternuseră 'covoare, ducea 
către o casă care privea spre Dvina, cu cele zece fe- 
restre arătoase, care aveau geamuri de sticlă ; ală- 
turi se mai afla o căsuţă cu şase ferestre de ţiplă, 
frumos și felurit colorate. Lîngă uşi, ici şi colo, se 
înălţau pini şi sub fiecare pin veghea cîte un ostaş 
de pază, mustăcios, ca un motan, cu puşcă, şi 
spangă la cingătoare. În case începuse să se facă 
focul în sobe. Fumul ieşea prin hornuri; în cuhne, 
bucătarul străin, cu nădragi umflaţi, scurți, şi cu 
scufă pe cap, tăia capetele giştelor îndopate. 

In vreme ce cîrmaciul cerceta din ochi casa taru- 
lui şi cuhnea, mulţimea de pe mal lărmuia mînioasă : 
tunurile bubuiră iarăşi atît de tare încît Reabov surzi 
de tot cîteva clipe. îşi căpătă iarăși auzul abia după 
o vreme, cînd începură să tune trîmbiţaşii şi, deschi- 
zînd larg uşile, dădură glas isonarii soborului. Mul- 
țimea se îmbulzi mai în faţă şi încremeni pe loc. 

Ploaia turna acum cu găleata, se revărsa în şu- 
voaie, biciuind oamenii, pămîntul, fața învălurată a 
Dvinei, al cărei mal de dincolo mu se mai zărea prin 
pînza deasă a puhoaielor de apă şi numai se ghicea 
departe sub nourii grei, suri şi apoşi. 

După ce zăbovi o vreme pe loc fără a putea să 
vadă bine, din pricina pedestraşilor şi călăreţilor, 
vasele ce se apropiau pe Dvina, Reabov se urcă pe 
dimbul pe care fusese aşezat un tun, gindindu-se că 
într-o asemenea învăâlmăşeală nu-i mai ardea niciunui 
chelar sau poliţai să-l mai caute... 

Priveliştea care i se desiăşură înaintea ochilor îl 
uimi. Din picla mohorîtă ieșeau  luntri şi barcazuri 
noi, mari şi grele, împodobite cu mătăsuri, cu co- 
voare persiene şi tătăreşti, cu ţesături înflorate, cu 
flamuri şi cu steaguri. Vislaşii ridicau lopeţile, Iun- 
traşii aruncau parîmele, vasele trăgeau la mal scîr- 
țîind. Trîmbiţele vuiau, clopotele băteau să se spargă, 

iar isonarii soborului, ieşind în întimpinarea ţarului, 
cîntau dulceag „Întru mulţi ani să trăiască“. 

În vremea asta, pe luntri se iveau unul după al- 
tul oameni îmbrăcaţi atît de strălucit, de măreț, cum 
nu-i mai fusese dat lui Reabov să vadă vreodată. 

Mulţi dintre oamenii aceştia, rebegiţi, în ploaie şi 
vânt, se înfoioleau în mantiile lor lungi şi se uitau 
cu silă la băltoacele de pe ostrovul Moseev, la că- 
suţa ce părea un palat celor de pe Dvina, la mulți- 
mea care striga vinzolită, la călăreţii care loveau în 
stinga şi în dreapta cu biciuştile. Dar sprincenele în- 
cruntate şi chipurile posomorîte dădeau însoţitorilor 
țarului mai multă măreție, insuilînd supunere și 
teamă. 

Reabov nu simţea nici o teamă, şi, privind feţele 
lor morocănoase şi buhăite, îşi zise: „ia, nişte gran- 
guri“, şi-l cătă cu privirile pe ţar. Dar pe plute şi în 
luntri se aflau atîţi oameni şi toţi aveau veșminte atît 
de strălucitoare, încît ochii cîrmaciului alergau în 
toate părţile: colo, o pălărie îi părea într-adevăr 
vrednică de ţar; dincolo vedea o perucă tare bo- 


gală — pesemne că acela «e ţarul; în altă parte un 
bunduhos voinic cu barbă stufoasă ridea prea zgo- 
motos — n-o fi ţarul? Un altul se uita crunt ca o 


fiară — poate el e! 

Nişte oameni în caitane scurte traseră cea dintii 
şi cea mai mare dintre luntri spre arsana şi se gă- 
tiră s-o lege cînd deodată un lungan de vreo două- 
zeci şi cinci de ani, cu capul gol, cu păr negru cfr- 
lionţat, le strigă că nu-i bine ce fac, că trebuie să 
tragă luntrea altfel, ca să aibă loc încă o plută. Oa- 
menii în caftane ziseră ceva împotrivă, apoi se supu- 
seră şi se apucară să tragă cu toţii luntrea de-a lun- 
gul malului. În vreme ce ei trăgeau, tînărul le dä- 
dea porunci, chibzuite, fără grabă. Iar şuvoaiele de 
ploaie îi biciuiau părul cîrlionţat, mantia cafenie 
care-i atîrna pe un nunăr şi cămaşa de croială stră- 
ină, descheiată la git. 

„E căpitanul iuntrilor“, — gîndi cîrmaciul. Auzind 
cum dădea porunci flăcăul cel oacheş  însoţitorilor 
ţarului, îşi făcu încă o părere: „Se vede că a ajuns 
tare şi mare !“ 

Dar pe ţar tot nu putea să-! afle: prea erau mulţi 
boieri în luntri — şi îmbufnaţi, şi mînioşi, şi trufaşi, 
unul mai îudul ca altul, cu pene, cu păr calp, cu hor- 
bote, cu gugiumane înalte boiereşti — cum să mai 
dai de ţar? 

În vremea asta, luntrea cea dintîi şi o plută tra- 
seră la mal, a treia fu legată de un stilp cu cîrlig 
iar alte vase îşi aşteptau rîndul să-şi arunce parf- 
mele. Oamenii cu caftane verzi scoaseră de pe bar- 
cazul din capul şirului o scîndură lată şi o aruncară 
pe mal, dar căpitanul cu păr cîrlionţat le strigă ia- 
răşi că nu fac bine şi «dînd în lături pe boierii cei 
bărboşi se apucă cu mîinile lui lungi să aşeze scîn- 
dura mai temeinic, mai trainic. După ce o aşeză cum 
trebuie, făcu o plecăciume şi întinse mîna poftindu-i 
să coboare. 

Atunci Reabov îl văzu pe ţar. Țarul stătea chiar 
lingă sscîndură ; dîndu-şi pe spate mantia ţesută cu 
fir se sprijinea într-un toiag lung, strălucitor, bătut 
cu nestemate şi, prietenos, binevoitor, aşa cum se 
cuvine să fie un ţar, zîmbea cu faţa sa plină, albă, 
cu gropiţe în obraji. Se uita nu la mulţimea adunată 
pe mal, nu la gălăgiosul şi ctrlionţatul căpitan, nu 
la călăreţi, nu la praporele bisericeşti, nu la cîntă- 
reţii în stihare ude, ci încotrova, departe, sus, undeva 
între ploaie şi nouri, acolo unde 'se şi cuvine să se 
uite țarii cei plini de măreție. 

„La uite cum arată ţarul !“ zise Reabov şi-l ghionti 
cu cotul pe un tunar care stătea smirnă lîngă el. Acesta 
aruncă o privire spre Reabov şi-l luă în ris: 

— Cum să fie ăla ţarul! Halal ţar! 

— Da” cine-i? întrebă cîrmaciul. 

— Prea-i de rînd! zise tunarul. 

— Aş! rosti zîmbind Reabov. la uite-l ce ţeapăn 
stă, nici nu mişcă — numai aur şi nestemate... 

Zîmbimd binevoitor dar aspru, ţarul se oprise pe 
arsana. Mina lui încărcaiă de inele strîngea toiagul 
de preţ. Danpătu! clopotelor vui cu o nouă putere, 
copleşind susurul înfundat al ploii, isonarii începură 
cu glasuri răsunătoare axionul grecesc al bunei în- 
voiri „Saltă şi te bucură Sioane“. Țarul mai stătu 
locului cîteva clipe apoi făcu un pas pe scîndura 
acoperită cu covoare, care se îndoi sub picioarele lui, 
şi deodată, în acea clipă sărbătorească, căpitanul cel 
deşirat făcu o poznă atît de năstruşnică încît Rea- 
bov rămase cu gura căscată : puse o piedică ţarului 
cu piciorul lui încălţat cu botfor. Țarul se poticni, că- 
pitanul îl împinse din spate şi zbucni în hohote de 
rîs. „Ce ai să păţeşti llăcăule !“ — gîndi Reabov. Dar 
gluma trecu neaşteptat de uşor pentru căpitan. Ţarul 
se feri de el cu mîna şi porni în sus pe scîndura ce 
se îndoia. Căpitanul rîdea încă scuturindu-şi capul 
cîrlionțat şi însoțitorii lui rideau de asemenea. lar 
Reabov gîndi încrumtat : „Dacă aş fi fost eu ţar, nu 
rideaţi voi de mime, n-aveţi grijă !“ 

În urma ţarului, unul după altul, împieptoşîndu-se 
cu fală, porniră spre case însoțitorii lui — boierii, 
străinii, cnejii şi sfetnicii. Ostașşii sosiți cu ţarul se 
şi înşiruiseră de-a lungul «drumului ; înaintea osta- 
şilor se scălimbăiau măscăricii ţarului. Alb ide spaimă, 
neeuțătorul Litkin se repezi în întîmpinarea ţarului 
cu o tipsie de argint în mîini. Isonarii începură cîn- 
tarea „Domnul, Dumnezeul nostru ni s-a arătat 
nouă“ ; fără a cuteza să calce pe covor, neînţelegînd 
ce-i strigau alţi neguţători, Lîtkin îngenunche într-o 
băltoacă şi întinse ţarului tipsia cu pîine şi sare. Ţarul 
nu se opri din mers şi fără a lua tipsia întoarse capul, 
arătind înapoi, ca şi cum ar fi spus că nu lui tre- 
buie să i se dea. Litkin rămase cu gura căseată... 

— Pîinea, stăpine, măria ta, pentru Dumnezeu, 
rogu-te... 

Dar ţarul nu mai întoarse capul şi întră ţanţoş 
înaintea tuturor în palatul lui. 

['sonarii tăcură, dangălul clopotelor suna tot mai 
tărăgănat şi în sfîrşit amuţi și el. Zimbind, tunarul 
îi spuse lui Reabov : 

— Nici anul trecut nu l-am cunoscut nuimaidecii... 

— Pe cine? întrebă cîrmaciul. 

In clipa aceea ieşi din casă un boier dintre cei 
care 'sosiseră cu ţarul, porunci ceva cîntăreţilor şi 
zbucni în rîs. Grăbindu-se, încurcîndu-se, cîntăreţii 
începură să cînte din nou; tunarul duse aprimzăto- 
rul la gura închizătorului, tunul bubui, clopotele 
zbucniră şi mai năvalnic, şi mulţimea întoarse din 
nou privirile spre luntri unde trebăluiau oamenii, 
descărcînd sacii şi butoaiele, şi unde acelaşi căpitan 
înalt se plimba vorbind cu unul dintre însoțitorii ta- 
rutui, un boier firav şi pirpiriu. 


„Atunci care o fi țarul? — se întrebă Reabov, în- 
ciudat de încurcătura în care se afla — acela să 
fie ?“ 


Dar boierul cel firav n-avea în el nimic măreț ñar 
din luntri mu mai cobora nimeni în afară de nişte 
oameni în caftane, hamali, luntraşi şi muncitori. 

Căpitanul dădu deodată pe luntre nişte porunci, 
lăsă capul în jos şi porni repede de-a lungul co- 
voarelor — spre casă. Nu se uita în lături, nu ridica 
ochii de la scîndurile de sub picioare şi se vedea 
că e stingherit de privirile mulţimii: mergea iute, 
cu pas cînd mai întins, cînd mai scurt; cizmele lui 
tropăiau apăsal iar părul negru, ud, îi cădea în şu- 
vite pe obraji... Însoţitoru! cel firav se ţinea repede 
după el. 

In întîmpinarea căpitanului răsuna, revărsîndu-se 
plăcut şi lin, cîntarea isonarilor; se tălăzuia mulți- 
mea dornică să vadă tot; se împleticea pe picioare 
galben la faţă, posomorit şi cumplit de speriat, ne- 
guțătorul Lîtkin, cu tipsia de argint pe care se în- 
muia, udaţă de ploaie, piinea rotundă. 

Deodată căpitanul se opri în faţa neguţătorului, îi 
luă tipsia din miini fără să ridice capul, se plecă 
uşor, o dădu însoţitorului său şi intră în palat. Mul- 

ținea începu să lărmuiască, să strige cu înflăcărare 
— în sfîrşit înţeleseseră toţi care era ţarul. Isonarii 
sfirşiră stihul cel de pe urmă, tunurile bubuiră încă 
o dată şi totul amuţi. 

„Straşnic ţar! gîndi Reabov şi se scărpină la 
ceafă. Ce mai ţar ! Nu, fraţilor, ăsta nu-i ţar! Nu se 
află asemenea țari pe lume !“ 


2. PENTRU GIND NU SE IA VAMĂ! 


Stătu încă o vreme privind lung în urma ţarului. 
Careva din spate îl atinse de mînecă. Cîrmaciul în- 
toarse capul şi-l văzu pe Afanasi Petrovici. 

— Hai, Ivane! îl chemă porucicul. Stolnicul ţa- 
rului Silvestr Ievlev şi voievodul nostru Apraxin îs 
colea aproape, se uită la Dvina. Poate om izbuti să 
stăm de vorbă cu ei... 

— Şi dacă n-om face nimic? întrebă Reabov. 
Parcă voievodul mu ştie de ce se ţin străinii pretu- 
tindeni ? Totuşi el nu le taie din gheare! 

Krikov oftä. 

— Voievodul are în gînd un singur lucru — ştii 
şi tu — durează o corabie. Hai să vorbim cu ei. Iar 
de n-om afla dreptate, atunci îţi iei hamul şi praş- 
tia şi pleci de aici. Pe lîngă meleagurile astea sä- 
race, mai sînt şi Peciora, şi Kem, şi Lop. Și la Kem 
trăiesc oamenii, nu mor — pescuiesc lostrițe pentru 
călugării din Soloveţki. Trăiesc şi pe Vig, şi la So- 
roca, trăiesc şi la Virma, la Suma, la Umba şi Var- 
zuga. Sînt sărării mănăstireşti, joagăre, poţi să te 
duci la Kandalaşka, la Terski, pe țărm la Zimni... 

— Da' ale cui păcate le-oi trage ca să pribegesc 
aşa ? 

— Alţii şi mai abitir ca noi plînge cu lacrimi 
amare! răspunse mohorit Afanasi Petrovici. 

Voievodul Apraxin — un om încă tînăr dar por- 
nit spre îngrășare — şi însoţitorul ţarului, care cu 
cîteva clipe mai înainte primise pîinea din miinile 
acestuia — un bărbat nu prea înalt, galben la faţă, 
cu ochi albaştri, în mundir ostăşesc stăteau pe un 
dîmb şi rideau de ceva, împreună cu alţi însoțitori 
ai ţarului. 

— Ne apropiem ? întrebă Krîkov. 

Reabov încuviimță din cap. Când se apropiară de 
ei, Apraxin îi privi lung şi aspru. 

— Avem o rugăminte către înălţimea voastră, 
cneazule voievod ! rosti cuviincios Afanasi Petrovici. 

Însoţitorii ţarului întoarseră capetele şi încetară 
rîsul. Apraxin întrebă : 

— Porucicul Krîkov ? 

— Krîkov, cneazule voievod. 

— Astăzi mi-a vorbit de dumneata polcovnicul 
Snivin, s-a plins... 

Afanasi Petrovici ascultă liniştii, privind în ochii 
voievodului. 

— Dumneata ai descoperit banii calpi pe o cora- 
bie străină ? 

— Eu, eneazule voievod. 

levlev şi Apraxin schimbară o privire repede. 

— Din pricină că am fost mereu prins de treburi 
în legătură cu corăbiile, nu ţi-am făcut cunoscut la 
vreme mulţumirile mele — spuse voievodul. Dum- 
neata, domnule porucic, te-ai purtat cu vrednicie şi, 
în pofida plîngerii polcovnicului Snivin care greşeşte 
și nu cunoaşte adevărul, socot ca o cinste pentru mine 
să-ţi aduc laude pentru fapta dumitale îndrăzneață. 
In această împrejurare, dumneata ai dovedit o fer- 
mitate neobişnuită şi sînt foarte bucuros că am în 
voievodatul meu un asemenea ostaş. 

Krîkov nu înţelese, ca şi mulţi dintre cei de faţă, 
ce este aceea fermitate, dar pricepu 'de îndată că vo- 
ievodul e mulţumit de el — şi se bucură. Începu să 
povestească necazul cîrmaciului şi tot ce îndurase 
acesta în ultima vreme. Afanasi Petrovici vorbea re- 

pede, stăpînindu-şi cu greu tulburarea. Voievodul şi 
ceilalţi dimprejur ascultau cu Iuare-aminte, se uitau 
cu milă la Reabov şi, cînd nu erau lămuriţi asupra 
vreunui lucru, puneau întrebări. 

— Cîrmaciul putea să mă caute — spuse Apraxin. 
Nu e atît de greu să stai de vorbă cu mine. Zi şi 
noapte sînt în dulgherii — fie la Vavciuga, fie la 
Solombala... 

— Pină la Dumnezeu te mănîncă sfinții! răspunse 
Reabov. Pînă la înălţimea ta trebuie să-ţi pleci spi- 
narea în dreapta şi-n stînga iar noi cei de la Marea 
Albă nu prea sîntem deprinşi să ne plecăm. Nu ni 
se îndoaie spinările... 

— Sînteţi mîndri, aşa-i ? întrebă Apraxin zîmbind 
uşor. 

-— Ne cunoaştem lungul nasului! răspunse aspru 
cîrmaciul. Cei avuți huzuresc iar sărmanii cerşesc. 

Voievodul tăcu o clipă, apoi spuse liniştit : 

— Aşa-i lăsat de la Dumnezeu din vecii-vecilor. 

— Oare ? 

— Da’ tu cum zici? 

Reabov tăcea, privind cu ochi zîmbitori la Apraxin. 

— De ce nu vorbeşti ? 

— Pentru gînd nu se ia vamă! răspunse molcom 
Reabov. E mai înţelept să taci... 

— Ţinînd minte porunca măriei sale — îl între- 
rupse repede pe cîrmaci Krikov —— am găsit de da- 
toria mea să aduc în faţa dumneavoastră pe acest 
cîrmaci vestit în toată Marea Albă pentru ca ma- 
rele căpitan să se poată încredința cît de buni sînt 
meşterii luntraşi de pe aici, care pot fi puşi în slujba 


ţarului... 
Curteanul cel cu ochi albaştri clătină a încuwviin- 
tare din cap — pasămite totul se afla în bună rîn- 


duială, nu era nimic de neînțeles. Si întrebă cu lu- 
are-aminte : 

— Poţi să călăuzeşti orişice vas, cîrmaciule ? 

— Nu-i treabă grea. Totu-i să fii deprins. 

— Nici furtuna nu te sperie ? 

— De ce să nu mă sperie? Cine pe mare n-a um- 
blat — acela spaimă n-a încercat, aşa se spune la 
noi. Nu-i om, boierule, care să nu se fi speriat măcar 
o dată. Totu-i să ştii cum să te porţi, să nu-ţi uiţi le- 
gămintul... 

— Ce legămînt ? 

— Iaca, de pildă, eu sînt mai mare peste luntre 
sau în artel. Însemnează că m-am legat faţă de oa- 
menii rămași pe țărm, să-mi fac seama dacă din vina 
mea or pieri pescarii. Așa-i obiceiul la noi în Arhan- 
phelsk, orașul corăbiilor, adăpostul luntrilor. Asta-i 
ca şi un jurămînt. Legămîntul dat îi ca glontele scă- 
pat... 

Privi drept în ochii albaşiri, pătrunzători, ai stol- 
nicului, privi atît de deschis încît levlev rosti şi el 
vesel zicala : 

— Legămintul dat îi ca glontele scăpat. 

— Aşa-i datina la noi, boierule. 

— Va să zică vrei să fii corăbierul ţarului ? 

— De bună seamă ! 

— Bine — spuse stolnicul — o să-ţi facem o hîr- 
tie. Deocamdată mai plimbă-te pe aici, aşteaptă... O 
să ţi-o scrie cneazul-voievod... 

Dădu din cap și plecă cu Apraxin spre palat. Ina- 
inte de a intra se uită înapoi : cîrmaciul, cu capul gol, 
cu cămașa curată, descheiată, lăsînd să i se vadă 
pieptul vinjos, înconjurat de tinerii însoțitori ai ţaru- 
lui, răspundea zîmbind la întrebările lor. 

— Bun mujic! spuse Silvestr Petrovici lui Apraxin. 

— Pentru mine asemenea oameni nu mai sînt o 
noutate! — răspunse Feodor Matveevici. La începul 
şi eu îi priveam uimit dar acum m-am deprins... 

levlev se întoarse curînd cu o hirtie şi o citi cu 
glas tare. Hirtia spunea că Reabov Ivan, fiul lui 
Savvatei, era numit din acea zi în slujbă ca meşter 
corăbier pe lîngă curtea ţarului şi prin urmare nimeni 
nu se putea lega de el fără a-l mînia pe ţar. După 
ce-i citi hirtia, Silvestr Petrovici îi porunci s-o pună 
bine, iar către seară să fie înapoi pe ostrovul Moseev. 

\— Ai înţeles totul, cîrmaciule ? 

— Tot, boierule. 

— Apleacă-te! — șopti la spatele lui Reabov ca- 
reva dintre curteni — cazi-i la picioare ! 

Cirmaciul întoarse capul şi spuse cu mîndrie : 

— Nici în fața lui Dumnezeu nu mă închin pînă 
la pămînt. 

Impături hârtia şi o ascunse în sîn. levlev se uita 
vesel la el fără să spună o vorbă. Apoi se întoarse 
spre Afanasi Petrovici şi-l întrebă, ca pe un om de 
încredere : 

— Străinii îşi fac mult de cap pe la voi ? 

— Mult! răspunse Krikov abia stăpinindu-și mî- 
nia. Atit de mult, boierule, încît te intrebi cum ai 
putea să le mai pui botniță. Ne-au sugrumat de tot, 
nu mai poţi să răsufli de răul lor... 

Din vorbă în vorbă ajunseră la mal unde îi aş- 
tepta Mitenka. levlev şi Krikov nu se mai săturau să 
tot pună ţara la cale. Mitenka se apropie şchiopălînd 
şi întrebă şovăielnic : 

— Ei, unchiule ?! 

— Mi-au dat zapiscă ! spuse Reabov. De-acw nici 
eu, nici tu nu ne-om mai prăpădi, Mitri. Acu” sîntem şi 
noi oameni — poate om mai răsufla o leacă. Stai 
toată vremea pe lîngă mine, am să spun că mi-eşti 
ajutor... 


3. O SĂ MAI TRĂIM! 


Barcazul mare al carelianului Ignat aştepta lîngă 
mesteacănul chircit, ud de ploaie. Cîrmaciul se urcă 
și el cu Mitenka. Sumedenie de oameni se inghe- 
suiau înăuntru : milogi, tîrgoveți, brutari din Kuzne- 
ciha, hamali încinşi cu curmeie de tei, doi căpitani 
beţi, de pe corăbiile străine, un orb cu călăuză, iso- 
narii soborului cu stiharele învelite în rogojimi, că- 

lugări necăjiţi, îngheţaţi de frig, străjeri cu baltage 
lungi, arcaşi de la Gura Pudojemski, vameşi. 

Ignat nu mai luă pe nimeni în barcaz deși se mai 
îmbulzeau oameni pe mal. Agăţă în şagă cu cangea 
poala unei femei lungane, sudui, făcu vînt luntrii şi 
ridică pe catarg o pînză zdrenţăroasă. Doritorii îşi 
aleseră cîte o vislă şi trei perechi de visle lungi se 
ridicară toate deodată. Ignat apucă vîsla de cîrmire, 
îndreptă barcazul şi strigă răguşit să i se plătească 
banii, altfel răstoarnă vasul. 

Ploaia turna și mai avan ; vîntul se zbătea cu în- 
verșunare în piînză ; catargul scirţii, barcazul âncăr- 
cat, greoi, împins cu ușurință de vînt, porni legă- 
nîndu-se pe valurile Dvinei. Milogii începură să cînte 
un psalm. 

Prin pînza sură de ploaie, clopotele de pe corăbiile 
străine băteau cînd şi cînd ca să nu se lovească de 
ele vreo luntre și după ce se suna din trimbiţe, se 
striga : 

— Uită-te bine ! 

— Fereşte-te | 

— Băgaţi de seamă, cei care umblaţi pe apă! 

Dunetele corăbiilor meguţătoreșşti, dăltuite, uriașe, 
vopsite cu miniu, cu cîrmiz, întărite cu fişii de aramă, 
atîrnau deasupra barcazului. Ţevile tunurilor ieşeau 
prin saborduri ; mirosea tare a parime cătrănite, a 
smoală topită, iar cînd luntrea ocolea vreun vas prin 
față, de sus, de la înălţime, priveau nemişcaţi ochi 
de dihănii cioplite din lemn negru — femei goale, 
şerpi cu chipuri de om, babe păroase, neptuni cu 
bărbi, purtînd la gît lanţuri de fier poleit. 

Barcazul înainta încet ; corăbierii străini posomoriţi, 
obișnuiți cu toate, se uitau de sus, plictisiţi, la vase, 
la malul neted, la clădirile scunde şi, pufăind din pipe, 
se strîngeau zgribuliți în mantalele lor lungi cu glugi. 

Corăbiile stăteau una lingă alta. Pe bordul. unora 
cîntau muzici și străinii dănţuiau, pe altele, fiind du- 
minică, se făceau slujbe religioase — prin ferestruile 
rotunde cu ciubucuri de lemn roş, răsunau cîntări 

eretice, prelungul „ame-en“ şi murmurul preotului. 
În altă ferestruie se auzeau chicotele unei femei, ho- 
hote groase bărbăteşti şi suspinul unei viori. Prin 
altele venea miros de carne iartă, de şuncă îriptă, 
de peşte care siiriia pe jeratic. Zeomotele se înfiripau 
o clipă pentru a fi înlocuite îndată de altele. 

— Citește ! spuse Reabov şi-i întinse lui Mitenka 
hîrtia, aplecindu-se deasupra ei pentru ca ploaia să 
nu ude slovele. 

Mitenka citi cele scrise. 

— Asta-i! făcu vesel cirmaciul. 

— Acu o s-o aducem pe Taisia Antipovna la baba 
Evdoha şi apoi o să vedem ce-o mai fi. Poate că 
de-acu' o să trăim bine, Mitri ! 

— O să trăim ! încuviință Mitenka. 

— Asta-i, frate ! 

Barcazul se apropie de lotcile şi de plutele care se 
înghesuiau lîngă Piaţa Sirăinilor. Tîrgoveţii, călugă- 
rii, străjerii şi femeile alergară spre mal lărmuind şi 
topîind peste vasele care se clătinau pe apă. Ignat 
îi suduia pe isonari fiindcă nu plătiseră drumul. Sco- 
{ind un țipăt flăcăul buzat de la crîşma lui Tosciak 
căzu între barcaz și o lotcă. Reabov îl ajută să iasă 
din apă și buzatul se făcu alb ca varul de spaimă cînd 
dădu cu ochii de cîrmaci. Ce se face dacă o să-l în- 
trebe de dulciuri ? Dar Reabov nu-l întrebă nimic şi 
porni de-a lungul Dvinei spre casa babei  Evdoha, 
căutînd să se ferească de o întîlnire cu Timofeev : 
faţă de bätrîn nu te puteai apăra cu hîrtia, ea nu era 
dată pentru asta, şi apoi, bătrinul nu era prost. 


4. VENI-VA ZIUA, FI-VA PIINE! 


Pe înnoptate, Reabov o aduse pe Taisia la baba 
Evdoha. Mitenka mai citi o dată cu glas tare hîrtia — 
pentru a cîia oară în acea zi! Evdoha clătină din 
cap, suspină şi spuse: 

— Mare înţelepciune ! 

Taisia se uita cu ochi scelipitori la Reabov şi îl däs- 
călea în şoaplă : 

— Tu, Vanecika, să fii mai domol acolo; dacă se 
stîrneşte cumva vreo bătaie sau vreo încăierare — să 
stai deoparte; nu căuta dreptate, nu te repezi tu cel 
dintîi, Vanecika... 

— Vanecika, Vanecika — o ingînă Reabov — cum 
o să fie viața aşa o să trăiesc... 

— Trimite vorbă lui tăicuţu, să ne ierte... 

— la mai dă-l încolo pe tăicuțul tău — răspunse 
Reabov — n-avem nevoie de el. O să muncim şi-o să 
trăim... Uite, cum trăieşte bunica Evdoha, aşa o să 
trăim şi noi... 


Dormea împreună cu Mitri pe paie ude, nu departe 
de casa ţarului, unde îşi întinseseră corturile cei mai 
mărunţei dintre slujitorii curtenilor, dintre flăcăii din 
gardă şi dintre streliţi. Caraulele împărăteşti umblau 
de-a lungul Dvinei ; glasurile lor se chemau în văz- 
duhul umed : 

— Veghează | 

— Fii ager! 

Liniştea adincă era tulburată doar de glasul carau- 
lelor, de trosnetul cioturitor verzi aruncate pe foc, de 
sforăiala care răsuna neîntrerupt în coliba înjghe- 
bată din crengi, de ţiuitul ţințarilor. 

Și parcă abia dăduseră geană în geană cînd vuiră 
deodată cornurile, răpăi toba, începu larma peste tot 
în corturi ; un vlăjgan îl călcă pe Reabov pe mînă — 
şi-l trezi. Pretutindeni prin crîngul rar începuse for- 
fota, nici un suflet de om nu mai dormea ; unul alerga 
la Dvina să se spele, altul ațîța focul ca să fiarbă mai 
repede păsatul, al treilea striga să se facă cine şi ce 
treabă. 

Reabov se întinse, căscă, se spălă în Dvina, îşi 
spuse rugăciunea şi tocmai cînd să rostească „amin“, 
un slujitor necunoscut îl trase de miînecă, zorindu-l 
să meargă mai repede spre o corăbioară neagră smo- 

lită care stătea în apropierea palatului lîngă arsa- 
naua din scînduri moi. 

Şi aici mişunau oamenii : rostogoleau pe corăbioară 
butoaie, cărau saci de papură, tirau coşuri din coajă 
de mesteacăn. Curtenii în haine scumpe, munceau ca 
nişte hamali. Pe Reabov îl umila risul cînd îi vedea 
cum se uitau cu teamă spre corăbioară şi făceau totul 
repede, fără zăbavă. Iar atunci cînd nu mai erau văzuţi 
de pe corăbioară, se ascundeau și trăncăneau vrute 
şi nevrute. 

Lunganul şi cîrlionțatul țar-căpitan stătea pe coră- 
bioară lingă scară, ţinîndu-se cu mîna de o parîmă 
şi vorbea cu bogătaşul Osip Bajenin, un tîrgovej din 
Vavciuga. Celălalt Bajenin — Feodor — şedea deo- 
parte, cu palma piîlnie la ureche, ascultînd ce vorbea 
țarul cu fratele lui. Văzîndu-l pe Reabov, Apraxin îl 
arătă lui Petru Alexeevici. Acesla întrebă tare: 

— Cîrmaci ? 

Lui Reabov îi zvicni inima, dar el merse înadins 
domol, liniştit, urcă treptele scîrțiietoare, făcu o ple- 
căciune și privind drept în ochii bulbucaţi ai ţarului, 
spuse precum era obiceiul : 

— Bine te-am găsit sănătos ! 

Țarul dădu din cap fără să zimbească : 

— Să trăieşti ! 

Osip Bajenin șopti ţarului : 

— E cel mai bun cirmaci de pe locurile acestea. 


Şi-i din neam de ispravă, măria ta — luntraşi din 
tată în fiu — au şi risov de la țarul Ivan Vasilie- 
vici... 


Petru se uita la Reabov, la umerii lui lați, la gîtul 
zdravăn, legat cu o basma înflorată, la toată înfäți- 
şarea lui vinjoasă, care radia sănătate şi putere. Un 
zîmbet fugar îlutură pe buzele ţarului. 

— Ai fost vreodată la Solovki ? 

Cîrmaciul nu răspunse numaidecît — alături pe 
trepte rostogoleau cu zgomot un butoi — nu auzise 
întrebarea. Un curtean, ivindu-se de după umărul lui 
Osip Bajenin, îl lămuri slugarnic : 

— Măria sa te întreabă dacă ai călătorit vreodată 
pînă la Solovki ? 

— La Solovki, boierule, nu poţi călători, — răs- 
punse apăsat Reabov. Poţi călători cu sania, cu te- 
leaga sau cu butea. Pe mare nu prea poţi călători. Pe 
mare pluteşti iar dacă ai pînze — zbori. Cît despre 
ostroavele Solovki — apăi am fost pe acolo... 

— Ia uite, corăbierul! spuse ţarul curteanului, în- 
cruniîndu-se. Tot mai călătoreşti încă ! 

Curteanul își șterse buzele și se dădu cu fereală la 
o parte ca să nu nimerească 'sub mîna grea a țarului. 

— Ài să rămii aici! porunci ţarul lui Reabov. Ră- 
mii pe corabia asta. Cerceteaz-o cu luare-aminte: 
dacă-i bună, dacă-i trainică, dacă o să meargă ușor 
pe mare. Tu ai să stai la cîrmă și o să te deprinzi cu 
ea. Du-te, străduiește-te ! 

Reabov se plecă şi se dădu în lături, aproape de 
celălalt Bajenin care, ca toţi oamenii tari de-o ure- 
che, avea o înfățișare cam sfielnică, cu atît mai vä- 
dită acum cînd se afla în fața ţarului, a curtenilor şi 
a tuturor celor ce se petreceau pe ostrovul Moseev. 

Pe tînărul Feodor Bajenin, Reabov îl cunoștea mai 
îndeaproape și-l prețuia mai mult decit pe Osip. 
Ochii lui Feodor cătau blajin, obrajii îi erau îmbujo- 
raţi cu o gingășie feciorelnică ca și ai lui Mitri ; avea 
un glas subţire și stins, iar mîinile slabe, albe şi mari 
le apăsa de obicei pe pieptul osos. Cu toate acestea, 
Feodor era departe de a fi un tînăr fricos — nu o dată 
dusese măriurite de bună voie, în locul vătaiului, pînă 
în cele mai îndepărtate așezări; se pricepea să folo- 
sească uneltele de navigaţie şi chiar în vara trecută 
arătase lui Reabov cum se fac schiţele pentru lucra- 
rea corăbiilor. 

Îşi dădură binețe și se duseră puţin mai departe 
după butoaiele şi baloturile îngrămădite de curteni. 
Soarele se înălţase sus pe cer. Dvina curgea alene, 
domol şi corăbioara nouă stătea aproape nemişcată 
pe apa liniștită. Privind printre gene strălucirea apei 
şi a soarelui, cîrmaciul îl întrebă pe Bajenin: 

=— Ce-i cu corâbioara „Sfîntul Petru“ ? De unde 
aţi adus-o ? Unde a fost lucrată ? 

Punîndu-şi mina pilnie la ureche Feodor îl întrebă 
ce a spus, apoi dădu din cap şi răspunse nu fără mîn- 
drie : 

— Corabia noastră, cîrmaciule, am faurit-o la Vav- 
ciuga, s-a născut pe Dvina. Totul a fost îăcut de noi, 
nimeni nu ne-a ajutat. 

Şi povesti că vasul fusese făurit de meşterul de 
corăbii Timotei Kocinev. Pe vremuri bunicul lui Ti- 
mofei — Egor — făcea în mănăstirea Pecenga luniri 
pentru vinzare. Luntrile erau cumpărate de la mănăs- 
tire de norvegieni. Tatăl lui Timofei durase destule 
luntri cu trei catarge în dulgheriile de la Solovki. Ko- 
cinevii lucrau din tată în fiu în acest meşteșug. El şi 
Ivan Kononovici Korelin făceau luntri încăpătoare de 
mare, mai bune decit ate altor meşteri şi erau socotiți 
cei mai de frunte dintre toţi meşterii. 

— Aşa este! — încuviință Reabov — am umblat 
şi eu pe luntrile lor şi m-am minunat... 

De departe se auzea glasul poruncitor al ţarului — 
curtenii făceau muştru de corăbieri. levlev, cu sabie 
şi cu mundir, se apropie de ei și întrebă: 

— Despre ce vorbiţi ? 

— Iacă, ascult cum s-a lucrat corăbioara asta, — 
spuse Reabov. 

— Ei şi cum a fost? Și eu aş vrea să știu. 

Feodor începu să povestească amănunţit. 

Vasul se lucrase pe cheltuiala fraţilor Bajenin — 
ca o încercare — spre a se vedea dacă va ieşi o cora- 
bie altfel decît cele obişnuite, nemaivăzută, cum nu 
se mai făcuse la Marea Albă. Osip scrisese la Mos- 
cova, cerînd să se trimită meşterii de corăbii străini 
Nicols şi John. Aceştia începuseră să se gătească de 
drum și s-au tot gătit atîta vreme încît Osip l-a che- 
mat pe Kocinev şi a bătut cu el palma încredinţindu-i 
lucrarea corăbiei. Timofei a întocmit el însuşi schi- 
tele, Ivan Kononovici le-a cercetat şi și-a dat încu- 
viinţarea. Au început lucrările. Mina de lucru — dul- 

gheri, călăfătuitori, fierari şi toate sculele, de la cum- 
pănă pînă la bardă, au fost rusești. 

Nicols şi John sosiseră în primăvară şi multă vreme 
nu-și crezuseră ochilor văzînd că vasul fusese făcut 
de ruși, fără ajutorul străinilor, dar n-avură încotro, 
trebuiră să creadă. 

Corabia, o dată ridicată, s-au lucrat cu îngrijire 
toate amănuntele ca să-l bucure pe ţar și au sărbă- 
torit punerea ei pe apă. La sărbătorire a fost de faţă 
arhiepiscopul Arhanghelskului și al Holmogorului — 
Afanasi, care cu toată vechea dușmănie față de Osip, 
a lăudat corabia. Osin Andreevici a spus că se va 
apuca să dureze multe alte corăbii şi Afanasi l-a lău- 
dat încă o dată pentru sîrguinţa lui. 

La sfinţirea vasului, i s-a dat numele de „Sfîntul 
Petru“ — în cinstea ţarului Petru Alexeevici. Așa a 
hotărît Afanasi și lui Osip i-a plăcut mult numele co- 
răbiei. După sărbătorire s-a băut vodcă două zile şi 
o noapte. Osip s-a făcut de rușine în tot ţinutul — 
omul ăsta e nestăpinit în toate: gol puşcă, cum l-a 
făcut  maică-sa, a încălecat pe un cal şi a plecat în 
goană. În brădetul din Jurostov a căzut din șa şi calul 
s-a întors singur. Osip s-a dus în mahalaua Verhui 
şi a început să bată pe la ușile izbelor și să se tîn- 
guie: 

— Valeu, nevestelor, puicuțelor, dați-mi un strai. 
Care îmi aduce — mă însor cu ea! Zău că mă însor... 

Ascultîndu-l pe Feodor, Reabov clătina din cap şi 
rîdea : 

— Ia uite diavolul! Şi nu s-a îmbolnăvit în noap- 
tca aceea ? 

— Da de unde! 

Feodor povestea fără vreo învinuire — vezi doam- 
ne, ce să-i ceri dacă așa-i feleşagul lui... 

— Dar să intrăm în izbă, să luăm ceva în gură — 
îi pofti Feodor, amintindu-și datoria lui de gazdă. 
Vi-o fi lehamite de hrana stăpinirii. Sîntem îndesiu- 
laţi cu de toate — avem de unde. . 

Merseră să ia gustarea într-o odaie împodobită, cu 
bogăţie, în fel şi chip de culori, cu lemn dăltuit şi 
cu postav albăstriu. Pe o laviţă, acoperit pînă la git 
cu o cergă din păr de tap, zăcea un om bărbos, între 
două vîrste, pleșuv şi cu nasul ascuţit ca al unui mort. 

— Timoha ! rosti Reabov îndată ce-şi aruncă pri- 
virea asupra omului care dormea. Kocinev ! 

—— Chiar el! răspunse Feodor. Îl cunoşti ? 

— Păi cum să nu-l cunosc, cînd am fost împreună 
cu el la Ciornaia Luda! Fă socoteala : patruzeci de 
zile ne-am hrănit numai cu pomușoare, ne-am rugat 
şi ne-am închinat lui Dumnezeu ! Și iată că mi-a fost 
dat să ne mai întîlnim. 

Și Reabov, lăsîndu-se pe vine lîngă laviţă, cu un 
zîmbet duios, începu să-l scuture pe Timoha, să-l 
tragă de barbă pînă ce acesta deschise ochii adînc cu- 
iundaţi în găvane şi gemu. 

— Nu mă mai cunoşti ? întrebă cirmaciul. 

Slujnica aduse un blid de lemn cu plăcinte gătite 
ca pe Dvina, date cu smîntină, rasol cu batog, păsat 
rumenit pe foc mare şi bere groasă, neagră, într-o 
cofă. levlev se aşeză la masă şi Feodor se lăsă pe un 
scaun în faţa lui. Reabov îi dădu lui Timoha bere în- 
tr-o stacană de lemn lustruit şi întrebă: 

— Aşadar nu mă mai cunoşti 2 

Acesta se tot uita, clipind ; în cele din urmă spuse: 

— Sînt bolnav, ce să fac... 

Îşi muie mustăţile în bere şi se întoarse cu fața la 
perete. Reabov se uită nedumerit la Feodor. Acesta 
răspunse fără ocol : 

— Nu mai are mult de trăit. I-s strivite de tot mä- 
runtaiele. Cînd am început să durăm corăbioara, l-a 
lovit o birnă, i-a căzut peste pîntec. 

Cîrmaciul se așeză posomoriît la masă, îşi turmă 
bere şi întrebă : 

— La ce naiba îl mai chinuiţi pe corabie ? 

— Păi el însuşi a poruncit să-l aducem aici, chiar 
de-o fi să moară ; el a făcut vasul, totul e lucrat de 
mîinile lui. Ar fi cel dintîi meşter de corăbii din Rusia 

dacă ar scăpa cu viață. Făcea izvoade pe nisip cu 
nuiaua închipuind corăbioara asta şi tot visa o cora- 
bie de ocean, cu o sută de tunuri și cu trei punți — 
parcă i s-ar fi şi poruncit s-o dureze. Ştie puţină 
carte, dar socotește foarte bine: de unele n-a auzit 
niciodată, altele le cunoaşte îndestul ; uneori mă ìn- 
treba : „la socotește, Feodor, am putea oare să îm- 
binăm coastele uite așa, dacă punem corăbiei birna 
cutare 7...“ 

Kocinev gemu pe laviţă şi se întoarse anevoie cu fața. 
Pe chipul lui slab şi chinuit se prelingeau broboane de 
sudoare. 

— Ţi-e rău, Timofei ? întrebă Feodor. Ce zici, să 
chemăm un popă 2 

— Da’ poate că n-am să mor. Nu vreau să mor și 
nici n-oi face treaba asta ! spuse Kocinev. Dă-l naibii 
de popă!... 

Și iarăşi gemu. 

— Nu mă cunoşti, meștere ? — întrebă Ievlev. 

Kocinev lăcea: aţipise. 

— O să-şi vină el, Timofei, în fire ! spuse încet Rea- 
bov. Le cunosc eu vîna — îs oameni vîrtoşi. În apă 
nu se cufundă — în foc nu ard... 

— Cum aţi dus-o la capăt cu lucrările de strungă- 
rie ? întrebă levlev. Nu-i de loc o treabă uşoară... 

— Frate-meu s-a apucat el însuși să lucreze la 
strung, — răspunse Feodor. Lui cum îi intră ceva în 
cap — nu i-o mai scoţi cu una, cu două. Am să lucrez 
la strung, zice, şi basta. Eu, zice, sînt un om pedepsit 
de Dumnezeu — dacă vreau ceva, n-ai 'cum să mă mai 
opreşti. A adus la Vavciuga un strung, i-a pus curea şi 
hai să strunjească. Strunjea — dar nu izbutea de loc. 
S-a zdrelii toi, mîinile lui erau numai sînge, ochii cătau 
fioros. Ei, și atunci i-a ieşit în cale un mujic, unul Şu- 
leak. Un hagiu îndîrjit — voia să ajungă la Solovki, dar 
n-a mai putut : e cale lungă. Osip l-a cules din drum. 
„Poţi să strunjeşti 2“ — îl întreabă. „De ce să nu pu- 
tem — răspunde mujicul. Putem. Asta-i treaba noas- 
tră, să strunjim“. Iar Osip îi spune: „Strunjeşte nişte 

scripeţi pentru corăbii“. Mujicul, de bună seamă, nu 
mai văzuse în viața lui asemenea scripeţi. Atunci Ti- 
mofei i-a venit în ajutor : uite așa şi aşa. lar frățio- 
rul o ţinea pe a lui: „Dacă strunjești — te umplu de 
aur, dacă nu izbuteșii — te sugrum !“. 

Feodor rîse încetişor, strînse firimiturile de pe fața 
de masă și le aruncă pe fereastră, pescărușilor. 

— S-a speriat mujicul. Eu am început să-l îmbărbă- 
tez. Ei, a băut o bărdacă de apă, s-a apucat să strun- 
jească şi a izbutit. 

— Mujicul e aici? întrebă Ievlev, 

— Păi unde să se ducă ? L-am îmbrăcat în caftan, 
i-am dat ciubote, şapcă. leri, Petru Alexeevici a au- 
zit despre asta, a ris şi a spus: „Şuleak e un fel de 
Timmerman al corăbiilor“. 

Privind printre gene cu ochii lui isteţi, gustînd din 
bere, Feodor vorbi din nou, şi sub mustaţa cu peri 
lungi şi rari, îi jucă un zîmbet biînd. 

— Frăţiorul meu, dacă ne gîndim la înfăţişarea lui 
fioroasă, pare un adevărat răufăcător. Dar parcă fără 
să fii aspru poţi să mişti ţinuturile noastre din preaj- 
ma Dvinei ? O sută de ani să tot goneşti, nu le dai de 
capăt : muşchi, smîrcuri — într-un cuvînt, tundră. Ţîn- 
tarii te mănîncă de viu, lupii umblă în haite. Iar ma- 
rea suflă şi cheamă... 

Sfiala pieri deodată de pe faţa lui Feodor, ochii lui 
sclipiră, glasul îi răsună puternic : 

— Marea suflă şi cheamă ! — spuse el. Vai, bole- 
rule. nu-ţi cunosc numele. Marea trage, cheamă, te 
îndeamnă. lată, am durat corăbioara asta — poate 
că-s şi cocoloaşe în cea dintîi clătită, dar e cea din- 
tfi doar. Şi după ea se vede că sîntem în stare să du- 
răm corăbii adevărate, şi cu tunuri încă. Să zici că 
marea n-ar fi fost a noastră, că moşii noştri n-ar fi 
fost pînă la Grumant, că nouă nu ne-ar ajunge min- 
tea sau că pomorii noştri s-ar teme de mare. Nu, nu-s 
Înicoși pomorii, ci-s oameni cutezători, puternici și 
cinstiţi — nimic nu-i sperie! Să fi cutreierat mările. 

Ei, nu — pescuim şi vînăm. iar la noi vin corăbiile 
străinilor. Te miţi şi te doare inima... 

Feodor rămase pe ginduri, sprijinindu-şi capul în 
mini ; Silvestr Petrovici sorbea din bere cugetînd şi 
el. Deodată sus tobele bătură adunarea. levlev se ri- 
dică şi ieşi împreună cu Reabov şi cu Feodor. 

În răpăitul tobelor, în vuietul cornurilor, în şuierul 
fluierelor, tinerii din garda ţarului, curtenii și boierii 
rotoiei, pufnind şi înjurînd, dădeau jos de pe vasele 
tarului pe barcazuri, lotci şi luntri — tunurile vechi, 
ruginite, şi sineţele, aduse din Moscova pe apă. În 
coşuri de răchită cărau scripeţii strunjiţi din porunca 
ţarului, butoaiele cu pulbere, colacii de parîme — pen- 
tru noua corabie, flinte cu fitil — pentru  corăbieri. 
Asudai, cu priviri cînd supărate cînd vesele în ochii 
bulbucaţi, Petru căra cu grijă în luntre coşurile cu 
felinare de bronz, tăștile cu ghiulele — foarte scumpe 
şi primejdioase. Nici un om nu stătea degeaba, cel 
puțin acolo sub ochii ţarului — toţi roboteau sau nu- 
mai se prelăceau că robotesc. Chiar şi bătrînul Pa- 
trick Gordon se opintea cu umărul în ceva și ocăra 
de zor pe careva. 

În sfîrşit flotila de barcazuri, lotci şi luntri puse 
sub supravegherea lui Gordon, pe care Petru îl numea 
cu toată cinstea contraamiral, plecă de pe ostrovul 
Moseev spre Solombala. Acolo era gata de pus pe 
apă încă o corabie. 

Şi viceamiralul Buturlin şi contraamiralul Gordon 
şi amiralul Romodanovski se cam temeau de apă, 
chiar pe Dvina, și toţi strigau ostașilor să vislească 
mai cu băgare de seamă, să nu se grăbească, să nu le- 
gene vasele. 

Pe drum, marele căpitan Petru Alexeevici și Pa- 
trick Gordon şedeau într-un barcaz, pe o laviţă şi, ca 
doi şcolari, buchiseau o carte — codul de semnale 
pentru corăbii. Petru desluşea ce însemnează fiecare 
semnal, Gordon încuviinţa din cap sau pe neașteptate 
îşi dădea cu părerea în alt fel. Se apucară de îndată 
să scrie şi semnalele deosebite, ale lor: o singură 

bubuitură de pe vasul amiral — însemna că toți tre- 
buiau să se adune la gustarea de dimineață sau la 
prînz; două bubuituri — comandanții trebuiau să 
vină deîndată la domnul amiral, la consfătuire; trei 
bubuituri pe vasul amiral însemnau că amiralul aruncă 
ancora, lucru pe care trebuia să-l facă toată flota. O 
salvă pe vasul amiral era semnalul pentru ridicarea 
ancorelor. Dacă noaptea s-ar fi întîmplat ceva cu uti 
vas, el trebuia să ridice pe catarg felinarul şi să 
tragă un foc de tun. 

Reabov şedea la cîrmă, asculta, îşi întipărea sem- 
nalele în minte şi se gîndea : „Parcă-s copii... Totu-i 
bine dar unde-i flota? Ciudaţi oameni!“ 

Clătină din cap și strigă visiaşilor : 

— Trageţi ! Toţi odată! 

Vislaşii se opintiră şi barcazul se urni din loc... 

La Solombala, voievodul Apraxin îl duse cu mă- 
reţie pe țar și pe toţi însoțitorii lui la corabia care 
era aproape gata. Două tunuri mici traseră mai multe 
focuri în cinstea ţarului, şi vuietul lor se rostogoii 
deasupra Dvinei. Aproape de corabie, lingă scară, 
asteptau doi străini cu pieptare de piele împodobite 
cu mărgele roşii; unul era scund, cu picioare strîmbe, 
celălalt -pîntecos, rotofei, cu trei bărbii : meşterii co- 
răbieri Nicols şi John. Ţarul îi îmbrăţişă şi dădu re- 
pede ocol corăbiei, imprăştiind cu picioarele talașii 
aurii. Intorcîndu-se la scară îi dădu la o parte pe cei 
doi străini, se urcă sprinten şi ajuns pe puntea de sus 
strigă copilăreşte : „iu-huu“. După cîteva clipe faţa 
lui îmbujorată se ivi şi pieri în saborduri, întîi în 
dreapta, apoi în stînga. Se auzi serîşnel de fier — 
țarul încerca dacă obloanele sabordurilor se închid 
bine. Apoi strigă miînios, chemîndu-l sus pe Lefort, 
pe Feodor Romodanovski, pe Schein şi pe alţi curteni. 

— Bună corăbioară ! spuse Reabov unui tîmplar 
hătrînel care lua o gustare stind nestingherit pe 
bîrne. Cine a durat-o ? 

— Nicols şi John. 

— De unde au venit? 

— Păi, se ştie de unde vine străinul. De peste 
mare. 

— În vara asta a 

— Vara au fost la Moscova. 

— Atunci cînd au avut vreme să facă vasul? 

— Apoi asta-i, frate, ghicitoarea. Așa-i străinul : 
chiar dacă n-a fost el, chiar dacă n-a făcut el treaba, 
bînă la urmă iese că el. 

Reabov se aşeză pe biîrnă lîngă bătrînel. Acesta 
întrebă, făcînd un semn din cap spre corabia care 
stătea pe cală, aproape gata să fie coboriîtă pe apă: 

— Cel de colo îi tarul? 

— EL. 

— Sirigă. Ei, dacă strigă îi ţar. Asta-i treaba lui. 

Tăcură. De pe luntri, de pe barcazuri, erau cărate 
pe noua corabie tunuri, pungi de pulbere, scripeţii 
strunjiţi chiar de ţar la Moscova, pinzele urzite la ţe- 
sătoria din Moscova, parimele răsucite la irînghieria 
din Belokamenaia... 

— la te uită ce-au mai cărat! se minună tîmpla- 
Iul. Păi, vezi bine, ăsta nu-i un văsuleţ oarecare! 
E o adevărată corabie ! 

Bău apă din găleată, vîri în buzunar cuţitașul cu 
care tăiase plăcinta şi spuse: 

— l-am aşteptat, i-am tot aşteptat noi pe Nicols 
şi pe John încă de-acu' un an — nu veneau. lar lem- 
nul zăcea, îşi aştepta stăpînul. Trunchiuri minunate, 
unul și unul, ca mărgăritarul, tăiate de cu iarnă pe 
rîul Laia — nici o strîmbătură, nici un nod, nici o 
carie. Asemenea lemn de corabie nu găseşti pe toate 
drumurile ! L-am tot privit, mi-am luat inima în dinţi 
şı m-am dus chiar la voievod — la Feodor Matve- 
evici. Aşa și pe dincolo, n-ar fi mai bine să mă duc 
la Lodma şi să-l aduc încoace pe vestitul meşter Ivan 
Kononovici ? Voievodul nostru s-a aprins de tot. „Da, 
zice, drăguliţă, scoate-ne din încurcătură, zice, Ni- 
cols şi John lipsesc, dar ţarul o să mă tragă pe mine 
Ta răspundere. Adu-l pe Kononovici, îl umplu cu aur !“ 
Ei., m-am gătit ca tot luntrașul, am ridicat pînza şi 

am plecat. L-am găsit pe Kononovici. Vezi nisipul de 
colo? 

— Unde? 

— Colo, sub şopronul cela ! 

— A, da, îl văd. 

— Chiar aici s-a născut corabia noastră. Kono- 
novici a netezit nisipul cu un bețigaş şi a început să 
facă el izvodul vasului. Socotea lăţimea corăbiei drept 
una a treia din lungime. lar înălţimea calei — ju- 
„nătate din lățime. A făcut pe o stinghie crestături 
şi a socotit coastele. Şaisprezece zile a tot socotit. 
Prietenul lui, Kocinev, meşter şi el, dura corăbioara 
„Sfîntul Petru“ dar nu aici, ci la Vavciuga, la Ba- 
jenin. Se sfătuwiau amîndoi, drăguliță — să facă aşa 
să facă pa dincolo. Şi Bajenin Feodor sta cu ei — 
îi ajuta... lar voievodul a poruncit să se pună lîngă 
nisip ostaşi cu baltage, ca să nu strice careva dese- 
nele. Şi el a stai toată vremea cu ei... 

— Se pricepe să dureze corăbii ? întrebă Reabov. 

— E un om cu scaun la cap. Mereu întreabă de 


una, de alta: aşa se cade să fie un voievod, — să 
întrebe. Ei, s-au făcut tiparele lemnăriei şi a pornit 
lucrul: au durat cuptoare cu cazane de apă — să 


aburească scîndurile. Şi iacă ce corabie arătoasă a 
ieşit, mai ceva decît a lui Bajenin — este ? Cînd am 
început s-o căptuşim cu scânduri, parcă întindeam o 
piele — aşa de moi erau. Isprăvisem aproape cu 
toate cînd s-au înfăţişat aici Nicols şi John. Își cu- 
nosc meșteșugul, n-ai ce zice, dar ce folos, corabia 
era gata. Pe Ivan Kononovici l-au luat repede, numai 
că nu l-au înghioniit: pasămite, o s-o scoatem sin- 
guri la capăt, du-te moşule! Ivan Kononovici s-a în- 
chinat după datină în fața corăbiei şi-a luat toiagul, 
și-a vîrît barda în scingătoare, şi-a meşterit barca- 
zul şi a plecat înapoi la Lodma... 

— Dar Nicols şi John ? 

— Jacătă-i. Lor li se dăruiește cinstea şi bună- 
voinţa şi simbria împărătească. Aşa-i de cînd lumea 
și pămîntul : cum să spui că a durat corabia un meş- 

ter oarecare din Lodma ? Dar dacă spui că-s Nicols 
și John, e altă mîncare de pește. 

Reabov vită şi se ridică : 

— Da Ivan Kononoviki unde-i? Se poate să nu 
vadă măcar cum lor s-o lase pe apă? 

— Spunea că se duce acasă, dar dacă-i aşa, nu 
ştiu. Poate o privi de undeva de departe. E om doar... 

— Voievodul i-a dat bani? 

— Bani i-a dat — spuse în silă bătrînul — dar 
ce-s banii pentru el? E meşter, îl doare. 

Reabov se apropie de corabie și se urcă pe punte. 

Petru Alxeevici îl certa pe Apraxin că mu-i gata 
corabia : voievodul se dezvinovăţea : că nu s-au adus 
cuie la vreme, că scripeţii au întîrziat, că drilul tri- 
mis la început m-a fost bun. Meşterii Nicols şi Jobn 
de asemenea se apărau: — că dulgherii ruşi lucrează 
tare prost, că-s delăsători, că mai mult vorbesc de- 
cît fac treabă. Deodată Apraxin îşi ieşi din sărite şi 
le strigă : 

— Mai bine aţi face să tăceţi, domnilor vestiți! 
Cît v-am aşteptat aici ? 

Nicols şi John deodată făcură pe jigniţii. Petru 
Alexeevici întrebă împăciuitor : 

— Aşadar, cînd o lăsăm la apă? 

— Peste vreo trei zile, nu mai devreme ! răspunse 
Feodor Maiveevici. Mai sînt multe amănunte de is- 
prăvit, măria ta: iar astăzi se poate face o plimbare 
cu corăbioara. E zi frumoasă, suflă vîntiul de mare... 

Mai tîrziu, trecind pe punte, Reabov îl auzi pe 
Apraxin povestind necăjit lui levlev cum se petrecu- 
seră lucrurile : 

— Deunăzi am spus că Nicols şi John n-au lucrat 
aproape nimic pentru corabie. Marele căpitan rîdea. 
Nu crede... 

Robotiră pe corabie pînă la miezul nopţii şi într-un 
tirziu, căzînd din picioare de oboseală, plecară spre 
ostrovul Moseev. Țarut şedea în barcaz nu departe 
de Reabov şi se uita ba spre  Solombala, unde se 
înălța pe schele corabia, ba spre ostrovul Moseev, 

unde se legăna uşor lîngă arsana vasul „Sfîntul 
Petru“. 

— Două, e încă puţin ! spuse Gordon. Totuşi e un 
început bun... Două nu înseamnă încă o flotă dar e 
aproape o escadră. 


5. A DOUA ZI 


De dimineaţă ţarul-căpitan nu se ivi; boierii mai 
avuţi şi de cin mai înalt se duseră la palat, ceilalţi 
luară gustarea sub razele calde ale soarelui : tăiau 
gîscă afumată şi beau din clondirul trecut din mînă 
în mînă. Unul, un slăbănog, adunîndu-şi genunchii 
la gură, se sprijinise cu barba în ei, şi mestecind 
fără poftă plăcinta, se uita posomorit la întinderile 
Dwvinei. Altul şedea alături şi spunea încet: 

— Ce locuri ! Fir-ar să fie. Unde ne-a fost dat să 
ajungem, unde ne-a aruncat soarta ! Pînă şi pasărea 
guiţă pe aici ca un purcel. Vai, doamne! 

Slăbănogul dădea din cap, tot mesteca la plăcinta 
uscată şi suduia a lehamite. 

Mai departe, lingă nişte scînduri, ședeau tinerii 
din garda ţarului — Reabov îi cunoştea acum după 
înfățișare : după mundirele scurte, după boiul lor 
uscățiv şi fețele aspre, bărbăteşti. Dădeau deodată 
stacanele pe gît, miroseau apoi coajă de pîine, cîn- 
tăreau din ochi femeile de prin partea locului şi ne- 
chezau ca armăsarii. Apraxin — un tînär nu prea 
înalt, îmbrăcat altfel decît în ajun — stătea lingă ei 
şi lovea cu nuieluşa în carîmbul botforului lustruit, 
privind în zare şi trăgind pe nările înguste izul abia 
simţit al Dvinei şi boarea săral-amăruie a mării în- 
depărtate. 

Văzîndu-l pe Reabov, spuse ceva tinerilor din 
gardă. Unul dintre ei, înnegrit de soare ca o turtă 

arsă, — după aceea cîrmaciul află că-l cheamă Ia- 
kimka Voronin — strigă tare şi răguşii : 

— Cîrmaciule, bei o vodcă ? 

— Cîrmaciule, bei o vodcă ? îl îngînă un glas sub- 
tire, piţigăiat. 

Reabov se dădu uşor înapoi: la picioarele lui se 
foia un bătrinel cu zurgălăi. Suna din zurgălăi, to- 
păia, fața lui spînă şi zbireită se scălîimbăia şi din 
gură îi ieşea un dinte strîmb, aidoma unui ciot. 

Stăpînindu-şi un fior de scîrbă, cîrmaciul 'sări peste 
pitic şi îndată văzu alt măscărici : şedea între tinerii 
din gardă, privea mîhnit cu ochii lui rotunzi şi îşi 
ștergea gura cu tichia împodobită cu zurpălăi. 

— Vino să bei o vodcă! spuse lakim Voronin. 
Uite, voievodul nostru spune că dumneata ești cel 
mai bun luntraş de prin părțile acestea. ezi, ești 
oaspetele nostru ! 

Și el se dădu. mai încolo pe bîrnă, făcându-i loc. 
Se strînseră şi ceilalţi. Reabov îşi dădu seama în- 
dată că-i făceau loc cuviincioşi, cercetîindu-l nu fără 
iuare-aminte. Numai Apraxin stătea ca si mai îna- 
inte, fără să se întoarcă, şi se uita la Dvina. 

— Sănătate, — rosti Reabov după ce luă din mîna 
lui lakimka paharul plin pînă la gură. lar cît pri- 
vește ce fel de luntraş sînt, apoi cu unii nici nu m-aş 
încumeta să mă iau la întrecere. Faţă de ei sînt un 
păunaş de mare. 

— Ce-i aceea păunaș? întrebă Voronin luînd cu 
cuțitul o bucată de şuncă şi întinzînd-o lui Reabov. 

— Păunaş de mare, domnule, în limba noastră, a 
luntraşilor, se numeşte micul și sfiosul pescăruș. 
Atunci cînd pescarul spintecă peştele sau altă vietate, 
el parcă nu ia nimic, parcă se teme să înşface prada, 
caută să apuce ce este mai neînsemnat, mai nefolosi- 
tor: măruntaiele. Iar noi îi numim păunaşi de mare 
pe copiii care ies la pescuit în larg. Partea lor nu-i 
prea însemnată — ce nu-i trebuie pescarului, aia le 
rămâne lor. Într-un cuvînt, îs ucenici. Între noi lun- 
traşii aşa le spunem : păunași de mare. 

Privi în lumină stacana din sticlă galbenă, mirosi 
şi, sub privirile aţintite ale tinerilor din gardă, turnă 
printre dinţi în gitlej vodca rece de ienupăr. Apoi ră- 
suflă şi muşcă frumos o bucăţică de şuncă. 

— E bună corabia ? întrebă un alt tînăr din gardă 
cu fața veselă, acoperită de pistrui și cu buze cărnoase. 
Pentru marea voastră e ceva de corabia „Sfîntul 
Petru“ ? 

— Corabia voastră e bunicică — răspunse Reabov 
— puţin cam ca o şa dacă te uiţi de aici — uite, cîrma 
şade ca un gheb. Da’ altminteri e bunicică. Osip Baje- 
nin e un mujic căpos; dacă se apucă de ceva, face 
treabă. Acw s-a apucat să facă corăbii dar înainte 
vreme nu se îndeleinicea cu treaba asta. E morar — 
măcina. Şi geluia scîndurile pentru vînzare. E bogă- 
taş mare. 

— Dar ce vînturi aveţi pe aici ? întrebă Voronin. 

— Sînt destule vînturi, n-avem de ce me plînge, — 
răspunse Reabov, uitîndu-se cu coada ochiului la un 
pitic, care clefăia zgomotos, sugînd un os gras. Avem 
vînturi felurite, domnule. Marea Albă e bogată în 
vînturi... 

Şi începu să vorbească despre vînturi, arătînd cu 
paharul gol, cum suflă, de unde vin și ce fel de pînze 
trebuie să pui pentru vînturile de pe acolo. levlev se 
apropie cu caftanul descheiat la piept. Apraxin se 
aplecă niţel — asculta şi el. 

— Cum dă în august — spuse Reabov — după obi- 
ceiul nostru pescăresc, ne gîndim între noi: curînd 
vine vîntul care scutură frunzele — o să tot sufle, o 
să ridice praful, şi-o să urle pe mare, pîrdalnicul. Suflă 
mai mult toamna din partea ceea, nu dinspre miază- 
noapte, ci din partea ceea — Reabov arătă cu stacana 
de unde sufla — totdeauna aduce ploaie prin părţile 
noastre. Noi îi spunem plîngăreţul pentru că tot timpul 
plînge cu lacrimi. De-aia-i şi plîngăreţ... 

— Ei, domnilor corăbieri? — întrebă Apraxin — 
cine răspunde repede, de unde suflă plîngăreţul după 

noi, corăbierii ? Să nu spui levlev, așteaptă sufleţelule ! 
Ştii, Preanișnikov ? 

Tinărul deşirat, în camizol fără mundir, cu fața 
acră, strînse din umeri. Voronin încreţea fruntea şi 
clipea. Ceilalţi cătau aiurea. 

— Sud-est — spuse Apraxin — aşa-i, Silvestr ? 
Vîntul de sud-est e numit de pomori plîngăreţul. 

— Pare-mi-se că așa spuneau şi olandezii, — încu- 
viință Reabov. 

— Şi ce vînturi mai sînt pe la voi, pe Marea Albă ? 
întrebă Apraxin ; pe fața lui nu se citea nici de data 
aceasta vreo urmă de batjocură — în ochi îi lucea nu- 
mai o vie dorinţă de a şti. 

Reabov povesti mai departe despre vînturi. Tinerii 
din gardă, care cu mundire, cu mantii, care descult ca 
să-și odihnească picioarele, care fără camizol, ca să-l 
răcorească vintul, îl ascultau cu luare-aminte. 

— Dar busola o cunoşti ? întrebă pe departe Ievlev. 

Reabov răspunse : 

-~ Pescarii aşa spun între ei : în mare. al busolei ac 
nu-i un fleac... 

levlev se dădu mai aproape şi spuse: 

— În unele cărţi străine, oameni vestiți scriau că 
în ţările de miazănoapte ar îi văzut cu ochii lor cano- 
cefali — niște dihănii cu capete de cîini, și arimaşi — 
nişte căpcăuni înspăimîntători cu un ochi în mijlocul 
frunţii... 

Cîrmaciul zîmbi în tăcere. 

— N-ai auzit nimic despre toate astea? întrebă 
levlev. 

— Palavre! răspunse Reabov. Am fost şi la Matka, 
şi la Grumant, am vînat şi la Kolguev — dar n-am 
văzut nicăieri făpturi cu capete de cîini sau cu un 
ochi în frunte. Poate că străinul dumitale, domnule, a 
văzut ursul şi a minţit de spaimă... 

Un curtean se apropie de Apraxin şi-i şopti ceva la 
ureche. Feodor Matveevici întoarse capul : 

— Vine căpitanul. Da” nu-i nimic, vorbeşte înainte, 
nu-i place ca cineva să se sfiască prea tare în faţa lui. 

— Noi nu sîntem învăţaţi să ne sfiim! răspunse 
Reabov. 

Niciunul dintre tineri nu se mișcă din loc — răma- 
seră ca şi mai înainte. Petru Alexeevici se apropie, 
puse mîinile pe umerii lui Apraxin şi ai lui Ievlev, îşi 
făcu loc printre ei şi ascultă cele ce se vorbeau. Rea- 
bov, întors pe jumătate spre ţar, povestea cum se lasă 
ceața pe mare, cum se ridică norii în zare, cum se 
înseninează cerul și cum poţi să-ţi dai seama dacă se 
va stîrni curînd vîntul. 

— Cum-cum ? întrebă căpitanul. 

— Vorbeşte despre semnele vremii pe aici — lămuri 
Apraxin — ascultă, măria ta. 

— la dă-te mai încolo, Feodor, — spuse Petru lui 
Preanişnikov, şi se așeză alături de el. Da” fă loc cum- 
secade — ce, eşti prins în cuie ? 

— Noi în felul nostru gîndim aşa — spunea Rea- 
bov — după cum am învăţat din tată în fiu: dacă iese 
deasupra apei delfinul alb, viţelul de mare sau rechi- 
nul, dacă întorc botul şi răsuflă — trebuie să aştepţi 
vînt dintr-acolo încotro se întorc ei. Vine vînt puternic 
sau poate se stîrnește chiar torokul. 

— Ce-i acela torok ? întrebă Petru. 

— Păi, se ştie, torok — răspunse Reabov și privi 
drept în faţa lată, arsă de soare şi foarte tînără a ţa- 
rului — e un vînt scurt, măria ta, care rupe pînza cît 
de tare ar îi, frînge totul dacă nu-l întîmpini din vreme. 

— Vijelia ? întrebă Petru. 

— Dg cine s-o ştie — dădu din umeri Reabov — 
după noi e torok. 

Şi, îndemnat de întrebările lui Apraxin, ale lui 
Ievlev, ale lui Voronin, ba chiar ale ţarului, începu să 
povestească ce ştia despre Marea Albă, despre vîn- 
turi şi șuvoaie, despre înaintarea şi tragerea înapoi 
a mării, despre drumul la Solovki, la Grumant, la 
Ponoi, despre călătoriile pe care le făcuse cu răposatul 
lui tată, spre ţări străine şi despre cele pe care le fă- 
cuse în sus, în Rusia, 

Imprejur se strînsese o mulţime de oameni: şi 
biajinul Lefort, şi buzatul, rumenul cneaz Romoda- 
novski, și Schein, şi Goliţin, și alţii. Ascultau, dădeau 
din cap, oftau, dar Reabov simţea că tot ce povestea el 
nu era ascultat cu luare-aminte decît de cîţiva oameni : 
iată — Apraxin, levlev, Voronin şi ţarul. Petru se 
aprindea, ochii îi scăpărau, se frămînta şi-şi tot scu- 
tura capul, întreba felurite lucruri, rîdea cu hohote şi 
numaidecîi rîdeau toți dimprejur... Dar era de ajuns 
ca el să nu mai rîdă că îndată nu mai rîdea niciunul 
şi feţele lor se posomorau, în vreme ce Petru asculta 
încordat, cu luare-aminte, ca și mai înainte. 

Apoi el apucă clondirul, umplu o stacană şi o în- 
tinse lui Reabov spunînd : 

— Beal 

Și plecă, îndreptîndu-se cu pași mari spre coră- 
bioară. Reabov bău vodca, se şterse la gură şi se ri- 
dică. Pe corăbioară bătu o tobă, apoi alta. 

— Adunarea ? întrebă Apraxin, ascultînd cu luare- 
aminte. 

Cornurile vuiră, două tobe răpăiră şi Apraxin strigă 
tare şi vesel : 

— Adunarea ! 

Și o luă la fugă ţinîndu-şi sabia cu mîna. levlev se 
repezi după el și-l întrecu ; piticii schelălăiră, iar cel 
cu un dinte înşfăcă şunca rămasă şi, vîrînd-o în sîn, 
o porni și el în goană. Curtenii alergau de pretutindeni 
cu feţele speriate: nu-i speria atît adunarea, cît mînia 
lui Petru Alexeevici dacă-i va vedea că întîrzie cîtuşi 
de puţin. Alergau Romodanovski, Schein, legănîndu-se 
greoi pe picioruşele lui scurte, trecu glonţ medicul van 
der Hulst, vînturîndu-şi bastonul, mestecînd ultima îm- 
bucătură din mers, tropăi pe scînduri popa Vasili, care 
îl botezase pe ţar; dacă suna adunarea, nici lui nu-i 
era îngăduit să lipsească ; diacul de sfat Zotov îl îm- 
brînci pe Vinius şi trecu înaintea lui, boierul de sfat 
Cemodanov se împiedică de piticul Ermolaika, căzu 
pe scinduri şi se lovi la cap. 

lar tobele tot băteau, cornurile sunati şi pe cerul 
senin al Dvinei zburau pescărușii, ţipînd parcă spe- 
riați de larma neobișnuită şi de nemaivăzuta forfotă. 

— O fi foc ? întrebă Mitenka, ieşind în wa tun 
lui Reabov. 

— Parcă poţi să-i înţelegi ? răspunse eal La 
ei joaca-i ca și focul. Uite ia, mănîncă afumătura asta 
— eu m-am săturat... Stai aci liniştit, la umbră, mă 
duc eu singur să văd ce-i. 

Se urcă pe corăbioară pe la pupa, se ridică în miini 
şi se iți de după o încărcătură. Se strînseseră toți 
curtenii ; în fața lor doi toboşari băteau încă în dara- 
bane. Trîmbiţaşșul Foma Cighirin îşi umila obrajii şi 
sufla din răsputeri în surla de aramă, ridicată spre 
cer. lar ţarul Petru Alexeevici păşea încolo şi încoace 
cu picioarele lui lungi fără a se uita la nimeni. Făcînd 
un semn trîimbiţaşului să tacă, începu să-l certe aprig 
pe un bătrînel. Bătrînul se jura amarnic și nu se în- 
țelegea pentru ce se jură. Fără să-l asculte, Petru bătu 
din picior, se întoarse spre Osip Bajenin şi răcni atît 
de cumplit că se auzi pe toată corabia: 

— Dar tu unde umbli? Cînd auzi că sună aduna- 
rea să alergi numaidecît că altfel nu mai ai ce căuta 
aici... 


6. PE DVINA 


Prinseră capătul parîmei aruncată de pe barcaz, 
unde mujicii, asudaţi de trudă, lărmuiau și suduiau. 
Petru stătea aplecat în jos chiar la prova corăbioarei 
şi poruncea ce trebuie să facă. Dar oamenii, toţi de 
prin partea locului, nu pricepeau ce spune ţarul, ba 
în limba olandeză, ba rusește. Reabov ieşi din ascun- 
zătoarea sa, trecu pe lîngă boierii şi cnejii care stä- 
teau nemişcaţi pe punte, sub razele fierbinţi ale soa- 
relui, urcă treptele şi, dîndu-l uşurel la o parte pe ţar, 


221 


strigă răsunător ca prin pîlnie mujicilor de pe bar- 
caz : 

— Hei, meşteri ! Ascultaţi aci: eu am să vorbesc 
în graiul nostru, poate o să pricepeţi. Veniţi la pupa, 
gata ! ; 

Mujicii înțeleseră şi se apucară să împingă barcazul 
pe lîngă corăbioară. Reabov mergea de-a lungul bor- 
dului. 

— Acum aruncă ! — strigă el, cînd barcazul se lovi 
de pupa. Pune vîslași mai de nădejde, să tragă zdra- 
vän. 

levlev, Voronin şi Fedka Preanişnikov încercau să 
desfacă legăturile parîmelor cu care se ținea coră- 
bioara de mal, dar nici ei nu izbutiră: localnicii lu- 
crau altfel decît dascălii olandezi pe lacul Plescev. 

Petru alerga ba încolo, ba încoace. Preanișnikov își 
prinsese mîna și tipa. Voronin se dezvinovăţea nepu- 
tincios în faţa ţarului. 

— Trage parîma ! Crezi că-i ușor cînd e prins aşa ? 

Bajenin se ivi din nou cu cîțiva mujici lăţoşi, ne- 
pieptănaţi — se vedea că dormiseră tun cu toată che- 
marea ţarului. Unul — mai înalt decît ceilalți — se 
apropie de levlev, îl împinse la o parte şi spuse cu 
glas somnoros : 

— Boierule, fă-te o leacă mai încolo! 

Ceilalţi, fără prea mare îndemînare dar şi fără mare 
greutate lăsară scara. Un mujic desculţ, legat la cap 
cu o cîrpă — sări pe mal, se opinti, smuci parîma de 
pe babă şi strigă: 

— Cei de pe barcaz ! Trageţi ! 

Corăbioara se legăna uşor, între bord şi mal se 
deschise o fîşie îngustă de apă, apoi fîşia se lăţi din 
ce în ce mai mult. Piticii începură să facă tumbe. 

— Am pornit, am luat-o din loc, o să ne înecăm, 
corăbierilor | 

Boierii mai pleşuvi şi mai bărboși se închinară. 
Reabov îşi rîse în sine : cine i-o mai fi făcut şi pe ăştia 
corăbieri Dumnezeu știe — să te strici de rîs nu alta. 
De ce i-o tîrî ţarul după sine, la ce i-or trebui? 

Apoi deodată se supără: am mai văzul în viaţă 
harababură, dar aşa ceva nu mi-a fost dat să văd. 
Unde aleargă nu se ştie, de ce s-au adunat în grabă 
la bătaia tobei, nimeni nu ştie, cine-i căpitanul acestei 
corăbii — habar n-ai! Şi pe Mitri l-am lăsat ca un 
prost pe mal. 

Dar marinari cine-s ? Singurul corăbier, Kocinev, 
e pe moarte. Bajenin a adus o haită întreagă de slugi 
de-ale lui — halal de ţărmurenii de la Vavciuga. Mi-a 
fost dat de la Dumnezeu să ies cu ţarul pe mare. Şi 
ăştia, parcă-s ţapi, stau şi clatină din bărbi, au um- 
plut toată puntea de sus — nici să treci n-ai loc. Cum 
o să ridicăm pînzele și să mînuim sarturile cînd o să 
ieşim în larg ? Dar dacă marea începe să tălăzuiască ? 
Așa or să stea boierii, ca niște stilpi, de-a curmezişul 
punţii 2 O să-i măture pe toţi, niciunul nu se întoarce 
viu acasă. 

Petru se apropie de cîrmă. Era asudat; o șuviţă 
neagră de păr i se lipise de fruntea umedă. Întrebă: 

— Cum merge ? 

— Cum să meargă, — răspunse inimos Reabov. 
Parcă-i joacă, măria-ta. Şi căpitan pe corabie o să 
fii măria ta sau nu? 

Petru Alexeevici îndepărtă șuviţa udă de pe frunte 
şi privi cu asprime: 

— Da, eu. 

— Dacă măria ta eşti, atunci poruncește să-şi ia 
tălpăşiţa de pe punte boierii şi cnejii. Jos este o că- 
mară cu laviţe — să se aşeze după cin. Să şadă acolo 
şi să clatine din bărbi. Ce să se mai fiţiie fără rost 
pe aici. Dar înainte de toate spune-mi unde să duc 
corabia. Uite, toţi se tem să te întrebe, nici un suflet 
de om nu ştie încotro o luăm. Poate la Solovki ? 

Petru se întoarse deodată pe călcîie, se îndepărtă şi 
strigă ceva către curteni. Privind pieziş, aceştia cobo- 
rîră jos unul după altul. Sus rămaseră doar Lefort, 
Romodanovski, Vinius, cei doi măscărici care răsco- 
liseră un balot de papură, şterpelind peşte afumat pe 
care îl viriseră în sîn şi prin buzunare, şi tinerii din 

gardă în frunte cu levlev şi cu Apraxin. Dintr-o dată 
se făcu mai multă liniște, mai mult loc. Tîmplarii şi 
dulgherii din Vavciuga, acum marinari, îşi luaseră 
locurile, toboşarii şi trîmbiţașul pășeau în urma ma- 
relui căpitan, aştepiînd porunci ca să sune obişnuita 
adunare. 

Corăbioara înainta încet, scîrțiind din încheieturi. 

Tobele răpăiră iarăși. Ţarul urcă în grabă treptele 
și strigă să se ridice pînzele. Care pînze — nimeni 
nu știa. Tobele băteau, trimbițașul Foma se înroşise 
ca racul suilînd din răsputeri, ţarul striga în pîlnie. 
Apraxin alergă la el, vorbiră ceva şi începu să dea și 
el porunci. Ciorovăindu-se cu tinerii din gardă, tîm- 
plarii din Vavciuga înălțară pînzele cu chiu cu vai. 
Vîntul uşor flutura pînzele late, cenușii. 

Reabov cîrmi corabia pe Dvina la vale. 

Petru Alexeevici stătea aproape, la doi paşi. Ochii 
lui străluceau, aprinşi de bucurie; îl bătea pe Lefort 
pe spate şi striga: 

— Aşa da! Ce spui? Ei, vezi? 

Dădea tot felul de porunci și nu lua aminte prea 
mult că nu-l ascultă nimeni, apuca mereu ocheanul, 
se uita la busolă și-i înghiontea pe toţi ca să se uite 
şi ei încotro mergeau, ce drum țineau, cu ce ințeală, 
cu ce vînt. 

Lefort zîmbea, privind în gol, dus pe gînduri. 

Osip Andreevici era şi el acolo ; își scărpina barba, 
se amesteca în vorbă şi arăta în zare cu degetul, spu- 
nînd ţarului : 

— lată, măria ta, cum curge Kuria. Este pe aici o 
căsuţă cu nişte muieruști — curat atlaz — şi drăgăs- 
toase, şi giugiulitoare, tii! 

Şi rîse mărunţel. 

Dar ţarul nu-l asculta, îndeletnicindu-se acum cu 
muștrul lui drag la tunuri ; trăgea el însuşi de iuniile 
tunului, dădea porunci cuin şi unde să se tragă, cîtă 
pulbere să se pună, curn să se lucreze cu vergeaua de 
încărcare. Toţi tinerii din gardă ţineau în mîini funii 
pentru a tîrî tunurile la loc după tragere, vergele de 

încărcare pentru împingerea ghiulelelor pe ţeavă, des- 
cărcătoare pentru scos dopurile. Fitilurile fumegau 
deasupra parmaclicurilor care străluceau în razele 
soarelui, cînd deodată ţarul urcă repede sus pentru 
cine ştie a cîta oară. Scuturînd pîlnia, strigă cu glas 
întretăiat spre tunari şi spre toate feţele tinere, vesele, 
arse de soare, îndreptate spre el: 

— Ascultă comanda | Domnule comandant al arfi- 
leriei, fii gata de tragere ! Bombardirii şi tunarii — la 
posturi ! Tribordul aprinde fitilurile! Tribordul! în- 
deasă încărcătura ! Tribordul ! 

Tinerii alergau de colo-colo cărînd pulberea, îm- 
prăştiind-o, umblînd pe lîngă ea cu îitilurile aprinse. 
Totul putea să ia foc din clipă în clipă. Corabia ar fi 
sărit în aer. Dar Dumnezeu l-a iertat pe Petru Ale- 
xeevici, nu l-a pedepsit, milostivindu-se de nepricepe- 
rea şi de tinereţea lui. Și nu-l pedepsi nici atunci cînd 
se ivi deodată un barcaz de după o mică limbă verde 
de pămînt, care înainta în Dvina. Ţarul nu zărise þar- 
cazul şi porunci tinerilor: „Salvă — foc!“ Tinerii bă- 
gară fitilurile în bortele de aprindere si două din cele 
şase tunuri bubuiră, ghiulelele şuierară prin văzduh fă- 
cînd un arc și căzură nu departe de barcaz, unde ridi- 
cară doi stilpi de apă înspumată. Reabov îl trase pe 
Petru de cot dar ţarul văzuse acum şi el barcazul şi 
insemnele arhiepiscopului de Vajsk și Holmogori, 
precum şi pe cei de pe barcaz care alergau de colo- 
colo și fluturau praporele... 

Dar tunarii nu văzuseră barcazul ; nu le ardea de 
el — pulberea din bortele de aprindere nu se aprin- 
dea. Mînioși, tot împingeau fitilurile aprinse şi în 
sfîrşit, după multă caznă, trase şi al treilea tun, iar al 
patrulea vui și din ţeavă ţîșni o limbă îngustă de foc. 
Piticii se trîntiră pe punte, se apncară de cap şi în- 
cepură să urle. Petru bătu din picior şi scuipă. 

Bubuind năprasnic, acum cu totul de prisos, al cin- 
cilea tun parcă plesnise. Tinerii de lingă el se prăbu- 
şiră pe punte. Sărind peste saci, peste butoaie, 

Apraxin se repezi într-acolo să vadă ce s-a întîmplat 
— or Îi răniţi, morţi ? 

Lîngă al şaselea tun, Ievlev scociora fără frică cu 
un cui în borta de aprindere, nitîndu-se dacă pulberea 
arde sau nu s-a aprins, şi gîndindu-se ce să facă — 
să ude tunul cu apă ? 


— Feodor Matveevici — strigă Petru — a fost 
ucis careva ? Cheamă medicul, o să se descurce el! 
Dar nimeni nu fusese ucis și nici rănit — numai 


un om avea o arsură uşoară pe gît şi pe obraz. Van 
der Hulst se uită cu teamă spre tunul îumegător lîngă 
care dădea porunci levlev, și turnînd pe o cîrpuliţă 
o licoare urit mirositoare, se apucă să-l doftoricească 
pe tunar. Din pricina tragerii, Romodanovski se fä- 
cuse verde la față ; îşi ștengea sudoarea cu mîna gra- 
să şi gemea. Buturlin făcea paşi mărunţei cu picioa- 
rele vîrîte în încălțări de safian roş şi se plimba pe 
punte, aruncînd spre ţar priviri batjocoritoare. 

Bărbosul, rotofeiul diac de siat Vinius veni şi spuse 
dojenitor : 

— Petru Alexeevici, din pricina tragerii, jos la 
boieri s-a prăbuşit podul şi i-a împroșcat cu ţandări. 
E frumos ? 

— E frumos, e frumos — răspunse aprins ţarul — 
nu-i nimic, să rabde! Du-te de aici, du-te! 

Şi îi strigă din urmă cu o ameninţare veselă în 
glas : 

— Dac-ar fi numai atît! 

Rise cu hohote şi coborî în întîmpinarea arhiepisco- 
pului Afanasi de Vajsk și Holmogorî: barcazul ace- 
stuia era acum aproape de corabie. 

Blagoslovind vasul şi oamenii, Afanasi întinse ţa- 
rului obişnuitele daruri — piine şi pește şi spuse zîm- 
bind : 

— De ce, stăpîne, măria ta, ai deschis foc asupra 
barcazului meu ? 

Și porni după ţar sus spre roata cîrmei, să se uite 
la busolă, să privească încîntat prin ochean priveliș- 

tile înconjurătoare, să urmărească tragerea cu tu- 
nurile. 

— Atunci, cînd te duci la Solovki ? întrebă el ui- 
tîndu-se cu luare-aminte prin ochean. 

— Deocamdată mai stau aici — răspunse ţarul şi 
ridică pilnia ca să strige tribordului să fie gata de 
tragere. 

— Iar eu de cînd i-am scris lui Firs... — spuse Afa- 
nasi, închizînd un ochi şi îndreptînd ocheanul asupra 
unei mori îndepărtate. Uite, uite — strigă el deodată 
— un mujic a ieșit din moară. Se vede totul ca în 
palmă. Şi ce face, neruşinatul — urmă arhiepiscopul 
cu o dojană batjocoritoare — de-ar şti cine se uită 
la el. Ptiu, neobrăzatul ! 


7. PRIMUL SALUT 


După ce tribordul isprăvi tragerea, făcură muştru 
îndelung aruncînd ancora, apoi ridicînd şi coborînd 
pînzele, cu care prilej Voronin căzu în Dvina şi în- 
ghiţi apă. După aceea traseră cu tunul de urmărire, 
ca şi cînd ar fi ajuns din urmă un vas duşman. Tu- 
nul de urmărire trăgea foarte bine — numai un lucru 
era prost: n-aveai pe cine să-l ajungi din urmă. 

Intre timp, vremea se strică ; cerul, după o dimi- 
neaţă călduroasă, se înnoură. Dvina se întunecă, se 
acoperi de creţuri. Dar zăduiul nu trecea — răsuflai 
tot atît de greu ca şi mai înainte; mujicii din Vav- 
ciuga, acum marinari, se mişcau alene, legănat, ca 
toţi cei din miazănoapte pe căldură... 

Reabov se uita din cînd în cînd la cer, printre gene, 
şi căsca. Corăbioara înainta agale; vintul ba umila 
pînzele, ba deodată pierea cu totul şi atunci pînzele 
cenuşii atîrnau jalnic și corabia se legăna în loc. 

Pe neaşteptate, îndată ce ajunseră departe, în josul 
rîului, începu să bată vîntul de mare. Petru Ale- 

xeevici se bucură şi porunci să se sune încă o dată 
adunarea, pentru a se întoarce şi a porni în sus. În 
susul apei pluiiră repede. Punind el însuși mîinile pe 
roata cîrmei, ţarul scutura din capul lui cîrlionţat — 
glumea cu șiretul şi asprul Afanasi şi poruncea să se 
schimbe pînzele. 

Lui Reabov i se făcu sete: după ce arătă ţarului 
cum să ţină firul apei, alergă jos să caute cvas. 

Peste tot sub punte se chinuiau curtenii, care dor- 
mind, care numai moțăind. Romodanovski şedea des- 
culț pe o laviţă îngustă și-și mișca minios degetele 
amorţite ale picioarelor, bînd mied şi suflînd spuma 
de pe el. Incruniîndu-şi sprîncenele groase, diacul de 
sfat Zotov scria ceva pe un pergament. Tot acolo se 
iurișaseră şi piticii Ermolai şi Timoşka, înfricoșați de 
tragere. Ermolai, cel cu un dinte, mesteca ceva; Ti- 
moșka îşi cîrpea caftanul mititel, ofta şi șoptea în sine 
rugăciuni. 

Cînd Reabov se urcă din nou pe punte, cerul se aco- 
perise cu totul şi vîntul spulbera picături de ploaie, 
biciuind spinările. Din pricina frigului neașteptat, pe 
obrajii ţarului se iviseră pete vinete, dar el nu-şi în- 
cheia mundirul ; frecindu-și mîinile murdare, rîdea : 

— Unde o fi Osip Andreevici ? De bună seamă că 
s-a ghiftuit singur, de musafiri a uitat. Să aducă nişte 
vodcă, fiu de căţea ce e! Prea sfinţia sa a îngheţat. 

Il lăsă pe Reabov la cîrmă, trase o duşcă de vodcă, 
le dădu tuturor să bea şi luă din nou ocheanul. 
Trecură iară pe lîngă Kuria și pe lîngă Solombala. 
Prin pînza de ploaie se ivi ostrovul Keg, siluelele co- 
răbiilor străine, malul drept, cu  clopoiniţe, cu Piaţa 
Străinilor, cu casa înaltă a voievodului. Vintul im- 
pingea vasul cu ușurință ; catargele scirţiiau și în 
urmă rămînea o dîră albă de spumă. 

— la-o mai pe aproape de străini! — porunci 
Petru. i 

Reabov dădu din cap ; mai aproape, fie — ai să vezi 
ce cîrmaci este Ivan Savvateev. Învirti cîrma, mai în- 
vîrti o dată. Corabia se aplecă, vintul de mare lovi 

în pînze șuierînd, cîrma roșie a „Sfintului Augustin“ 
— vasul de escortă al străinilor, începu să crească, 
să se apropie de parcă nu înainta corăbioara, ci va- 
sul olandez venea asupra ei. 

Ca şi deunăzi, pe puntea acestuia bătură clopotele 
şi răsună o împuşcătură de pistol. Deodată Petru în- 
cleștă umărul vînjos al lui Osip Andreevici, îsi pironi 
privirea aprinsă spre steagul cu stema Rusiei care 
iilfiia pe catargul cel mare şi strigă : 

— Aţi agăţat un steag mic; dacă nu mă uit eu în- 
sumi, nimic nu se face ca lumea... 

Si smucind merăbdător de mîneca lui Bajenin, 
strigă tunarilor să stea la tunul de urmărire şi dacă 
va fi nevoie să se răspundă la salutul corăbierilor 
străini. sd 

Reabov învîrti încă o dată roata cîrmei. Doriar 
se aplecă şi mai mult. Bajenin se sperie — bordul 
„Sfîntul Augustin“ lunecă aproape de tot, alături se 
zăriră pentru o clipă feţele utuite ale olandezilor, ţe- 
vile de aramă ale tunurilor şi semnalizatorul la post, 
Insă clopot. 

Petru Alexeevici încleștă fălcile ; pe fața lui se 
rostogoleau picături mari de ploaie. 

— E mic steagul, e mic, nu se vede stema ru- 
sească... 

— Dar poate că nici nu vor să-l vadă? spuse 
Apraxin. 

Petru nu răspunse. Reabov îndreptase corăbioara 
spre alt vas — acesta era „Rodul copt“. De acolo se 
auzeau pînă departe pe apă bătăile puternice ale clo- 
potului. 

Reabov era răscolit de mînie: poate că el era vi: 
novat că străinii nu vedeau steagul, poate că trece 
cu corăbioara prea departe ? O s-o ducă mai aproape. 
Lasă, o să-l vadă ei acum. 

— Trebuie un steag de vreo patru ori mai mare, 
ca să-l vadă, — spuse supărat Preanişnikov. ` 

Apraxin rîse şi fără să se întoarcă spre tizul lui, 
răspunse : 

— Trebuie să avem o flotă, să avem corăbii, atunci 
au să vadă şi cel mai mic steag. O să clădim dulghe- 
rii de corăbii, o să începem să lăsăm vase la apă — 
vase — atunci au să vadă orice steag. 

In clipa aceea, pe „Sfîntul Augustin“ bubui cu în- 
tîrziere un tun. Țarul tresări și deschise ochii larg. Il 
îmbrățișă pe Bajenin și spuse cu glas tare: 

— L-au văzut! Fi, îți multumesc Osip Andreevici. 
În veci n-am să uit. L-au văzut, au înţeles... 

Tunul bubui a doua oară, apoi a treia, a patra. Pe 
corăbiile străine răsunară irîmbiţele, semnalizind. Pe 
„Rodul copt“, pînă la care nu ajunseseră încă, bu- 
buiră tunurile, urmate de salvele de salut de pe 
„Bucuria dragostei“, de pe „Norul de aur“, de pe 
„Lebăda albă“... Bubuiturile puternice se rostogoleau, 
zburînd aproape de fața apei, ba toate deodată, ba pe 
rînd, la stînga, în spate, înainte, la dreapta... 

Petru Alexeevici, alb ca varul, cu nările nasului său 
scurt fremătînd, îl trăgea pe Bajenin de umăr şi stri- 
ga, acoperind cu glasul lui bubuitul tunurilor : 

— Salută corabia rusească! Cea dintii corabie! 
Cea dintii! salută steagul ridicat pe catargul cel 
mare |... 

Și, repezindu-se înainte, alergă la tunul de urmă- 
rire, luă pulbere cu mîinile lui, turnă două măsuri, 
apucă de la tunar vergeaua de încărcare şi începu să 
îndese încărcătura, săltîndu-şi umerii şi uitîndu-se la 
țeavă. I se dădu dopul, el înțură şi ceru altul; apoi, 
cu miini nesigure, turnă pulberea în  aprinzător, şi 
apropie fitilul. 

Pulberea sfirti, pîrîi şi se stinse. 

— Pulbere ! strigă Petru Alexeevici. Pulbere. tică- 
toşilor, pulbere uscată ! Încărcaţi alt tun ! M-aţi omo- 
rît, m-aţi făcut de rușine, neghiobilor, pulberea-i udă, 
aţi udat pulberea, nerozilor ! 

Aplecîndu-se deasupra unei lăzi, vîrîndu-se pe ju- 
mătate înăuntru, Apraxin răscolea, căutînd pulbere 
mai uscată. levlev încărcă repede alt tun, Preanişni- 
kov pe al treilea. Și toţi erau galbeni la faţă, toți în- 

țelegeau însemnătatea acelei clipe. Trebuia să se răs- 
pundă la salutul adresat stemei statului ! 

Iar deasupra Dvinei, ca și mai înainte, stăruia un 
bubuit neîntrerupt; se trăgea din toate părţile; în 
văzduhul umed adia un iz de pulbere arsă, o duhoare 
acră de sulf. 4 

In sfîrșit, pulberea se aprinse, răsună bubuitura, 
tunul zvîcni înapoi trîntindu-l pe Apraxin, dar el sări 
în sus vesel şi fericit. Țarul îl sărută deodată şi ocă- 
rînd mereu se repezi la alt tun. Trase şi tunul de la 
babord, acela despre care se credea că plesnise. Mai 
mult nu se cădea să se tragă — la patru salve ale va- 
selor de escortă și la şase ale corăbiilor neguţătorești 
străine, era destul să se tragă două salve din tunurile 
țarului. 

Pe undele cenuşii ale Dvinei, „Sfîntul Petru“ zbura 
în şuierul vîntului de mare, în ploaia piezișă, ba cul- 
cîndu-se pe un bord, ba îndreptîndu-se, ba despicînd 
un val, zbura pe lîngă vasele de «escortă, pe lîngă 
ameninţătoarele tunuri de aramă răsărite din sabor- 
duri, pe lingă corăbiile neguţătoreşti. Şi micul steag 
al „Sfîntului Petru“ cu stema Rusiei, îluturînd în vînt, 
zbura mîndru, biruitor şi vesel tot înainte și înainte... 


8. FRUMOS! 


In aceiaşi timp pe punte, după baloturi şi butoaie 
uitate de toţi, Timofei Kocinev, făuritorul „Sfîntului 
Petru“ se căznea să se ridice pe rogojina lui şi să 
vadă ceea ce vedeau şi ceilalți. Cu miinile slabe se 
tot agăța de un butoi şi în sfîrșit, se încleştă cu atita 
înverşunare încît îşi ridică trupul zdrobit şi se spri- 
jini cu pieptul de fundul butoiului. Acum vedea cum 
înaintează corăbioara, vedea steagul deasupra capu- 
lui, pe catargul ridicat de el, vedea pe Dvina fumul 
alb, rotund, al salvelor de tun... 

— Frumos ! — rosti Timofei şi zîmbi lără să-și dea 
seama că din ochi îi curg lacrimi. Frumos, mergem 
repede ! 

Voi să poruncească să se mai pună pînze pentru 
că nimeni nu cunoştea corăbioara mai bine ca el, dar 
prin apropiere nu se afla nimeni. Slăbi din nou, nu se 
mai putu ţine pe fundul butoiului, lunecă înapoi pe 
rogojina lui şi căzu iarăşi într-un leşin îndelungat. 
Cînd deschise ochii, văzu deasupra lui pe van der 
Hulst, medicul țarului, pe Reabov, levlev, Cemodanov 
şi Apraxin... 


Stăpînea foarte bine ştiinţa corăbieritului, 
ştia unde-s ostroavele şi adîncimile mării, şi 
pragurile de nisip, şi vîrteiurile. şi vîntu- 
rile, 

Istoria despre marinarul rus. 


CAPITOLUL ŞAPTE 
1. MITENKA BORISOV 


Mitenka petrecu vasul cu privirea, urmărindu-l cum 
se topea parcă, tras de barcaz, în luciul șuvoiului 
Dvinei. Stătu pînă ce corăbioara se văzu ca un pun- 
ctuleţ negru, se intinse şi se duse la umbră să-l aş- 
tepte pe cîrmaci aşa cum îl așteptase de multe ori în 
viaţa lui nu prea lungă. 

Îşi luase demincare ; dacă avea să i se facă sete 
putea să bea apă din Dvina. De pe ostrov nu-l alunga 
nimeni, și acum, în sfîrşit, era tocmai vremea potri- 
vită cînd putea să se lungească nițeluș şi să cugete la 
ziua de miine, să se gîndească la zilele trecute, nu 
prea depărtate, pline de atîtea întîmplări și la cele 
ce-l aşteptau în viitor. J 

Putea să chibzuiască totul în linişte şi totodată să 
se uite cum se trăia în palatul ţarului fără ţar, ce 
orînduieli erau acolo, ce se făcea la bucătărie. Putea 
să asculte cum cîntau slugile ţarului venite cu el din 
îndepărtata şi alba Moscovă, dar mai ales -putea să 
doanmă pe săturate, căci destul dormise pînă atunci 
iepureşte, trezindu-se la orice zgomot. Pe ostrov era 
linişte. Acolo nu puteau să se ivească slugile mănăsti- 
rii, n-aveau ce face prin locurile acelea, şi cu atît mai 
mult n-avea ce căuta acolo părintele chelar al mănăs- 
tirii, unde Miitenka Borisov, poreclit Gorojanin, fusese 
dat, după făgăduinţă, cu mulţi ani în urmă. Agafonik 
n-avea ce face pe acolo, nu putea să-l prindă şi să-l 
trimită tălmaci pe corăbiile străine, unde, la fiecare 
drum cîştiga bani pentru mănăstire, tălmăcind hama- 
lilor poruncile căpitanului... 

Ascultind plescăitul molcom, abia auzit, al apelor 
Dvinei, ţipetele ascuţite ale pescăruşilor, foşnelul 
mestecenilor, Mitenka închise ochii, se întinse, şi cui- 
bărindu-se bine pe nisip, începu să se gândească la 
viaţa pe care o va duce de atunci încolo împreună 
cu cîrmaciul. 

Cu puterea, limpezimea şi  seninătatea de cuget 
întilnite numai în copilărie, Mitenka și-l închipui nu 
numai pe cârmaci îndrumînd un vas, dar se văzu și 
pe sine însuşi la cîrma unei corăbioare tocmai atunci 
cînd de după stîncile cenușii, năpădite de muşchi, se 
năpustește pe neaşteptate aprigul torok, cînd talazuri 
năprasnice se ridică şuierînd și urlînd, ca să măture, 
să strivească, să siărime corabia pe care se află ţarul. 

Iată, tocmai în clipa aceea Mitenka stă la cîrmă. 
Stropi de spumă de apă, de sare, îl împroașcă în 
piept și în faţă — nu o dată le-a încercat el gustul 
cînd ieşea la pescuit, uitîndu-se spre cîrmaci cu sfială, 
cu nădejde și încredere. Acum el însuși e cîrmaci. Se 
înţelege că şi Reabov se află acolo — unde poate să 
fie în altă parte — dar parcă se ascunde în ceaţă, 
parcă este el şi totodată nu-i el, iar cel mai mare, cel 
dintîi e Mitenka, semănînd cu Reabov ca doi frați ge- 

meni. Mitenka Gorojanin nu este un sărman argat 
mănăstiresc, un schilod din naştere. ci alt Mitenka — 
înalt, lat în umeri, privind înainte cu ochii luminoşi, 
cu pletele bălaie căzîndu-i pe umeri, cu glas tunător, 
la auzul căruia încremeneşte tot ce e viu pe corabie 
— el, Mitenka Borisov, el Gorojanin. 

El e nădejdea corăbiei. Cu glasul lui tunător dă 
porunci aşa cum le-ar fi dat Reabov, se uită neînfri- 
cat la marea mînioasă, aşa cum s-ar fi uitat Reabov, 
îndreaptă liniştit corabia cu botul împotriva valurilor 
şi chiar găseşte în sine putere să glumească, aşa cum 
ar îi glumit Reabov. 

Iar țarul, înalt, cu mantie, stă alături de el şi-l tot 
întreabă : scăpăm sau nu ? 

Dar mîna tare a lui Mitenka şi voinţa lui Dumnezeu 
aduc corabia la liman. Tobele duduie, muzicile cîntă, 
soarele dogoreşte, clopotele bat şi călăreţii își strunese 
caii jucăuşi cînd corăbierii coboară aici, pe ostrovul 
Moseev şi cînd Mitevka Borisov, cîrmaciul, păşeşte cel 
dintîi pe covorul lat, așternut de la corabie pînă la 
palatul țarului. Țarul s-a făcut nevăzut iar Mitenka 
păşeşte înainte, avînd, cine știe de ce, barbă aurie; 
îşi mîngtie barba şi pășeşte agale, iar lumea dimore- 
iur — tîrpoveţii, hamalii, popii rătăcitori şi mujicii- 
luntraşi de pe Vavciuga — toţi strigă ca niște 
pescăruși. 

— Să fie răsplătit, răsplătit! 

Şi i se aduce răsplata, dar în clipa aceea se ivesc 
în fata lui niște făpturi nedesluşite care vor să-i ia 
darul, iar el se împotriveşte, ţipă... 

Mitenka se trezeşte şi îşi dă seama treptat că ceea 
ce pînă atunci fusese un vis era acum aievea. 

Miinile i-au fost legate la spate, iar umărul aproape 
scos din încheietură îl doare cumplit : licăririle apei, 
sclinirile soarelui îi joacă în faţa ochilor. 

Gizii îl întorc şi-l îmbrîncesc. Îl îmbrîncesc încă o 
dată şi atunci îl vede pe chelar. Agafonik şade ne un 
cos pus cu gura în jos — din cele cu care frații-bru- 
tari cară din brutărie pîinea plăcut mirositoare — 

şade și îşi şterge cu o cîrpuliță faţa trandafirie, bă- 
trînească, netedă, fără cute și zbircituri. Ti e cald. 


Doi posluşnici — graşi, voinici, cu chipuri somno- 
roase — stau de-a dreapta și de-a stînga chelarului. 
— Ai fugit? 


Ochii călugărului ard de mînie. E] ţine bine minte 
cum l-a scuturat cutezătorul Reabov, atunci, după da- 
travera cu „Norul de aur“ 

— Hoţule ! Pezevenghiule ! 

Mitenka tace. 

Părintele chelar e mînios : oamenii țarului n-au fä- 
cut nici o danie mănăstirii şi cît s-au străduit părin- 
tele-stareţ și părintele chelar să cearnă făina pentru 
țar, să facă plămada, să încingă cuptoarele ca să 
pună pe masa ţarului pîine fragedă, pufoasă şi ru- 
menă ! 

Pentru grija arătată de mănăstire țarii îi făceau 
totdeauna danii bogate, dar acum iată ce se întîm- 
plă. Din bucătărie ieşi un mujic asudat şi fără să se 
închine, fără să ceară blagoslovenie, trase smucit Ge 
un coș, deşertă pfinile pe un ţol, trase a doua oară 
şi se burzului răstindu-se la fraţi: 

— Ce căscaţi gura ? Vreţi să le car singur ? 
_Smeriţi, ocărind în sinea lor cu măscări lumești, 
cărară pîinile — toate cu cruci săpate în ele, toate 
blagoslovite chiar de stareţ. Altădată pentru pîine se 
dădea cel puţin o sfită cusută cu fir de aur pentru 
icoana  sfîntului Nikolai, dar astăzi nici să nu în- 
trebi : toţi îs cu obrajii rași, cu lulele neguţătoreşti 
în dinţi — anticriști și nimic mai mult... 

— Du-te la barcaz ! 

Si-l îmbrînciră din nou. 

Barcazul mănăstirii, cunoscut, urît, cu o cruce de 
aramă pe catarg, scîrțiia lîngă arsana. Posluşnicii îl 
întîmpinară pe părintele-chelar, luîndu-l aproape pe 
braţe, aruncară pe fundul bareazului coşurile de 
pîine și-și făcură vînt cu prăjina de la mal. 

Mitenka şedea cu ochii închiși ca să nu vadă ni- 
mic, tăcea şi se gîndea: „Dacă s-ar stîrni acum un 

vînt, o furtună şi s-ar răsturna barcazul, ne-am îneca 
toți. Ce bine! M-aș înfățișa înaintea domnului și 
aş spune: „Cum e cu putință, doamne, ca monahii, 
slugile tale, să fie atît de nedrepţi, de cruzi!“ Aş 
spune totul, n-aş ascunde nimic. Şi cum te bagă în 
temniţă laolaltă cu guzganii, cum te hrănesc cu batog 
sărat fără să-ţi dea apă, cum te silesc să dormi pe 
dușumeaua umedă de piatră. Oare aşa au învăţat ei? 
Ehei, ce s-ar mai mînia împăratul ceresc ! Atunci să-i 
vezi dacă ar mai cuteza să obijduiască un orfan !“ 

Și din nou începu Mitenka să-şi închipuie limpede, 
în toate amănuntele, cum s-ar mînia împăratul ce- 
resc, cum ar bate din picior și ar striga la părintele 
helar, cum l-ar răsplăti pe el, pe Mitenka, şi cum 
Reabov ar ride şi l-ar lăuda clătinînd din cap atunci 
cînd ar afla despre toate. 

— Ei, Mitri ! Halal să-ţi fie! Phii, straşnic flăcău ! 

Dar deocamdată nu se întîmpla nimic din toate 
acestea. Dvina își rostogolea molcom apele. Mitenka 
şedea legat pe fundul smolit, fierbinte, al barcazului. 
Varnava, giîiiind din adîncul măruntaielor, cînta un 
psalm din pîntec; părintele-chelar se uita în depăr- 
tare posomorit. 

Nici la mănăstire nu se schimbase nimic : frații se 
încălzeau la soare ca totdeauna ; din beciul deschis, 
duhnea a peşte sărat ca totdeauna ; părintele-portar 
moțăia la poartă tot așa, ca în primăvară, cînd Mi- 
tenka fugise din lăcaşul domnului. 

— Te-au prins ? moliăi el nepăsător, cercetîndu-l. 
Acv n-ai să mai fugi, nu! 

In curte şi el și Varnava fură înconjurați de fraţi. 
Prinderea unui tînăr, pe care părinţii îl dăduseră la 
mănăstire ca slugă, după făgăduinţă, nu se petrecea 
în fiecare zi, era o întîmplare de pomină acolo unde 
viaţa se vădea săracă în asemenea întîmplări. 

Bucuros că are prilejul să taie la piroane, Varnava, 
sporovăind unde şi cum l-au găsit pe Mitri, stătea 
lîngă acesta şi povestea cîte-n lună şi-n stele. Fraţii 
bombăneau dojenitori, cercetau straiele lumeşti cu 

cate era îmbrăcat Mitri, fața-i zdrelită, oftau fäțarnic 
ascultind cum fusese găsit Mitri nu departe de casa 
țarului, pe osirovul Moseev unde se căra pîinea pen- 
tru masa ţarului, cum Mitenka zăcea acolo îmbătat 
cu vodcă, cum nu putea să deschidă ochii, purtîn- 
du-se obraznic, fără un pic de smerenie.. 

— Il prindem noi şi pe cîrmaci — spuse fălos Var- 
nava, uitîndu-se la frați — nu ne speriem noi de hoț, 
de răzvrătit, de păgîn ! El e pricina năpastelor care au 
dat peste noi. De la el ni se trage... 

Mitenka ridică privirea. 

„Ce se trage? Ce s-a întîmplat aici în lipsa lui ?“ 

Abia acum zări străjerul cu secure şi pe cei doi că- 
lugări — Filofei şi Kornili — care se preumblau pe 
lîngă temniţa mănăstirii, amîndoi cu baltage lungi în 
mâini. 

— Hai! porunci Varnava. 

Mitenka o porni. Călugării șoşoteau uitîndu-se după 
el. Filofei şi Kornili se dădură în lături, cheia serîşni 
în broască, beciuj duhni a umezeală. În tindă fumega 
o făclioară muiată în grăsime de peşte. Inăuntru era 
întuneric. 

— Mergi! strigă Varnava şi sirigătul lui se în- 
toarse înapoi. 

El aprinse de la făclie luminarea, acoperi cu mîna 
grasă flacăra şovăielnică şi păşi prin mizgă. După a 
doua cotitură era încă o uşă încuiată. Varnava o 
descuie și, dînd înveninat cu genunchiul în spatele lui 
Mitenka, încuie lacătul după el... 

— Pe cine au mai adus diavolii ? — întrebă din în- 
tuneric un.glas răguşit. 

— Eu sînt! răspunse nu prea tare Mitenka, bucu- 
rindu-se la auzul glasului omenesc. Eu, Gorojanin. 

— Te-au prins ? 

— M-au prins. 

— Şi pe cfrimaci ? 

— Pînă la cîrmaci nu mai ajungi acum — se îăli 
Mitenka. Acum e cîrmaciul ţarului... 

In întuneric, un alt glas sudui vesel. Mitenka îşi 
dădu seama de îndată cine se afla acolo: erau năi- 
miţii mănăstirii, pescari, cîrmaci şi vînători a căror 
muncă hrănea și îngrășa mănăstirea Nikolo-Korels- 
kaia. În temnic se chinuiau: moş Feodor, cel dintii 
vînător de la Marea Albă, de viței de mare, iepuri de 
mare şi morse; erau prietenii lui, pescarii Aghei 
şi Semisadov, erau cîrmacii lakov şi Moisei Lon- 
phinov, erau Kopîlov şi topitorul de grăsime Cerni- 
țîn. Toţi îl înconjurară pe Mitenka întrebîndu-l de 
toate cele, toţi povesteau felurite lucruri pe întrecute 
şi se mirau : cum se putea să nu ştie nimic nici el nici 
Reabov despre întîmplările de la mănăstire... 

Mitenka se jură că habar n-a avut de nimic. Răstin- 
du-se la ceilalți, moş Feodor începu să povestească 
totul pe rînd. Lucrurile s-au petrecut curînd după ce 
au plecat de la mănăstire Reabov: şi Gorojanin. De 
mînie, Agafonik şi starețul au început prigoana îm- 
potriva oamenilor, cerindu-le tuturor să plătească lun- 
trea lui Reabov — chiar şi topitorilor şi tuturor celor 
care cîștigau cu pescuitul sau cu vînatul le-au cerut 
bani drept zălog. S-a stîrnit gîlceavă mare cu Agafo- 
nik, chelarul l-a lovit cu toiagul pe moș Feodor, mo- 
şul n-a îndurat ruşinea şi i-a cam plătit-o înapoi. Aga- 
fonik a început să strige : „Ajutor !“ şi călugării s-au 
năpustit asupra oamenilor ; i-au legat burduf și — la 
beci cu ei. lată că stau aici de atîta vreme și nimeni 
nu ştie de ei; călugării le dau demîncare la ceasuri 
felurite ca să nu poată ghici — a trecut un an, mai 
mult, mai puţin... 

— Iacă, aşa stăm! — spuse Semisadov — aşiep- 
tăm. Dar ce anume ? Or să ne lase să putrezim aici... 

Topitorului Cerniţin i se umilaseră picioarele, Aghei 
rămăsese fără dinţi, Iakov şi moş Feodor rîdeau încă 
dar nu prea vesel. Acum toată nădejdea lor era Rea- 
bov. El o să-l caute pe Mitri al lui şi o să-i găsească 
şi pe ei. lar de n-o să-l caute — au să piară cu toţii. 

— A rămas aici vreunul pînă la moarte ? întrebă 
Mitenka. 

— Ei, ba nu! Egorka a stat unsprezece ani şi a ple- 
cat cu picioarele înainte. Ciţi n-au fost ! 

Intrerupîndu-se unul pe altul, își aminteau de oa- 
menii închişi pe viaţă : cvăsarul Akim, fierarul Lu- 
kian, cioplitorul în os Nil... 

— Dar pe cioplitor de ce l-au închis? — întrebă 
Mitenka. 

— Pentru îndoială ! — spuse Aghei. 

— Pentru care îndoială ? 

— Se îndoia de Dumnezeu... 

— De Dumnezeu ? 

— Da, ia ascultă... 

Dar nu apucă să asculte. Varnava veni după el cu 
o lumînare şi-l duse la părintele-stareţ unde se afla şi 
chelarul, şi unde mirosea a ulei de candelă, a ierburi 
uscate, a batog ras şi a ridiche — mîncarea cea mai 
plăcută părintelui-stareţ. 

Mitenka se închină şi rămase la uşă. 

Fără să se uite la el, stareţul vorbi tărăgănat ce 
soartă îl aşteaptă pe nesupus dacă nu-şi va mărtu- 
risi păcatele. TI amenință că îl vor mînca viermii de 
viu, că în umezeala şi în frigul temniţei mănăstireşti 
va pieri în iarna care vine, că numai pocăinţa îi poate 
mântui viaţa încă tînără. 

Mitenka tăcea. 

— Vorbeşte! 

— Nu știu ce să spun, părinte! 

— A îndemnat Ivaşka Reabov oamenii la nesupu- 
nere ? 

— Nu i-a îndemnat | 

— Unde se află acum acest Ivaşka ? 

— Pe corabia țarului. 

— Ce face? 

— E cîrmaci! 

Starețul şi chelarul schimbară priviri. 

Apoi părintele-stareţ trase spre sine blidul de lemn 
cu peşte ras şi începu să mănînce clefăind. Chiar şi 
în adumbrirea din chilie se vedea cum i se mişcă făl- 

cile, molfăia cu gingiile căci nu mai avea nici un 
dinte. 

— De ce ai fugit 2 

Mitenka tăcea, privind în pămînt. 

— Voroveşte, tinere! rosti ameninţător  chelarul. 

Mitenka răspunse cu glas surd că anii pentru care 
fusese dat la mănăstire de taică-său şi de maică-sa 
trecuseră de mult, că el vrea să fie slobod, fiindcă 
nu-i place la mănăstire şi dorește mai bine să fie un 
pescar oarecare, un truditor pe mare, decît să se chi- 
nuiască aici. Nu vorbea cutezător, dar deschis, nu 
tare, dar hotărît, şi ochii lui mari, negri, sirăjuiți de 
sprîncene ca niște săgeți, priveau fără frică în ochii 
tulburi, bătrîneşti, ai stareţului. 

— E obraznic ! spuse bătrînul. 

— Anticrist ! întări chelarul. A luat pildă de la cîr- 
maci! 

Mitenka täcea. 

— Schilod, da? tot într-acolo trage, la pescari, — 
molfăi starețul. Nici ca supraveghetor n-ai să fii bun, 
nebunule. Ai să mori şi n-o să fie cine să te îngroape, 
o să putrezeşti ca un stîrv. Soarta asta ti-au dorit-o 
tată-tu şi maică-ta ? Cu cine te-ai înhăitat ? Cu un pot- 
logar, cu un hoţ, cu un beţiv scîrbavnic, după care 
zilnic tînjeşte satîrul călăului. 

— Nu-i adevărat ce spui părinte! grăi surd Mitenka. 

— Cum? 

Mitri spuse din nou. Şi adăugă : 

— El nu este potlogar, nici hoţ, ci e cel mai bun 
cîrmaci şi am să mă duc oriunde după el, unde are 
să mă cheme. lar la mănăstire nu mai am ce face, 
mi-am îndeplinit datoria de slugă. Că mănăstirea m-a 
trimis tălmaci pe corăbii străine și a scos un cîştig 
de pe urma mea, asta nu va mai fi... Nu mai vreau 
să fiu tălmaci, vreau să fiu luntraş, corăbier... 

Starețul împinse blidul, faţa lui mică cu mustăţi 
siufoase se încreţi și rămase cit un pumn, barba spi- 
natică se zburli. Tăcerea era atît de adîncă încît se 

auzea cum afară, după zidul gros, răpăia ploaia şi 
fremăta vîntul. 

— Lumtraș? Corăbier ? Tu? Da’ unde ai văzut tu 
corăbii ? Cine are nevoie de tine, rîiosule? Abia te 
tîrîi pe pămînt cu piciorul schilod şi te gîndeşti să te 
faci corăbier ? Să cauţi un bogătan să te ia slugă, să 
spimieci peşte — și nici de aia nu «eşti bun. la te 
uită ce i-a trecut prin cap? 

Și lovind în masă cu pumnuleţul lui uscat, cu vine 
bătrinești umflate ca nişte sfori, părintele stareţ po- 
runci ca Mitri să fie închis pe timp îndelungat, fără 
a fi scos la rugăciune, fără pîine şi apă. 

— Batogul sărat o să-l facă să se lepede iute de 
gîndurile astea măstruşnice — strigă el — batogul 
sărat o să-i bage minţile în cap, o să-l facă să uite 
de cîrmaci, să se roage. Acw sîntem răi, părinte Aga- 
fonik — nu mai are nevoie de moi. 

— Inchină-te — grăi domol  părintele-chelar — 
mulțumește ! 

Mitenka stătea nemişcat. 

— Tare-i obraznic! strigă stareţul și se ridică de 
la masă atît de oțărît încît masa se clătină. N-am 
îrînt noi numai unul d-ăștia. O să-l îrîngem şi pe 
păgînul ästa ! O să plingă cu lacrimi de sînge, o să-l 
umple rapănul, o să-l mănînce rîia, o să-și amin- 
tească el, nelegiuitul, de Dumnezeu ! 

— Inchină-te, mulţumeşte, — şuieră chelarul şi-l 
împinse pe Mitenka din spate, 

Dar Mitri se ţinu bine pe picioarele lui betege, se 
apucă de uscior şi spuse: 

— N-o să mă frîngieţi ! 

Din ochii lui aprinşi zbucniră deodată lacrimi şi 
spuse din nou, încetișor : 

— N-o să mă frîngeti ! O să mă umple rapănul dar 
n-o să mă frîngeți. O să mor, dar n-o să mă frîngeți. 
N-o să mă fringeți |! 

Mîna grea a chelarului îl izbi în obraz. El se clă- 
tină şi murmură abia auzit : 

— N-o să mă Îrîngeţi ! 

Chelaru! îl izbi din nou. Podidit de sînge, el începu 
să strige, zbătindu-se să scape din mîinile chelarului 
şi ale altor călugări veniţi în grabă. Se repezi înainte, 
spre stareţ. 

— N-o să mă îrîngeţi, corbilor, n-o să mă frîngeţi ! 

Apoi, aproape leșinat, îl duseră prin curtea mănăs- 
tirii ca să-l închidă pe timp îndelungat; în ochii lui 
ardea ca şi înainte acelaşi foc blînd ; mergea singur 
fără să fie sprijinit, măcar că slăbise într-atîta încît 
i se învirtea totul prin faţa ochilor... 

Nu departe de pridvorul bisericii mănăstirești, Mi- 
tenka se opri deodată pe neaşteptate şi înălță capul. 
In freamătul somnoros al ploii auzi nu prea departe 
bubuit de tunuri — întîi bubui unul, apoi altul, apoi 
al treilea. Trăgeau corăbiile pe Dvina şi bubuiturile 
răbufneau voios deasupra apei, se rostogoleau, vuiau, 
se auzeau din nou mai aproape, mai tare. Şi părea 
că ele nu răsună în zadar ci ca să-i uşureze lui Mitri 
acel ceas greu al vieţii lui. 


2. IN TEMNIȚA GREA 


Il duseră pe lîngă uşa slugilor și-l îmbrînciră în- 
tr-o vizuină de piatră puturoasă și umedă — în tem- 
nița grea. 

La lumina făcliei cu care îl adusese aici temnice- 
rul mănăstiresc Varnava, abia putuse să vadă par- 
doseala de piatră plină de apă murdară, o laviţă de 
scînduri aproape putredă, cu paie tocate şi un pietroi 
care ţinea loc de masă. 

Uşa se închise și zăvorul greu hurui. Varnava plecă. 

In bezna temniţei grele totul apărea ochiului cati- 
felat, nemișcat, încremenit pe veci. Nici un fel de zgo- 
mot nu pătrundea pînă acolo — nici șuierul vîntului, 
nici paşii apăsați ai călugărilor, nici cintul psalmilor. 
Întunericul era atît de adinc, de negru, în sacul de 

piatră de sub pămînt, încît ochii nu se obişnuiau ni- 
ciodată cu el și îți era frică să intinzi mîna înaintea 
ta şi să te mişti, îți era frică să tulburi liniștea apă- 
sătioare, grea, de mormînt. 

După scurtă vreme, întemniţaţii nu mai urmăreau 
scurgerea zilelor şi a nopţilor. Totul se încilcea, viaţa 
lăuntrică era din ce în ce mai covîrșitoare, amintirile 
se îmbulzeau în minte, închipuirea, înteţită de bezna 
veșnică, de cumplita tăcere a nefiinţei, de sete, de 
foame, zămistea vedenii sălbatice, schimonosite, parcă 
răsirinte în nişte oglinzi strîmbe. Întemnițaţii se îm- 
bolnăveau greu, cuprinşi de nebunie. 

Mitri văzuse astfel de oameni cu mîinile tremură- 
toare, cu ochii lăcrămind la vederea luminii, cu 
spaima veşnică întipărită pe chipurile pămîntii. Trä- 
iau ca nişte cârtițe, în gropi săpate sub un zid, şi 
aproape că nu ieșeau de acolo, temîndu-se de toate, 
aşteptind să fie loviți de oricine; se iveau numai noap- 
tea, înspăimîntători, în zdrenţe putrede, cu o înfăţi- 
şare în care nu mai era nimic omenesc. 

Pe alţii, temniţa îi biruia dintr-o dată, în cîteva 
ceasuri. Gata să se lepede de toate, se învinuiau ei 
înşişi, dădeau în vileag vrute şi nevrute, trăgeau după 
ei oameni nevinovaţi și privindu-i în ochi mărturi- 
seau fapte pe care aceştia nu le săvirşiseră niciodată. 
Spaima de întuneric, de tăcere, de foame, făcea din 
asemenea întemnițați niște răufăcători fioroși. 

Unora din aceștia li se dădeau canoane; ei ieșeau 
la lumină, se întorcea între fraţi, între slugi sau erau 
trimişi la vreun schit îndepărtat. Pe faţa unora din 
ei răminea întipărită pină la moarte slugărnicia, trä- 
iau cu teamă, cu ochii în patru, pîrau şi uneori so- 
coteau că-i mai cuminte să iasă pe uşa din dos... 

Mitenka își încleștă pumnii şi inchise ochii ca să 
nu vadă în faţa lui zidul de intuneric, negru, catife- 
lat... 

Și ca să uite de temniţa grea în care fusese arun- 
cat, se străduia să se gîndească la mare, la corăbii, 

gînduri care îl făceau totdeauna să se simtă uşor, fe- 
ricit, ca într-un vis. 

„.„Sarturile scîrțiie, corabia zboară de pe un val pe 
altul, în sus şi în jos, tot înainte şi înainte, pescărușii 
se rotesc în urma ei, ţipînd, petrecîndu-i pe îndrăzne- 
ţii corăbieri care nu se tem de nici o furtună. Pinzele 
sînt frumoase, värgate — o dungă albastră, alta albă, 
apoi iarăşi albastră. E o corabie falnică — în botul 
ei se înalţă dăltuită în lemn o dihanie neagră, lu- 
cioasă, cu ochii sclipitori de nestemate, cu o furcă de 
aramă roşie în miîini. Şi iată că niște corăbieri de pe 
un vas care o întîlneşte în drum se întreabă unul pe 
altul: a cui o îi corabia aceea mîndră cu pinze vär- 
gate, cu dihania în faţă... cu cîrma îmbrăcată în foi de 
aramă, cu un căpitan atît de dibaci şi de priceput. Şi 
li se răspunde : 

— Asta-i corabia căpitanului Mitri din Arhanghelsk, 
a lui Mitri Gorojanin; iar numele ei e: „Dvina“. 
Are o groază de tunuri pe punte. Mitri Gorojanin 
cutreieră toate mările și oceanele, toţi îl întîmpină 
cu cinste şi cu preţuire deși e un om tînăr; dreptu-i 
că e cel mai bun prieten al cîrmaciului Ivan Savva- 
teev Reabov! Mitri Gorojanin nu se desparte nici- 
odată de acel cîrmaci, peste tot sînt împreună şi toată 
lumea îi vorbeşte numai de bine. 

„Dvina“ zboară pe valuri. Vîntul slobod, descătu- 
şat, vuiește în pînze, oamenii cîntă, pescăruşii scân- 
cesc în urmă. Tunurile privesc amenințătoare din sa- 
bordurile lor. La cîrmă e Reabov. Mitri scrie în car- 
tea de însemnări a corăbiei ce se petrece şi unde se 
află. Vîntul cutreieră deasupra mării tot mai dogori- 
tor, tot mai dogoritor, tot mai fierbinte, așa cum po- 
vestesc corăbierii străini. 

Și iată că s-a făcut cald ca în baie. Apa mării e 
caldă, fără urmă de gheaţă ; ; corăbierii beau cvas ca 
să se răcorească ; din apă încep să se ivească „corali“ 
”— nişte copaci care seamănă cu mestecenii, doar că 
pe ei, în loc de frunze, cresc cercei, mărgeluşe şi inele. 
Și se apropie tot mai mulţi şi mai mulţi copaci iar 

printre cercei şi inele  saltă maimuțe cu dosul gol, 
care plescăie, se scuipă, se scălîmbăie. 

„Dvina“ merge încet, soarele strălucește în slăvi, 
corăbierii trintiți pe punte strîng de pe corali şi aruncă 
în cală cercei, mărgele, brățări şi inele. 

lar deasupra corăbiei cîntă păsările raiului, se uită 
în jos ca nişte oameni, dau sfaturi, poposesc pe vergi, 
se lasă pe umeri, gunguresc duios : 

— Aici e capătul pămîntului. Mai încolo apa e şi 
mai fierbinte — acolo să nu vă duceţi, corăbieri, feri- 
ți-vă. 

Dar ei merg mai departe, păsările-prezicătoare îi 
însoțesc cu ţipete tînguioase, copacii de coral frea- 
mătă din crengi, frecîndu-se de pereţii vasului. Mai- 
muţele se schimonosesc şi urlă. Sub soarele necunos- 
cut, pînzele colorate iîlfîie, vîntul fierbinte le umflă, 
smulge corabia de pe apa clocotitoare, şi ea zboară, 
zboară înainte. Oameni negri, sălbatici, uriaşi, lucioşi, 
împodobiţi cu tidve omeneşti. se ivesc în faţa vasului, 
bătînd în tobe, scotînd tot felul de sunete şi urlînd. 
Şi el, Mitri Gorojanin, scrie totul în cartea de însem- 
nări a corăbiei — unde, cum şi ce s-a întîmplat, cu ce 
iuțeală au mers, ce vinturi au suflat, unde şi ce fel de 
dihănii au întîlnit, cum a bubuit tunetul, cum s-au lup- 
tat cu o balenă, ce vorbe minunate a rostit pasărea- 
prezicătoare, cum s-a boltit un curcubeu pe cer şi cum 
cîntau pestişorii negri care zburau deasupra valurilor 
fierbinţi. Mitri le scrie pe toate în cartea de însemnări 
cu o pană de giscă, presară nisip dintr-o besactea de 
argint și poruncește tunarilor să fie gata de luptă. 

Fitilurile ard, ţevile sînt îndreptate asupra unui vas 
îndepărtat, deasupra căruia fiutură duşmănos un steag 
cu o lidvă şi două oase încrucişate. Au să sară pe 
punte şi au să se încaiere. Totul dimprejur piere și 
Mitenka se vede numai pe sine, cu platoşă asemănă- 
toare aceleia pe care o purta căpitanul olandez Harrit 
Coost. Platoşa luceşte, umerii îi sînt strînşi în curele 
atît de trainice încît nu le poate tăia nici o sabie. Mitri 
păşește încet, cumpănit, pe puntea corăbiei sale, vîn- 

tul mării îi flutură părul. Picioarele lui sînt acum să- 
nătoase, nu se tîrăsc, nu se îndoaie sub el... 


Sprijinindu-și în mîini faţa stîlcită în bătaie, în- 
chizînd ochii ca să nu mai vadă întunericul, încleştînd 
dinţii, Mitenka zace în puturoasa groapă de piatră. 
Vremea trece cu pași neauziţi — ziua se scurge şi O 
schimbă noaptea de vară umedă și albă. Fraţii se în- 
torc de la trapezărie, clopotarul se urcă din nou în 
turlă să vestească vecernia. Dangătul tărăgănat se re- 
varsă deasupra Dvinei. Mitenka şade nemişcat, pradă 
vedeniilor. Nici bezna rece, nici foamea, nici umezeala, 
nimic nu-l poate smulge diri viaţa pe care i-o zugră- 
veşte închipuirea. Vremea s-a oprit în loc, s-a poticnit, 
a luat-o pe alături. Anii trec într-o clipită, clipita se 
întinde în veșnicie, 

Tăcut, nemişcat, ca fără viaţă, şade Mitri. 


3. PE CORABIE STRĂINĂ 


Abia isprăviră masa pe „Sfintul Petru“, că sosi un 
trimis din partea căpitanului Harrit Coost de pe va- 
sul de escortă, de la un alt comandant de.escortă — 
Hotholsen, precum şi de la căpitanii corăbiilor negu- 
țătoreşti — să-l roage pe ţar să poltească împreună 
cu suita pe „Augustin“, unde maiestatea sa va vedea 
tot felul de amuzamenie ale lui „Marte“, exerciţii, tra- 
geri şi alte distracţii corăbierești. 

Petru porunci însoţitorilor săi să se gătească nu- 
maidecît de plecare. Boierii începură să olteze, să buf- 
nească, toropiţi de somn. Dar parcă puteai să dormi 
cu unul ca el! Clăţinînd din bărbi, sprijinindu-se unul 
pe altul, închinîndu-se, coborau în lotci. lar cei mai 
tineri, „puii“ lui Petru, săreau după ei din fugă, aple- 
cau lotcile, rideau voioşi de bătrînii speriaţi... 

Oaspeţii ajunseră pe „Augustin“ după miezul nop- 
ţii şi se urcară pe scară în lumina roșie a soarelui 

nopţii. Coost şi Holholsen aşteptau lîngă scara de ce- 
remonii, căpitanii de vase stăteau ceva mai departe. 
Pe puntea dată cu ceară era întins un covor bogat; 
marinarii cu săbii pentru lupta corp la corp, vineţi de 
frigul nopţii de pe Dvina, parcă încremeniseră de-a 
lungul drumului pe care trebuia să meargă ţarul rus. 

Trăgîndu-și capul între umeri, nerăbdător, Petru în- 
trebă pe neașteptate chiar lîngă scară, cum se trage 
cu <nipelul şi în ce constă dibăcia tunaritor. Olande- 
zul, comandantul escortei, răspunse cu o întrebare : 
n-ar fi bine să înceapă cu tachelajut ?levlev îi şopti în- 
cetişor că pe ţar nu trebuie să-l întrebe nimic. 

— O, dacă-i aşa... — rosti comandantul zîmbind 
uşor. 

Petru întrebă despre ce este vorba. Apraxin tälmäci; 
țarul rîse şi porunci : 

— Să vă întrebe... pe voi. Eu am să ascult! 

— Ce este deasupra punţii de sus ? — întrebă Hol- 
holsen. 

Apraxin răspunse scurt, fără a sta pe gînduri. 

— Catarge, pînze, parîmărie... 

— Sub bompres ? 

— Cluburi ! răspunse de departe Iakimka Voronin. 

— Ce sînt cluburile ? 

— Sînt vergile bompresului, pe care se înverghează 
marginea de întinsură a flocurilor, — răspunse supă- 
rat ţarul, după o scurtă aşteptare. 

— Unde e butucul coloanei arborelui mare ? 

levlev întinse mîna şi arătă cu degetul: 

— Ăsta este ? 

Petru se plictisise. Întorcîndu-se spre Harrit Coost, 
a cărui platoşă strălucea în soarele ce se înălța, ceru 
repezit : 

— Să se tragă cît se poate de repede cu toate tu- 
nurile de la bordul stîng ! 

Auzind bătaia tobei, tunarii alergară pe puntea 
de jos — spre tunurile grele şi sus — spre cele ușoare; 
Harrit Coost striga în mpîlnie unde să tragă și cu ce 
încărcături. Muşcîndu-şi buza, Petru se uita la tu- 

narii din apropierea lui şi, nerăbdător, îi şopti prin- 
tre dinţi lui Ievlev : 

— Uită-te, uită-te cum lucrează ! Uită-te, bagă în 
Cap... - 

Apoi, aruncînd mănuşile, îmbrînci la o parte pe 
pîntecosul van der Hulst şi-l întrebă pe un tunar: 

— Din ce răsuciţi fitilul? Din ce? 

Omul clipea, neînțelegînd ce spune ţarul, şi zîm- 
bea vesel, legînd fitilul aprins. În timpul acesta că- 
pitanul Uurkwaard se apropie de Petru cu paşi legă- 
naţi şi, surîzînd larg, îi aminti despre el, despre vi- 
zita pe care o făcuse pe lacul Pereiaslavi, despre 
plăcuta lor cunoştinţă. Dar Petru, fără să-i asculte 
pe de-a-niregul vorbăria, îl împinse la o parte cu 
umărul şi păşi pe punte întrebîndu-i pe tunari prin 
Ievlev : cum ochesc şi cîtă pulbere pun. Apucînd 
aprinzătorul, se uita la el printre gene căutînd să 
vadă cum e prins fitilul. Trase el însuşi cu un tun 
şi bătu din picior : 

— Ajunge ! Destul! Să arate cum se dă alarma 
dacă izbucneşte un foc. 

Toba răpăi, trîmbița vui şi marinarii începură să 
alerge cu topoare și cu găleți. Țarul se uita la ei cu 
ochii întredeschişi, supărat că se mişcă prea încet. 
Reabov se burzului şi el — în felul ăsta, pînă s-or 
apuca să stingă focul, poate să ardă toată corabia. 

După aceea făcură un exerciţiu la vele. Harrit 
Coost, comandantul escoriei, cu sabia, cu platoşa sa 
strălucitoare de oţel, ținîndu-şi respectuos pălăria în 
mînă, arăta dibăcia marinarilor, îi lăuda pentru re- 
peziciunea cu care alergau pe sarturi, pentru înde- 
mînarea cu care deslăceau şi alegeau şcotele, sau 
trăgeau de funiile tunurilor. Petru era plictisit, şi el 
nu ascundea de loc acest lucru, uitîndu-se în altă 
parte şi nu acolo unde îi arăta comandantul escortei. 

— Rog să i se spună maiestăţii sale — vorbi către 
levlev comandantul escortei, zimbind cu buzele iui 
brăzdate de o cicatrice — rog să i se spună că această 
îndeminare deosebită se datorește faptului că oa- 

menii noştri sînt marinari din tată în fiu, moştenind 
o dată cu laptele mamei priceperea, deprinderea, di- 
băcia pe care o dovedesc în acest meşteşug. lată un 
marinar care va arăta acum maiestăţii sale destoini- 
cia lui fără pereche... 

Marinarul, un tînăr fără o ureche şi cu priviri 
obraznice, se apropie de catargul cel mare. În clipa 
aceea lakimka Voronin i-o luă înainte, se opri și se 
uită la Petru rugător şi vesel. Petru nu spuse nimik, 
doar aruncă un zîmbet fugar şi se îndreaptă spre că- 
pitanul Uurkwaard de parcă nu i-ar fi păsat de loe 
de cele ce se petreceau. 

— Ai să-l întreci ? şopti levlev înfrigurat. 

Voronin își scuipă în palme, începu să se descalțe, 
îşi făcu cruce şi se apropie repede de catarg. Reabov, 
care se afla întîmplător lingă Apraxin, se uită la ca- 
targ, la Voronin, la străinul fără o ureche şi spuse 
liniştit : 

— ÎL întrece! 

— Crezi că-l întrece? — întrebă Apraxin întor- 
cîndu-se spre el. 

— TI întrece... 

Uşor, repede, Voronin se urca pe sarturile de la 
babord în vreme ce străinul urca pe cele de la tri- 
bond. 

Toţi cei de pe „Augustin“ priveau cu sufletul la 
gură. 

Harrit Coost îşi țuguia buzele. Holholsen începu să 
fredoneze un cîntec, Osip Bajenin se făcuse roşu ca 
racul, Feodor se închină la repezeală, o dată și încă 
o dată. Ievlev încleştase cotul lui Apraxin. 

Voronin urca mereu, picioarele lui păşeau tot mai 
repede și mai repede pe prijele, mîinile îi zvicneau 
trăgînd trupul după ele. Ajunse cel dintii pe crucelă, 
strigă de acolo cu glas răguşit și se repezi spre basto- 
nul pavilionului, lăsînd departe, jos, pe străinul fără 
ureche. De acolo de sus el strigă încă ceva, făcu cite 
o plecăciune în cele patru părţi, încolăci cu genunchii 

o parîmă, lunecă într-o clipă pe punte şi apropiindu-se 
de Ievlev îl rugă : 

— Silvestr, spune-i ăluia fără ureche că taică-meu 
nu numai că n-a văzut marea, dar se teme şi de apa 
rîului. Cu toate acestea eu  nădăjduiesc să ajung oO 
dată căpitan de vas şi să le trag o chelfăneală unor 
semețļi care se fudulesc prea mult că s-au născut pe 
lume ! 

levlev zimbi dar nu tîlmăci nimic ; tînărul fără ure- 
che se făcu nevăzut şi căpitanii vaselor de escortă nu 
mai arătară dibăcia marinarilor lor. Petru privi tra- 
gerea cu cnipele fără prea mare interes. 'Cercetă cu 
luare-aminte numai tunul care se întrebuința în lupta 
de abordaj trăgîndu-se în acest scop cu mitralii spre 
gruia ancorei pentru a-i mătura de pe punte pe cei 
care atacau. Dar despre acest tun și despre construc- 
ţia lui nu se putu afla nimic. Holholsen spuse că nu 
cunoaşte tunul de loc, iar tunarul care ştia să tragă cu 
el se îmbătase şi dormea dus... 

Increţindu-şi nasul, Petru spuse tare lui levlev : 

— Mi se pare că s-au vorbit să ne sperie, ca să ne 
zicem : cît de greu, neînvins de greu se pot face co- 
răbii şi cît e de anevoios pentru noi, săraci cum sîn- 
tem, să făurim corăbii înarmate ca lunea. Cred că 
n-or să ne sperie, ce zici, Silvestr ? 


4. HĂRŢI ȘI HĂRŢI 


Pe punte era pusă o masă mare cu bucate şi bău- 
turi. Petru se așeză și își turnă bere. Un marinar 
străin, firav la faţă, îşi scoase din cutie vioara, frecă 
arcușul cu sacîz şi cîntă un dant englezesc. Sune- 
tele, ca de cristal, picurară peste apele Dvinei în zori 
de zi. Chipul marinarului se mohorî și ochii i se um- 
plură de lacrimi. Pindind o clipă prielnică, după dan- 
tul englezesc, Apraxin se aplecă spre Petru şi-i spuse 


251 


că ar trebui să dea ceva bani marinarilor străini. 
Fedka Preanişnikov făcu un semn din ochi lui Vo- 


ronin — lui Petru nu-i plăcea să dea bani, asta o 
ştiau toţi. 

— Cît sä le dau? — întrebă ţarul, uitîndu-se pic- 
ziș la el. 


Apraxin strinse din umeri. 

— Şi-au dat multă silinţă pentru noi, domnule că- 
pitan. 

— Nu chiar atit de multă ! răspunse pufnind Petru. 
S-au veselit şi ei. Cît să le dau ? 

Stăpinindu-și  neliniştea — ştia bine cum se va 
siîrși toată tevatura — Apraxin spuse că pentru tot 
echipajul ar trebui cel puţin trei galbeni. Petru îl 
privi din nou pieziş și fără să se sfiască de coman- 
danţii de escortă și de căpitani, scotoci îndelung 
punga, scoase o monedă, o dădu lui Apraxin și-i po- 
runci : 

— Dacă-i puţin, să nu se dea de loc! 

Fedka Preanişnikov chicoti, ascunzindu-și faţa ro- 
şile, învăpăiată de băutură, după clondirele de vin la- 
crima cristi. Apraxin își scoase punga și adăugind la 
moneda ţarului încă două, ale lui, se ridică şi se duse 
la şeful nostrom. 

Cu toată silința comandanților şi a căpitanilor de 
vase, oaspeţii se plictiseau, vinurile nu  lunecau pe 
gît. Pînă la urmă îl trimiseră pe Realbov pe ostrovul 
Moseev ca să aducă rachiul de ienupăr şi vodcă. 
Cîrmaciul se întoarse cu  întîrziere, urcă mînios 
scara, trînti butoiașul lîngă levlev şi fără să se plece 
cobori înapoi pe barcaz. Străinii se uitară după el mi- 
raţi. Uurkwaard clătină dojenitor din cap. Ţarul nu 
văzuse nimic — descosea pe un comandant de escortă 
cherchelit despre felul cum se trage cu cnipelele. 

Iakimka Voronin turna lui Holholsen rachiu de ienu- 
păr dres cu praf de pușcă și-i spunea dulceag : 

— Nu e lacrima cristi! Nu e malvazia! Nu e vin 
de Rhein! Bea ! 

Hoiholsen bău, holbă ochii şi începu să răsuile greu. 

„Ivaşka Hmelnițki“! era în toi cînd deodată Ia- 
kimka trinti cu pumnul lui vînjos în masă şi strigă 
atit de tare că toţi intoarseră capetele spre el: 

— Nu? Habar n-ai! Sînt! Aici sînt meşteri coră- 
bieri atit de buni cum nici nu visaţi voi! Habar n-ai! 

Holholsen voi să răspundă la jignire cu o lovitură 
de sabie, dar Voronin îl împiedică; apucîndu-i sabia 
de mîner, o trase la. sine și spuse mirat: 

— Ce, ai înnebunit ? 

Comandantul îşi muşca grozavele lui mustăţi răsu- 
cite și puinea ca un motan ; rachiul de ienupăr, dres 
cu pulbere, îi ardea măruntaiele aidoma cositorului 
topit. 

Uurkwaard. interveni politicos ca să-i împace : dom- 
nul Holholsen este cu totul de acord cu domnul Vo- 
ronin — se înțelege că unii dintre localnici știu să 
mînuiască visla şi chiar o mică pînză. Dar asta în- 
seamnă că sint corăbieri ? 

Cinci marinari îl ţineau pe Holholsen de umeri şi 
de coate. El încă puinea. 

— Din păcate, încă nu sînt corăbieri, — zise Uur- 
kwaard zîmbind politicos. Corăbierul trebuie să cu- 
noască foarte bine harta, busola, astrolabia, arbates- 
trila. Se află, oare, printre cei mai buni cîrmaci de la 
Marea Albă măcar unul care să ştie să citească o 
hartă ? Iată, pînă deunăzi venea pe aici cirmaciul Ivan. 
Fireşte, el îşi cunoaște meseria. Dar poate e! să ducă 
vasul după busolă ? A văzut el minunatul mecanism- 
nocturlabia ? Iată despre ce trebuie să vorbim. 

— Aşa este! strigă Holholsen. 

Uurkwaard îl opri cu un gest blajin: 

— Dacă ruşii doresc să aibă corăbii pentru plimbă- 
rile de plăcere ale maiestăţii sale — urmă el — se în- 
țelege că domnii sfetnici ai maiestăţii sale trebuie să 
angajeze corăbieri străini care vor servi foarte bucu- 
roși unui suveran atît de luminat și de darnic ca 


1 „Ivașka Hmelnițki“ — în vorbire populară, chef, bău- 
tură. (n. r.) 

maiestatea sa ţarul! Eu însumi — strigă Uur- 
kwaard — pot să recomand destui marinari destoi- 
nici maiestăţii sale ţarului rus... 

Petru tăcea ; treaz, cu nările îremătînd de mînie, se 
uita la ai lui, neînţelegînd ce se vorbește. Apoi, aduse 
numaidecit vorba asupra ieșirii în mare : cînd neguţă- 
torii au să plece, îi va petrece cu corăbioara lui. Ince- 
pură să numere zilele, să socotească pe degete, să ho- 
tărască cum se vor rîndui corăbiile, unde să meargă 
corăbioara țarului, apoi se întrebară deodată cine va 
fi cîrmaci pe ea. 

— Reabov ! spuse Ievlev. 

Uurkwaand zîmbi cu milă, dispreţuitor. Simţind că-i 
năvăleşte sîngele în obraz, Ievlev porunci să fie che- 
mat îndată de pe barcaz cirmaciul. Marinarii se re- 
peziră spre scară. Reabov se urcă pe punte fără chei, 
se apropie de masa la care strigau şi urlau pe între- 
cute ruşii, olandezii, englezii şi nemţii. 

Pe sub picioare se rostogoleau clondire goale. De- 
asupra mesei se așternea fumul scos din pipele de 
lut; mulţi meseni erau beţi turtă iar alţii doar pe ju- 
mătate. Numai levlev, ţarul, Apraxin şi bătrînul Pa- 
trick Gordon, priveau treji, fără zîmbet, dojenitori. 
Căpitanul Uurkwaard aruncă deodată spre cirmaci o 
privire scurtă de parcă acesta l-ar îi mușcat. 

— Vino încoace! — porunci Apraxin. 

'Realbov se opri aproape de masă, cu picioarele larg 
desfăcute, vîrînd mîinile în cingătoarea cusulă de 
Taisia. Harit Coost ciocănea în masă cu un sul de hîr- 
tie strîns tare. Cu o mină enigmatică, Holholsen în- 
virtea între degete o busolă mare. 

— Am auzit de curind — vorbi tărăgănat Petru — 
şi chiar din cele ce am vorbit cu tine am avut prile- 
jul să ne încredinţăm că eşti cel mai bun cîrmaci co- 
răbier din ţinuturile acestea de la Marea Albă. Dacă 
ești corăbier trebuie să foloseşti foarte bine busola. 
Cunoşti aceste minunat mecanism ? 

Zimbind batjocoritor, Holholsen întinse cîrmaciu- 
lui busola. 

— Noi, luntraşii, îi spunem matca. Aşa îi spunem ! 
zise Reabov. Este cu adevărat un lucru minunat. li 
spunem matca pentru că atunci cînd îţi lipseşte busola 
în lang e ca şi cînd ţi-ar lipsi o mamă bună. 

Privi acul tremurător şi zimbi amintindu-și ceva. 

— De ce zîmbeşti ? întrebă Ievlev. 

— Mi-am adus aminte cum mă învăța tata cînd 
eram abia un păunaş de mare: în cutia asta cică, şade 
un omuleţ cît un degetar și învîrtește mereu acul spre 
miazănoapte — spre nord, cum spun străinii. În copi- 
lărie am crezut multă vreme povestea asta — mă tot 
uitam — nu cumva am să văd cum întoarce omuleţul 
acul... 

— Şi nu l-ai văzut? întrebă Apraxin. 

— Nu, — răspunse Reabov zimbind cu toată faţa. 
Glumea tătucul... 

— Mecanismul acesta, cîrmaciule — zise levlev — 
este astfel făcut că acul magnetic se întoarce mereu 
în aceeași parte, hărăzită lui de înțelepciunea omului.. 

— Așadar cunoşti busola, — îl întrerupse ţarul pe 
levlev. Pe fața lui era zugrăvită mulţumirea. O cu- 
nosc mulţi cîrmaci, localnici ? 

„Reabov se gîndi şi răspunse domol : 

— Mulţi, măria ta, cred că toţi. Cîţi îţi trebuie 
atîția ai să găsești. 

— Cinci? Zece ? Cincizeci ? întrebă Petru nerăbdă- 
tor dar vesel. 

— Poate și mai mulţi, măria ta. Mujicul care tru- 
deşte pe Marea Albă e și corăbier. lar marea noastră 
nu-i mică, cîtă suilare-i pe ea n-ai s-o poţi număra 
pe. degete... 

Se mai gindi o leacă, zîmbi şi adăugă : 

— Femeile noastre, ale pomorilor, neveste de pes- 
cari, sint şi ele cîrmaci. Să n-ai grijă, în mare nu 
bocesc, nu se tinguiesc. De la vîrsta cea mai fragedă 
trăiesc pe mare, se hrănesc din mare.. 

— Şi cunosc tot meşteşugul corăbieritului ? întrebă 
Petru. 

— Sînt și din acele care n-au busolă, măria ta. 
umblă după semne, după stele. 

— Şi în ocean se duc așa? 

— Dg’ ce, oceanul nu-i tot apă? 

Petru izbucni în rîs. Reabov puse busola pe masă 
și işi virt iarăşi miinile în cingătoare. Căpitanul Uur- 
kwaard se aplecă spre levlev şi-i spuse ceva. Acesta 
ridică din umeri în semn că nu-i nevoie. 

— Ce doreşte? — întrebă Reabov. 

— Căpitanul zice că oamenii de pe aici nu știu să 
citească o hartă, — spuse Ievlev. Așa e, cîrmaciule ? 

— Sînt hărţi şi hărți, — răspunse Reabov. Ei, 
străinii, au hărţile lor, noi — pe ale noastre. Noi ne 
călăuzim după ale noastre. 

Zimbind dulceag, Uurkwaard se aplecă spre coman- 
dantul escortei. Acesta despături pe genunchi o foaie 
mare de hîrtie groasă. Foaia flutură în vînt. Era o 
hartă a țărmului Letnii de pe Marea Albă, cu gura 
Unskaia. Reabov se uită la ea îndelung, cu ochii în- 
gustaţi. 

— Cunoşti aceste locuri ? întrebă Petru. 

— Am fost pe acolo! răspunse cîrmaciul. 

— Atunci, de ce taci ? 

— Tac, măria ta, pentru că harta nu-i făcută cum 
trebuie. 

Uurkwaard ridică sprincenele. Lefort, pe care Rea- 
bov îl luase nu de mult drept ţar, şedea pe scaun pri- 
vind plictisit, cu o oboseală dispreţuitoare. Holholsen 
rîdea cu înfumurare. 

— Nu-i cum trebuie ? întrebă Petru. Dar ştii tu cine 
a făcut harta asta? „Zee-Fachel“ nu este cu nimic 
mai bună. Un vestit căpitan hamburghez, Schmidt, a 
fost aruncat de furtună în gura Unskaia şi a rămas 
acolo mai mult de o săptămînă ; a făcut măsurători 
prin locurile acelea, a întocmit harta, dăruind-o voie- 
vodului Apraxin. 

Petru privea mînios, strainii  zîmbeau, Ievlev se 
uita cu neliniște la cirmaci. Reabov răspunse liniștit : 

— Drumul pe care se poate merge nu este însem- 

nat cum trebuie, măria ta. Pe unde să umble corăbiile, 
cînd uite, aici e un prag mare de nisip, și iacă, din- 
coace e încă unul mai mare. Dacă mergi pe aici, aşezi 
corabia pe pietre... 

Uurkwaard izbucni în ris. Petru îi aruncă o privire 
şi-i strigă lui Reabov: 

— Stai de vorbă cu un corăbier învăţat, cu ves- 
titul... 

Iritat, se întoarse cu spatele la Reabov. Uurkwaard 
şi Holholsen întinseră în fața lui alte hărți. Cirmaciul 
stătea nemișcat ; parcă uitaseră de el. Erau multe 
hărți ; Reabov cunoștea locurile de departe. Trei os- 
troave, Sosnoveţ, țărmul Zimnii. Peste tot erau zugră- 
vite corăbii, oameni, case. Petru privea încîntat lu- 
crarea iscusită, levlev spuse: 

— Măria ta, localnicii au niște „lămuriri pentru co- 
răbieri“ și „îndrumări pentru luntraşi“, care dau 
multe sfaturi folositoare... 

Petru nu-l asculta. 

— Hărțile astea le văd în faţa ochilor dar despre 
cele care vorbeşti — doar aud: să auzi e prea puţin! 

Ridicind capul se uită baijocoritor la Reabov și 
spuse : 

— Acest cîrmaci va merge cu noi ca nostrom. lar 
căpitanul vasului va fi un priceput corăbier străin pe 
care mi-l dă domnul Uurkwaand — spaniolul del 
Robles... 

Uurkwaard se înclină. 

Reabov stătea nemișcat de parcă n-ar fi fost vorba 
de el: numai ochii lui albaştri se întunecaseră, iar în- 
tre sprîncene i se aşternuse o cută subţirică. 

— Să se ia pe corabia noastră pomori şi aceasta 
cît mai repede! urmă Petru. Şi acum să bem cîte o 
duşcă de rachiu ; e timpul să plecăm, am stat destul... 

Inchise pe jumătate ochii şi-l întrebă pe Gordon : 

— De ce nu eşti vesel astăzi, domnule amiral ? De 
ce nu bei ? 

Patrick Gordon oită lung, bătrîneşte şi, pentru bună- 

cuviință bău o înghiţitură din cupă. Răspunse ţaru- 
lui abia atunci cînd coborau pe scara corăbiei. 

— Astăzi ai fost nedrept, aupustul meu prieten Pe- 
ter. Ştiu că îţi place dreptatea. Aș vrea să-l afli. 

— S-o afli! îl îndrepiă de departe, fără glumă, 
Apraxin. 

—S-o afli ! încuviinţă Gordon, supus, deprins cu 
așa ceva. Afl-o dar : Reabov este un corăbier mai bun 
decît oricare altul. Ei au hărți frumoase, dar cum poţi 
să crezi că ei cunosc asta... natura... marea, mai bine 
decit el... 

Petru căscă, cobori în barcaz, se aşeză; pe laviţa 
acoperită cu un covor și-l bătu pe Gordon pe umăr: 

— Bem mult, domnule Gordon, și asta-i rău... 

— Eu nu bem mult! spuse înciudat Gordon. Eu 
vreau să-ţi mai spun, Peter... 

— Avem timp să mai vorbim ! îl întrerupse Petru. 
Da nu murim miine... 

Deasupra barcazului zburau  pescăruşii ; se lumina 
de ziuă ; băteau clopotele în bisericile din Arhan- 
ghelsk. Petru moţăia înfăşurat în mantie. Patrick 
Gordon privea posomorit apele domoale ale Dvinei 
Și murmura ceva... 


5. OAMENI CARE IȘI VIND SABIA 


Patrick Goron lua gustarea de dimineaţă la pol- 
covnicul Snivin. Masa era pusă în parc, între meste- 
ceni. Fetele aduse cu sila din satele apropiate, în tu- 
nici grecești şi cu cununi, încălțate cu sandale, făcute 
anume pentru aceste prilej, din pielea dată pentru os- 
taşi, cu cingători ţesute în fir de aur și cu lbrăţări de 
aramă, aduceau la masă plăcinte cu peşte, prăjituri, 
băuturi spirtoase și răcoritoare. O fată îmbrăcată de- 
osebit, ca păstoriţă, însoţită de un flăcăiandru — un 
ciobănaş — aduceau la masă cafea turcească în scoici 

cu toarte de argint. Intr-un chioşe ascuns de tufe, 
cîntau nişte muzicanți aduși de pe corăbiile străine — 
vioară, flaut şi lăută. În afară de Gordon se mai afla 
de faţă doar un musafir — maiorul James. 

Gordon venise pe jos, fără însoțitori, îmbrăcat sim- 
plu: cu o jachetă din ștofă cenuşie peste jileica de 
piele. În mînă ţinea un baston ca să se apere de cîini 
şi în dinți o pipă scurtă. Fetele îmbrăcate greceşte — 
speriate, amărite — păstoriţa şi muzica din chioşc, 
nu-i plăceau. 

Privea încruntat, fără să se atingă nici de mîncare, 
nici de băutură. Fiica lui, Anabella, soţia polcovnicu- 
lui Snivin, îl privea cu tristeţe, gindindu-se cît im- 
bătrînise, ce păienjeniș de zbircituri îi brăzda faţa, ce 
dureros ofta... 

După cafea, tatăl și fiica se duseră să se plimbe prin 
parc. Mestecenii susurau uşor sub vintuleţul de dimi- 
neaţă de pe Dvina. Rîul larg lucea, argintiu, printre 
copaci. Gordon îşi cuprinse fiica după mijloc; ea îşi 
lăsă capul pe umărul lui lat și încă vinjos. 

— Soţul tău este un tilhar! spuse Patrick Gordon 
cu glas domol dar hotărit. 

Anabella itresări. 

— Soţul tău este un tîlhar josnic ! zise Gordon încă 
o dată și mai încet. Nu trebuie să te sperii, copila 
mea, nu mă gîndesc să-l dau în vileag, cinstea mea 
nu-mi îngăduie să săvirșesc asemenea faptă. Dar de 
data asta lucrurile stau mult mai prost decît ţi-ai în- 
chipui tu. Ruşii nu prea ne iubesc. Şi apoi, pentru ce 
să ne iubească? Nu-i aşa? Potlogăriile de care se 
ține soțul tău nu-l dezonorează numai pe el, ci şi pe 
mine, și pe toţi aceia care şi-au pus sabia în slujba 
ţarului... 

Anabella se uită cu îndoială la tatăl ei. 

— M-am săturat să toi pribegesc prin lume, — ur- 
mă el. Sînt bătrîn şi vreau să mor cu cinstea nepă- 
tată. Am fost în slujba suedezilor, a polonezilor — îmi 
ajunge! Cel puţin aici, numele meu n-a fost terfelit. 
Aș dori ca soţul tău să se gîndească nu numai la el, 

ci şi la mine. Eu l-am pus aici în slujbă, să nu uite 
acest lucru. 

Anabella își împreună miinile, Incheieturile îi tros- 
niră... 

— Am vrea atit de mult să ne întoarcem acasă! 
— spuse ea. Ne este atît de greu aici! Tu nu înţelegi 
şi nu poţi să înţelegi... 

— Eu nu înţeleg nimic şi nu voi înțelege! — strigă 
Gordon şi fața i se acoperi de pete roșii. Da, eu nu 
înțeleg pentru ce trebuie să furi dacă vrei să te întorci 
acasă ? Eu nu înțeleg acest lucru şi nu vreau să-l în- 
teleg! Ruşii ne urăsc pentru că îi furăm, îi înşelăm, 
pentru că ne batem joc de ei. Ofițerii noştri îi schin- 
giuiesc pe soldaţii ruşi, cei mai viteji soldaţi cu care 
mi-a fost dat să lupt cot la cot. Dar pentru ce îți 
spun toate acestea ! Tu nu mă crezi — pentru ce să 
mă crezi ?... 

Tăcură îndelung. Faţa lui cai ouă era aspră, mo- 
horîtă. El spuse aproape în şoaptă : 

— Acesta e un popor mare! E un popor blind, ome- 
nos, cu inima deschisă. Iar noi venim la el cu su- 
flete negre ca să-l jeluim, să-l înşelăm şi să fugim. 
Nouă ne place să vorbim mult despre cinste, ne batem 
mult în duel, dar nimeni dintre noi n-a încercat să-i 
servească cinstit... 

— N-au încredere în noi — spuse încet Anabella 

— Nici eu n-aș avea încredere într-un om care își 
vinde sabia pentru a şaisprezecea oară! răspunse 
Gordon. 

— Nu trebuie să vorbeşti așa, tată. De pildă, sir 
James este un tinăr foarte drăguţ şi bine crescut. 

Gordon zimbi numai din buze. 

— Nu trebuia să stau de vorbă cu tine, n-ai înțeles 
nimic. Dar ai să înţelegi. 

El puse mina grea, vînjoasă, pe umărul fiicei lui 
şi rosti răspicat uitindu-se drept în ochii ei: 

— Eu am să rămîn aici, în Rusia. Dacă va cădea 
pe numele meu măcar o picătură de noroi din vina 
soțului tău, el va fi aspru pedepsit. Şi eu n-am să mişc 

un deget în apărarea lui. Mai mult decît atit: am să 
cer să fiu numit ca judecător, și voi fi numit, pentru 
că la ei străinii sînt judecaţi de străini. Atunci am 
să semnez o singură sentinţă : să fie spînzurat... 

— Să fie spinzurat ?!... 

— Da. „De gît“ — cum se spune la noi: „Să atîr- 
ne astfel în ștreang pînă își va da duhul, iar după 
moarte, atit cil trebuie pentru ca sufletul lui păcătos 
să se înfățişeze în fața marelui judecător“. 

— Trebuie să-i transmit acest lucru ? 

— Neapărat. La revedere.  Condu-mă! Nu vreau 
să-ţi mai văd soţul. 

Anabella își petrecu tatăl pînă la poartă şi trase ea 
însăși zăvorul după el. Cîinii Lătrau răgușit şi săreau 
în lanț. Din parc se auzea muzica. Muzicanţii de pe 
corăbii cîntau o poloneză. Anabella îşi aranjă coafura 
şi se îndreptă spre cei trei mesteceni, unde soţul ei 
şi maiorul James beau vin rece... 

— Ei? întrebă polcovnicul. Bătrinul s-a dus să se 
odihnească ? 

— A venit cineva după el! minţi Anabella. Il chea- 
mă ţarul... 

Polcovnicul Snivin o privi cu ochii măriţi... 

— Cind ? Nu ştiu nimic. Mie nu mi s-a raportat... 

Anabella nu-i răspunse. După ce James plecă, ea 
i spuse încet: 

— Tata are bănuieli şi poate chiar cunoaște fapte 
precise. A spus că ești un tilhar josnic şi că va cere 
să fii spînzurat dacă îţi vor descoperi faptele. Şi va 
face lucrul acesta. Eu îl cunosc bine. El nu aruncă 
niciodată vorbe în vint... 

Polcovnivul căzu pe gînduri. Pufăia din pipă şi nu 
știa ce să facă. Deodată, pe faţa lui grasă, lucioasă, 
se zugrăvi hotărîrea. Pufni şi porunci să fie chemaţi 
de îndată căpitanul Uurkwaard şi sir James. 

— Ce vrei să faci ? întrebă Anabella. 

Polcovnicul nu răspunse nimic. 
> Uurkwaard se înțelese repede. Pe James îl ìn- 
rebă : 

— Ai în detaşament un om devotat? Un om care 
va avea curaj să ia asupră-și o sarcină periculoasă 2 
James se gîndi scărpinîndu-și gropiţa din bărbie. 

— Chestiunea nu mă priveşte numai pe mine. Ea e 
în legătură şi cu viitorul dumitale. Gindește repede 
— nu avem timp de pierdut. 

Hotăriră să-l cheme pe căprarul care-l! bătuse cînd- 
va pe Krîkov cu cureaua englezească, tăbăcită. Peste 
un ceas, sir James şi Snivin şedeau mînioşi, cu ja- 
chetele 'descheiate, în fața căprarului, punîndu-i în- 
trebări atit de repede incît omul nici nu izbutea să le 
răspundă. Fetele îmbrăcate în tunici grecești trecură 
în <îrd pe alături ducîndu-se să dea stăpinei tunicile, 
sandalele, cingătoarele şi ibrățările. Căprarul se ghe- 
boșase. 

— Te învoiești, Kostiukov ? 

— Mi-e cam teamă, domnule... 

— Prostii! i-o tăie Snivin. Fleacuri ! Astăzi sosesc 
încă trei corăbii; are să le cerceteze. Pînă le cerce- 
tează trece o zi întragă. Fără doar şi poate! 

— Cam aşa-i... Totuși mă tem. O să mă vadă care- 
va cînd intru și tes... 

— Ei, spui și tu acolo ceva... de pildă că ai greșit 
drumul... Un taler nu-i puţin, pesemne că tu nici n-ai 
văzut pînă acum asemenea bani! Deocamdată îţi dau 
unul iar după aceea încă unul... 

Şi Snivin săltă în palma cărnoasă banul lucitor. 

Kostiukov tăcea. 

— Va să zică nu vrei ? spuse Snivin. Îmi pare rău. 
Foarte rău ! Uite, domnul James are să fie iar mutat 
la voi — te-ar numi supraveghetor la magazia vămii, 
dar așa... Tu nu eşti un om credincios, o să fie rău 
de tine... 

Kostiukov oftä. 

— Nu vrei? 

— Daţi-mi banii! zise căprarul. Daţi-mi-i, am să 
fac ce spuneți! Îmi iau păcatul pe suflet... 

James puse pe masă trei rijskdaaleri. Toţi erau 
crestați cu pila : pe unul era făcută o cruce dublă, pe 

altul două liniuţe, pe al treilea zimţi. Maiorul înveli 
monedele într-o cirpuliţă și le intinse lui Kostiukov. 

— lar acesta este al tău! — spuse el şi îi dădu 
încă o monedă, fără nici o crestătură. 

— Acum du-te! porunci polcovnicul. 

Căprarul oftă şi ieşi. James şi Snivin îl petrecură 
cu privirea şi se uitară unul la altul. 

— Nu! făcu James. N-o să facă treabă ! 

Şi strigă: 

— Kostiukov ! 

Căprarul se întoarse repede. 

— Am glumit! — spuse James. Acum ştiu că eşti 
un om credincios. Dă banii încoace. 

Kostiukov dădu înapoi toate cele patru monede. 

— Cu asta bea ! zise James, și-i aruncă o rublă de 
argint. Bea şi în sănătatea noastră! Du-te! 

Căprarul se șterse de sudoare, zîmbi stins și se 
plecă, oftînd ușurat. 

— Ei, doamne! rosti el îndreptindu-se spre curtea 
vămii. Phii, bună treabă... 

Vama nu era prea aproape, căprarul îşi aminti de 
rublă şi intră în crişmă să se cinstească. Tosciak în- 
cercă rubla cu dinţii şi se miră: 

— Ia te uită, e de argint. De mult n-am mai văzut 
bani ca lumea... Ce bei, căprarule ? 

Kostiukov bău vodcă, clătină din cap şi spuse: 

— Hm! Cite nu ţi-e dat să vezi în viaţă... 

Bău rachiu tare, după el ceru vodcă boierească şi 
încheie cheful cu bere. Apoi, luindu-și inima în dinţi, 
se iîndreptă spre curtea vămii la porucicul Krikov. 

— Am să-i spun ! chibzuia Kostiukov. Am să-i spun 
cinstit! Ia uite de ce se ţin dumnealor! Ce, eu nu-s 
pravoslavnic ? Ce-s, tătar ? Sint rus şi n-am să în- 
gădui nimănui o mişelie ca asta. Eu nu sînt venetic 
englez. Sînt căprar, asta-s ! Şi banii ăia i-aş fi dat în 
vileag, orice s-ar fi întîmplat! Iar lui o să-i folo- 
sească. Doar e un om din norod, un mujic de-al nos- 
tru... Nu-i asta o faptă cinstită ? 

Kostiukov îl întîlni pe sacagiu și-l strigă : 

— Stai aşa! Ai umblat prin ţări bintuite de boli? 
Ai arme pe corabie pentru cele trebuincioase împotriva 
hoţilor de mare? Răspunde, nu vezi cine-i în faţa ta? 

— Ai tras la măsea ? întrebă sacagiul. 

— Da, am tras! Răspunde! Din ce ţară vii ? 

— Din ţara, adică... din mahalaua asta... 

— Atunci hai să te cinstesc dacă eşti de-al nostru... 

Incălecară amîndoi pe butoi și o luară spre Tosciak. 
Acolo chefuiră la toartă şi cînd se întoarse la vamă, 
Kostiukov uitase ce trebuia să-i spună porucicului. 
Stătea şi se uita zîmbind la Afanasi Petrovici, care 
meşterea cu o daltă mică, făcînd un omuleţ năstrușnic 
din os. 

— Hai, du-te, frate, du-te! porunci Krikov. Du-te! 
Ai chefuit, ei acum du-te de te culcă. Uite, curînd vin 
corăbiile — trebuie să le cercetăm... 

— Dg’ asta ce-i? întrebă Kostiukov, arătind omu- 
leţul. 

— Eh, îmi mai trec şi eu de urîi, — spuse poru- 
cicul. 

— Lasă, Afanasi Petrovici, văd eu ce e. E un popă 
tuns, — iată ce-i! Iar nu de mult ai cioplit un străin 
bătînd din picior la oameni... 

In clipa aceea lui Kostiukov i se păru că-și amin- 
teşte de ce venise la Krîkov, dar totul îi zbură iar din 
cap, numaidecii ; Krikov se burzului şi-l trimise val- 
vîrtej la culcare. 


0. „COCOȘELUL VESEL“ 


Spre seară ancorară în fața Pieţii Străinilor, pe 
Dvina, trei corăbii sub pavilioane comerciale străine : 
„Liniştea serii“, „Trubadurul“ și „Cocoşelul vesel“. 
Punînd în carantină două din aceste vase, vameșii 
urcară scara de ceremonii a „Cocoșelului vesel“. Kri- 

kov, cu sabie și pălărie, puse întrebările reglementare, 
ascultă răspunsurile reglementare şi răsfoi listele măr- 
furilor care se aflau în cală şi pe punți. Căpitanul 
Danberg — un bătrin pișichier, „Vulpoiul“, cum îl 
porecliseră vameşii — se uita fără să clipească în 
ochii lui Afanasi Petrovici. 

— Acum spune drept, ca să nu chinuim în zadar 
oamenii ! spuse Krîkov. Ce-ai adus, domnule Danberg? 

Danberg se uită drept în ochii lui. 

— Eu nu pot să cred că dumneata, un bătrin și în- 
cercat neguţător, să vii la sfîrșitul iarmarocului cu o 
încărcătură atît de neînsemnată. Pină acum ai fost 
prins de patru ori, după cît ţin minte. Noi ne cunoaș- 
tem bine unul pe altul. Aşa că eu, dragă prietene, nu 
te cred nici atitica. Spune, ce ai adus? 

Danberg zîmbi şi dădu mîinile în lături. Toată faţa 
lui se strînse în cute mărunte, ca o pungă goală — 
ceea ce însemna că era vesel. 

Afanasi Petrovici porunci vameșilor să înceapă cer- 
cetarea. Aceştia scotociră mai bine de trei ceasuri dar 
nu găsiră nimic. Lăsindu-se pe spătarul fotoliului, 
Danberg sorbea din cafea și se uita în depărtare. Peste 
oraş se lăsa ceața înserării; pe cerul luminos înce- 
pură să licărească stelele... 

Krikov ieși din tambuchi, își scutură praful şi pă- 
ienjenişul de pe umeri şi de pe genunchi şi se apropie 
de Danberg. Il cuprinse mirarea : de ce şi-o bea ca- 
feaua căpitanul într-un loc atît de ciudat — sub catar- 
gul cel mare. Ce rost avea să stai şi să bei cafea ìn- 
ir-un loc ca acela ? 

Călcînd hotărît, se apropie de căpitan şi-l rugă să 
dea fotoliul la o parte. 

— Pentru ce? întrebă mirat Danberg. 

— Pentru că așa poruncesc eu ! răspunse Krikov şi 
împinse el însuşi fotoliul greu, îmbrăcat în piele. 

Pe ceara galbenă care acoperea puntea, se zărea o 
crăpătură subţire. Această crăpătură pe care Danberg 
o acoperea cu fotoliul dădu totul în vileag. 

— Chepeng ! rosti Krikov. Deschide-l, domnule că- 
pitan! Danberg apăsă un arc. Intr-o ascunzătoare nu 
prea mare se afla un butoiaş de stejar, bine ferecat, 
cu două balamale. Afanasi Petrovici se opinti, trase 
butoiaşul pe punte şi întrebă aspru: 

— Bani ? 

— Nu-s ai mei! strigă căpitanul. Jur pe sfintul 
Dumnezeu că nu-s banii mei. Să nu mai văd cu ochii 
mei bătrîni pămîntul ţării mele dacă spun o min- 
ciună : căpitanul Uurkwaard... 

Afanasi Petrovici zise încet : 

— Ciine ce eşti! Dacă ar îi după mine — te-aş 
țintui cu sabia de catargul ăsta și te-aş lăsa să te 
usuci așa. Vă credeţi mai deştepţi decît noi, iar pen- 
tru potlogăriile voastre, se toarnă oamenilor noştri 
plumb topit pe git. Tilhari nemernici ! 

Intorcîndu-se, porunci vameşilor : 

— Toboşar, bate învinuirea ! Căpitanul e pus sub 
pază, iar lîngă butoi rămîne o caraulă! Cele două 
corăbii stau pînă miine în carantină. Dis-de-dimi- 
neaţă începem cercetarea acolo. 


7. UNELTIREA 


Chiar în clipa cînd Krîkov cerceta cu toată aspri- 
mea „Cocoșelul vesel“, maiorul James, pe o iapă sură 
rotată, se apropie în trap de curtea vămii, sări de pe 
cal şi urcă treptele în cerdacul izbei în care locuise 
pe vremuri și unde încercase să-şi facă seama Afa- 
nasi Petrovici. James cunoștea acolo fiecare cui. Tră- 
gînd după el uşa neîncuiată, căută din ochi raftul pe 
care stăteau cîndva cele şapte calote cu peruci și puse 
într-un ungher cei trei rijskdaaleri înveliţi grijuliu în 
cîrpuliţă. Apoi, fluierind nepăsător, ieși din izbă şi, 
încălecînd, o luă înapoi încurcîndu-și urmele din uliţă 
în uliţă, din fundătură în fundătură... 

Căpitanul Uurkwaard se plimba cu mîinile la spate 
pe mal, lîngă Piaţa Străinilor. De pe rîu, dinspre co- 
răbiile sosite de curînd, se auzea răpăiala tărăgănată 
a tobei. 

— Auzi, sir ? întrebă căpitanul făcînd un semn din 
cap spre apă. I-a găsit. I-a găsit, vameșul blestemat! 

— Ce a găsit? întrebă James ridicîndu-și sprîn- 
cenele cănite. 

— A găsit ce voia să găsească. Vulpoiul acela bă- 
trîn de Danberg o să mă trădeze şi o să te amestece 
și pe dumneata. Poate c-o să aibă neruşinarea să po- 
menească chiar şi numele colonelului... 

— Termină-ţi treburile cît mai repede! spuse Ja- 
mes. Termină imediat ! 

— Pot să plec la Moseey abia miine dimineaţă. 
Țarul n-o să stea de vorbă azi cu mine... 

O luntre se apropie de mal şi din ea sări uşor Kri- 
kov. Il însoțeau numai trei vameşi — celorlalți le dă- 
duse poruncă să rămînă de pază pe dorăbii. James 
şi Uurkwaard tăcură... 

Noaptea, James și ostașii lui îl ajutară pe căpita- 
nul Uurkwaard să încarce în luntri două tunuri foarte 
vechi care trăgeau cu cnipele — nişte ghiulele prinse 
de lanţuri. În luntri se cărau şi încărcăturile pentru 
aceste tunuri — pulbere, pungi, lanţuri de schimb. Un 
asemenea lanţ tăia ca un cuţit parîmele corăbiei duş- 
mane. În scopul acesta amîndouă tunurile trebuiau să 
tragă deodată. 

— "Distracţia asta nu se poate să nu-i placă maies- 
tăţii sale! spuse James, petrecînd luntrea. Îndată ce 
ai să vezi că ţarul e bine dispus — dă-i drumul... 


Petru Alexeevici cercetă tunurile cu luare-aminte, 
uitîndu-se cum sînt făcute, apoi porunci să se înceapă 
tragerea. Traseră de douăzeci şi trei de ori, dar lan- 
ţurile nu se desfăşurau şi ghiulelele se cufundau în 
Dvina. 

— Nu, nu-i bine! spuse ţarul. Aţi ars toată pulbe- 
rea «le pomană... 

Și se așeză pe iarbă să se odihnească. Uurkwaard 
se lăsă alături şi începu să se plîngă, spunînd că e 
greu să se facă negoţ cu Moscovia, că vameşii le 
aduc grele ofense. De curînd, uite, locotenentul Krî- 
kov de la vamă i-a adus o învinuire din care pricină 
a avut o pierdere destul de mare. Mulţi dintre negu- 
țători au venit aici pentru ultima oară. lată, maies- 
tatea sa poruncește să se aducă parîme și pînze pen- 
tru corăbii, dar care o să fie cîştigul dacă toți iau 
bani... 

Petru înălţă capul şi se uită la căpitan. 

— Care toți? 

— Fireşte — urmă Uurkwaard fără să răspundă la 
întrebare — fireşte, acest tun nu este prea bun, s-ar 
putea aduce unul şi mai bun, dar locotenentul Krîkov 
trebuie să-şi cunoască locul şi să nu împiedice înflo- 
rirea negoţului între ţări... 

levlev trase cu urechea, voi să răspundă căpitanu- 
lui, dar Petru Alexeevici îl privi atît de crunt încît 
el amuţi. 

— 'Căpitanii ştiu neîndoielnic că porucicul Krikov 
ia bani ? 

Uurkwaard zîmbi : 

— Nu mai departe decît ieri a primit de la un că- 
pitan trei rijskdaaleri de aur. De acest lucru se poate 
convinge oricine dorește, deoarece căpitanul pomenit 
de mine are obiceiul şi chiar o ciudăţenie să facă un 
semn pe fiecare monedă care îi trece prin mînă... 

Petru se ridică aprins : 

— Cei trei taleri sînt de asemenea însemnați ? 

Căpitanul înclină capul. 

Se trimise după Krikov şi i se porunci lui Snivin 
să caute banii cu semne crestate pe ei. 

Uurkwaard aduse vorba despre alte lucruri, dar 
Petru îl ascultă cu gîndurile aiurea. Se vedea că e 
mâînios. 

În timp ce vorbeau, pe ostrovul Moseev se ivi şi 
neguțătorul Chantrè, care cutreierase ţinuturile de la 
Arhanghelsk pînă la Vologda și uneori pînă la Mos- 

cova sau chiar pînă la Astrahan. Îmbrăcaţi cu jachete, 
înalţi, cu pantaloni pină la genunchi, sosiră aproape 
toți neguţătorii-căpitani și toţi se plinseră împotriva 
vămii și a lui Krîkov. Toţi spuneau că nu se mai pu- 
tea face de loc negoţ cu Moscovia. Ceva mai tîrziu, 
sosiră şi doi căpitani ai unor vase de escortă — Har- 
rit şi încă unul, cam beat — aducînd daruri: niște 
ghiulele, niște scule de săpat în lemn, un fluier cu 
care se suna adunarea pe bord. Străinul Frantz, sluga 
neguțătorului Chantre, era și el acolo, stind deoparte 
şi ascunzînd pentru orice împrejurare biciuşca împle- 
tită în trei. 

— Nu cumva o să dea năpasta peste Afanasi Pe- 
trovici ? îl întrebă Reabov pe levlev care se apropia 
posomorît. 

levlev nu răspunse şi trecu pe lîngă el cu pas gră- 
bit. 

Frantz se plimba pe la spatele lui Reabov — îna- 
inte şi înapoi, de parcă era pus anume acolo. Mutra 
lui sătulă lucea, ghetele scîrțiiau, ochii priveau tul- 
buri. 

— Ce te tot fiţii pe aici? îl repezi cirmaciul. la te 
uită la el! 

Străinul clipi și îşi suflă nasul. 

— Se fițiie! spuse din nou Reabov, întorcîndu-i 
spatele. 

levlev coborîse spre apă și se plimba pe mal de 
colo-colo, aştepiînd o minune : ce-ar fi să nu se gă- 
sească banii crestaţi, ce-ar fi ca totul să se sfirşească 
cu bine pentru îndrăzneţul porucic de la vamă? 

Dar nu se sfîrși cu bine. 

Polcovnicul Snivin coborî din luntre, răsuilînd din 
greu, se urcă pe mal la ţar şi-i arătă în palma întinsă 
cei trei taleri. Petru 'căscă gura, privi pieziş şi strigă: 

— Să fie bătut fără milă cu biciul, să i se rupă 
nările... 

Apraxin puse mîna pe cotul lui Petru  Alexeevici 
vrînd să spună ceva. Petru nu voi să-l asculte. Au- 

zind gălăgia, Alexandr iDanilovici Menşikov se a- 
propie şi spuse cu îndoială : 

— Nu cumva l-au ponegrit neguţătorii ca să tragă 
din asta vreun folos ? 

Petru îl privi pe Menşikov şi clătină tăcut din cap. 
Alexandr Danilovici şi Apraxin se uitară unul la al- 
tul. Petru stătea cu spatele şi se uita la Dvina. 

— Ruşine! spuse deodată. Cumplită ruşine! 

Spre ora mesei mînia lui Petru se mai domoli. A- 
praxin şi Menşikov îi povestiseră pe întrecute că po- 
rucicul Krikov adusese mult folos  vistieriei, între- 
bîndu-se dacă nu era prea mult să i se rupă nările şi 
să fie bătut fără milă cu biciul — pentru trei taleri ? 
Că-i ruşine, este adevărat — da’ parcă numai el 
fură ? Care nu e cu păcat în astfel de lucruri ? 

— Tu eşti cel dintîi păcătos! îi strigă Petru lui 
Alexandr Danilovici. 

Menșikov se simţi atins, ţuguie buzele în chip de 
inimă şi începu să miroasă o floare. 

Afanasi Petrovici fu adus cînd ţarul şedea la masă 
cu musafirii. Săltînd din umăr, Petru se ridică de la 
masă, îl scoase pe Krîkov în tindă, acolo îl grămădi 
în peretele din bîrne şi uitîndu-se în ochii nedume- 
riţi, larg deschişi ai porucicului, îl întrebă mînios : 

— Ce faci, tilharule! Noi abia începem un oare- 
care negoţ, ne chinuim cu mari greutăţi, iar tu... 

il îmbrînci într-o parte şi se întoarse la masă unde 
petreceau căpitanii şi neguţătorii străini. Oaspeţii în- 
țeleseseră numaidecii că nu era bine să se veselească 
prea mult. 

— Du-te! — porunci Petru lui Romodanovski — 
scoate prostia din el ca să nu mai îndrăznească în 
vecii vecilor să fure... 

Ștergîndu-şi gura unsuroasă, şi netezindu-și părul 
după ureche, cneazul-cezar păşi în tindă, îmbrînci în 
cerdac pe porucic, care nu înţelegea ce se întîmplă, 
şi apucîndu-l cu mîinile lui scurte şi vînjoase de 
umeri, îl lovi cu toată puterea de peretele casei... 

— Pentru ce mă baţi ? strigă Afanasi Petrovici. 

Romodanovski lovea tăcut fără să scoată un cu- 
vînt, îl bătea fără să știe pentru ce, pentru care vină, 
bătea pentru că aşa i se poruncise. 

levlev îl scăpă pe Krikov aproape în nesimţire din 
mîinile lui Romodanovski. H lungi lîngă cerdac, în- 
toarse agale privirea spre cneazul cezar şi spuse 
încet: 

— Pentru ce faci aşa ceva, cneazule ? 

Cneazul-cezar îşi şterse mîinile de poala caitanului 
și răsuflînd des se întoarse în odaie, își turnă mied 
şi bău cu lăcomie. 

Ievlev, galben la faţă, cu buzele tremurînd, îl ri- 
dică pe Krikov și-l duse deoparte, în brădet. Acolo aş- 
tepta Reabov cu un zîmbet ciudat încremenit pe chip. 
Sub ploaia măruntă, între brazii scunzi, ţesuţi în pá- 
ienjeniș, șterse fața porucicului, alergă la Dvina şi 
aduse apă cu cola. Krîkov suspina în tăcere şi lacrimi 
mărunte picurau pe obrajii lui. 

— Uite ce-i, domnule, ascultă — vorbi deodată 
cîrmaciul trăgindu-l pe levlev de mînecă — noi, 
oamenii de la Marea Albă, nu sîntem obișnuiți cu ast- 
fel de lucruri. Aici fiecare îşi găseşte nașul... 

levlev strigă la Reabov. Acesta tăcu. 

Prin brădet păşea grijuliu, cu trusa chirurgicală în 
mină, medicul van der Hulst. 

— La dracu! spuse cu minie Krikov. La dracu cu 
toţi veneticii! La dracu! 

Și-l împinse la o parte pe medicul care se apropiase 
de el. 

Dar van der Hulst îi dădu, totuşi, să miroasă sä- 
ruri liniștitoare şi-i unse gingiile cu un balsam in- 
dian care trebuia să-i întărească rădăcinile dinţilor ce 
se clătinau. 

— Acum ce-o să fie? întrebă Krikov după ce plecă 
medicul. 

levlev nu răspunse. 

— Fie şi aşa ! spuse porucicul. Mă fac pescar. Mă 
iei, Ivan Savvateevici! ? 

— N-avem barcaz..., — răspunse Reabov. 

— Fie şi aşa! rosti din nou Krikov fără să audă 
nimic. 

Reabov şi porucicul rămaseră împreună în brädet 
pînă în amurg. Ploaia se cernea molcom deasupra os- 
trovului Mioseev, deasupra Dvinei, deasupra corăbioa- 
rei. Pe vasele străine cîintau muzicile ; spre ostrov so- 
seau bărci una după alta — veneau oaspeţi. Trase la 
mal luntrea preasfinţitului Afanasi ; Bajeninii sosiră cu 
barcazul de la Vavciuga ; Krîkov și Reabov tot vorbeau 
şi vorbeau ; unul zicea ce zicea, apoi amîndoi tăceau 
— celălalt povestea şi el ceva și iarăşi tăceau. 

— Pe corăbioară o să fie căpitan șeful nostrom 
Robles, — spuse Reabov. Acela care a vrut să mă 
ucidă... 

— Dar tu? 

— Eu? Marinar... 

— De unde o să ia oameni ? 

— “Găseşte. Nu-i mare lucru... 

Tăcură. 

Reabov muşcă un firicel de iarbă şi oftă: 

— Pe Mitri l-au prins călugării şi l-au închis. 

— Am auzit. 

— Cum să-l scăpăm ? 

— Să chibzuim. 

— Am tot chibzuit şi degeaba. Nu l-au închis nu- 
mai pe el. Pe toţi pescarii mănăstirești... 

Tăcură îndelung. 

Înfofolindu-se în mantie, Silvestr Petrovici veni, 
aducînd sub braţ o pîine, peşte prăjit şi friptură de 
giscă. 

— Ce să fac acum? întrebă din nou Krîkov. 

Ievlev nu răspunse de îndată — pesemne că nu-i 
era ușor să răspundă. 

— Au uitat de mine ? întrebă Afanasi Petrovici. 

— Nu, n-au uitat. Te-au făcut căprar ! 

Krîkov sări în picioare şi strigă : 

— Mi-au luat cinul? Spre bucuria lor — a stră- 
inilor, a tîlharilor ? 

— Ia-o mai încet — îl sfătui Ievlev. Fii mulţumit 
că-i numai atît. Pe urmă om vedea. Cu vremea poate- 
om izbuti... Astăzi de prisos ai cere ceva, e minios 
foc. Vlădica Afanasi l-a rugat, dar degeaba. 

Krîkov se aşeză iarăși, dus pe gînduri. levlev îl 
îmbărbătă, dar el parcă nici nu asculta. Apoi plecă 
fără să-şi ia rămas bun. 

— Afanasi Petrovici! îl strigă din urmă Reabov. 

Dar fostul porucic nu răspunse. Mergea prin bră- 
det de-a curimmezișul, răsuflînd greu şi gândindu-se la 
unul și același lucru: „Cum vine asta ? Pentru ce? 
Ce să fac acum ?“ 

Reabov se luă după el, şi-l mai strigă o dată. Krî- 
kov nu răspunse nici acum. 

Ploaia contenise ; lîngă palat se aruncau focuri de 
artificii; pe cerul cenușiu sîsfiau şerpi, zburau ba- 
lauri; trosnind, sfîrîind şi pocnind se învîrteau roți 
felurit colorate. Căpitanul Uurkwaard, vesel, strălu- 
citor, foarte mulţumit de izbînzile cîştigate într-o 
singură zi, stătea lîngă cerdac cu făclia în mînă. Rea- 
bov se uită lung la el fără să clipească, apoi îl găsi 
pe levlev şi-l rugă : 

— Silvestr Petrovici, ajută-ană ! 

— Ce s-a întîmplat ? 

— Am un fel de tovarăș, un băiețaş. E  schilod, 
șchiop. Călugării blestemaţi l-au luat și l-au vîrît în 
temniţă să zacă acolo pînă la moarte. Tot aşa au fă- 
cut și cu pescarii mănăstireşti care-s oameni cuteză- 
tori şi luntraşi pricepuţi... 

— Ei? 

— Scoate-i, din porunca ţarului. leşim în mare — 
ai să vii la vorba mea: pescari mai buni<ca ei nu-ţi 
trebuie; pe străini să nu te bizui. Dacă se iscă o 
furtună nostromul Robles o să ne înece pe toţi. Ma- 
rea noastră trebuie s-o cunoşti... 

— Ce, cîrmaciule, vrei să mă sperii ? Eu nu sînt 
sperios, — spuse levlev zimbind în întuneric. 

— Nu te sperii — spun adevărul. Cred că vine fur- 
tună... 

— De unde știi ? 

— După semne, Silvestr Petrovici. Pe pămînt toți 
sîntem viteji, dar cînd o să se zburlească marea, a- 
tunci vedem noi... Drept îţi spun... 

levlev tăcea. Din nou zbură pe cer sfîriind şi vuind 
o stea cu coadă ; se învirti în înalt şi plesni în mii de 
steluțe. 

— Scoate-i ! ceru stăruitor Reabov. 

Ieviev se gîndea ; nu răspunse. 

— Dacă nu-i scoţi — eu nu ies în mare! stărui 
Rieabov încet, dar cu ameninţarea în glas. Să vă ducă 
Robles. Să vă văd, cum o să vă întoarceţi ? La gura 
Dvinei vă duce el. Dar înapoi ? 

Rise. 

— O să-l luaţi pe Antip Timofeev ? A fost bun cîr- 
maci dar acum e tare fricos... 

— Tu ai să ieși cu noi! spuse poruncitor Ievlev. 

— Cu sila ? 

— Da, chiar şi cu sila. 

— Nu merge cu mine așa ceva şi nici n-o să mear- 
gä, Silvestr Petrovici! rosti Reabov liniştit şi nu 
prea tare. Nu m-am născut eu pe lume mototol ! 

— Mai găsim noi cîrmaci ! răspunse levlev. Tu în- 
sufi spuneai deunăzi că sînt pe aici mulţi luntraşi 
nu mai proști decît tine... 

— Dar dacă au să fie mai proşti 2? — întrebă zîm- 
bind Reabov. Ai? Atunci, cum o să iasă? 

Şi rîse din inimă, atît de vesel încît îi încălzi su- 
fletul lui Levlev. 

— Bine! făcu el. Dimineaţa e mai bun sfetnic de- 
cît seara. j 

— Poate ne-am duce acum ? Noaptea e mai priel- 
nic. Am face totul dintr-o dată... 

Strînse mîna lui levlev în palma fierbinte, îl trase 
l'a sine şi îi spuse repede, în şoaplă: 

— Doar ţi s-a poruncit să aduni oameni pentru 
vas iar acolo sînt nişte luntrași, ti-i-i!... Înălţimea 
ta, de ce să amînăm ? Luntre avem — iei vreo cinci 
ostaşi și treaba merge strună! Faci o faptă de is- 

pravă! Ajungem acolo într-o clipă, avem vînt bun în 
pînze ! Ce oameni — aşa oameni nu mai găseşti, înăl- 
țimea ta, cu așa oameni poţi să plutești fără busolă 
Şi în ocean, cu asemenea oameni nu-ți pare rău nici 
să te sculunzi... 

Rise iară blajin, răsunător, şi-l trase din nou «de 
mînă pe stolnic, adăugînd cu căldură : 

— Să scoţi oamenii din temniţă — ce faptă minu- 
nată ! Să vezi uşile de fier deschise în faţa lor! Nu? 
Să le dai cîte o duşcă de vodcă, să înfulece un har- 
tan de gîscă ! Păi asemenea oameni, drept să-ţi spun, 
te-or urma și în iad, fără să clipească, zău aşa! 

levlev îşi trase mîna și o luă repede spre palat, iar 
Reabov alergă în brädet, strînse acolo mîncarea în- 
făşurată în rogojină şi începu să rînduiască degrabă 
luntrea... 

Ievlev îl găsi pe arhiepiscopul de Vajsk şi de Hol- 
mogori jucînd zaruri cu căpitanii vaselor de escortă 
străine. Imprejur pipele fumegau iar oaspeţii mîn- 
cau și beau stînd în picioare, îmbulzindu-se. Să a- 
jungi la preasfințit nu era lucru uşor. 

— Ei, ce este, întrebă nemulţumit Aianasi întorcîn- 
du-se spre Ievlev. 

Jocul de zaruri îi plăcea — abia începuse să pri- 
ceapă şiretlicurite lui Holholsen şi deodată îi fusese 
abătută luarea-aminite. 

— Ti s-a uscat limba în gură ? 

levlev desluși în şoaptă despre ce era vorba. 

— Da” pentru ce vă pripiţi aşa, pe nepusă masă, 
nu vezi că-i noapte ? 

— Sînt tuntraşi minunaţi iar marele căpitan a po- 
runcit ca mîine corăbioara să fie gata... 

Vlădica îşi adună barba în pumn, o viri în gută, 
o muşcă, se gîndi, apoi prăi: 

— În numele meu, poruncește lui Agafonik să ţi-i 
dea pe întemnițați pentru nevoile stăpînirii. Şi să 
trimită pentru masa ţarului mied dres, mănăstiresc — 
să nu se zgîrcească... Du-te cu Dumnezeu l... 

levlev îşi prinse sabia la cingătoare, puse pistoa- 
lele în taşcă şi porunci polcovnicului să trimită cîţiva 
ostaşi la lunire — nu mai mult de cinci, dar cu tobă 
— pentru a-i băga în sperieți pe călugări. Reabov 
stătea lîngă mal cu picioarele larg desfăcute, aş- 
teptînd... 

— Ei? întrebă Reabov, cind levlev se apropie. 

— Indată vin ostașii. 

— Uite — spuse Reabov — Silvestr Petrovici, a- 
şează-te pe laviţa aia, o să stai mai bine acolo. 

Ievlev se așeză în luntre, se înfofoli în mantie şi de 
oboseală aţipi îndată. 


8. INTEMNIȚAȚII 


Cu puţin înainte de revărsatul zorilor, urcară pe 
colină, se sfătuiră în şoaptă, se apropiară de porțile 
mănăstirești şi toboşarul începu să răpăie cu amîn- 
două beţigaşele. In ceața cenuşie a zorilor toba rä- 
suna îndîrjit, bătăios, trezindu-i din somn dulce pe 
monahi, pe stareţ, pe chelar, pe tinerii fraţi şi pe slu- 
jitorii mănăstirești. Ciinii de lanţ lătrau horcăind, 
înecîndu-se de mînie; călugării începură să forfo- 
tească după zidul înalt; uşile chiliilor se deschideau 
scîrţiind. 

Muşcîndu-şi buza, Ievlev bătea din răsputeri cu 
cizmele în poarta ruginită, ferecală... 

In sfîrşit ferestruia din poartă se deschise şi por- 
tarul, năpădit de barbă, întrebă speriat : 

— Cine sînteţi ? 

În altă ferestruie, mai sus, se ivi ţeava unei flinte, 
iar pe zid, lîngă foişorul porţii scoaseră capul apără- 


torii mănăstirii cu baltagele în miîini — Varnava, 
Kornili şi Filofei. In stînga — un bătrîn surdo-mut, 


călugărul Kuhrea, împingea gemînd  tunuleţul mä- 
năstirii. Ostaşii din polcul Preobrajenski rîdeau lîngă 

poartă — era tare hazliu să priveşti cum se găteau 
de luptă oamenii lui Dumnezeu. 

Ievlev porunci, răspicat, ca să se înțeleagă fiecare 
cuvînt, să se deschidă fără întirziere poarta. Numele 
vlădicii Afanasi, steguleţul fluturat de vîntul din pre- 
ceasul zorilor, feţele aspre ale ostaşilor, arse de pulbe- 
rea  muştruluielilor de luptă, răpăitul tobelor, co- 
mandirul ţarului — toate la un loc îi speriară pe că- 
lugări într-atit încît zăvoarele scîrțiiră îndată, iar 
portarul dădu la o parte bîrna și trase lanţul. Poarta 
se deschise încet. Starețul, cu potcap, mărunţel, cu 
bărbuţa înainte, sprijinindu-se în cîrjă, stătea în mij- 
locul roții de călugări şi căta întunecat la Ievlev, la 
ostași, la Reabov. O clipă privirile lor se încrucişară : 
privirea deschisă, liniştită, a cînmaciului şi privirea 
veninoasă a starețului. Acesta nu tinu piept şi întoar- 
se capul. Reabov zîmbi molcom. 

Lovind cu cîrja în pămînt, stareţul strigă cu glas 
slab, bătrînesc, întrebînd: pentru ce neobrăzații tul- 
bură pacea lăcaşului ? Dar Ievlev îl luă atît de re- 
pede încît bătrînelul se trase înapoi vînturîndu-și mîi- 
nile străvezii. Fără să ceară a fi blagoslovit şi fără 
să se închine, levlev păşi înainte asupra călugărilor, 
dădu la o parte cu umărul doi cvăsari pîntecoşi, înlă- 
tură din drum cu o mişcare a mîinii pe Varnava şi 
porunci să se deschidă temniţa. 

Reabov smulse din mîinile păroase ale lui Filofei 
facla de răşină şi o ridică sus. Scundul şi îndemăna- 
ticul Konoplev izbuti să facă rost de o rangă și se 
apucă să smulgă scoaba din uşa temniței. Iar ca să 
înspăimînte și mai mult frăția neagră, toboșarul Ne- 
elov bătea mereu toba, schimbînd adunarea în deştep- 
tare şi deştepiarea în adunare. 

In sfîrşit, tocmai în clipa cînd părintele econom 
aduse cheile, scoaba se rupse şi Reabov păși cel din- 
tii în beci. O clipă tresări și răsullă mai des dar se 
stăpîni îndată şi ţinînd sus, deasupra capului, făclia, 
cu coamă neagră de funingine deasupra flăcării por- 
tocalii, o luă înainte cu pas voinicesc pe pietrele ude 

şi lunecoase. După el, urmîndu-l de aproape, răpăia 
şi duduia toba, clincheteau flintele ostaşilor din pol- 
cul Preobrajenski, păşea levlev ţinîndu-și sabia cu 
mîna. Toate acestea îl făceau parcă să zboare pe Rea- 
bov și deodată fu podidit de atîta vînjoşie neasemuită 
încît se propti cu umărul în uşă, îşi drese glasul şi 
împinse înlăuntrul cămării, în întuneric, fierul mîn- 
cat de rugină şi lemnul măcinat de viermi. Și era să 
cadă peste oamenii care se tirau în jurul lui, orbiți de 
făclie. şi de sclipirile armelor, asurziţi de duduitul to- 
bei — vechii şi bunii lui prieteni, truditorii Mării Albe, 
care îşi dăduseră seama numaidecît că era el, Rea- 
bov Ivan, fiul lui Savvatei. 

— Ivan! izbucni un glas din întunericul muced, 
urât mirositor. 

— iCîrmaciule ! 

— Prietene drag ! 

— Oameni buni, ridicați-mă, picioarele nu mă 
ajută... 

— Măiculiţă doamne, nu-i oare o vedenie ?... 

— Ivane, tu eşti cu adevărat ? 

— Eu, eu, — răspundea Reabov, zimbind luminos 
şi larg, dar ochii lui îl căutau pe șchiopul Mitenka, îl 
căutau și nu-l găseau. 

lar de pretutindeni se auzi deodată : 

— Aici e şi sărmănelul tău... 

— Mai încolo e o cămară, l-au închis singur... 

— Du-te la el, du-te... 

Topitorul de grăsime Cerniţin o luă înainte șchio- 
pătînd pe picioarele umflate; moş Feodor îi strigă 
din urmă : 

— În odaia de jos e, în cea mai depărtată, de jos... 

Ajuns acolo Reabov sfărîimă cu ranga lacătul şi 
Mitenka ieși pieziş, neîndemînatic, spre cîrmaci, se 
lipi de umărul lui, suspinînd printre lacrimi și mur- 
murînd mereu : 

— Unchiule, unchiule... 

— „Apoi asta-i, unchiule! rosti aspru Reabov. Un- 
chiule !... 

Şi deodată strigă din inimă : 

— Să nu te mai dezlipeşti de mine! Deştept te-ai 
mai găsit! Ţi s-a năzărit să trăieşti fară mine? Uite 
unde ai ajuns ! 

leșind din chilia depărtată, levlev cercetă cu ochi 
mîhniţi la lumina făcliei, pe viitorii corăbieri ai lui 
Petru. Istoviţi, murdari, bărboşi, buhăiţi, știrbi, — 
oamenii se tîrau într-un şir jalnic și rideau unul de 
altul, glumind pe seama nenorocirii lor. 

— Nu te uita că se tirăsc vlăguiţi, Silvestr Petro- 
vici — îl linişti Reabov — nu cunoşti oamenii noștri. 
Înainte de toate trebuie să facă o baie de aburi, să-şi 
frece trupul cu hrean ras, apoi să înfulece pe sătu- 
rate, dar cu grijă, ca să nu li se umile burţile şi să 
aibă grijă de asta nu numai o dată, dar chiar de două 
şi de trei ori... 

Ievlev rîdea de cîrmaci strîngînd din buze şi clăti- 
nînd neîncrezător din cap. 

— Apoi, fireşte, să li se dea batog proaspăt, ri- 
dichi cu ulei, pîine, după poftă, şi merişoare murate. 
Merişoarele, coacăzele, acele de pin opărite sînt tare 
bune... 

— Şi au să se întremeze 2 

— Fi, pe unii o să-i ducem la ţintirim — răspunse 
Reabov — dar alţii au să trăiască! 

— Păi, noi n-avem vreme să aşteptăm, trebuie să 
ieşim în mare! se încruniă levlev. 

in lumina şovăielnică a făcliei ochii  cîrmaciului 
sclipiră şiret. Își netezi cu palma barba scurtă, aurie, 
şi spuse domol: 

— De ieşit, om ieşi! La cel dintîi drum ne-om lip- 
si de ei t... 

— Cum? întrebă levlev necrezîndu-şi urechilor. 
Păi, n-ai spus aseară — să nu vedem marea fără ei? 

— Ei — răspunse cu grijă Reabov uitîndu-se pie- 
ziş la stolnic — de unde puteam să știu cum au 
ajuns... Nu vezi, parcă-s duhuri, ce corăbieri mai poţi 
să faci din ei acum ! Mare obidă ! Şi-apoi să-ţi spun, 

domnule, cum vorbesc oamenii la noi; „aici chilia 
e sicriu — se închide uşa după cel viu. lar dacă ușa 
s-a descuiat asta-i semn că ai scăpat !“ 

Și rizînd răsunător, fără pic de sfiiciune, îl trase 
cu sila pe levlev după sine — afară — acolo unde 
se zărea patratul luminos al ieșirii din temniţă. Os- 
taşii din Preobrajenski făcuseră rost de cîte o bucată 
de pîine mănăstirească, de peşte uscat şi de cîte un 
urcior cu cvas şi la lumina zorilor făceau glume deo- 
cheate și dădeau demîncare foştilor întemnițați. Cîr- 
maciul Semisadov, rupînd pîinea în bucățele mici, 
fără lăcomie, ca să nu se îmbolnăvească după ce Îlă- 
miînziseră atîta vreme, o împărțea alor săi. 

In răstimpul acesta se luminase de ziuă. Pocnind 
din biciul lui lung ciobănașul Egorşa, sluga mănăs- 
tirii, mîna la păscut cireada mănăstirească, fără să 
se uite la ea. Vacile mugeau somnoroase şi inciudate. 
Două viţeluşe roşcate săreau ca turbate, cu cozile, 
în sus, prin ogradă. Călugării se uitau de departe la 
ostașii care fumau tutun între zidurile sfîntului lä- 
caş, la comandirul galben la faţă, cu priviri mînioase, 
îmbrăcat în mundirul polcului Preobrajenski, la cîrma- 
ciul Reabov lat în umeri, cu părul auriu, la întermniţa- 
ţii care pierduseră orice teamă şi suduiau împreună 
cu ostașii. lar Egorșa-ciobănașul se apropia tot mai 
mult şi mai mult, parcă vrăjit, de întemnițaţii mănăs- 
tirești, căutînd cu privirile și întrebind tot mai tare: 

— Aghei ? Agheiușka > Aghei al nostru... 

— lacătă-l pe frăţiorul tău! spuse Reabov. Uite-l 
colea, viu și nevătămat, a aţipit, la aer... 

Şi îl înghionti pe Aghei — să se bucure că și-a în- 
tîlnit frăţiorul. Aghei deschise ochii, scoase un stri- 
găt de mirare și, fără să se ridice de jos, întinse mii- 
nile spre Egorşa. 

— Trăieşti ? 

— Trăiesc ! răspunse Egorşca zîmbind şi plîngînd 
de mila fratelui său care slăbise şi se înnegrise. Trä- 
iesc, Agheiușka... 

— Şi eu trăiesc, uite! spuse Aghei. Uite cum tră- 
iesc | 

— Egor, auzi, Egor ! — îl chemă Reabov pe băiat. 

Acesta se întoarse fără să lase miinile fratelui său. 

— Hai cu noi să te faci corăbier! Vrei să vii în 
artelul nostru ? Să vezi ce artel mare o să fje! 

Egorşa zîmbi stins. 

— Bunică-tu a fost cîrmaci, pe taică-tu l-a luat ma- 
rea, — urmă fără să zîmbească Reabov. Fratele tău 
e un luntraș bun, de nădejde. De ce să paşti aici vi- 
tele ? De ce să slugăreşti la ei? Te pomeneşti o dată 
în beci ca Aghei... 

Vacile mugeau lîngă poarta închisă, împungeau cu 
coarnele în scîndurile de stejar groase de trei ver- 
şoci, voiau să iasă la cîmp. Egorșa nu le vedea. Nu-l 
vedea nici pe părintele-chelar, care ieșise in ușa chi- 
liei sale şi asculta mînios cum îl ispitea blestematul 
cirmaci pe ciobanul mănăstirii. 

— Sau acum ţi-e frică? întrebă Reabov. De ce? 
Altădată — te ţin minte de mititei — umblai cu 
mine pe furtună mare şi mu ţi-era frică. Aşa e, Aghei ? 
Şi cu tine a umblat, și cu Semisadov. Aşa-i, Semi- 
sadov ? 

Mestecînd o coajă de piine, Semisadov încuviinţă 
clătinînd din cap. Aghei își dădu cu părerea : 

— Lasă-l, Ivan Savvateevici, să se giindească sin- 
gur, el vede mai bine. 

— Cîţi ani ai, Egor ? întrebă Reabov. Cred că vreo 
şaisprezece, nu ? Ai fi un vrednic luntraş ! Ei, ce să-i 
faci, dacă-i aşa... 

Şi el se întoarse spre foştii întemnițați ai mănăs- 
tirii Nikolo-Korelskaia, care se ridicau gătindu-se de 
plecare. Toba răpăi iară şi portarul zornăi lanţul. 
levlev aşteptă pînă ieşi cireada şi scoase oamenii pe 
malul Dvinei. Lîngă luntre, pe povîrnişul lutos, Rea- 
bov dădu fiecăruia cîte o înghiţitură de vodcă şi cîte 
o ciozvîrtă de gâscă friptă. Aşezîndu-se în luntre, moş 

Feodor ridica mîna ca să se închine spre turlele bi- 
sericii din mnănăstire, dar sub privirile lui Reabov lăsă 
mîna în jos şi scuipă. 

— Zi aşa! rosti cîrmaciul. Te închini în faţa tem- 
niţei tale ? Eşti bătrîn şi tot n-ai minte... 

Scuipă în palme, luă vâsla ca să împingă în mal dar 
rămase nemișcat. 

Pe lutul lunecos, ba împotmolindu-se, ba lunecînd 
ca pe gheaţă, alerga Egorşa în opincuţe şi cu biciul 
în mână. 

— Unchiule, stai! Unchiule, aşteaptă... 

— Te aşteptăm ! strigă Reabov rizînd. 

Făcîndu-și vânt cu opincuţele, Egorşa sări de pe 
mal drept în luntre şi cu glas sugrumat de fugă în- 
trebă : 

— Spui drept că o să mă fac corăbier ? 

— Drept, băiatule, — răspunse blajin Reabov. Ai 
să fii truditor al mării! Şi întorcîndu-se spre levlev, 
urmă : Numele lui e Egor, dar i se spune Pustovoitov. 
Destoinic, ager la minte, nu cunoaşte frică pe mare. 
N-o fi bun pentru corăbioară, Silvestr Petrovici ? 

— Bun! încuviinţă levlev, uitîndu-se senin în ochii 
lui Egorșa. Şi nu numai pe corăbioară. Poate c-om 
face o corabie mare — să mergi în mări depărtate... 

Egorșa tăcea. Tăceau şi ceilalţi, foştii întemnițați 
— pescari, cârmaci, topitori de grăsime, vînători. Tä- 
cea şi Mitenka Gorojanin și se uita ţintă la Egorșa. 
Băiatul ăsta ajunge departe. lar el? El, Mitri ? 

— Ridicaţi pînza, mujici ! strigă deodată Reabov. 
Hai repede! Sau nu simţiţi vîntul ? 

Într-adevăr, vîntul de pe mare, plin de miresme, 
sărat, voios, undui apele cenușii ale Dvinei, foşni în 
tufişurile de pe mal, zburdă într-un mesteacăn subți- 
rel. Luntrea se aplecă sub vînt. Soarele roșiatic scăl- 
da pînza piezişă într-o lumină caldă. Reabov se opinii 
pe cîrmă şi îndreptă luntrea spre depărtatul ostrov 
Moseev. 

Ievlev privea înaintea lui şi se gîndea. 

Și cu cît se gîndea mai mult la oamenii care şedeau 
la spatele lui şi vorbeau, şuguiau sau se ţineau de 
şotii, cu atît i se încălzea. inima. 


9. A NIMERIT COASA IN PIATRĂ 


După ce duse oamenii scăpaţi din temniţă la Ar- 
hanghelsk, luntrea lui Ievlev trase la arsanaua ridi- 
cată în faţa palatului. Căpitanul Uurkwaard, care fu- 
sese găzduii în încăperile țarului, se plimba agale pe 
mal fumînd şi se gîndea cum să petreacă şi acea zi cu 
folos... 

Salutindu-l pe stolnicul țarului, căpitanul aşteptă, 
tăcut şi zîmbitor, ca palidul ofiţer cu ochi albaştri să 
urce pe mal şi să stea de vorbă cu el, dar Ievlev, care 
pesemne că nu avea chef de vorbă, privea cu gîndu- 
rile aiurea faţa rotundă a căpitanului și tăcea. Așa 
încât acesta se văzu nevoit să înceapă vorba pome- 
nind despre vreme şi dîndu-şi cu părerea că-i foarte 
plăcut să te plimbi dimineaţa, la acel ceas, cînd aerul 
e încă atît de curat şi atit de îmbălsămat de mires- 
mele ierburilor şi ale florilor, care se deschid în în- 
tîmpinarea lui Phoebus. 

— Phoebus ca Phoebus — rosti Ievlev fără cea mai 
mică urmă de bună-cuviinţă în glas — dar de ce oa- 
menii dumitale îi cinstesc pe unii dintre ai noştri cu 
băuturi otrăvite şi crezînd că i-au îmbătai, se poartă 
samavolnic cu ei şi îi iscodesc unde și ce fel de corăbii 
facem, ce lucrări punem la cale, cum și la ce ne gân- 
dim, ce vorbim ? 

Uurkwaard, pe care-l trecuseră toate năduşelile, îşi 
şterse obrazul şi tocmai se gindea ce să răspundă, 
cînd levlev îl întrebă din nou și mai grosolan ca îna- 
inte : 


283 


— Cunoşti oare, domnul meu, cuvîntul iscoadă, a- 
dică spion ? Nu cumva dumneata ești un spion? Nu 
cumva dumneata faci pe neguţătorul ca să iscodești 
pentru ţara dumitale tot felul de lucruri şi cu aceasta 
să-ţi slujești stăpînitorul > Nu ești cumva ostaş ? 

— Domnul meu ! strigă Uurkwaard. 

— Domnule! răspunse Ievlev de data asta foarte 
tăios — domnule, eu cunosc anumite lucruri care pot 
fi aduse de îndată la cunoştinţa stăpinitorului meu şi 
atunci Fortuna îţi va întoarce spatele și atît de repede 
că n-o să ai vreme nici măcar să-ţi faci rugăciunea 
înainte de moarte. 

_ “Căpitanului îi tremura bărbia şi dîndu-se un pas 
înapoi, întrebă cu glasul unui om a cărui cinste a 
fost adînc jignilă : 

— Domnul meu, dacă domnia ta nu glumești, a- 
tunci... 

— Atunci ? 

— Maiestatea sa ţarul... 

— Măria sa va fi înştiinţait neapărat despre în- 
deletnicirile dumitale, de îndată ce se va deștepta. 
De aceea — urmă aspru levlev — de aceea găsesc 
că e mai bine pentru dumneata să te laşi de îndelet- 
nicirile pentru care ești plătit bine, dar care te pot 
costa capul. Ticăloşiile şi urzelile spaniolului, nos- 
tromul dumitale, pe care l-ai dat drept căpitan măriei 
sale, îmi sînt pe deplin cunoscute. Aici, printre noi, se 
află cneazul-cezar Romodanovski. Ai auzit despre el? 

Uurkwaard îşi şterse din nou broboanele de sudoare 
care îi năpădiseră fața cenușie. 

— Cneazului-cezar — urmă levlev atît de necru- 
ţător încît nu rămânea nici o îndoială în ceea ce pri- 
veşte adevărul cuvintelor lui — cneazului-cezar nu-i 
place să glumească, ştii oare acest lucru? Şi dacă 
dumneata n-ai să te laşi pe viilor de jocul pe care 
l-ai început, cneazul-cezar te va lua el însuși în pri- 
mire şi va face acest lucru cu multă pricepere... 

Căpitanul încercă să zîmbească disprețuitor dar în 
locul zimbetului fața i se schimonosi jalnic. 


284 


-— Asta-i tot ce aveari să-ţi spui, — rosti levlev. 
Acum du-te pe corabia dumitale şi acolo gîndeşte-te 
în linişte: face sau nu să mai aduci aici în butoaie 
arginţi calpi... 

Aici, căpitanul izbuti să-l întrerupă. Bătînd din pi- 
ciorul încălțat în pantof cu cataramă, strigă că mă- 
ria sa a binevoit el însuși să pedepsească în ajun pe 
cel găsit vinovat în legătură cu argintul şi că el, Uur- 
kwaard, nu va îngădui nimănui să ponegrească po- 
runca ţarului. 

— Eu te ponegresc pe dumneata! — rosti levlev 
fără să ridice glasul, dar cu aceeaşi mînie și înverșu- 
nare — pe dumneata, domnule, iscoadă şi plăzmuitor 
de bani, pirîtor şi neguţător de robi. Şi îți spun: 
pleacă îndată pe „Norul de aur“ al dumitale şi stai 
acolo liniştit pînă se va hotărî ce să se facă cu dum- 
neata : să fii alungat acolo de unde ai venit sau să 
fii dai pe mîna lui Feodor lurievici, acolo unde meş- 
terii-căllăi îţi vor smulge din gură adevărul adevărai... 

Căpitanul se sperie. Şi, ca un făcut, în aceeaşi clipă 
cneazul-cezar ieşi în ușa casei țarului  netezindu-şi 
părul după urechi, muşcîndu-și mustaţa udă, uitîn- 
du-se la Dvina, la luntri şi la barcazurile de lîngă 
arsana, la ostașii care fierbeau păsat pe mal. 

Nu era vreme de pierdut. Și căpitanul, vînturîn- 
du-și pălăria, ale cărei pene atinseră nisipul, îşi trase 
piciorul, lovi din tocuri în fața ofițerului turbat de 
mînie, se îndreptă spre luntrea lui, dădu un ghiont lui 
Ţaplea care moţăia, împinse în mal cu harponul și 
abia în clipa aceea răsuflă în voie. Pe faţa lui nu mai 
era zugrăvită nepăsarea ; îşi strînse buzele groase, 
şi acum ochii lui nu mai cătau pierduţi şi speriaţi ci 
cu o duşmănie seacă, batjocoritoare. 

Urcîndu-se pe puntea „Norului de aur“, Uurkwaard 
se duse repede în cabina lui, porunci să i se facă o ca- 
fea tare gi să fie chemat îndată nostromul. 

— Dacă ai să mai pui la cale vreodată ceva asemă- 
nător cu isprava pe care ai săvîrşit-o împotriva cîr- 
maciului Ivan — spuse cu glas tremurător de turbare 

căpitanul — atunci să nu-l mai laşi viu, deoarece 
acum stăm amândoi agăţaţi de un fir de păr. Inţe- 
legii oare ? Uite, de un fir atîrnă ca să fim ucişi într-o 
temniţă. Pricepi ? 

Del Robles tăcea, uitîndu-se batjocoritor la căpita- 
nul speriat. 

— leşi afară ! strigă Uurkwaard. 

Spaniolul ieşi. 

Uurkwaard luă din dulăpiorul dăltuit un flacon în 
care se afla balsam liniştitor de levant, picură în ceaş- 
că, bău şi, uitînd de catea, plecă cu Țaplea pe mal, 
în oraș, unde, pe lîngă zidurile din Piaţa Străinilor, se 
plimba un bărbat spătos, îmbrăcat în haine negre de 
medic — Des Fontaines, cum îi spuneau străinii din 
Arhanghelsk. 

— Heer căpitan este indispus ? întrebă în zeflemea 
medicul. 

— Pentru numele lui Dumnezeu, te rog să nu-mi 
mai spui niciodată heer ! îl imploră Uurkwaard. Viaţa 
mea este în primejdie. 

— Regret în aceeaşi măsură ca şi domnia ta, că 
lucrurile stau atît de prost precum spui ! zise medicul 
zimbind. Dar ce s-a întîmplat ? 

Căpitanul povesti ceea ce se petrecuse. Des Fon- 
taines ridică din umeri. 

—  Nostromul domniei-tale a vrut să-i fie pe plac 
contraamiralului, căutînd să mă dea la o parte — 
spuse el liniştit — şi a greşit-o. Nu pot ști, pentru 
ce a dorit excelența sa earl Julenscherna, să verifice 
informaţiile pe care le primeşte de la mine. Domnia- 
ta ai avut cinstea să vorbeşti cu excelența sa la Stock- 
holm ? 

— l-am fost prezentat! răspunse Uurkwaard. 

— Pentru ce? 

— Excelenţa sa, earl Julenscherna se îndoieşte de 
faptul că moscovitenii îşi construiesc o flotă. Ei lu- 
crează bar-ca-zuri — aşa a binevoit să se exprime €x- 
celenţa sa... 

Des Fontaines tăcea. Fără a spune o vorbă, deschise 
larg în faţa căpitanului poarta curţii sale. Doi cîini 
negri de rasă daneză își rînjiră colții la 'Uurkwaard. 
Des Fontaines fluieră ca să-i liniştească. 

In casa medicului era curat, mirosea a balsamuri şi 
a ierburi medikinale ; pe masă se afla un craniu și 
lîngă el două lumînări împletite. Uurkwaard răsfoi 
o carte cu scoarțe din piele de vițel şi întrebă com- 
pătimitor : 

— PDomnia-ta eşti nevoit să studiezi medicina, heer 
prim-locotenent ? 

Des Fontaines zîmbi doar din buze. 

— Titlul de medic îmi dă putinţa să intru pretu- 
tindeni unde vreau, — răspunse el. Acum îi tratez 
pe fraţii Bajenin atunci cînd sînt bolnavi, şi mă duc 
adesea la noul şantier din Vavciuga. Ia loc, heer că- 
pitan. 

Uurkwaard se aşeză în fotoliul moale. Păsaărelele 
cîntătoare se chemau vesel în coliviile lor şi razele 
soarelui jucau pe smalțul sobei. 

— Te-ai aranjat bine! spuse căpitanul. 

— În casa mea nimic nu trebuie să-mi amintească 
de Moscovia şi de moscoviteni, — spuse medicul. Ni- 
mic şi niciodată... 

Turnă bere în căni, oftă şi vorbi domol: 

— După cum am înţeles, domnia ta vei avea cin- 
stea, cînd ai să te întorci la Stockholm, să-l vezi pe ex- 
celența sa contraamiralul. Cred că pentru domnia ta, 
ca şi pentru mine, este limpede că ţarul vine pentru 
a doua oară la Arhanghelsk nu numai ca să se 
plimbe... 

Uurkwaard îşi arcui uşor o sprîinceană. 

— Oamenii de aici, de la Marea Albă, sînt adevă- 
raţi marinari, — urmă des Fontaines. Domnia-ta nu 
te afli aici pentru prima dată și știi foarte bine acest 
lucru. Nădăjduiese că vei confirma excelenţei sale 
contraamiralului opinia mea... Am şi scris la Stock- 
holm că voievodul prinţ, un om inteligent și activ, 
a construit un nou şantier naval lîngă Arhanghelsk, 

fa Solombala. Mai sus, pe Dvina, lucrează din plin 
șantierul Bajeninilor. Am trimis excelenţei sale con- 
traamiralului schiţa ambelor şantiere. Actuata vizită 
la Arhanghelsk a ţarului Petru și amplele lui discuţii 
cu privire la viitoarele construcţii de corăbii mă în- 
tăresc şi mai mult în presupunerea că nu este departe 
ziua cînd moscovitenii vor ieși în mare. Te rog, heer 
căpitan, să confirmi la Stockholm presupunerile 
mele... 

Uurkwaard se lăsă pe spătarul fotoliului şi răs- 
punse după cîteva clipe de tăcere: 

— Chiar dacă ei vor ieşi în mare, acest lucru nu se 
va întîmpla curînd, heer prim-locoteneni! Nu prea 
curînd. Aşa se crede la Stockholm şi așa cred şi eu. 

Faţa lui des Fontaines se încordase și privirea lui 
se răci. 

— “Cei de la Stockholm trebuie să alle adevărul, iar 
nu ceea ce ar dori ei să afle... 

— Ruşii nu au încă o flotă, heer prim-locoteneni ! 

— Dar, dracu” să-i ia, ei au marinari, iată ce este 
mai important. 

— Ei n-au încă vase. 

— Lumntrile lor mu sînt mar rele decît corăbiile 
noastre; cît priveşte construcţia de nave de luptă, 
desigur că ei vor duce la capăt această treabă. 

Căpitanul zîmbi: 

— Nu prea curînd, nu prea curînd, heer prim-loco- 
tenent. Deocamdată ei nu au cu ce să se laude. lar 
în viitor se va vedea. Excelenţa sa, earl Julenscherna, 
mi-a ordonat să-i aduc numai informaţii precise și nu 
presupuneri. Tocmai acest lucru îl voi face ! 

— Domnia-ta vei mai duce contraamiralului şi scri- 
sorile mele ! spuse sever des Fontaines. 

Uurkwaard ridică din umeri. 

Medicul se aşeză la masă, trase călimara mai a- 
proape şi se apucă să scrie în codul cifrat, pe care-l 
cunoştea pe dinafară. Căpitanul sorbea încet berea, 
asculta ciripitul păsărelelor şi se uita oftind la craniu. 

Des Fontaines scrise îndelung. Cînd isprăvi.  Uurk- 
waard îl întrebă : 

— Ai scris că şi-au şi construit o flotă 2 

— Am scris ceea ce am crezul că e necesar să 
scriu ! răspunse des Fontaines. Iar domnia-ia nu eşti 
decît plicul care poartă scrisoarea. Inţelegi ? 

— Înţeleg ! răspunse ofensat căpitanul Uurkwaard. 
Înţeleg. 

Des Fontaines se înclină în tăcere. 


Incotro ? Spre care țărm 

Goneşti de zar 

Ccrabie ce porţi pe valuri 

Destinul marelui popor ? 
Viazemski 


CAPITOLUL OPT 


I. ÎNSEMNĂRI TAINICE 


Pe cerul sur, deasupra ostrovului Moseev, se roti 
şi se sparse un soare de aur şi după el plesniră trei 
dragoni — unul mai mic decît altul — după care îşi 
luară zborul balauri înaripaţi. Afanasi Petrovici se 
înfăşură mai strîns în mantia sa și oftă — asta-i 
tot, s-a sfîrşit cu viaţa. Din porucic iată-l din nou că- 
prar, sub porunca lui James... 

Faţa plină de vinălăi îl ardea, gura îi era năclăită 
de sînge sărat. Afanasi Petrovici scuipă, se opri lingă 
un gărduleț şi se uită la cer — în văzduh se rotea 
iarăşi ceva ca o ridiche împroșcind săgeți de foc. 

— Împroşcaţi, împroşcaţi ! strigă el mînios. 

Văzîndu-l pe porucic, supraveghetorii, care se odih- 

neau în cerdacul casei vamale, se ridicară speriaţi. 
Văzuseră toţi cum scotocise prin odăile lui ciinosul 
polcovnic Snivin, aflaseră cu toţii că va veni înapoi 
comandant nesuferitul James. 

— De ce nu v-aţi culcat ? îi întrebă Krikov. E vre- 
mea să vă odihniţi, băieţi... 

Intră în odaie la el, scăpără amnarul şi aprinse 
lumînarea. Dălţile, ciocănelele, sulele, pilele — sculele 
lui ou care Îucra în os erau împrăştiate pe podea ; căr- 
tile, pe care le adunase cu îndîrjire atît de greu, ză- 
ceau răspîndite pe laviţe şi într-un ungher ; piepte- 
nele săpat cu înilorituri, pe care voise să-l dăruiască 
Taisiei, era rupt — cineva îl călcase dinadins cu un 
toc greu, potcovit. Popa beat, dăltuit în os gălbui, nu 
se mai afla la locul Tui. Lipsea popa, lipsea şi bătri- 
nul voievod pîntecos, cu ochișori de porc, pieriseră 
toate lucruşoarele pe care le făurise în anii din urmă... 

Krîkov se lăsă pe un scaun, întinse picioarele şi rä- 
mase pe gînduri ; îi părea rău de lucruşoare ! Pentru 
ele putea să ispăşească mai amarnic decit să ajungă 
din porucic căprar. Nu degeaba îl tot sfătuia Molcean 
să-i ţină pe bătrînul voievod şi pe popa tuns feriţi de 
priviri... 

Uşa scîrții. In prag stătea căprarul Kostiukov. 

— Vrei ceva ? îl întrebă Krikov. 

După ce închise bine uşa după el, Kostiulov povesti 
tot ce vorbise cu poleovinicul Snivin şi cu maiorul Ja- 
mes în grădină, sub mesteceni. 

— Ei, şi ? întrebă Krikov fără să se mire cîtuşi de 
puţin. 

— Păi asta-i, Afanasi Petrovici, cei trei galbeni, 
ti-au fost puşi în odaie. 

— Ştiu şi eu că au fost puşi. Dar ce rost are să 
mai vorbim ? 

— Manasi Petrovici! strigă căprarul: eu am să 
dau în vileag lucrul ăsta chiar de m-or spînzura ! 

Krîkov zîmbi mîhnit : 

— Prea tirziu, căprare! Mi-au luat cinul de po- 
rucic şi porunca asta nu se mai poate ridica acum. 

Astăzi sîntem amîndoi căprari. Așa că noaptea asta 
mai dorm aici iar mîine luaţi-mă tovarăş cu voi. Mă 
luaţi ? 

Kostiukov făcu un pas înainte și lovi cu căciula în 
duşumea : 

— Afanasi Petrovici, porumbelule, eu ţi-am făcut 
răul, şi tot eu trebuie să-l indrept ! Eu, nimeni altul... 

Krîkov zîmbi din nou. 

— Du-te, frate, du-te ! Nu mi-ai făcut nici un rău, 
el cutreieră şi fără tine pămîntul nostru. Du-te, prie- 
tene. O să mai vorbin, mai avem vreme... 

Închise uşa cu zăvorul şi rămase iar pe gînduri : 
miîime o să se întoarcă aici James cu perucile sale 
rostuite după zilele săptămînii, o să agaţe pe pereţi 
covoarele scumpe, o să pună la loc patul cu picioruşe 
încrustate, oglinda, scaunele, o să facă în curte mug- 
tru după rînduielile sale, iar cel care n-o să înveţe 
o să fie bătut cu cureaua din piele iăbăcită, cu no- 
duri... 

Tşi clăti gura cu apă sărată, oită şi începu să pă- 
şească din colţ în colţ prin odaie. Nu-i era somn ; îl 
năpădeau gînduri jalnice. 

Mai tirziu veni Paşka Molcean cu tovarăşii — Va- 
tajnikov, Kuzneţ şi Efim Gridnev — fugari şi aceş- 
tia. Kuzneţ se cunoştea bine cu rascolnicii care se 
sihăstriseră prin pustietăţile Vîgului şi se ducea nu 
o dată pe acolo cu treburi tainice; știa să citească, 
ducea o viaţă aspră dar nu tăgăduia cele lumești ca 
alţi rascolnici, spunînd că Dumnezeu cînd umblase 
pe pămînt stătuse la masă şi cu hoţi, şi cu păgîni, fără 
a disprețui pe nimeni : deci cum am îndrăzni noi să 
facem așa ceva — sîntem oare mai sfinţi decît dom- 
nul Dumnezeu ? 

Acum Kuzneţ adusese de la un bătrîn oarecare o 
veste nouă : în anul 1699, la miezul nopţii, va veni 
sfîrsitul Tumii, dar maj înainte de asta vor pogori 
pe pămînt Ilia și Enoh — să judece viii și morţii ; după 
ei va bîntui anticrist şi apoi vor suna trîmbiţele şi va 
veni judecata de apoi. 

Krikov îl ascultă în tăcere pe Kuzneţ, apoi spuse : 

— S-a mai auzit de aşa ceva — nu-i pentru întîia 
oară. Acum vreo treizeci de ani, părinţii noştri vor- 
beau toi despre asia. Şi pînă astăzi povestesc cum 
s-au culcat în sicrie şi au aşteptat glasul trîmbiţelor... 

Molcean şi Vatajnikov începură să rîdă. Kuzneţ 
se uită ameninţător la ei. Molcean se întoarse spre 
perete. 

— Nu mai pescuiau, nu mai vînau, nu mai vedeau 
de nimic, — urmă Kriîkov. Nu arau, nu semănau... 

Dădu din mînă a lehamite, se aşeză lîngă Kuzneţ 
şi rosti blînd : 

— Lasă prostiile astea, Fedosei. Astăzi nimeni n-o 
să mai creadă aşa ceva, toți ţin minte că s-au făcut 
de îs, sărimanii, toţi îşi amintesc cum au ieşit din 
sicrie şi s-au dus de necaz la crîşmă să se îmbete... 

Kuzneţ se dădu un pas înapoi şi spuse ca aprin- 
dere : 

— Atunci au încurcat socoteala, Afanasi Petrovici ; 
eu mu vorbesc în bobote. Evanghelia socoteşte anii de 
la naşterea lui Christos, iar diavolul blestemat a fost 
legat pentru o mie de ani în ziua învierii lui Christos. 
De atunci trebuie socotiți anii şi nu altcum. Christos 
a trăit treizeci şi trei de ani pe pămînt — iată, judecă 
şi matale! Aşadară, prieteni dragi, nu poate fi anul 
şaizeci şi şase ci nouăzeci şi nouă. Deci n-a mai ră- 
mas mult — cinci ani... 

Molcean grăi rizînd : 

— E cam devreme să te culci în sicriu, Feodo- 
seiușka... 

Kuzneţ scuipă spre hulitori, se îmbulnă şi tăcu. Fä- 
cînd cu ochiul lui Krikov, Molcean scoase dn carîmbul 
ciubotei nişte foi învelite într-o cîrpă şi citi încetişor, 
hîlbiindu-se, cele scrise pe scoarţie. 

— Ce-i asta ? întrebă Krikov. De unde-l ai? 

— Mi l-a lăsat un om de treabă care trecea grăbit 
spre lac, — răspunse în doi peri iMolcean. Ascultă. 
Afanasi Petrovici. In terfelogul ăsta scrie despre 
toate : despre judecătorii nedrepţi, siănţuitori, despre 

diecii hrăpăreţi, despre schingiuirile de la pricaz. Să 
citesc ? 

— Citeşte! 

Vatajnikov tuşea în palmă şi clătina din cap — 
cele auzite îi plăceau. Kuzneţ căta pe sub sprîncene, 
ofta prelung şi spunea din cînd în cînd : 

— Ăsta-i adevărul adevărat. Şi totu-i pentru că 
ne-am lepădat de Dumnezeu — pentru asia a căzut 
pe capul nostru o osîndă aşa de cumplită... 

Vatajnikov îl repezi : 

— Incetează cu văicăreala ! 

— Pentru ce am adus eu însemnările astea, Afa- 
nasi Petrovici ? spuse Molcean ridicînd privirea. Pen- 
tru că aici scrie despre toate. Şi despre osînda pe care 
ti-au dat-o pentru dreptate... 

— Hai, zi mai departe ! îl îndemnă Kriîkov, strîm- 
biîndu-se ca de o durere. 

Molcean întoarse foaia galbenă, și citi cumpănit, 
rostind vorbele aproape pe de rost: 

„lar în faţa străinilor, pe ruşi îi nesocotim, le facem 
necazuri de neîndurat şi astfel îi îndepărtăm de la 
orice foloase. Nu numai cei de neam mare, dar nici 
oamenii de jos nu pot îndura asemenea ocară“... 

— Citeşte, citeşte mai tare! spuse Krîkov. 

Pentru ca Molcean şi ceilalţi tovarăşi să nu-i vadă 
fața învineţită, el se tot plimba prin odaie încolo și 
încoace, fără să se oprească. 

„Străinii nu ne sînt de fel prieteni — citea Mol- 
cean — iar noi îi ascultăm cu luare-aminte, ne ple- 
căm urechea la toate pălăvrăgelile lor eretice. Iar ei 
nu au decît un singur gînd scîrbavnic şi nelegiuit — 
cum să aibă un cîştig cît mai mare de la noi şi cu 
acest cîştig să scoată încă de zece ori pe atita...“. 

— Mutre rase, de ticăloși ! spuse Kuzneţ. 

lar îndrugi de-ale tale! se răsti burzuluit Vataj- 
nikov. Rase, nerase — parcă de mutre e vorba? 

„lar străinii, se pot asemui — citea Molcean — cu 
boierul care pentru a-şi spori avuţiile nu se dă înapoi 

de la nici un păcat — chiar şi copilului său i-ar scurta 
zilele dacă din această fărădelege ar avea un cîştig...“ 

Molcean citi îndelung. Krikov îl ascultă cu luare- 
aminte şi deodată întrebă : 

— Dar cine-i acela care a scris lucrurile astea ? 

Molcean strînse din umeri și făcu sul foile. În locul 
lui răspunse Vatajnikov : 

— Cine a scris, Afanasi Petrovici, nu ştim, dar 
acela care ne-a dat foile ca să le citim, este un om 
tare luminat la minte. Îl caută — de aceea se ascunde ; 
iar numele lui e Besprozvanti. Meşter iscusit de mine- 
raiuri dar, ca și pe line, l-au mîncat veneticii — între 
ei s-a iscat o gîlceavă mare care a ajuns pînă la încă- 
ierare. lar cînd s-a sfîrşit bătaia, omul a rostit un cu- 
vînt neîngăduit şi de aceea a trebuit să îugă... 

— Rusul a fugit din Moscova de frica veneticului ! 
rosti Molcean rîzînd mohorit. Frumos ! 

— Dar noi n-am fugit? întrebă Vatajnikov. Şi nu 
de venetic, ci de rus. Toţi nemernicii sînt de o teapă... 

Luînd caietul din mîna lui Molcean, Krikov cercetă 
încet foile galbene de hîrtie groasă scrise desluşii. 
După ce citi încă o dată totul cu ochii lui, îl sfătui pe 
Molcean : 

— Ascunde-l, Pavel Stepanovici, şi nu glumi cu aşa 
ceva. Astea-s lucruri oprite. Dacă te-or prinde cu ele, 
nu scapi numai cu bîta. Te-or trage pe roată, ţi-or re- 
teza mîinile şi picioarele şi abia după aceea ţi-or în- 
fige capul în țeapă... 

IMolcean înveli cu grijă caietul în cârpă, îl ascunse 
în carîmb și zîmbi : 

— Noi, Afanasi Petrovici, sîntem păţiţi, am văzut 
de toate... 

Kuzneţ îl sfătui : 

— Mai bine aţi pleca, prieteni dragi, încolo, mai 
depărtișor, spre schituri, unde-i izvoru! vechei cre- 
dinţe... 

— Pentru ce? întrebă Krîkov. Să zacă în sicrie şi 
să aştepte trîmbiţa ? Nu văd în asta nici un folos pen- 
tru noi! 

— E mai bine oare să fii căprar? răspunse oţărit 
Kuzneţ. 

— Da, poate că-i mai bine. E mai aproape de viaţă. 
Oricum, aici se făuresc corăbii şi cine ştie cum s-or 
întoarce lucrurile. Chiar căprar, Fedosei, şi tot n-am 
să-i slăbesc pe tilharii străini. Iar cum mi-oi face cruce 
— ca voi sau ca alţii — mi-e totuna... 

— Crucea voastră nu-i cruce, ci pîngărire! strigă 
Kuzneţ. Totul e pîngărit ! Şi orașele, şi satele, şi uli- 
tele, şi casele, pretutindeni duhnește satana... 

— Las-o încurcată, Fedosei ! zbucni înciudat Mol- 
cean. Satana ! Satana nu-i acolo unde îl vezi tu, nu-i 
acolo... 

Musafirii mai tăinuiră ce tăinuiră şi plecară. 

Afanasi Petrovici încercă să adoarmă. Dar somnul 
nu venea... 

De dimineaţă intrară în curte telegile aducând tar- 
hatul maiorului James, care se muta în fosta lui lo- 
cuinţă. Afanasi Petrovici îşi adună fără grabă lucru- 
şoarele în coşuri de mesteacăn şi le duse cu oamenii 
în izba mare unde locuiau vameşii, supraveghetorii şi 
ostaşii. Aici i se rostuise într-un loc mai bun o laviţă, 
pe care se afla o saltea umplută cu fîn; pe perete 
mâini grijulii bătuseră o blană mare de urs alb. 

Cînd intră în izbă, ostaşii se ridicară în picioare aşa 
cum făceau totdeauna. 

— De-acw' să nu vă mai ridicați! spuse Afanasi Pe- 
trovici. Pînă azi v-aţi ridicat nu în fața mea, ci a po- 
rucicului. lar ca să ne dăm cinstirea cuvenită unul- 
altuia, putem s-o facem și fără să ne ridicăm în 
picioare. 

Vameşii stăteau nemișcaţi ; pe unul mai bătrîn — 
Ilia Pşeniţin — îl podidiră lacrimile. 

— Noroc, fraților ! rosti Afanasi Petrovici şi lăcu 
o plecăciune adîncă. 

Oamenii se plecară şi ei, tot atît de adînc. 

— lată că ne-am adunat iarăşi împreună ! spuse 
Krikov aşezindu-și lucruşoarele lîngă laviţă și prin 
coşuri. Nu-i nimic, o să trăim cum am trăit şi mai 
înainte — fără supărare... 


2. SEARA A TRECUT REPEDE ȘI AU MAI SCURTAT 
DIN NOAPTE 


Timofei Kocinev, meşterul de corăbii, n-a vrut în 
ruptul capului să fie îngrijit de van der Hulst, medi- 
cul ţarului. Ivan Kononovici era de aceeași părere. 

— O să te oirăvească negreşit ! spuse bătrînul. Ti 
cunosc eu pestrăini. O să facem astfel, prietene scump : 
am să te iau la mine la Lodma şi acolo o să bei lapte 
pe săturate, o să măninci turte de casă şi plăcinie cu 
peşte și-o să stai în vântul sărat al mării. E bine? 

— Du-te, Timoha ! îl sfătui Reabov. Ivan Konono- 
vici nu te sfătuieşte de rău... 

Timofei tăcea, se uita în tavan, şi-şi mişca încrun- 
tat, domol, sprâncenele stufoase. 

— A ta cînd o lasă pe apă ? întrebă el în sfîrșit. 

Bătrînul înţelese ce vrea să spună. 

— Miine dimineaţă. 

Tăcură iarăși, îndelung. Taisia aduse lapte proas- 
păt, îl turnă într-o cană de lut, făcu o plecăciune, şi 
cu un zîmbet strălucitor în ochi întinse cana bolna- 
vului culcat pe laviţă sub fereastră. Buzele lui Timofei 
tresăriră sub mustaţa rară — zîmbea şi el. Nu puteai 
să nu te bucuri cînd te uitai la Taisia care strălucea 
de fericire. Deşi n-avea poită, bolnavul gustă din lapte. 

— Incă puţin! 

Timofei duse cana la buze. Scînteile din ochii Tai- 
siei licăriră şi mai viu. Reabov ghici: prostuţa mea 
şi-a pus în gînd — „dacă bea tot laptele, însemnează 
că va trăi și va mai face corăbii“. Se uită întrebător. 
Ea plecă încet ochii în pămînt: aşa şi este, asta şi-a 

pus în gînd. Cîrmaciul răsuilă zgomotos: nu era o 
treabă ușoară să afli ce-i umblă prin cap Taisiei, une- 
ori îl treceau toate sudorile pînă se lămurea asupra 
gîndurilor ei femeiești. 

Meşterul de corăbii bea laptele cu înghiţiluri mici, 
Taisia zîmbea cu mîndrie, zîmbea și Ivan Kononovici, 
clătinîndu-și capul cu păr argintiu, cîrlionţai : e-he-hei, 
ce-i şi cu tinereţea asta — tac, dar își vorbesc din ochi. 
Cum de nu li s-o fi urît ! Mereu acelaşi lucru : „draga 
mea“, „scumpa mea“, „pescăruşul meu“, „vulturaşul 
meu“ 1... Aceleași cuvinte pe care le spusese și el Ma- 
riei Feodorovna acolo, la Lodma, în şuietul valurilor 
mării... 

— A mai rămas doar o înghiţitură ! Pe fund! — 
spuse Taisia cu duioşie. 

„Mie-mi vorbeşte !“ ghici şi de data asta Reabov. 

Şi cînd Taisia ieși, alergă după ea, roşind de ru- 
șine; nu era acătării să lași baltă nişte bărbaţi cu 
care stăteai de vorbă, să alergi în tindă după fusta 
nevestii şi în drum să răstorni doniţa cu apă. 

leşi fuga în tindă unde se uscau buruienile babei 
Evdoha, o cuprinse în braţe, o lipi de bîrnele rășinoase 
de pin, îi răsturnă capul pe spate şi o întrebă în 
şoapiă : 

— Ai vrut să-i ghicești ? 

— Da, să-i ghicesc! răspunse ea, sticlindu-şi dinţii 
lîngă gura lui. Lasă-mă, ai să-mi Îrîngi oasele! 

Cîrmaciul se întoarse în cămară, tuşi și spuse: 

— A intrat viţelul în grădina babei. Viţelul vecinu- 
lui... 

Kocinev și Ivan Kononovici se uitau la cîrmaci, în 
tăcere, cu zîmbetul încă pe buze. 

— Viţelul, zici ? întrebă Timofei. 

In odaie năvăliră gălăgioşi foştii simbriaşi ai mä- 
năstirii — Aghei, moş Feodor, Egorka, cîrmaciul Se- 
misadov, Cerniţin — toţi făcuseră baie de aburi. 
Baba Evdoha întîmpină pe fiecare cu o plecăciune, 
cinstindu-i cu cvas de izmă, de merişoare, de coacăze 
— cu ce avea. Îi tămăduia după mintea ei — pe care 

îl încălzea la soare, pe care îl culca pe un ţol la um- 
bră, pe care îl ungea cu alifie din grăsime de peşte, 
pe care îl lecuia cu fiertură de măcieș, de ace de pin. 
Şi oamenii se întremau repede, ca prin minune... 
Mitenka Borisov se aşeză lîngă Reabov şi-l întrebă 
despre noua corabie — ce marinari vor fi luaţi pe ea, 
ce cîrmaci, ce căpitan, ce nostrom, din ce s-au făcut 
pînzele. Ceilalţi şedeau lîngă perete pe laviţă, punînd 
şi ei întrebări. Apoi Kononovici spuse o ghicitoare: 
A pădurii mândră fată 
Anii mulți nu şi-i arată. 
Pe oriunde-a colindat 
Nici o urmă n-a lăsat. 
Ghici, cine e? 

— Corabia! strigă cea dintîi Taisia de lîngă uşă, 
ruşinîndu-se. 

Spre seară veniră la sfat, în noaptea luminată de 
soare, nevestele pescarilor de pe lurosa, de pe Uima, 
de pe Kuzneciha, din Mhi, din Solombala, de pe Kuria. 
Veniră şi se plecară în fața babei Evdoha, care-i dof- 
toricea pe oamenii lor, aducîndu-i daruri — ce-a dat 
Dumnezeu — care plăcintă cu pește, care o gîscă, care 
un coșuleț de plăcinte cu brînză, care ouă. Copiii se 
tineau scai de poalele mamelor, se uitau cu ochişorii 
holbaţi la părinţii lor istoviţi în temnița mănăstirii, 
la vestitul cîrmaci Reabov, la băbuţa Evdoha, des- 
cîntătoarea, la vesela mătușă Taia, care îi lua pe toţi 
în braţe, îi sălta uşor în sus, îi săruta şi le dăruia 
— unuia o cîrpuliță înflorată, altuia o sforicică pes- 
triţă, celui de al treilea o panglicuţă... 

Cine ştie de ce-i rînduit astfel oamenilor noştri să 
se veselească din te miri ce — nimeni parcă nu se 
aşteaptă la nimic bun, dar e de/ajuns ca ochii unuia 
să se învioreze şi îndată începe cîntecul. Altul ţine 
isonul si cînd te uiţi, iată o bătrînică plutind ca o 
lebădă şi bătînd dîrz din picioare: 

Ah. ce-aş mai juca, 
Dacă picioarele m-ar lăsa... 

Aşa se întîmplase şi în ziua aceea. Porniră un cîntec 
vechi, tărăgănat. Taisia rîse — începu să cînte, neves- 
tele îi ținură hangul şi totul merse de la sine: 


Scot din ladă stofușoară 

Lui Vaniuşa-i cos caftan 
Potrivit și pe măsură : 

Nici prea lung, nici scurtătură... 


Ivan Kononovici și moş Feodor se posomoriră ; vo- 
iau o cîntare bisericească. Taisia dădu din mîini a le- 
hamite : 

— Lasă ! Am tot ascultat! — și făcu năstruşnic pe 
bocitoarea : „Trîmbiţa răsună, judecătorul așteaptă, 
cartea vieţii noastre se deschi-i-ide !“ Hai mai bine 
să cîntăm despre oceanul cel mare ! 

Se ridică lîngă fereastră şi cîntă : 

Sus, vezi cerul albastru făr'de hotare 

Jos — oceanul întins pină-n zare. 

lar de ia Dvina Arhanghelskului nostru încolo 

Bălți înverzite de mușchi, ce parcă nu mai au capăt. 


Muţicii o sprijiniră toţi o dată, cu inimă: 


Bălți înverzite de mușchi, ce parcă nu mai au capăt, 


Baba Evdoha aprinsese focul în vatră oa să frigă 
gîsca şi acum frămînta aluatul, povestind copiilor 
strînşi în jurul ei despre „orășelul pisicilor“ de lîngă 
cuptor, unde se încălzeau şi torceau motănaşii. 

Timofei povestea şi el copiilor strânşi împrejur des- 
pre mare. Vorbea încet, privind în gol cu ochi aprinşi 
de boală, de fierbinţeală. 

— Pe meleagurile noastre apa este începutul și 
sfîrşitul. Marea ne-a născut, ea ne hrănește, ea ne e 
mormîntul. Marea Albă a noastră se întinde la mia- 
zăzi de Oceanul Îngheţat. În Marea Albă se varsă 
apele liniștite ale Dvinei. Oriunde v-aţi duce — fără 
luntre, fără corabie, n-o să puteţi trece. 

Bălai, cu ochi senini, tăcuţi, prichindeii stăteau lîngă 
laviţă, se uitau la Timofei, la mîinile lui cu care în- 
chipuia marea, rîul, luntrea, asculiînd cu răsuflarea 
tăiată. La masă, pescarii și cîrmacii îşi aminteau pe 
întrecute de călătoriile pe care le făcuseră pe ocean, 
îşi aminteau cum iernaseră la Grumant, cum fuseseră 
la norvegieni, cum se pornise o dată vîniul de miază- 
noapte, împingînd sloiurile inainte de vreme, încleştin- 
du-i pe vînători într-un brîu de gheaţă. 

Ar fi fost ceva de ris în asta? Nu prea. 

Dar şi aici, de la început pînă la sfîrșit, totul era 
prilej de veselie pentru mujici: și cum își muiaseră 
cizmele în apă şi le mîncaseră, şi cum se găliseră de 
moarte — moş Feodor își scosese cămașa lungă de 
înmormântare, giulgiul tivit cu blană, cununa, mätä- 
niile de pînză. Şi în vreme ce moşneagul se gătea de 
moarte, dăduse peste el un urs. Moşul se apucase să-l 
ocărască şi ursul sărise pe el, zdrelindu-i umărul. Din 
pricina aceea moş Fedor se răzgîndise — nu mai voise 
să moară... 

Ascultînd povestea, moșneagul chicotea subţire!, își 
ştergea lacrimile stîrnite de rîs şi tot dădea din mîini : 

— Văleu, mucaliţilor! Văleu, șugubeţilor! Pehli- 
vani ce sîntețţi ! 

Risul năvalnic, pescăresc, cutremura izba ; chiar şi 
nevestele pescarilor, care pînă atunci bociseră, înce- 
pură să rîdă, acoperindu-și gurile cu mîneca sarafanu- 
lui — iaca, acu” mujicilor le vine să râdă, da’ cum arä- 
tau cînd s-au întors din temniţa mănăstirească... 

— Şi-au cîntat ruga din urmă ! — povestea Reabov, 
prăpădindu-se de rîs — dar nu după rînduială. Moş 
Semion, pe atunci mai mare peste noi, era tare aspru | 
M-a altoit cu toiagul peste căpăţină, fiindcă nu cîntam 
ce trebuie. Păi ce fel de rugă era aceea, cînd el te bă- 
tea cu băţul! Ne-am sfădit cu toţii și ne-am culcat. 

Gîsca se fripsese, plăcintele se copseseră, baba Ev- 
doha și Taisia puseră masa şi lăcură o plecăciune spre 
oaspeţi — n-ar fi vremea de mîncare ? 

Sub fereastră ciocăni cineva şi întrebă cu glas tare: 

— Donmiţi, creștinilor ? 

— Nu dormim, trăim! răspunse băbuţa Evdoha, 
după obiceiul pomorilor. 

În mundir ostăşesc, încins, bocănind din cizme, in- 
tră căprarul Kostiukov, ură poftă bună și-l rugă pe 
Reabov să iasă oleacă afară pentru o vorbă. Taisia se 
neliniști o clipă. Kostiukov spuse : 

— Nu te supăra, Taisia Antipovna. Zău, numai un 
pic, am venit după un sfat... 

În curte, se aşezară pe scări și Kostiukov vorbi : 

— Tu, cîrmaciule, eşti astăzi în slujba ţarului. In- 
vaţă-mă cum să găsesc un om bun, să-i vorbesc de 
Krîkov, de Afanasi Petrovici... 


Fără a sta pe. gîaduri, Reabov nu mai intră în izbă 
şi plecă împreună cu Kostiukov spre malul Dvinei. 
Carelianul Ignat îi duse pe amindoi pe ostrovul Mo- 
seev ; pe drum, căprarul îi destăinui în amănunt cîr- 
maciului fapta josnică a lui Snivin şi a lui James, 
în legătură cu galbenii ascunşi. Reabov asculta su- 
duind de toate cele. 

Dădură de levlev în casa curtenilor, clădită nu de- 
parte de palat, în brädet. Menșikov sforăia în fîn cu 
braţele lui vînțoase date în lături. Voronin mînca cu 
lingura afine dintr-un blid de lemn, iar Silvestr Pe- 
trovici citea la lumina fărcliei o carte groasă cu scoarţe 
de piele. 

— Ce s-a întîmplat? întrebă el cînd îl văzu pe 
Reabov intrînd în colibă. 

Isi umplu pipa cu tutun, o aprinse şi ieşi, îndrep- 
tîndu-se spre malul Dvinei. 

Se aşezară tustrei pe o bîrnă și Reabov începu să 
povestească. Silvestr Petrovici asculta în tăcere, cu 
capul lăsat în jos, de parcă i-ar îi fost ruşine. De- 
odată, Kostiukov îl întrerupse pe cîrmaci şi începu să 
povestească el însuşi, încurcîndu-se pe ici, pe colo. 

— Chiar de m-or pune pe butuc, chiar de m-or atîrna 
în ştreang, n-am să dau înapoi! spuse el deodată. 
Acu" nu mai am cale de întoarcere! Cneazule... 

— Eu nu sînt cneaz! îl întrerupse Ievlev. 

— Ei, dacă nu eşti cneaz, atunci eşti om al stăpt- 
nirii! Spune, scumpule, țarului, spune-i adevărul, el 
nu-l cunoaşte, l-au înşelat, zău aşa ! Un om cinstit ca 
Afanasi Petrovici al nostru, doamne... 

Ievlev desfundă pipa, se zgribuli înfrigurat de ume- 
zeala nopţii şi, fără să răspundă, se ridică. 

— Ti spui ? întrebă Kostiukov. 

— O să vedem. 

Şi Silvestr Petrovici plecă gheboșat spre colibă. Kos- 
tiukov îl trase pe Reabov de mînecă. 

— Ce-o să fie acum ? 

Reabov strînse din umeri fără a scoate o vorbă. 


3. CEI DINTII CORĂBIERI 


În noaptea următoare, sosi în galop la izba babei 
Evdoha, cu doi cai, un comandir somnoros şi ciufulit, 
trimis de Ievlev, şi porunci cîrmaciului să meargă de- 
îndată pe ostrovul Moseecv... 

Fără să se spele pe faţă, căscînd, cîrmaciul se că- 
ţără pe cal, îşi lăsă picioarele în jos şi plecă în goană 
împreună cu comandirul. 

— Stai întocmai ca un cîine pe gard ! zbucni în rîs 
comandirul, uitîndu-se la Reabov. 

'Cîrmaciul răspunse fără ciudă : 

— Fiecare cu âle lui, domnule. Treaba mea e ma- 
rea, a dumitale calul. 

La locul de trecere se afla o lotcă. Pe ostrovul Mo- 
seev se plimbau de colo-colo, în aşteptarea lor, Sil- 
vestr Petrovici Ievlev, Menşikov, Voronin şi Cemo- 
danov. Pesemne că încă nu puseseră capul jos nici o 
clipă — feţele lor erau înnegrite de fumul focurilor, 
umflate de mușcăturile ţînţarilor şi ochii le lăcrimau. 

— Parcă ai intrat în pămînt! spuse levlev cînd îl 
văzu pe cîrmaci. Unde te-ai făcut nevăzut, prietene ? 

Unde sînt oamenii pentru corabia cea nouă? Curînd 
a să fie lăsată pe apă, dar de corăbieri — nici pome- 
neală ! 

Cîrmaciul chibzui, se urcă în lotcă, se întoarse la 
Arhanghelsk, şi o luă pe ulicioarele întortocheate şi 
prin îundături, bătînd în ușile pescarilor şi întrebînd 
dacă oamenii sînt acasă. Mulţi erau duși în mare sau 
plecaseră departe la pescuit ca artelnici, iar alţii se 
speteau muncind ca hamali. 

Pe cei care dormeau acasă, îi trezea, îi lua pe sus 
din paturi, îi scutura şi le poruncea să vină cu el. 

— Încotro ? întrebau pescarii, căscînd. 

— Pe mîncarea stăpînirii ! răspundea Reabov. 

— La temniţă, sau altundeva ? 

— Vedem noi acolo... 

— În slujba ţarului ? 

— Da! 


Nevestele se agăţau de bărbaţi, plîngeau — bărbaţii 
şăguiau. Una oacheşă, rumenă, mînioasă, vru să-l dea 
afară pe cîrmaci. El se aşeză pe laviţă şi spuse cu în- 
teles : 

— "Ţarul Petru Alexeevici lasă pe apă astăzi o cora- 
bie cu două punți, iar ea se sfădeşie. Vezi cum eşti 2 
Oamenii îs chemaţi de ţar la ospăț, la petrecere, o să 
fie ţinuţi în cinste, iar ei nu-i ticneşte. Uite ce nevastă 
nărăvaşă... 

Plecă şi mujicul din casa aceea, dar pentru orice 
întîmplare, îşi luă la el pîine. Era ştiut că în slujba 
ţarului rabzi cu burta goală, şi plîngi pe săturatele. 

Moş Feodor, Aghei, Egorşa, Semisadov, Kopilov, 
Nil Longhinov şi topitorul de grăsime Cerniţin mer- 
seră fără să cricnească : credeau cu tărie în Reabov, 
cîrmaciul artelului. O luară cu toţii spre Solombala, 
glumind și zorind pasul. În urma tuturor păşea vesel 
Mitenka Borisov — gândindu-se că poate i-a venii 
și lui sorocul, poate o să fie şi el acum corăbier. 

Ajunseră la Solombala taman la vreme — ţarul toc- 
mai începuse să facă gălăgie că nu-s marinari. În 
dulgherii fluturau pretutindeni steaguri şi flamuri de 

mătase în toate culorile, foşnind în vîntul care sufla 
de pe Dvina, lucind în soarele dimineţii. Trîmbiţaşii 
sunau fără încetare, ţimbalele clincheteau și tobele ră- 
păiau. Curtenii, neştiind ce să mai facă, umblau de 
colo-colo în haine scumpe, căutind să nu nimerească 
sub ochii ţarului... 

leviev îi întimpină prietenos pe luntrași, spunîn- 
du-le să stea toţi împreună, să mu se împrăștie pînă 
cînd o să fie chemaţi la treabă. Oamenii se opriră în 
bătaia vîntului, liniștiți, cercetînd corabia, fără să se 
pripească, privind-o pe toate părţile şi vorbind de ea 
așa cum vorbesc plugarii despre un cal. 

— Cine să fie cirmaci ? întrebă Longhinov. Vreun 
străin sau vreun pescar de-ai noștri ? 

Moş Feodor rise şi grăi batjocoritor : 

— Pe un fräțior de-al nostru nici n-o să-l lase să 
calce pe corabia asta. Noi sintem opincari, or aici 
toți sînt în catifele. Îi vom da brînci în apă şi-apoi 
— acasă cu noi. Aşa-i, Ivan Savvateevici ? 

Reabov nu răspunse. Se uita la făloşii corăbieri 
străini Nicols şi John care se preumblau în jurul va- 
sului şi strigau cînd și cînd cu glasuri răguşite, de 
parcă într-adevăr ei l-ar fi făurit. 

— Corăbieri ! rosti dispreţuitor Aghei. Iar cei că- 
rora li se cuvine cinste și slavă și mulţumire din par- 
tea ţarului, aceia se tem să se şi apropie... Uite-i 
colo, în lotca aceea — în mijlocul Dvinei... 

Pe rîu, departe, ba ridicîndu-se, ba lăsindu-se pe 
valuri, se legăna o lotcă în care se aflau doi oameni 
— Ivan Kononovici și Timofei Kocinev. 

Pe mal bubui un tun; gorniștii amuţiră. In liniș- 
tea care se lăsă, urcară pe puntea de sus Lefort, Apra- 
xin, levlev, Menșikov și Voronin. Pe mal, ţarul puse 
mîinile pîlnie la gură şi strigă : 

— Steagul ! 

Bătură tobele; Cemodanov urcă scara în fugă cu 
steagul de la pupa al corăbiei. Curtenii îi dădură ono- 
rul cu săbiile ; el trecu de dunetă, se urcă pe puntea 
de sus și se opri acolo. Tobele amuţiră. 

— Cîrmaciul la pupa! strigă iar Petru. 

Reabov, Semisadov, Kopîlov, Longhinov se ridi- 
cară toţi o dată, fără să se vadă unul pe altul și aler- 
gară spre ţar. Acesta, ștergîndu-şi cu batista murdară 
fața asudată și gilul ars de soare, porunci lui Reabov: 

— Sus! 

Reabov se sui repede pe scară. Apraxin îl luă de 
mină, îl duse cu hotărire lîngă cîrmă şi-l întrebă cu 
glas stins, tulburat : 

— Ştii ce trebuie să faci? 

Vîntul sufla mult mai tare ca jos. Dvina lucea în 
soarele orbitor, iar pescăruşii zburau, ţipînd, pe dea- 
supra capetelor, aproape de tot. 

— Ştie, ştie ! răspunse, pentru Reabov, Silvestr Pe- 
trovici. 

Țarul Petru se spăla pe mîini jos, lîngă pupa. Meş- 
terul John îi turna apă dintr-o carafă de argint, iar 
meşterul Nicols ţinea la îndemînă un ștergar înflorat. 
Tobele bătură din nou. Petru își șterse mîinile, aruncă 
ştergarul şi strigă nespus de vesel: 

— Cu Dumnezeu înainte! Tăiaţi parimele ! 

Propielele care sprijineau corabia pe laturi înce- 
pură să cadă una după alta. Topoarele răsunară vioi, 
toate ca unul, în mfinile pricepute şi destoinice ale 
dulgherilor. Petru scuipă în palme, ridică sus cio- 
canul şi lovi din toată puterea sub chilă. Corabia se 
cutremură, scîrții prelung şi porni repede, repede de 
tot, lunecînd pe tălpicile unse cu grăsime. Roata cîr- 
mei tremura lin. Reabov stătea încordat, gata să pună 
mîinile pe roată, dar nu sosise încă vremea... 

Valul stîrnit lovi în pupa, corabia se clătină şi se 
aşeză pe apă. 

— Ancorele ! strigă levlev. 

Reabov puse liniştit mîinile pe roata cîrmei. Cora- 
bia nu ajunse pînă la mijlocul rîului — fu oprită de 
ancorele care fuseserä aruncate într-o clipă, și căzu- 
seră la fund. Aproape de tot, lîngă bord, se legăna 
lotca în care Kocinev şi Ivan Kononovici, cu capetele 

ridicate în sus, se uitau la vas şi spuneau ceva. Rea- 
bev se aplecă în jos ṣi strigă meșterilor corăbieri ; 

— E bine lucrată! Auzi, Timofei ? 

— In mare cred c-o să se vadă mai bine! răspunse 
Ivan Kononovici şi se opinti pe visle. 

Barcazurile ţarului şi ale insoțitorilor lui se apro- 
piau de noua corabie, urmate încet de o luntre cu tim- 
plari, care trebuiau să isprăvească lucrările de amă- 
nunt ale corăbiei, pe apă. Petru se urcă repede sus, 
îl îmbrăţişă pe Apraxin şi porunci să se pună mesele 
pentru ospăț. Chemîndu-l deoparte pe Ievlev, Reabov 
îl întrebă încetişor : 

— Astăzi nu-i nevoie de lunirași ? 

— Astăzi pot să se odihnească, dar miine să fie 
aici ! zise Silvestr Petrovici. Înarmăm corabia şi ié- 
şim în mare... 

Reabov se uita la Ievlev zîmbind. 

— De ce zîmbeşti ? îl întrebă Silvestr Petrovici. 

— Aici mai e treabă pentru o lună! spuse cirma- 
ciul. Mai devreme n-o să-i daţi de rost. Trebuiese 
puse catargele, tunurile, sarturile, iar dumneata spui : 
„miine“ ! Totul la dumneavoastră e în grabă, parcă 
aţi fi copii mici... 

Silvestr Petrovici vîrî mîna în pungă, scoase o ru- 
blä şi o întinse lui Reabov: 

— Poftim, cinstește oamenii cu prilejul lăsării pe 
apă a corăbiei. Şi fiţi gata cu toţii... 


Peste cîteva zile trimise iar după Reabov. Cîrma- 
ciul îşi adună numaidecît oamenii şi înălță pinza pe 
barcazul carelianului Ignat. Se apropie de scara noii 
corăbii din sabordurile căreia se şi iveau ţevile tu- 
nurilor aduse de Petru de la Moscova. Moş Feodor 
urcă sus cel dintii, îşi netezi cămașa curată din pînză 
de casă, se legănă pe picioarele încălțate în opinci noi 
şi dădu porunca : 

— Ei, băieţi, nu vă faceţi de ruşine la treabă. 

Pescarii se urcau pe scară unul după altul neştiind 
unde să se ducă, ce să facă, cine era acolo mai mare 

— Lefort cu zulufii lui lungi, Gordon, care se uita 
îngindurat la apele plumburii ale Dvinei, ori Menşi- 
kov care moţăia în jilţul de piele... 

Păşind larg, ţarul Petru le ieşi înainte şi intrebă 
tare: 

— Corăbieri ? 

— Corăbieri ! răspunse moş Feodor  întinzîndu-și 
bărbuța înainte. 

Petru Alexeevici zîmbi, clătinind din cap : 

— Ce-aţi adus în coșuri ? 

— Păi, de-ale gurii! răspunse moș Feodor. N-am 
făcut învoială pe a cui hrană venim, ei, şi ne-am adus 
de-ale gurii, ca să fie — de, poate-i porunci să slu- 
jim cu bucatele noastre. 

— Sînteţi oameni cu scaun la cap ! spuse Petru. 

— Păi, altminteri cum, măria ta! răspunse moş 
Feodor. Fără pîinişoară nu poţi munci... 

Țarul plecă şi moş Feodor, prinzind inimă, își duse 
oamenii să vadă corabia. Menșikov, levlev, Apraxin. 
se luară după el ca să afle ce părere are. 

— E bunicică! spunea moşneagul ridicînd capul 
şi cercetînd catargele — aţi durat o corăbioară bună, 
acătării, cu cap. Ia uite ce sticleţi au pus... şi-o mo- 
rişcă deasupra, ia uite... 

— Ce morişcă ? întrebă Menșikov. 

— În limba noastră, a luntraşilor — aşa se chea- 
mă — răspunse moş Feodor. lar în a străinilor — gi- 
ruetă. 

Cu ochi limpezi şi încă ageri, de luntraş înnăscut, 
cercetă corabia în liniște, pe îndelete, dîndu-și cu pă- 
rerea — în privinţa catargelor, pe care le numea sti- 
cleţi, în privinţa vergilor, a pînzelor şi a întregii pa- 
rimării a corăbiei. Şi păşi cel dintii pe punte — cer- 
cetînd tambuchiurile, cărora le spunea cutii sau cuşti, 
podelele punților de locuit, corpul corăbiei, cămările. 

Apoi tot așa, fără grabă, înconjurat de luntraşii lui, 
de bătrinii prieteni și de tinerii ucenici, descurcă pa- 
rîmăria arătînd menirea fiecărei parîme, a fiecărui 
odgon, a fiecărui nod şi scripete. Uneori se ciondă- 

nea cu Semisadov, însă se ciondănea prieteneşte, 13- 
murind amănunţit rostul unor adaosuri, necunoscute, 
puse de străini pe corabie... 

Spre seară, cînd începu să pogoare amurgul stră- 
veziu, moş Feodor fu numit nostrom, Semisadov şef- 
cîrmaci, Aghei şef de manevre, topitorul Cerniţin 
ajutor al comandantului artileriei — alţii cu felurite 
slujbe, care în cală, care la ancore. Mitenka Borisov 
primi o sarcină potrivită cu beteșugul lui: șef de 
tachelaj. 

— Ce-i aceea nostrom ? întrebă moş Feodor. 

Intorcînd capul, deoarece bătrînul mirosea cumplit 
a usturoi — căci tocmai înfulecase o bucată de piine 
şi două căpăţini de usturoi — voievodul îl lămuri 
asupra rostului pe care-l are nostromul pe o corabie. 
Bătrînul smîrcîi din nas, nelăsind să se înţeleagă lim- 
pede dacă a priceput sau ba. 

— Va să zică cum ar fi unul mai mare peste oa- 
menii de pe punte ? 

— Nostromul este... — începu din nou să-l lămu- 
rească înciudat Apraxin. 

Dar nu sifîrşi, dădu din mînă a lehamite şi plecă. 

Către amurg, în ţipetele pescăruşilor care săge- 
tau spre apele rîului, corăbierii mîncau lîngă un co- 
lac de parîme şi cisluiau, întrebîndu-se ce viaţă aveau 
să trăiască de atunci înainte, cîte ruble or să aibă ca 
simbrie, ce haine le-o da şi unde, spre care ţări li s-o 
porunci să meargă... 

— Ei, ţarul o să-şi facă și plăcerea asta și-o să 
se plictisească, — zise Nil Longhinov, care fusese nu- 
mit şef de manevre. la gîndește-te, la Moscova nu-i 
nici o mare, n-ai unde să te plimbi. Un singur lucru 


e bun — am scăpat de călugări... 
— Am scăpat bine — spuse Aghei — da' uite pe 
copilași, cum să-i hrăneşti — pirdalnică treabă !... 


Nici tu barcaz, nici tu năvod ca lumea, zl se 
încurcă în zdrenţe şi-n vechituri. 

— Astăzi am tot mincat din hrana noastră! zise 
posac moş Feodor. De așa rînduială mă lipsesc... Mä- 

car să fi fiert niște măruntaie, să mîncăm ceva căl- 
dut... 

Kopîlov se uită de jos în sus la Reabov care stă- 
tea liniştit şi spuse dojenitor : 

— Bine ne-ai legat la gard, Ivan Savvateevici ! 
Ţi-or mulţumi copilaşii noștri... 

Doar Egorka Pustovoitov era bucuros : aici se aflau 
şi tunuri și ghiulele — apoi se auzea c-or să iasă în 
mare şi pare-se or să-i dea chiar o flintă sau măcar 
um baltag. Ehei, ce-ar fi să se plimbe el acușica cu 
un baltag pe lîngă mănăstire, să-i sperie pe călugări... 

În vreme ce tăităsuiau se apropie de ei veselul Pa- 
trick Gordon şi-i întrebă : 

— Marinari ? 

— Truditori ai mării! răspunse Nil Longhinov. 

— Truditori ? 

Gordon cugetă cîteva clipe; cuvîntul „truditori“ îi 
plăcu şi el încuviinţă din cap: 

— Forte bine! 

Vîrînd mîna în cingătoarea lată, bătută în plăcuţe 
de aramă, se uită îndelung la oameni, apoi începu 
să pună întrebări. cu glas aspru despre feluritele pa- 
rîme și ce rost avea fiecare. Înţelegea anevoie numi- 
rile localnice, dar răspunsurile repezi îi plăcură aşa 
cum îi plăcuse și purtarea semeaţă, nesililă, a pesca- 
rilor. 

— Bine! rosti din nou Patrick Gordon. 

Şi plecă spre puntea de sus, unde ţarul Petru Ale- 
xeevici primea oaspeţii străini cu prilejul nașterii ce- 
lei de a doua corăbii a flotei rusești. Acolo sus, un 
cîntăreț străin, marinar pe „Norul de aur“, cînta din 
gură și din lăută. 

— I-auzi cum o zice! grăi îngîndurat Aghei. 

— Nu-i prea vesel viersul ! rosti Longhinov. Şi-ai 
lor au inima cătrănită, n-o duc numai într-o petre- 
cere... 

— Ti bate? întrebă încet Egorka. 

— Şi ce-i mai bate uneori ! De moarte... 

Pescarii se posomoriră ; Reabov îşi dădu cu pă- 
rerea : 

— Ce-ar fi să-i trageţi o cîntare, băieţi ? 

Mitenka se așeză mai bine şi începu să murmure : 


Vai, vai copilaş 

Fecioraş al Mării Albe! 
Pescăruş cu-aripi de nea, 
Brad cu cetină gingașă, 
Salcie cu ramul verde, 
Merișor la față rumen... 


— Vesel], ce să spun! zise Semisadov cu un zîm- 
bet mohorît. Iar Mitenka urmă : 


Vai, fecior al Mării Albe, 
Luntrea a-nghițit-o zarea, 
Pescăruşu-i dus departe, 
Bradul l-a tăiat toporul, 
Bate piatra merişorul, 
Salcia mi-au doborit-o... 
Vai, fecior al Mării Albe... 


levlev se apropie, aşteptă sfîrşitul cîntecului și 
vorbi domol : 

— Ei, fraţilor, curînd ieşim în mare, sînteţi gata ? 

Oamenii tăceau. 
] — Sînteţi gata ? 

— Da” cine o să fie căpitan ? întrebă Semisadov. 

— Mai mare peste voi o să fie viceamiralul Butur- 
lin... spuse cam şovăielnic Ievlev. Buturlin Ivan Iva- 
novici. 

Semisadov mai întrebă : 

— Dar oare a văzut marea... Ivan Ivanovici ăsta ? 

Se aşternu liniștea. Întrebarea era cutezătoare. Se- 
misadov aştepta. Aşteptau şi luntrașii. 

— Marea aţi văzut-o voi, băieţi ! spuse domol stol- 
nicul. Nu-i pentru întîia oară că mergeţi... 

Tăcură. 

— Aici o să dormim ori în altă parte ? întrebă din 
nou Semisadov. Şi cu hrana o să fie bucluc, domnule : 

facem slujbă la ţar cu bucatele noastre ori primim 
de la vistierie ? Astăzi n-am prea avut cu ce să ne 
ținem sufletul — cel care şi-a luat pîine, a mai ron- 
țăit; dar cei care nu şi-au luat — cu aceea au ră- 
mas... 

levlev făgădui că va porunci tot ce trebuie în pri- 
vinţa hranei şi că ea se va da de la vistierie. Mai 
vorbiră cîte ceva şi se întrebară dacă or scoate-o la 
capăt în larg cu o corabie atît de mare. Moş Feodor 
spuse că dacă nu se iscă furtună, or să se descurce, 
dar dacă se stîrneşte torokul — atunci toate-s în mîna 
lui Dumnezeu şi nu le rămine decît să se roage. 


— Nu prea te rogi tu pe furtună — rise Semisa- 
dov — afară de sudalme nu aude omul nimic de la 
tine în barcaz... 3 


— Sint un păcătos! adeveri moş Feodor. Pentru 
păcatele mele m-or frige ei dracii pe jeratic. Da’ oare 
cu voi, necuraţilor, poţi să faci ceva doar prin rugă- 
ciuni ? Parcă mai repede v-aş struni cu o sudalmă... 
Pescarii zbucniră în ris şi moş Feodor le ţinu han- 
gul. 

— D-apoi cînd ieşim în mare? întrebă Semisadov. 

Silvestr Petrovici spuse că asta n-o să se întîm- 
ple chiar aşa de repede. Țarul Petru mai aşteaptă din 
Olanda o corabie făurită de meșterii olandezi. O co- 
rabie bună, cu multe tunuri ; căpitan pe ea este unul 
Jan Flam... 

— Ce-o mai bate şi ăsta ! spuse ca pentru sine Nil 
Longhinov. 

— Am auzit de el — zise levlev — e un om de 
treabă ! 

— O să vedem ! făcu Reabov, cu un zîmbet. 

Şi ridicîndu-se repede se duse după levlev spre du- 
netă. Lingă scară, întrebă în şoaptă: 

— Silvestr Petrovici, nu se aude nimic despre Krî- 
kov al nostru ? 

levlev dădu din mînă şi urcă sus pe scară. Trecuse 
de mult de miezul nopții; oaspeţii plecaseră. Menşi- 

kov moţăia în jilţ. Şezînd pe marginea mesei, Petru 
îşi legăna piciorul încălțat în pantof cu cataramă as- 
cultînd ursuz pe diacul Vinius, care îi citea o jalbă 
nesfîrşită. Viniul slab abia mișca făclioarele lumină- 
rilor ; de pe malul apropiat se auzeau glasurile stră- 
jerilor de noapte: 

— Fii ager! 

— Veghează ! 
urmate de glasul gros, adinc, al unui pristav călare: 

— Sfinte Nikolai, făcătorule de minuni, roagă-te lui 
Dumnezeu pentru noi! Treceţi, oameni buni ! 

Silvestr Petrovici se așeză lîngă Apraxin şi întrebă 
în şoaptă : 

— Ce s-a întimplat, Feodor Matveevici ? 

— Acelaşi lucru... O jalbă împotriva străinilor : 
toarnă arginţi calpi... 

Vinius isprăvi de citit; Petru își umplea pipa în 
tăcere. Vinius tuși. Ţarul spuse, posomorit : 

— Îl înhaţi pe unul, se sperie şi ceilalţi şi fug care 
încotro. lar mie îmi trebuiesc neapărat meșteri, coră- 
bieri, medici. De cite ori nu v-am spus și tot nu v-a 
intrat în cap: niciodată nu mi-a plăcut să-i văd pe 
străini în Rusia, nu am de loc încredere în ei şi în- 
tr-o zi o să sfîrşim cu asta, o datà pentru totdeauna... 

Ievley se ridică şi se apropie de ţar. Petru Alexe- 
evici îi aruncă o privire piezişă și urmă : 

— Astăzi mi s-au plîns mulţi dintre ei: că nu pot 
să mai vină la noi cu corăbiile, că întimpină aici greu- 
tăţi mari. Căpitanul Uurwkaard se jura cu lacrimile 
în ochi că lucrurile au ajuns pină acolo încît un om 
de-al meu l-a jignit pe el — un neguţător, un căpitan 
de corabie, — cu cuvîntul respingător de iscoadă. Şi 
l-a ameninţat în fel şi chip peniru a-l face să nu mai 
vină pe la noi... Nu l-am întrebat pe căpitan cine-i 
omul acela. Dar vă spun: dacă mai aud aşa ceva — 
am să fiu necruţător. Cuvîntul meu e cuvînt ! 

Se ridică, făcu cîţiva pași și se opri în fața lui 
levlev. 

— Tu ce vrei ? 

— Măria ta... 

— Ei? strigă Petru. 

— Măria ta, Krikov, porucicul... 

— Ce-i cu Krîkov, porucicul ? întrebă mînios Pe- 
tru. E nevinovat ? Ti ţii parte? Să mă lipsesc de tot 
negoțul cu străinătatea pentru un potlogar de vameş? 
Îi ţii parte, îi iei apărarea ? Of, Silvestr, ești prea in- 
drăzneţ de la o vreme! 

Buzele îi zvîcneau și chipul i se schimonosise. Sil- 
vestr Petrovici încremenise pe loc, cu faţa galbenă ca 
zeara. Vinius, speriat, se trase înapoi. 

Deodată, Menşikov strigă înspăimântat : 

— Ajutor, ard! Stingeţi-mă, fraţilor... 

Petru se întoarse fulgerător. Într-adevăr Menşikov 
ardea : i se aprinsese o hurbotă, apoi încă una. Petru 
apucă faţa de masă, o aruncă peste el și Apraxin îl 
stropi cu cvas din cofă. Menşikov sărea pe punte şi 
urla cît îl ţinea gura... 

— Gotcan somnoros ! — bombăni Petru — s-a îm- 
popoţonat cu horbote ca o muiere... 

Și porunci : 

— La culcare! Dimineaţa, am să vă scol pe toţi în 
zori. 

Alexandr Danilovici oftă şi-i făcu cu ochiul lui Įev- 
lev spunîndu-i în şoaptă: 

— Ei, ţi-a plăcut? Tu, Silvestr, să te rogi veşnic 
lui Dumnezeu pentru mine. Nu s-au aprins de la sine 
horbotele astea blestemate... Of, ce slujbă avem şi 
noi, ti-i-i ! 


4. S-AU INTILNIT 


S-au întîlnit, aproape că s-au ciocnit nas în nas la 
scara corăbioarei „Sfîntul Petru“. Antip avea şapcă 
nouă, caftan nou de postav subţire, cizme pescăreşii, 
cusute într-o noapte anume peniru această împreju- 

rare, iar Reabov, cu capul gol, era miniit cu smoală 
topită de la parîmele la care lucrase pe corăbioară... 

Boierii și ţarul stăteau nu departe, pe dunetă. Apra- 
xin era sus, lîngă scara de coborire. Schein, Gordon 
şi Lefort veneau încet, vorbind, de la palat spre mal. 

Antip întoarse capul. 

Să sară pe el? S-ar putea una ca asta cînd însuşi 
țarul se află pe aproape ? Şi, chiar de s-ar putea, parcă 
Vanka o să se dea bătut? Să strige? Or să rîdă de 
el — asta fără doar și poate! Ş-apoi ce să strige? 
Că i-a răpit fata şi s-a cununat cu ea? 

Învăpăindu-se în obraz, Antip încleștă pumnii no- 
duroşi. 

Cîrmaciul se uită în ochii lui şi făcu o plecăciune 
cuviincioasă, adîncă. 

— Te pleci, ai ? întrebă încet Antip. Năpircă... 

— Jariă, tătucule! bîigui Reabov, parcă smerit cu 
adevărat, parcă în bătaie de joc. 

— Las că am să te iert eu! Ai să muști pămîn- 
tul! Tilharule, mișelule, rît neruşinat ! Ai să te scalzi 
în sîngele tău! 

— Oare, tătucule ? zise Reabov acum de-a dreptul! 
batjocoritor, dar tot blajiin. 

Apraxin strigă de sus: 

— Tu eşti, Antip Timofeev ? 

Antip îşi potrivi speriat caftanul şi se urcă pe punte, 
bocănind din ciubotele lui pescăreşti ca un cal potco- 
vit. Faţa lui lătăreață, pierdută în barba bălaie în- 
spicată de fire cărunte, era roșie, ca după baie. In- 
toarse capul din mers. Reabov vorbea liniştit cu Feo- 
dor Bajenin. Fără a fi izbutit să se domolească, cu 
răsuflarea tăiată de minie, așa se înfăţişă Timofeev 
inaintea lui Petru, 

Credea că țarul îl chemase pentru treburi neguţăto- 
reşti şi venise ca măjer. Dar ţarul nu pomeni nimic 
despre peşte ci-l întrebă numai dacă se pricepe să ci- 
tească harta şi să umble cu busola. 

— Lucrurile astea le-am învăţat de mult ! răspunse 
în doi peri Antip. 

— Cum ? întrebă aspru ţarul. 

— De înţelepciunea dumnezeiască şi de învăţătura 
asta de mult ne-am săturat şi răssăturai ! răspunse şi 
mai nedeslușit cărmaciul. 

— Nu face pe prostul! spuse Petru. Vorbeşte lim- 
pede. 

Antip se fistîci — cum să vorbeşti limpede cu ţa- 
rul ? şi bîigui: 

— Ştiu, măria ta, şi busola o cunosc şi harta o 
citesc. 

— Aşa da. Cîrmaci pe luntri mari ai fost ? 

— Am fost, măria ta, de mult. 

— Cu o corabie ai putea să te descurci ? 

Antip se sperie o clipă, chibzui şi răspunse că s-ar 
descurca. 

Tăcură. 

Ţarul întrebă cine este cel mai bun cirmaci prin 
locurile acelea. 

Antip se uită pieziş spre Reabov care stătea jos 
lîngă scară şi răspunse îngîndurai : 

— A fost Panov — l-a luat marea. Moş Moki — 
şi pe el l-a luat marea ; Nikanor Suslov e bătrîn. Din- 
tre tineri... 

Se opri, apoi adăugă încet : 

— Drept să spun, măria ta, mai bun cîrmaci ca 
Reabov Ivan n-ai să găsești. 

De la înălţimea sa de uriaş, ţarul privi nedumerit 
spre Antip şi spuse, strîngînd din umeri : 

— Dar cum să mergi cu el cînd nu are încredere 
intr-o hartă bună ! 

— E un turbat! — întări Antip — dar e cel mai 
bun cârmaci, mai bun nu găsești, măria ta. Oricine ar 
ţine să fie cîrmaci pe corabia măriei tale — e o mare 
cinste — şi eu m-aș ruga un veac lui Dumnezeu pen- 
tru asta, dacă mi-ar fi dat să ies cu măria ta în mare, 
dar o spun cinstit — nu pot să mă iau la întrecere 
cu Ivan. Am ani mulţi în spate, măria ta, iartă-mă... 

Se plecă adînc: îl speriase gîndul c-ar putea să 
fie cîrmaci pe corabia ţarului şi încă să umble după 

o hartă oarecare în care nu avea încredere nici Rea- 
bov. Să aibă Vanka cinstea asta pentru care i-or jupui 
pielea — nelegiuitul, vrăjmașul, zurbagiul. 

— Anii tăi îs mulţi dar şi priceperea ta e mare! 
spuse ţarul. Ai să fii cîrmaci pe corabia noastră şi 
o să mergem să ne închinăm fericiţilor Zosima şi Sav- 
vateei la Solovki... 

— Am înţeles, măria ta! răspunse Antip. 

Inima îi bătea năvalnic în piept. De cîţi ani nu 
mai umblase el pe mare! Vai, ce năpastă, ce urgie, 
phii, pînă aici ţi-a fost, Antip! Măcar de ar ţine vre- 
mea asta! Dar dacă, doamne fereşte, se stirnește o 
vijelie ? Dacă se iscă o furtună ? Dacă au să se nä- 
pustească vînturi potrivnice, primejdioase? Ce-o să 
se întimple ? 

Petru intră în cămară ; Antip îl petrecu cu privirea 
Și se repezi spre Feodor Bajenin ca să-i ceară sfatul ce 
să facă? Dar Feodor vorbea cu Reabov și Antip nu avea 
răbdare să aștepte. Se apropie de ei. Căinindu-l și bă- 
tindu-l pe umăr cu mîna lui albă, Feodor îl îmbărbătă, 
spunîndu-i că poate o să treacă totul cu bine; pe co- 
rabie n-o să fie numai el, or să se găsească sfătuitori 
de nădejde. Timofeev clăti amărit din cap și dădu 
din mînă a neputinţă. Atunci Reabov începu deodată 
să vorbească fără grabă, liniștii : 

— Matale, tătucule, în zadar te necăjeşti. Asta-i 
acum ! Ce dacă n-ai fost de mult în mare şi te-ai fà- 
cut neguţător ? Doar ai fost un cîrmaci de ispravă, 
țin minte de cind eram copil cum te-a zvîrlit vijelia 
de o stincă... 

Antip se întoarse spre Reabov şi oftă din rărunchi. 
Işi aminti și el de acea toamnă blestemată, și-l aminti 
și pe Reabov orfănel, păunaş de mare încă. 

— E drept că te-ai îngreuiat o leacă — urmă cir- 
maciul — dar cum ai să ieși în mare, ai să întinerești 
iar, cât ai clipi, tătucule. Un singur lucru e rău — har- 
ta-i străină, iar matale ai să mergi după cum te pri- 
cepi, dacă n-ai uitat drumul pînă la ostroavele Solovki. 

lar dacă l-ai uitat, o să-ţi aduc astăzi cartea de mes- 
teacăn — doar ştii s-o citeşti... 

Antip spuse cu mindrie : 

— Ce-o fi să fie! Adevărul nu piere. Am vorbit 
despre tine, dar tu, mujic turbat, te-ai sfădit cu ţarul! 
Harta-i străină, zici — mînca-o-ar lupii! Ce mă fac 
dacă m-or pune să merg după ea? 

— O să mergi după cum știi, tătucule! 

— Or să-mi ia cîrma, şi ce mă fac atunci ? 

— O să mergi, tătucule, după cum știi şi te faci că 
te iei după harta lor. Păcat că am vorbit așa despre 
harta aceea — nu m-am putut ţine, fierbea singele în 
mine. Pesemne că lără vicleșug nu se poate trăi... 

Timofeev oftă și o întinse spre casă să-şi ia boc- 
ceaua şi să se gîndească singur, în linişte, să chib- 
zuiască totul, să cugete la ce-l așteaptă în mare, să 
cotrobăiască printre hărţile sale vechi... Pe drum se 
ocăra el însuşi : 

— Bătrîn prostănac, ai săpat groapa altuia şi ai 
căzut chiar tu în ea; acu’ ieși dacă mai poţi — ni- 
meni n-o să plingă după tine... 

În curte strigă tam-nisam la un simbriaș, izbi cîi- 
nele legat în lanț; intrînd în izbă, îngenunche în fața 
icoanei să se roage, cintă răgușii un psalm, se în- 
ciudă iarăşi pe el fiindcă vorbise prostește cu ţarul, 
rostind vorbele acelea de prisos : „înțelepciunea dum- 
mezeiască“. Cît despre Vanka, la el ce-i în gușă şi 
în căpușă — l-a liniştit cu blîndeţe, nu i-a arătat 
vrăjmășie... 

Uitind de rugăciune stătea în faţa icoanei şi chib- 
zuia: de ce și-a blestemat el fiica? Umblă fără că- 
pătii pe la uşile oamenilor, n-au acoperiș deasupra 
capului, iar el trăieşte la bătrîneţe singur cuc... 

Il durea la lingurea. Mîncă coacăze murate. Dure- 
rea nu trecea. Atunci înţelese : îl doare în suflet, iar 
coacăzele nu-s de nici un folos. Se întinse pe laviţă 
și începu să-şi depene amintirile zilelor de odinioară 
cînd venea de pe mare, cînd alergau după el băieţii 
și i se uitau în faţă miraţi: numai Antip a venit de 

pe mare; a fost o furtună cumplită — dar lui ce-i 
pasă! lar acum ? Ce-i acum ? Că are o oală de bani 
îngropată sub cuptor ? 

Işi făcu singur bocceaua, gîndindu-se cu mîhnire: 
Vanka, de, n-are nici o grijă — i-o face Taisia, În- 
modă bocceaua şi porni cu pas cumpănit ca în vre- 
murile de demult, iar pe drum se gindi — uite, Krî- 
kov Afanasi Petrovici a fost porucic, acu e căprar, 
şi, dacă o să-şi facă şi mai departe tot aşa slujba 
la ţar, ajunge şi ostaș de rînd, iar de acolo nu-i mult 
să ajungi și ocnaș. lar Vanka, după cum vorbesc oa- 
menii, urcă — şi zi şi noapte stă împreună cu oa- 
menii ţarului. A scos pescarii din temniţa mănăstirii. 
Însemnează că are putere mare. Poate că-i e sortit să 
ajungă departe! 

D-apoi de ce l-ar vrăjmăşi el, de ce nu i-ar fi pe 
plac cîrmaciul Reabov ? 

N-ar fi mai bine să se împace? 

Se opri în dreptul crîşmei, cu gînd să bea un ra- 
chiu ca să mai prindă putere, dar se răzgindi — nu 
mai băuse de mult și apoi rachiul lui Tosciak nu i-ar 
mai fi fost de folos la anii lui. Bău la o femeie, la 
locul de trecere, cvas spumos și-l rugă pe moş Ig- 
nat să-l ducă pe ostrovul Moseev. Moşul îl duse cu 
loica arătindu-i toată cinstirea cuvenită — la Ar- 
hanghelsk Antip Timofeev nu era omul cel de pe urmă. 

Pe corăbioară trase un pui de somn lîngă roata 
cîrmei, la soare — și se trezi cind erau gata să por- 
nească la drum. Începură să huruie scîndurile scării 
de coborîre ; ţarul striga în pîlnia de piele, cum s-o 
apuce de capete și unde să fie lăsată; curtenii, îm- 
brăcaţi în mundirele polcului Preobrajenski îndepli- 
neau repede şi indeminatic treburile corăbiereşti : 
pe punți alergau, desculți, truditorii mării, robotind 
cu sîrguinţă. 

„Unde o îi Reabov ?“ gîndi cu îngrijorare şi cu 
amărăciune Antip, ridicîndu-se în picioare. 

— Aici-s tătucule ! strigă Reabov, parcă citindu-i 
gîndurile. 

Şedea aproape, pe un colac de odgoane, privind 
vesel împrejur, cum trebăluiau pe corabie curtenii ţa- 
rului, cot la cot cu pescarii de la Marea Albă. Ţarul 
dădea mereu porunci în pilnie, scripeţii scârţiiau, o 
luntre cu visle trăgea corăbioara spre mijlocul Dvi- 
nei... 

— Ei, tătucule, ia-ţi locul! rosti domol Reabov. 

Antip își făcu cruce și puse mîinile pe roata cîrmei. 
Tot mai largă și mai largă creștea întinderea de apă 
între mal și corăbioară. Pescăruşii ţipau, zburînd jos, 
deasupra vasului, şi din nou se înălţau în văzduh. 
Antip învîrti roata — corăbioara ajunsese pe firul 
apei. 

— lacă-tă ce bine mergem ! spuse din nou Reabov. 
Şi vîntul e bun şi nici cîrma n-ai uitat-o, tătucule! 
Ehei, ai să mai călăuzești şi artelul! Aşa cirmaci 
să tot cauţi pe la noi... 

Antip zîmbi mulțumit de sine şi, răşchirînd mai 
mult picioarele, spuse cu glas adînc : 

— Poate ne-om descurca... 


5. UN DRUM ANEVOIOS 


Spaniolul Alvarez del Robles sosi măreț pe coră- 
bioara ţarului și fu primit cu cinstea cuvenită unui 
priceput și încercat corăbier. Intinzind pe masă în 
cămara ţarului hărţile olandeze ale Mării Albe, del 
Robles spuse cu fudulie: 

— Aceste hărţi, măria ta, le-am adus cu „Norul de 
aur“ şi măcar că nu ne-am folosit de ele, putem totuşi 
să dăm chezășie că-s bune, fiindcă le-a întocmit un 
prețuit şi neîntrecut meșter și artist foarte iscusit în 
meșteșugul lui... 

Feodor Bajenin îl întrerupse cuviincios, dar hotărît : 

— Harta asta nu este bună! 

Petru întrebă încruntat : 

— Dar tu de unde știi ? 

— Ştiu, măria ta, nu o dată am umblat pe drumul 
acesta. Strâmtoarea este bine arătată pe. harta olan- 
deză, dar drumul spre ostroavele Solovki este greşit. 
Iacă încotro o ia ţărmul Letnii. Și gura Unskaia nu-i 
aici — străinii nu cunosc bine locurile noastre, au 
iăcut harta din minte. 

Şi se depărtă de la masă. 

Romodanovski, încordîndu-se ca un taur, se uita la 
oameni — pe care să-l învinuiască? Menşikov se 
aplecă spre Narîşkin și spuse într-adins cu glas spe- 
riat: 

— O să ne înecăm, boierule, zău, o să ne înecăm. 
Aseară o găină a cîntat cocoşeşște — semn rău... 

Narîşkin şopti vestea vecinului ; Streșnev îşi făcu 
spăimîntat o cruce mare; diacul de sfat Zotov, mî- 
nios, dădu din mînă a deznădejde — adică: ne-am 
dus pe copcă, ce să mai vorbim dacă nu cunoaştem 
nici măcar drumul. Corăbierii din garda ţarului — 
Voronin, levlev, Apraxin, nedumeriţi, schimbau pri- 
viri între ei. Preasfinţitul Afanasi chicoti : 

— Străinul vostru cel vestit e un potlogar, nu că- 
pitan. Chemaţi-l pe cîrmaci, cu el trebuie să stăm de 
vorbă și nu cu acest filfizon... 

levlev îl aduse pe Reabov. Acesta veni cu o legă- 
turică, o dezlegă cu grijă, puse pe masă o carte veche 
cu scoarțe de piele și o deschise. Aplecîndu-se mult, 
Petru citi repede cu glas tare: 

„Acest îndrumător pentru cîrmaci este întocmit cin- 
stit şi în bună rînduială, şi în el luntrașii, truditori ai 
mării, găsesc toate locurile primejdioase pentru plu- 
tire şi prin aceasta îşi păstrează viaţa...“ 

Țarul înălță capul, aruncă o privire scurtă lui Rea- 
bov, zvâcni din umăr şi răsfoi mai departe cartea, 
căutînd hărţile : găsi una și îşi pironi ochii pe ea. 

— De unde ai cartea asta prea minunată ? întrebă 
Apraxin. 

— Mi-a dat-o o văduvă ! răspunse Reabov. A trăit 

pe la noi un bun cîrmaci, moș Moki. L-a luat marea. 
Ştia să scrie și să citească. 

— Indrumător pentru cîrmaci ! rosti Petru cu glas 
vesel și plin. Auzi, Silvestr Petrovici... 

Și începu din nou să citească tare, încurcîndu-se 
la cuvintele necunoscute : 

— „De îndată ce Dvina se descleştează de sloiuri, 
alergăm cu luntrile noastre, pe urmele gheţurilor. 
Prin gurile rîului şi pe lîngă ţărmul Zimnii, zburăm 
voioşi pentru că vintul e bun și ne trage șuvoiul. 
Lîngă stîncile Orlov, măcar că-s ceva ghețuri pe 
acolo, totuși se găsește cîte o salma, aşa că putem 
trece“. Ce-i aceea salma ? 

— Aşa se zice la strîmtoare pe la noi — salma! 
lămuri Reabov. 

— De ce se spune aici despre o stîncă din mare 


— „nu-i prea sigur“? — întrebă Petru împungînd 
cu degetul în foaie. 
— Eu, măria ta, nu știu carte, — spuse Reabov, 


uitîndu-se in obrazul rumen al ţarului. Dar dacă scrie 
„nu-i prea sigur“, apoi asta însemnează că acest meş- 
ter al mării nu-l amăgește pe luntraş, ci doar îi dă o 
povaţă, ca să se ferească... 

Citiră îndelung îndrumătorul pentru cîrmaci pînă 
se schimbă vintul și se înspumă marea. Înainte de a 
pleca din cămară sus, Petru porunci lui levlev să 
ascundă cartea într-un loc sigur. Spre seară, corăbi- 
oara începu să fie aruncată de colo-colo atît de tare, 
încît del Robles se sperie și pentru a mai prinde 
inimă începu să bea rom. Moș Feodor și Reabov spu- 
seră de două ori spaniolului că trebuiesc coborîte pîn- 
zele, fiindcă dacă are să se stîrnească torokul, s-ar 
putea să se întimple o nenorocire. Del Robles nu-i 
ascultă. Într-adevăr, torokul se năpusti și pînzele 
nestrînse plesniră cu o bubuitură ca de tun. Parimă- 
ria spintecă văzduhul şuierind, un val înspumat, mî- 
nios, trecu peste punte și-l tîrî în mare pe căscăun- 
dul Motka, feciorul unui pescar, rostogolind și un 
butoi cu arpacaș, precum şi nişte scinduri puse deo- 

parte pentru orice nevoie. Antip stătea neclintit la 
roata cîrmei, privind ager în toate părţile și punind 
vasul de-a curmezişul valului, ca în vremurile înde- 
părtate ale tinereţii. Reabov se apropie de el şi-l în- 
trebă : 

— Poate vrei să te odihneşti puţin, tătucule ? 

— Mai am cînd! 

Ajutorul de diacon și ţircovnicul care veniseră cu 
vlădica Afanasi răcneau pe punte, slujind sieștania 
miîntuirii sufletelor creștinești ; văicărindu-se de spai- 
mă, boierii își făceau cruci la repezeală, făgăduiau 
lui Dumnezeu lumînări cît ciomagul, numai să-i ajute 
să pună piciorul pe pămînt, încurcau marinarii, ți- 
pau şi strigau să se îndrepte vasul spre țărm. Afanasi 
și Patrick Gordon stăteau nemişcaţi lîngă catarg, 
parcă tăiaţi în stejar, rideau de boieri, vorbeau lati- 
nește, priveau ţărmul de care se izbeau vuind talazu- 
rile. Petru se apropie, mușcîndu-şi buzele, şi se uită 
şi el dacă nu cumva se ivește intrîndui în țărm care 
să-i ocrotească de furtună. 

— Alungă de aici pe potlogarul ăsta blestemat! 
spuse Afanasi. Ce mai căpitan ! Pune-l pe Reabov că- 
pitan, poate om scăpa cu viaţă. E cirmaci incercat, 
căpitanul străin numai îl încurcă... 

Petru ascultă sfatul şi porunci spaniolului să dea 
pîlnia de comandă lui Reabov. Acum pescarii se miş- 
cau mai repede pe punte, neorînduiala luă sfîrşit, oa- 
menii înțelegeau poruncile. Ceea ce nu pricepeau ti- 
nerii din gardă — lămurea levlev. Apraxin, Voronin 
și Menșikov se apucară să lege încărcăturile ca să 
nu spargă puntea. De teamă să nu-l înghită genuna, 
chiar şi mătăhălosul Romoudanovski trăgea cu Se- 
misadov de sarturi. Sus, la cîrmă, Vasili, duhovnicul 
țarului, se gindi să-i spovedească și să-i impărlă- 
șească pe cei care ar fi voit acest lucru, dar nu se 
găsi nici un doritor. Moş Feodor mai că era ispitit 
dar, luat cu treburile, uită. Nikita Zotov se cherche- 
lise, tot trăgînd la măsea într-un ungher, după bu- 
toaie, şi-l ispitea pe popa Vasili, făcînd semn spre 

clondir cu degetul, adică : „să bem, părinţele, aşa o 
să fie viața mai veselă !* Ca să nu-l ia valurile, Streş- 
nevy se legase de saci cu niște parime ; sacii se rosto- 
goleau pe punte și Sireşnev urla... 

— E greu? îl întrebă Afanasi pe Reabov. 

— lacă, se ivește gura Unskaia ! zise Reabov. Uite 
şi capul Krasnogorski! Şi dealul Gribaniha! Da, 
priveşte şi gura Iarenskaia. Antip merge într-acolo. 
Acolo-s steiuri. Dacă nu ne-or izbi valurile de ele — 
trecem. De trecut, dreptu-i — e cam greu. la uite 
cum spumegă marea... 

Prin ploaia care se cernea mărunt, prin boarea de 
apă, talazurile năprasnice se rostogoleau peste stîn- 
cile din preajma țărmului, se înălțau spre cer ; spuma 
albă-gălbuie clocotea pe lîngă maluri. Și cu cît se 
apropiau mai mult de limanul izbăvitor, cu atît mai 
limpede se vedea cît de anevoie se poate ajunge la 
el, cît de greu era să nu greșeşti drumul, să nu dai 
peste stîncile ascunse de valuri, făcînd ţăndări coră- 
bioara. 

Aruncînd de pe umerii săi dați caftanul leoarcă de 
apă şi rămînînd în cămaşa descheiată la piept, în ciu- 
botele pescărești, cu obrajii învineţiți de vîntul rece, 
liniștit, neclintit, în vijelia șuierătoare, Antip stătea 
dlîrz la roata cîrmei, măsurind cu privirea malurile 
gurii Unskaia care se apropiau în goană. 

Toţi tăceau împrejur. 

Nici măcar nu-și făceau cruce în acele clipe îniri- 
coşătoare. Furtuna mînă cu o înverşunare sălbatică 
vasul șubred, drept spre stinci. Vintul chelălăia, urla, 
gemea cu mii de glasuri. Valurile detunau, sfărîmin- 
du-se de pietrele negre și nu-ţi venea să crezi că va- 
sul va putea să ocolească lovitura cea din urmă, ni- 
micitoare... 

— Încotro? întrebă Petru, uitîndu-se ţintă la 
Antip. 

— Incotro trebuie, măria ta, — răspunse Timofeev 
aproape netulburat. 

— Mergi spre stînci ! strigă Petru. 

Şi făcînd un pas înainte, apucă aprig roata cirmei. 

— Dă-te la o parte, măria ta! porunci aspru An- 
tip. Aici e locul meu și nu al măriei tale. Ştiu ce fac! 

Petru se trase înapoi; Antip încă nu se hoiăra. 
Privind printre gene, socotea iuțeala vasului, tăria 
vintului, drumul ferit de stîncile ascunse sub apă. 
Parcă ochea. Aşa ocheşte un vinător ursul care vine 
asupra lui : greşeala înseamnă moarte... 

Roata cîrmei se învirii scîrțiind, serîșnind și co- 
răbioara aproape că se culcă pe o latură; valurile 
înspumate care se rostogoleau peste stînca neagră de 
sub apă rămaseră în stinga. Antip învîrti fulgerător 
cîrma și vasul o luă pe drum bun. Primejdia rămă- 
sese în urmă. Vîntul nu mai fluiera atît de îndîrjit. 
Antip ocoli al doilea şir de steiuri. În faţă, în întu- 
neric, se zăreau clădirile mănăstirii Pertominskaia, 
clopotniţa de lemn înnegrită de vreme, turlele, zidu- 
rile... 

Reabov îl bătu pe Antip pe umăr; acesta întoarse 
capul galben, istovit — parcă era altul. 

— Ei, tătucule ! spuse Reabov. Matale poţi încă să 
tot fii cîrmaci ! Te-ai urcat prea devreme pe cuptor... 

— Ia cîrma ! răspunse Antip. Mi s-a uscat gîtlejul ! 

Moș Feodor îi dădu o cană cu apă ; el o bău pe ne- 
răsuflate şi clătină din cap. În clipa aceea ţarul îl apucă 
de cot, cu cealaltă mină il cuprinse pe după gît; se 
aplecă, îl sărută de trei ori și porunci să se aducă 
vodcă. 

— Daţi-i pălăria mea și mundirul ! strigă Petru. 

Zîmbind vesel, Menşikov stătea țeapăn, ţinind o 
tavă pe care se afla un păhărel cu vodcă şi o turtiţă. 
‘Antip bău vodea, își şterse barba şi îmbracă mundirul 
țarului. Mundirul era mare pentru el — bătrînul ți- 
nea mîinile date năstrușnic în lături și clipea din 
pleoapele umflate, obosite. Menşikov îi întinse pălă- 
ria. Antip o luă cu 'amîndouă mîinile, o trase peste 
părul lui cărunt şi rămase nemișcat. Petru căută în 
pungă şi-i întinse un galben. 


325 


— Ce să-i faci..., — rosti Antip. În viaţa mea nu 
m-am îmbătat, dar astăzi am să greşesc în sănătatea 
măriei tale, stăpine ! Iartă-mă ! 

Petru rise şi răspunse cu glas răgușit de vînt. 

— Astăzi o să greşim cu toții, cîrmaciule! Cînd 
să mai greşești, dacă nu astăzi... 

După ce ţarul și curtenii coborîră de pe corăbioară, 
Reabov spuse rizînd lui Antip: 

— Poate că, tătucă, într-o asemenea zi ne-oi ierta, 
pe mine și pe Taisia ! 

Antip se gîndi: 

— Poate că o să vă iert. Ia după mine mundirul 
țarului — sîntem la lucru, de ce să-l ponosesc ? Pune 
bine şi pălăria. Iar galbenul, o să-l bem! 


6. „INVĂȚIND PRIETENEȘTE“ 


— Baie, faceţi repede foc la baie! porunci Petru 
starețului mănăstirii Pertominskaia şi, aplecîndu-se 
ca să nu se lovească cu fruntea de pragul de sus, in- 
tră în chilia scundă și înăbuşitor de caldă. 

În turlă, clopotele vuiau pe întrecute, vesel, ca de 
Paşte ; în curtea mănăstirii călugării-pescari priveau 
cu gurile căscate : credeau şi nu credeau că în sără- 
căcioasa lor chinovie sosise însuşi ţarul Petru Alexe- 
evici. Alexandr Danilovici Menşikov începuse să dea 
porunci cu ce să fie ospătat stăpinitorul, unde să se 
care grinzile pentru crucea pe care o va încheia însuşi 
Petru Alexeevici în amintirea zilei cînd scăpase ca 
prin minune de la pieire, unde să se rînduiască odaia 
de culcare a ţarului, unde să fie adăpostiţi curtenii uzi 
și îngheţaţi. Boierii mai în vîrstă se rugau cu la- 
crimi în ochi în pridvorul bisericii din mănăstire, să- 
rutau treptele de piatră, își făceau cruce plîngînd de 
fericire, îl bruituluiau pe ţircovnic pentru că nu avea 
în mănăstire lumînări mari și scumpe... 

Pe mare vintul șuiera ca şi mai inainte, ridicînd 
valuri negre, înspumate şi valurile vuiau greu, sfă- 
rîmîndu-se de țărm. Nori plumburii alergau repede pe 
cer şi uneori se pornea deodată o ploaie scurtă şi re- 
pede, apoi cerul din nou se limpezea, se însenina... 

Un călugăr bătrînel, privind copilăros cu ochii lui 
albaştri, se plecă înaintea lui levlev şi a lui Apraxin 
şi îi duse într-o chilie să se odihnească. Aici, pe laviţa 
lată, învelit cu un caftan, cu capul așezat pe o pernă 
de călătorie, dormea adînc, tinerește, un om... 

— Cine este ? întrebă Apraxin pe călugăr. 

Călugărul nu apucă să răspundă; Silvestr Petro- 
vici îl wecunoscu pe cneazul Andrei lakovlevici Hil- 
kov, îl zgilţii vesel de umeri şi-i strigă să se scoale. 
Hilkov se uită îndelung, cu ochi somnoroși, la Ievlev, 
apoi strigă : 

— A, vestitul corăbier ? 

Și sări de pe laviţă bucurîndu-se de neașteptata 
întîlnire. 

— Într-adevăr ai venii pe mare? 

— Pe mare! spuse levlev. Iar tu ce faci aici, cne- 
zişorule ? 

În vreme ce-şi îmbrăca şi-şi încheia caftanul, Hil- 
kov povesti pe scurt că umblă de multă vreme pe la 
mănăstiri, citeşte letopiseţe şi pe cele mai de seamă 
le copiază pentru Rodion Kirilovici Poluektov. Uitînd 
să se pieptene şi să se încalţe, scoase de sub laviţa 
pe care dormise o lădiţă ferecată, descuie lacătul ro- 
tund, iscusit lucrat, şi deşertă pe masa de stejar un 
maldăr de foi scrise mărunt. Apraxin întinse mâna spre 
ele, dar Hilkov îl opri rugîndu-l : 

— Feodor Matveevici, pentru Dumnezeu, mai întii 
usucă-te. Uite cum curge apa de pe tine... 

Apraxin rîse — îi era tare drag Andrei Iakovlevici 
cu teama lui de a nu-i fi stricate nepreţuitele foi... 

— Mă crezi, Silvestr Petrovici — spunea cu căl- 
dură şi cu bucurie Hilkov — mi-a amorţit mîna 
dreaptă de atîta scris. Din umăr parcă n-o mai simt. 
Am isprăvit hîrtia, adică am mai căpătat eu puţină 


327 


de la stareţul din Solovki. Dar acum iarăşi nu mai 
am. N-aveţi să-mi daţi cît de puţină ?... 

Și fără să asculte răspunsul, răscoli din nou prin- 
tre foile sale, povestind cum se descoperise în mănăs- 
tirea din Solovki un letopiseţ uitat de toţi şi începu să 
citească din acel letopiseţ unele istorisiri minunate... 

Afară se întunecase; Hilkov scăpără amnarul, 
aprinse lumînarea în sfeșnicul lui de călătorie şi citi 
mai departe despre împresurarea Pskovului de către 
șvezi, despre vitejia voievodului Morozov, a lui Bu- 
turlin şi Gagarin, despre pieirea lui Evert Horn, că- 
petenia  şvezilor, ucis de vitejii: ruşi. Apraxin îşi 
schimba hainele într-un ungher dar asculia cu luare- 
aminte, iar Silvestr Petrovici pufăia tacticos din pipă. 
Andrei lakovlevici citea cu glas cumpănit, domol, aşa 
cum cereau rîndurile vechiului letopiseţ, dar tulbura- 
rea din suflet îl făcea adesea să-şi încleșteze pumnul 
şi pe faţa lui se vedea cu cîtă căldură împărtășea su- 
ferințele împresuraţilor din Pskov și cît se bucura de 
izbînzile lor. 

Alexandr Danilovici intră fără să bată, începu să-i 
suduie că nu vin la cină, dar Apraxin îl ameninţă cu 
pumnul şi-l făcu să tacă. Hilkov citea o altă filă des- 
pre Novgorod, povestind cum jefuiau şvezii biseri- 
cile, cum schingiuiau oamenii de treabă, vrednici de 
cinste, cîtă îndurerare stîrnise în inimi cotropirea de 
către șvezi a tirgurilor ruseşti Ivangorod, lam, Ko- 
porie și Oreşek. Menşikov tuşi, se încruntă, pulni pe 
nas şi spuse că mai bine ar bea nişte vodcă decît să 
asculte asemenea lucruri jalnice. 

— Țarul a făcut baie? întrebă Apraxin. 

— Ehei, de cînd stă de vorbă cu cîrmacii... 

Hilkov se miră; e cu putinţă să fie acolo Petru 
Alexeevici ? Alexandr Danilovici începu să rîdă şi clă- 
tină din cap: năstruşnic om mai era cnezişorul dacă 
de după foile lui nu-l putuse vedea pe ţar... 

În trapezăria luminată de făclii, nu se afla nici un 
călugăr. Petru, cu obrajii lucioşi după baie, cu părul 
ud, cîrlionțat, fără mundir, cu pipa în mînă, zîmbi- 

tor, se plimba pe duşumeaua scârțiitoare, zvicnind 
din umăr şi asculta cele ce-i povestea Reabov despre 
felul cum umblă pe mare pomorii. Hilkov se plecă 
adinc. Petru îi făcu vesel cu ochiul şi ridică porunci- 
tor degetul — nu cumva să-l întrerupă pe Reabov. 

— Să zicem că mergem, fără vînt, pe rîu, la vale. 
Pentru ce să ne tot omorim cu gîndul la firul apei, la 
forwater, cum binevoieşti să-i zici măria ta? Legăm 
de luntre un copăcel — un pinişor sau un brăduleţ. 
Sînt uşori, apa îi duce unde trebuie — pe firul ei, în 
faţa luntrii, iar treaba noastră e să ne ferim cu pră- 
jinile de pragurile de nisip... 

Petru rise: 

„— Isteţi mai sînteţi, hm, straşnic! Şi altceva ce 
aţi mai născocit ? 

— Multe, măria ta, parcă poţi să ţi le aminteşti 
pe toate? Sau despre untura de peşie! 

— Ce untură de pește ? 

— Grăsime, măria ta, de focă sau de vițel de mare. 
Noi, cînd ieşim în larg, luăm cu noi butoaie cu un- 
tură. Dacă se iscă o furtună, punem untura din bu- 
toaie în saci şi aşteptăm ceasul rău. Cînd vine vre- 
mea să ne gîndim la sufletele noastre, să cîntăm ruga 
cea de pe urmă, o dată tu acea cîntare coborîm sacii 
în apă, pe funii. Grăsimea linişteşte marea... 

Antip Timofeev, învăpăiat de vodca băută, îşi ne- 
tezea cu fală barba şi dădea din cap a încuviințare 
— de, fac și ei ce pot. Moș Feodor dădea şi el din cap. 
Spaniolul del Robles, uitîndu-se pe sub sprîncene, în- 
cercă de cîteva ori să se amestece în vorbă, dar nu-l 
ascultă nimeni. În cele din urmă, găsind cu greu cu- 
vintele ruseşti. şi amestecindu-le cu cele nemțeșii şi 
englezeşti, spuse că e vremea ca ruşii să nu mai facă 
vase cu fundul tesit — asemenea vase nu-s bune de 
nimic, ele se răstoarnă uşor şi se strunesc greu pe 
valuri. Reabov se încruntă şi răspunse baijocoritor : 

— Corabia cu chilă este bună, dar nu pentru ori- 
șice treabă. Cu asemenea vas n-ai să poţi merge ori- 
unde pe urma celuia cu fund teşit. Corabia cu chilă 

cere o arsana osebită, pe cîtă vreme noi, cum dă în- 
gheţul, ne putem adăposti oriunde şi iernăm unde dă 
Dumnezeu.  Pescajul la noi este mic, putem să ne 
apropiem de orice mal. Cînd ne încleștează sloiurile, 
vasul nostru cu fund teşit se aşează pe gheaţă, dar 
într-unul cu chilă ne prăpădim. Şi nici de uscăciune, 
în vremea tragerii înapoi a mării nu ne temem, dar 
cel cu chilă se scorojește și s-a isprăvit cu el! Das- 
călii ne dau mereu poveţe, dar și ei tot pe urmele 
noastre umblă... 

Îşi turnă csvas, îl bău pe nerăsuflate și urmă: 

— Deunăzi, dumnealui rîdea de noi, pomorii, că în- 
cheiem vasele cu cuie din scoarță de răchită, că n-a- 
vem cuie de fier. Păi, lotcile, luntrile,  barcazurile 
noastre bătute cu cuie de scoarță de răchită umblă 
pînă acolo, domnule corăbier, unde nici n-aţi visat voi 
să ajungeţi. Între gheţuri vasul se şubrezeşte, cuiul 
sare și apa pătrunde nestăvilită. Pe cînd scoarţa de 
răchită se umilă la umezeală, ea nu lasă apa să intre... 

Spaniolul tăcea şi se uita alene la Reabov; pes- 
carii își rîdeau în bărbi — straşnic le-a zis cîrma- 
ciul, n-au nici măcar ce să răspundă. 

În liniștea ce se aşternuse răsună deodată vorba 
domoală a lui Hilkov, care cugeta parcă, cu glas 
tare: 

— Așa e, măria ta, cîrmaciul vorbeşte bine. În pri- 
măvară am fost la chinovia din Solovki și arhiman- 
dritul Fris mi-a dat un letopiseţ vechi din veacul al 
cincisprezecelea, care scrie despre viaţa lui Varlaam 
Keretski. 

Petru se uită mirat la Hilkov de parcă atunci l-ar 
fi văzut pentru întîia oară și întrebă răstit : 

— Care Varlaam ? Despre ce vorbeşti ? 

— Despre letopiseţul lui Keretski, măria ta, unde 
se spune un lucru pe care mi l-am întipărit bine în 
minte. Socot că şi corăbierii măriei tale trebuie să 
învețe pe de rost ceea ce scrie în letopiseţul acela... 

Hilkov înălţă glasul, faţa i se îmbujoră şi el grăi 
dîrz, cu tărie: 

— Keretski spune în letopiseţ: „iar neamul lui 
umblat-a și el la varegi, iar acolo tocmitu-s-a să du- 
reze vase pentru trebuinţele lor, învăţindu-i pre ei 
prietenește  meşteșugul  corăbieriei“... Nu varegii 
ne-au învăţat pe noi, ci noi i-am învăţat pe ei să-şi 
făurească vase de mare. 

Şi Hilkov zise iară: 

— Învăţindu-i prieteneşte ! 

Faţa lui Petru se îmblînzise — el privi în ochii lui 
Andrei Iakovlevici şi rosti cu neașteptat alean : 

— Învăţindu-i prieteneşte. Înţelepie cuvinte! Fru- 
mos a vorbit ! 

Și sprijinindu-se cu mîna de umărul lui Patrick Gor- 
don, rosti încă o dată: 

— Auziţi, domnule gheneral, amiral şi încă ce mai 
sînteţi la noi, că am uitat. Auziţi ? Învăţindu-i prie- 
teneşte. Pentru asta să bem astăzi... Toarnă tuturor, 
nu te zeîrci, domnule Gordon! 

Spre dimineaţă rămaseră în trapezărie numai Pe- 
tru, Apraxin, Menşikov, Gordon, Voronin, levlev și 
Hilkov. Pe meşterii mării, istoviţi de furtună, îi do- 
borise somnul. Antip Timofeev se îmbătase şi înce- 
puse să suduie, aşa că Reabov îl scosese de acolo. In 
chilioarele înăbușşitoare, boierii sforăiau de mult și 
gemeau în somn, visînd că zac înecaţi pe fundul ne- 
gru al mării. Vîrîndu-şi în buzunarul jachetei un clon- 
dir de vodcă, spaniolul del Robles se duse să se culce 
pe corăbioară... 

Furtuna de pe mare se înteţise. Vîntul şuiera vije- 
lios revărsînd o boare sărată, clopotele băteau sin- 
gure în turlă izbite de iureşul stihiilor. Iar în trape- 
zărie era linişte și cald. Şedeau toţi strînşi într-un un- 
pher, luau din același blid paltusiană prăjită, şi tăi- 
făsuiau, întrerupîndu-se unul pe altul. 

— Ba nu-i aşa, Andrei Iakovlevici,  enezişorule ! 
spunea Petru lui Hilkov  ştergindu-și mîinile de 
pulpane'e mundirului. Nu-i aşa, prietene drag! La 
naiba cu popii tăi! Ce poţi învăţa de la ei? Stai, la- 

să-mă să vorbesc ! Poţi învăţa să scrii dar nu-i vorba 
de asta... 

— Noi avem nevoie de corăbieri, asta-i! glăsui cu 
tărie, pe neașteptate, Apraxin. Corăbieri ! 

Petru dădu din mînă a lehamite : 

-— Mai taci o dată cu corăbierii tăi! Nu mai știe 
altceva omul lui Dumnezeu — corăbieri şi iar coră- 
bieri. Avem nevoie şi de multe alte lucruri: trebuie 
să învăţăm măiestria ostăşească a lui „Marte“, să 
făurim tunuri bune, să facem corăbii de luptă cu chilă, 
să cunoaștem științele matematicii. Lasă-mă, Patrick, 
nu mă întrerupe! 

— Rusul poate să le facă pe toate — spuse Gor- 
don lăsîndu-se cu pieptul pe umărul ţarului. Văd, da, 
da, ştiu, ne trebuie şcoală, ne trebuie şcoală de nă- 
dejde. Am văzut la Kojuhov, văd în fiece zi, o, Piter, 
știu totul. Ştiu... 

Petru rîse, îl împinse la o parte și spuse blajin: 

— E vremea să te culci, domnule gheneral? Duce- 
ţi-l la culcare, băieţi... 

Dar Gordon nu voi să meargă cu Menșikov şi în- 
cepu un cîntec străin. Nu-l ascultă nimeni. Feodor 
Matveevici vorbea, lovind cu muchia palmei în masă: 

— Astăzi şi în toate zilele pe care le-ai petrecut la 
Arhanghelsk, măria ta, ai binevoit să vezi cum tru- 
desc pe mare oamenii de la Marea Albă. Oho, să aibă 
ei o şcoală — n-ai afla corăbieri mai buni... 

— Şi tu îi dai zor tot cu corăbieri şi corăbieri de 
parcă ei ar fi buricul pămîntului! zise Petru. Vor- 
beam despre altceva. Mă gindeam cît folos ar putea 
aduce ţării oameni ca aceia care au venit cu noi pe 
corabie dacă ar avea unde să înveţe temeinic. Ne tre- 
buie o şcoală în care să poată învăţa orice om şi să 
tragă cît mai mult folos din ea. Dar cum să faci 
aceste școli ? Cum ? Şcoli în care să se înveţe meşte- 
şugul doctoricesc, fortificațiile şi mineritul, turnarea 
fierului, clădirea caselor şi cetăților. Tăceţi, domni- 
lor sfetnici ? Tăceţi ? 

Menşikov răspunse mahmur : 

— Dar ce-am putea noi, Petru Alexeevici, să spu- 
nem? Ce ştim noi înşine? Psaltirea şi ceaslovul? 
Az-buehe-vedi-glagole ? 

Ievlev și Hilkov pulniră în ris — Alexandr Dani- 
lovici, rostise slovele întocmai ca școlarii. Petru zimbi 
umplîndu-și pipa cu tutun aromat. |, 

— Cunoaştem ceasurile, rugăciunile — utrenia, li- 
turghia şi troparii de sărbători. Da, domnilor sfetnici ! 
Îmi cunoaşteţi şcoala — am învăţat pe pielea mea 
ce înseamnă dîrlogii la grajd şi ghionturile la bazar. 
Silvestr Petrovici ce-a putut să înveţe singur — cu 
atît a rămas. Domnul Apraxin Feodor Matveevici a 
învăţat multe de cînd e voievod? E voievod dar nu 
doarme nopți întregi și se chinuiește cu scăderea și 
înmulţirea, sau cu alea — cu gradele astrolabului ! 

— Opreşte-te, Alexandr Danilovici ! — spuse în- 
ciudat Apraxin — astăzi oricine cunoaşte astrolabul. 
Măria ta, e-adevărat că uneori mă apucă aici toate 
năbădăile. Nu de mult, astă iarnă, Alexandr Dani- 
lovici mi-a trimis din Moscova niște hirtii pe care 
era scrisă ştiinţa numită geometrie. Aici nopţile sînt 
lungi. Aprind lumiînările, stau și mă gîndesc. N-am 
putut să înţeleg nimic, măria ta. Omul care a scris 
copiile cele dintîi habar n-avea de geometrie — a 
făcut tot felul de greșeli! Al doilea a făcut și mai 
multe decît întîiul, al treilea a dat iama prin toată 
şliința, de-a rămas te miri ce. Lor le vine să riîdă dar 
noi trebuie să învăţăm. Noaptea trecută, la Arhan- 
ghelsk, am stat cu Silvestr Petrovici pînă la al tre- 
ilea cîntat al cocoşilor — el cu o copie, eu cu alta. 
Buchiseam pe ghicite. 

—  Şi-aţi ghicit? întrebă Petru rizînd. 

— Nu-i nimic de rîs! se înciudă Apraxin. 

— Ţi se face capul baniţă, măria ta, zău aşa! se 
amestecă levlev. Ne trebuie cărţi, şi încă multe, ne 
trebuie tiparniţe, ca să le tipărească !... 

— Trebuie gazete! spuse din colţul său Patrick 
Gordon. În fiecare zi. 

— Ce-s alea gazete? întrebă oţărit Menşikot. 

— Un hîtrie mare. Hiîtrie mare... 

— O hirtie! îl îndreplă Apraxin. 

— O hirtie, — se învoi Gordon. Uite-aşa ! — arătă 
cu mîinile cum trebuie să fie hîrtia — şi să fie scrise 
pe ea felurite noutăţi. De pildă — regele a primit în 
audienţă pe trimisul cutare, pe prinţul cutare sau pe 
ministrul unei curţi străine. Sau o luptă. Sau, de 
pildă : la Moscova a fost furtună, rupere de nori. Sau 
un. foc... 

Menşikov scuipă şi zise: 

— Piiu, muşcă-ţi limba! 

— Gazetă — adică un fel de vestitor! ghici Apra- 
xin. Bună treabă... 

— Da, — spuse Petru. E drept, bună treabă... 

Păşea prin trapezărie cu pipa între dinţi și vorbea 
cu îmbărbălare : 

— Cu trecerea vremii o să avem de toate. Că acum 
ne este greu, apoi cum poate fi altfel? Parcă păcă- 
tosul de mine ştiu multe lucruri? lată, Hilkov po- 
vestea mai adineauri despre hirtiile pe care le-a gă- 
sit la chinovia din Solovki. Am ascultat și am tot as- 
cultat cu Iluare-aminte. Acum, uite, am să citesc foile 
acelea. Îndrumătorul pentru cîrmaci cine să-l citească 
dacă nu noi ? Of, cîte sînt de făcut, prieteni, cîte tre- 
buri ne așteaptă! O singură mîngiiere avem — nu 
sintem prea bătrini, aşa-i, ce spuneţi domnilor sfet- 
nici ? 

— Păi, nici chiar aşa de tineri nu mai sîntem, — 
răspunse cel mai tinăr dintre toţi lakim Voronin, care 
duminică împlinise douăzeci şi unu de ani. Nu mai 
sîntem copii, măria ta... 

— Ia adu o leacă de jar, bătrîne! îi porunci Petru 
rizînd şi, aprinzîndu-şi pipa de la cărbunele încins, 
îi trimise pe toţi la culcare... 

Cînd ieşeau din trapezărie, Hilkov îl rugă înceti- 
Şor : 

— Măria ta, Petru Alexeevici, nu porunci să plec 
cu solia în străinătate, te rog, lasă-mă să scriu car- 

tea pe care mi-am pus-o în gind. Cartea asta este 
viaţa mea... 

Petru se opri în bătaia vîntului şi se încruntă : 

— „„Simburele“ 2 

— Da, Petru Alexeevici... 

Ţarul se încruntă și mai tare; sprincenele i se îm- 
binară la rădăcina nasului ; vorbi povăţuitor : 

— Apraxin Feodor Miatveevici e un corăbier bun — 
marea îi este mai scumpă decît viaţa. Totuși l-am pus 
voievod la Arhanghelsk. Şi se descurcă, slujeşte cu 
multă sîrguință. Pe Iakin Voronin l-am bătut fără 
milă — ceruse să plece acasă. Totuşi a învăţat coră- 
bierăria.... 

Hilkov tăcea, cu capul lăsat în jos. 

— Menşikov Alexandr Danilovici uneori plinge cu 
lacrimi, cere să fie luat de la o treabă fiindcă, vezi 
doamne, nu ştie carte. Totuşi munceşte, se descurcă. 
Să scrii istoria — e un gînd frumos — dar cine 
pleacă în Şvezia ? Nouă ne trebuie soli cu glagorie, 
iar nu tot felul de îmbicsiţi, de molii, de lepădături... 

Andrei lakovlevici lăsă capul şi mai jos. Petru 
adăugă mai blajin: 

— Acolo ai să-ţi scrii şi istoria. Cine să plece dacă 
nu tu ? Cunoşti vremurile trecute, n-ai cap prost, n-o 
să faci de ruşine cinstea Rusiei. Și apoi, nu pleci 
mîine, mai ai vreme să faci multe... 

Hilkov făcu o plecăciune şi intră în chilie la el. 

— Ei? îl întrebă Silvestr Petrovici. 

— Trebuie să plec! 

— Foarte bine! încuviinţă Apraxin de pe laviţa pe 
care era culcat. Cu ce slujbă pleci ? 

Andrei lakovlevici oftă : 

— Ca împuternicit sau mai bine-zis — ca sol! 

— Tu? Sol? 

— Sol! întări Hilkov dind din cap. 

— Dar cîţi ani ai tu? 

-— Douăzeci şi trei! 

Apraxin rîse. 

— Frumos! Sol la douăzeci şi trei de ani! Mare 
cinste pentru tine, Andrei lakovlevici... 

Hilkov se dezbrăcă, mai oftă o dată şi se culcă pe 
laviţă. Vîmtul mării şuiera mereu, urla în horn, cu- 
tremura pereţii chiliei. Silvestr Petrovici stătea la 
masă și scria repede : 

„Lumina mea, bucuria ochilor mei, scumpă Ma- 
şenka. Îţi scriu aceste rînduri din chinovia Pertomins- 
kaia. Să ne vezi, nu ne-ai mai cunoaşte — muncim 
fără răgaz şi, o spun cu păcat, fără rugăciune. Ne-a 
ros sarea mării, obrajii ni s-au jupuit, mîinile ne dor. 
Mä gîndesc zi și noapte la time, scumpa mea. Petru 
Alexeevici,  stăpînitorul nostru, este bine sănătos. 
Prin milostivirea lui au să se facă multe lucruri bune 
în Rusia, în zile nu prea depărtate. Oamenii de pe 
aici sînt mai buni de cum ţi-am povestit ţie și lui 
Rodion  Kirilovici. Deocamdată încă  zburdăm, dar 
facem și treabă printre zburdăciuni. Stăpînitorul nos- 
tru iubește foarte mult marea, dar nici noi nu mai 
sîntem astăzi aceiaşi ca la Pereiaslavl-Zalesski, cînd 
ne jucam. Scumpa mea Maşenka ! Mi-e greu fără tine, 
stăpîna vieţii mele. Ce soartă, să nu-ţi poţi vedea so- 
ţia tînără! Pesemne că aşa mi-a fost scris. Nu ştiu 
cînd ne-om întoarce cu toţii la Moscova. Nu vreau să 
te mîhnesc, suflețelute, dar s-ar putea întîmpla să mi 
se poruncească să rămîn la Arhanghelsk, la lucră- 
rile de corăbii, ca ajutor al lui Feodor  Matveevici. 
Atunci ai să vii la mine — nădăjduiese neîncetat lu- 
crul acesta. Îţi trimit adînci închinăciuni, puicuţo şi 
ție şi unchiului Rodion Kirilovici, da-i-ar Dumnezeu 
sănătate. Spune-i, Maşenka — stăpîna mea — că 
monahii din chinovia asta s-au lenevit într-atita de 
viaţa lor tihnită încît nici la slujbă nu ies şi spun 
hagiilor : „Voi duceţi-vă de vă rugaţi, că noi ne 
venim, treaba noastră e să tragem clopotele, iar pen- 
tru noi, drept credincioşii, se roagă îngerii din cer...“ 

Ţarul a ris zdravăn de ei apoi l-a cam băgat în spe- 
rieţi pe stareţ, ameninţîndu-i că pentru asemenea 
trîndăvie va porunci ca monahii să fie luaţi la oaste...“ 

Silvestr Petrovici isprăvi de scris, pecetlui episto- 
la cu inelul și se întinse pe laviţă să doarmă măcar 
un ceas — ţarul Petru Alexeevici îi vestise c-o să-i 
scoale devreme. 


7. RĂSUFLA MAREA... 


Chetul, încins cu prilejul scăpării lor ca prin mi- 
nune de la pieire în hăul mării, ţinu toată noaptea 
următoare. Călugării trăgeau cu tunul și cărau la 
trapezărie mieduri vechi mănăstireșii, batog prăjit 
și blide de lemn cu lapţi muraţi în oţet. Cei de pe co- 
răbioară îl văzură pe ţar ducîndu-se însoţit de curte- 
nii lui să vadă sărăria chinoviei, întorcîndu-se de 
acolo și luînd un topor în miini, cu care se apucă să 
cioplească birnele pentru crucea pe care călugării şi 
curtenii o înălţară curînd pe o stincă... 

— Neastîmpărat om e ţarul! grăi moş Feodor. 
Toate trebuie să le ştie, peste tot se vîră. Adineauri 
se ținea scai de călugări — cum sărează batogul, cum 
îl prind, cum topesc grăsimea... 

Antip se uita mahmur spre țărm. După beţia din 
noaptea trecută îl durea capul. Îi era necaz că fu- 
sese scos de Reabov din irapezărie. 

— Fără pic de cuviinţă, — îl dojeni el pe cîrmaci. 
Eu te şi iertasem, zurbagiule, iar tu mă apuci de 
ceafă. Ţin bine minte, măcar că eram băut, ţin 
minte... 

Semisadov aduse de pe țărm, de la călugări, mied 
şi batog; oamenii se aşezară să mănînce. La masă, 
Antip spuse pescarilor : 

— L-am iertat pe Vanka! Nu pentru el, procletul, 
ci pentru Taika. Ce să mai umble tehui pe la uşile 
altora! Nu-i acătării. Am destul ca să le ajungă și 
lor. Ei, de bună seamă că de muncit o să muncească 
Vanka, n-o să şadă cu mîinile în sîn. Eu am îmbă- 

trinit, “am mulţi ani în spate, am muncit de ajuns. 
Mă dor oasele din pricina vremii. Cum se lasă ume- 
zeala sau dă îngheţul — mor şi înviez, nu altceva. 
O să stau pe cuptor iar Vanka o să gospodărească. 
Să tocmească oameni, artelnici, să iasă cu luntrea 
la pescuit batog, să supravegheze pe cei care lucrează 
pentru mine, să vindă peştele la iarmaroc... 

— Despre cine vorbeşti, tătucule ? întrebă Reabov. 

— Despre tine vorbesc. O să te oploşești pe lingă 
gospodăria mea. Bani, slavă domnului, am agonisit, 
nu-s milog, n-ai un socru care a umblat teleleu toată 
viaţa. O să năimești artelnici — primeşti de la ei peş- 
tele, îl vinzi... 

Reabov începu să rîdă și faţa lui argăsită de vîni 
se înrăi. 

— Eu? 

— Se înțelege că tu! 

— Slăbeşte-mă, tătucule ! 

— Da” ce-i prea mare cinstea? Nu faci de ea? 
rinji Antip. Ți-e cugetul greu? Ai răpit fata iar eu 
te-am iertat ? Este? 

Pescarii luntraşi de pe corăbioara țarului tăceau, ui- 
tîndu-se ba la Antip, ba la Reabov. 

— Slăbește-mă tătucule, — se oțärî Reabov. Nu mă 
năimesc la tine ca om de încredere. 

Antip clipi, neînţelegînd ce vrea să spună. 

— Nu mă năimesc şi basta! rosti Reabov tare, 
tăios. N-am nevoie nici de cinstea matale şi nici de 
iertarea matale. N-am fost niciodată şi n-am să fiu 
tilhar, să jupoi încă şapte piei pentru luntrile şi pen- 
tru parîmăria dobîndită tot cu sudoarea pescarilor. 
Sînt stăpîn pe capul meu şi tovarăş cu mine însumi... 

Antip se ridică în picioare, încleștă pumnul şi în- 
cepu să-i strige  cîrmaciului sudalme grele. Semi- 
sadov şi moş Feodor îl înșfăcară de umeri şi-l tirîră 
din preajma lui Reabov. Acesta îl privi netulburat, 
apoi se întoarse domol şi coborî pe țărm. Antip îl îm- 
împroşcă din urmă cu măscări scîrbavnice, dar cîr- 
maciul nici nu întoarse măcar capul. 

— Eu — tilhar? întrebă Antip încrincenat de mì- 
nie. Eu ? Alei ! Eu îl iert iar el să-mi strige asemenea 
vorbe de ocară? Ei bine, mişelule, lotrule, opinca- 
rule, ai să mă ţii tu minte... y 

Pescarii tăceau, schimbînd priviri şi zîmbind în 
bărbi. Spre seară, Antip își ieși cu totul din fire. Bă- 
tea din picior la pescari şi răcnea că le înmoaie el 
cerbicia la toţi, mieluşei o să-i facă, să nu cuteze să 
iasă din vorba lui, că însuşi țarul îl are la inimă şi 
acum o să ajungă atit de sus, că or să rămînă toţi 
cu gurile căscate, Moș Feodor încercă să-l potolească, 
dar Antip îi dădu un picior. Atunci Semisadov spuse, 
oftînd : 

— Du-te, Antip, culcă-te şi te odihneşte. Te-ai îm- 
bătat şi faci gălăgie. lar tu, faţă de Ivan Savvatee- 
vici, eşti o nimica toată... Du-te, du-te, că aliminte- 
rea aş putea să-mi ies din sărite... 

In amurg, moș Feodor, Semisadov şi Reabov se 
strînseră în cămara jilavă a ţarului, aprinseră lumî- 
narea şi se apucară să cerceteze hărţile şi hiîrtiile cu 
drumurile pe mare, lăsate de spaniolul del Robles. 
Ţinînd neîndemânatic în degete pana de giscă, Rea- 
bov o muie în cerneală, chibzui, şi trase o linie groasă 
acolo unde trebuia într-adevăr să fie țărmul Leinii. 

— Ia uite-l cum se încumetă ! grăi moș Feodor. 

— S-a umblat şi s-a răsumblat pe aici! răspunse 
Reabov şi, scoţind vîrful limbii, îndreptă grijuliu ti- 
nia, dar de pe pană picură un strop de cerneală și 
se imprăştie pe hartă. 

Moş Feodor rise ; rîse şi Semisadov ; înciudai, Rea- 
bov aruncă pana cît colo. Moş Feodor trase spre sine 
o altă hartă — strimtoarea Belmoriei — şi spuse că 
de cîte ori fusese pe acolo, niciodată nu întîlnise în 
strîmtoare gheaţă pe întinderi mari şi nici fără vînt 
nu i se întîmplase să rămînă. Semisadov nu era de 
aceeaşi părere și moş Feodor se burzului : 

— Eşti cu caşul la gură și-mi vorbeşti împotrivă. 
la te uită ce isteţ e! 

Sus pe punte răsunară paşi ; cineva cobora repede 
scara. Pescarii întoarseră capetele — Ievlev stătea în 
uşă, vesel, cu ochi senini. Se apropie încet de masă, 
se aşeză, privi hărţile, busola și cătă iscoditor în ochii 
lui Reabov... 

— Parcă aţi fi cu adevărat nişte corăbieri învă- 
tați. Ce vorbeaţi ? 

— Multe şi mărunte, — răspunse Reabov. Ne-am 
săturat de somn şi iacă, pălăvrăgeain. 

levlev deschise sipetul care se afla în cămara ta- 
rului şi scoase cartea învelită în cîrpă, pe care Rea- 
bov o luase de la văduva lui moş Moki. 

— Ce faci cu ea? întrebă cîrmaciul. 

— O cere măria sa! 

Reabov rîse și îşi netezi barba : 

— Lui Petru Alexeevici îi place marea noastră. Îi 
răsuilă în faţă... 

— Adică cum răsuilă ? întrebă Ievlev. 

— lac-aşa, Silvestr Petrovici,  răsullă, te îmbie, 
adică te cheamă. Vino, zice, om al mării, nu vezi, e 
vremea, o să-ţi fie urît fără mine... 

Faţa cîrmaciului se posomori, se aspri: 

— O auzi ? urmă el. Își face de cap astăzi. 

În scîrțiitul tărăgănat, pereţii corăbioarei se frecau 
de grinzile arsanalei. Silvestr Petrovici auzi limpede 
vuietul asurzitor al valurilor. 

— O auzi? 

Silvestr Petrovici dădu din cap. 

— Te minii pe ea cînd te prinde furtuna în drum, 
te chinuieşti cu ea, dar te îmbie, blestemata ! vorbi 
din nou Reabov. Cîte unul, un oarecare, n-o simte! 
O ascultă şi pleacă. Dar altul — vai, n-o mai poate 
părăsi ! lată, mă uit şi la dumneata — te îmbie şi pe 
dumneata, nu? Așa-i ? 

Rîse zgomotos : 

— O să vă vină greu, dragii mei, să vă obişnuiţi. 
De mic copil e mai uşor, dar cînd ai ajuns om în 
toată firea — e mai greu. Noi toţi de aici o cunoaş- 

tem din fragedă copilărie, iar dumneavoastră uite, 
aţi ajuns bărbaţi, dar în mare ieşiţi pentru întiia oară. 

— O să se obișnuiască ! spuse moş Feodor. Am cu- 
noscut pe unul — avea vreo douăzeci de ani cînd a 
văzut pentru întîia oară marea, era din Vologda. 
N-are a face, şi astăzi umblă pe mare... Fireşte, nu-i 
un luntraș grozav, umblă ca supraveghetor, n-a ajuns 
mai departe. Nu-i prost, da-i fricos... 

Silvestr Petrovici zîmbea, ascultind în tăcere. Apoi 
răsfoi cartea şi spuse îneîndurat: 

— Bunicii voştri au umblat pe mare, părinţii au 
umblat şi ei, voi toată viața v-o petreceţi pe mare. 
Aţi moştenit din tată în fiu cartea după care se umblă 
pe ape. Noi, fraţilor, trebuie să adunăm la un loc 
toate călătoriile pe mare, toate hărţile, toate însem- 
nările făcute de ruşii care au trudit pe mări. O să 
scriem împreună o carte, ca să avem la îndemină tot 
ce ne trebuie pentru corăbieria pe apele astea... 

— Ai să ne înveţi pe noi? întrebă moş Feodor. 

— Să vă învăţ? se miră levlev și clătină îngîn- 
durat din cap. Nu, moşule, n-am căderea să vă în- 
văţ. Eu cunosc prea puţine lucruri, iar ceea ce ştiu 
n-am cui da. Cînd am să cunosc mai multe, poate 
c-o să vă fie şi vouă de folos, dar astăzi n-o să vă 
învăţ eu pe voi, ci voi pe mine. Da. Şi nici nu poate 
fi cineva corăbier adevărat fără deprinderea pe care 
o aveți voi. Pentru asta am să învăţ de la voi măies- 
tria voastră şi poate că am să vă fiu şi eu folositor 
cîndva. Mă luaţi ucenic ? 

— Ca păunaș de mare ? spuse Reabov zîmbind larg. 
Ce facem, unchiule, îl luăm ? 

— Hai să-l luăm! se învoi mărinimos moş Feodor. 
Numai cä, Silvestr Petrovici, n-o să te mînii dacă 
uneori ai să fii scuturat niţel. La noi una şi cu una 
fac două: se năpusteşte torokul, nu-i vreme de toc- 
mală, la o zulă poți s-o iei după ceafă ori altundeva 
dacă nu te mişti repede... 

— N-o să mă miînii! 

Rămaseră pe punte, ascultind marea. Ridicînd de- 
getul bătătorit şi strimb, moş Feodor spuse povăţuitor : 

— Nu zace nemișcată, ci trăieşte, nu e moartă cum 
ar fi, să zicem, o piatră bătrînă, ci-i vie, aşa ca noi, 
oamenii. De aceea se şi spune de ca ca despre em, 
că răsuflă. Noi — oamenii lui Dumnezeu, trăim re- 
pede, ne grăbim, răsuflăm pripit, de aceea şi viaţa 
noastră e scurtă. Dar marea e veşnică şi răsujlă 
domol. lacă ce piept voinic are marea — oriunde 
ţi-ai arunca ochii, i-l vezi. Şi cînd incepe pieptul mă- 
rii să răsuile, noi spunem — vine apa. Aşa-i, Ivan 
Savvateevici ? 

Rsabov dădu din cap în tăcere. Chipul lui, în adum- 
brirea nopţii albe, părea podidii de mîhnire... 

— Se ridică pieptul mării — vorbea mai departe 
moş Feodor — răsuflă şi umple rîurile cu răsuflarea 
sa. lar după ce umple rîurile, marea parcă se opreşte. 
Atunci noi spunem : „A rămas pe gînduri Alba, a ră- 
mas pe ginduri, se odihneşte...“ Şi după ce s-a odihnit, 
se scutură marea noastră... 

— Acesta e fluxul şi refluxul, — zise levlev. Asta 
o ştiu. Se petrece de două ori pe zi, două ape mari și 
două mici, nu-i aşa ?... Ei, am plecat, e vremea, Pe- 
tru Alexeevici așteaptă cartea. 

Puse piciorul pe scara scîrțiietoare, se întoarse şi 
adăugă : 

— O să mai stăm noi de vorbă despre multe al- 
tele domnilor corăbieri... 

— Să stăm, firește! — răspunse Reabov — de ce 
să nu stăm! Să-i adunăm pe bătrîni cînd au răgaz, 
ei ne-or povesti multe: ne-or povesti cum trebuie să 
plutești cînd sînt gheţuri, ce fel de ape mari şi ape 
mici sînt în strimtoare și ce fel de viltori îs la stînci... 
Dacă-i adevărat că vă îmbie marea, domnilor coră- 
bieri, dacă aveţi credinţa că ea răsuflă, o să trageţi 
mult folos de la bătrînii noştri... 

Ievlev plecă spre mănăstire ; del Robles se ivi pe 
punte și-i chemă pe ruși să joace zaruri cu el. 

— Eu nu joc! — îi şopti Reabov lui Semisadov 

— am jucat cu el nu de mult, costă cam scump jo- 
cul... 

Şi cobori pe țărm să se plimbe. Moş Feodor pășea 
pe lîngă el și se văieta că-l dor picioarele. Apoi, of- 
tînd, se plînse: 

— Da, pe pămint tare nu pot sta, Vaniuşa. E vre- 
mea să mă urc pe cuptor, dar nu mă îndur: răsuflă 
ea, marea, te cheamă... 


S-ar putea cînta şi-un cîntec din vremea 
rea, dar aşa fel ca să nu atingi urechea 
cuiva. 


Proverb 


CAPITOLUL NOUĂ 


1. PE ŞANȚURI, IN COLIBA DE PAZĂ 


Maiorul James nu se mai gîndea la Krikov — era 
încredințat că fostul porucic tot căprar o să moară. 
lar pe căprar n-ai de ce să-l bagi în seamă. Căpra- 
rul este mai aproape de ostaşii de rînd decît de ofi- 
teri... 

Afanasi Petrovici era mai mare peste trei vameși 
şi peste coliba de pază de pe șanțurile de la gura 
Dvinei, care veghea ca orașul să nu fie lovit pe neaş- 
teptate de vreo oaste vrăjmaşă. În Arhanghelsk ni- 
meni nu se ferea de tot felul de oameni de arme pră- 
dalnici însă aşa fusese orinduit din vechime: şan- 
turi; pe şanţuri, colibă ; lîngă colibă, vameșşii ; peste 
ei, căprarul. 

Vremea zbura pe nesimţite. Caraulele se îndeletni- 
ceau fiecare cu cite o meserie. Unul Sergunkov — un 
tînăr tăcut şi blind — era dulgher. Lucruşoarele meş- 
terite de el le lua bătrina lui mamă şi le vindea la 
oraş, în bazar. Altul, Alexei, mai vîrstnic, împletea cu 
măiestrie năvoade pentru pescari, le vindea şi astfel 
și-i hrănea pe ai săi — destul de mulţi. Al treilea — 
Evdokim Prokopiev — cioplitor în os, din Holmogori, 
făurea cu măiestrie tot felul de lucruşoare — nu stă- 
tea nici o clipă şi pe ce punea mîna totul îi ieşea 
bine: se apuca să lucreze cu cuțitul vase de lemn, 
le privea încîntat, clătinînd din cap, şi le trimitea la 
vînzare ; pe banii ciştigaţi cumpăra sîrmă scumpă 
adusă din străinătate şi se apuca s-o lucreze pe cuj- 
niţă. Povestea că văzuse un lănțişor cu încuietori : să 
încerc, poate izbutesc să-mi fac şi eu unul, şi nu mai 
prost. După ce făcea un lănţișor de toată frumusețea, 
clătina din cap: 

— L-am îăcut strîmb. Trage spre pămînt. N-are 
avînt |! 

— Ce fel de avînt îi mai trebuie ? 

— D-apoi acela pe care i-l dau mujicii din Solivi- 
cegod. La ei iese mai frumos... 

Uita de lanţ şi îmcepea să dăltuiască patul unei 
Flinte, o pafta, sau niște fluiere de lut. După ce se 
plictisea de ele, se gîndea ce se gîndea şi se apuca să 
smălţuiască sau să lucreze în filigran, apoi iarăşi se 
întorcea la lemn — cioplea o sobniţă în chip de rață. 

— Cum vine asta, Evdokim Axenovici, iar te-ai în- 
tors de unde ai plecat ? se întîmpla să-l întrebe Afa- 
nasi Petrovici. 

— D-apoi iaca, am născocit alt izvod. L-am ticluit 
cînd dăltuiam patul puştii, dar acolo n-ai loc. Aici nu- 
mai bine se potriveşte... 

Uneori cîntau în trei. Al patrulea stătea de pază 
în foişor — pîndea dacă nu se zărește vreo corabie. 
Cum începea Prokopiev, cu o înfățișare amărită, Ser- 
pumkov îndată îi ținea  isonul. Fără Sergunkov nu 
mergea de loc. Deasupra Dvinei, la gurile ei ţipau pes- 

cărușii, şuiera vintul dinspre mare, fără opreliști, 
slobod, şi uneori îşi lua sborul, ameninţător, un cîn- 
tec. Dacă în zare se ivea vreo corabie, ostaşul din fo- 
işor bătea în fier şi striga în țeavă: 

— Văd o pînză, domnule căprar ! 

Krîkov urca repede sus, lua ocheana şi se uita cu 
luare-aminte. 

— O corabie. Steagul niederlandez — al ţărilor de 
jos. Vine să facă neguţătorie spre folosul domnului 
maior. 

Şi iarăşi îngînau cîntarea, văzîndu-şi fiecare de 
treaba sa. 

Afanasi Petrovici se îndeletnicea tot mai stăruitor 
cu cioplitul în os. Acum avea toate sculele trebuin- 
cioase unui adevărat meşter, avea destul os de 
morsă, avea vopsele pentru colorat osul, avea cu ce 
să-l albească. Lucrul îl alina — cu dăltiţa şi cu sula în 
mîini, murmura cîntări, se mai înveselea, privirea i 
se însenina şi parcă-şi uita de durerea lui. 

Uitîndu-se cum lucrează căprarul Kriîkov. Evdokiimm 
Axenovici ofta : 

— Ai dar de la atotputernicul, dar nu faci bine ce 
faci, Afanasi Petrovici. Îl bucuri pe necuratul. Mo- 
miile matale sînt rele la chip. De-ai ciopli o icoană 
şi nişte sfinți, care să meargă pe ea la deal, în sus, 
încetişor, uşurel, întru toată frumuseţea, cu cunună 
dumnezeiască pe creştet... 

— Cunună ? zîmbea Krîkov. 

— Cunună ! Afanasi Petrovici. 

— Da” ce luceşte la tine acolo ? 

Prokopiev tăcea. 

— Nici tu, Evdokim Axenovici, nu faci aşa ceva 
— spunea Krîkov — așa că mici pe mine nu mă în- 
văţa ! Eu, frate, îs trecut prin ciur și prin dîrmon : 
ţi-am văzut astăzi cununile... 

Totuşi, o dată hotărî să cioplească un sfînt: a cio- 
plit cît a cioplit, a căscat cît a căscat, dar sfîntul nu 
i-a ieşit bine. Bărbuţa era ca a lui moș Feodor şi n-avea 

nici un pic de cuvioşie, aşa cum era, cu cămaşa lui 
de cânepă... 

— Afanasi Petrovici, ar fi trebuit să-l îmbraci mai 
acălării — îl sfătui Prokopiev — o cămaşă ca lu- 
mea, pe căpşor o scufă de călugăr — doar îi schim- 
nic, omul lui Dumnezeu, ţine posturile... 

Kriîkov rîse : 

— Vorba ceea: de dulce, de nedulce, noi să fim 
sănătoşi, a grăit motanul Evstali, călugărindu-se, şi 
îmbrăcînd veşmîntul călugăresc a ronţăil un soricel... 

Siîntul n-a ieşit cum trebuie. Krîkov l-a preschim- 
bat într-un pescar, într-un unchiaş pomor. Unchiaşul 
îi izbuti, şi încă atît de bine, încît vameşii tot ples- 
căiau şi clătinau din cap. După pescar, începu să dăl- 
tuiască un hamal de pe Dvina. Intr-o zi, cînd lucrul 
era pe sfirşite, în colibă intrară Molcean, Vatajnikov 
și Efim Gridnev. 

Evdokim Axenovici puse la fiert peşte proaspăt, 
prins în ziua aceea şi făcu o ciorbă straşnică. Apoi 
trecu din mînă în mînă un clondir de rachiu. 

După ciorbă, Prokopiev începu să cînle : 


Hei necaz, necazule firtate ! 

Cu necazul nu ştii de tristețe. 

Hei, s-a-ncins necazul c-un curmei, 
Tot curmei trainic de tei... 

De necaz fugit-am în pădure, 

Dară el mi-a luat-o înainte. 

De necaz m-am dus cu zor la praznic, 
Dară el stătea acolo, paznic. 

De necaz m-am dus la crișmă iute, 
PDară el îmi şi golise-o bute... 

Hei necaz, necazule firtate ! 


Văpăile focului, jucînd în adumbrirea sură a moptii, 
licăreau ciudat pe feţele hărboase ale lui Molcean, 
Vatajnikov şi Gridnev, aruncau lumini şi umbre fu- 
gare asupra lui Prokopiev care cînta, şi asupra în- 
gînduratului Sergunkov. Afanasi Petrovici îi văzu de- 
odată pe tuscinci atît de vînjoşi, atît de voinici, în- 

cît se gîndi: „Dacă ai lupta la război cot la cot cu 
ei, n-ai pieri ! Nu, n-ai pieri !“ 

Cîniară îndelung. Apoi, Efim le spuse o veste: 

— Se aude că diacul Gusey — m-ar mai vedea lu- 
mina zilei — a mai născocit ceva: să ia de la pes- 
cari vîslitul altfel ca înainte. Cînd pescarul vine de 
pe mare şi se apropie de țărm, să i se ia vama de tra- 
gere la mal sau la arsana. Cînd pleci în mare, să-i 
plăteşti de fiecare luntre pentru plecare sau pentru 
pescuit. lar pentru vâslit să rămînă asa cum a fost... 

Sergunkov oftă şi clătină din cap : 

— Da’ parcă obştea o să dea? 

— Obştea-i numai cu numele obşte! — spuse Mol- 
cean sfărîmînd tăciunii cu băţul. Obştea! Cind îm- 
part între «i gotcanii şi girinele — atunci da — e 
obşte ! Dar cînd li se ia pielea de pe ei atunci numai 
obşte nu e... 

— Ei, ei, — Îl luă la zor Prokopiev. Tu nu cunoşti 
ca lumea părţile astea ale noastre. La noi obştea e 
mare lucru. Cînd se întovărăşesc — du-te de-i des- 
parte, încearcă ! De cînd lumea împreună dezgroapă 
buturugile, împreună leorpăie ciorbă din acelaşi blid 
— cîte şi cîte cimotii ? Asta, frate, nu-i chiar așa 
de lesne! Is oameni isteţi, n-avea grijă, nu pălă- 
vrăgesc ce nu trebuie. 

— Aici la voi sînt fel şi fel de oameni ! spuse Efim. 

— Care fel şi fel ? 

— Iaca aşa, oameni de tot soiul. Deunăzi, am fost 
la iarmaroc să tragem luntrile la edec — şi acolo cîtă 
omenire n-am văzut! Pravoslavnici din toată Rusia. 
Şi pribegi nu eram numai noi : am numărat mulți oa- 
meni slobozi pe care necazul i-a aruncat la drumul 
mare să jefuiască, să prade, ca să aibă ce minca. Dar 
mai mulţi decît toţi îs fugarii de pe ogoare, de la tru- 
da istovitoare pentru boieri... 

Vorbiră despre toate — despre dările cumplit de 
grele, despre noile lucrări de corăbii, despre zvonul 
că au să fie aduşi cu sila acolo oameni din aşezările 
învecinate, dar că s-ar putea să fie aduși şi de mai 

departe. Prin oraş umblau şi alte zvonuri, unul mai 
neliniştitor decît altul. Kuzneţ aflase de undeva că se 
aşteaptă de pe mare o corabie durată în ţări străine 
şi că or să vină multe asemenea corăbii, că oamenilor 
de pe acele corăbii o să li se ceară să treacă la cre- 
dinţa păgînă, să se roage la nişte cioturi de lemn, 
să-şi radă cu cuțitul mutrele... 

—  Îndrugă nerozii Kuzneţ al tau, — spuse deodată 
Krîkov lui Molcean. Sporovăieşte verzi şi uscate iar 
voi vă plecaţi urechea... 

Prokopiev mai aruncă vreascuri pe foc, se uită la 
ele pînă ce le cuprinse flăcările şi vorbi uitîindu-se la 
văpăi a i „să 

— Să durezi corăbii mari este o treabă bună. De ce 
să fii îndărătnic ? Eu, câţi ani mi-am petrecut pe ṣan- 
turi, se tot întîmpla să mă gîndesc : pomorii noştri îs 
oameni îndrăzneţi, luntrite noastre sînt tari, uşoare, 
umblă în ţări străine, dar corăbii nu prea avem. La 
noi vin sub steagurile lor şi nemți, şi englezi, şi olan- 
dezi — mărfurile noastre îs la cheremul lor iar moi 
nu ne ducem să neguţătorim la ei. Nu, fraților, coră- 
biile sînt lucru de preț. Numai că, iaca, o să ne fie 
greu cînd ne-or mina în dulgherii, asta-i drept... Da” 
ce să mai cobim... 

Şi începu să cînte : 

După dealul cel înalt 
Plinge-o mîndră fată. 
E Rusoaică, roaba, 
Plinge zbuciumată... 


Sergunkov îl sprijini -ndată : 
La Rusoaica mindră, 
La roabă, veniră 
Panul şi tătarul, 
Fata-mi veseliră... 


Isprăvind cântarea despre roabă, Krikov spuse, in- 
gîndurat : 

— Îndrugă palavre Kuzneţ al tău, baliverne. Oare 
corăbiile de război nu-s o treabă bună ? De-am fi avut 

noi aici corăbii şi fregate cu tunuri, cu culevrine, cu 
oameni pentru luptă pe punte, am fi trăit altfel. Ne- 
guţătorii şi sstrăinii care aduc pe ascuns mărfuri s-ar 
mai fi domolit. Cu ursul să te ai bine, dar să porți 
secure cu tine. Îi cunosc eu pe ei, diavolii — umblă, 
iscodesc, adulmecă : pentru ce să plătească vama cînd 
putem să fim luaţi cu mîna goală? Cintaţi despre 
roabă dar nu vă vedeţi binele... 

— Naiba să le ia de corăbii! grăi Molcean rîzînd. 
Ori aşa ori aşa, totuna-i, capul nostru tot în laţ îi. 
“Ce să ne mai gindim la ce-i străin... 

Ghionti pe Vatajnikov în coastă și-i şopti ceva. 
Vatajnikov se întinse amarnic, de-i trosniră încheie- 
turile, şi întrebă : 

— Oare? 

— Hai, dă-i drumul! îl îmboldi Efim Grindev. Sînt 
băieţi de-ai noştri, să asculte şi ei... 

Vatajnikov ridică din umeri şi începu încetişor, cu 
fereală : 

Hei, în tirg la cel Kazan 
Căzăcimea petrecea. 
Căzăcimea petrecea 

Şi hatman își alegea. 
Alegeau, măre, hatman 
Pe Razin, Razin Stepan... 


Krikov înălță capul şi se uită neliniștit la Molcean. 
Acesta îşi netezea barba; ochii îi sticleau la lumina 
focului. Prokopiev asculta cu capul strîns între miini, 
ofta, apoi la jumătatea cîntării tinu isonul şi el. In- 
cepu să cînte şi Sergunkov. „Cunosc cîntarea asta — 
gîndi Krîkov. la-n te uită — o cunosc! Dar cît am 
fost porucie — n-am auzit-o. Sau poate n-am ştiut că 
ei o cunosc !“ 

Purtaţi dar de-un vint poznaş 
La Macarie hai ceată. 

La Macarie hai ceată. 

Să cunoaştem ăst oraş ! 
Altfel, nimeni n-o să vie 

Ca oaspete să mi-l fie... 


2. URGIE PESTE URGIE 


In fiecare zi meșterul-luntraş Timofei Kocinev ko- 
tăra să pľece cu Ivan Kononovici la Lodma să se le- 
cuiască, să se întremeze, şi în fiecare zi se ruga, în- 
chinîndu-se, să mai zăbovească o leacă la băbuţa Ev- 
doha, să mai aştepte un picuşor — doar trebuia să 
afle cum mersese corăbioara la drum lung... 

— Da’ ce — o singură corabie ai durat tu ? întreba 
Ivan Kononovici. 

Kocinev tăcea. 

Ivan Kononovici citea cărți groase cu scoarțe de 
piele, cu paftale meşteşupgite, cînla psalmi cu glas 
înalt, arunca firimituri păsărelelor, stătea de vorbă, 
înlelung, cu Taisia şi cu băbuţa Evdoha. Taisia îl 
asculta pe meşterui-corăbier şi se gîndea la ale sale, 
cu genele ei lungi, parcă totdeauna umede, coborite 
peste ochii sclipitori. lar o dată răspunse pe neaştep- 
tate, dar aşa fel încât lui Ivan Kononovici începură 
să-i tremure mîinile : 

— Tot speriaţi şi speriaţi omul cu Dumnezeu, dar 
pentru ce? lată, soarele străluceşte, Dvina curge, 
uite, o mamă a trecut cu copilaşul ei — ce frumos e 
totul ! Iar dumneata zici că Dumnezeu e rău, e asu- 


pritor — după dumneata trebuie să te temi de el. 
De ce spui aşa, Ivan Kononovici ? 
Și zîmbi. 


Aştepta şi ea împreună cu Kocinev corăbioara ţa- 
rului. Taisia îl dorea pe cîrmaci, iar meşterul pe 
odrasla lui. Povestea cumpănit Taisiei cîte corăbii a 
durat, cum au fost, cum a lăsat-o în apă pe cea din- 
tii, pe a doua. Ea asculta în tăcere şi se uita în zare, 
unde trebuia să se ivească corabia împărătească... 

— Am făuril vase şi pentru străini;  neguţătorii 
norvegieni umblă şi acum pe luntrile noastre, — po- 

vestea Timofei. Astăzi Nicols şi John umblă cu nasul 
pe sus, dar odinioară bunicii şi părinţii noştri lucrau 
pentru ei luntri bune, corăbii zdravene cu trei punți 
pentru drumuri lungi pe mare... 

În vreme ce tăifăsuiau în aşteptarea cinei, veniră 
Aghei, Egorka şi Cerniţin care aduseră vestea unei 
noi urgii: nu de mult a venit starostele de la gurile 
Dvinei să ceară dările — pe bucate, pe cărăuşia mică 
şi pe cărăuşia mare, pentru călău, pentru clădirea ora- 
şului — de unde să dai? lar în dimineaţa aceea a 
umblat prin Arhanghelsk un călăreț sirigind orăşeni- 
lor şi neguțătorilor o nouă poruncă: să ducă darea 
pe bucate la dulgheriile de corăbii ale ţarului ; care 
din ei nu va veni singur, cu acela vorba va fi scurtă. 
Neguţătorii urlă, oamenii nevoiaşi se 'scarpină la 
ceată. Diacului Gusev i-a dat prin gînd să smulgă de 
la pescari şi darea pentru  vîslit, şi pentru fiecare 
pînză, pentru fiecare vîslă, pentru plecare, pentru so- 
sire şi cîte altele... 

— Ce i-a apucat? întrebă Aghei. O să le rămînă 


în gît! 
— Dar lucrările de corăbii ? aminti încruntat Ko- 
cinev. lacă, au dus mujici la duleherii — cu ce să-i 


hrăneşti ? Și apoi de fiecare mujic e cîte un hoţ iar 
peste acel hoţ e un tîlhar, iar peste tilhar — e boierul. 
Treabă limpede. 

— Corăbii, una-două — şi pata socoteala! rosii 
Aghei. 

— Şi una pe cheltuiala lui Bajenin, — spuse Ivan 
Kononovirci. 

— Dar dulgheriile ? Dar palatul ţarului ? Dar tra- 
gerile cu tunurile ? 

Aghei se încrunlă môînios : 

— Veneticii au prăpădit oraşul, străjerilor călări 
nu li s-a plătit de atîta vreme, vameşii nu şi-au pri- 
mii simbria de la ţar de mai bine de un an, cu oștenii 
îi chiu şi vai, cer crăpelniţă... 

Ivan Kononovici făgădui cu răutate : 

— Şi încă ce-o să mai urlăm, ce-o să mai jucăm 
după cum ni se cîntă! Uite, se aude că vine din 
Olanda o corabie nouă cu patruzeci de tunuri — şi 
aceia va trebui plătită. Pe ea sînt străini — ei n-or 
să aştepte, s-or supăra şi s-or întoarce de unde au 
venit... 

Stătură de vorbă îndelung, pînă la al doilea cîntat 
al cocoşilor. Totul ieşea rău. Timofei Kocinev vorbea 
mai puţin decît ceilalţi : se uita în tavan, cugeta, visa. 
Ce corabie o veni din Olanda ? Şi cine o fi durat-o 
acolo ? Cum or face ei acum chila? Cum or aşeza 
tunurile pe punți ? 


3. VORBE DE TAINĂ 


Tîrziu, noaptea, oaspeţii bătură în uşă după cum 
fusese înțelegerea. Des Fontaines înălță capul de pe 
„Cronica Ericilor“, pe care o citea, puse pipa pe mar- 
ginea mesii şi luînd pumnalul în mînă se duse să 
deschidă. Cîinii lătrau îndîrjiţi în curte. Pe cerul al- 
bastru alergau nori zdrenţuiţi. Deschizînd zgomotos 
ferestruia din poartă, medicul recunoscu pe Jan Uurk- 
waard şi pe spaniolul del Robles. 

Aceştia intrară tăcuţi în casă. Jan Uurkwaard în- 
cepu să-și încălzească mîinile lîngă cămin, iar del 
Robles se aşeză în fotoliu. Des Fontaines puse pe 
masă caseta cu tutun şi o sticlă cu lichior. Spaniolul 
se apucă să răsfoiască filele cronicii. Semnul bro- 
dat arăta pagina la care se oprise medicul : una din 
luptele de odinioară dintre suedezi şi ruşi, pe Neva. 

— Ei? întrebă des Fontaines. 

Spaniolul închise cartea. 

— Toate astea nu merită nici cît o ceapă degerată ! 
răspunse del Robles.  Dumneata ai sărit peste cal, 
23 — Tînăra Rusie, vol. I 

heer prim-locotenent. Flota lor «este o chestiune de 
viitor, de viitor foarte îndepărtat. Deocamdată toi ce 
vezi aici nu e decît o joacă de copii. Da, ei se joacă 
cu însufleţire, dar aceasta e numai o joacă şi nimic 
alceva... 

Des Fontaines se uită la spaniol, fără să «lipească, 
cu o căutătură tăioasă. Spaniolul se simţea stinghe- 
rit. Del Robles se pheboşă urmînd şi mai veninos : 

— Nu trebuia să merg cu ei, asta este. Hărțile 
noastre nu fac doi bani. Moscovitenii n-au avut ne- 
voie de mine de la început. La mănăstirea Pertomin- 
skaia ţarul mici mu m-a băgat în seamă. lar pescarii 
îşi băteau joc de mine... 

— Va să zică, se descurcau singuri cu corăbioara 
lor? — întrebă medicul, cu glas surd. 

— Da, heer, singuri. 

— Prin urmare ei au oameni care cunosc marea ? 

Uurkwaard răspunse iritat : 

— Şi ce-i cu asta, heer prim-locotenent ? Ei pot 
avea mulţi asemenea oameni, dar corăbii de război 
nu vor 'avea atit de curînd. 

— Corăbiile le fac oamenii ! se oțärî des Fontaines. 

— Ei n-au aceşti oameni. 

— Ei au aceşti oameni, heer căpitan. Ei au mulţi 
oameni de acest fel. 

— Nu înţeleg la ce bun toată vorbăria asta ! vorbi 
enervat Jan Uurkwaard. De fiecare dată ne învîrtim 
în jurul unuia şi aceluiaşi lucru ! Pentru ce? 

— Pentru ca informaţiunile dumitale, heer căpitan, 
să nu se bată cap în cap cu scrisorile mele. Mulţi 
dintre cei care au venit din Moscovia, cînd se întorc 
în Suedia, povestesc ceea ce doresc ai noştri să audă 
de la ei. Cei din Suedia s-au obişnuit cu zăngănitul 
victorios al armelor. Soarta ne-a fost favorabilă. Vic- 
toria asupra lui Breitenfeld ne-a înălţat la rangul 
de mare putere. Noi stăpinim gurile tuturor apelor 
din Germania; o mare parte din litoralul Balticei 

este posesiunea coroanei. Brema şi Werden, partea 
răsăriteană şi apuseană a Pomeraniei, Tronheim, 
Bornholm, Sconia, ne aparţin nouă. Se înțelege că e 
greu în asemenea vremuri să te gîndești la viitor. 
Nu mai putem tărăgăna lucrurile, heer căpitan, as- 
ta-i părerea mea. 

— Ce să tărăpgănăm 2? întrebă Uurkwaard. 

— Expediția care va încununa de glorie coroana. 
Arhanghelskul trebuie ars pînă în temelie. Meşterii 
corăbieri trebuie spînzuraţi toţi pînă la unul, pentru 
ca ruşii să nu mai viseze ła corăbii. Ieşirea la Marea 
Albă se află sub stăpînirea coroanei suedeze. Am 
scris de două ori despre acest lucru şi ştiu că am 
adepţi, acolo, la Stockholm. Nu sînt mulţi, totuşi 
sînt. Viitorul Suediei depinde de ce vom face noi aici. 
Încă puţin şi va fi prea tîrziu. Ieşirea la Baltică se 
află în mîinile noastre, pentru ce să le deschidem 
pofta cu apele de aici? Stepele — acolo e locul lor. 
Să gonească acolo pe caii lor şi să tragă din arcuri. 
Marea este a suedezilor şi a nimănui altcuiva... 

Uurkward se apropie de masă, îşi turnă lichior, 
trase o duşcă şi plescăi din limbă : bun lichior ! Spa- 
niolul şedea nemișcat în fotoliu, cu picioarele întinse 
spre foc, cu ochii întredeschişi. Ii era somn. Parte din 
vorbele pe care le spusese des. Fontaines, nu le înţe- 
legea. Restul era limpede — să vină, să jejuiască, să 
ardă. Dar nu-i prea. uşor să faci lucrul acesta. 

— Cu fiecare zi, heer prim-locotenent, domnia-ta 
te aprinzi tot mai mult, — spuse Uurkwaard. Expe- 
diţia la Arhanghelsk înseamnă război. Războiul cu 
moscovitenii nu-i un lucru atît de simplu, cum ar 
putea să pară... 

— Acum ori niciodată ! spuse cu hotărîre des Fon- 
taines. Cine ştie ce ne va aduce anul viitor ? Ei n-au 
uitat Iam, Koporie, Oreșek, Ivangorod. Nu se pot îm- 
păca cu gindul că m-au ieşire la Baltică. 

Uurkwaard rîse : 

— Se vor împăca ! 

Des Fontaines întoarse capul. N-avea nici un sens 
să mai vorbească cu Uurkwaard. Acest ofițer gras 
şi încrezut, care se îmbracă oricînd, cu plăcere, în 
haine de neguţător şi uită totul de dragul învîrtelilor 
sale, nu pricepe nimic. Încruntat, ţuguindu-şi buzele 
subțiri, des Fontaines tăcea privind focul din cămin. 
Apoi îl întrebă pe spaniol: 

— Ţarul rus a arătat interes faţă de șantierele de 
pe insula Solovki ? 

Del Robles căscă gura şi răspunse plictisit : 

— A stat zile întregi pe şantiere. 

— De ce s-a mai interesat ? 

— De multe, pe cît am putut să văd, dar mai mult 
ca orice îl interesa construcţia de corăbii, heer prim- 
locotenent. 

— Vorbea de multe ori cu pescarii ? 

— A petrecut cu ei zile întregi pe puntea corăbioarei 
sale, în Marea Albă. Aceştia îi povesteau lui şi tineri- 
lor din suita lui cum trebuie să se facă navigația în 
apele de aici şi nu numai în cele de aici, dar şi pe 
ocean. La mănăstire, pe insulele Solovki, i s-au adus 
nişte instrucţiuni vechi de pilotaj scrise pe lemn, pe 
coajă de mesteacăn... 

Des Fontaines se uita tàcut la spaniol. 

— Asta-i prost, foarte prost! spuse el în sfîrşit. Fa- 
rul Petru va recruta aici voluntari pentru viitoarea sa 
flotă. Cu cît vor fi mai mulţi localnici pe corăbiile 
lui, cu atît va fi mai rău pentru noi. Ar trebui ca 
domnia-ta, heer căpitan, să-l sfătuieşti pe Apraxin 
și pe ceilalţi tineri dim anturajul ţarului, să-şi anga- 
jeze din străinătate echipajele pentru. viitoarele lor 
corăbii. Cu cît vor fi mai mulţi străini, cu atit va 
îi mai bine... 

— Dar mercenarii ar putea să fie credincioşi mos- 
covitenilor... 

— Asta nu se prea întîmplă ! răspunse îngîndurai 
des Fontaines. Nu prea, heer căpitan... 

După ce îşi petrecu musafirii, des Fontaines privi 
îndelung jarul care se stingea în cămin. Faţa lui nu 
exprima nimic în afară de oboseală. Apoi' deschise 
„Cronica Ericilor“ şi începu să citească de la mijloc : 


„„Se-ngrijeau să aibă tot corăbii iuți 
Şi saci cu bănet. 
Au plătit la oameni 
Ca să-și lese vatra şi să plece, 
Făr'să ştie unul de se mai întoarce... 


4. NEGUȚĂTORII RUŞI 


Lumînările se topeau. 

Ploaia susura somnoros pe acoperişul palatului de 
pe ostrovul Moseev. 

Petru şedea tolănii pe pat, ţinîndu-şi ușor mîna 
pe ochii obosiţi şi părea că moţăie, dar cînd Romo- 
danovski tăcu, strigă nerăbdător : 

— Vorbeşte mai departe ! 

Feodor lurevici se uită la boierii care şedeau tă- 
cuţi pe laviţele lor, luă de la Vinius cana de cositor 
şi bău cevas. Țarul scoase gheata care îl strîngea şi 
se plînse : 

— Ce zăpușeală ! Plouă mereu, dar tot e zăpușeală. 

Romodanovski vorbi mai departe. Petru îl asculta 
plictisit. 

— Focuri şi iarăşi focuri la Moscova. Nu se mai 
pot face case de lemn. Cînd ne întoarcem o să ne 
gîndim şi la asta. Altceva ? 

— Drumul de muştru pe care l-am hotărît nu de 
mult, împreună cu Gordon pentru la toamnă... Cum 
rămîne ? Facem pregătiri ? 

— Să se facă pregătiri lîngă Kolomenski... Mai de- 
parte ? 

— Plîngerea împotriva lui Snivin. 

Petru nu zise nimic. Feodor lurevici vorbi mai de- 


parte, spunînd că polcovnicul e bănuit de multe fapte 
urîte, nelegiuite — că ia sfănţuieli, că ocroteşte în- 
totdeauna pe străini iar pe ruşi îi strînge în chingi. 

Ţarul căsca într-una. 

— Cine face plîngerea 2 

— Nişte neguţători din tagma ţesătorilor — Ser- 
diukov şi tovarăşii lui... 

— Scriu şi scriu! căscă Petru Alexeevici întin- 
zîndu-se pe pat. E o boală, zău! Le stau străinii în 
gît. Bine, ajunge pentru astăzi. Şi tu ai jalbe, An- 
drei Andreevici ? 

Vinius îşi înclină capul așezat pe gîtul lui gras; 
faţa îii era mnepăsătoare. senină. 

— Împotriva străinilor ? 

— Impotriva străinilor, măria ta, da! 

Petru bătu în podea cu piciorul descălţat şi tîrînd 
gheata după el se apropie de masa pe care sffrfiau 
lumînările. 

— S-or îi vorbit cu toții? N-am auzit decît acelaşi 
lucru de dimineaţă pînă seara ! 

Vinius ridică şi el glasul: 

— Porunceşte să citesc, măria ta, şi pe urmă 
stripă ! 

Şi începu să citească. Narişkin, Zotov, Schein mo- 
țăiau pe laviţă, împungînd în aer cu nasul. Iakim 
Voronin kioplea cu briceagul un băț; briceacul era 
bont şi Iakim îl ascuţea mereu de un cui de fier sco- 
ţind un serîşnet supărător. 

— Incetează ! strigă deodată ţarul. 

Voronin, speriat, ascunse briceagul şi ieşi afară în 
vîrful picioarelor. 

Vinius citi mai departe. Petru se strîmba înciudat, 
dar asculta cu luare-aminte. In plîngere se amintea 
despre banii calpi, despre potlogăriile străinilor, des- 
pre cumpărarea unturii de peşte pe cinci ani înainte, 
despre înșelătoriile vameşilor, despre o pungăşie cu 
nişte mărgăritare, cu rășină, cu cînepă și cu multe 
alte măriuri, despre  gîlcevile care se stîrnesc în 

oraş, în vreme ce străinii se aşează unde wor, ca la 
ei acasă... 

— „Am sărăcit de tot — citea Vinius — iar dările 
puse de măria ta nu le putem plăti nicicum ; casele 
ni s-au dărăpănat şi viaţa noastră s-a înrăutățit pen- 
tru că veneticul englez taie şi spînzură, fiind stăpîn 
pe sufletele şi pe vieţile noastre...“ 

— Cine scrie? întrebă Petru. 

Faţa lui era mînioasă. 

Vinius îndreptă cu o mişcare hotărîtă ochelarii pe 
nasul lui gros şi căută iscălitura. 

— Neguţătorul Lîtkin, măria ta. 

— Unde se află ? 

— În vreme ce noi eram plecaţi la Solovki ne-a 
tot aşteptat aici. [Dar nu e singur, aşteaptă mai 
mulţi ! Au poposit în brädet, s-au gospodărit, şi-au 
făcut -demincare singuri, sînt oameni grei, avuţi 
pare-se... 

— Cheamă-i încoace ! 

Romodanovscki strigă în uşa larg deschisă : 

— Chemaţi-l pe neguţătorul Liîtkin cu tovarăşii lui ! 

Petru se plimba prin sala de mîncare dintr-un ca- 
păt în altul; gheata se tîra după el prinsă de şiret. 
Diacul Zotov îngenunche, dezlegă şiretul şi puse gri- 
juliu gheata ţarului pe laviţă. Lîngă palat vistavoii 
strigau speriaţi : 

— Unde sînt neguţătorii din Vologda, din Holmo- 
gorî, din Arhanghelsk >? Umblă repede... 

Prin uşă pătrundea în odaie izul rîului şi al ceţei 
de afară. i 

Neguţătorii, cinci la număr, erau toți istoviți de 
aşteptare, slăbiți, murdari : dormiseră nopți de-a rîn- 
dul în brădetul de lîngă palat, temîndu-se c-o să-l 
scape pe Petru Alexeevici. Nu te poţi obişnui repede 
cu asemenea viaţă după pilotele şi cergile de samuri. 
Se închinară toţi cinci pînă la pămînt. Petru îi privea 
tăcut : nu cătau la el cu sfială ; pe fețele umflate de 
muşcăturile ţînţarilor, ochii le scăpărau răutăcios şi-şi 
rînjeau dinţii ca o haită de lupi. 

-— Ei? întrebă Petru Alexeevici. 

Litkin ieși înainte și vorbi apăsat: 

— Pierim, măria ta... 

Ceilalţi îl sprijiniră, dînd din cap și oftind. O clipă 
şovăiră, neștiind cum să înceapă, apoi Lîtkin întrebă 
cu fereală : . 

— Am auzit că ţi-ai pus în gînd, măria ta, să durezi 
corăbii. Aşa o fi? 

Petru zvicni înainte ; ochii îi scînteiară, se aprin- 
seră, 

— Asta-i o mare bucurie, măria ta. Ingăduie-ne să 
ducem mărfurile peste mări şi noi ţi-om sluji, ți-om 
aduna bani grei — atunci ia-i ! Ia cît îţi trebuie... 

— la stai, ia stai! strigă Petru. Mai spune o dată! 
Va să zică te bucuri ? Te bucuri ? 

— Ne bucurăm! săriră cu toţii, întrerupîndu-se 
unul pe altul. Și încă cum ne bucurăm! Mărfurile 
noastre ni-s luate de pomană, măria ta, nu aducem 
atîtica din folosul pe care l-am putea aduce. Judecă 
şi măria ta... 

II înconjurară fără sfială şi începură să socotească 
preţurile — socoteau pe degete bani, saci, butoaie, du-. 
zini de piei de focă... Petru asculta, încuviinţa din cap, 
apoi porunci să se aducă bere şi îşi umplu pipa cu 
tutun. Neguţătorii asudaseră — nimeni nu se aştep- 
tase la o asemenea întorsătură. La masă, cinstindu-i, 
Petru porunci lui Vinius să scrie un ucaz pentru cei 
dintii neguţători-corăbieri care vor duce mărfurile lor 
peste mări. Dar cînd Vinius deschise gura şi întrebă 
cum să îngrădească negoţul străinilor, Petru îl opri 
poruncindu-i să nu mai vorbească despre aşa ceva. 
Ridică paharul şi închină vesel : 

— Pentru cei dintîi neguţători-corăbieri ruşi, vivat ! 

Și-l goli pe nerăsuflate. 

In faţa palatului tunurile bubuiră unul după altul 
şi vasele de pe masă zăngăniră. Neguţătorul Lîtkin, 
ameţit parcă de ceea ce se întîmpla, strigă : 

— Trag tunurile în cinstea noastră ? Da’ ce-s eu, 

doamne, da’ ce-s eu... Dau totul ! Măria ta, încă nu mă 
cunoști ! Ingăduie să mă apropii! 

Îl trăgeau înapoi, dar el ţipa din ungher: 

— Să-i pup mîna! Minuţa, o doamne! Dacă-i 
p-aşa... 

Seara tîrziu, după cîntatul cocoşilor, veni şi Osip 
Bajenin. Dînd la o parte din ușă cu mîinile lui vîn- 
joase pe oștenii cu baltage lungi, năvăli în odaia ła- 
rului, împinse cît colo pe neguţătorii cheflii şi se aşeză 
lîngă ţar : 

— Toate astea nu preţuiesc nici cît un ban la iar- 
maroc, măria ta. Trebuie să ne luăm zborul, dar ce 
facem de oameni, de unde-i luăm? Avem aici niște 
samoezi păgîni — de-i porunci îi luăm la lucrările de 
corăbii — și aici, la Solombala şi la mine în satul 
Rovdina şi pe rîul Vaveiuga. Atunci s-ar mai urni 
treaba. Și apoi veneticul de Kraft să mă mai lase în 
pace să nu mă mai suduie, c-apoi... 

— Ei ia, ia-ţi și samoezi! zise nerăbdător Petru. 
Mai vrei ceva? 

— Dă-i poruncă voievodului ! se rugă Bajenin — 
altminterea o să pleci şi treaba stă în loc... 

Petru îl chemă pe Menşikov şi-i porunci să-i aducă 
pe Apraxin şi pe levlev. Cu aceştia veni și Lefort — 
somnoros, îmbujorat, prietenos şi, aşezîndu-se alături 
de ţar, îl lăudă pentru că se înţelesese cu neguţătorii, 
zîmbi oaspeţilor şi făcu pe gazda la masă — cuviin- 
cios, îndatoritor. Într-un colţ al odăii Alexandr Da- 
nilovici Menșikov dădea înţelegător din cap la cele 
ce-i spunea Lîtkin, apoi se împotrivi la ceva. Liîtkin 
se mira — tînăr dar are cap deştept. 

— Ei, ei, spune mai repede ! îl zorea Petru pe Osip 
Bajenin. 

— Fie şi mai repede, Petru Alexeevici : tunurile 
pentru corăbii le torn la mine, pulberea o fac tot eu, 
nu-i mare lucru. Frăţiorul pe care mi l-a dat Dumne- 
zeu a învăţat multe ştiinţe şi meşteşuguri — se 
descurcă el! O să răsucim parîmele și o să tesem cu 
războaie pînzele pentru corăbii... 

Petru încleştă umărul lui Bajenin și-l scutură : 

— Nu minţi ? 

Osip îşi făcu larg semnul crucii. 

— Feodor Matveevici, Silvestr Petrovici, voi o să 
fiți aici! strigă ţarul. Să daţi fraților Bajenin tot ce 
au să ceară! Să le daţi fără zăbavă oameni pentru 
dulgherii, samoezi, lucrători, ca să fie totul în bună 
rînduială, să poată face treaba... 

— Da” de unde o să-i luăm ? întrebă Apraxin. Păi, 
or să trebuiască sute de oameni, măria ta, Petru Ale- 
xeevici, ce sute — mii... 

Osip Bajenin întinse gîtul spre Apraxin, păli cu 
pumnul în masă atît de năprasnic încît sfeșnicele să- 
riră în sus, şi răcni: 

— Tu, voievodule, să iei oameni de unde ştii ! Mie 
mi-a poruncit ţarul să durez corăbii! Dă-mi oameni, 
măcar de i-ai naște! Dacă n-or vrea, pune-i în lan- 
turi, mînă-i cu bicele la dulgherii! Cui altcuiva să-i 
cer, decît ţie, voievodului | 

Feodor Matveevici răspunse alb de mînie: 

— Să nu strigi la mine! Că acw... 

— Ce-i acu’ ? 

In vremea asta neguţătorul Nikeșin îi spunea lui 
Petru : 

— Pe rîul Keret, măria ta, aproape de cătunul Cer- 
norețkaia, pe Kola, măria ta, este atîta mică de n-o 
cuprinzi cu ochii. Englezii o cumpără de la noi pe te 
miri ce — cît vor atîta dau ! Mare parapon îi pe inima 
mea: halal meguţătorie. De ne-om dura corăbii, cărăm 
noi mica peste mare... 

Dimineaţa sură, jilavă şi fără vînt, îi găsi pe meseni 
la bere caldă. Ţarul, neguţătorii, Menşikov, Lefort 
vorbeau pe întrecute, socotind ce se poate căra din 
Rusia peste mare, ce câştiguri ar ieși, de la ce măr- 
furi, unde au să fie la început pierderi şi pagube, ce 
foloase o să aducă negoţul corăbiilor. 

— Ia stai! spunea Menșikov neguţătorului Lâtkin. 
Stai, drăgălașule ! Penele de pasăre de ce nu le pui 
la socoteală ? Ţi-e frică să nu te murdărești ? Fleacuri ! 

Puful de gfscă ţi-l ia cu amîndouă mîinile străinul. 
Ascultă-mă pe mine, căposule. Nu te codi, fă negoţ 
cu blănuri de jder, de rîs, de lup, de rosomaha. Te în- 
văţ cum : ia-mă la parte şi treaba o să meargă strună. 
De ce să-ţi pierzi vremea cu toate marafeturile? Fă 
negoţ cu marfă de preţ... 

Osip Bajenin păşea de colo-colo prin sala de mîn- 
care, privea tîmp, buimac, arțăgos și se lăuda: 

— De mi-ar aduce astăzi oameni — mîine n-ai mai 
cunoaște dulgheriile ! Asta-i! Şi voievodul nu-mi este 
stăpîn, eu însumi l-oi povăţui pe voievod! Astăzi sînt 
Bajenin Oska, iar mîine Osip Andreevici, iar încă 
peste o zi — graful sau cneazul Bajenin! Eu pot 
totul ! 

Şi cînta, pus pe cîrcotă: 


Hei, voi, fraţilor, voi fraţii mei, 
Viteji sînteţi voi, frații mei... 


Mai tîrziu trecură toţi cu barcazuri şi luntri peste 
Dvina şi se duseră la iarmaroc. Petru se răzleţi de 
curteni, rămase în urmă şi se ascunse într-un para- 
clis, așteptînd pînă ce curtenii şi neguțătorii trecură 
înainte. Era îmbrăcat cu o jachetă scurtă ca acelea 
pe care le purtau corăbierii străini, se legase la gît cu 
o basma iar la cingătoare avea, pe şold, un pumnal 
în teacă din piele de pește. Nimeni nu ştia că el e 
tarul, dar făptura lui uriașă atrăgea privirile oameni- 
lor. larmarocul era în toi. Neguţătorii străini se pre- 
umblau printre mormanele de peşte uscat, printre 
butoaiele cu untură de peşte, printre coşurile şi puti- 
nicile cu icre scumpe, prin dreptul tarabelor lîngă 
care atîrnau pe prăjini blănuri de preţ. Străinii pri- 
veau dispreţuitori ; nu cumpărau nimic şi nici măcar 
nu întrebau de preţuri ; neavînd ce face, se plimbau — 
atît şi nimic mai mult — păşind sătui, liniștiți, tăcuţi, 
nepăsători. lar neguţătorii ruși îi îmbiau, le arătau 
blănurile, suflau în părul jderilor, lăudau ceara, cî- 
nepa, inul. Străinii treceau înainte fără să se sinchi- 
sească. Un schilod smintit întinse spre ei ciotul mîinii, 

bolborosind ceva cu gura știrbă. Unul dintre străini, 
un englez, îl lovi cu piciorul încălţat în botior. O bă- 
trînă care ducea niște plăcinte acoperite cu o cîrpă, 
trecu prin faţa unor neguţători făloşi şi aceştia 0 
şiichiuiră cu cravașele. Ea se dădu la o parte plîn- 
gînd şi două plăcinte îi căzură din coş în noroi; de 
spaimă, femeia nu le mai ridică de jos. Fără să vor- 
bească unul cu altul, străinii păşeau muţi printre rîn- 
durile de îîrgoveți, însoţiţi de priviri pline de ură. 

Petru mergea pe urmele lor dar nu prea aproape, 
așa că vedea totul. Il văzuse şi pe smintit, o văzuse şi 
pe bătrîna care îşi pierduse plăcintele, văzuse şi pri- 
virile care-i petreceau pe străini, ascultase şi cuvin- 
tele care zburau în urma lor. 

In Piaţa Străinilor, ţarul cercetă preţul mărfurilor 
pe care le vindeau străinii : brabant albastru deschis, 
aramă roşie în bucăţi, oglinzi și iarbă de pușcă cu 
prăunte mare. Totul era scump, atît de scump încît 
Petru se încruntă mâînios. Însemna că pentru patru- 
zeci de samuri puteai să cumperi o bucăţică de aramă, 
un ghem de aţă și o cană de untdelemn... 

Țarul stătu locului în mulţimea care se înghesuia 
în jurul unui măscărici din iarmaroc, şi privi : măscă- 
riciul maimuţărea pe un străin care cumpără o blană 
de oaie de la un neguțător rus. Tîrgovaţii rîdeau, clă- 
tinau din cap şi măscăriciul se smiorcăia... 

Petru zîmbi, se îndepărtă şi îl întîlni curînd pe 
Patrick Gordon — acesta căuta tutun bun de pipă. 

— A, Piter! îl strigă Gordon. Ce faci pe aici atit 
de devreme ? 

— Dar tu ce faci? întrebă Petru. 

— Caut ceva! 

— Ei, şi eu caut ceva! 

Merseră mai departe împreună. Gordon găsi tutun 
şi începu să se tocmească. Sirăinul zîmbea nepăsător 
şi nu lăsa din preţ. Petru se gîndea la ceva, încruntat, 
uitîndu-se pe deasupra capetelor mulţimii din iarma- 
roc. În sfîrşit Gordon căzu la învoială. 

— E tutun bun? întrebă Petru. 

— E bun, dar prea scump ! se plinse Gordon. Prea 
scump, peste măsură de scump... 

— Cu cît l-ai plătit ? 

Gordon spuse preţul. Petru Alexeevici mormăi o 
sudalmă : 

— Asta-i hoţie, nu neguţătorie ! strigă el. Ştii cu 
cit se vind cuţitele, arama, damascul, tămiia — am 
întrebat eu însumi. Şi-au pus preţurile lor, și ţin la 
ele cu toţii. Umblă prin iarmaroc îuduli de nu le ajungi 
cu prăjina la nas, ştiu totul dinainte, iar alor noștri, 
bleoţilor, le pică mucu după ei. E-hei! 

Pufăind din pipă şi călcînd agale, Patrick Gordon 
privea cu ochi mîhmiţi. Petru se plîngea, se uita la 
Gordon de la înălţimea lui de uriaș şi-l trăgea de 
mînă : 

— Pentru folosul lor, străinii sînt atît de grijulii 
încît rămii cu gura căscată. Sîntem în mîinile lor, auzi, 
Patrick, sîntem ai lor. Vin la noi cu corăbiile lor iar 
noi n-avem corbăii — sînt stăpînii noştri... 

— Da, ei sînt stăpîni, Piter ! oftă Gordon. Preţul pe 
care-l pun, acela trebuie să-l plătiţi, da, Piter. Pe voi 
vă sărăcesc și ei se îmbogăţesc... 

— Lasă, lasă! rosti ameninţător Petru, Să mai 
avem puţină răbdare... 

— Să așteptăm ? Nu ! răspunse Gordon. Nu se mai 
poate aştepta ! Tu fă corăbii, fă-le, Piter. Fă multe co- 
răbii. Atunci cîștigurile vor rămîne în punga voastră 
— asta este, Piter... 

Gordon avea chef de vorbă ; amintind cînd de una 
cînd de alta, întrerupîndu-se, ajunseră pe malul Dvinei 
şi se așezară pe o bîrnă. Zîmbind, Petru Alexeevici ceru 
tutun să-şi umple pipa. 

— Tu ești ghenera!, Patrick — spuse lui Gordon — 
iar eu trebuie să mai slujesc mult pînă să ajunge ghe- 
neral. Cinstește-mă şi pe mine cu tutunul tău de ghe- 
neral... 

Gordon îi dădu tutun, Petru își aprinse pipa şi în- 
trebă parcă într-o doară: 

— Patrick, deunăzi, cînd eram la chinovia Pertomin- 
skaia, ne-ai vorbit de nişte foi cărora li se spune ga- 
zete. Ziceai că aceste gazete s-ar tipări aproape în fie- 
care săptămînă şi că în ele se pot citi multe lucruri fo- 
lositoare... 

Şezînd pe bîrnă în preajma apei, vorbiră mult despre 
gazete, despre preţuri, despre negoţ, despre corăbii şi 
țări străine, Petru se mita la apele cenușii ale Dvinei 
şi lui Gordon i se părea uneori că e! nu-l. ascultă. Dar 
Petru Alexeevici îl asculta cu luare-aminte şi se gîndea 
la ale sale... 

După o vreme, cînd se ridicară ca să se întoarcă la 
corabie, ţarul spuse deodată : 

— Patrick, avem nevoie de oameni care cunosc 
multe, de învăţaţi. Dar de unde să-i iei aşa deodată ? 
De unde ? E drept, vin ei unul şi altul de departe, din 
țări străine, dar ne slujesc în duşmănie... 

Strînse cotul lui Gordon și adăugă mînios : 

— Să vezi de ce isprăvi se ţine la Arhanghelsk pol- 
covnicul tău, Snivin! Auzi ? Il rabd din milă pentru 
tine. Altfel... Auzi, Patrick ? 

Gordon se plecă și răspunse cu un murmur : 

— Aud, Piter. 


5. A MAI SOSIT O CORABIE 


În ajunul sfîntului Ilie se află neîndoielnic că la 
gurile Dvinei sosise în sfîrşit mult așteptatul Jan 
Flam cu corabia lui. Reabov îl tocmi pe moş Ignat 
pentru patru copeici şi a doua zi Ivan Kononovici, Ti- 
mofei, Taisia și cîrmaciul, învioraţi de răcoarea dimi- 
neţii, ieşiră încetişor pe Dvina luînd-o spre Solombăla 
— ca să vadă minunatul vas. Taisia întîmpina cu un 
zîmbet de bucurie razele calde ale soarelui, strimba 
zelobiu din nas, îngîna încetişor cîntările ei dragi ; 
bărbaţii vorbeau apăsat despre fregată — ce tunuri o 

avea pe ea, dacă o fi adevărat că sînt patruzeci şi 
patru, ce pînze are, cum au să slujească în Rusia co- 
răbierii olandezi ? 

— A treia, — spuse Ivan Kononovici. Repede a 
mers treaba — pînă mai deunăzi n-aveam nici o co- 
rabie iar astăzi avem trei... 

— Da, da, repede, — il îngînă Timofei, privind în 
zare, spre partea de unde trebuia să se ivească fregata 
— asta-i repede ? 

Pieptănîndu-şi barba aurie, netezindu-și părul ciu- 
fulit de vîntul care sufla pe Dvina, Reabov povestea ce 
spusese ţarul Petru la o petrecere cu boierii însoțitori, 
cu prilejul scăpării lor de la înec în gura Unskaia 
lîngă chinovia Pertominskaia. Ţarul spunea atunci cu 
hotărîre : „Rusia are să aibă o flotă și acea flotă a 
început să fie făurită în dulgheriile de corăbii din Ar- 
hanghelsk“. 

— Vorbele astea le-ai auzit tu cu urechile tale ? îl 
întrebă cu glas tare Timofei. 

— Da. 

— Spui drept ? 

— Nu am de ce să mint. 

Timofei se foi pe laviţă, clipi şi își umezi buzele. Pe 
faţa lui se zugrăvi o fericire copilărească. 

— Te bucuri ! zise batjocoritor Ivan Kononovici. Să 
le făureşti tu, nu mi-ar părea rău. Dar o să ţi-i pună 
în cap pe Nicols şi pe John, iar ţie o să-ţi dea un topor 
în mînă, să lucrezi, iar apoi or să-ţ: tragă ghionturi 
şi or să-ţi rupă gura, vezi doamne, ca să înveţi meş- 
teşugul de la ei. 

Lumina care zbucnise în ochii lui Timofei Kocinev 
se stinse; el tuşi, scuipă și se întoarse cu spatele. 
Taisia se lipi cu umărul de bărbatul ei şi-l întrebă în 
şoaptă : 

— De ce i-a spus aşa? 

— Şi-a ieşit din sărite! răspunse încet cîrmaciul. 
Crezi că lui îi e uşor ? A durat corabia, dar se uită la 
ea de departe, ca un hoţ. 

— Pentru ce, Vania ? 

Reabov tăcu şi se uită în zarea împiîclită unde se 
ivise pe neaşteptate chipul negru dăltuit, care împo- 
dobea prora îregatei „Buna Vestire“ — noua corabie 
ce venea din Olanda. În acelaşi timp, corabia fusese 
văzută şi de cei din Solombala — din Ban, din Ni- 
kolski şi din Bolşoi. În dulgherii bubuiră tunurile. 
Bajeninii alergară cu aprinzătoarele pe puntea coră- 
bioarei lor — să tragă cu tunurile în cinstea noului 
vas ; tunarii se foiau şi pe punţile „Sfîntului Pavel“. 
De pe vasele străine de negoţ, tunurile de punte, cu 
mortiere, cu tunurile de urmărire, traseră, dar cu în- 
tîrziere. In dimineaţa străvezie de toamnă, deasupra 
Dvinei, ba ici, ba colo, de pe corăbii se desprindeau 
smocuri albe de fum ca de vată și bubuiturile se ros- 
togoleau vuind, iar de pe ostrovul Keg se înălța dan- 
gătul cîntător al clopotelor bisericii Prorocul Ilie. 
Ceva mai tîrziu răsună şi chimvalul cel mare de la 
biserica Sfînta Varvara, apoi pe întrecute, ca de Paști, 
începură să bată voios clopotele din mănăstire şi de 
la biserica Sfîntul Nikola. 

Fregata „Buna Vestire“, cu punţile cele mici lăcuite, 
cu dunetă înaltă, avînd galeria împodobită cu chipuri 
de monştri marini, sculptați în lemn, cu felinare de 
mică deasupra cîrmei, pluti încet şi greoi pe Dvina şi 
se opri, aruncînd două ancore în faţa ostrovului Mo- 
seev de pe care de asemenea trăgeau tunurile ţarului. 

— E mare! spuse Kocinev. 

— Ce bot are! se miră Ivan Kononovici. 

— Trebuie să proptească zeii în ceva — d-aia are 
bot mare. 

— Da” mulţi zei au mai pus ! zîmbi Reabov clăti- 
nînd din cap. 

— Cu aşa zei e tare ușor să cazi la fund, — grăi 
rizind bătrînul meșter corăbier. Mare nevoie era de 
atîţia ! 

— Ce pînze pîntecoase ! şopti moş Ignat. Ia te uită 
cum s-au umflat... 

— Cît a costat, nu ştii? îl întrebă Timofei pe 
Reabov. 

_— Unsprezece mii de florini, pare-mi-se, — spuse 
Reabov. 

Kocinev fluieră ; Ivan Kononovici îşi rîse în barbă. 

— Asta cam cît înseamnă în ruble? O mie două 
sute? Il ghionti pe Timofei cu pumnul în coastă şi 
rîse zgomotos. Ei, Timoha ! „Pavel“ al meu abia dacă 
a costat patru sute, cu armătură cu tot. Și are să iasă 
mai bine... 

— Pe a ta sînt mai puţini zei! răspunse Timofei. 
A ta are doar un singur chip cioplit — ce corabie mai 
e şi aceea... 

— Hai, v-aţi ascuţit destul limbile! spuse Reabov 
rîzînd şi el. Firoscoșşi mai sînteţi ! 

În vremea asta pe mal băteau tulumbazele! şi 
vuiau cornurile — boierii şi cnejii îi întîmpinau cu 
cinste și cuviință pe corăbierii străini. Din barcazul 
lui Ignat se vedea cum oamenii țarului rostogoleau 
spre mal butoaie pentru cinstire; bucălarii cărau pe 
tipsii de cositor şi de aramă tot soiul de gustări ; cî- 
teva lotci se ţeseau între mal şi fregată. Ţarul îmbră- 
țișa şi săruta repede pe fiecare corăbier care cobora pe 
mal iar cînd păși pe arsana căpitanului Jan Flam ţa- 
rul, zîmbind, îl tinu de coate îndelung, îi privi cerce- 
tător faţa, apoi îl strînse la piept — o dată, de două 
ori, de irei ori. 

— Uite! spuse Reabov. Aţi văzut, fraţilor ? 

— De ce face aşa ceva? întrebă şi de data asta 
Taisia. 

— De ce și iar de ce! izbucni oțărît Reabov. Aşa-i 
orînduit pe pămîntul nostru... 

Oită, zîmbi şi hotărî: 

— Hai să miîncăm, să ne pizmuiască corăbierii 
străini... 

Traseră la mal şi acolo întinseră plăcintele, paltu- 
siană prăjită şi ceapă. Moş Ignat, cu opincile lui 
uşoare, o întinse repede spre crîșmă unde, în uşa cu 


! Tulumbaz — tobă mare turcească. (n. r.) 

tidva de berbec, olandezii se şi încăieraseră. Bătrînul 
cumpără un clondir de rachiu, se întoarse şi povesti : 

— Astăzi în oraș are să se vadă cîte parale face 
pielea domnilor corăbieri străini. Abia au pășit pe pă- 
mîntul lui Dumnezeu că s-au şi luat la bătaie... 

Reabov turnă rachiu în stacane, rămase pe gînduri, 
apoi spuse încet : 

— Şi totuşi... trei corăbii. Şi toate cu tunuri... 

În preajma lor se opri o loică. Din ea sări Krikov, 
pocîltit, cu obrazul pămîntiu. Se apropie, se așeză pe 
laviţă, în barcaz, trase o duşcă de rachiu şi gustă din 


plăcintă. 
— Ce mai veste-poveste ? — îl întrebă Reabov. 
— Toate bune — răspunse Krikov — nimeni nu 


poate face nimic în treaba ceea — aşa li s-a spus 
ostașilor mei de la vamă : acum trebuie să luăm dă- 
rile puse de stăpînire și pentru vîslit, şi pentru pînze, 
auzit-ai ? Iar care nu va plăti pînă la bătaia tobei, va 
fi luat la dulgheriile ţarului pentru șase copeici pe zi... 

— Dar dacă, de pildă, nu am nici vîslă, nici pîn- 
ză ? întrebă Reabov. 

— Luntrea mănăstirii care s-a scufundat trebuie s-o 
plătești tu — răspunse Krikov — şi cu asta basta. 

— Ce, au înnebunit ? 

Krîkov zîmbi, parcă într-un rînjet, cătă mohorit în 
stacană, unde juca soarele în holerca tulbure-gălbuie 
a crişmei, se strimbă şi bău. 

— Şi asta-i floare la ureche! — glăsui posomo- 
rît Ivan Kononovici — mai stăm noi de vorbă... 

După ce se ospătară, ascultară muzica de pe noua 
corabie şi dînd în lături cu botul barcazului alte lun- 
tri şi lotci ale iscoditorilor tîrgoveţi din Arhanghelsk, 
plecară spre casă. 

Acolo, băbuţa Evdoha cocea cozonaci, îrigea carne 
de berbec, pisa usturoi pentru mujdei. Îndreptîndu-şi 
basmaua pe cap, băbuţa grăi: 

— (Ce-ọ mai fi și asta, măiculiţă ? Inainte vreme, 
cînd eram și eu tînără, mîncam ce da Dumnezeu — 
şi era bine. Acum — ba aş avea poftă de nişte piroşte, 


370 


ba de o carne, ba de o fiertură de găină cu tăieţei. Hei, 
a sosit vremea odihnei și pentru oasele mele... 

Reabovy zîmbi la auzul şiretlicuritor bătrînei: aş- 
teptîndu-l să se întoarcă de pe mare cu tînăra-i soţie, 
își pusese în gînd să-i ospăteze mai acătării, mai îm- 
belşugat. Și fiindcă îl știa sărac lipit pămîntului, um- 
bla cu vicleșug zicînd că s-ar îi străduit — văz doam- 
ne — pentru ea. 

Se aşezară la masa acoperită cu o față curată. Krî- 
kov întrebă : 

— Cum ai să trăieşti, cîrmaciule ? 

Reabov jucă lingura în palmă, o puse pe masă, 
trecu palma peste ea şi la rîndu-i întrebă : 

— Ce vrei să spui, Afanasi Petrovici ? 

— Întreb ce-ai să mănînci, — îl desluşi Krikov. 
Țarul o să plece la Moscova, la mănăstire n-o să mai 
poţi intra cu simbrie. Cîrmaci nu prea mai ai acw 
la cine să te năimeșşii. A venit toamna, iarna-i aspră 
pe aici, acoperiş deasupra capului n-ai, pește n-ai 
prins, fiare n-ai vînat, nevastă tînără ţi-ai luat, de îm- 
brăcăminte groasă duci lipsă, n-ai de nici unele... 

Taisia se îmbujoră şi-şi plecă ochii în pămînt. 

— Şi-i destulă grijă! grăi băbuţa Evdoha, punînd 
ciorba pe masă. Colo-i coperişul, colea cuptorul... 

— Taci, bunicuţo ! o întrerupse Krîkov. Eu nu vor- 
besc pentru cuviinţă ci pentru treabă... Iar matale stai 
jos şi ascultă... 

Băbuţa se aşeză, luînd o înfățișare cumpănită : mu- 
jicilor nu trebuie să le ieşi din vorbă, să-i zădărăști, 
iar dacă mujicul poruncește să asculți — însemnează 
că-ţi dă cinstirea cuvenită, că aşteaptă de la tine un 
siat. 

— Ştiţi că eu mă pricep să tai în os — spuse Kri- 
kov — în meșteşugul ăsta nu sînt nici cel dinții, nici 
cel de pe urmă prin părţile noastre. Dacă-i aşa atunci 
chitesc că pentru mine e un lucru de nimic să vă tai 
niscai scînduri... 

— Drăguliţă doamne! — rosti băbuţa bătînd din 
palme — vuliuraşșule drag... 

—  Aşteaptă ! — o struni burzuluit Krîkov. Lasă-mă, 
bunicuţo. În tinereţe, cît ai avut vederea bună ai lu- 
crat şi matale la întlorat ţesături, feţe de masă şi pîn- 
zeturi pentru rochii — erai vestită prin părțile noas- 
tre. Spun drept ? 

keabov adeveri. Şi astăzi ţinea minte pînzele cu 
izvoade măiestrit făurite de băbuţă, cu corăbii, pä- 
sări, peşti, ierburi... 

-- Ştii cum să fierbi vopselele — urmă Afanasi Pe- 
trovici — și nici tainele vechi ale meșteșugului nu 
le-ai uitat. Împreună cu Taisia am să tai în scânduri 
nişte tipare noi, aşa fel ca neguțătorii din bazar să 
se bată pentru pînzele noastre... 

~ Ştiu să ţes şi cu fir — spuse încet Taisia — ştiu 
să împletesc cingători ca la Peciora, la Pinega şi la 
Onega... 

Se săturară ; Krîkov se ridică să-și ia rămas bun. 
Baba Evdoha se strînse deodată la pieptul lui şi în- 
cepu să plîngă. Buzele Taisiei, totdeauna roșioare şi 
ghiduşe, tremurau ; cîrmaciul îşi dregea glasul, că- 
tînd spre ungher la ierburile de leac ale băbuţei... 

— De unde ai răsărit, Afanasi Petrovici ? îl întrebă 
Taisia. Cine te-a zămislii așa cum eşti ? 

Kriîkov nu răspunse — tușea de parcă s-ar fi înecat 
cu ceai. Reabov ieși cu el în cerdac. Se lăsară pe vine 
şi se apucară să mângfie cîinele şchiop, de pripas, al 
babei Evdoha. Cîinele se gudura, ba punîndu-și botul 
pe genunchii lui Reabow, ba sfielnic, temîndu-se c-o 
să-l supere pe Afanasi Petrovici, lipindu-se de acesta. 

— Asta-i, Ivan  Savvateevici ! rosti îngîndurat 
Krîkov. 

— Asta-i... 

Apoi tăcură o vreme. 

Cîinele prinse sprinten o muscă, clănțănindu-şi din- 
ţii. În dosul izbei mugeau prelung niște vaci; o viţe- 
luşă străină se iţi în ogradă, se sperie şi fugi înapoi. 
Undeva, în oraș vui o trîmbițä de călărime. 

— Grea viaţă ! murmură Krikov. 


372 


Reabov se uită la Afanasi Petrovici, la chipul lui 
deschis, ars de soare, zări zbîrciturile care nu fuse- 
seră mai înainte, cuta mîhnită de lîngă gură şi în- 
cuviință : 

— Grea |! 


6. VORBE ASPRE 


Cu puţin înainte de a pleca spre Moscova, în vreme 
ce însoțitorii ţarului se urcau în vase pe Dvina, Pa- 
trick Gordon se duse încă o dată la polcovnicul Sni- 
vin. Generalul nu se simţise bine toată ziua, dar spre 
seară se ridică de pe laviţa pe care zăcea, îşi aruncă 
mantia pe umeri, luă bastonul și porni încruntat spre 
casa polcovnicului. Nepoţii lui, fiica şi însuși polcov- 
nicul Snivin ședeau în jurul mesei pline cu acadele şi 
prăjituri. Făcliile sfîrîiau în candelabre ; un mănunchi 
mare de iarbă neagră împodobea masa, vrînd să 
amintească pajiștile scumpei lor Scoţii. Nepoţeii, fri- 
zați cu cîrlionţi și cu zuluii, se uitau cu ochişori se- 
nini la bunicul lor, ciripind duios din glăscioare un 
cîntec scoţian. În cămin se făcuse focul din pricina 
serii umede ; buturugile rășinoase de pin ardeau, tros- 
nind cînd și cînd. Vistavoiul aduse cafea tare, aro- 
mată cu poame acrişoare. 

Gordon şedea între nepoți, în fața fiicei lui. Anabella 
suspina și își ştergea cu batista dantelată ochii umezi. 
Faţa generalului era neprietenoasă, sprîncenele stu- 
foase îi atîrnau aproape pînă deasupra ochilor aspri... 

Vistavoiul turnă încă o dată cafea cu mîna înmă- 
nușată. Snivin îl trimise afară. Gordon spuse copiilor 
să se joace în odaia vecină. Anabella care, în lipsă de 
altă treabă, citise multe romane cavalerești, puse 
mina tatălui ei în palma întinsă a polcovnicului. Dar 
îndată ce ea ieşi, Gordon își trase mîna şi începu tăios: 

— Colonele Snivin, am venit la dumneata să te pre- 
vin în numele țarului! 

Snivin se ridică ; obrajii lui lucioşi păliră. 

— 'Cotonele Snivin — urmă Gordon — ţarul Petru 
mu mai este un copil pe care voi să-l duceţi de nas cu 
minciuni şi cu panglicării ieftine în Kukui. Ţarul Pe- 
tru este un bărbat în toată firea. De două ori ai dat 
aici în Arhanghelsk ospeţe în cinstea lui și tragi nä- 
dejdea că nu i-au ajuns la ureche ticăloșiile pe care le 
sävîrşeşti. Te înșeli, colonele Snivin. El are mulți to- 
varăşi de luptă credincioşi care, riscînd chiar să-şi 
atragă mînia lui, îi spun adevărul. Faptele dumitale 
nelegiuite... 

— Domnule gheneral ! exclamă Snivin. 

— Te socoţi ofensat ? — întrebă cu ironie Gordon. 
Doreşti satisfacţie ? Vrei să mă provoci la duel ? Voi 
fi fericit să te străpung cu sabia, pentru că a termina 
cu dumneata însemnează a reda onoarea numelui ne- 
pătat al lui Patrick Gordon... 

Snivin păşi înainte, răsturnă scaunul şi, strîngîn- 
du-și mîinile la inimă, vorbi: 

— O, sir ! Se poate să nu știți că locotenentul de la 
vamă, din a cărui cauză îmi atribuiţi atîtea fapte in- 
famante, a fost demascat neîndoielnic ca un răufăcă- 
tor ? Acest ticălos, acest hoţ, şperţar şi mojic... 

Generalul întrebă batjocoritor : 

— Dumneata eşti absolut sigur de acest lucru ? 

— Sînt tot atît de sigur ca şi de faptul că din loco- 
tenent a ajuns căprar. 

— Dar nu pentru mult timp, colonele! rosti apăsat 
Gordon. Mă voi strădui din răsputeri pentru ca neferi- 
citul să-şi redobîndească gradul pe care l-a avut pînă 
acum. Am destulă răbdare, dumneata cunoşti această 
trăsătură a caracterului meu. Şi ţarul, slavă domnului, 
mă mai ascultă uneori... 

Chemă servitorul și-i porunci să-i dea mantia. 

Anabella intră cu copiii. Aceştia întinseră mînuţele 
spre bunicul lor, aşa cum îi învățase mama. Bătrînul îi 
privi de sus, de departe, străin. 

Polcovnicul Snivin oftă amărit : nu putea să-l vadă 
pe bătrîn atit de sever cu nepoţii lui. Frîngîndu-și mii- 

nile, Anabella izbucni în hohote de plins. Nepoţeii îşi 
sirîmbară guriţele şi începură să plingă amindoi. Du- 
rerea lor era nepreiăcută — îl iubeau pe bătrîn. Cu 
mîinile lui puternice generalul îl ridică pe băiatul cel 
mare şi-i spuse în şoaptă: 

— Adio, copile ! 

Luă pe mezin, îl sărută pe obrazul bucălat şi-l 
strînse la pieptul lui vînjos : 

— Adio, dragul meu, adio pentru totdeauna ! 

Nu-şi luă rămas bun nici de la fiica lui, nici de la 
polcovnic. 

Păşind pe ulicioara cotită, Patrick Gordon simţi ia- 
răşi că i se face rău. Inima i se încleştă ; se înăbușea. 
Scäpînd bastonul din mîini, se apucă de parii unui 
gard apropiat şi își dădu seama îndată că lunecă la 
pămînt. „Am să mă odihnesc puţin aici !“ gîndi Gor- 
don, dar pămîntul păru deodată că se prăvăleşte un- 
deva în adînc şi el nu mai văzu, nu mai auzi, nu mai 
gîndi. 

Se trezi în casa polcovnicului Snivin. Medicul, îm- 
brăcat din cap pînă în picioare în negru, cu chipul în- 
tunecat şi cu buze subţiri, amesteca în pahar o licoare 
aurie. Nu departe, Anabella vorbea în şoaptă cu soțul 
ei. Faţa lui Snivin era voioasă, calmă. 

„M-a și înmormîntat ! gîndi Gordon. Dar să-l ia 
dracu”, n-am murit încă. Se înţelege, am dat o raită 
pe tărîmul celălalt, dar m-am întors. Am stat chiar cam 
mult pe acolo, dar acum iată-mă înapoi. Ce ghinion, 
nu-i aşa, sir ?* 

Inima bătea regulat, liniştit. O rază de soare, sub- 
țirică şi veselă, lumina plapoma ; probâbil că era di- 
mineaţă. Medicul veni mai aproape cu paharul. Privi- 
rea lui se întîlni cu aceea a lui Gordon. 

— O, vă simţiţi mai bine ? întrebă el grijuliu. 

— Da, mă simt mai bine ! răspunse Patrick Gordon, 
şi el însuși se miră de tăria și sonoritatea vocii sale. 
Cred chiar că mă simt bine de tot. Pur și simplu, am 
fost obosit — am dormit puţin, am mîncat şi am băut 
prea mult. Vă mulțumesc, doctore, nu iau droguri... 

Cu o mişcare calmă, îndepărtă mîna medicului, se 
ridică în capul oaselor și spuse suspinind : 

— Regret foarte mult că am mihnit pe fiica mea şi 
pe soţul ei — colonelul. Regret extrem de mult. Dar 
acum mà simt foarte bine... sănătos ! 

Rămînînd între patru ochi cu medicul, generalul îl 
întrebă : 

— Cum vă numiţi, sir ? 

— Numele meu e des Fontaines. 

Gordon dădu din cap şi vorbi îngîndurat : 

— Totul e destul de limpede, doctore, destul de lim- 
pede, dacă te gîndeşti bine. Cînd noi servim cinstit ru- 
şilor, atunci ne urăsc compatrioţii noştri, nu-i âşa ? Şi 
șoptesc despre noi ruşilor tot felul de mîrșăvii. lar ru- 
şii, pe bună dreptate, n-au cea mai mică încredere 
în moi. La ce bun să aibă încredere ! 

Fără să răspundă la cuvintele lui Gordon, des Fon- 
taines îi luă mîna şi-i pipăi pulsul. 

— Pentru vîrsta domniei voastre aveţi un puls 
foarte bun! spuse medicul. Mult prea bun! 


7. IN AJUNUL UNUI DRUM LUNG 


In noaptea de 26 august, Petru Alexeevici dădu cele 
din urmă porunci lui levlev și lui Apraxin care răimi- 
neau la Arhanghelsk. În palat, pe ostrovul Moseev, se 
adunase puţină lume, mai mult tineri ; curtenii mai în 
vîrstă se urcaseră în barcazuri şi pe plute — acolo era 
mai plăcut și mai puţină înghesuială ca la palat. In 
ploaia care ţiriia într-una dormeau bine pe pernele 
moi, sub blănile călduroase. Era şi vremea să se sa- 
ture de somn după zilele grele prin care trecuseră. 

In sala de mîncare a palatului mirosea a igrasie; 
acoperișul fusese ciuruit de ploile îndelungate şi apa 
picura încet pe colțul mesei, udînd planurile corăbiilor. 
Petru, care nu văzuse pînă atunci lucrul acesta, se mî- 

nie. Nu mult după aceea, pe acoperiş bocăniră cizmele 
cuiva și un glas răguşit strigă : 

— Avdeika, dă barda încoace că suduie ţarul... 

Cercetînd planurile corăbiilor care urmau să se 
lucreze la Solombala şi la Vavciuga, în duleheriile 
Bajeninilor, Petru  Alexeevici spunea căpitanului 
Flam : 

— Ai să încarci pe corabia dumitale potasiu bun, 
rășină, grîu ales, in, cânepă, scînduri cît mai fru- 
moase. Să vadă cu toţii că vasul rusesc aduce măr- 
furi din cele mai bune. Să neguţătoreşti cinstit — 
oricît de ieftin ai vinde, pentru început e bine. Ce-i 
acolo ieftin, aici e mult mai scump! Dacă om în- 
cepe noi înşine să facem negoţ, o să-i indemnăm 
şi pe neguțătorii noștri spre îndeletnicirea asta atât 
de bănoasă. 

Căpitanul Flam scoase pipa din gură şi dădu din 
cap: 

— Am înțeles, maiestate ! 

Și începu îndată să pufăie iar. 

Pe acoperiş se auzi din nou glasul răguşit: 

— Avdeika, îmi aduci barda sau crăp aici ? 

Alt glas de jos îi răspunse: 

— Avdei drege furca vîslei la o luntre pe mal... 

Ţarul scoase din buzunar o coală de hîrtie împătu- 
rită, o netezi, scirții din pană şi vorbi vesel: 

— Pe banii primiţi să aduci ce-i scris în hirtia 
asta. Am scris-o cu levlev şi cu Apraxin; poate o 
să coste mai mult — pentru orice împrejurare îți mai 
dăm bani. Dumneata, căpitane, să nu faci risipă de 
efimci !, să ai milă de bani. Hrăpăreţii de acolo, n-ai 
grijă, or să te jupoaie de piele, dar dumneata să te 
tocmeşti, că nu-i rușine ! Așează-te și scrie... 

Căpitanul Flam se aşeză. Petru rupse un petic de 
hîrtie, i-l dădu şi începu să înşire: 

— Eein fir de lînă pentru steaguri de corabie. 

— Cit: 


! Efimok — monedă veche rusească, egală cu un taler. (n.r.) 

— După bani, frate, după bani. De-i ieftin — mai 


mult, de-i scump — mai puţin. Mai departe... cum- 
pără felinare pentru pulberărie... 
— “Cite ? 


— Deocamdată unul. Poate că felinarele lor nu-s 
bune de nimic. Dacă-i bun, o să mai vedem cînd ai 
să te mai duci în străinătate. Scrie mai departe, că- 
pitane: un ceas de nisip pentru corabie. Cumpără o 
ladă pentru cîrmaci, cea mai bună, cu toate sculele 
de corăbierie... 

— E foarte scumpă! îl înștiință căpitanul Flam. 

— Dacă-i scumpă, ai să cumperi numai una f po- 
runci Petru. Dar să te tocmeşti, să n-o iei numai- 
decit. 

"Căpitanul Flam dădu din cap a împotrivire. 

— Ce este? întrebă ţarul. 

Flam scoase pipa din gură, puse pana jos şi îm- 
pinse la o parte foaia de hîrtie pe care scrisese. Pe- 
tru se uita la el tăcut şi aştepta. 

— Maiestate! — spuse mu prea tare Flam — 
maiestate, este foarte greu să faci precum porun- 
cește maiestatea voastră. Este peste putinţă, maies- 
tate. Pentru maiestatea voastră nu mă pot tocmi. 
Au să ridă. Cind construiau pentru maiestatea voas- 
trä corabia în Olanda, rîdeau; spuneau: ţarul rus 
n-o să plătească, n-are de unde, s-a îndatorat să dea 
tribut hanului tătarilor... 

Obrazul lui Petru zvâeni ; el apucă sfeşnicul de 
aramă şi se ridică în picioare cît era de înalt. Ale- 
xandr Danilovici se agăţă de umărul lui. Apraxin îi 
luă steşnicul din mînă şi-l puse pe masă. Petru se 
aşeză jos cu faţa scăldată în sudoare. Buzele lui 
Apraxin tremurau, Menşikov tot mângiia umărul lui 
Petru şi-i şoptea : 

— Nu-i nimic, Petru Alexeevici, linișteşte-te, Pe- 
tru Alexeevici, uite, bea nişte apă rece... 

Se lăsă o tăcere adîncă ; numai apa picura, picura 
mereu din tavan pe masă. Căpitanul Flam era calm. 
ca şi cum nu s-ar fi întîmplat nimic. 

-— Aşa vorbesc de noi, Feodor ! rosti Petru cu glas 
stins, către Apraxin. Flam nu minte, Flam este un om 
cinstit... 

Își frecă aprig fața cu  amîndouă mîinile şi făcu 
semn din cap căpitanului să scrie mai departe : 

— Ladă pentru cîrmaci— cea mai bună... 

Flam luă iarăşi pana. Petru porunci cu hotărire: 

— Trei lăzi. Nu cruța banii. Să spui că cumperi 
pentru corăbiile ruseşti. Dacă te-or întreaba unde sînt 
acele corăbii, să răspunzi batjocoritor : „ o să vedeţi !“ 
Alexandr Danilovici, trezeşte-l pe Vinius, poruncește 
să scrie un ucaz in numele meu, să se aducă lui Flam 
un sac cu efimci. Mai serie, căpitane: foi de aramă, 
lemn de gaiac, sulf de ars... 

Vinius veni somnoros ; Petru îi porunci lui Apra- 
xin să-i spună cum să scrie ucazul pentru bani. Pe 
acoperiș începură să ciocănească : în sfirşit se apu- 
caseră să-l dreagă. Petru Alexeevici trase planurile 
corăbiilor şi începu din nou să le cerceteze împreună 
cu Ievlev. Menşikov, cu cana de zbiten în mînă, se 
aşeză alături, dîndu-şi cu părerea, împotrivindu-se. 
Silvestr Petrovici se înfierbîntase şi el deodată. Petru 
îi cuprinse pe amindoi de umeri și le spuse în şoaptă: 

— Nu mai putem trăi fără mare, nu nu mai putem, 
fraţilor... 

Fără a spune o vorbă, levlev şi Menşikov se întoar- 
seră spre ţar. El urmă în șoaptă, aprins, cu hotărîre, 
cu patimă : 

— Nu mai putem trăi fără Marsa Neagră, fără 
Azov. Nu mai putem, ne înăbușim, da! E drept, ieri 
mi-a spus Flam că olandezii, neguţătorii lor, zic că 
fără Marea Baltică moscovitenii trăiesc de zece ori 
mai rău decît dacă ar avea porturi acolo. Ale noastre, 
ale noastre-s — Oreşek, Ivangorod, Koporie... arii 
loan şi Ivan Vasilevici Groznii spuneau despre... 

— Să facem război cu şvezii ? întrebă Menşikov 
aplecîndu-se spre ţar şi apucîndu-l de mînă. Petru 
Alexeevici, măria ta, iartă-mă, dar cîți oșteni au şve- 
zii... ce facem noi cu sărăcia noastră... 

Petru lovi cu palma în masă şi strigă: 

— Ce, ai innebunit? Cine vorbeşte de război ? 

Zimbi cu amărăciune, trase cu unghia apăsat peste 
plan și porunci aspru lui levlev : 

— Podoabele astea, Silvestr, șiragurile și florile 
astea să le scoţi, pentru Dumnezeu ! Crezi că sintem 
aşa de bogaţi? Adineauri ascultam pe mujicul acela 
care a tot cerut barda o seară întreagă ca să dreagă 
acoperişul de pe palatul ţarului, al ța-arului, nu al ori- 
cui ! Nu dau abanos pentru podoabe — să-l aduc de 
dincolo de mare ? Iţi dai seama cît mi-ar lua pentru 
el neguţătorii ? 

— E drept, măria ta | 

— Păi, vezil? 

Mai tirziu veniră cu lotea la palat Gordon, galben 
ca turta de ceară, şi Lefort. Genovezul porunci să se 
facă foc în sobă şi să se aducă cina. În sfîrşit, dre- 
seră acoperişul ; în sala de mîncare se făcu mai cald. 
Ploaia turna mereu înăbuşit deasupra Dvinei, deasu- 
pra Arhanghelskului adormit, deasupra  ostrovului 
Moseev, a barcazurilor gata să pornească la drum 
lung spre Vologda, spre Moscova... 

La cină, Patrick Gordon îl întrebă pe ţar prin ce 
semnale se vor înţelege cind vasele vor îi departe de 
oraş. Petru răspunse în zeflemea : 

— “Ajunge, domnule gheneral ! Sau încă nu v-aţi 
săturat de joacă? Ce semnale vrei! Ţi-ai amintit de 
Pereiastavl, de luntrea pe Iauza ? Ce-a fost a trecut... 

Privi în tăcere, batjocoritor, feţele curtenitor din ju- 
rul mesei și adăugă îngîndurat : 

— Ce-a fost, a trecut. Clădeam Presbungul iar la 
Pereiaslavl puneam corăbiile să lupte între ele. Ce 
prostii, ce copilării | Astăzi însă v-aţi adunat la un 
sfat înalt, domnilor sfetnici ! 

Rîse și închină paharul pentru lucrările de corăbii 
în Marea Albă, pentru corăbierii Apraxin şi levlev, 
pentru izbîndă în noile dulgherii. Toată noaptea ace- 
ea stătu îngîndurat — bea puţin, își aprindea mereu 
pipa şi părea că ascultă încordat ropotul ploii de 

toamnă. La despărţire îmbrăţişă pe Apraxin și pe Sil- 
vestr Petrovici, îi sărută de trei ori şi le porunci as- 
pru: 

— Să scrieți, fraților, despre cele mai mici nevoi. 
Să-mi scrieţi cum a plecat Flam cu corabia, cum 
merg lucrările la corăbii! 

In zori, pe ostrovul Moseev, la Solombala, în Ar- 
hanghelsk și pe corăbii, bubuiră tunurile în cinstea 
țarului şi a  însoţitorilor lui care plecau în sus pe 
Dvina. Ploaia, ca o pînză deasă, turna cu găleata. În 
bucătăria ţarului se stingea cu apă focul din vetre, 
oştenii călări străini se opinteau cu umărul dărimind 
peretele despărțitor, după care mai rămăsese ceva 
mied şi vodcă. Pristavul bătea cu biciuşca pe smin- 
titul-schilod, isonarii îşi storceau sub şopron rasele 
ude, 

Luntrea ţarului se zărea tot mai mică şi mai 
mică, ploaia învăluia tot şiragul de vase. Pe malul 
Dvinei se răspîndise un iz de fum şi mirosea a ciu- 
perci. Apraxin se întoarse spre levlev şi-i spuse cu 
glas obosit : 

— Ei, Silvestr Petrovici, ne-am spetit. Am cutre- 
ierat pe mare, am petrecut, am băut rachiu, am vor- 
bit. Acum să me săturăm de somn şi la muncă... 

Apoi strigă vislașilor : 

— Hei, flăcăi! La visle! 

In vreme ce treceau peste Dvina, Apraxin moţăia, 
tremurind de umezeală și de atîtea nopţi nedormite. 
Acasă aruncă de pe el hainele ude, își frecă trupul 
cu oţet aromatic de brabant, îmbrăcă. o şubă uşoară, 
pufoasă şi, întinzîndu-se cu plăcere, zise: 

— 'Culcă-te mai repede, Silvestr ! Parcă eşti o arä- 
tare! Culcă-ie, gîndeşte-te că nu de mult erai cît pe 
ce să dai ortul popil... 

Slujitorul aduse lui Silvestr Petrovici aşternut cu- 
rat, mirosind a levănţică; cu mâini dibace întinse 
peste blănurile de pe patul larg un cearşai străluci- 
tor de alb, vîrî repede din loc în loc ploști de argint 
cu apă fierbinte. Dezbrăcindu-se, levlev întrebă : 


381 


— Ai auzit ce spunea aseară ţarul despre Marea 
Neagră şi de Azov ? 

Feodor Matveevici se săltă în cot: 

— N-am auzit | 

levlev îi povesti. Apraxin ascultă în tăcere, apoi se 
culcă pe spate. După ce se primeni, punindu-şi haine 
uscate, Silvestr Petrovici își încrucişă mîinile sub cap, 
se întinse cu tot trupul, trase pe nări mireasma de le- 
vănţică și se gîndi cît de bine se simţea într-adevăr | 

Şi îndată, corabia cu care plutea pe valurile Mării 
Negre se smuci, se aplecă pe o parte şi zbură atit de 
repede încît abia seara Ievlev înţelese că nu fusese 
corabie, ci somnul binefăcător, sănătos, tineresc. 


Multă coajă fără miez am tot mîncat, 
Şi descult zăpada am călcat. 
Iar spinările, de cnut s-au săturat. 
Cintec 
Cu-a lui dări, hapstnul țar 
Ne-a uscat în trai amar... 
Rileev 


CAPITOLUL ZECE 


1. UURKWAARD A FOST ALUNGAT 


În zori, în casa voievodului, veniră să-şi ia rămas 
bun, aducînd daruri cuviincioase, străinii zgomotoşi, 
veseli, nepăsători — căpitanii vaselor de negoț şi ale 
celor de escortă, neguţătorii. Slujitorii voievodului, 
după 'datină, aduceau oaspeţilor băuturi şi gustări; 
corăbierii străini pufăiau din pipe, ciocneau cănile, îl 
băteau pe umăr pe tătucul Apraxin, risipeau vorbe de 
duh, se lăudau că anul viitor, de îndată ce se vor 
deschide drumurile pe apă, vor veni cu multe corăbii 
şi cu berechet 'de mărfuri. Feodor Mativeevici dădea 
din cap a încuviinţare, zimbea, dar ochii lui rămi- 
neau reci. 

La lumina făcliilor, în sala de mincare era încă în- 
tunerie — Silvestr Petrovici citea hirtiile de drum ale 
corăbierilor, punea pecetea, scria că vasul căpitanu- 
lui cutare poate să treacă fără oprelişti. Erau multe 
hîrtii ; levlev iscăli ihîrtiile lui Holholsen, ale lui 
Coost şi Danberg; hîrtiile lui Uurkwaard le puse 
deoparte. 

— O! strigă Uurkwaard. Este ceva în neorîndu- 
ială ? 

Apraxin se apropie de Ievlev, luă hirtiile din mii- 
nile lui şi le intinse lui Uurkwaard. 

— Asta însemnează ?... întrebă căpitanul arcuin- 
du-şi sprîncenele... 

— Însemnează că nu vă mai chemăm încoace. 

Străinii incetară cu glumele; în sala de mîncare 
se făcu linişte. 

— Voi avea cinstea să mă pling maiestăţii sale ta- 
rului ! strigă Uurkwaard. Vă dau cuvîntul, domnule 
voievod, că această faptă nu va fi spre folosul dom- 
niei-voastre. 

— Nu vă îngrijiţi de asta! 

— Vei răspunde pentru îndrăzneala domniei- 
tale! 

— In faţa cui? Nu cumva a acelui stăpin al dumi- 
tale pe care îl slujeşti atit de bine pe pămintul rusesc? 

Prefăcîndu-se că nu înţelege, Uurkwaard strînse 
din umeri mînios. 

— Dacă doreşte, căpitanul poate să ajungă din 
urmă pe maiestatea sa ! spuse Danberg. Nu mai răb- 
dăm această bătaie de joc. Da, da, onorabile Uur- 
kwaard, la drum ! Vom amina cu.toţii plecarea pînă ce 
domnia-ta vei obține audienţă la țarul rus — mulţi 
vor plăti pentru aceasta... 

— Căpitanul Uurkwaard să se ducă pe corabia 
domniei-sale ! rosti domol Apraxin. Hirtiile domniei- 
sale nu-i dau dreptul să plece în altă parte. In ceea 
ce privește pe ceilalţi cinstiţi căpitani și neguţători, 
i-aş sfătui să nu ia apărarea căpitanului Uurkwaard : 

altminteri va trebui să cred că nici ei nu se află aici 
pentru o neguţătorie cinstită... 

Silvestr Petrovici făcu un semn din ochi slujitoru- 
lui. Acesta se apropie cu tava de Feodor Matveevici. 
Apraxin luă un pahar, îl ridică şi spuse zîmbind ve- 
sel : 

— Drum bun, domnilor corălbieri ; vă doresc zece 
picioare de apă sub chilă! 

Căpitanii vaselor de negoţ și ai celor de pază apu- 
cară paharele: care corăbier nu bea pentru zece pi- 
cioare de apă sub chilă ? Nu-i semn mai sigur : cine 
nu bea acela se va împotmoli într-un prag de nisip! 
Chiar Uurkwaard şi Danberg băură, holbîndu-se unul 
la altul. 

Apraxin sună din clopoțel. Un alt slujitor aduse da- 
ruri scumpe pentru corăbieri : cîte o duzină de pieli- 
cele de samur, de jder, şi de biber. Zîmbind subţire, 
Feodor Matveevici înmiînă darurile fiecăruia, rugîn- 
du-i să vină cu mărfuri, să aducă mărfuri cît mai 
multe — din cele mai bune, fără înșelătorie, fără 
lipsă la cîntar ; iar plata se va face cu argint ade- 
vărat, nu cu bani calpi. Vurkwaard stătea într-un 
colţ și se făcea că nu-i pasă de nimic, nici de da- 
ruri, nici de cuvintele voievodului. Primind darurile, 
străinii nu se prea simțeau la îndemînă. Apraxin îi 
siredelea cu o privire batjocoritoare. 

Cind se lumină de-a binelea, lingă casa voievodu- 
lui bubui un tun mic de aramă : aceasta însemna că 
vama trebuia să înceapă cercetarea iar corăbierii să 
se pregătească de plecare. 

Silvestr Petrovici şi Apraxin se opriseră tăcuţi pe 
treptele înalte de la intrare, privind cum se desprin- 
deau de mal luntrile vămii. Varmeșşii stăteau în lun- 
tri, cu puştile în miini şi vîntul flutura steguleţele de 
deasupra lor. 

— Cind o să citească hîrtiite lui Uurkwaard are să 
se bucure ! spuse levlev. 

— Cine? 

— Krikov. 

— Fostul porucie ? 

— EI, sărmanul ! 

— Păi, el o cerceta hârtiile ? 

— Fără el nu se poate. Are capul limpede. 

Deasupra Dvinei alergau grăbiţi nori grei de toam- 
nă. Vîntul de nord sufla rece parcă ameninţind : nu 
mai e mult, am eu ac de cojocul vostru ! Silvestr Pe- 
trovici se zgribuli înirigurat şi-i spuse lui Apraxin: 

— Cred că Uurkwaard o să facă plingere împotriva 
noastră | 

— Să facă! răspunse Apraxin rîzînd. Are oamenii 
lui la Kukui, dar şi noi o să găsim de-ai noștri în 
Rusia. Ne-or scoate ei basma curată. Nu orice glonţ 
nimereşte în frunte, mai cade şi în tufe... 

Se întoarse spre tunar şi-i porunci să mai tragă o 
dată. Tunul bubui iarăși ; al doilea foc însemna : coră- 
biile străine să fie gata să ridice ancorele. 

— De ce aşa repede? întrebă Silvestr Petrovici. 

— Păi, de ce nu ? Uite, suflă vint prielnic — de-or 
întîrzia, vântul ar putea să scadă şi atunci se întorc. 
Ajunge, au hălăduit destul, mai ducă-se și acasă... 

Vameşii se întoarseră curînd. Apraxin porunci ca- 
raulei să dea o fugă pînă la arsana și să-l cheme la 
voievod pe căprarul Krîkov. Ostașul, improşcînd glo- 
dul cu cizmele, îşi suimese poalele caftanului şi o luă 
la fugă. 

Afanasi Petrovici se apropie şi făcu o plecăciune 
— chipul lui ena de nepătruns. 

— Totul e bine pe corăbii ? întrebă Feodor Matve- 
evici. 

— Parcă ar fi totul bine, cneazule-voievod. 

— Cäpitanul Uurkwaard şi-a venit în fire ? întrebă 
Apraxin cu un zimbet uşor. 

— Căpitanul Uurkwaard e cam supărat ! răspunse 
Afanasi Petrovici cu glas aspru, cuviincios, dar cu o 
batjocură abia simțită în ochi. În cămară şi-a călcat 
în picioare hîrtiile lui de căpilan şi a dat cu peruca 

de dușumea. A ocărît în tot felul Arhanghelskul nos- 
tru și orînduielile de aici. 

— Domnul James a fost de față ? 

— Domnul James, cneazule-voievod, astăzi fiind 
bolnav, n-a putut să vină la cercetarea corăbiilor. 

Apraxin dădu din cap: 

— Ce să-i faci! Poţi să pleci, căprare!.., 

Ţinîndu-şi strins tașca la şold, cum își ţinea altă- 
dată sabia, Kriîkov se îndreptă spre poartă. Ievlev îl 
chemă înapoi : 

— Afanasi Petrovici ! 

Fostul porucic se opri şi faţa lui întotdeauna hotă- 
rîtă și liniştită tresări: nu fusese chemat căprarul 
Krikov, ci Afanasi Petrovici. levlev făcu cîțiva paşi 
spre el şi spuse, stăpînindu-şi tulburarea: 

— Afanasi Petrovici, ai răbdare. Năpasta care te-a 
lovit nu e veșnică. E greu să se facă ceva bătînd din 
palme. Dar într-o bună zi poate va fi mai uşor. Tu 
să-ţi faci slujba, Afanasi Petrovici. 

— D-apoi eu îmi fac slujba! răspunse fără fara- 
fasticuri Krîkov. Dar... 

Dădu cu deznădejde din mină. 

— Dacă o fi și de azi inainte ca pină acu’ — m-or 
mînca de viu, Silvestr Petrovici. Maiorul James se 
teme numai de voievod şi de înălţimea ta... 

Tunul bubui iarăşi. Al treilea foc însemna : ridicaţi 
ancorele, “ieşiţi în mare, vă dorim vînt prielnic și 
drum bun, corăbierilor ! 

— Să ne vedem cu bine, Afanasi Petrovici! spuse 
Ievlev. Dacă e ceva — vino la mine. 

Krikov făcu o plecăciune și se îndreptă spre poartă. 

Ilevlev se întoarse în casă. Voievodul Apraxin se 
uita la planurile corăbiilor, pufăia din pipă și socotea 
cu condeiul pe tablă. Văzîndu-l pe Silvestr Petrovici, 
îl încdemnă : 

— Ei, corăbierule, vino încoace. Hai să învăţăm cît 
e vremea. Mai tirziu, n-o să mai avem prilejul... 

2. ÎNTR-O NOAPTE DE TOAMNĂ 


Seara, cînd Ievlev se întoarse de la turnătoria de 
tunuri, la voievod se afla Osip Bajenin. Feodor Mat- 
vecvici iscălea hirtiile și Bajenin presăra nisip pe is- 
călituri. 

— Ei, ce-i pe la turnătorie? întrebă Apraxin, fără 
să se întoarcă. 

— Doar numele-i de ea ! ofiă Ievlev. 

Bajenin întinse mîna după hîrtie — degetele lui 
grase, încărcate cu inele, tremurau, 

— E-hei ! rosti zimbind Feodor Matveevici. Pare- 
mi-se că a fost udată cu lacrimi despărțirea de ţar la 
Holmogorî ? 

Și muşcă dintr-un măr zemos care-i pirii în dinţi. 

Ochii mici ai lui Bajenin luciră răutăcios de sub 
pleoapele boboşate : „voievodul e tînăr, dar ia te uită 
cum vorbeşte ! Nu-i nimic, te-om strînge noi de-ai să 
țipi, de-ai să plingi cu lacrimi, Feodor Matveevici ! 
Am îrînt noi gira spinării şi la alţii mai abitir ca 
tine !“ 

Dar nu spuse nimic. Făcînd o plecăciune, oltă, că- 
indu-se parcă. 

— Așadar, dă-i drumul ! Pune oameni să care buş- 
tenii, să taie, să cioplească, Dulgheriile nu-s gata, 
nu-i nicăieri nici o rînduială. Ştii ce vrea ţarul! Lui 
Petru Alexeevici nu-i place să glumească. Intr-o zi- 
două, eu şi Silvestr Petrovici venim să vedem ce faci. 
De n-om găsi toate la rostul lor, n-o să te iertăm. 
Șezi, ce stai în picioare ! Bei nişte vinișor ? 

Bajenin se așeză ; jilțul adus din străinătate, cu 
picioare în chip de labe de leu, trosni sub greutatea 
trupului său mătăhălos. Făcind pe nepăsătorul, răs- 
punse cuviincios, chiar sfielnic, că nu cutează să 
ceară, dar ar dori o vodculiță — să se dreagă după 
băutură. Feodor Matveevici se uită la el rece, neîn- 
crezător, printre gene, ciocănind cu degetele în masă. 

Osip Andreevici răsturnă păhărelul în gura năpă- 
dită de barbă, luă cu degetele groase un castravete 
Şi puțină varză murată, și vorbi sfios : 

— E drept ce spui, Feodor Matveevici, a sosit clipa 
să ne apucăm de lucru, e drept! E vremea să cărăm 
lemnul, să gătăm dulgheriile, să tăiem și să cioplim. 
Dar cu ce oameni, Dumnezeule milostiv ? Cum, să-i 
aduci încoace ? Spune, învață-mă, poruncește! Poţi 
să năimești oameni la dulgheriile ţarului ? Unii vi- 
nează fiare, alţii sărează peşte sau trudesc care unde 
pot în meşteșugul lor: care-i brutar, care-i căldărar, 
care-i dogar. Unii dintre localnici scurmă pămintul cu 
plugul de lemn — doar-doar și-or scoate o bucăţică 
de pîine, iar de nu, măcar s-or alege cu varză şi n-or 
sta cu burta goală. 

Luă cu degetele încă puţină varză şi clătină din 
cap cu amărăciune : 

— Luntraşii năimiţi pe vasele ţarului nu stau nici 
ei de bună voie, măcar să-i pici cu ceară... 

_Feodor Matveevici ridică paharul, îl invirti în faţa 
lumînării şi privi cu încîntare culoarea vinului. Osip 
Andreevici îi trăgea înainte cu tînguielile lui. Oame- 
nii dau bir cu fugiţii nu numai din dulgheriile de la 
Arhanghelsk, dar şi din pădurile de la Vavciuga. A 
chemat un popă să-i dojenească ; ei au început să răc- 
nească atîtea suwdalme, încât popa și-a sumes poalele 
şi a luat-o la sănătoasa, mistuindu-se în 'desiș. Abia 
mai tirziu şi-a venit în fire. Parcă poţi să te înţelegi 
cu ei? 

— Nu le dai mincare bună, de-aia fug de la tine! 
îl dojeni cu asprime Apraxin. 

Bajenin rise, îşi roti gîtul de taur și spuse cu glas 
mieros : 

— Aici greşeşti, Feodor Matveevici, greşești, 
scumpule ! Nu le dau crăpelniţă ? Da parcă îi poţi 
sătura pe diavolii ceia? Parcă numai unul şade în 
cîrca noastră ? Să-i saturi pe toţi, să le dai bineţe tu- 
turor, să le dai plocoane la toţi, să-i ţii minte pe toţi! 

Voievodul e pus cu hrana în sarcina noastră. Cine 
vine cel dintîi cu daruri? Bajenin Osip Andreevici... 

Apraxin pufäi, puse deoparte paharul şi strigă mi- 
nios : 

— Să minţi, dar să nu întreci măsura, bărbosule, 
că de nu... 

Bajenin îşi vintură mîinile scurte. 

— Christos să te aibă în pază, Feodor Matveevici ! 
Parcă noi nu întelegem? Sîntem și noi oameni, creş- 
tini, d-aia şi vorbesc, pentru că ştiu ce fel de om eşti! 
Eşti un om, Doamne-Dumnezeule, păi noi... 

Ochii lui mici priveau de sub sprîncene obraznici, 
vrăjmaşi, 

— Să le dai toată hrana, — se amestecă în vorbă 
levlev. Să clădeşti o casă pe lingă dulgherii, să aibă 
unde se adăposti lucrătorii. Pămînturile de aici dau 
rod slab, și-apoi acw’ e toamnă — pînă la începutul vî- 
nării fiarelor mai e, iar pentru pescuit nu-i vremea. Să 
dai cu rînduială hrana şi simbria din partea ţarului 
— atunci oamenii din Arhanghelsk au să vină bucu- 
roşi la lucrările de corăbii... 

Bajenin rise molcom şi, făcîindu-se că n-a auzit 
bine, își puse palma pilnie la urechea cărnoasă : 

— Cum? Bucuroși, zici ? Vai, dragul meu, Silvestr 
Petrovici, iartă-mă pe mine, un mujic de rînd, mata 
eşti încă tinerel, da” parcă se poate așa ceva ? 

levlev strînse din umeri în tăcere, nepricepind ce 
vrea să spună Bajenin. Apraxin luă cu un cleşte de 
argint mucul lumînării și, fără să se uite la Ievlev, 
întrebă : 

— Atunci, ce să facem? 

Osip Andreevici dădu din mîini a neputinţă. Apra- 
xin se ridică şi începu să păşească prin sala de mîn- 
care. Intinzindu-se cu tot trupul înainte, Bajenin îl 
siredelea cu privirite, aştepiînd cuvîntul hotărttor. 

— Sint mulţi răi platnici de dări în oraş şi în im- 
prejurimi ? întrebă deodată Feodor Matveevici. 

Bajenin răspunse repede de parcă ar fi avut răs- 
punsul gata ticluit pentru această întrebare ; 

— Crede-mă că aproape toți. Și pescarii, și topi- 
torii de smoală, şi sărarii, şi vînătorii de sălbăticiuni, 
din care — toţi sînt răi platnici — nu ştiu nici un om 
de pe Dvina care să-şi fi plătit dările, în afară de cei 
avuti. 

Feodor Matveevici îl întrerupse: 

— Răii platnici să fie aduşi la lucrări. La samoezi 
în tundră, o să trimitem călăreţii — o să-i adunăm 
după neam, după săminţă. Prin satele îndepărtate, 
prin adăposturile pescărești, trăiesc mulți oameni de 
capul lor — pe toţi o să-i aducem la lucrări. Pe vi- 
nătorii din oraș, pe brutari, căldărari, hamali, pe răs- 
popitul pribeag, pe hagiul care vrea să se ducă spre 
ostroavele Solovki — pe toţi o să-i luăm, toţi or să 
dureze corăbiile ţarului... 

Bajenin se ridică şi făcu o plecăciune adincă. In- 
cepu să se foiască pripit, să se jure, se închină la 
icoane şi se trase de-a-ndăratelea spre uşă. Dar Feo- 
dor Matveevici nu-l lăsă să plece; îl chemă înapoi. 
Bajenin se apropie clipind mărunţel, pulnind pe nas. 
Apraxin îi spuse cumpănit dar cu ameninţare în glas: 

— Ai să dai hrană pentru șase altini. Dacă ai să 
furi din dreptul truditorului, să nu te aștepți la indu- 
rare. Ştiu că mulţi trag de tine, cer sfănţuială — tri- 
mite-i pe mişei la mine. Mă räfuiesc eu cu ei! Dacă 
pui lemn verde la corăbii — ai să putrezeşti în tem- 
niţa mănăstirii, nimeni n-o să afle unde a murit Osip 
Bajenin ! 

Osip Andreevici ridică mîna ca să se închine. Apra- 
xin bătu din picior şi strigă: 

— Nu-ţi bate joc de cele sfinte! Tu nu te rogi lui 
Dumnezeu, ci talerilor ; lupule, hoţule — ai un sin- 
gur Dumnezeu: punga ! Şezi şi nu scoate o vorbă! 
Am trimis după  Snivin, trebuie să facem treaba 
grabnic. 

Bajenin se așeză iarăşi pe scaun şi întrebă cu un 
rînjet : 

— Dacă sînt aşa de netrebnic, de ce mă ţii, Feodor 
Matveevici ? Fă singur corăbiile ! 

Apraxin nu răspunse ; se tot plimba din colţ în colţ. 
Silvestr Petrovici tăcea, gindindu-se mîhnit : „au să 
aducă oameni cu sila, în lanţuri! Cum or să dureze 
corăbiile cu asemenea oameni ?“ 

Snivin intră pieziș, făcu o plecăciune, zvârli cu o 
mişcare din umăr mantia udă de ploaie, şi-şi netezi 
mustăţile într-o parte și în alta. Indesind tutunul în 
pipă cu degetul gros, vorbi cu un glas care parcă 
serîşnea ca fierul : 

— Am avut cinstea să mă gîndesc la cele ce mi-aţi 
spus, domnia voastră, sir. Am şi întocmit planul de 
acţiune. Hanul mare o să ţină loc de temniţă pentru 
un timp mai îndelungat. Batem toba și toţi aceia care 
n-au plătit în întregime... 

— Prostii! îl intrerupse Apraxin. Ce temniţă inde- 
lungată | Asta e piendere de vreme. Dumneata baţi 
toba și ceri de la fiecare răbojul... 

Se căută în buzunar, scoase o bucăţică de piele cu 
o pecele şi o aruncă pe masă. 

— Aceasta-i dovada că au fost plătite toate dările. 
Dacă nu are asemenea dovadă, omul va fi luat la 
lucrări. Totul să se facă repede, noaptea, în bătaia to- 
bei și în sunetul trimbiţei. Înainte de a începe cerce- 
tarea cu călăreţii, să se clădească în amîndouă dul- 
gheriile, şi la Solombala, şi la Vavciuga, cîteva case 
pentru lucrători. E toamnă, iarna bate la uşă... 

Ascultînd poruncile, Snivin scoase o hartă din mî- 
necarul hainei, o despături sprinten și arătînd pe ea 
cu pipa îl întrerupse pe Apraxin : 

— Da, sir, da, am înţeles. Vă rog să priviţi. lată 
Kuria şi Solombala ; satele — Iakurskaia, ljemskaia, 
Priluțkaia. Şi mai încolo — Kehta, Nenocsa. Iată 
Solza, Holmogort ; mahalaua Kurţeva, Glinka, Verh- 
neea, fundătura Ivanovski. Sînt mulţi oameni, mulţi 
mujici — n-are nimeni dovada... 

Privi întrebător la Apraxin ; acesta încuviinţă clă- 
tinînd din cap. Polcovnicul dădu roată cu degetul pe 
hartă, rîse zgomotos şi lovi cu palma în masă : 

— Ca într-o cursă de șoareci. Nu va scăpa nimeni. 
Două sute de oameni, trei sute, patru sute. Vor tre- 
bui să muncească ! Vor trebui să lucreze cu sirguinţă, 
cu supunere, şi ziua și noaptea. Veţi fi mulţumit, dom- 
nul Bajenin va fi mulțumit, şi maiestatea sa va fi 
mulţumit ! 

Cînd Bajenin şi Snivin plecară, Apraxin spuse cu 
amărăciune în glas: 

— Veneticul e mare meşter la astfel de treburi, Sil- 
vestr. Şi numai fiindcă n-are milă de ruşi, nici măcar 
atitica. D-apoi de ce să aibă milă, lifta ? Ce folos ar 
putea trage din asta ? 

levlev tăcea. 

— De ce taci ? întrebă Feodor Matveevici. 

— Mi-e groază, Feodor ! spuse încet Ievlev. 

— De ce ţi-e groază, Silvestr Petrovici ? 

— Mi-e groază, fiindcă am pornit la treabă grea. 
Ciţi oameni au să piară de moarte năprasnică la lu- 
crările noastre! Pe capul cui va cădea păcatul ? 

Apraxin oftă şi răspunse cu o întrebare: 

— Dar cum am trăit pină acum nu-i păcai de noi? 
Cîţi oameni au pierit odinioară de moarte năprasnică? 
Cîţi au fost bătuţi, schilodiţi, prăpădiți de băutură în 
crîşmele țarilor, striviți de cai, căsăpiţi de săbiile tă- 
tăreşti, duşi în robie de livonezi, de şvezi, pierind pe 
pămînt străin? La asta te-ai gîndit oare, Silvestr ? 

Ochii lui scăpărară ; se apropie de levlev şi spuse 
cu inflăcărare : 

— Ce este Rusia pentru noi? O maică bună — 
iată ce trebuie să fie. Pentru cine ne dăm viaţa dacă 
dușmanul năvălește peste noi? Pentru ea, Silvestr, 
pentru maica Rusia, care ne-a îngrijit şi ne-a păzit, 
ne-a mîngfiat și ne-a ocrotit, ne-a învăţat şi ne-a 
alintat, me-a cîntat la leagăn, ne-a spus basme, ea 
care-și priveşte cu mindrie feciorul cînd îl vede să- 
rind pe cal pentru întîia oară, care-l povăţuiește cu 

blindeţe atunci cînd e nedrept şi nu spune adevărul, 
care îl dojeneşte cu vorba şi cu nuiaua. Căci ea, 
scumpa, ea, maica Rusie te şi învaţă, te şi ceartă, te 
şi mingiie. Așa-i, Silvestr ? Spune! 

— Aşa e, Feodor Matveevici — răspunse Ievlev, 
molipsit de tulburarea lui Apraxin. Așa e, prietene! 

— Ascultă mai departe, ascultă ce-am tot chibzuit 
eu nopţi de-a rîndul aici, în Arhanghelsk: avem oa- 
meni, dar n-avem o adevărată flotă. Avem luptători, 
dar n-avem o oaste adevărată, puternică. Avem ca- 
pete deştepie, dar n-avem şcoli și academii ! Străinul 
a dobîndit o mare putere asupra noastră — tatăl vi- 
treg ne <chinuieşte, ţinteşte să facă din maica moas- 
tră bună o mumă vitregă. Din toată Rusia străinul 
nu vede lumină decît în Kukui. A mîncat pîinea noas- 
tră şi scrie despre noi în cărți că sîntem nişte säl- 
batici, scrie cu neruşinare că el ne-ar fi descoperit, 
că el ne-ar fi trecut pe hartă și ne-ar fi dat învăţă- 
tură. Nu e groaznic, Silvestr, ceea ce ne aşteaptă, ci 
e groaznic cum am trăit pînă în vremurile de astăzi. 
Trebuie să privim cu ochi deschişi înainte, să ştim 
unde mergem. Îţi amintești ce spunea deunăzi căpi- 
tanul Flam despre tätari? Nu noi sîntem ponegriți 
şi necinstiţi, ci maica Rusia. De aceea nu putem să 
îndurăm mnecinstirea aceasta. Ne așteaptă zile grele, 
Silvestr. Vom trece prin multe. Dacă vom trăi, ne 
vom aminti cu plăcere de strădania noastră de astăzi 
pentru 'durarea corăbiilor și a ne va părea o joacă 
pentru că acesta este abia începutul, ca şi joaca de 
la Pereiaslavl-Zaleeski. Dar joaca aceea, în urma că- 
reia rămîneau morţi, ni se părea pe atunci groaznică |! 
Noi nu mai avem cale de întoarcere, Silvesir Petro- 
vici, şi n-avem de ce să ne gindim astăzi, prietene, la 
păcate. Eu şi cu tine trebuie să muncim cinstit, fără 
să ne gîndim la foloasele noastre. Adică ce? Nu adu- 
cem oamenii cu duhul blîndeţii la lucrări ? Arată-mi 
cum aş putea să fac altfel şi o voi face... 


394 


Silvestr Petrovici lăcea. 

— Iată că taci! spuse Apraxin. Da, frate, asta e... 

Și bătîndu-l pe levlev pe umăr, adăugă: 

— Parcă numai asta o să fie!2 Numai asta o să 
mai vedem ? |! i 

3. O RAITA IN TUNDRĂ 


Ca să nu-i împovăreze pe călăreţi, maiorul James 
porunci sä se ia hrană puțină — sare, pesmeți şi cîte 
o bucată de carne uscată. Pulbere și gloanţe aveau 
din belşug. Pentru maior și pentru lucrurile lui au 
fost înşeuaţi doi cai : porucicul ducea cu sine un cort 
bun, un scăsnel de vinătoare, un lighean în care să 
se spele, căni, farfurii, o giarniță mare cu vodcă. După 
sfatul polcovnicului Snivin nu luase nici un rus între 
călăreţi. 

— Prin ei samoezii ar putea să afle pentru ce aţi 
venii în tundră. Samoezii își vor da de ştire unul al- 
tuia și n-o să aduceţi nici un sălbatic. 

— Dar la început ar trebui să avem un rus, — se 
împotrivi maiorul. În tundră ne vom descurca greu, 
sir. Mai ales că nu cunoaștem limba ! 

Polcovnicul Snivin nu răspunse nimic. Diacul Gu- 
sev, aplecat peste hirtie, scria o poruncă a nacealni- 
cului streliților către celelalte căpetenii. Maiorul Ja- 
mes — cu cămașă de zale și cu un gugiuman apărat 
în față de um fruntar de fier, ca nu cumva să-i spargă 
capul vreun samoez, cu o platoşă scurtă solzoasă 
peste piepiarul de blană — se plimba prin izbă, pu- 
făia din pipă şi clătina din cap, ascultînd poruncile 
răspicate ale polcovnicului Snivin. Sub fereastra de 
țiplă călăreţii lărmuiau, rideau, se luau la trîntă, mer- 
geau în lanţ unul spre altul, încercînd să se împingă 
fără miini, piept la piept, 

Polcovnicul Snivin ieşi în cerdac ca să-şi ia rămas 
bun :de la cei care plecau. 

Pastorul venise și el ca să-i binecuvînteze pe os- 
taşi. Călăreţii scoaseră cărciulile și se aşezară roată. 
Pastorul le vorbi despre măreaţa menire a creștini- 
lor să ducă necredincioşilor cuvîntul lui Dumnezeu. 
Snivin tușea. Maiorul James încerca chingile spre a 
vedea dacă lucrurile pe care și le lua la drum se ţin 
bine pe cai, 

Pastorul ridică mîinile spre cer ; călăreţii începură 
să cînte un psalm. 

Polcovnicul Snivin spuse pastorului : 

— Cuvîntul lui Dumnezeu n-are rost aici, părinte. 
Ostașii nu merg nicidecum să-i creştineze pe sæ- 
moezi... 

Bätrînul pastor ridică din umeri. 

Ostaşii ieșiră din curte petrecuţi de croncănitul cio- 
rilor ude, zgribulite de ploaia măruntă. Maiorul James 
fluiera fără grijă — avusese prilejul să ia parte la ră- 
fuieli şi mai strașnice. De data asta avea de-a face 
cu samoezi. Un leac ! 

In a doua săptămînă de drum, »ostaşii intrară in- 
tr-un cătun tăcut, parcă amorţit sub ploaia care se 
cernea într-una, fără sfirşit. Lîngă o izbă de la mar- 
gine văzură un ren tînăr cu piciorușele subţiri, larg 
desfăcute. Sengentul Colney aruncă laţul și prinse re- 
nul; un alt călăreț înfipse pumnalul în inima anima- 
lului. Alţi cîţiva oameni, strigînd și fluierind, prin- 
deau un pîlc de reni, legaţi între ei, care alergau în- 
nebuniţi printre izbe. Sergentul Colney se arătă şi 
aici cel dintii — aruncă laţul de gitul renului din 
frunte. Toţi renii se prălbușiră în zloată. 

Tăiară renii pe loc în uliţă și tot acolo băură sînge 
fierbinte. Colney spunea că auzise de la oameni pri- 
cepuţi că sîngele proaspăt de ren este cel mai bun 
leac împotriva morţii negre, sau cum i se mai zicea 
— scorbut. 

In portița izbei mărginaşe se ivi un om. înalt, bär- 
bos, în caftan lung. Omul clătină din cap în tăcere. 

Călăreţii, cu pumnalele în miîini, nerași, murdari, îl 
întrebară care mai de care cît mai aveau de mers pină 
la samoezi și-i cerură să deschidă poarta, să facă 
foc în cuptor şi să fiarbă carnea ide ren. 

Cel dintîi intră în izbă maiorul James şi se aşeză 
sub icoane. Gazda aduse nuci de cedru şi le puse pe 
masă. James întrebă în ruseşte : 

— Unde sînt samoezii ? 

Stăpînul izbei oftă necăţit, se uită la James şi răs- 
punse : 

— Nu faceţi bine ce faceți! Samoezii sînt ca nişte 
copii, oricine poate să-i năpăstuiască! lar dumnea- 
voastră aţi tăiat un cîrd întreg de reni de sanie. Se 
poate așa ceva? Și noi păcătuim. față de ei — sint 
unii pe aici care se poartă cu ei necinstit: le vind 
vin, şi apoi schimbă pe nimica toată mărluri cu sa- 
moezii care s-au îmbătat. Dar dumneavoastră sînteţi 
şi mai răi... 

— Ei, ei! strigă porucicul şi lovi cu palma în 
masă. 

— Nu păcătui ! — spuse cu toată asprimea stăpînul 
casei — masa este mîna domnului, pe ea cel de sus 
îşi dă pîinea cea de toate zilele iar dumneata o Iovești. 
Scoate căciula : doar te afli în Rusia... 

Maiorul James privi chipul aspru al gazdei, se gîndi 
o clipă şi scoase gugiumanul. 

— Ne trebuie o călăuză! spuse porucicul. Plătim 
bine. Să ne ducă la samoezi. 

— N-ai de unde să-l iei! dădu din umeri gazda. 
— Samoezii au plecat. Uite, dumneavoastră le-aţi 
ucis renii și s-a răspîndit îndată vestea ce fel de oa- 
meni au venit la Podgora. Acum n-o să-i mai găsiţi 
pe samoezi. Au să fugă toți... 

— Ba nu, n-au să fugä! strigă James. 

Trăgîndu-şi adînc pe urechi căciula grea, se ridică 
şi porunci să i se dea calul. Trimbiţaşul sună în uliţă 
„adunarea“. Vrînd-nevrînd, călăreţii trebuiră să înca- 
lece. Sergentul Colney aduse, cu același laţ cu care 
prinsese renul, un samoez în capul gol, cărunt, spîna- 


397 


tic. Samoezul fusese prins dincolo de sat și acum urma 
să fie folosit drept călăuză. 

— O! făcu porucicul James — noi vom fi buni 
prieteni, nu-i aşa ? Nu ne vom face supărări unul 
altuia. Colney, dă-i ceva de băut! 

Colney turnă bătrînului să bea şi slăbi laţul de pe 
gîtul lui subţire. Bătrinul bău, molfăind din buze. În 
amurg, James porunci să se facă popas de noapte. Bä- 
trînul fu aşezat lîngă un foc, fără să i se scoată laţul. 
Samoezul se uită în toate părţile cu ochişorii lui de 
copil, apoi scoase din sîn un beţigaş și începu să-l 
bată cu o nuielușă. 

— Ce face ? întrebă James. 

— Îşi pedepseşte idolul! lămuri sergentul. L-a bă- 
gat în bucluc. Din pricina lui a nimerit la noi. 

Noaptea, bătrinelui muri sugrumat. Fireşte, nu se 
sugrumase el însuși. Voise să fugă, iar ostașul pus 
să-l păzească trăsese prea lare de laţ... 

Trebuiră să se întoarcă în sat şi să ia de acolo cu 
sila un flăcău rus. Peste încă o săptămînă, ostașii 
ieșiră pe înnoptate dintr-un lăstăriş des într-o poie- 
niță unde mocneau nişte focuri și lătrau mînios cîinii. 
Călăreţii abia răzbătură printr-o cireadă mare de 
reni, spre niște corturi țuguiate. Descălecară și se în- 
dreptară într-acolo unde se auzea plînsetul unui copil, 
glasuri omeneşti şi tusea cuiva. Legară oamenii chiar 
acolo în corturi, fără să înțeleagă pe cine leagă — 
bărbaţi sau femei. Se lămuriră curînd : prinseseră nu- 
mai patru bărbaţi în putere — ceilalţi erau fie bătrîni 
neputincioşi, fie femei sau copii. 

Un bărbat dintr-un cort de la margine izbutise să 
fugă. 

Porucicul James îşi aprinse pipa, întinse picioarele 
spre foc şi rămase pe gînduri. Nu departe, pe o piele 
crudă de ren, sergentul Colney trăgea să moară, mis- 
tuit de fierbințeală. Incă un călăreț — voinicul şi age- 
rul Huze — începuse să scuipe sînge. Avea vreun rost 
să meargă mai departe în tundra aceea blestemată ? 

După ce poposiră o zi şi se odihniră, porniră mai 
departe. Samoezii prinşi erau duşi cu arcane aşa fel 
că niciunul să nu se poată sugruma. După trei zile 
de drum găsiră urmele nomazilor fugiţi... 

Spre seară îngropară pe sergentul Colney. Nu se 
găsi cine să-i cioplească o cruce. Călăreţii murmurau. 
Porucicului îi ajunsese la ureche că puseseră la cale 
uciderea lui. Asta nu mai era glumă. Mercenarii se 
pricepeau să-şi înjunghie căpeteniile. 

Cînd pe neaşteptate, într-o noapte, rusul-călăuză se 
făcu nevăzut, James hotărî să facă cale întoarsă. Pe 
drum spre Arhanghelsk, mai înmormîntară doi călă- 
reţi și doi samoezi. Porucicul James mergea posomo- 
rît. Şi pe el îl scuturau frigurile. 

La Podgora, ostașii poposiră ca să se odihnească. 
Localnicul cel aspru care la plecarea în tundră îi ospă- 
tase în lipsă de altceva cu nuci de cedru, acum nu 
spuse nici um cuvînt — doar clătina din cap şi ofta. 
Toată lumea se temea de călăreţi, nimeni nu sta de 
vorbă cu ei, iar copiii, cînd îi vedeau, fugeau care în- 
cotro. 

Porucicul James aduse la Arhanghelsk un singur 
samoez — pe băirînul Paiga. 

— Poţi să fii mîndrul! spuse printre dinţi polcov- 
nicul Snivin. În schimbul a patru ostaşi ai adus un 
moșneag. Frumos ! 

James tăcea. Îi era totuna — numai să se culce e 
dată ! 


4. POLCOVNICUL SNIVIN LA LUCRU 


In toiul nopţii spre 9 octombrie, polcovnicul Snivin 
porunci vistavoiului să ațîțe focul şi să-i facă o cafea. 
După ce bău cafeaua în pat, îşi aprinse pipa şi începu 
să se îmbrace — ca totdeauna, curat şi îngrijit. 

— Te ameninţă vreo primejdie, dragul meu ? întrebă 
Anabella privindu-şi soţul cu ochi somnoroşi. 

Ajutat de vistavoi, polcovnicul Snivin îmbrăcase sub 
pieptarul de piele o mică platoşă de oțel, făurită de 
spanioli din oţel bun de Toledo. 

— O, nu, îngerașul meu! răspunse polcovnicul 
Snivin. Nici o primejdie. Nu strică să iau măsuri de 
prevedere chiar dacă sînt de prisos. 

Îşi sărută soţia, îi gîdilă ușor bărbia şi, zornăind 
din pinteni, ieși. 

În curte băteau tobele, răsunau flautele și cornu- 
rile. Totul împrejur era ud și negru — caftanele, șeile, 
săbiile, pistoalele. Sireliţii loveau caii pese dinţi şi 
alergau după mai-marii lor, pe care îi aștepta polcov- 
nicul Snivin. La lumina îelinarului, adunîndu-i pe de- 
siatnicii şi pe piatidesiatnicii polcului de streliţi, pe 
comandirii călăreţilor, Snivin arătă bucata de piele şi 
jucînd-o în palmă desluşi cum trebuiau luaţi oamenii 
la dulgheriile ţarului pentru lucrările de corăbii. 

'Dragunii plecaseră la Holmogori ca să-i ridice pe 
răii platnici pentru dulgheriile lui Bajenin. Călăreţii, 
ostașii vămii şi streliţii se duceau prin mahalalele Ar- 
hanghelskului — la Kuria, la Mhi, la Solombala, la 
Kuzneciha. Prin tot Jabinskul înecat în noroi lunecau 
copitele cailor, șuierau biciuştile, zăngăneau în întune- 
cimea umedă armele. Ca încheietor, în urma streliţilor, 
păşea un ostaş cu felinarul aprins pentru împrejurarea 
că ar fi nevoie să se tragă. 

Mîngîindu-și calul în tăcere cu mîna înmănuşată, 
polcovmicul Snivin veghea ca nimeni să nu strice rîn- 
duiala. Doi streliți rămaşi în urmă ieşiseră călări din 
curte și vorbeau între ei. Snivin trase cu urechea. 

— la uite blestematul de dnac îmbuibat — cică să-i 
aduci răboj ! spuse unul. De unde să-l iei ? 

— Să-ţi scoţi tovarășii din case — pentru ce? în- 
trebă celălait. 

Polcovnicul Snivin le porunci să descalece amîndoi. 
Streliţii se apropiară de el. Polcovnicul începu să-i 
lovească cu biciuşca peste faţă, strigând : 

— Blestematul de drac îmbuibat, aşa-i? Eu sînt 
drac îmbuibat, nu ? Porc rusesc, eu sînt pentru line 
Dumnezeu ! 

Cei dintii pe care începură să-i ridice au fost hama- 
lii; îi treziră din somn şi-i tîrîră în Piaţa Străinilor. 
Unul îngenunche în noroi şi începu să urle : 

— Ce Îaceţi, neomenoşilor — avem două ruble sim- 
brie pe an şi nici aceea nu ni-i plătită! Întrebaţi pe 
cine vreţi. Ce, sînteţi oameni sau cîini 5... 

Un călăreț lovi cu botforul pe hamalul zdrenţăros ; 
streliţii îl ocărîră cu năduf : 

— De ce-l baţi, cîine, nu vezi că-i boșorog, nu vezi 
că-i vînăt tot 2... 

La lumina faclelor de rășină hamahi fură puși în 
lanţuri și mînaţi la pricaz — la locul de adunare. 
Tot aici prinseră un paracliser şi-l aruncă în beci, 
răsuciră la spate mîinile unor tirgoveţi sărmani, le- 
gară un căldărar, doi cvăsari, mînară în turmă nişte 
pescari care trudeau pe Marea Albă. Nimeni nu înţe- 
legea ce se petrece. Streliţii oftau : „astăzi vă răsucim 
vouă mîinile, mîine ni le-or răsuci pe ale noastre.“ 
Străinii se uitau posomoriţi — pe ei nu-i privea ce 
se întimplă, ei nu plăteau dări vistieriei. 

În preajma zorilor, în tinda băbuţei Evdoha se 
stîrni gălăgie. Reabov îşi scoase mîna de sub umărul 
fierbinte al Taisiei şi înălţă capul. Dragunii băteau cu 
picioarele în uşă : se ruşinau să intre cu de-a sila la 
băbuţă — toţi o cunoşteau în oraş — dar ce să-i faci, 
aşa € slujba! 

Aruncîndu-și caftanul pe umeri, cîrmaciul deschise 
uşa și aprinse opaițul. În ferestre se revărsau zorile 
unei zile ploioase, bîntuite de vînt. 

— Dă răbojul ! spuse cu glasul rebegit un dragun, 
storcîndu-şi barba lungă şi udă. 

Băbuţa lunecă sprintenă de pe cuptor şi întrebă : 

— Aţi înnebunit? Ce fel de răboj? 

Taisia se uita fără să clipească, aşteptînd ce o să 
se întîmple. Fără grabă, mindru de slujba sa de cîr- 
maci al ţarului, Reabov deschise cutia şi scoase o za- 

piscă. Dar hiîrtia nu fu luată în seamă. Le trebuia rä- 
bojul. 

— Îmbracă-te! porunci dragunul cu mustață că- 
runtă. 

În uliţă boceau nişte femei — alţi draguni îi ridi- 
cau pe mujicii vecini. Băbuţa  Evdoha  bombănea; 
Taisia se uita cu ochii rotunzi, încă somnoroşi, cum 
se îmbracă Reabov. Apoi dădu un țipăt și se lăsă pe 
pat. Cînd Reabov îu luat din casă, ea sări după el — 
cu capul gol, desculţă, îmbrăcată numai cu un halat 
galben ca lămiia. Cîrmaciul se întoarse : atît de fru- 
moasă n-o văzuse niciodată ; cozile pufoase i se des- 
pletiseră, roşeaţa pinpașă şi caldă îi ardea încă în 
obraji. Îşi ţinea buzele roşioare întredeschise şi-şi 
stringea la piept mîinile — mîinile ei subțiri, mînu- 
tele care-l dezmierdau. Şi pentru că i se strînse cum- 
plit inima şi pentru că totul în el zvîcnea îndemnîn- 
du-l să se repeadă spre ea şi pentru ca să nu se facă 
de rîs față de draguni şi de mulțimea mujicilor care 
tîrmoceau glodul cu ciubotele şi cu opincile — el se 
opri şi-i strigă aspru: 

— Ei, ei! Ce te-a găsit ! Intră în izbă, auzi ? 

Taisia se opri, întinse mîna spre el, stătu locului o 
clipă, mai făcu un pas înainte şi încremeni. 

Apoi, cu răsuflarea tăiată, alergă în izbă, se îmbrăcă 
bine şi, vîrînd zapisca în sîn, se repezi spre casa voie- 
vodului, unde întrebă de acesta. 

— A plecat la Vavciuga ! îi răspunse tăcutul bătrî- 
nel de lîngă poartă. 

— Pentru multă vreme ? 

— Cine să ştie, drăguţo! Nu mi-a spus nimic. Au 
plecat şi pace bună. 

— Dar domnul levlev ?  Stolnicul ţarului, Ievlev. 
Silvestr Petrovici ? 

— Stolnicul este aici cu corăbierii. Au venit la el 
nişte corăbieri. Du-te, nu te teme, n-o să-ţi facă nici 
un rău. 

Şi deschise el însuşi portița scundă ca în fața unei 
boieroaice 

In sală nu se afla nici un suflet. Numai doi cîini de 
vînătoare ciudaţi, cu boturile subţiri, se bucurară la 
vederea ei ca de o prietenă. Ea intră în sală, trecu 
într-o odaie şi ciocăni într-o ușă după care se auzeau 
glasuri bărbăteşti. Nu-i răspunse nimeni. Ciocăni încă 
o dată. Atunci ușa se deschise şi un om alb la faţă, 
de statură mijlocie, se uită Ja Taisia mirat și fără 
asprime, cu ochii lui albaştri, larg deschişi. În mină 
ținea o pipă care fumega iar pe umeri, peste mundir, 
avea o şubă de veveriţă. In spatele lui se zăreau alţi 
bărbaţi; pe masă se aflau niște tăblițe de ardezie; 
printre tăblițe şi hîrtii se înălța o corăbioară micuță. 

— Pe cine cauţi, frumoasă fată ? întrebă Ievlev. 

— Pe domnul levlev Silvestr Petrovici! răspunse 
Taisia fără şovăială, de parcă nu ar îi intrat pentru 
întiia oară în casa voievodului. 

— Eu sînt levlev... 

El ieși, închise în urmă uşa, după care glasurile 
bărbătești începură, de îndată, pe întrecute, să lărmu- 
iască din nou. Taisia se uită la el, își plecă ochii în 
pămînt, pierzindu-și deodată cutezanţa, şi rosti în 
vîrful buzelor : 

— Mi-au luat bărbatul la dulgheriile țarului. L-au 
dus. E cîrmaciul Reabov Ivan Savvateevici. Are za- 
piscă de la măria sa Petru Alexeevici... 

Ievlev tăcea. 

Ea îl privea neliniștită, aşteptîndu-i răspunsul. In 
sfîrşit, el vorbi cu hotărtîre. 

— Ei şi ? Ce dacă l-au luat ? Corăbiile trebuie să le 
făurim — de unde să iei oameni ? De bună voie nu 
merg, îi luăm cu sila. 

— Dar el nu e timplar, nici călăfătuitor, nici fierar. 
E cîrmaci ! 

— Cînd o să vină vremea — îi dăm drumul, dar 
acum e toamnă târzie, nu se iese în mare. Decit să 
stea pe cuptor, mai bine lasă-l să facă treabă. E un 
om isteţ, poate să ţină barda în mînă... 

Taisia tăcea, fără să se mişte din loc. levlev adăugă 
mai blind: 

* — La dulgheriile țarului cred că n-o să fie mai rău 
decît la mănăstire. Am văzut, ştiu cum au trăit acolo... 

Incet, fără să întoarcă capul, fără să se plece îna- 
intea lui levlev, se îndreptă spre sală. E] n-o chemă 
înapoi, măcar că ea îl simţea că se uită în urma ei. 
Ajunsă în sală, Taisia îi auzi glasul: 

— Şi să nu te mai duci la nimeni, că n-o să te 
ajute... 

Apoi uşa se închise. 

Lîngă poartă se așeză pe laviţă și-și lăsă capul în 
piept. Bătrînului portar i se făcu milă de ea și încercă 
s-o îmbăribăteze : 

— E-hei, frumoaso, de ce te necăjeşti ? Ivan Savva- 
teevici nu-i omul care să piară la lucrări! Pe el nu-l 
ia nici marea — așadară cum te-ai teme că ar pittea 
să i se întîmple ceva pe uscat ?! Nădăjduiește, aşteap- 
tă, după ce face corăbiile, se întoarce... 

De la casa voievodului, Taisia se duse la tatăj ei. 
Stătu îndelung lîngă portita cunoscută, înnegrită de 
ploaie, fără a se hotărî să intre, uitîndu-se la cior- 
chinii bogaţi de sorb care parcă ardeau. După gardul 
înalt cîinii lupi care își uitaseră stăpîna, nu-și mai 
găseau astîimpăr, lătrau cu înverșunare. 

Văzîndu-și fiica, Antip o cercetă cu asprime, din cap 
pînă în picioare şi o întrebă răutăcios: 

— Ei? Tot la tătuca vii, hai? 

Taisia se uită liniștită și mohorită la bătrînul în- 
dîrjit. 

— Aşa-i că ţi-au răpit vulturaşul? strigă Antip. 
Acw că ţi l-au luat, sînt bun, nu? Plăteşte, pasămite, 
tătucule pentru potlogarul meu, pentru tilhar, pentru 
stîlpul crîşmelor... 

Faţa Taisiei tresări. Totuşi ea tăcu — n-are decit 
să spumege. Stătea în izba ei ca o străină, se uita la 
tatăl său de parcă acum îl vedea pentru întîia oară ; 
a îmbătrînit, s-a gălbejit, s-a buhăit. Nu cumva o bea 
peste măsură ? Şi îşi aminti cum îi spuneau oamenii 
că Antip se lăuda pretutindeni că-l scăpase de la 

pieire pe ţar, că arăta caftanul şi pălăria ţarului, po- 
runcind să i se dea toată cinstirea. 

— Dacă ai venit, apoi pleacă-te în faţa mea! strigă 
Antip. Pleacă-te, nu sta ca o proastă ! Cazi-mi la pi- 
cioare, roagă-mă cu lacrimi de pocăință... 

— Pentru ce, tătucă ? întrebă încet Taisia. 

Bătrînul  înmărmuri o clipă, apoi strigă şi mai 
mâînios : 

— Lepădătură, năroadă ce eşti, pentru cine ai ple- 
cat din casa mea ? Pentru un golan fără nădragt pe 
el, pentru un artelnic, pentru un vâslaş! Uite unde 
ai ajuns ! Iar eu sînt cîrmaciul ţarului, iată cine sînt! 
Eu l-am scăpat pe ţar... 

Taisia se întoarse agale și ieşi în tindă, cu capul 
sus, fără nici o lacrimă în ochi. Antip răcnea mai de- 
parte în izbă şi, scăpînd jos sfeșnicul, începu să su- 
duie. Ea închise încet portita după sine şi o luă spre 
Solombala, spre dulgherii, acolo unde îi mînaseră 
încă de dimineață pe mujicii din oraş. Ziua scurtă de 
toamnă era de pe acum pe siîrșite. Norii negri zdren- 
țuiţi se tîrau jos, deasupra oraşului, deasupra turle- 
lor bisericii imucenicei Paraschiva, deasupra casei 
înalte a bogatului popă Kuzma. Ploaia se ţiriia mereu 
— mmăruntă, domoală, rece. Streliţii, cu căciuli tivite 
cu blană de vulpe, în caftane lungi, înnegrite de ume- 
zeală, strinşi cu cingători de sfoară — păşeau spre 
casele lor, posomoriîţi, înrăiţi — le era rușine să se 
uite în ochii femeilor. Bătrînele boceau lîngă portiţe, 
lîngă cerdacuri. Călăreţii se întorceau șirag cîte trei. 

Taisia nu mai cunoscu locul lîngă care trăsese de- 
unăzi corabia olandeză : pe mal se întindea un gard 
trainic cu ţepușe de fier în vîrf; în colțuri se înălțau 
gherete în care ostaşii trebuiau să supravegheze lu- 
crul în dulgherii, să pîndească nu care cumva să se 
făptuiască fărădelepi, să fugă careva, să ucidă vreun 
meşter sau să se facă nevăzut înot pe Dvina. Și ostaşii 
străini străjuiau de pe acum în șube groase, cu căciuli 
de blană, cu baltage lungi şi cu puşti — cum să mai 
fugi de sub ochiul unora ca ăştia ? Iar la intrare de 

asemenea nu era numai o portiţă, ci două porţi, și 
acelea ferecate. Intrai pe una, în vreme ce a doua încă 
nu se deschisese. Se închidea cea dintii, te cercetau 
îndeaproape, şi abia după aceea puteai să treci mai 
departe. 

Pe lîngă gard umblau pâlcuri de neveste cu ochii 
umflați de plins, legănîndu-şi pruncii în braţe. Cei 
mai măricei se ţineau de poalele mamelor, tremurau, 
pătrunşi de umezeală pînă la piele, şi întrebau : 

— Mămucă, da' unde-i tătucu nostru?  Mămucă, 
da’ de ce nu vine tătucu? 

— Mămucă, tătucu n-a venit de pe mare? 

— Mămucă, aici se vinde peşte ? 

Taisia îşi lipi faţa de gard, dar nu văzu decît nişte 
bîrne care zăceau pe aproape şi doi străini necunos- 
cuţi ce se preumblau de colo-colo şi rîdeau de ceva. 
Zăbovi mult, pînă se înnoptă, fără să nădăjduiască, 
fără să aştepte nimic. Şi mereu se apropiau de poartă, 
ba streliţi, ba draguni, ba călăreţi, ba ostașii vămii 
aducînd mujici din locuri depărtate la lucrările de 
corăbii. 

Noaptea, Taisia veni la baba Evdoha şi se culcă 
pe laviţă fără să-i spună o vorbă. Băbuţa îi dădu să 
bea o fiertură întăritoare, dar ea nu o bău. 

Stătea lungită cu ochii deschişi în întuneric şi 
asculta, tot părîndu-i-se că aude ceva... 


5. OAMENII AU FOST STRINȘI 


În zori, Silvestr Petrovici sosi la dulgheriile din 
Solombala şi porunci să se bată toba numaidecii. 
Toba nu fu găsită de îndată. Era întuneric, umezeală, 
și se lăsase o negură atît de deasă, încît focurile ca- 
raulelor păreau mici de tot. Auzind bătaia tobei, oa- 
menii se ridicau anevoie, neștiind încotro să se ducă, 

ce vor de la ei. Schwiber, supraveghetorul străin, cu 
biciul în mînă, striga în ceaţă: 

— Ei, ei, mai repede, mişcă... 

levlev cercetă la repezeală bordeiele. Apa pătrun- 
sese pretutindeni şi se ridicase de două-trei şchioape. 
Oamenii nu putuseră să doarmă noaptea în bordeie 
și se aciuaseră pe lîngă bîrnele aduse pentru clădi- 
rea celei de a doua cale, pe lingă pereţii dulgheriilor, 
pe lingă magazia lungă și joasă în care se păstrau 
cînepa, smoala, parimele,  securile, ferăstraiele, 
cuiele... 

— Unde sînt izbele pentru lucrători ? — îl întrebă 
cu glas ciudat Ievlev pe supraveghetorul Schwiber. 

Acesta se sperie, ascunse biciul la spate şi spuse 
că mai înainte cu cîteva zile domnul Bajenin adu- 
sese cu harabalele multă cherestea pentru izbe, dar 
n-avusese vreme să le clădească. Silvesir Petrovici 
porunci cu acelaşi glas ciudat să se trimită un om 
după Osip, dar cît mai repede. 

Pe maidanul împrejmuit cu un gard nesfirșit, în- 
destulător numai pentru o corabie sau două, ardeau 
focurile la care fierbeau zeama lungă de crupe pen- 
tru lucrători. Sacagiii cărau apa de la fîntînă; stri- 
gînd într-un glas: „Hei-rup“, oamenii  descărcau 
cheresteaua din luntrile abia sosite de la joagărele 
Bajeninitor, din Vavciuga. Lucrau umăr la umăr pes- 
carul şi clopotarul, preotul răspopit şi fierarul, plu- 
garul şi scăldărarul, brutarul şi cîrmaciul... 

In coliba ridicată pentru ei pe locul lucrărilor, 
meşterii-corăbieri Nicols şi John beau cafea cu frişcă 
şi mincau colaci calzi. Meşterul John vorbea domol, 
uitîndu-se şiret la Silvestr Petrovici. 

— Oamenii de aici, domnule, trebuie să aibă frică 
de noi. Mare frică! Atunci vom avea corăbii. Prima 


zi la lucrări — prima frică. Frică pentru tot restul 
vieţii lor. Frică. Groază, da, da. Lucrează mai mult 
— mai puţină bătaie. Lucrează mai puţin — mai 


multă bătaie | 

levlev tăcea. Inima îi bătea să-i spargă coşul piep- 
tului, obrajii îi ardeau. Se străduia să nu se uite la 
meşterul John care mesteca alene un colăcel cald. 

— Poate doriţi să beţi o ceşcuţă de cafea? — în- 
trebă Nicols, 

— Nu, nu doresc o ceşcuţă de cafea! — răspunse 
Ievlev. 

— Frica, spaima, groaza, sînt foarte bunel — 
urmă meşteriil John. Numai aşa! Altfel nu-i poti 
ține. 

— O! spuse meşterul Nicols. Asta-i prea mult! 
Nici ursul îmblinzit nu trebuie bătut întotdeauna. 
Meşterul John cam întrece măsura.. 

Isprăviră cu cafeaua. Meşterul Nicols arătă zim- 
bind lui levlev o pată de iprasie pe perete: 

— Aici ar trebui un covor bun, nu-i aşa, dom- 
nule ? 

— Noi, dacă am venit aici, am înţeles să venim 
la bine nu la rău! — întări meșterul John. 

— Asta — așa-i! spuse levlev, dar cu asemenea 
glas încît amindoi meşterii se uitară repede la el. 
Asta aşa-i! — spuse din nou Silvestr Petrovici. La 
bine. 

— La bine! se bucură John, 

— La bine, la bine! zise şi Nicols. 

— lar ca să fie bine — spuse levlev, cu răsuila- 
rea tăiată şi nemaiputindu-se stăpîni — iar ca să fie 
bine, să uitaţi pentru  vecii-vecilor de frica despre 
care aţi binevoit să vorbiţi, pentru că oamenii de pe 
Dvina nu sint cu nimic mai răi decit dumneavoastră, 
ci poate, chiar mai buni, domnitor meşteri-corăbieri. 
Cît despre „prima frică“ şi prima zi de frică — ase- 
menea vorbe să nu mai aud pentru că am să bag eu 
frica în dumneavoastră de-o să uitaţi pe unde aţi 
venit încoace şi n-o să vă mai amintiţi nici cum se 
bea cafea cu colaci. 

Meşterul John căsca gura, meșterul Nicols sări de 
pe scaun. 

— Aţi înţeles ce-am spus? întrebă levlev. 

— O, da, desigur ! spuse Nicols. 

— E timpul să mergem! 

Ferindu-se de levlev, meşterii îşi legară fularele 
la gât, îmbrăcară cojoacele, deasupra își puseră haine 
gudronate, apoi căciuli cu clape, apoi mănuşi cu un 
deget. Amîndoi se temeau să nu răcească. 

În tindă, meşterul John luă felinarul din raft, îl 
aprinse şi deschise uşa în fața lui Ievlev. 

Nicols ieşi să spună oamenilor care va fi rinduiala, 
cum se va lucra. El credea că vorbește bine rusește, 
dar nu-l înţelese aproape nimeni. De altfel nici nu-l 
ascultară. Pentru ce să asculte? Ce-ai putea să afli 
de la veneticul ăsta scurt în picioare şi piţigăiat ? 

Reabov stătea deoparte, chiar pe malul Dvinei. 
Lîngă el, zimbea răutăcios Semisadov, cîrmaciul, fost 
marinar pe corabia ţarului. Ceva mai departe stătea 
Mitenka sprijinindu-se în cîrje. Dincolo de el oftau, 
ascultindu-l pe meşterul Nicols, Nil Longhinov și 
Kopilov. Mai departe erau moş Feodor, Aghei, Egorka 
— același pe care Reabov îl îndemnase la mănăstire 
să se facă corăbier. lacă, şi Egorka era acum coră- 
bier ! 

Dvina plescăia  incetişor în ploaie, pe întuneric. 
Ploaia de toamnă, plictisitoare nu mai contenea. Um- 
brele negre ale lunirilor scîrțiiau, se legănau într-una. 
Focurile ardeau pîrîind lîngă caraule şi la cîrme, 
levlev şi cei doi meşteri străini stăteau alături, în lu- 
mina firavă, sură, a zilei de toamnă care abia înce- 
pea. Reabov îl cunoscu pe Silvestr Petrovici după 
mantia lui lungă. Stătea zgribulit, cu capul tras între 
umeri. Văzându-l, hotări : „Mă duc la el chiar astăzi! 
Ii spun de zapisca ţarului! Ce, o să mă prăpădese 
aici ?“ 

Incet-încet, se lumină de-a binelea ; ziua scurtă de 
toamnă începu şi vîntul umed împrăștie ceața. Cu 
puţin înainte de sărbătorirea începerii lucrului la co- 
rabie, Reabov se apropie de Silvestr Petrovici şi se 
uită la el cu mirare. Într-un răstimp scurt, în cele 
cîteva zile care trecuseră de la plecarea lui Petru 

Alexeevici, Ievlev slăbise, fața i se iîntunecase, iar 
ochii lui încă tineri priveau obosiţi, mohoriţi. 

— Ei, ce veşti bune mi-aduci? întrebă Silvestr 
Petrovici întinzîndu-i mîna. 

Reabov zîmbi : 

— Bune |! Astăzi nu poţi avea parte de veşti bune. 
Iacă, ne-au adus aici şi ne-au pus să trudim la co- 
răbii | A 

Silvestr Petrovici își scoase din buzunar pipa și 
punga cu tutun, gata să asculte. Dar Reabov nu mai 
spuse nimic — nu ştia de unde să înceapă vorba. 

— Zi-i! De ce ai tăcut? 

— Eu sint cîrmaci. Nu-s tîmplar! 

— Asta am mai auzit-o. A fost la mine nevastă- 
ta, m-a rugat să-ţi dau drumul. Dar nu e în puterea 
mea. Trebuie să făurim corăbiile, e vremea să avem 
o flotă... 

Reabov roşi şi întoarse capul. 

— Unul e căldărar, altul cvăsar, al treilea-i popă 
răspopit -— urmă mînios levlev. Fiecare cu sărăcia, 
cu necazurile, cu nevoile lui. Unde să găseşti lucră- 
tori pentru corăbii, de unde să-i iei? Ivan Konono- 
vici şi Timofei Kocinev s-au supărat pe străini și au 
plecat ! Alţii s-au făcut nevăzuţi, ascunzîndu-se cine 
ştie unde. Ce să faci? Cum să lucrezi? Sau poate 
toate acestea sînt prostii, poate Rusia n-are nevoie 
de corăbii ? Spune, de ce taci? 

— E nevoie de corăbii! răspunse cîrmaciul. Aici 
n-ai cum să te pui împotrivă... 

— Impotrivă nu te pui. Dar vrei să-ţi dau drumul, 
nu? — Jevlev arătă cu capul spre un topitor care 
tocmai trecea pe acolo — şi lui să-i dau drumul ? 
Nu-şi face meseria lui! Dar eu, parcă îmi fac me- 
seria mea ? Eu, frate, cînd eram băietan zburătăceam 
hulubii. Pină la şaptesprezece ani nu cunoşteam 
aritmetica. Nu-i o treabă de nădejde să făurești co- 
răbii ? Ai văzut şi tu cît de bine cunosc marea. Cînd 
am venit aici cu barcazurile ţarului, era numai rîs şi 
batjocură. Doar ai rîs şi tu de noi. Totuşi, iată-mă 

aici, la lucrări. Ne trebuie corăbii, cîrmaciule, pri- 
cepi ? Vom făuri corăbiile în Rusia! Să nu uiţi! Și 
cu asta am isprăvit o dată pentru totdeauna. $-apoi 
nici n-are rost să mai vorbim. 

Și întorcîndu-se se îndreptă spre izbă, unde îl aş- 
tepta speriat Osip Bajenin. 

Lepădindu-şi mantia, Silvestr Petrovici îşi șterse 
cu mîinile fața udă şi se aşeză pe laviţă. Bajenin îl 
urmărea cu privirile. 

— Osip Matveevici... — începu levlev. 

— Aici-s, Silvestr Petrovici | 

— Văd că eşti aici. N-ai clădit izbele lucrătorilor? 

— Silvestr Petrovici... 

Ievlev izbi näprasnic cu pumnul în masă şi strigă 
cu glas înecai de turbare: 

— Am să te spînzur, hoţule, tilharule, am să-ţi 
tai capul şi am să-l înfig în țeapă! Ţi-e mintea mai 
mult la procopseală decît la lucrările ţarului! Dacă 
te-ai apucat de o treabă — crapă, dar fă-o! Taci, 
cînd vorbesc eu, ascultă... 

Ceva mai tîrziu. Bajenin spunea cu glas plingăreţ, 
șiret : 

— Nu pot să mă rup în două, Silvestr Petrovici. 
Matale dai aici cu pumnul, voievodul bate din pi- 
cior, mă ameninţă, la mine, la dulgherii. Păi eu sìnt 
unul singur, ce să fac? 

— Ai luat lucrarea, du-o la capăt! se răsti Ievlev. 
De n-o faci, te fărîm! De ce n-au fost căraţi stejarii 
nici pînă astăzi ? De ce tai bușteni de atîta vreme? 
Ai vîndut scînduri străinilor ? Cu cine faci tu negoţ 
— cu noi sau cu nepuțătorii străini? Astăzi am 
văzut cînepa — nu-i bună de nimic! Ai s-o trimiţi 
înapoi şi ai să aduci alta în loc! Cite trunchiuri ai 
în dumbrava de stejari? Nu ţi s-a dat bani pentru 
dumbravă ? Unde-i socoteala ? 

Bajenin întorcea capul în toate părţile, îşi șter- 
gea sudoarea, cerceta corăbioara de pe masă, învîr- 
tea în mîini compasurile, liniile, mostrele de parîme, 
de pînze, de cilți, mirosea smoala, o frămînta cu de- 

getele, în vreme ce levlev il tot dăscălea. Pe Baje- 
nin îl apucă deodată o lehamite de toate — să se 
ducă dracului, să lase baltă amîndouă lucrările, și 
pe cea de la Solombala, şi pe cea de la Vavciuga. 
L-au prins în nadă, l-au înhățat ca în cleşte slujitorii 
țarului. Ce să facă ? Poate să-și piardă capul pentru 
te-miri-ce | 

Nişte streliți — doi desiatnici şi un piatidesiatnic, 
veniră şi-l chemară afară pe Bajenin. levlev îi în- 
trebă : 

— l-aţi adus? 

— Sînt aici. 

— Amiîndei ? 

— Amîndoi. 

— Să intre. 

Kocinev și Ivan Kononovici păşiră pragul în tă- 
cere, se plecară şi se aşezară fără a fi poftiți. Amîn- 
doi erau îmbrăcaţi în caftane din piele de vițel de 
mare şi purtau desagi pe umeri; amîndoi se uitau 
liniștiți, gata la orice, oricît ar îi fost de rău. Streliţii 
păzeau obosiţi la uşă cu îlintele în mîini. levlev îi 
învoi să plece şi spuse oftind: 

— Să mă iertaţi, Ivan Kononovici şi dumneata, 
Timofei, de asemenea, să mă iertaţi că nu v-am adus 
cu binele la lucrări. Cu binele n-aţi fi venit. Dar co- 
răbiile trebuie făurite ! 

Meşterii tăceau. 

— Străinii Nicols şi John sînt oameni deştepţi, 
cunosc măsurile corăbiei, dar mult le pasă lor de 
corăbiile noastre: n-o să-i doară de-o ieşi prost. Tre- 
buie să pună mîna rusul nostru pentru ca treaba să 
meargă ca lumea. 

Ivan Kononovici şi Timofei se priviră ochi în ochi. 

— Astăzi începem lucrările la fregată — urmă 
levlev — a şi sosit popa cu alaiul ca s-o sfințească. 
Ar fi bine, Ivan Kononovici, să dai dumneata cea 
dintii lovitură de ciocan la lucrările fregatei. 

Ivar Kononovici tuşi adînc, scoase o năframă şi 
îşi şterse faţa. 

— Jar domnul Kiocinev o să plece la Vavciuga, la 
Bajenin, unde o să lucreze cu meşterul John. Aşa o 
să meargă treaba mai bine. 

— Va să zică sîntem sub ei? întrebă cu fereală 
Ivan Kononovici. 

— Asta s-o înţelegi cum te-o duce mintea! răs- 
punse numaidecit Silvestr Petrovici. Voi sub ei, ei 
sub voi, la dracw... 

Scuipă, se ridică de pe laviţă şi începu să se plimbe 
prin odaie. 

— Lucrarea trebuie s-o facem, asta-i! Trebuie ! 

Şi puse pe masa mare şi netedă planul fregatei 
făcut de meșterii străini. Ivan Kononovici scoase din- 
tr-o punguţă de piele ochelarii, îi şterse, îi puse pe 
nas şi privi cercetător. Faţa lui, toată numai luare- 
aminte, se îmblinzi. După o vreme, plescăi din buze, 
luă compasul şi începu să măsoare ; Timotei se uita 
la plan din spatele lui. 

— Ei? întrebă Silvestr Petrovici. 

— Pupa nu-i prea îngustă ? întrebă drept răspuns 
Kocinev. 

— Voi vă pricepeţi mai bine... 

Meşterii se sfătuiră între ei. levlev trimise după 
Nicols şi John. Aceştia veniră îndată. levlev le spuse: 

— lată, dumnealor îs meşteri de corăbii, de-ai no- 
ştri, ruşi. Se întreabă dacă nu cumva pupa fregatei 
e prea îngustă. Staţi de vorbă! 

Dar nu mai avură vreme să stea de vorbă — însuşi 
Afanasi sosi la sărbătorire. Pe locul lucrărilor, toba 
răpăi pentru a doua oară. Munca încetă şi oamenii 
se îndreptară spre cala cea nouă făcută din birne 
solide, mari, sprijinite pe bulumaci groși. Dulgherii 
isprăveau de clădit un şopron, pe patru stîlpi. Lu- 
crările nu puteau întirzia, trebuiau făcute pe frig, 
iarna — levlev hotărise să căptuşească cala cu scîni- 
duri... 

Ivan Kononovici se urcă pe podeţ şi se uită dacă 
temeliile calei sînt trainice. Aşezindu-se într-o parte, 

cercetă cu ochii întredeschişi unghiul  povirnişului 
spre rîu. Arhiepiscopul îl întrebă de departe : 

— Ei, vraciule, ce faci — vrăjeşti ? Nu-i de stat 
aici! Gerul strînge bine! 

Fără să se întoarcă, meşterul răspunse: 

— Hai, nu mai scîrții, bătrîne! Doar vezi că fac 
o treabă! 

Afanasi se burzului : 

— Cum de îndrăzneşti, nerodule ? Ja uită-te în- 
coace ! 

Ivan Kononovici întoarse capul, dar nu se ruşina : 

— Iartă-mă, prea sfinte ! Doar ai să mă cerţi dacă 
iese prost corabia | 
` Imprejur, oamenii rîdeau, aşteptînd în frig cu răb- 
dare. Vorba zbura din om în om. Făurim corăbiile. 
Uite, Ivan Kononovici a sosit din Lodma lui. Stră- 
inii ne-or lua acum mai ușurel. El își cunoaşte meşte- 
şugul | 

Sărbătorirea incepu în amurg. De-a lungul birnei 
trainice, cioplite neted, care se afla pe podina de 
scînduri — lîngă chila viitoarei corăbii, se înşirară 
Ivan Kononovici, levlev, meşterul  Nicols, Timofei 
Kocinev, meşterul John, Rublev, starostele dulghe- 
rilor şi popa Simeon. Mitenka Gorojanin, bucuros că 
i-a fost hărăzită asemenea cinste, puse pe podină o 
găleată nouă, curată, cu smoală, şi o lădiţă tot atît de 
nouă cu ciocane şi cuie. Nu departe, băteau clopotele 
la o bisericuţă. Afanasi, împresurat de alaiul preo- 
ților şi al isonarilor soborului, precum şi de cei care 
cîntau din plăcerea lor, porni în jurul chilei. Cînd 
alaiul ajunse în dreptul lui Ivan Kononovici, acesta, 
albindu-se deodată ca varul, stringîndu-și aspru bu- 
zele, muie pensula în găleata cu smoală şi unse apă- 
sat, îndemînatic şi repede o parte din bîrnă,. Fumul 
care se înălța din cădelniţă îl învălui pe meşter în- 
tr-o mireasmă de tămiie şi el păru deodată că plu- 
tește într-un nor albăstrui. Mitenka îi luă din mînă 
pensula şi-i dădu ciocanul. Lovind scurt şi bine ţintit, 
Ivan Kononovici bătu un cui în bîrnă pînă la floare. 

Acelaşi lucru îl făcu şi Silvestr Petrovici. Pensula şi 
ciocanul merseră mai departe — din om în om... 

Reabov stătea aproape, privea la cele ce se petre- 
ceau şi se gîndea: „Ce să-i faci, poate că într-ade- 
văr o să iasă ceva! Puţine am îndurat? S-o încer- 
căm şi pe asta ! Vom trăi şi vom vedea!“ 


6. PARCA-I MAI VESEL! 


In ajunul ingheţării depline a rîului, paza de la 
gura Dvinei fu ridicată. Afanasi Petrovici se întoarse 
cu vameşii lui la izba vămii. Aici, în lumina zilei 
scurte, tăia scînduri pentru Taisia ca să aibă cu ce 
trăi şi să-i ducă şi amăritului de cârmaci, dincolo de 
gardul dulgheriilor de corăbii, o pîine şi peşte copt. 
Scîndurile ieşeau minunate. Taisia se bucura şi cosea 
ea însăşi, cu fir, felurite izvoade pe care le ticluia 
după ierburi şi frunze, după cetina ninsă a brazilor, 
şi chiar le născocea din minte. Impletea mănuși cu 
un deget şi ciorapi — ca la Peciora şi la Mezen, cin- 
gători — ca la Pinga, briie de lină — ca la Krasno- 
gorsk. 

Neguţătorii străini lăudau lucrul de mînă, clătinau 
din cap dar plăteau bani puţini. Totuşi Taisia şi bà- 
buţa Evdoha trăiau în îndestulare. 

Uneori Krîkov venea pe la cele două femei şi în- 
dată își găsea de lucru: ba să humuiască cuptorul, 
ba să dreagă o bîrnă de la temelia izbei, ba uite, 
cerdacul care se şubrezise! Spărgea buturugi mari, 
răşinoase — căci se vestea o iarnă friguroasă, iar 
lemnele uscate erau totdeauna binevenite. După ce 
isprăvea treaba, se întorcea în izbă, unde femeile îl 
îmbiau să bea un <vas, să mănînce o fiertură sau 
o ciorbă de peşte. El se împotrivea cuviincios... 

O dată, cînd era acolo, veni un om oarecare din 
Lodma — aducea merinde pentru meșterii-corăbieri 

închişi. Aflînd că Ivan Kononovici şi Kocinev erau 
slobozi, se miră, nu-i veni să creadă. Seara, se întil- 
niră şi vorbiră îndelung, cum merg lucrările la fre- 
gată, cum clădesc a doua şi a treia cală. Ivan Kono- 
novici se îmbujorase tot povestind. Se vedea că e 
mulţumit. Timofei tăcea, dar dădea din cap încuviin- 
țînd cuvintele meşterului. 

— Dar cu străinii cum e? întrebă Krikov. 

— Ii ţine în hăţuri Silvestr Petrovici. 

— Şi ei ce spun? 

— Cînd îi de faţă, mai e cum mai e, dar când lip- 
seşte şi el şi Feodor Matveevici, sînt tare obraznici... 

— Dar îşi cunosc meşteşugul ? 

— Îl cunosc, au văzut destule corăbii în viaţa lor... 

Taisia întrebă încet : 

— Se trăieşte greu acolo, Ivan Kononovici ? 

Meşterul nu-i răspunse de îndată. 

— Da’ unde-i uşor, Taisia Anfipovna ? Pretulin- 
deni e greu dar aici măcar facem o treabă... 

Cînd meşterii se ridicară să plece, Taisia, ca în- 
totdeauna, făcu legăturica pentru Reabov. Afanasi 
Petrovici se uita la ea şi gîndea cu 'mîhnire: „I-a dal 
Dumnezeu cîrmaciului pentru toată viața un prieten. 
Cu aşa prieten nu ţi-e frică de nimic“. 

Krikov trăia singuratic ; Molcean fusese luat la lu- 
crările de la Solombala ; venea pe la el numai Kuz- 
neţ, dar se plictisea cu el — vorbea numai despre 
judecata de apoi şi despre venirea lui Anticrist. Des- 
pre Vatajnikov şi Gridnev se auzise că sînt la dul- 
gheriile din Vavciuga ; bine că nu fuseseră cetluiți în 
funii şi trimişi la Moscova, la Kroma sau la Reazan 
— acolo i-ar îi pus la cazne boierii... 

Krîkov trăia zi după zi şi noapte după noapte aş- 
teptînd doar să treacă vremea. Nopțile, în izba vămii 
bine încălzită, nu-l lua somnul de loc — se gîndea 
îndelung. Gîndurile roiau — :mohorite, grele, pline de 
nelinişte. Şi dacă mai înainte, în anii care trecuseră, 
credea în ceva, dacă se mâîngiia cu nădejdea la mai 

bine, apoi acum nici nu mai visa la acel bine. Se 
aștepta numai la rău... 

Aşa îşi petrecu o jumătate din iarnă. 

O dată, într-o duminică, se sculă înainte de revăr- 
satul zorilor, se spălă cu apă rece ca gheaţa în tinda 
izbei vamale, îşi pieptănă părul aspru cu pieptenele 
de os făcut de el însuşi și ieşi în curte, unde zăpada 
abia începea să licărească trandafiriu. Aerul geruit, 
curat, îi pătrunse în piept, şi deodată îi înviară în 
minte toate bucuriile pe care le trăise în ultima vre- 
me: și vorbele arhiepiscopului, atunci la Holmogori, 
şi sprijinul lui Silvestr Petrovici, şi făgăduinţa pe 
care i-o făcuse că nu-i va uita necazul, şi căprarul 
Kosliukov care se dusese de bună voie cu Reabov la 
levlev... Din ochii lui izvorîră deodată lacrimi de 
bucurie că-i viu, că răsuilă, că vede cum se sting pe 
cer stelele nopţii, cum se crapă de ziuă. 

— Nu-i nimic! spuse încel fostul porucie — nu-i 
nimic, mai avem o viaţă înainte, o să fie sărbătoare 
şi pe ulița noastră. O să ne bucurăm de toate... 

Păşi prin zăpadă cu capul dat pe spate, uitindu-se 
la cer: se înseninase — stelele sclipeau sfios, parcă 
se topeau. Iapa Laska necheză drăgăstos, tare, cu 
stăruinţă. Krîkov intră în grajdul cald şi întinse iep- 
şoarei în palmă o bucată de pîine bine sărată. Laska 
o apucă cu buzele catifelate şi ciuli urechile. Afanasi 
Petrovici o bătu pe greabăn, se luă într-o doară la 
trîntă cu grăjdarul vămii, îl dădu grămadă pe paie 
şi-l întrebă : 

— Să te ucid? 

— Dăruieşte-mi viața! se rugă cu glas jalnic moş 
Kuzma, un bătrîn cu barba albă, dar voinic ca un 
taur. 

— Poate moartea ? 

— Viaţa, viața, Afanasi Petrovici! 

— Aşa-i, aşa-i! 

Apoi moş Kuzma gemu şi-şi răsuci capul prefăcîn- 
du-se că-i lovit. 

— D-apoi vîrtos mai eşti mătăluţă, Afon, vai, vai! 

Cu aşa vîrtoşie te poţi lua la trîntă şi cu un urs... 

— lacă, mata eşti pentru mine ca şi un urs, moş 
Kuzma... 

Fiind duminică, se întoarse în izba vämii, îl trezi 
pe Evdokimka Prokopiev, se aşeză alături de el pe 
laviţă şi-l întrebă : 

— Cum o să trăim acum, Evdokim Axenovici ? 

Prokopiev se uită somnoros la Krikov, căscă cu 
poftă, se întinse şi spuse: 

— Poate om ajunge şi ziua noastră. Bag seama că 
azi arăţi mai vesel! 

— Parcă mai vesel! răspunse Krikov. 


7. ZI DE ZI 


In ziua sfîntului Vasili, mulţi oameni de la dul- 
gheriile din Solombala  căzură bolnavi de scorbut. 
Medicul străin, într-o scurtă neagră de piele, se a- 
propia de bolnav, îl căuta la gingii, îi întorcea du- 
reros pleoapele, îi îndoia braţul sau piciorul, apoi 
făcea cu degetul semnul crucii în văzduh. Schwiber, 
supraveghetorul neamţ primit în dulgherii prin stă- 
ruinţele polcovnicului Snivin, întreba ce sprijin poate 
să dea. Medicul ridica din umeri. 

„Scorbutul dobora om după om. 

Cum ar îi fost cu putință să nu bîntuie în dul- 
gherii ? 

Dimineaţa se făcea pentru toţi o fiertură de făină 
de orz ; la prînz, în dulgherii se bătea toaca, şi se 
aduceau căzile de lemn cu fiertură — ridiche fiartă 
cu borş de tăriîţe şi cu malţ. Altceva nu li se dădea. 
Pîinea era umedă, crudă, cu rădăcini şi cu așchii. De 
Crăciun li se dădu salamata — făină de ovăz cu gră- 
sime rîncedă de vițel de mare. Din pricina salamatei 
se umilară mulţi oameni ; moş Feodor muri chiar în 

seara accea. Muri şi tăcutul căldărar de pe uliţa Pri- 
boinaia, îl înmormîntară şi pe hamalul Eremei. 

În bezna nopţii, în şuierul viscolului, cînd unghe- 
rele izbei lucrătorilor trosneau incleștate de gerul 
năprasnic, bătrînii aduşi cu sila din satele îndepăr- 
tate cîntau domol : 


Ascultă-mi mămucă, plinsul amar, 
Glasu-mi de jele ascultă. 

La fața mea stinsă tu cată 

Şi-n groapă la tine, ia-mă odată. 


De lacrimi mi-s ochii secați 
Și viafa-ntre oameni mi-e chin. 
Te-ndură, mămucă, de mine 
Şi ia-mă în groapă la tine... 


Apoi urmau cîntări străvechi, cucernice şi plictisi- 
toare: visul maicii domnului, patimile lui Christos. 
Îndeosebi le plăcea să asculte patimile lui Iosif cel 
Frumos „cînd l-au fost vindut frații pre el în Eghi- 
pet...“ 

Mitenka slăbise cumplit ; te speriai și ţi-era mai 
mare mila să te uiţi în ochii lui negri, căzuţi în fun- 
dul capului. Semisadov îl punea să bea fiertură din 
ace de pin, iar Reabov îi dădea aproape tot ce-i adu- 
cea Taisia. Mitri se ofilea văzînd cu ochii. Munca era 
peste puterile lui: nu era în stare să mişte bîrnele 
grele, îngheţate... 

După Crăciun, Semisadov căzu la pat. Reabov se 
aşeză lîngă el, îl bătu pe umăr şi-i spuse, posomorit : 

— Scoală, frate. Străduieşte-te. Ştii bine cum tre- 
buie să lupţi cu scorbutul. Umblă... 

Semisadov se sculă, ieşi în ger, luă o mînă de ză- 
padă, o linse, încercă să cioplească o bîrnă dar n-avu 
puteri; zîmbind slab, pierdut, se întoarse in izbă. 
Sîmbătă veni des Fontaines, se uită la gingiile lui 
Semisadov, îi îndoi braţul şi spuse răspicat: 

— Poţi să lucrezi. Nu-i încă vremea să zaci. Da, 
să lucrezi. 

Semisadov încercă să se ridice şi nu putu. Supra- 
veghetorul Schwiber aştepta,  jucînd din genunchi. 
Apoi întrebă : 

— Ştii cum trebuie să-i ajuţi calului cînd a căzut ? 

Semisadov nu răspunse. Zăcea lîngă cuptor, lung, 
osos, şi se uita scîrbit la străin — ştia : acesta îl va 
bate cu biciul. Sehwiber răsfiră biciul la spate şi îl 
repezi. Pentru început lovi în duşumea. Tocmai a- 
tunci Reabov, rostogolind un trunchi, căzuse într-o 
copcă, și venea spre izbă să se schimbe. Dintr-acolo 
îl văzu pe Mitenka alergînd spre el. Acesta îi spuse 
că străinul Schwiber îl bate de moarte pe Semisadov. 

Cîrmaciul smuci uşa. 

Schwiber întoare capul şi rămase cu biciul în aer. 

— Lasă biciul! spuse cîrmaciul. 

Supraveghetorul privi pieziş spre cîrmaci, trase cu 
urechea, nădăjduind să vină careva, şi întrebă: 

— Se scoală singur ? 

— O să se scoale! spuse Reabov. 

— Pot să cred ce-mi spui? 

— Poţi! 

Schwiber plecă. 

Reabov îmbrăcă alte haine, uscate, îşi scutură 
gheața din barbă şi se aşeză pe duşumea lîngă Se- 
misadov. 

— Cum să mă scol! gemu Semisadov. Tare am 
slăbit! 

Dar Reabov îl sili să se scoale şi să iasă încă o 
dată la lucru, îi fierse ace de pin şi-i porunci să bea 
cît poate. Semisadov se simţi mai bine. Dar pentru 
cîtă vreme? Trebuia să plece, să fugă, dar cum — 
nimeni nu ştia. 

Cîteva zile în şir Reabov fierse ace de pin în oala 
de lut; îl silea pe Semisadov să bea fiertura, fără 
grabă, grijuliu ; îl scotea la aer, la ger, îi dădea să 
mănînce tot ce-i trimitea Taisia. Semisadov se În- 
zdrăvenea. 

În nopţile lungi chibzuiau în șoaptă cum să scape, 
închipuind felurite căi, de neinfăptuit, apoi se între- 

bau cum să sape hruba prin care să fugă, cînd pă- 
mîntul era îngheţat de un arşin ? Cu ce să sape cind 
îndată ce se însera dădeau sculele, pe numărate, 
caraulelor. Şi apoi, unde să se ducă o dată ajunşi 
dincolo de gardul dulgheriilor? Puteai să te furi- 
șezi nevăzut de ochii celor care păzeau dulgheriile 
țarului ? 

In afară de Semisadov, în afară de Mitenka, Rea- 
bov era îngrijorat şi de bătrinul samoez Paiga. În- 
tr-o zi, samoezul, care lucra la o corabie. întinsese 
neîndemînatic barda lui Nicols. Acesta, fără să se 
uite în jos, lovi cu piciorul pe Paiga, care stătea pe 
scară. Bătrînul îşi pierdu cumpăna şi fără să vrea 
se apucă de piciorul meşterului. Căzură amâîndoi la 
pămînt. Auzind strigătul şi înjurăturile lui Nicols, 
supraveghetorul  Schwiber alergă spre ei. Bătrînul 
Paiga se tîrî de-a bușilea într-o parte, ferindu-se să 
nu-l lovească în cap şi să-l omoare. Cîrmaciul, care 
venea cu niște scînduri pe umăr de după o stivă de 
bîrne, era cit pe ce să calce peste capul lui bătrîn, 
cu început de pleşuvie, cu şuvițe de păr rar, cărunt. 

Supraveghetorul căuta din ochi în cine să lovea- 
scă mai întîi. Pe Nicols îl duseră să-i oblojească pi- 
ciorul vătămat. Biciul se şi ridică șuierînd deasupra 
bătrînului Paiga pentru ca dintr-o lovitură să-i des- 
pice cojocul de blană năpiîrlită, iar cu a doua să rupă 
pielea de pe coastele lui bătrine. Lucrătorii rămăse- 
seră cu gurile căscate, privind începutul osîndei. Dar 
osînda nu se împlini. Reabov aruncă cu zgomot scîn- 
durile la picioarele lui Schwiber, îşi îndreptă umerii 
voinici şi făcu un pas înainte, ferindu-l cu trupul lui 
pe băirîn. Şi îndată simți că- nu este singur ; alături 
de el răsuila întretăiat încă cineva — Reabov nu 
văzu cine. 

„— Să nu dai! serişni cîrmaciul. 

Supraveghetorul ţinea biciul sus, întîrziind lovi- 
tura. Şi apoi pe cine să lovească: pe Reabov sau 
pe cel de lingă el care întindea amenințător barba 
cu cîrlionţi negri și-l fulgera cu privire de diavol? 

Schwiber întinse mai tare biciul — cu cât îl întin- 
dea mai bine cu cît era mai năprasnică lovitura. 

— Îţi spun să nu dai! zise din nou Reabov. Pe 
cine vrei să baţi ? Pe un copil? Ce ştie el? Reni şi 
tundră ! Doar bătrînul a căzut fără să vrea, s-a rănit, 
pentru ce să-l loveşti ? 

Schwiber hotări că-i mai bine să încheie tărăşenia 
pe cale paşnică. 

— A căzut? întrebă el chibzuind. 

— A căzut intfiul! întări Reabov. 

— Spui adevărul-adevărat ? 

Cârmaciul încuviinţă dînd din cap. 

Schwiber privi împrejur: mu rîdea oare careva? 
Dar nimeni nu rîdea. Atunci spuse: 

— Ti mulţumesc că m-ai ferit de un păcat mare! 
Îți mulțumesc foarte mult. Să pedepsești fără vină 
— e păcat... 

Gloata lucrătorilor tăcea posomorită. 

Schwiber zvîcni din umăr şi flutură biciul pe dea- 
supra capetelor : 

— La muncă! Hai! Bătrînul o să se odihnească 
astăzi, miine și poimîine. De altminteri îi ajung şi 
două zile... 

Și plecă. Reabov se întoarse spre omul de lîngă 
el şi-l întrebă : 

— De ce te-ai amestecat în tevatură ? Putea să te 
ucidă ca pe nimic cu biciul lui. 

— Şi pe tine putea să te ucidă ca pe nimic! răs- 
punse Molcean. 

Reabov zîmbi. 

— Pe mine nu prea mă poate ucide! Priveşte ce 
vînțos îs... 

Molcean răspunse fără fudulie : 

— Tu eşti voinic, dar nici eu nu-s de lepădat. Am 
vinele ca fierul. Încearcă de-l dezdoaie... 

Şi-i întinse braţul îndoit din cot. 

Reabov încercă aşa, într-o doară, să-l dezdoaie, 
dar nu izbuti de îndată. Avu mult de furcă pînă o 
făcu. Bătrînul Paiga se tîrîse deoparte şi urmărea 

stîrnit cum își măsurau puterile straşnicul Ivan şi 
negriciosul, bărbosul, Molcean. De atunci bătrînul 
Paiga se ţinea ca o umbră de Reabov şi chiar se mu- 
tase în izba în care dormea cîrmaciul. Acolo îşi fä- 
cuse culcuşul lîngă ușă, unde se simțea geruleţul — 
înăuntrul izbei îi era prea cald. In cotlonul acela îşi 
mânca el carnea crudă (Reabov aducea bătrinului 
carnea crudă pe care i-o trimitea Taisia). O tăia şi 
lua feliile de pe cuţit. Acolo îşi îngîna cîntările, în- 
chizînd ochii şi legănîndu-se ca pe sanie sau deodată 
începea să vorbească despre maiorul James, poves- 
tind cum venise acesta şi nimicise întreaga aşezare 
a samoezilor. Ruşii nu prea înțelegeau ce spune însă 
ascultau cu bunăvoință, clătinau din cap şi se su- 
părau pentru supărarea lui... 

— Se vede treaba că a pătimit amarnic bătrînelul ! 
Nu vezi, n-a uitat nimic... 

—— Ja te uită, plînge! L-au obijduit... 

— Lasă-l să povestească mai departe... 

— Povesteşte, unchiaşule, povesteşte... Te-i mai 
uşura... 

Paiga vorbi mai departe despre maiorul James, 
despre copiii, despre nepoţii lui, care rămăseseră a- 
colo, departe, povesti cum îl aduseseră în oraş, legat 
cu o funie de şa. Lucrătorii ghiceau : 

— Ia te uită ce-au făcut! I-au pus laţul de gît şi 
l-au tîrît după ei! 

— Da pe tine te-au adus cu turte dulci? Sau ai 
venit singur ? 

— Ei, asta-i, pe el l-au adus cu careta... 

Hohote de rîs răsunător se rostogoliră prin izbă: 

— Cu careta! Ho-hol 

Uneori Paiga povestea cum vîna în tundră, cum 
prindea peşte, cum îşi însurase fiul, cum își înmor- 
mântase părintele. Povestea cum  ţopăie şi descîntă 
vracii-popi. 

Lucrătorii rîdeau : 

— Ce minunăţie ! 

— Fiecărui om îi trebuie un popă al său, lacă, eu 
am să i-l arăt pe popa al nostru — să vedem ce-o să 
spună ! 

— [a-o mai domol! 

— De ce mai domol? Popa al nostru cred că nici 
nu s-a născut treaz. 

Molcean, care văzuse multe în viaţa lui, povestea: 

— Ascultaţi ce vă spun! Sînt oameni de treabă. 
Cinstiţi, întotdeauna cu inima deschisă. Am trăit la 
ei binişor. Nu te poţi căpătui. Sint blînzi. Înmormîn- 
lările le fac după datina lor. Morţii îs pregătiţi pen- 
tru un drum îndepărtat : în cort, în izba lor, rup nişte 
prăjini şi le pun mortului în raclă împreună cu © 
lingură, o cană, şi tot ce-i trebuie în acea cale lungă. 
dimpreună cu fala lui, biciul, ca să aibă cu ce să 
miîie renii pe tărîmul celălali... Așa-i, tătucule ? 

Paiga dădea din cap a încuwviințare, parcă înţelegînd 
ce spune Molcean, zîmbea şi se culcuşa lîngă uşă. 

Intr-o seară, Reabov nu se simţi bine: răcise, îl 
dureau umerii şi picioarele, capul îi vuia. In noaptea 
aceea cîrmaciul îl văzu pe bătrînul Paiga scoţind 
din sin un beţigaş şi făcînd niște mişcări ciudate cu 
el. Se ridică, privi cu luare-aminte şi înţelese: Paiga 
dădea idolului său să mănînce păsat pentru ca acesta 
să-l scape pe cirmaci din ghearele bolii. 

— Fiecare cu Dumnezeul lui!  Samoezul are ca 


Dumnezeu um beţigaș, — îi spuse Reabov lui Mi- 
tenka. Nu vezi nici un rost în asta, dar are şi el o 
nădejde... 


În februarie înmormîntară mulţi oameni. Se abă- 
tuse o iarnă grea; gerul nu slăbea de loc. În nopţile 
lungi, licăreau pe cer luminile aurorii ; pe bolta nea- 
gră se legănau săbii de aur, sulițe, săgeți. Bătrînii, 
cu sufletul pustiit, cîntau despre moarte, despre si- 
criu, despre ţărina uşoară a gropniţei. Unul — găl- 
bejit, uscăţiv — rostea în întunericul nopţii lungi 
cuvinte învăţate pe dinafară : 

„Viaţa glăsuieşte: — Cine eşti tu, vedenie spăi- 
moasă ? Oasele tale îs descărnate, înfăţişarea ta şi 

„glasul îs ca un vuiet de ape. Ce vrăjește șuierul 
coasei tale ? Spune-mi! Moartea  glăsuieşte drept 
răspuns: — Eu-s alinarea copiilor, odihna bătrînilor, 
eu-s, descătuşarea robilor, păsuirea datornicilor, sînt 
veşnica împăcare a tinerilor. Viața glăsuieşte: — 
Pentru ce te-ai oprit şi bolboroseşti în calea mea ? 
Du-te pe cele pustii, Moarte, în codri silhui, în cîm- 
pii fără zare, dincolo de mările albastre ; căci eu nu 
mă tem de tine...“ 

Ascultîndu-l pe moşneag, lucrătorii rîdeau batjo- 
coritori. Unul mai vîrstnic bombănea : 

— Ce-aţi găsit de rîs? 

— De ce vă hliziţi, neruşinaţilor ? 

După o scurtă zăbavă, moşneagul grăia maj de- 

parte pe dinafară : 
„Moartea glăsuieşte : — Tînără-tinerică, verde-mlă- 
diţă, viaţă vie, frumuseţe neasemuită, îndulceşte-mi 
inima! Dragoslea mea e mai iute ca apa, mai ascu- 
țilă ca pala cea tăioasă...“* 

Din întuneric zbucneau cuvinte  neînfricoşate şi 
zeflemitoare : 

= D-apoi ea să te iubească! 

— Vicleana ! Numai de te-i lăsa în braţele ei! 

„Viaţa glăsuieşte — boscorodea  moşneagul din 
cotlonul lui: — Cositoareo. Coseşte-ţi lanurile tale 
“coapte, gata de cules. Eu sînt tînără — sînt rod ne- 
„copt, aici n-ai nici o treabă...“ 

-— Pasămite, cară-le de aici! 

— Om pătimi şi fără tine! 

„lar Moartea glăsuieşte: — O, viață! Auzi tu 
oare şuierul săgeţii zvîrlite din arcul meu? Şi sä- 
geata asta, cea mai ascuţită din toate, ţie îţi este hă- 
răzită...“ 


Aşa, umăr la umăr cu moartea ajunseră unii pînă 
la sorocul ţărmurenilor — pînă în zilele babei Do- 
chia. Stelele scînteiau vii, limpezi, jucîndu-şi apele, 
iarna se îmblînzi ;. trebuia să te pîndeşti la viitorul 


+ 425 


pescuit. Îşi aminteau: de Bobotează a suflat toată 
ziua crivățul — o să fie pescuit îmbelşugat. 

Intr-o noapte, Paşka Molcean începu să cînte pen- 
tru întîia oară de cînd lucrau la corăbii. Şedea, spri- 
jinit de perete, bătea cumpăna în laviţă cu palma 
murdară şi cînta un viers nemaiauzit, cu totul altfel 
decît acele pe care le cîntau lucrătorii ceilalţi : 


Cică o mindră corabie goneşte pe apă ușor 
lute ca un vultur în zbor, 

Are bot ca de jivină, 

Mijloc strîns ca în şerpar, 

Ține capul ca un cal... 


Cîntarea unduia tărăgănată, Molcean o zicea cu 
glas ameninţător, domol, cercetîind chipurile oame- 
nilor, abia scoase din beznă de lumina opaiţului fu- 
megător : 


Corabie — corăbioară gătită, 

Cu boiele de soi vopsită, 

Şi-un adăpost pe ea tocmit frumos 
Din lemnuri de chiparos. 

Inăuntru i-o masă bogată 

În mătăsuri îmbrăcată... 


Şezînd pe aproape de Molcean, Reabov îi privea 
sprîncenele îmbinate la rădăcina nasului, albul lucios 
al ochilor întredeschişi, opinca ce bătea cumpăna : 

La masă stau doisprezece flăcăi 
Tot cazaci de la Don, bălani ca spicul, 
Şi viteji ca nişte lei... 


Și adăugă cu aceeaşi ameninţare mută şi plină de 
mînie : 
Cică unut mai tînăr şi mai chipeș ca toți, 
Mai mindru la port şi la vorbă mai blind, 
Puntea mi-o măsoară agale călcînd 
Şi din fimbal zice un cîntec duios, 
Robit amintirii tătucului-Don... 

Viersul nu plăcea bătrînilor, fiind cam prea lumesc. 
Molcean își sticlea dinţii drepţi şi albi într-un zîmbet 
tăios, aspru. Reabov spuse îngîndurat : 

— Ehei, frumuşel cîntec! Nu s-a zămislit el aşa, 
de florile mărului... 

Molcean îl săgetă cu o privire şi din nou lăsă ochii 
in jos. Bătrînii începură să cînte de-ale lor — despre 
Dumnezeul cel întru toată mînia. Cînd isprăviră şi 
se apucă fiecare să-şi laude cîntarea, Semisadov 
scuipă şi spuse lui Molcean să cînte ce mai ştie dar 
deplin. Molcean nu răspunse. Zimbea. 

— Da” cine era, unchiule, omul care cînta la timbal 
în viersul matale ? întrebă Mitenka din ungherul lui 
depărtat. 

— Un om foarte mare... 

— Păi cine-i omul acela ? 

Molcean dădu ocol cu privirea pe deasupra cape- 
telor şi răspunse nu prea tare, dar aşa fel ca să-l 
audă toţi: 

— Viersul povestește despre Stepan Razin, iată 
despre cine | 

În izbă pogori liniştea. Moşnegii se şoşoteau între 
ei lîngă cuptor. Semisadov oftä din rărunchi. Mol- 
cean se întinse aprig încît fi trosniră oasele şi în- 
trebă : 

— Speriatu-v-aţi ? 

Și se apucă să se descalțe, ca să se culce. Bătrinul 
Paiga păși spre uşă, să se cuibărească la răcoare. 

— Da’ de ce ai tăcut! îl rugă Reabov pe Molcean. 
Ce te grăbeşti să te culci 2 Cînţi frumos, mai zi ceva. 

— Să zic ? Păi vouă vi-i frică de viersuri... 

— Pentru ce să ne fie frică? se împotrivi Semi- 
sadov. Viersul de aia-i viers, să fie cîntat. Iar vier- 
surile tate sînt frumoase — vorbesc de slobozenie. 

Molcean începu : 

Haide flăcăi, porniţi pe Kama la vale, 

Spre temnița din Moscova-mamă, porniţi ] 
Temniţa pină-n temelii vreau să năruesc, 
Pe cneazul Astrahanului de viu să-l jupuesc... 

Moşnegii se cruceau. Semisadov ridea zgomotos. 
Reabov închise ochii şiret. 
Molcean cînta subtire şi aprins: 


Şi-au pornit flăcăii pe Kama la vale, 
Spre temnița din Moscova-mamă au porni. 
Temnița pină-n temelii ei au năruit, 

Pe cneazul Astrahanului de viu l-au jupuil.., 


— De ce l-au jupuit, unchiule ? întrebă fără sà zim- 
bească Mitenka. 

— Pentru faptele lui, pare-se ! răspunse Reabov. 

Imprejur se stirniră vorbe, păreri, îşi amintiră de 
împilările, de tîlhăriile voievozilor, ale diecilor, ale 
dregătorilor de tot soiul, ale chelarului, ale lui Osip 
Bajenin, ale străinilor, James, Snivin şi -ale tuturor 
acelora care-i prigoneau şi-i obideau pe nevinovaţii 
truditori de pe ţărmul Mării Albe şi de pe malurile 
Dvinei, pescari, vinători şi plugari.:. 

— Să-i jupoi de piele e prea puţin! rosti Semisa- 
dov. Pentru toate năpraznele noastre ar trebui să le 
smulgi şi carnea de pe ei ca să nu mai cuteze în 
vecii-vecilor... A 


Şi surpau neobosit cetatea adevărului. 
Petru I 


1. TILHARII 


Într-un amurg sticlos de ger, bîntuit de vînt, în 
curtea vămii intrară scîrțtind peste o duzină de sănii 
acoperite cu rogojini bine legate cu funii de rafie. 
Chirigiii, cu bărbile ferecate de chiciură, îngheţaţi, 
mînioşi, şfichiuiau cu bicele caii obosiţi, intrebau 
cine-i mai mare acolo şi strigau că nu aşteaptă. Ev- 
dokim Prokopiev îl chemă pe Krikov. Un chirigiu cu 
obrajii vineţi de frig îl rugă pe Afanasi Petrovici : 

— Primeşte bogăţiile, jupîne. Da” nu zăbovi, pen- 
tru Dumnezeu, că am înghețat bocnă... 

— Ce bogății ? întrebă cu mirare Krîkov. 

— De la dulgherii — făină de grîu, pesmeţi copţi, 
ulei, sare, carne... 

Evdokim Prokopiev făcu cu ochiul lui Krîkov. Acesta 
chemă ostaşii-vameşi, deschise ușa magaziei şi po- 
runci să se care înăuntru sacii şi butoaiele. Îl luă 
pe chirigiu în izbă, îl cinsti cu vodcă şi cu sbiten, şi 
muţicul, wiindu-şi în fire, spuse că săniile fuseseră 
trimise din porunca neamţului Schwiber. 

— Dar pînă acum ai mai cărat ceva de la dulghe- 
rii? întrebă Kriîkov. 

— Am cărat la ospătăria neguțătorilor, — răs- 
punse chirigiul. Am cărat de două ori la bazar. Asta 
a fost în toamnă, cînd umblam cu telegile. 

In clipa aceea, în izbă intră cu paşi repezi maio- 
rul James. Era miînios, dar se stăpinea pentru că nu 
chibzuise ce să spună şi totuşi trebuia meapărat să 
spună ceva. 

Afanasi Petrovici îşi aţinti privirile spre el. 

James vorbi : 

— La «dulgherii a rămas un prisos. Am cumpărat 
prisosul pentru hrana ostasilor vămii. 

Krîkov tăcea. Evdokim Prokopiev se uita într-un 
ungher. 

— L-am cumpărat ieftin pentru vamă ! zise James. 

Afanasi Petrovici nu răspunse nimic nici de data 
asta. 

Mai tîrziu, după ce se sfătui cu Evdokim şi cu că- 
prarul Kostiwkov, Afanasi Petrovici plecă în căuta- 
rea lui Ievlev. Nu-l găsi nici la dulgheriile din Solom- 
bala, şi nici în casa voievodală unde locuia. Bătrînul 
portar îi spuse lui Krîkov că Silvestr Petrovici e ple- 
cat de mai bine de o săptămînă la Vavciuga — la 
dulgheriile de acolo, unde i se aduc şi scrisorile din 
Moscova. 

Trecuse de miezul nopții cînd Krîkov, călare, o luă 
pe drumeagul din pădure spre dulgheriile lui Bajenin. 
Geruia. Vîntul tăios biciuia obrajii, îi îngheţa, îmeca 
ochii în lacrimi. Paznicii lui Bajenin, înarmaţi cu 
puşti şi cu flinte, îl lăsară să zăbovească mult, rebe- 
git, cum era, în faţa casei lui Osip Andreevici. Krî- 

kov îşi luă inima în dinţi şi spuse că a venit cu tre- 
buri grabnice din partea ţarului. Poarta scîrţii. Afa- 
nasi Petrovici sări de pe cal, își dezmorţi picioarele 
îngheţate bocnă şi urcă repede treptele cerdacului 
înalt. 

In casă slugile începură să aţiţe focul, să alerge 
cu opaițe şi cu lumînări. Se ivi însuşi Bajenin, mä- 
tăhălos, cu părul vîlvoi, plin de fulgi, desculț, şi 
întrebă [a ce naiba îl trezise? Krikov spuse că-l va 
vesti despre toate pe levlev şi pe nimeni altul. 

Silvestr Petrovici, cu o şubiţă de veveriţă aruncată 
pe umeri, ieşi repede la Kriîkov și acesta îi povesti 
în cîteva cuvinte, fără să fie întrerupt, cum căzuseră 
în mâinile vameșşilor tilharii de la dulgherii. 

Bajenin chicoti în ușă și-i spuse lui Krikov : 

— Pentru asta ai trezit toată casa ? 

— Pleacă, Osip Andreevici ! Pleacă ! 

Bajenin închise uşa după el cu un zîmbet pe buze. 
Ievlev începu să se plimbe prin odaie şi vorbi îngîn- 
durat : 

— Bine, îţi mulţumesc, Afanasi Petrovici, îţi mul- 
țumesc. Ştiam că fură, că-i jefuiesc pe lucrători, dar 
cum să pui mîna pe hoţi? Iţi mulţumesc! Lucrările 
de corăbii sînt de mare însemnătate pentru ţară și 
hoția în această împrejurare va fi pedepsită foarte 
aspru. Păcat că voievodul nostru Feodor Matveevici e 
plecat la Moscova — el e necruţător cu astfel de 
fărădelegi, are mină grea. Ei, dar o s-o scoatem la 
capăt şi fără el. Peste un ceas-două, mergem la Ar- 
hanghelsk ; numai să stau puţin de vorbă cu Kocinev 
şi cu meşterul John... 

— S-au împăcat ? întrebă Krikov. 

Ievlev dădu din mină a neputinţă : 

— Dg’ de unde! Nu-i zi să nu se ia la harţă. Ti 
împac, îi doțenesc. Trebuie să lucrăm, m-ai ce face... 
Cad din picioare de oboseală, Afanasi Petrovici: 
două dulgherii — am început atitea corăbii, iar oa- 
menii fug care încotro, nu lucrează... 

— Care fug, care-şi dau duhul! Krîkov zimbi în- 
țepător. 

Silvestr Petrovici nu răspunse nimic. 

Spre seară se întoarseră împreună la Arhanghelsk 
și levlev se duse îndată la polcovnicul Snivin. Acesta 
se purtă cuviincios, făcu o plecăciune adîncă şi spuse 
că sosirea în casa lui a înaltului oaspete e o deo- 
sebită cinste pentru el. Silvestr Petrovici nu luă 
seama le cuvintele lui Snivin şi porunci ca maiorul 
James şi supraveghetorul Schwiber să fie aduşi neîn- 
tîrziat de la dulgherii, sub pază straşnică. Snivin 
trimise doi călăreţi după Schwiber. James ieşi el în- 
suşi din odaia vecină unde jucase zaruri cu soția pol- 
covnicului. 

Maiorul era cu un cap mai înalt decît levlev. Ochii 
lui priveau cu nepăsare de sub sprincenele cănite, 
dar Silvestr Petrovici îşi dădu seama numaidecît că 
James se teme, că doar face pe nepăsătorul. Și Sni- 
vin se speriase. În odaia vecină Anabella îşi irîngea 
mâinile, :plingea... 

Schwiber nu tăgădui cîtuși de puțin: cînd întră, 
era încredinţat că maiorul mărturisise totul şi-şi ce- 
ruse iertare. James bătu din picior, strigă că-i un 
mincinos, chiar voi să-l lovească, dar 'polcovnicul 
Snivin îl siătui să-şi păstreze cumpătul. 

— Eu am socotit că fac bine cînd am cumpărat 
ieftin pentru vamă merimdele acelea ! spuse James. 
De unde să ştiu că-s furate? Schwiber a vindut, eu 
am cumpărat, asta-i tot! 

— De obicei, asemenea fapte se pedepsesc cu bă- 
taia, fără îndurare ! răspumse Ievlev. Se mai rup une- 
ori şi mările cu cleştele. iar cei înrăiţi în furturi — 
sînt spînzuraţi... 

James începu să răsufle des ; Schwiber căzu în ge- 
nunchi înaintea lui Silvestr Petrovici. Fără să se uite 
la «i, levlev spuse lui Snivin: 

— Pină la sosirea domnului voievod, vă poruncesc, 
polcovnice, să-i ţineţi pe maiorul James şi pe Schwi- 
ber închişi la locuințele lor sub o supraveghere as- 

pră. De asemenea poruncesc, polcovnice, ca şi avutul 
lor să fie pus sub pază, iar banii să fie numărați şi 
sigilaţi cu pecetea statului. Făina, carnea, pesmeţii 
— tot ce-a fost adus în curtea vămii — să fie de în- 
dată cărai la Solombala, la dulgheriile statului... Su- 
praveghetorul Schwiber va veni cu mine la dulgherii. 
Trebuie să aflu cu cine şi cum a furat... 

Fără să-şi ia rămas bun, ieşi din casa polcovniculii, 
sări în şa şi mînă calul obosit spre Solombala. In 
urmă, într-o teleagă, sub pază, era adus Schwiber, 
care se smiorcăia şi plingea. 

Ajungând la dulgheri, Silvestr Petrovici începu 
cercetările. Schwiber îşi dădu în vileag numaidecit 
cîrdaşii : preotul răspopit Golohvostov şi hoinarul 
Zubilo. Golohvostov nu mărturisi nimic ; şedea bu- 
hăit de beţie, obraznic, zîmbea batiocoritor, dezvelin- 
du-și rădăcinile găunoase ale dinților ; hoinarul plîn- 
gea, căutînd mîna Tui levlev ca s-o sărute. 

levlev porunci să fie însoţit la bucătărie. 

In curte băteau tobele, trezindu-i pe lucrători. De 
pe mare suila un vint rece, tăios. Docurile acoperite, 
troienite de zăpadă, luceau nedesluşit. Uşile izbelor 
se trînteau cu zgomot. În bezna adîncă răsuna tusea 
grea a cuiva, sudalme, tropăit de cizme, strigătele 
cetașilor, ale artelnicilor — oamenii se duceau la 
lucru. iCaliete fierarilor aţiţau cărbunii din cujnițe, 
flăcările roșii lumimau chipuri slabe, pămîntii, băr- 
boase ; ciocanele băteau pe întrecute ; joagărele scrîş- 
neau, smoala fierbea în cazane... 

Silvestr Petrovici iniră în bucătărie ; cele două bu- 
cătărese făcură o plecăciune, speriate. El luă polo- 
nicul din mîna uneia, îşi turnă într-un blid, gustă şi 
întrebă cu glas turbat: 

— Asta-i mîncare pentru oameni ? 

Bucătăresele începură să plîingă ; supravephetorul 
Schwiber gustă cu fereală fiertura şi spuse, ridicînd 
din umeri : 

— Zupa asta nu-i atît de rea! 

Faţa lui Silvestr Petrovici parcă se însenină deo- 
dată : 

— Nu-i? Bine... 

Porunci să se toarne celor trei tilbari cîte un blid 
plin, ca să se sature. Tilharii mîncau. El şedea aplecat 
peste ei şi întreba: 

— E bună? 

Sehwiber era leoarcă de sudoare ; înghițea, înecin- 
du-se, sugrumat; dar levlev arăta atit de înspăimîn- 
tător, mâna lui strîngea atît de aprig biciușca tătă- 
rască, ochii lui întredeschiși priveau atît de crîncen, 
încît supraveghetorul tot înghițea şi înghițea fără să 
se poată opri. In spate, călcînd moale în pislari, intră 
Ivan Kononovici şi spuse, aruncînd o privire spre 
Schwiber : 

— Or să crape, Silvestr Petrovici... 

Ievlev porunci ca tilharii să fie puşi sub pază şi 
ieşi afară trăgînd în piept aerul curat. Rămase toată 
ziua la Solombala, încercînd să facă rînduială. Intra 
prin izbe, se uita el însuși cum sînt puse bucatele în 
cazane, gusta fiertura şi se gîndea cu amărăciwe 
că lucrurile nu stăteau nici la Vavciuga mai bine ca 
aici. Nu se fura noaptea ci ziuam amiaza mare şi 
Bajenin nu era hoțul cel din urmă. Cum să faci? Ce 
să faci? 

Şezu pînă noaptea tîrziu pe laviţă în aerul înăbu- 
şitor din izba tîmplarilor, a fierarilor şi a călăfătuito- 
rilor. Oamenii vorbeau și el îi asculta, neîndrăznind 
să privească în ochii lor, neîndrăznind să-i întrerupă. 
După ce-şi spuseră cu toţii ful, levlev ridică greu 
privirea şi vorbi încet, anevoie : 

— Lucrările de corăbii sînt o treabă de stat. E 
vremea să avem o flotă.. 

Semisadov vită : 

— Ştim, Silvestr Petrovici. Numai de-ar fi mai 
uşor : piere prea multă lume. O leacă mai uşor... 

Ievlev spuse că răufăcătorii au fost prinşi, că vor 
fi pedepsiţi, că hrana se va îmbunătăţi. Reabov rise 
ascultindu-i vorbele şi spuse în zeflemea : 

— Of, Silvestr Petrovici, aşa să fie? Pe un tilhar 
ai pus mîna, dar ceilalți n-or să se dea prinşi. De-acu' 
or fi şi mai vicleni. Şi-apoi, iată, la Vavciuga ai 
fost de față — ei, oare o fi mai bine acolo? Se zice 
că nu-i mai bime, că-i mai rău, că cei de acolo îşi tăi- 
nuiesc bine isprăvile. Aici Schwiber — nemţoiul, iar 
la Vavciuga, Bajenin — al nostru. Dar ce folos ? 

Molcean strigă de departe cu ură: 

— De la ei n-ai ce aştepta! Te-or lăsa flămând, 
te-or bate cu bicele, ţi-or smulge mîinile şi picioarele, 
de-o să-ţi fie ruşine să te înfăţişezi la judecata de 
apoi... 

Silvestr Petrovici se uită printre gene la Molcean 
cel lăţos și cu barba neagră, şi întrebă răstit : 

— Da’ tu cine eşti? 

— Omul lui Dumnezeu, îmbrăcat în piele! răs- 
punse colţos Molcean. 

Şi astfel vorbele se irosiră zadarnic în vînt. Oa- 
menii erau istoviţi şi înverşunați, voiau să plece cu 
toţii de la lucrări, vorbeau cu ură despre meşterii 
străini Nicols şi Jobn şi făgăduiau să-l ucidă pe 
Schwiber, dacă îl vor mai prinde pe acolo. 

Noaptea, Silvestr Petrovici se întoarse în casa vo- 
ievodală, rece şi pustie, aprinse lumînările, porunci 
să vină diacul cu scrisorile şi să se facă foc în sobă. 
Când intră diacul, levlev dormea dus, prăvălii strimb 
în jilt... 


2. AU BĂTUT PALMA 


Sîmbătă sosi la dulgherii chelarul, aducînd po- 
mană pescarilor care munciseră cindva pentru mănăs- 
tirea Nikolo-Korelskaia : © sanie de turte, peşte să- 
rat şi două butoaie de cvas dat în fiert. Lucrătorii 
rîdeau batiocoritori, uitîndu-se la pomană : 

— Īrozi nelegiuiţi. Au copt turtele din făină în- 
cinsă. Te trăsnește la nas de la o poştă mucegaiul... 

— Dar peştele! Potroacă... 


— Păi, dacă-i pomană mănăstirească — de bună 
seamă... 

Mai-marii primiră darurii osebite : Nicols şi supra- 
veghetorul, artelnicii şi cetaşii — coşuri împletite, 


pline cu jumătăţi de gîscă sau de rață, găini una şi 
una, mieduri, peşte uşor afumat în fum de ienupăr. 

Sosirea lui Agafonik avea un rost anume: venise 
să înduplece pescarii să trudească şi în vara aceea 
pentru mănăstire. 

Cei mari nu-i făceau greutăţi chelarului : lucrătorii 
se ogiîrjiseră, era vremea să fie înlocuiţi cu alţii. Oa- 
menii de schimb erau de pe acum minaţi de streliţi 
pe şleahuri dinspre Onega, Pinega, dinspre Poveneţ 
şi Kargopol. Lucrările erau aproape gata. Le-or is- 
prăvi alţii... 

Tinîndu-şi poalele rasei cu o mînă, Agafonik trecu 
prin curtea dulgherilor, intră în izba lucrătorilor, îşi 
propti barba în toiag şi întrebă : 

— V-aţi potolit, zurbagiilor ? 

Virîndu-şi în gură o turtiță mănăstirească, Reabov 
se uită ţintă la chelar pină ce acesta întoarse capul. 
Semisadov îl privea şi el sfredelindu-l cu ochii căzuţi 
în fundul capului, iar un necunoscut cu barbă neagră, 
pesemne un puşcăriaş, zîmbea pe sub mustăţi. 

Gheboşîndu-se, Agatonik vorbi : 

__— Domnii worăbieri vă lasă la mănăstire, fiilor, 
dacă siîntul Tăcaş plăteşte pentru voi rămăşiţele de 
dări, o răscumpărare şi birul pe cap de locuitor. Aow, 
după atîta vreme, stareţul v-a iertat, pentru că nu 
v-aţi dat seama ce faceţi. Dacă ţineţi la viaţa voas- 
tră, ieşiţi de aici — doar uite cîţi au pierit... 

Şi Agafonik clătină cu mîhnire din cap. 

Reabov păşi înainte şi întrebă : 

— Ai arvuna la tine? 

Agafonik zvîcni mînios şi izbi în pămînt cu toia- 
gul: ia uite, puşcăriaşii — morţi, vii, da’ vorbesc 
despre arvună, de parcă ar fi slobozi, parcă ar fi stă- 
pîni pe capul lor. 

— (Ce-ai spus ? 

— Intreb : ai arvuna la tine? întrebă iară liniştit 
Reabov. 

— Eşti sănătos la cap? Nu v-aţi învăţat minte? 
Eu am venit să-i scap, iar ei, uite ce îndrugă ! 

Reabov îndreptă opaițul și-și încrucișă la piept 
braţele vînjoase. Pescarii şedeau buluc — tăcuţi, în- 
grijoraţi ; se uitau în aşteptare cînd la chelar, cînd la 
Reabov, cînd la Semisadov, cînd la Paşka Molcean. 

— Cuvioşia ta nu eşti cel dintii căruia îi e dor de 
noi — vorbi domol, cu mîndrie, cîrmaciul — o da 
Dumnezeu şi n-o să fii mici cel de pe urmă. Marea 
noastră e întinsă iar pescari nu-s prea mulţi pe ea. 
Mănăstirea stringe bănet din gros pe peşte — asta 
o ştie toată lumea. De-o să tocmiţi pe care s-o ni- 
meri, o să vă căiţi. Pînzele-s scumpe, de preţ, n-o 
să vă faceţi altele așa uşor. Vorbesc drept, prieteni > 

Pescarii întăriră, sfioşi : 

— Asta aşa e! 

Reabov vorbi mai departe : 

— Voi ne-aţi pricinuit nouă, slujitorilor mănăstirii, 
grele necazuri. Vă închinaţi, dar nu faceţi aşa cum 
porunceşte Dumnezeu ! Pentru ce au fost pedepsiţi 
cu temniță cruntă mulţi dintre truditorii mării 2 Pen- 
tru ke i-ați închis în beci, ca pe nişte tîlhari, pe oa- 
menii noştri atît de blajini ? Pentru ce m-aţi vindul 
ca rob pe o corabie străină 2 

Agafonik bătu din toiag, strigă, împroşcă scuipat, 
dar curînd trebui să se domolească. Pescarii se uitau 
la el cu ochi mînioşi. Mai crîncen ca toţi îl săgeta 
necunoscutul cu barba neagră. Reabov ascultă în tă- 
cere toate amenințările şi sudalmele chelarului şi stă- 
rui cu îndărătnicie în ale lui: acw, ehei, nu mai e 
ceea ce a fost anul trecut. Privind printre gene, şiret, 
cu ochii lui verzi. lăudă munca la dulgherii — bine- 
nebine, aici se făuresc corăbiile ţarului, iar lucrătorii 
au să primească o mare cinstire şi răsplată... 

Chelarul căscă gura uimit: pişicher cîrmaciul — 
bine mai taie la piroane ! Aşteaptă să primească răs- 
plata de aici. Să aibă să ia! 

Se tocmiră, se slădiră pînă noaptea tîrziu. Şi Aga- 
fonik plecă mofluz. 

Cînd se închise uşa după chelar, bătrînii se năpus- 
tiră ciopor asupra lui Reabov : 

— Acum sîntem pierduţi... Tu te încăpăţinezi pros- 
teşte, iar moi o să pierim. 

— Ja te uită la el: să-l tragi în ţeapă şi el tot se 
grozăveşte | 

Molcean şi Semisadov se ridicară în apărarea lui 
Reabov. Cîrmaciul tăcea. Molcean îşi rînjea răută- 
cios «dinţii albi şi-i lua la rapanghel. 

— V-aţi speriat, ai 2 Hagiilor! Nu vă temeţi, o să 
vină înapoi — n-are unde să se ducă în altă parte... 

Moş Semion nu se lăsa: 

— N-are unde? Da’ ce, la noi s-a mîntuit pămîntul? 

Molcean strigă : 

— Şi printre cei slobozi sînt oameni de nădejde. 
Nu ne-or înşela așteptările, fii sigur, înțelege ce și 
cum... 

Semisadov vorbea povățuitor : 

— Indràznețului ciorba de peşte i-e dată, iar fri- 
cosului nici măcar pită muiată ! Mai răbdaţi o leacă, 
oameni buni. Vine el înapoi chelarul, o să vedeţi... 

Două zile nu se mai auzi nimic despre acesta. În 
cea de a treia zi Agafonik intră în izbă hotărît să 
cadă la învoială. Aduse iarăşi daruri — o sanie în- 
treagă. 

— Data trecută, să nu fie cu supărare — zise Rea- 
bov — făina era mucegăită... Dar astăzi nu-i; la ce 
să mai vorbim: am pomenit şi eu aşa, fiindcă veni 
vorba... 

Agafonic oftă : 

— Parcă poţi vedea de toate? Au ţinut făina la 
umezeală — s-a încins... 

Inainte de a bate palma, Reabov întrebă aşa, într-o 
doară, ca să-şi săreze inima truditorii : 

— Da’ ce, n-ai găsit alţii ? Ce, nu mai sînt pescari 
pe la noi? 

Agafonik se făcu că m-aude, suilecă mineca rasei 
şi-i puse în palmă arvuna, după datină. Reabov își 
sumese şi el mîneca cajtanului. Bătură palma zdra- 
văn. Agafonik se strimbă de durere. Arvuna trecu 
din mînă în mînă. Posluşnicul care sosise cu chelarul 
dădea fiecăruia cîte un răboj de piele — războjul în- 
semna că truditorul nu mai e dator cu nimic, că e 
curat în faţa vistieriei. Urma să li se dea drumul di- 
mineaţa... 

— Va să zică aşa e! zise Semisadov, după ce-l 
petrecu pe chelar — trăim, cu pîine ne hrănim, dar 
s-ar putea să fie şi cu sare... 


3. APRAXIN S-A INTORS 


Noaptea, tirziu, pumnii grei ai vizitiului bătură în 
poarta casei adormite a voievodului Arhanghelskului 
şi al Holmogorului ; în odăița paznicului-portar se 
aprinse luminiţa, prin odăi şi prin îatacuri, prim săli 
şi prin tinde, slugile somnoroase începură să se vîn- 
zolească, aducînd lemne să facă foc în sobe, saci cu 
de-ale gurii la bucătărie, ca să gătească, apă în ciu- 
turi agăţate de cobilițe — ca să încălzească baia. 
Portarul deschise, plecîndu-se adînc, amindouă cana- 
turile porţii scîrțiitoare şi săniile voievodului intrară 
în curte. Silvestr Petrovici, somnoros, cu o scurtă 
necăptuşită, în pîslari încălțaţi pe piciorul gol, cobori 
în fugă treptele cerdacului şi se repezi să-şi îmbrăţi- 
şeze bunul prieten, dar din sanie, în locul lui Feodor 
Matveevici, ieşi Maşa, înfololită, cu ochi sclipitori în 
lumina dalbă a lunii, cu gropiţe în obraji — atît de 
pingaşă, de fragedă şi de «duioasă, încît picioarele lui 
Silvestr Petrovici se muiară, şi el, necrezîndu-și ochi- 
lor de bucurie, făcu un pas înapoi şi dădu într-un mă- 
mete. Scoţîndu-şi picioarele din blana de lup, Apraxin 

rîdea vesel şi întreba cu glas tare de se auzea în 
toată curtea : 

— Dar ce, Silvestr, nu-ţi mai cunoşti soţia dăruită 
de Dumnezeu ? Unde fugi de ea? Du-o repede în 
casă, e ostenită de drum, a îngheţat, e rebegită 
toată... 

Fără să se sfiască de grăjdari, de vizitii şi de falai- 
tarii care trebăluiau pe lingă cai, levlev îşi îmbrăţişă 
soția, o sărută pe obrajii reci, pe ochi, pe tîmple. Ea 
se ferea, se uita la el şi şoptea : 

— Parcă nici n-ai fi tu! Ai slăbit îngrozitor, Sil- 
vestr, dragule... 

In încăperile pentru musafiri mirosea a casă ne- 
locuită ; 'sobele fumegau, cîinii de vînătoare cu boturi 
lungi alergau încolo şi încoace lătrînd zgomotos şi 
țăcănind cu ghearele pe scîndurile goale ale duşume- 
lei. În odăile de jos era mai cald ; aici Ievlev acope- 
rise duşumelele peste tot cu blănuri de urşi albi şi 
de reni ; pe pereți atirnau covoare, pe covoare — Cor- 
nuri de vînătoare, sulițe de vinătoare, pumnale, flin- 
tele lui Feodor Matveevici. Pe masă, în mijlocul 'odăii 
lui Ievlev, lucea stins um glob pămîntesc de aramă 
lustruită, zăceau nişte pipe de lut şi de ialovăţ, pungi 
cu tutun, o grămadă de scule pentru desen, planu- 
rile corăbiilor, cărţi cu scoarțe din piele de vițel şi 
din safian... 

— Ca la Moscova în casa unchiului ! spuse Maga. 

— Ce-i ca la unchiu? nu înțelese Silvestr Pe- 
trovici. 

— Cărţi, hirtii, izvoade... 

E] încuviinţă dim cap, încă nevenindu-i să creadă 
că Maşa e cu el, aici, la Arhanghelsk. Maşa oftă şi-l 
rugă fără vlagă : 

— Ajută-mă, nu pot să-mi scot singură şuba. 

Silvestr Petrovici trase şi o dezbrăcă de şubă ; sub 
ea era încă una, mai uşoară. 

— Scoate-o şi pe asta! spuse Maşa. 

levlev o scoase şi pe aceea ; sub ea era un cojocel. 

— Parcă ai fi o varză! zise Silvestr Petrovici rî- 
zînd fericit. 

Amîndouă şubele şi cojocul zăceau pe dușumea şi 
nimeni nu le ridica. Maşa păşi pe blană ; levlev în- 
tinse spre ea mîinile şi Maşa se lipi de el cu tot 
trupul. 

— Ai obosit? întrebă Silvestr Petrovici sărutînd-o 
lacom. 

— Vai, câţi Tupi umblă pe drumuri ! răspunse Maşa. 
Aleargă şi aleargă din urmă. Şi au ochii verzi. Am 
întîlnit și tîlhari... Îşi descheie pieptarul, scutură din 
cap, părul i se răsfiră învolt. Incepu să-și împletească 
repede cosița cu degetele ei subțiri. Obrajii îi ardeau 
din pricina gerului. 

— A ţinut mult drumul ? 

— Nu. Am mers repede ! 

Silvestr Petrovici împletea şi el cosiţa, împiedi- 
cînd-o. Împletiră mult, încrucişindu-şi degetele, ui- 
tîndu-se fericiţi unul la altul. El întrebă despre Mos- 
cova, despre unchi, despre prietenele Mașei, despre 
prietenii lui; ea răspundea anapoda şi toate acestea 
îi făceau să ridă. 

— Fii cuminte! — îl struni Maşa îndepărtindu-l. 

Uşa scârții. Slujnica Maşei aduse un coş cu haine 
şi un sac; în urma ei un slujitor căra gffiind un 
balot cusut dintr-o rogojină : cărți — darul lui Ro- 
dion Kirilovici. Fata se plecă înaintea lui Ievlev, do- 
rindu-i bun găsit. Dincolo de perete dudui pe duşu- 
mea încă un braț de lemne rășinoase. Feodor Matvee- 
vici poruncise ca în acea zi sobele să fie încălzite 
straşnic pentru ca tînăra soţie a lui Silvestr Petro- 
vici să se dezmorţească. 

— Acuw o să se încălzească şi fără sobă, — bodo- 
găni bătrinul cămăraş al lui Apraxin. Să mu-i ducem 
noi grija, Feodor Matveevici. Adineauri am vrut să 
intru în odaia lor — Silvestr Petrovici împletea 
coada stăpînei. Pe vremea mea nu se pomenea aşa 
ceva... i 

Apraxin şedea posomorit în jilț, lîngă sobă, întin- 
zînd picioarele spre foc. La spate tuşi cineva. Intoarse 
capul: polcovnicul Snivin, aiîlînd de la caraule, la 
rohatcă, că sosise domnul voievod, venise să-i €x- 
prime tot respectul şi să se informeze asupra prețioa- 
sei sale sănătăţi. Voievodul răspunse scurt şi sec că 
e sănătos şi porunci să-i aducă la cunoştinţă ce mai 
e nou. Inclinîndu-se, polcovnicul povesti tot felul de 
lucruri neînsemnate. Apraxin asculta, stringînd ne- 
mulţumit buzele şi uitîndu-se aţintit la foc. 

— Altceva n-a mai fost? 

Polcovnicul se înclină încă o dată şi spuse că no- 
bilul domn, ofiţerul James, a fost închis de domnul 
stolnic Ievlev, ca şi supusul străin Shwiber. Amin- 
doi suferă şi aşteaptă înalta hotărîre a înălțimii sale 
voievodului. 

— Pentru ce i-a închis? întrebă Apraxin. 

Snivin îi povesti ce se întimplase. Apraxin, pri- 
vind mereu spre foc, răspunse : 

— Pentru dîlhari — cleştele, pentru hoţi — biciul ! 

Polcovnicul luă poziţia de drepți, duse mîna la 
garda săbiei şi rosti apăsat: 

— Maiorul James este ofițer şi onoarea lui nu per- 
mite acest lucru. 

Ochii lui Apraxin se rotunjiră de turbare ; se ridică 
şi-i porunci lui Smivin să nu se mai amestece nicio- 
dată în treburi care nu-l privesc. Nu-l poiti să ră- 
mînă la cină, deşi acesta văzuse slugile aşezînd 
masa. Snivin plecă verde de ciudă... 

Maşa rînduia bucatele. Feodor Matveevici îi spuse 
că acum ea trebuie să ia frîul în casa voievodală. La 
masă începură să vorbească de îndată despre treburi, 
despre lucrările de corăbii, despre cele ce se petre- 
ceau la Moscova. Apraxin întrebă doar în treacăt de 
James şi 'de Schwiber, și spuse că-i va ţine pe ticăloşi 
sub cheie, pînă cînd or să urle ca lupii... 

— Acum stai să-ţi povestesc despre luptele de la 
Kojuhovo, — spuse Feodor Matveevici. Moscova n-o 
să uite multă vreme ce a fost acolo. Şi Maşa ta a au- 

zit destule despre asta, măcar că luptele nu-s treburi 
femeiești... 

— Eu şi cu unchiul eram pe atunci oaspeți la Ko- 

lomenskoe, pe rîul Moscovei, — spuse Maşa. Acolo 
erau aduşi cei vätämaļi şi schilodiți. Ograda era 
plină de oşteni... Şi din polcul Preobrajenski, şi din 
Semionovski, şi din Butîrski. 
-~ Apraxin povesti cum trecuseră peste rîul Moscova 
oştile lui Romodanovski în luntri acoperite cu scîn- 
duri şi cu bîrne. În scînduri erau tăiate deschizături 
pentru tunurile care trăgeau. Luau parte la luptă hu- 
sarii, dragunii, călărimea şi multe alte polcuri. Căpe- 
teniile, Buturlin şi Romodanovski, se sfădeau cum- 
plit. Ivan Ivanovici a tras chiar cu pistolul în Feodor 
Iurevici. In multe lupte streliții au pătimit amarnic 
— «cei din gardă îi stropşeau mereu. Ţarul care era 
tunar în polcul Preobrajenski, a prins pe polcovnicul 
de streliți Sergheev, fiapt pentru care mai-marele oş- 
tilor i-a mulţumit în chip deosebit. Petru Alexeevirci 
a născocit o teleagă cu o ţepoaie, a meşterit-o cu mina 
lui; au dat foc telegii, i-au făcut vînt şi ţepoaia s-a 
înfipt în valul de apărare al vrăjmaşului. Parcanele 
s-au aprins, pămîntul s-a surpat, iar ostaşii au dat 
năvală. 

— Nu înţeleg, îl întrerupse levlev. Asta ce-a fost? 
O joacă de-a războiul ? 
© — Muşiru! răspunse Apraxin. Păcat, prietene, că 
n-am fost şi noi acolo. Multe lucruri însemnate şi fo- 
lositoare au învăţat ostaşii cu prilejul acelui muştru 
şi n-or să le uite; şi lagumurile!, şi zvîrlirea în aer 
cu ajutorul pulberii a zidului unei cetăţi, şi năvala 
cu scări. S-au aruncat multe cumbarale 2 dar şi mai 
multe ghiulele — nişte urcioare umplute cu pulbere. 
Sub focul vrăjmaşului astupau șanțurile, sub foc înăl- 
țau tabii, făceau săpături — au căpătat cunoștințe 
foarte folositoare... 


! Lucrări de minare, (n. r.) 
2 Grenade. (n. r.) 

— Mai folositoare decît cele de la Pereiaslavl 2 

— Nici nu se pot asemui! răspunse Apraxin. Se 
poate oare asemui zbinţuiala noastră pe lacul acela 
cu ieşirea în Marea Albă? La Pereiaslavl a fost o 
joacă, iar acolo muştru în lege... 

Maşa moţăia, înmuiată de căldură ; capul îi căzuse 
pe piept şi răsuflarea nu i se mai auzea. Apraxin şi 
Ievlev se priviră ; Feodor Matveevici spuse în șoaptă : 

— Du-o sus şi vino inapoi, mai avem ceva de 
vorbit... 

Maşa deschise ochii somnoroşi, zîmbi şi rosti spe- 
riată : 

— Am adormit... Vai, ce ruşine |... 

Şi legănîndu-se ca beată, plecă sus în odaie. Apra- 
xin închise uşa cu cheia şi fără să se aşeze îi spuse 
lui Ievlev : 

— O să fie război, Silvestr Petrovici. Rusia a plă- 
tit destul bir hanului din Krîm. Mulţi ani s-a tot vor- 
bit de asta, dar ce folos — a fost doar vorbărie! 
Acum, de pe treptele palatului, diacul Vinius a porun- 
cit stolnicilor, tirgoveţilor, oamenilor de legi, boieri- 
lor moscoviți şi altora să strîngă oastea şi să se adune 
cu toţii la Sevsk sau la Belogorod, sub porunca lui 
Şeremetiev, pentru faptă mare... 

— Spre Krîm ? întrebă levlev cu inima zvicnind. 

— Deocamdată, mu. Petru Alexeevici pleacă spre 
marea de Azov. Acolo o să aibă nevoie de corăbii. 

Ileviev se aşeză, își turnă cvas, dar uită să-l bea. Pu- 
făind din pipă, sprijinit cu mîna de masă, Feodor Mat- 
veevici spunea cu hotărire : 

— Meşterii-corăbieri cei mai iscusiţi trebuie stră- 
mutați la Moscova. Acolo încep de îndată lucrări 
mari. Să trimitem la Moscova cît mai mulţi dulgheri 
de corăbii, călăfătuitori, fierari localnici, cunoscători 
ai mării. Cum o să mai putem lucra aici — nu ştiu, 
dar cu cît o să trimitem mai “mulţi oameni acolo, cu 
atît va fi mai bine. 

— Păi cînd or să aibă vreme să facă tot ce tre- 
buie ? 

— Dacă nu izbutese acum, au s-o ia de la cap în 
vara viitoare. Cred că nici eu nici tu n-o să mai rä- 
minem multă vreme pe aici. Mă bucură respus gîn- 
dul că tătarii, supuşii sultanului, n-or să mai hălă- 
duiască multă vreme în stepă. În părţile acelea, din- 
colo la Belogorod, de Kursk, de Voronej, toţi aşteaptă 
cu nerăbdare să se ia de piept cu tătarul. Cît să mai 
răbdăm batjocura pe pămîntul nostru ? 

Silvestr Petrovici tăcea, Apraxin se apropie de el 
şi-i puse mîna pe umăr. levlev își aţinti ochii lumi- 
noşi în ochii lui. 

— De ce taci ? îl întrebă Apraxin. 

— Greu o să fie! răspunse Ivlev. Tare greu! Ce 
mai spuneau boierii ? 

Apraxin îi povesti că după ce neguțătorii din Mos- 
cova trimiseseră o jalbă, în care cereau să se apere 
mormîntul Mîniuitorului şi Golgota şi să se deschidă 
drum de miazăzi, spre Marea Neagră, boierii s-au 
sfătuit între ei să adune oastea. Se mai vorbea la Mos- 
cova că trebuie să se cucerească mările de la miază- 
noapte. După lupta de la Kojuhovo unii, neîncreză- 
tori, au început să strige: „O să-l batem şi pe şved!“ 
Dealtfel. mai sint încă mulți care spun în batjocură : 
„La Kojukovo a fost cum a fost, dar ia încercaţi să 
vă bateţi în săbii cu tălarul, în cimp deschis !“ 

Silvestr Petrovici răspunse aspru : 

— Q să înceteăm ! Si nu cu streliţii vonj porni să-l 
inşfăcăm de beregată pe cîinele de tătar, ci cu altă 
oaste... 


4. DIN NOU LA MĂNĂSTIRE 


In vazduhul roşielic si geros, Reabov Psi din izbă 
să vadă corăbiile. În ziua aceia nu se hẸra nicăieri. 
Peste tot în dulgherii era liniste. Cîrmadiul ocoli în- 
cet 'schelele. În picla zorilor corabia se înjilța uriașă... 
Privi spre cealaltă corabie care se înăfţa în docul 


deschis şi deodată simți o părere de rău că pleacă, 
atît de mult pusese acolo cu mîinile lui. Il durea că 
acum mîndreţea aceea de corăbii au să plutească 
fără el, au să plece departe, la un drum lung pe 
ocean ; îl durea că la cîrma lor are să fie un străin, 
care n-o să ştie cît s-au turdit ei, cîte suferinţe au 
îndurat, cîtă sudoare i-a costat corabia asta... 

Dincolo de cîrmă dădu peste Semisadov si-l în- 
trebă : 

— Ce cauţi pe aici? 

— Da' tu? 

— Am ieşit să mă mai dezmorţesc... 

— Ei, şi eu mă 'dezmorțesc... 

Priviră împreună corăbiile şi se gîndiră cu încîn- 
tare că în curînd au să pornească pe mare. 

— Au să meargă oare uşor ? întrebă îngrijorat Se- 
misadov. 

— Da! ce-mi pasă mie dacă o merge uşor sau nu! 
răspunse Reabov posar. 

— Păi, nici mie nu-mi pasă, zic şi eu aşa, fiindcă 
veni vorba 

Soarele e îinălţă geros, roşu, şi bruma de pe co- 
răbii revărga sclipiri trandafirii. 

— Ei, cind le-or pune catargele — atunci or să 
arate altfel! spuse Semisadov, întorcîindu-se. 
© — Or să arate aşa cum trebuie, în mare! rosti 
Reabov. | 
Se uan se tot uitau. Ochii amîndurora se înnegu- 
rară. | 

— Mer, ? întrebă Reabov. 

Nu Se. d la Varvara, începură să bată clopotele 
pentru utrenie. După gardul înalt pescarii erau aş- 
teptaţi de neveste, mame, surori, fii şi fiice — cu 
toţii gătiţi, Hucuroşi. Agafonik sosi într-o sanie largă. 
încotoşmănat cu o blană de lup. Se arătă prietenos, 
întindea femeilor dreapta să i-o pupe şi spunea mie- 
ros: | 

— Aşa e, fraților, aşa e, dragii mei! S-au supus 
— prea cuvioşia sa i-a iertat. Acum au să trăiască în 
pace, cu frica lui Dumnezeu. Ei, rămîneţi cu bine ! 
=- La ieşire se stîrni îmbulzeală. Paznicii trăgeau, 
din mulţimea pescarilor care plecau, pe bătrinul sa- 
moez Paiga. Reabov îi împinse la o parte pe paznici 
şi-i spuse lui Agafonik : 

— Dacă mu-l lasă pe schilodul ăsta sărman — ră- 
mîn şi eu! Unde s-a mai văzut să închizi cu anasîna 
nişte oameni oropsiţi, şi să-i chiruiești cum şi cât îţi 
place... 

Bajenin, care tocinai sosise de la Vavciuga, îi trase 
lui Paiga un picior în spate; bătrinul o zbughi pe 
poartă. Osip Andreevici, beat, vesel, făcea plecăciuni 
înaintea lucrătorilor şi spunea : 

— Iertaţi-mă dacă m-am făcut vinovat cu ceva.. 

— Ierta-te-ar toţi dracii, — spuse Molcean, care 
tocmai trecea pe alături. 

— Cine a vorbit scirbavnic ? strigă Bajenin. 

Dar Molcean se pierduse în mulţime. Păşea alături 
de Semisadov şi spunea cu buzele strînse : 

— Pe toţi dinii ăştia turbaţi, să-i atîrni de-o 
cracă... 

La dulgherii, după poarta închisă, gemeau joagă- 
rele, bocăneau topoarele. Plecaseră cu totul patruzeci 
şi nouă de mujici. Mai mult de patru sute rămăse- 
seră să lucreze la corăbii. În locul celor plecaţi fuse- 
seră aduşi alţi noi — mai odihniți, mai voinici, mai 
sănătoşi... 

La băbuţa Evdoha se încălzi baia şi se puse ciorba 
la fiert; Reabov făcu o baie de aburi, bău pe sătu- 
rate cvas şi intră în izbă. Taisia îl privea ţintă cu 
ochii ei mari. El îi cuprinse obrajii cu palmele, zîmbi 
şi o întrebă în şoaptă: 

— Incă n-ai obosit, puicuţo ? Tare-i milostivă, tare 
ne dezmiardă viaţa pe noi.. 

Taisia clătină din cap. Pe obrajii ei picurară a 
dată lacrimi. Reabov le şterse cu palmele. Sub mînă, 
pe gîtul ei subţire se zbătea slab o vinişoară. 

—  Parcă-i o păsărică ! zâmbi cîrmaciul.. 

Ea îşi aruncă miinile pe umerii lui şi spuse printre 
lacrimi îmbelşugate de fericire : 

-— Vanecika, am să nasc curind. O să avem un co- 
pilaş... 

Seara, izba se umplu :de lume. Veni şi Krikov şi-l 
îmbrăţişă pe cîrmaci. Taisia spuse cu sfiiciune : 

— Să te închini în faţa lui Afanasi Petrovici, Va- 
nia. Îmchină-te pentru toate. Chiar si pentru ciorba 
de giscă. 

Krîkov 'roşi, se fîstîci : 

— Nici nu încape vorbă... 

Băbuţa Evdoha se ridică : 

— Ne-a tăiat scînduri, Vanecika şi cu scîndurile 
acelea face izvoade pe pînză și trăim îndestulai. A 
aflat, Vanecika, pentru noi un meşteşug vechi — cum 
se fierbe căneala ca să nu mai iasă la apă. lar iz- 
voadele, să vezi, Vanecika, izvoadele, mi se smulg 
din miîini la bazar... 

Şi începu să arunce din ladă pe laviţă pînze cu 
cusături. Soarele primăvăratic răzbătea prin fereas- 
iră, revărsînd o lumină argintie pe barcazuri, care 
pluteau cu pinzele umflate pe valurile înalte, poleind 
ierburile, copacii frumoşi... Pescarii dădeau din cap, 
lăudau măiestria lucrului, tuşeau. 

La ciorbà pescarul Parlen;, un mujie aspru şi de 
obicei tăcut, spuse deodată : 

— Să fie sănătos întru mulţi ani Afanasi Petro- 
vici. Pe vremuri l-am mai tras şi de chică, dar as- 
tăzi poruncesc: închinaţi-vă domnului Krikov. El a 
aflat că monahii din mănăstirea Nikolo-Korelskaia 
puneau la cale să năimească ca artelnici alți pescari 
iar pe voi, care erați închişi la lucrări, hotăriseră să 
vă dea uilării. O să ne luăm, văz doamne, slujitori 
noi, cu capul plecat. Și n-a pregetat Afanasi Petro- 
vici: a trecut pe la toţi pescarii, și -pe la cei de 
aproape şi pe la cei de departe, povăţuindu-i să nu 
se tocmească în slujbă la mănăstire, să nu facă rău 
unor frați de-ai lor, truditori pe Marea Albă. Nimeni 

dintre noi n-a intrat artelmic la mănăstire şi chelarul 
a fost nevoit să se roage de voi şi de data asta... 

Reabov aruncă o privire spre Kriîkov. Acesta şedea 
cu capul lăsat în jos, învăpăiat în obraji, şi făcea co- 
coloaşe de pîine pe masă. 

— Şi aşa, n-am vrut să ne toemim cu simbrie la 
mănăstire. Orişiunde îşi îndrepta paşii chelarul lăca- 
şului, acolo oamenii ştiau cum trebuie să-i răspundă 
— îi învățase Afanasi Petrovici! lacătă ce om e 
Afonka, căprarul de la vamă ! 

Molcean şedea pe aproape de Reabov, se uita prin- 
tre gene la flăcăruia lumînării şi se gîndea la ale 
sale. Bătrînul samoez Paiga plecă să se culce în 
tindă ; îi era prea cald în odaie. Damigeana se golise 
— trebuiră să trimită iarăşi la Tosciak. 

Vlăguiţi de viața vitregă din dulgherii, mulți pes- 
cari se înmuiaseră de tot, aşa că nu mai plecară 
spre izbele lor: care se urca pe cuptor să doarmă, 
care cînta un wiers fără de siirşit, care se duse încă 
o dată la baie — să se opărească pînă în măduva oa- 
selor. Băbuţa Evdoha îi trăgea pe toţi cu alifie în- 
tăritoare, făcută din grăsime de urs, le dădea să bea 
fierturi de leac, drese cu ochiul broaştei, îi îmbăr- 
băta, şi-i ospăta. Uşa izbei se deschidea mereu. Ve- 
neau vecinii, care cu alivenci, care cu ciorbă de mînă- 
tărci, care cu coacăze murate, să asculte, să mai 
schimbe o vorbă, să ceară un sfat. Istovită, Taisia 
adormi deodată aşa cum şedea pe laviţă... 

De dimineaţă porniră cu multe sănii la mănăstire. 
Era o zi frumoasă, însorită. Lîngă mănăstire, artel- 
nicii fură întâmpinați cu închinăciuni de prea cucer- 
micii şi prea rinstiţii frați. În chelărie erau puse me- 
sele. Artelnicii intrau câte patru, se închinau la icoa- 
ne, se plecau înaintea chelarului, şi acesta îi blago- 
slovea. Cîrmaciul îşi numea oamenii, arătînd slujba 
fiecăruia : iată, zicea, părinte-chelar ăsta-i hamal, 

ăsta-i vislaş, ăsta-i supraveghetor ; iar cîrmaci — 
blagosloveşte-mă pe mine. Chelarul punea întrebarea 
de cuviinţă : 

— Tovărăşia îţi este cunosculă, cîrmaciule ? 

— Cunoscută, părinte. 

-— Adîncurile mării, valurile haine, vînturile repezi 
— îţi sînt cunoscute ? 

— Da, părinte, cunoscute. 

— Ai juruit cinstitelor maici ale pescarilor că atita 
vreme cH trăieşti n-o să-ţi părăsești pescarii în mare? 

— Am juruit, părinte. 

— Domnul cu tine! 

Se aşezau la mese să bea aldămașul. Plecînd ochii 
cu smerenie, posluşnicii puneau pe mese vodcă — 
după datină. Mai întîi mâncară batog copt în ulei, cu 
ouă: după batog se aduse caracudă marinată, cu 
ceapă. De data aceasta lăcaşul nu se zpîrcea ; stare- 
tul se speriase c-o să rămînă cu totul fără truditori. 
Părintele-chelar umbla de-a lungul meselor, împăr- 
tea el însuşi bucatele, povăţuindu-i blajin pe artelnici 
să se gătească, cu Dumnezeu în inimi, să plece la 
pescuit. Pescarii tăceau : deocamdată chelarul era 
blajin, dar rămînea de văzut cum o să fie la soco- 
teală ! 

leşiră abia pe seară din trapezărie. Stelele se şi ivi- 
seră pe cer ; geruia. Cînd calul porni la trap pe dru- 
mul mănăstiresc, Semisadov îi spuse, fără veselie, lui 
Reabov : 

— Ei, ce spui, cîrmaciule Ivan Savvateevici ? Am 
isprăvit oare cu slujba de corăbieri ? 

Reabov nu răspunse, tot muşcînd un pai. 

— Aşadar, îrate — urmă Semisadov — noi amîn- 
doi am stîrnit destul ttărăboi. Şi acu’ om lua-o oare, 
mai domol, cum crezi ? 

Molcean răspunse în locul lui Reabov : 

— Şi ciotul stă sfios, dar din asta, ce folos? 

5. SCRISOAREA 


Drumul spre mănăstire se întindea încă feretat în 
platoşa poleiului dar pîriiașele primăvăratice pîlgiiau 
zelobiu în văzduhul limpede şi rece al serii. Vîntul 
proaspăt şuiera uşurel în urechi, caii fornăiau. 

Un ostaş mărunţel sări din șa lîngă poarta mănăs- 
tirii şi bătu în ea cu cizma. Călugărul-portar privi 
speriat la călăreţi și-i întrebă pentru ce au venit. Sil- 
vestr Petrovici porunci să se deschidă fără întîrziere. 

Starețul era bolnav şi musafirii neaşteptaţi fură 
primiţi de Agafonik. Cînd îl chemară era doar în ru- 
fărie, şi-şi aruncă rantia pe el la repezeală. În chilia 
starețului era o căldură straşnică şi mirosea a frip- 
tură :de porc. levlev se aşeză şi spuse cu ce treabă 
venise. Când auzi, pe Agafonik îl trecură sudorile de 
spaimă. Îşi vîntură mîinile scurte şi începu să ame- 
ninţe cu vlădica Afanasi al Vajskului şi al Holmogo- 
rului. Silvestr Petrovici îl întrerupse : 

— Treaba pentru care am venit la mănăstire este 
hotărttă în numele ţarului. Meşterii în ale mării sînt 
de trebuinţă la Moscova. Tot ce a plătit mănăstirea 
din vistieria ei pentru aceşti oameni — dări şi anga- 
rale — e o faptă milostivă şi în veci nu se va uita, 
spre lauda sfinţilor părinţi. Aşadar, părinte, să nu 
ne pierdem vremea de pomană — hai să vedem po- 
melnicul slujitorilor mănăstirii ca să-i putem lăsa şi 
sfinților voastre pe unii, iar pe ceilalți să-i trimitem 
neîntirziat la Moscova... 

Apafonik mu mai avea ce face şi scoase izvodul. 
Silvestr Petrovici se apucă să însemne cine trebuia 
să rămînă la lucrul în mănăstire, cine urma să plece 
în slujba ţarului. Chelarul se agăța de fiecare om, se 
tînguia că mănăstirea se va duce de rîpă, că monahii 
or să plece în cerşit. Cînd cercetarea ajunse la Rea- 
bov, chelarul se împotrivi cu îndirjire. leylev se su- 
pără, bătu din picior, iar Agaionik începu să strige. 
Se ciorovăiră mult; în siîrşit Silvestr Petrovici se 

dădu bătut: lui îi trebuiau mai mult dulgheri şi alţi 
meşteri decît cârmaci. Hotărîră să-l lase pe Reabov 
la mănăstire fiind cirmaciul artelului. Semisadov, 
Longhinov, Kopîlkov, Aghei Pustovoitov şi mulţi alţii 
trebuiau să plece la Moscova. Petrecîndu-l cu plecă- 
ciuni pe levlev pînă la poartă, Agafonik îl întrebă 
pentru ke are nevoie tătucul-ţar de oamenii mării ? 
Silvestr Petrovici răspunse : 

— Asta, părinte, nu-i treaba noastră... 

— Nu de mult, vraciul străin des Fontaines zicea 
că pare-se ne-am război cu tătarul... 

Luînd dirlogii din mîinile unui ostaş, levlev răs- 
punse în zeflemea : 

— Pesemne că vraciul le ştie pe toate! 

Cînd Silvestr Petrovici se întoarse acasă, îl găsi pe 
Apraxin şezînd ca 'de obicei lîngă foc şi făcînd soco- 
teli. Doi ciini cu boturi ascuţite stăteau culcaţi la pi- 
cioarele lui. Sus în odaie Maşa cînta încetişor. 

— Parcă-i o păsărică — spuse zîmbind Feodor Ma- 
teevici — toată seara a cintat. Și aşa de gingaş... 
Trase spre sine geanta de piele, privi şiret la levlev 
şi scoase o scrisoare. 

— Citeşte-o ! 

Silvestr Petrovici despături foaia şi îşi pironi ochii 
la rîndurile săltăreţe, grăbite, ale scrisorii țarului: 

„Fiindcă domniile voastre eunoașteţi prin ce greu- 
tăţi am trecut toamna aceasta la Kojuhovo, vreme de 
cinci săptămîni, la joaca de-a războiul, care joacă, 
măcar în vremea aceea, nu era în mintea noastră de- 
cît joacă şi nimic altceva, totuşi după isprăvirea ei 
s-a pornit altceva, și treaba care trecuse a părul ca 
o vestitoare a unei alte trebi despre care nu vă puteţi 
da seama cîtă trudă şi strădanie cere, şi despre care 
dacă o să trăim, o să vă scriem. În luna aceasta pe 
ziua de 18 plecăm din Moscova să slujim la Azov“... 

Ievlev citi tot. Maşa cînta sus : 


Nu-ţi fă cuib în turn, rîndunică dragă, 
Că doar n-ăi rămîne pe-aici viața-ntreagă... 

— Ai citit ? întrebă Apraxin. 

Silvestr Petrovici, încuviinţă dînd din cap, fără să 
scoată o vorbă. Apoi spuse cu mîhnire : 

— Dar pe noi nu ne cheamă... 

— Or să ne cheme! răspunse cu încredințare Feo- 
dor Matveevici. Dacă nu astăzi, atunci mîine, iar dacă 
nu mâine, atunci poimiine. O să ne tot săturăm de 
război, Silvestr. Asta-i doar începutul, aşa cum Pe- 
eul a fost începutul treburilor corăbiereşti de 
astăzi. 


6. IN MARE 


Simbriaşii mănăstirii teşiră în mare îndată ce 
apele se curăţară de gheţuri. Pe barcazuri se iînălțau 
pinzele ; oamenii făceau semne de rămas bun neves- 
telor care tremurau pe mal. Era încă frig. Fulgi în- 
ţepători zburau prin văzduh, aduşi de vint. 

Cînd barcazul trecu pe lîngă dulgherii, Reabov în- 
toarse capul spre mogîldețele negre, spre corăbiile 
abia lăsate pe apă. 

Lîngă mal se vedeau ca nişte pete întunecate „Buna 
Vestire“, „Pavel“, „Petru“ şi alte vase mari. 

— Uite ce multe-s! spuse încet, cu înflăcărare, 
Reaibov. 

— Adevărată îlotă! şopti alături Mitenka. 

Arhanghelskul răminea tot mai mult și mai mult 
în urmă, vîntul şuiera în pînze. Frigul se înteţea. 

Reabov învîrti roata cîrmei ; îşi puse mănuşile îm- 
pletite de Taisia, privi înainte printre gene şi îndreptă 
repede spre larg vasul din cap. În urmă, pe barcazuri, 
oamenii forfoteau înălțind pînzele. Ce făcea artelnicul 
Reabov, acelaşi hucru îl făceau şi ceilalţi cârmaci... 

— Aşa-i oare ? strigă de la catarg Molcean. 

— Aşa, aşa! încuviință Reabov, dînd din cap. 

La ieşirea din gura rîului vîntul şuiera şi mai pă- 
irunzător ; vasele se aplecară, plutiră mai repede — 

parcă zburau. Mitenka se apropie, şchiopătînd, de cîr- 
maci, privi cu ochi veseli, scînteietori și întrebă : 

— E frumos, unchiule ? 

— Frumos ! răspunse după o clipă de tăcere Rea- 
bov. Oricît mi-ar fi de greu dar n-aş putea să trăiesc 
fără mare. Să-ţi spun ceva : oamenii noşiri din mă- 
năstire au plecat de curind la război, departe, în 
mări îndepărtate — se aude c-o să-l bată pe tătar. 
Pe mine mu m-au luat. Oare-i mare bucurie să ră- 
mii ? Ei, n-ai ce face — am rămas! Dar astăzi, cînd 
am pus pînzele, am răsuilat. Numai aici mai răsujli 
— în oraş mă înăbuşe prăfăria, plictiseala... 

Se uita în zare aşa cum se uită ţărmurenii — cu 
ochii îngustaţi, aproape fără să clipească, cu o căută- 
tură ascuţită, senină, şireată. Nemărginită, uriașă, 
se întindea marea vălurind uşor, munmurînd surd, 
ameninţător : „Fereşte-te, omule, ţi-ai pus în gînd să 
mă înfrunţi ?“ 

— la uite! spuse  Reabov. Ne sperie! Ai, ce 
zici? Dar noi amindoi nu sîntem nişte îricoşi, așa-i, 
Miiri? Cum crezi? Noi o cunoaștem, iaca așa e 
marea noastră ! Pe noi nu ne poate birui cu una cu 
două... 

Tăcu, uitindu-se în zare, acolo unde cerul se im- 
preuna cu valurile, şi spuse: 

— Da’ ce fel de mări or fi acelea, Mitri, Marea 
Neagră şi Azov? Or fi ca a noastră sau mai blînde? 

